
Prefata 


Dermatovenerologia reprezintă o specialitate amplă care 
necesită cunoştinţe bogate de medicină internă, chirurgie, 
morfopatologie sau anestezie. Varietatea patologiei şi impactul pe care 
leziunile de la nivel cutanat îl au asupra calității vieții conduc la 
cercetări intense în domeniu, schimbarea continua fiind un atribut 
esenţial. Din aceste considerente, caracterul evolutiv necesită 
permanentă actualizare. 

Putem spune că evoluția medicală, în particular şi economico- 
socială, în general, se traduc prin modificarea spectrului patologiei 
cutanate: noile medicamente şi tehnici au impact atât pozitiv, cât şi 
negativ asupra pielii, iar interesul tot mai mare al oamenilor pentru 
aspectul fizic a condus la o întreagă industrie de bronzare artificială, cu 
repercusiuni majore asupra organului cutanat. Tot în acest sens, 
remarcăm un interes sporit, atât din partea pacienţilor, cât şi din partea 
medicilor, asupra unei ramuri cu origini în dermatologie — 
dermatocosmetologia. Din păcate, desprinsă din ansamblu, aceasta 
conduce uneori la neglijarea adevăratelor probleme dermatologice şi 
chiar la tratarea cu supericialitate a unor afecțiuni potential grave de 
persoane neavizate, în interes cosmetic. Din aceste motive subliniem 
importanta cunoaşterii patologiei cutanate şi a stabilirii diagnosticului 
clinic înaintea oricăror tehnici interventionale la nivel cutanat. 

Cartea de fata se adresează în principal studenților şi medicilor 
de medicină generală, dar poate reprezenta un ABC al 
dermatovenerologiei şi pentru rezidenții începători în specialitate. Sunt 
descrise principalele afecţiuni dermatologice şi venerologice în mod 
cât mai succint posibil, dar complex în acelaşi timp, suficient pentru o 
cunoaştere de ansamblu a acestei specialități vaste. 


Autorii 

1. ORGANUL CUTANAT. NOTIUNI INTRODUCTIVE. 
ANATOMIE. FIZIOLOGIE 


1.1. Organul cutanat — noțiuni introductive 


Pielea este cel mai mare organ al corpului, o adevărată granița 
dintre organism şi mediul înconjurător, rolul său principal fiind acela de 
barieră împotriva substanțelor chimice nocive şi a organismelor 
infecțioase, precum şi împotriva pierderilor de apă şi electroliți. Pielea 
este un important organ de simţ şi controlează pierderea de căldură şi 
apă; reflectă schimburile interne şi reacţionează la cele externe; 
intervine în transpiratie, creşterea unghiilor si a părului, susținerea 
firelor de par şi secreția sebumului. 

Adesea, mai multi factori etiologici vor funcţiona simultan. Cu 
toate acestea, destul de frecvent, nici o cauză evidentă pentru o 
anomalie nu poate fi găsită, şi aici se află o mare parte din dificultăţile 
în dermatologie. Când o cauză este evidentă, educaţia şi profilaxia 
sunt la fel de importante ca şi tratamentul. 

Bolile dermatologice sunt foarte frecvente şi probabil fiecare 
individ va dezvolta, la un moment dat, o afecţiune cutanată. Ideea că 
„lucrurile comune apar frecvent” este o constatare adevărată în 
dermatologie - un capitol imens, îmbrăţişând mai mult de 2000 de 
afecţiuni diferite. Se estimează că aproximativ 70% din munca unui 
dermatolog este determinată de numai nouă tipuri de tulburări ale 
pielii: tumori maligne cutanate, acnee, dermatita atopică, psoriazis, 
veruci virale, boli infecțioase cutanate, tumori benigne şi leziuni 
vasculare, ulcere de gamba, dermatită de contact şi alte eczeme. În 
Statele Unite ale Americii, aproape jumătate din toate vizitele la 
dermatolog sunt pentru una din aceste trei diagnostice: acnee, veruci 
şi tumori cutanate. 

Cu toate acestea, adresabilitatea în cabinetele de specialitate 
este scăzută şi multe afecţiuni cutanate sunt tratate empiric sau 
ignorate. Cât de mare este această problemă? Oamenii tind să fie 
timizi şi, de multe ori, problema se rezolvă spontan, înainte chiar ca 
pacientul să caute ajutor. Unii pacienţi probabil au căzut victime 
practicilor frauduloase, cum ar fi preparate din „plante? cu steroizi si 
sfaturi neavizate despre „alergii”. 

Afecţiunile dermatologice pot avea un impact major asupra 
calităţii vieţii pacientului, descris cu ajutorul regulei celor „5D” 
(disfigurement, discomfort, death, depression, disablement): 
desfigurare — reactia pacientului variaza de la ,complexul leprosului” la 
jena; disconfort — durere, prurit; disabilitate (impotenta funcţională); 
depresie — sentimentele de respingere şi stigmatizare sunt frecvente; 

deces — in afectiuni precum pemfigus, epidermoliza toxica sau cancere 
cutanate. 


1.2. Anatomia organului cutanat 


Pielea este un înveliş membranos conjunctivo-vascular care 
acopera corpul in intregime si care se continua cu semimucoasele si 
mucoasele cavitatilor naturale; reprezinta interfata dintre om si mediu 
si este cel mai mare organ din corp, cu greutate medie de 4 kg si 
suprafata de 2 m°. Este constituit din patru regiuni suprapuse: epiderm, 
joncțiunea dermo-epidermica, derm şi hipoderm. 










Fir de par 


Deschiderea ductului sudoripar 
















Epiderm J S Papila 
Se | dermica 
Plex i n 
arteriovenos a 
superficial — itr n = 
Ray 2 
Derm papilar m A > | 
; bance Muschiul 
Derm reticular | A 7] erectoral 
pee 2 ee firului 
Derm Corpuscul Meissner : an A AE Si | de par 
i> 4 
Duct sudoripar P % Glanda 
sebacee 
| Plex \ 
arteriovenos —~ 
Hipoderm profund 
| Tesut celular subcutanat [> 
Folicul pilos 


Filet nervos Duct sudoripar 


i r lan ipar: i 
Glanda sudoripara ecrina Glanda sudoripara ecrina 


Corpuscul Pacini 


Fig.1.1. Sectiune prin piele. 


Epidermul 

Epidermul este format din mai multe straturi de celule, strans 
unite intre ele. Stratul cel mai superficial este format din celule 
aplatizate, pline cu keratina, care îi conferă caracterul de epiteliu 
scuamos stratificat. Epidermul adera la derm partial prin proiectiile sale 

descendente (creste epidermice) sau prin proiecţiile ascendente ale 
dermului (papilele dermice). Epidermul nu conţine vase de sânge şi 
variază în grosime de la mai putin de 0,1 mm la nivelul pleoapelor, 
până la 1 mm la nivelul palmelor şi plantelor. Pe măsură ce straturile 
superficiale se descuamează, grosimea este menţinută constantă de 
celulele care se divid în stratul profund (bazal sau germinativ), iar 
celulele generate sunt împinse de activitatea mitotică la suprafaţă, 
trecând prin stratul spinos, apoi granulos şi cornos. Tranzitul din stratul 
bazal spre suprafaţă (turnover-ul epidermic) necesită 30-60 de zile, 
timp în care aspectul celulei suferă schimbări. 


Keratinocitele, principalele celule ale epidermului, sunt de 
origine ectodermica, fiind dispuse in straturi, fiecare strat fiind constituit 
din celule diferite ca forma si structura. Toate celulele au un schelet 
intern alcătuit din microfilamente (actina, 7nm diametru), microtubuli 
(tubulina, 20-35nm) si filamente intermediare (10nm). 

Stratul bazal, cel mai profund, este situat pe o membrana 
bazală, ataşată dermului. Este un strat de celule columnare, a căror 
suprafață bazala da naştere la multipli hemidesmozomi, cu ajutorul 
cărora se ancoreaza de lamina densa a membranei bazale. 

În pielea normală, aproximativ 30% dintre celulele bazale se 
pregătesc pentru diviziune: în urma mitozei, celula intra în faza G1, 
sintetizează ARN şi proteine şi creşte în dimensiuni; mai târziu, când în 
celulă se declanşează diviziunea, începe sinteza ADN-ului (faza S) şi 
replicarea lui cromozomiala; o scurtă fază de creştere continuă post- 
sintetică (G2) are loc înaintea mitozei (M); sinteza ADN-ului continuă în 
fazele S şi G2, dar nu şi în timpul mitozei; faza G1 este apoi repetată, 
şi una dintre celulele-fiice se mută în stratul suprabazal, apoi se 
diferenţiază, pierzându-şi capacitatea de diviziune. Unele celule bazale 
rămân inactive într-o aşa numita faza GO, dar pot reintra în ciclul de 
proliferare. Perioada ciclului celular în pielea umană normală este 
controversată, iar estimările de 5-20 h reflecta diferite opinii cu privire 
la durata fazei G1. 

Celule stem se află printre aceste celule interfoliculare bazale, 
precum şi printre celulele tecii externe de la nivelul foliculului pilos şi nu 
pot fi identificate prin histologie. Experimental pot fi puse în evidenţă 
prin capacitatea acestora de a reţine timidina radioactivă încorporată în 
ADN pentru perioade lungi de timp. Aceste celule se divid inconstant, 
dar pot genera noi celule proliferative în epiderm şi foliculul pilos, ca 
răspuns la injurii. 

Stratul_spinos este compus din 6-20 rânduri de keratinocite. 
Aceste celule sintetizatoare de keratina sunt ferm ataşate unele de 
altele prin mici procese citoplasmatice, desmozomi şi cadherine şi sunt 
separate printr-un strat de glicoproteine intercelulare şi lipoproteine. În 

microscopia electronica, desmozomii arata ca nişte ,,tepi’; aceştia sunt 
formaţiuni speciale de ataşament care au fost caracterizate biochimic 
şi conţin desmoplakine, desmogleine şi desmocoline. Autoanticorpi 
împotriva acestora se găsesc în pemfigus, atunci când intervin în 
dezunirea  keratinocitelor şi în formarea bulei intraepidermice. 
Continuitatea  citoplasmatică între keratinocite apare la nivelul 
jonctiunilor aderente (,gap-junctions”), zone specializate la nivelul 
pereților celulari opuşi. Tonofilamentele sunt mici fibre care merg de la 
citoplasmă la desmozomi; ele sunt mai numeroase în celulele stratului 
spinos decât în stratul bazal şi sunt dispuse în mănunchiuri numite 
tonofibrile. 

Multe granule lamelare (altfel cunoscute ca membrane 
granulare de acoperire, organisme Odland, cunoscute și ca 
cementozomi sau keratinozomi), derivate din aparatul Golgi, apar în 
keratinocitele superficiale din staratul spinos; acestea conţin 
polizaharide, enzime hidrolitice şi lamele lipidice, compuse din 
fosfolipide, colesterol şi glucozilceramide. Conţinutul lor este evacuat 
în spațiul intercelular dintre celulele stratului granulos pentru a deveni 
precursori ai lipidelor în spaţiul intercelular al stratului cornos. 

Stratul _granulos. Diferentierea celulară continua în stratul 
granulos care, în mod normal, este format din două sau trei straturi de 
celule mai aplatizate comparativ cu cele din stratul spinos, cu mai 
multe tonofibrile. 

După cum sugerează şi numele stratului, aceste celule conţin 
granule bazofile mari neregulate de keratohialin, care fuzionează cu 
tonofibrilele. Aceste granule de keratohialin contin proteine precum 
involucrina, loricrina şi profilagrina, ultima fiind scindata în filagrina de 
către fosfataze specifice, pe măsură ce celulele granulare migrează în 
stratul cornos. Pe măsură ce keratinocitele migrează în stratul cel mai 
superficial, granulele de keratohialin se rup şi conţinutul lor se 
dispersează în citoplasmă. Peptidele de filagrina se ataşează 
citoscheletului de keratina, prăbuşindu-l şi transformând celulele 
granuloase în celule scuamoase, plate, care alcătuiesc învelişul proteic 
dur şi gros al stratului cornos. Proteinele sale structurale includ 
loricrina şi involucrina, iar aceasta din urmă se leagă de ceramide în 
spaţiul intercelular înconjurător, sub influența transglutaminazei. 
Filagrina, involucrina şi loricrina pot fi detectate imunohistochimic şi 
sunt utile ca markeri de diferenţiere epidermică. 

Stratul cornos este compus din straturi suprapuse de celule 
moarte turtite (corneocite) separate de lipide în spaţiul intercelular. 
Împreună, acestea oferă o barieră eficientă împotriva pierderii de apa 
si electroliti. Citoplasma corneocitelor este plină cu filamente de 
keratina, aşezate într-o matrice şi înconjurate de un înveliş derivat din 
granule de keratohialin. Acest înveliş, împreună cu keratina agregată 

pe care o cuprinde, confera corneocitelor duritate, permitand pielii sa 
reziste la tot felul de substanțe chimice şi injurii mecanice. Celulele 
stratului cornos în mod normal nu au organite nucleare sau 
intracitoplasmatice, acestea fiind distruse de enzimele prezente în 
granulele lamelare şi lizozomii stratului granulos. 


Alte celule ale epidermului 
Keratinocitele constituie aproximativ 85% din celulele 


epidermului, restul fiind constituit din alte trei tipuri de celule: 
melanocite, celule Langerhans şi celule Merkel. 

Melanocitele sunt singurele celule care pot sintetiza melanina. 
Migrează din creasta neurală în stratul bazal al ectodermului şi pot fi 
observate in embrionii umani din a opta săptămână de gestație. 
Acestea sunt, de asemenea, găsite în foliculii de păr, retină si 
membrana arahnoidă. Fiecare melanocit se asociază cu un număr de 
keratinocite, formând o unitate melanino-epidermica. Procesele 
dendritice ale melano-citelor pătrund printre celulele epidermice şi se 
termină sub formă de discuri în contact cu acestea. Citoplasma lor 
conţine organite discrete, melanozomi, care prezintă cantităţi variate 
de pigment, melanina. Aceasta este „injectata” în keratinocitele din jur, 
pigmentandu-le, cu scopul de a proteja pielea împotriva radiaţiilor 
ultraviolete. 

Celulele Langerhans sunt celule dendritice cărora le lipsesc 
desmozomii şi tonofibrilele şi care prezintă un nucleu lobulat. Celulele 
Langerhans provin dintr-un „bazin” de celule precursoare, originare din 
măduva osoasă. Se găsesc aproximativ 800 celule Langerhans/mm? în 
pielea umană si procesele lor dendritice formează o rețea uşor de 
evidenţiat în stratul epidermic. Celulele Langerhans sunt singurele 
celule epiteliale care posedă receptori de suprafață pentru fracțiunea 
C3b a complementului şi pentru porțiunea Fc a imunoglobulinelor G şi 
E. Ele poartă, de asemenea, antigene ale complexului major de 
histocompatibilitate (MHC) clasa II de (HLA-DR, - DP si DQ). 

Celulele Langerhans se aseamana cu macrofagele si au rol 
cheie in multe reacții imune, preiau antigenul şi îl prezintă limfocitelor T 
din piele sau din ganglionii limfatici locali şi au probabil rol în apărarea 
antivirală şi antitumorala. Astfel, radiaţiile ultraviolete pot induce tumori 
cutanate atât prin inducerea de mutații în celulele epidermului cât şi 
prin scăderea numărului de celule Langerhans epidermice, astfel încât 
celulele purtătoare de antigene nu mai sunt recunoscute şi nici distruse 
de sistemul imun. Corticosteroizii topici sau sistemici reduc, de 
asemenea, densitatea şi numărul celulelor Langerhans. 

Celulele Merkel sunt situate în epidermul normal şi acţionează 
ca transduceri pentru atingerea fină. Sunt celule non-dentritice, aflate 
lângă sau în interiorul stratului bazal şi au aceeaşi dimensiune ca şi 

keratinocitele. Sunt concentrate în zone localizate, îngroşate ale 
epidermului, lângă foliculii piloşi şi contin granule cu diametrul de 80- 
100 nm, cu un centru care variază în densitate, separat de membrana 
printr-un halou clar. Rari desmozomi conectează celulele Merkel cu 
keratinocitele vecine. 

Anexele pielii 

Sunt derivate din mugurii epiteliali în timpul embriogenezei şi, cu 
excepția unghiilor, sunt situate în derm. Acestea includ: părul, unghiile, 
glande sebacee şi sudoripare. 


Jonctiunea dermo-epidermică 

Membrana bazală se situează la interfața derm-epiderm si 
poate fi detectată in microscopia optică prin coloratia PAS datorită 
abundentei mucopolizaharidelor. Microscopia electronică arată faptul 
că lamina densa (bogată în colagen tip IV) este separată de celulele 
membranei bazale printr-o zonă cunoscută sub denumirea de lamina 
lucida. Membrana citoplasmatica a celulelor bazale conţine 
hemidesmozomi care conţin antigenul pemfigoidului bulos, colagen 
XVII, şi integrine a-6 şi B-4. Lamina lucidă conţine macromolecule de 
adeziune, laminina 1 şi 5 şi entactina. 

Structurile constitutive ale jonctiunii dermo-epidermice conferă 
suport mecanic, facilitând adeziunea, creşterea, diferenţierea şi 
migrarea celulelor bazale şi acţionează ca un filtru semipermeabil care 
reglează transferul nutrientilor şi celulelor din derm în epiderm. 
Filamentele de ancorare subțiri (ale lamininei 5) traversează lamina 
lucida şi conectează lamina densa la membrana citoplasmatică a 
celulelor bazale. Fibrilele de ancorare (colagen tip VII), mănunchiuri de 
microfibrile dermice şi mici fibre individuale de colagen (tip | şi III) se 
extind de la papilele dermice până la partea profundă a laminei densa. 
Lamininele, glicoproteine mari produse de către keratinocite, împreună 
cu entactina, promovează adeziunea dintre celulele bazale de 
deasupra laminei lucida cu colagenul tip IV, principalul constituent al 
laminei densa. Lamininele acţionează ca un lipici, ajutând la unirea 
epidermului cu dermul. Antigenele pemfigoidului bulos (greutate 
moleculară 230 si180 kDa) sunt sintetizate de către celulele bazale şi 
sunt găsite într-o asociere strânsă cu hemidesmozomii şi laminina; 
funcţia lor este necunoscută, dar anticorpi ai acestor antigene sunt 
găsiţi în pemfigoid. 


16 


Epiderm 


Desmozom 

Keratinocite bazale (desmogleina 1 si 3, 
K5+14 > eB desmoplakina) 
% | H- e i R=; j Tonofilamente 
N (keratina) 
Membrana celulelor 

| l i | : E 
bazale Hemidesmozomi 


(BPAg, colagen XVII, 


Lamina lucida a6B4 integrina) 
— — — 


Ea ve 
(laminina-1) §=——— pi ii T T T asa Filamente de ancorare 


V// VI/ \\ (laminina-5) 


T TTT Y7 
ape i \W/ W V, VU | 
Lamina ldensa ~ | II | | W W | 
(colagen IV) h | Î | Fibrile d 
| \ IN / II ibrile de ancorare 


Sub-lamina densa ——— (colagen VII) 


Derm 
Fig.1.2. Jonctiunea dermo-epidermica. 


Dermul 

Se situează între epiderm şi țesutul celular subcutanat şi are rol 
de sprijin nutritional şi structural al epidermului. Grosimea lui variază, 
fiind mai mare la nivelul palmelor şi plantelor şi mai mică la nivelul 
pleoapelor şi penisului; la vârstnici îşi pierde elasticitatea şi se 
subtiaza. Se  întrepătrunde cu epidermul prin proiecţiile sale 
ascendente — papilele dermice şi prin proiecţiile descendente ale 
epidermului - crestele epidermice. Aceste întrepătrunderi sunt văzute 
cel mai bine la nivelul degetelor (ca şi amprente) şi sunt importante 
deoarece cresc suprafața de contact dintre epiderm şi derm. Ca toate 
țesuturile conjunctive, dermul are trei componente: celule, fibre şi 
substanta amorfa. 

Celulele dermului 

Principalele celule ele dermului sunt fibroblastii; pe lângă 
acestia, exista un numar mic de alte celule proprii si celule tranzitorii, 
cum sunt celulele Langerhans, limfocitele, fagocitele mononucleare si 
mastocitele. În caz de inflamație mai pot fi observate şi alte celule, cum 
sunt cele polimorfonucleare. 

Fibrele dermului 

Dermul este constituit în cea mai mare parte din fibre 
întrepătrunse, în principal fibre de colagen aranjate în mănunchiuri; 
cele din dermul papilar sunt mai fine decât cele din dermul profund, 
reticular. Când pielea este întinsă, colagenul, cu proprietatea sa de 
tensionare previne ruptura pielii, iar fibrele elastice, mixate printre 
fibrele de colagen, ajuta la reinstalarea stării pre-intindere. 

Fibrele de colagen sunt compuse din fibrile fine; acestea sunt 
formate la randul lor din microfibrile constituite din molecule individuale 
de colagen. Moleculele de colagen sunt formate din trei lanturi de 
polipeptide care formeaza un triplu helix cu cate un segment non 
helicoildal la fiecare capat. Alinierea lanturilor este stabilizata prin 
legături covalente de încrucişare ale lizinei şi hidroxilizinei. Colagenul 
formează 70-80% din greutatea uscată a dermului. Colagenul este o 
proteină neobişnuită deoarece conţine o cantitate mare de prolină şi 
hidroxiprolină şi multe reziduri glicinice. Spatierea cu o glicină tot la al 
treilea aminoacid este obligatorie pentru formarea unui triplu helix. 
Defecte ale enzimelor necesare pentru producerea colagenului sunt 
responsabile de unele boli de piele, cum este sindromul Ehlers-Danlos 
şi boli care includ alte sisteme, cum este osteogeneza imperfecta 
(fragilitatea oaselor). 

Fibrele de reticulină sunt fibre fine de colagen întâlnite în pielea 
fetală, în jurul vaselor de sânge şi în anexele pielii adultului. 

Fibrele de elastină formează 2% din greutatea uscată a 
dermului la adult; au două componente constitutive distincte: un nucleu 
de elastina amorfă şi o componentă microfibrilara de ţesut elastic în 
jur. Elastina este formată din polipeptide (bogate în glicină, desmozină 
şi valină), legate de componenta microfibrilară prin intermediul 
desmozinelor. Anomalii ale țesutului elastic cauzează „cutis laxa” (piele 
inelastica, laxa) şi pseudoxantoma elasticum. 


Tabel 1.1. Tipuri de colagen şi distribuţia lui 
colagen | i 


Tip | - In majoritatea țesuturilor conjunctive 
P - 85% din colagenul pielii 


Tip II 


: - În vase de sânge 
Tip - 15% din colagenul pielii 
Tip IV - Piele (lamina densa) si membrana bazala a altor tesuturi 


Ubicuitar, incluzând placenta 
Tip VII - Piele (fibrile de ancorare) si membrane fetale 





Substanta fundamentala 

Este în principal constituită din glicozaminoglicani (acid 
hialuronic si dermatan-sulfat) si din cantitati mici de heparan-sulfat si 
condroitin-sulfat. Glicozamino-glicanii sunt apoi legati de proteine si 
există ca proteoglicani. Substanţa fundamentală are câteva funcții 
importante: prin conţinutul de apă, permite nutrientilor, hormonilor şi 
deşeurilor metabolice să treacă prin derm; acţionează ca un lubrifiant 

între colagen şi fibrele elastice in timpul mişcărilor pielii; permite 
dermului să acţioneze ca un tampon contra şocurilor. 

Muschii 

În piele se găsesc atât muşchi netezi cât şi striati. Muşchii 
netezi erectori ai firului de păr sunt folosiți de către animale pentru a-şi 
„Zburli” blana, protejându-se astfel de frig. La oameni sunt vestigiali, 
dar pot ajuta la exprimarea sebumului; aceştia sunt responsabili pentru 
„pielea de găină” care apare la frig, de erecţia sfârcurilor şi de ridicarea 
scrotului de către muşchiul dartos. În derm se găsesc şi fibre striate 
(muschiul platisma) şi unii dintre muşchii implicaţi în expresia facială. 

Vascularizatia 

Cu toate ca pielea consuma putin oxigen, cantitatea mare de 
sange continuta regleaza temperatura corpului. Vasele de sange sunt 
situate in doua straturi principale orizontale. Plexul profund este situat 
chiar deasupra țesutului celular subcutanat şi arteriolele sale servesc 
glandele sudoripare şi foliculul pilos; o arteriolă ce ia naştere în dermul 
profund deserveşte o porţiune de țesut sub formă de con cu baza 
înspre epiderm. Vasele de sânge au rol important în termoreglare: sub 
influența controlului nervos simpatic, anastomozele arteriovenoase de 
la nivelul plexului profund pot şunta sângele înspre capilarele venoase 
pe seama buclelor arteriale, reducând astfel pierderea de căldură prin 
convecţie. Limfaticele aferente iau naştere la nivelul papilei dermice şi 
trec la plexul limfatic superficial în dermul papilar; există două plexuri 
orizontale mai profunde, paralele cu circulaţia venoasă. 

Inervatia 

La nivelul tegumentului se gasesc aproximativ un milion de fibre 
nervoase, cele mai multe gasindu-se la nivelul fetei si extremitatilor. 
Corpul celular se afla la nivelul radacinii dorsale ganglionare. Exista 
atat fibre mielinizate cat si nemielinizate, ultimele intr-o proportie mai 
mare periferic. Cele mai multe terminatii nervoase libere se afla in 
derm. Totuşi, câteva terminatii nervoase nemielinizate penetrează în 
epiderm, iar câteva dintre acestea sunt asociate cu celeulele Merkel. 
Terminatiile nervoase libere detectează stimuli potenţiali periculosi, 
nociceptivi sau termici. Alte structuri specializate ale dermului, cum 
sunt corpusculii Pacini şi corpusculii Meissner detectează deformarea 
pielii prin presiune (mecanoreceptori), vibraţie şi atingere. Nervii 
autonomi deservesc vasele de sânge, glandele sudoripare şi muşchii 
erectori ai firului de păr. 

Pruritul este un semn important în multe boli dermatologice şi se 
datorează stimulării terminatiilor nervoase libere din imediata apropiere 
a jonctiunii dermo-epidermice. Zonele cu o mare densitate a 
terminatiilor nervoase sunt în mod special sensibile la stimulii 
pruriginoşi (zone pruriginoase). Impulsurile de la aceste terminatii 
nervoase libere se propagă central pe două căi: una rapidă de-a lungul 

fibrelor A mielinizate şi una mai lentă de-a lungul fibrelor C non- 
mielinizate. Ca rezultat, pruritul are 2 componente: o senzaţie rapidă, 
localizată de intepatura, urmată de o senzaţie de prurit difuz. 


Hipodermul 

Se găseşte în continuarea dermului de care nu este net 
delimitat. Se întinde în profunzime până la aponevroze sau periost, cu 
excepția pleoapelor, urechilor şi organelor genitale masculine care nu 
prezintă hipoderm. 


1.3. Anexele cutanate 


Cuprind glandele cutanate şi fanerele. Glandele sunt 
reprezentate de glandele sudoripare (ecrine si apocrine) şi de glandele 
sebacee, iar fanerele cuprind părul şi unghiile. 


Glandele pielii 

Glandele sebacee sunt anexate firelor de păr, ansamblul 
constituind foliculul pilo-sebaceu. Glandele sudoripare apocrine sunt 
anexe ale foliculilor pilo-sebacei, pe când glandele sudoripare ecrine 
nu sunt legate de firele de păr. Suprafața epidermului este presărată 
de o multitudine de mici orificii corespunzând ostiumului pilar şi porilor 
glandelor sudoripare. 

Glandele sudoripare apocrine 

Sunt prezente doar in anumite regiuni ale organismului: axile, 
scrot, labiile mici, regiunea perianala, conductul auditiv extern, pleoape 
si sunt totdeauna anexate foliculului pilo-sebaceu. Sunt constituite 
dintr-o portiune secretorie si un canal excretor: portiunea secretorie a 
glandelor sudoripare apocrine este localizata in hipoderm, mai profund 
decât porțiunea secretorie a glandelor sudoripare ecrine; canalul 
excretor se deschide in conductul pilo-sebaceu, mai jos de glandele 
sebacee. Produsul de secreție este opac, gras şi alcalin. El este 
secretat în mod apocrin, si anume cu eliminarea polului apical al 
celulelor, dar cu pastrarea părții bazale şi medii pentru regenerarea 
elementelor pierdute. 

Glandele sudoripare ecrine 

Sunt repartizate pe toată suprafaţa pielii, cu excepţia regiunilor 
axilare, perimamelonare, pubiene. Sunt foarte numeroase la nivelul 
palmelor şi plantelor şi numeroase la nivelul dosului mâinilor şi pielii 
capului. Sunt glande exocrine tubuloase simple având o porțiune 
secretorie şi un canal excretor: porțiunea secretorie este localizată în 
dermul profund sau hipodermul superficial; canalul excretor străbate 
dermul perpendicular pe suprafața cutanată, apoi traversează 
epidermul pentru a se deschide la suprafaţă printr-un por. Secretia lor 

apoasa, incolora si sarata constituie sudoarea. Sunt glande merocrine, 
varsandu-si continutul in afara foliculului pilos. 

Glandele sebacee 

Sunt in general anexe ale firului de par, dar exista o serie de 
zone unde acestea sunt singure: buze, gland, fata interna a preputului, 
labiile mici, areola mamară şi pleoape. Glandele sebacee sunt glande 
exocrine tubulo-alveolare situate în triunghiul format de epiderm, firul 
de păr şi muschiul erector al firului de păr. Celulele porțiunii secretorii a 
glandelor sebacee, denumite sebocite, initial de formă cubică, suferă o 
diferenţiere de la periferia glandei spre centru, sfârşind prin a se 
distruge şi elimina în infundibulul folicular — secreție holocrină. 


Firul de păr 

Părul este un produs epitelial cornos, filiform şi flexibil. 
Embriologic, foliculii piloşi se formează în săptămâna a noua de viata 
intrauterină, când mugurele pilos, un cilindru solid de celule, creşte 
oblic în derm. La acest nivel vine în contact cu un grup de celule 
mezenchimale care se dispun în portinunea inferioară a mugurelui 
pilos şi formează papila foliculară, o zonă dermică bogat vascularizata, 
„coafata” de bulbul firului de păr. Glandele sebacee se formează din 
mugurii epiteliali care se diferenţiază transversal, în exteriorul 
foliculului pilos. Matricea este centrul germinativ al firului de păr, 
alcătuită din celule nediferentiate, echivalentă cu stratul bazal al 
epidermului (fig.1.3.). 

Culoarea firului de păr depinde de tipul de melanina sintetizată 
de melanocitele care migrează la nivelul matricei (eumelanina, 
feomelanina şi tricosiderina). Părul alb sau grizonat apare ca urmare a 
diminuării sintezei de pigment şi a umplerii celulelor medulare cu bule 
de aer care reflectă lumina. 

Părul este clasificat în trei tipuri: lanugo (păr lung şi subţire care 
acoperă fătul şi dispare cu 1 lună înainte de naştere), velus (păr scurt, 
fără medulară, care înlocuieşte părul de tip lanugo înainte de naştere 
şi acoperă o suprafaţă cutanată mare) şi par terminal (păr lung, cu 
medulară, al cărui creştere este influențată de nivelul androgenilor 
circulanti). Părul terminal se transformă în velus în alopecia 
androgenică şi părul de tip velus se transformă în păr terminal în 
hirsutism. Există şi câteva zone totalmente lipsite de foliculi piloşi: 
buzele, glandul, labiile mici, palmele şi plantele. 

Foliculii piloşi cresc în cicluri repetitive, existând 3 faze ale 
activității foliculare: anagenă (activa, de creştere), catagenă 
(intermediară, creşterea se opreşte) şi telogenă (de repaos, firul de păr 
nu mai creşte şi este eliminat din folicul). Durata acestor perioade 
variază în funcţie de regiune; la nivelul scalpului (conţine în medie 100 
000 fire de păr) faza anagena durează aproximativ 5 ani, catagena — 2 

saptamani si telogena aproximativ 3 luni. Ca urmare a acestor cicluri 
evolutive, se pot elimina zilnic aproximativ 100 de fire de par. Din 
totalitatea firelor de par de pe scalp, 85 % se afla in faza anagena si 
15 % in cea telogena. Lungimea firului de par este determinata de 
durata fazei anagene (parul sprancenelor are cicluri mai scurte decat 
cel de pe scalp). 

Fig.1.3. Anatomia firului de păr. 


Unghia 

Unghiile sunt structuri intens keratinizate formate din invaginări 
ale epidermului, situate pe falanga distală a fiecărui deget (fig.1.4.). 
Keratina dură de la nivelul plăcii unghiale este formată de matricea 
unghiei care este localizată într-o invaginatie a epidermului (repliu 
unghial). Crestele şi santurile longitudinale de sub suprafața plăcii 
unghiale coincid cu unele similare localizate pe suprafața patului 
unghial. Patul unghial poate produce cantităţi mici de keratină, 
responsabilă de „unghia falsă” care se formează atunci când matricea 
unghiala este obliterata chirurgical sau traumatic. Cuticula are rol 
protector împotriva agenţilor chimici şi infectiosi iar unghiile au rol 
estetic şi de protecţie a falangelor distale precum şi în manipularea 
obiectelor mici. 


22 


Matrice 


/ Cuticula 
Repliu unghial y / Placaunghiala Rei iat | | Placa 
roximal / / i | | i 
i as l y / _, Patulunghial ateral A | unghiala 
7 a =, [ | | | 
/ /— = | | 
NS ' ' | =z i lunula 
| Hiponichium Repliu unghial Peal 
-n | proximal -R 
Falanga distala "> Cuticula 


Fig.1.4. Structura unghiei. 


Ritmul de creştere al unghiilor este variabil de la o persoană la 
alta, în medie 0,5-1,2 mm/săptămână, mai lent pentru unghiile 
picioarelor. Ritmul de creştere este accelerat în timpul verii si la tineri. 
Unghiile îşi schimba aspectul cu vârsta, crestele longitudinale şi 
denivelările fiind frecvente la vârstnici. 


1.4. Fiziologia cutanată 


Epidermopoieza 

Atât grosimea cat si numărul de celule de la nivelul epidermului 
normal rămân constante, întrucât pierderea din stratul superficial este 
echilibrată de sinteza continuă de noi celule în stratul bazal. 

Polipeptidele produse local (citokine), factorii de creştere si 
hormonii stimulează sau inhibă proliferarea epidermica, interactionand 
în moduri complexe pentru a asigura homoeostazia. Oxidul nitric, un 
radical liber gazos produs la suprafața pielii prin reducerea nitratului şi 
la nivelul epidermului prin enzime constitutive, afectează balanța dintre 
diferențierea şi proliferarea keratinocitelor. Această acțiune este 
dependentă de doză şi implică interacțiuni directe cu enzime care 
contin elemente de tranziție, cum ar fi zinc şi fier. Citokinele şi factorii 
de creştere sunt produse de keratinocite, celule Langerhans, 
fibroblaste si limfocite. După ce acestea se leagă cu afinitate mare la 
receptorii de suprafață, sinteza ADN-ului este controlată de transductia 
semnalului, care implică protein-kinaza C sau fosfat inozitolul. 
Catecolaminele, substanțe care nu penetrează suprafața celulelor, 
influențează diviziunea celulară prin intermediul AMPc. Hormonii 
steroizi se leagă de receptorii proteici din citoplasmă şi ajung la nucleu, 
unde influențează transcriptia. 


Keratinogeneza 

Este procesul specific prin care epidermul produce zilnic 0,6-1g 
keratină. În celulele bazale se formează prekeratina, inițial fiind 
sintetizate lanțuri polipeptidice care formează protofilamente, apoi, prin 
agregare logitudinala formează filamente şi ulterior tonofilamente. La 

nivelul stratului bazal tonofilamentele sunt subţiri, grosimea lor 
crescând o dată cu avansarea keratinocitelor spre suprafață. În stratul 
granulos este sintetizată keratohialina care este liantul fibrelor de 
keratina; în componenţa granulelor de keratohialina intra: profilagrina 
şi locrina. În malpighianul superior apar keratinosomii (corpii Odland), 
consideraţi ca fiind cea de-a treia componenta implicată în procesul de 
keratinogeneza. Keratinocitele ajunse în stratul cornos au un înveliş 
celular format prin legături ireversibile între numeroase tipuri de 
proteine (loricrina, involucrina, keratolinina, cornifina), iar în interior 
macrofibrile de keratina care ocupa întreagă celulă, nucleul şi 
organitele lipsind. 

Keratinele sunt principalele filamente intermediare în celulele 
epiteliale şi sunt comparabile cu vimentina în celulele mezenchimale, 
neurofilamentele în neuroni şi desmina în celulele musculare. 
Keratinele nu sunt doar o curiozitate biochimică, deoarece mutații 
genetice ale keratinelor pot determina apariţia unor boli precum: 
epidermoliza buloasa simplă şi eritrodermia ihtioziforma buloasa. 
Keratinele sunt o familie formată din peste 30 de proteine, fiecare 
produse de gene diferite. Acestea se împart în două subfamilii: una 
responsabilă pentru formarea keratinelor acide şi una pentru formarea 
celor bazice. Keratine diferite sunt găsite la diverse niveluri ale 
epidermului în funcţie de stadiul de diferenţiere; celulele normale 
bazale produc keratinele 5-14, iar celulele suprabazale diferenţiate 
produc keratinele 1-10. Keratine 6 şi 16 devin predominante în stări 
hiperproliferative, cum este psoriazisul. În timpul diferentierii, fibrele de 
keratina din celulele stratului cornos se aliniază şi formează agregate, 
sub influenţa filagrinei (fig.1.5.). Cisteina, găsită în keratinele stratului 
cornos, permite legarea încrucişată a fibrelor pentru a creşte rezistenta 
epidermului la injurii. 

Coeziunea fermă a stratului spinos este asigurată de un 
mecanism prin care glicoproteinele intercelulare acţionează ca un 
ciment, lipind celulele împreună, iar procesele citoplasmatice ale 
celulelor spinoase, împreună cu desmozomii lor, au rol în ,agatarea” 
celulelor între ele. Citoscheletul de tonofibrile menţine, de asemenea, 
forma rigidă a celulei. Aspectul tipic de „țesătură de cos” a stratului 
cornos pe secțiune este înşelător şi pretează la confuzii; de fapt, 
celulele situate adânc în stratul cornos sunt bine sudate şi doar cele de 
la suprafață se descuamează. Descuamarea este în parte cauzată de 
activitatea colesterol sulfatazei, enzima deficitară în ihtioza recesiva X- 
linkat[, in care descuamarea diminuată conduce la acumularea de 
corneocite în stratul cornos, cu îngroşarea acestuia. Descuamarea 
este în mod normal responsabilă de eliminarea substanţelor nocive 
exogene la suprafața pielii. Celulele pierdute se înlocuiesc cu 

corneocite nou formate, iar regenerarea si turnover-ul stratului cornos 
sunt astfel continue. 

Fig.1.5. Tipuri de keratine. 


Melanogeneza 

Este un proces care permite transformarea tirozinei in melanina 
datorită unei cascade enzimatice. Melanina este formată din 
fenilalanina printr-o serie de procese enzimatice la nivelul ficatului si 
pielii. Tirozina, formata in ficat prin hidrolizarea fenilalaninei sub 
influenta fenilalanin-hidroxilazei, este substratul pentru reactiile care 
apar in melanocite. Melanocitele sunt singurele celule din epiderm 
care contin tirozinaza, enzima cu rol limitant in melanogeneza. 
Pigmentii din părul roşcat (feomelanina) sunt sintetizati într-un mod 
similar. Feomelaninele si eumelaninele pot interactiona si forma 
polimeri de melanina. 

Eumelaninele si feomelaninele diferă de  neuromelanine, 
pigmentii aflaţi în substanta nigra şi celulele cromafine (din 
medulosuprarenală si ganglioni simpatici). Acestea din urmă sunt 
derivate din tirozina cu ajutorul altei enzime, care nu se găseşte în 
melanocite. Melanina este formată în melanozomi, ca şi particule mici 
cu diametrul de aproximativ 0,1x0,7 um, în formă de minge de fotbal 
american (eumelanozomii, ce conţin eumelanina) sau minge de fotbal 

european (feomelanozomi, ce contin feomelanina). Melanozomii plini 
cu melanina trec in dendritele melanocitelor pentru a fi injectati in 
keratinocitele vecine acestora. La acest nivel, melanozomii sunt 
incorporati în pachete lizozomale (complexe melanozomice) şi 
distribuiţi in citoplasmă. Acest tip de lizozomi secretori sunt prezenţi în 
diferite celule hematopoietice şi în melanocite, lucru care explică de ce 
unele tulburări genetice de pigmentare sunt asociate cu funcții imune 
anormale (forme rare de albinism, cum ar fi sindroamele Hermansky- 
Pudlak şi Chediak-Higashi). 

Rasă neagră nu este ,neagra” pentru ca are mai multe 
melanocite decât caucazienii, ci datorită faptului că melanocitele lor 
produc mai mulţi melanozomi şi aceştia sunt mai mari ca mărime, fiind 
dezintegrati mai încet in complexe melanozomice. Melaninele 
protejeaza impotriva radiatiei UV prin absorbtia si imprastierea razelor 
si prin indepartarea radicalilor liberi. 

Controlul_ melanogenezei. Melanogeneza poate fi crescută de 
numerosi stimuli, cel mai important dintre acestia fiind radiatia UV 
(fig.1.6.). Bronzarea implica 2 reactii distincte. 

A. Bronzarea imediată — apare dupa expunerea la radiaţiile UVA (320- 
400 nm). Această pigmentara a pielii apare în interval de minute până 
la zile şi depinde de doza de radiaţii UV şi de culoarea constitutivă a 
pielii. Este responsabilă pentru fenomenul bine cunoscut de „bronz 
fals”. Nu apare prin sinteza de melanină, ci prin oxidarea melaninei 
preformate şi redistribuirea melaninei din melanozomii perinucleari 
către dendritele periferice. 

B. Bronzarea întârziată — producţia de pigment nou are loc la 3-4 zile 
după expunerea la radiaţiile UVB (290-320 nm) şi UVA, şi este maximă 
la 7 zile după expunere. Depinde de proliferarea melanocitelor, 
creşterea activităţii tirozinazei, producţia de melanozomi, şi de 
transferul accelerat al melanozomilor noi formaţi în keratinocitele 
vecine. 


Melanocit 








Feomelanina 
(rosu/galben) 
Cisteina 
Tirozina ==» Dopa ==> Dopachinona k 
4: : 
5-->fÎcAMP--*  *Tirozinaza” 


Receptorul de Eumelanina 
melanocortina 1 (maro/negru) 


Fig.1.6. Controlul melanogenezei. Mecanismul precis prin care 
radiatia UV stimuleaza melanogeneza nu este cunoscut. 

Functiile pielii 

Functia de bariera epidermica 

Stratul cornos previne pierderea lichidului interstitial din interior 
şi acționează ca o barieră împotriva penetrării substanţelor potential 
dăunătoare din afară. Dizolvarea cu un solvent a epidermului conduce 
la creşterea permeabilitatii pentru apa şi este bine cunoscut că deficitul 
de acizi graşi esentiali determina o funcţie de bariera a pieliiineficientă. 
În formarea barierei cutanate intervin ceramide, colesterol, acizi graşi 
liberi şi mici cantități de alte lipide. Factorul natural de hidratare (NMF), 
predominant format din aminoacizi şi metaboliţii lor, ajuta, de 
asemenea, la menţinerea proprietăţilor stratului cornos. Funcţia de 
barieră este afectată în cazul în care stratul cornos este îndepărtat 
experimental, prin îndepărtarea succesivă cu bandă adezivă, sau 
clinic, prin injurie sau boală.. 

Impermeabilitatea relativă a stratului cornos precum şi efectul 
de „scara rulantă”, adică de descuamare continuă a corneocitelor, 
oferă o barieră pasivă împotriva migroorganismelor infecțioase. În 
afară de aceasta, protecţia este dată de peptidele antimicrobiene 
diverse de la nivelul suprafeţelor epiteliale, cum sunt defensinele şi 
catelicidinele. Un strat cornos normal este puţin permeabil pentru apă 
şi relativ impermeabil pentru ionii de sodiu şi potasiu. 

Funcţia secretorie 

Este asigurată de glandele sudoripare şi de glandele sebacee. 
Secretia sudorală este un fenomen care în esenţă constă în pierderea 
căldurii (termoliză) prin fenomenul de evaporare a apei la suprafața 
pielii. Sudoarea secretată de glandele sudoripare este o soluţie salină 
hipotonă, fiind în principal compusă din apa şi electroliți, principalii fiind 
reprezentaţi de clorură de sodiu, potasiu şi bicarbonati. Sudoarea 
conţine de asemenea şi substanţe organice precum acid lactic, uree şi 
amoniac. Glandele sudoripare ecrine secretă sudoarea continuu. 
Perspiratia insensibilă a unui organism în repaus este în jur de 200 ml 
de sudoare pe oră la o temperatură a mediului ambiant de 18*C. 

Secretia sebacee are rol în constituirea filmului hidrolipidic de 
suprafață și participă la împiedicarea deshidratării stratului cornos, 
opunându-se pierderii insensibile de apă. Mai are rol în echilibrarea 
ecosistemului bacterian cutanat (flora bacteriană) şi menţinerea 
confortului la atingerea epidermului. 

Funcţia de termoreglare 

Pielea intervine pentru menţinerea homeostaziei prin stocarea 
sau  eliberea căldurii, menţinând astfel constantă temperatura 
compartimentului intern. Temperatura cutanată variază între 20°C şi 
40°C, cel mai adesea situându-se între 28°C şi 32°C la o valoare 
intermediară între temperatura internă şi mediu. Pielea elimină apă 
într-un mod insensibil, fenomen numit perspiratie. Protecţia împotriva 

frigului se realizeaza prin cresterea metabolismului, producerea de 
caldura prin muschi si vasoconstrictie cutanata arteriolara. In schimb, 
protectia impotriva caldurii se realizeaza prin vasodilatatie cutanata 
activa si sudoratie. 

Sinteza vitaminei D 

7-dihidrocolesterolul de la nivelul keratinocitelor este 
transformat sub actiunea razelor UV in colecalciferol. Vitamina devine 
activa dupa hidroxilarea in pozitia 25 la nivelul rinichiului. Bolile renale 
si lipsa soarelui, mai ales la persoanele de culoare, pot provoca deficit 
de vitamina D si rahitism. Cativa autori si-au exprimat ingrijorarea 
privind faptul ca nivelurile scazute de vitamina D pot fi asociate cu 
unele tipuri de neoplazii si au sugerat ca ar trebui incurajata expunerea 
la soare. Cu toate acestea, legatura dintre protectia impotriva soarelui, 
nivelulul scăzut de vitamina D si cancer rămâne nedovedita, iar în 
cazul in care s-ar dovedi adevarata, suplimentarea dietei cu vitamina D 
creste nivelul seric al acesteia 

Functia imunologica 

S-a ajuns la concluzia ca tegumentul detine un sistem imunitar 
propriu — SIS (Skin Immune System). Suportul functiei imunitare este 
reprezentat de limfocite, mastocite, macrofage tisulare, granulocite, 
keratinocite si celule Langerhans. Keratino-citele produc numeroase 
tipuri de citokine: interleukine, factori de crestere, factori de stimulare si 
interferoni. Celulele Langerhans au rol major in reactivitatea imuna a 
pielii, principalele funcţii fiind captarea, procesarea şi prezentarea 
antigenelo. Mastocitele din derm joacă de asemenea un rol important 
în procesele imunologice şi stările alergice. Dermul prin sistemul 
reticulo-endotelial are şi funcţie hematopoietică, iar unele celule din 
seria mieloblastică şi limfoblastică pot fi prezente în stări patologice. 


Tab.1.2. Funcţiile celulelor rezidente dermice. 
Fibroblaști Sinteza colagenului, reticulinei, elastinei, 
fibronectinei, glicozaminoglicanilor şi a colagenazei 


Fagocite Fagocitează şi distrug bacterii, secretă citokine 
mononucleare 


Supraveghere imunologică 


Celule Celule prezentatoare de antigen, în tranzit de la 
Langerhans epiderm la ganglionii limfatici locali 


Mastocite Stimulate de către antigene, componente ale 
complementului şi alte substanţe în scopul 
eliberărarii mediatorilor inflamatiei: histamine, 
prostaglandine, heparină, leukotriene, triptaza şi 
factori chemotactici pentru eozinofile şi neutrofile 


Celule Merkel | Transductori ai atingerii fine 


28 





Funcţia de cicatrizare a pielii 
Pielea izoleaza si protejeaza organismul fata de mediul exterior. 


Atunci când apare o soluţie de continuitate sau o alterare a pielii, 
intervine procesul de cicatrizare cu implicarea unui număr mare de 
tipuri celulare. În procesul de cicatrizare cutanată al plăgilor acute 
intervin trei mari etape: în prima fază, vasculară şi inflamatorie, în 
plagă ia naştere un dop de fibrină; a doua fază constă în reparația 
tisulară dermică şi epidermică conducând la epitelizarea plăgii; ultima 
fază constă în remodelar a matricei extracelulare şi în maturarea 
cicatricei. 

Funcţia neuroexteroceptoare 

Exteroceptorii pielii (tactili, termici, dureroşi) preiau semnalele 
care sunt trans-mise apoi centrilor nervoşi superiori şi sunt 
transformate în senzaţii de cald, frig, tactile, de prurit sau durere. 
Senzatia tactilă presupune activarea corpusculilor Meissner, a 
discurilor Merkel, sau a terminatiilor nervoase libere. Sensibilitatea la 
presiune implică corpusculii Vater Pacini, iar termoreceptia este 
asigurată de  corpusculii Krause (crioreceptori) şi Ruffini 
(calorireceptori). În algoreceptie intervin terminatiile nervoase libere, 
iar pentru prurit nu s-au pus în evidență terminatii senzitive 
specializate. 

Funcţia neurovasomotorie 

Contribuie la adaptarea circulației sanguine prin vasoconstrictie 
sau vasodilatatie, în funcţie de nevoile organismului, procese foarte 
importante în reglarea hemodinamică a organismului. 

Funcţia metabolică 

La nivel cutanat au loc numeroase procese metabolice care 
contribuie la starea de troficitate a pielii. Pe de altă parte, între 
tegument şi restul organismului exista multiple schimburi metabolice, 
pielea fiind un adevărat rezervor de sânge. 

Funcţia de rezistență, elasticitate şi plasticitat 

Prin funcţia de rezistenţă, pielea realizează protecţie fata de 
agenţii mecanici; aceasta se realizează prin continuitatea epidermului, 
substanța intercelulară, coeziunea interkeratinocitara şi coeziunea 
dermo-epidermica. Fibrele de colagen au rezistență mare la tracţiune, 
iar fibrele elastice au rol în elasticitatea tegumentului. 

Funcţia psihosocială 

Pielea influențează comunicarea dintre oameni prin aspect, 
culare, precum şi prin feromonii prezenţi la acest nivel. 

2. DIAGNOSTICUL DERMATOLOGIC 


Cheia unui tratament eficient este un diagnostic corect. Din 
fericire, dermatologia diferă de alte specialități prin faptul că boala 
poate fi văzută cu uşurinţă. Ochi experimentați şi o lupă este tot ceea 
ce e necesar pentru o examinare completă a pielii. Câteodată este mai 
bine să efectuăm o examinare „rapidă”, înaintea obţinerii unui examen 
complex, care va atrage de obicei întrebări prompte. Totuşi, o 
anamneză amănunţită este importantă în fiecare caz, împreună cu o 
utilizare obiectivă a datelor de laborator. 


2.1. Anamneza 


Prin această metodă se obțin date asupra simptomelor, 
istoricului afecțiunii cutanate, antecedentelor personale şi 
heredocolaterale, precum şi asupra obiceiurilor de viață sau a 
substanțelor de contact. Punctele cheie ale anamnezei ar trebui să 
evidentieze progresia leziunilor si a bolii in general si răspunsul la 
tratamentul administrat anterior. Mulți pacienți încearcă diverse 
tratamente înainte de a se prezenta la un medic specialist. Unii recurg 
la toată gama de medicamente disponibile acasă, fapt care nu poate 
decât să inrautateasca situația. O anamneza amănunţită despre 
medicamentele administrate pentru alte afecțiuni este de asmenea 
folositoare. 

Pruritul este simptomul cel mai frecvent întâlnit, urmat de 
durere, mai puțin frecvență. Alte simptome mai rar raportate includ: 
disfagie, greturi, vărsături, sialoree, dureri la masticatie, tulburări de 
tranzit sau de mictiune. Un alt aspect important de evidentiat prin 
anamneza este impactul psihosocial al afectiunii. 


2.2. Examenul obiectiv — leziunile cutanate elementare 


Leziunile elementare reprezintă modificările morfologice 
individuale care apar la nivel cutanat, ca răspuns fata de agresiunile 
interne şi externe şi se considera că acestea reprezintă alfabetul 
eruptiilor cutanate. Leziunile elementare sunt clasificate în funcţie de 
caracterul palpabil şi/sau vizibil al modificării suprafeţei sau 
consistentei pielii, sau, în funcţie de momentul apariţiei, în primare si 
secundare. După aspectul morfologic şi după mecanismul general de 
producere se disting următoarele grupe: 

- leziuni elementare prin modificări de coloratie; 
- leziuni elementare solide; 
- leziuni elementare cu conţinut lichidian; 

- leziuni elementare prin soluţii de continuitate; 
- deşeuri cutanate; 

- sechele cutanate; 

- leziuni elementare neîncadrabile. 


Modificări ale coloratiei pielii 

Tipul de leziune care caracterizează această clasă este macula 
sau pata. Macula este o modificare a culorii tegumentului, circumscrisa 
sau difuză, nepalpabila şi nereliefata. Unii clinicieni utilizează 
denumirea pentru leziuni < 10 mm (5mm), iar alţii folosesc termenul 
pentru a descrie leziuni plane de orice mărime. Acestea se împart în: 
macule/pete discromice, macule/pete vasculo-sangvine şi eriteme. 

Macula discromică este o leziune pigmentara, neinflamatorie şi 
persistenta la digitopresiune, cauzată de acumularea de pigment in 
epiderm. Petele discromice pot fi: 

A. Leziuni cauzate prin tulburări ale melanogenezei: 

- Hiperpigmentare, cauzate de acumularea anormală de melanina, 
care poate fi congenitală (nevi pigmentari) sau dobândită. Leziunile 
dobândite pot fi, la rândul lor, primitive: circumscrise (lentiginoza, 
efelide, melasma) şi difuze (sd. Fanconi) sau secundare: altor 
dermatoze (lichen plan, pemfigus), bolilor sistemice (melanodermie — 
boala Addison) sau medicamentelor. 

- Hipopigmentare, cauzate de pierderea parţială (hipocromie) sau 
totală (acromie) a melaninei. Acestea pot fi congenitale: circumscrise 
(nevi acromici) sau generalizate (albinism) şi dobândite: primitive 
(vitiligo) sau secundare (pitiriazis versicolor, psoriazis, eczematide). 

B. Leziuni cauzate de acumularea altui pigment decât melanina: apar 
prin depunerea de hemosiderină (dermatita pigmentată de stază), 
argint (argiroze), arsenic (arsenicism) sau tuș (tatuaje). 

Macula vasculo-sanguină este cauzată de proliferarea țesutului 
vascular, vasodilatatie şi/sau extravazare eritrocitară. Aceste leziuni se 
împart în 2 categorii: vasculare şi purpurice. Unii autori introduc în 
această categorie şi eritemul. 

A. Leziunile vasculare propriu-zise sunt pete circumscrise datorate 
unei dilatatii vasculare anormale sau unui proces de neoformatie a 
capilarelor dermice. Sunt persistente, neinflamatorii şi dispar parțial la 
digitopresiune. Acestea pot fi: congenitale — angioame (angiomul plan - 
placa roşie-violacee, bine delimitată) sau dobândite — telangiectazii 
caracterizate prin arborizatii vasculare fine nepulsatile (rozacee). 

B. Leziunile purpurice sunt modificări de culoare, de obicei 
circumscrise, datorate extravazării hematiilor în derm, cauzate fie de o 
inflamație a peretelui vascular (vascularită), fie de o anomalie a 
sângelui (trombocitopenie, trombocitopatie). Purpura prin inflamație 
vasculară este de obicei infiltrată la palpare, diferentiindu-se clinic de 

purpurele date de alte mecanisme care sunt plane si neinfiltrate. Dupa 
forma si dimensiune, se individualizeaza mai multe forme semiologice: 
peteşii, cu diametrul de 1-2 mm, de obicei multiple, izolate sau 
confluate; vibice, liniare, pe zonele supuse traumatismelor; echimoze, 
placarde cu dimensiuni diferite, cu sediul subcutanat şi apărute mai 
ales după traumatisme. 

Culoarea diverselor leziuni cutanate (nu doar macule sau pete) 
poate da indicii asupra procesului histopatologic subjacent şi, implicit, 
asupra diagnosticului (tab.2.1). 


Tab.2.1. Modificări de culoare în tegumentul lezional. 





Culoare Histopatologie Diagnostic posibil 

Jeleu de Inflamatie granulomatoasa TBC, sarcoidoză, 

mere leismanioza 

Negru Melanina, necroză Melanom, purpură 
fulminantă, calcifilaxie 

Albastru Pigment în dermul profund, Nev albastru, melasma 


Hb redusă, tatuaje, 
medicamente 


Arămiu Inflamatie cu plasmocite Sifilis secundar 
Verde Hemosiderina profundă, Infectie cu 
piocianina, eozinofilie Pseudomonas, tatuaje 
Gri Melanină sau alti pigmenţi Toxicitate 
situați profund medicamentoasă, pată 
mongoliană 
Violaceu Inflamatie, vasodilatatie în Leziuni evolutive de 
dermul profund morfee (margini), 


dermatomiozita 
Portocaliu Inflamatie granulomatoasa  Xantogranulom juvenil 


cu histiocite 

Perlat Proliferare epidermică Carcinom bazocelular 
neacoperită de keratina 

Roz Inflamatie acută, Eczemă 
vasodilatatie superficială 

Roşu Hemoragie, inflamație Psoriazis, erupție 
acută, vasodilatatie postmedicamentoasă 





Eritemul este o roşeaţă a pielii de durată in general scurtă, mai 
rar persistentă, de origine inflamatorie, care dispare la digitopresiune. 
Eritemul însoțește toate stările inflamatorii cutanate, făcând parte din 
aspectul clinic al multor afecţiuni dermatologice. Au fost descrise mai 
multe tipuri de eriteme: eritem localizat (haloul inflamator, eritemul în 
placi şi placarde), eritem figurat (erythema gyratum repens, eritem 

centrifug), eritem morbiliform (rujeola, rozeole sifilitice), eritem 
scarlatiniform (scarlatină, erupții postmedicamentoase). 

Eritrodermia este un eritem al întregului tegument; se asociază 
cu alte semne cutanate (infiltrat vizibil şi palpabil dat de un edem 
cutanat profund, descuamatie, modificări ale fanerelor), semne 
generale (febră, alterarea stării generale) şi adenopatii superficiale. 
Poate fi întâlnită în dermatoze cronice generalizate (psoriazis, 
eczeme), infecții, postmedicamentos, limfoame cutanate, 
genodermatoze (ihtioza). 


Leziuni elementare solide 

Papula este o leziune elevata, compresibila, circumscrisa, de 
mici dimensiuni, cu diametrul mai mic de 0,5cm (1 cm dupa alti autori), 
care se resoarbe fara cicatrice. Dupa aspectul anatomoclinic se 
disting: papule epidermice (verucile vulgare), papule dermice (urticarie, 
lichen scrofulosorum, sifilis, xantoame, lichen amiloid, mucinoze 
cutanate) si papule mixte dermo-epidermice (lichenul plan, prurigo). 
Papulele foliculare sunt întâlnite în pitiriazisul rubra pilar, boala Darier, 
dermatita atopică, siifilisul secundar, lichenul plan (tipul folicular), 
keratoza foliculară sau hipovitaminoza C. Placa urticariana este 
considerată o formă particulară de papula care poate atinge 
dimensiuni de câţiva centimetri; este eritematoasa, cu centrul mai 
palid, discret reliefată, catifelată la palpare, pruriginoasa şi cu caracter 
fugace. 

Tuberculul este o leziune solidă localizată în dermul mijlociu şi 
profund, cauzată de un infiltrat inflamator granulomatos. Este mai mare 
decât papula şi se vindeca prin cicatrizare. Se întâlneşte în sifilis, lupus 
tuberculos (lupom) și lepră. 

Nodulul este o leziune circumscrisă, solidă, fermă şi infiltrata la 
palpare, cu dimensiuni de peste 0,5 cm (1 cm). Nodulii de dimensiuni 
mari poartă denumirea de nodozitati. Substratul anatomic al nodulilor 
este un infiltrat situat în dermul profund şi hipoderm. Nodulii se 
întâlnesc de regulă în eritemul nodos şi în vasculite. Durata de evoluție 
clinică poate fi acută (6-8 săptămâni), subacută (3-6 luni) sau cronică 
(peste 6 luni). 

Goma este o nodozitate hipodermică cu evoluţie caracteristică 
în patru faze: cruditate, ramolire, ulcerare şi cicatrizare (sifilis, 
tuberculoză cutanată, lepră, actinomicoză, sporotricoză). 

Vegetaţia este o proliferarea exofitică a epidermului cu aspectul 
unei excrescente moi, filiforme sau globuloase, cu suprafața 
neregulată, mamelonată, uneori conopidi-formă. Vegetatiile pot fi 
primitive (papiloame, vegetatiile veneriene) sau secundare unor 
procese inflamatorii (tuberculoză vegetanta, piodermita vegetanta, 
pemfigus vegetant). 

Tumora este o formatiune circumscrisa, neinflamatorie, de 
obicei solidă, de dimensiuni şi consistenţă variabile, cu tendinţă la 
creștere. Poate fi benignă sau malignă, iar pentru stabilirea 
diagnosticului criteriul de bază este examenul histopatologic. 

Lichenificarea constă în accentuarea circumscrisă a cadrilajului 
tegumentar normal. Lichenificarea este o leziune cutanată secundară 
produsă prin gratajul prelungit din neurodermite, eczeme sau prurigo 
cronic. 


Leziuni elementare cu conținut lichidian 

Vezicula reprezintă o zonă circumscrisă, elevată, plină cu lichid 
serocitrin, cu diametrul mai mic de 0,5 cm. Veziculele iau naştere prin 
mecanism interstitial — spongioză — edem interkeratinocitar (eczema) 
sau prin mecanism parenchimatos sau citolitic — degenerescenfa 
balonizanta — necroză keratinocitară (herpes, zona zoster, varicelă). 

Bula sau flictena este o leziune cu diametrul mai mare de 0,5 
cm, având un conţinut lichid care poate fi clar, tulbure sau hemoragic. 
Ca mecanism de producere întâlnim fie acantoliza (ruperea contactelor 
intercelulare), fie citoliza. În funcţie de nivelul clivajului, bulele pot fi: 
superficiale sau subcornoase (impetigo streptococic, erizipel bulos, 
arsuri); mijlocii (pemfigus, sindrom Lyell); profunde (pemfigoid bulos, 
epidermolize buloase). 

Pustula reprezintă acumularea vizibilă de puroi. Poate fi 
foliculară sau nefoliculară, iar din punct de vedere al conţinutului, poate 
fi septică sau aseptică. Pustulele foliculare sunt centrate de un fir de 
păr şi se întâlnesc în foliculite, acnee, orjelet sau sicozis. Pustulele 
nefoliculare sunt amicrobiene şi sunt apanajul unor boli grave precum 
psoraizis pustulos sau boală Behcet. 


Leziuni elementare prin soluţii de continuitate 

Exulceratia este o pierdere de substanţă de cauză traumatica. 
Poate fi accidentală (zgârieturi) sau cauzată de grataj (în scabie, 
dermatoze cronice pruriginoase sau prurituri endogene). 

Eroziunea este o pierdere de substanţă superficială, de cauză 
patologică, care se vindecă fără cicatrice. Apare în sifilisul primar sau 
în afte. 

Ulceratia este o pierdere de substanță mai profundă decât 
eroziunea, interesând dermul şi chiar hipodermul, care se vindecă 
printr-o cicatrice sechelară. Ulceratia poate fi de cauză infecțioasă, 
traumatică, vasculară (ulcere venoase, arteriale), neurologică (ulcere 
neurotrofice) sau neoplazică. 

Fisura este o pierdere de substanţă lineară, dureroasă, 
localizată în regiuni inflamate şi supuse mişcărilor de extensie (pliuri, 

palme, plante). Ragada este o fisură liniară situată în jurul orificiului 
bucal. 


Deşeuri cutanate 

Scuama reprezintă acumularea unor depozite cornoase vizibile 
pe suprafaţa pielii. În funcţie de aspectul monoclinic se disting: scuame 
pitiriaziforme (pitiriazis versicolor); scuame psoriaziforme, caracteristi- 
ce psoriazisului; scuame în lambouri (scarlatina, toxidermii 
medicamentoase). 

Crusta rezulta prin uscarea secretiilor patologice, corespunzand 
unui stadiu evolutiv al leziunilor elementare primare: bule, vezicule, 
pustule, eroziuni, ulceratii. Crusta poate fi: melicerica (impetigo 
streptococic), hematică (ectima, epitelioame) sau rupioidă (sifilis 
malign). 

Escara (sfacelul) este o necroză ischemică neagră, uscată, 
aderentă. După detaşarea de țesutul sănătos înconjurător rezultă o 
ulceratie secundară. Daca se suprainfecteaza, se utilizează termenul 
de gangrenă. 


Sechele cutanate 

Cicatricea rezultă în urma unui proces de reparare cu formarea 
ulterioara a unui țesut de neoformatie fibros. Cicatricea normală este 
suplă, elastică, asimptomatică şi nu depăşeşte planul cutanat. 
Cicatricele patologice sunt leziuni secundare proeminente, vizibile şi 
palpabile. Se disting două tipuri: cicatricea hipertrofică, bombata 
deasupra tegumentului, bine delimitată, regulată, de culoarea pielii 
normale şi cu evoluţie în general spontan regresivă în 12-18 luni; 
cicatricea cheloidiană, reliefată, voluminoasă, violacee, cu evoluţie 
extensivă pe o perioadă de mai multi ani. 

Atrofia reprezintă subtierea pielii şi diminuarea elasticitatii. 
Pielea atrofică este subțire, prin ea putânduse vedea uneori cu ochiul 
liber vasele şi tendoanele.  Poikilodermia asociază atrofie, 
telangiectazie şi pigmentatie reticulata. 

Scleroza reprezintă induratia pielii şi pierderea elasticității 
cutanate. Pielea este dură, pierzandu-si supletea şi fiind puțin mobilă 
pe planurile profunde. 


Leziuni elementare neîncadrabile 

Comedonul este un dop de material keratinic localizat la nivelul 
unui orificiu pilosebaceu dilatat; cel deschis este negru, cel închis este 
acoperit de piele si arată ca o mica papula alb-sidefie. 

Fistula este un traiect patologic, cu perete propriu, care pleacă 
de la nivelul unor colectii purulente. 

antul acarian reprezintă exteriorizarea tunelului săpat de 
parazitul femel al scabiei. 

Godeul_favic este o producţie patologică rezultată din 
proliferarea Tr. Scoenleini. Are forma unui cuib de rândunică, culoare 
galbenă ca sulful şi miros caracteristic de urină de şoarece. 


Leziunile elementare primare sunt leziuni care apar pe pielea 
sănătoasă fără a fi precedate de existenţa unui stadiu intermediar. Din 
categoria leziunilor primare fac parte: eritemul, macula, papula, placa, 
vezicula, bula, pustula, comedonul, nodului, tumora, peteşia, purpura, 
echimoza, telangiectazia și eritrodermia. 

Leziunile elementare secundare sunt precedate de existența 
altor leziuni. Din această categorie fac parte leziuni precum: scuama, 
keratoza, crusta, ulcerul, eroziunea, excoriatia, fisura, sinusul, 
cicatricea, atrofia, lichenificarea, stria (vergetura). 


2.3. Investigaţii paraclinice 


Testele de laborator sunt vitale pentru acurateţea diagnosticului 
în cele mai multe boli dermatologice. Acestea presupun examinarea 
sângelui, serului, urinei şi culturi bacteriene, fungice sau virale din 
piele, examinări de imunofluorescenta şi imunohistochimie, radiografii, 
ecografii şi alte metode. Pe lângă acestea, unele investigaţii sunt 
specifice profilului dermatovenerologic, iar selectarea acestora se face 
complementar. 


Tehnici şi materiale speciale 

Lupa este folositoare diagnosticului deoarece unele modificări 
subtile sunt mai bine observate astfel. 

Lampa Wood se bazează pe proprietățile unor materiale 
patologice de a prezenta fluorescenta la razele ultraviolete trecute prin 
filtre speciale.. Fluorescenta este observată în unele boli fungice, 
eritrasmă şi infecțiile cu pseudomonas. Unele modificări discrete de 
pigmentare pot fi văzute mai uşor cu lampa Wood, (de exemplu 
maculele palide din scleroza tuberoasă, vitiligo, pitiriazis versicolor şi 
petele „cafe au lait” din neurofibromatoză). 

Vitropresiunea este tehnica prin care o lamă de sticlă sau 
plastic transparent este presată pe leziunile vasculare pentru a le „albi” 
şi a observa dacă sunt cauzate de vasodilatatie si, de asemenea, 
pentru a observa culoarea subiacentă. Vitropresiunea este folosită şi 
pentru a confirma prezenţa sângelui extravazat în derm, de exemplu în 
peteşii şi purpura, caz în care culoarea nu se schimbă la presiune. 

Fotografia digitală ajută la înregistrarea modificărilor în timp a 
leziunilor. Mici modificări in coloratie pot fi evaluate în timp prin 
analizarea unor imagini digitale stocate. 

Dermatoscopia (dermoscopia, microscopia de suprafaţă) este o 
tehnică neinvaziva de evaluare şi distingere a leziunilor, de obicei 
utilizată în tulburările pigmentare. Oferă o legătură între dermatologia 
clinică macroscopică şi histologie. Multe structuri care nu sunt vizibile 
cu ochiul liber pot fi astfel identificate. Leziunea este acoperită cu un 
gel, ulei mineral, alcool sau apă, apoi iluminată şi observată cu un 
dermatoscop. Gelul sau fluidul elimina reflexia şi face stratul cornos 
transparent, astfel încât pot fi evaluate structurile pigmentare din 
epiderm, dermul superficial şi plexul vascular superficial. Primul pas 
este distingerea leziunilor non-melanocitare (veruci seboreice, 
hemangioame, angiokeratoame, carcinom bazocelular pigmentar), de 
cele melanocitare - melanoame si nevi maligni. Exista criterii bine 
stabilite pentru fiecare diagnostic, cu toate ca diferenţierea între unii 
nevi melanocitari şi melanoame prin această tehnică nu poate fi făcută 
întotdeauna. Imaginile pot fi înregistrate şi pot fi evaluate modificările 
apărute. 

Microscopia confocala este o metodă de diagnostic in vivo a 
leziunilor pigmentare şi nu numai, care utilizează un fascicul laser care 
ajunge în piele la o adâncime anterior stabilită şi se reflectă. Raza 
reflectată este analizată computerizat, astfel încât rezulta o imagine la 
o rezoluție foarte mare, asemănătoare metodelor histopatologice, cu 
excepţia că această metodă se realizează fără biopsierea şi fixarea 
preparatului. 


Teste complementare 

Examenul micologic direct (preparatele cu hidroxid de potasiu): 
dacă se suspectează o infecţie fungica, scuamele, firele de păr sau 
unghiile afectate pot fi dizolvate într-o soluţie apoasă de hidroxid de 
potasiu (KOH). 

Citodiagnosticul Tzanck este util in diagnosticarea 
epidermovirozelor şi a dermatozelor buloase. Conţinutul raclat de pe 
planşeul unei bule se întinde pe o lamă de sticlă, apoi se usucă la aer. 
După uscare se colorează cu albastru de toluidină, coloratie Giemsa 
sau coloratie Wrigth. In viroze sunt prezente celulele gigante 
multinucleate, cu aspect monstruos, eventual cu incluzii intranucleare. 
In pemfigus sunt detectate celule acantolitice (celule izolate, rotunde, 
cu nucleu mare şi citoplasma bazofilă). În pemfigoid se evidenţiază un 
infiltrat inflamator format predominant din eozinofile, iar în dermatita 
herpetiformă (maladia Duhring Brocq) predomina neutrofilele. 

Testele epicutanate (patch teste) au o valoare incontestabilă în 
detectarea alergenilor responsabili de dermatita de contact alergică 

(hipersensibilitatea întârziată de tip IV). Tehnica se bazează pe 
aplicarea unei substante chimice pe piele si observarea dupa 48-72 
ore a aparitiei sensibilizarii. Alergenele de contact frecvent intalnite 
sunt: nichelul (bratari, inele), cromul (ciment), cobaltul (ciment), 
formaldehida (dezinfectante), materialele sintetice, antibioticele, 
cauciucul, excipientele unguentelor. 

Testul Prick este mai putin folositor în dermatologie. Detecteaza 
hipersensibilitatea imediată (de tip 1). Relevanta testului pozitiv ca si 
cauză a bolii suspicionate, de obicei urticarie sau dermatită atopică, 
este discutabilă. Rezultatele pozitive ar trebui corelate cu valorile 
testului RAST (radioallergosorbent test) folosit pentru a măsura valorile 
IgE specifice apărute dupa inhalarea sau ingestia alergenilor. 


Biopsia cutanată 

Biopsia excizionala sau incizională se efectuează in cazul 
tumorilor cutanate sau a dermatozelor inflamatorii neprecizate, în scop 
diagnostic. Biopsiile incizionale presupun îndepărtarea unei părți din 
leziune, iar cele excizionale constau în extirparea leziunii în totalitate. 
Se efectuează sub anestezie locală cu xilina 1-2% sau cu EMLA 
(mixtura de anestezice locale) sub pansament ocluziv. Se preferă 
biopsierea unei leziuni recente si obținerea fragmentului tisular de la 
marginea leziunii. 

3. INFECŢII ŞI INFESTATII 
3.1. Infectii cutanate bacteriene 
3.1.1. Flora rezidentă a pielii 


Suprafaţa pielii abundă în microorganisme, care sunt mai 
numeroase în ariile umede şi păroase ale pielii, bogate în glande 
sebacee. Organismele se găsesc în grupuri situate în neregularitatile 
stratului cornos şi în foliculii piloşi. Flora rezidentă este formată dintr-un 
amestec de coci (în principal stafilococi) şi difteroizi, inofensivi şi slab 
clasificați. Staphylococcus epidermidis şi difteroizii aerobi predomină la 
suprafață, pe când difteroizii anaerobi (Propionibacterium sp.) 
predomină profund în foliculul pilos. Pe lângă aceştia, pot exista mai 
multe specii de fungi lipofili la nivelul pielii. Proporția acestor 
microorganisme diferă de la o persoană la alta dar, odată stabilită, 
flora individuală a unei persoane tinde să rămână stabilă şi ajuta la 
apărarea organismului împotriva patogenilor externi prin interferența 
bacteriană sau prin producerea unor substanțe antibacteriene. Cu 
toate acestea, creşterea excesivă a difteroizilor la nivelul pielii poate 
cauza tricomicoză axilară, keratoliză punctată sau eritrasmă. 

Tricomicoza axilară 

Firele de par de la nivelul axilei devin încărcate cu concretiuni, 
de obicei gălbui, formate de colonii de difteroizi comensali, 
responsabile de pătarea hainelor. Tratamentul consta în aplicarea 
locală de antibiotice sau epilare; pentru prevenirea recurentelor se 
recomandă spălarea cu săpunuri antibacteriene. 

Keratoliza punctată 

Combinația între o transpiratie abundentă anormală la nivelul 
picioarelor şi pantofii ocluzivi încurajează dezvoltarea organismelor 
difteroide care pot digera keratina. Rezultatul este un aspect cribriform 
cauzat de apariția unor depresiuni punctate fine la nivelul suprafatei 
plantare, asociat cu un miros neplăcut local. Cremele cu acid fusidic 
sau mupirocin sunt, de obicei eficiente. Se pot utiliza antiperspirante, 
iar incaltamintea ocluzivă ar trebui înlocuită cu sandale şi sosete de 
bumbac. 

Eritrasma 

Unii membri difteroizi ai florei cutanate produc porfirine, când se 
dezvoltă într-un mediu favorabil. Creşterea excesivă a acestor tulpini 
poate fi cauza apariţiei unor macule uşor scuamoase, eritematoase, cu 
margini neregulate, asimptomatice, arii albe sau maronii macerate, cel 
mai frecvent localizate la nivel axilar, inghinal sau interdigital. La 
diabetici pot fi afectate arii largi de la nivelul trunchiului. Diagnosticul 
este uşurat de faptul că porfirinele produse de aceşti difteroizi devin 

fluorescente roz coral la lumina lampii Wood. Tratamentul consta in 
aplicatii topice de acid fusidic sau miconazol. 


3.1.2. Stafilodermii 


Staphylococcus aureus este un coc gram-pozitiv, aerob, 
necapsulat. Patogenitatea lui este data de o serie de factori precum: 
coagulaza, hemolizina, leucocidina, enterotoxine etc. Sunt bacterii 
heterogene din punct de vedere al antigenelor de suprafata, iar 
clasificarea cea mai utilizată este in funcţie de tipul fagic (în piodermite 
sunt implicate mai frecvent 6 tipuri fagice; cele mai virulente sunt 
tipurile 80/81, D77 şi 71). În patogenia infecțiilor stafilococice cutanate 
se succed următoarele secvenţe: adeziunea, invazia, chemotaxia 
polimorfonuclearelor neutrofile şi digestia intracelulară a stafilococilor 
de către polimorfonuclearele neutrofile. 

Nu face parte din flora rezidenta a pielii, în afara unei minorități 
din populaţie, unde se poate găsi că agent oportunist la nivelul nărilor, 
perineului şi axilelor. Prezenţa bacteriei la nivel nazal este aproape 
invariabil prezenta la sugarii născuţi în spital, devine mai puţin 
frecventă în timpul copilăriei şi incidenta creşte din nou la copii de 
vârsta şcolară şi la adulţi (30%), iar purtători la nivel axilar sau perineal 
sunt semnificativ mai rari. Stafilococii se pot inmulti cu uşurinţă în ariile 
cutanate afectate de eczeme, frecvent fără a cauza o infecţie evidenta 
clinic. O problemă este creşterea incidentei infecţiei cu Staphylococcus 
aureus meticilino-rezistent (MRSA) în comunităţi şi la pacienții 
spitalizati. Aceasta poate avea ca rezultat dezvoltarea de abcese si 
furunculoză, dar şi alte infecţii. Prevenirea formării de tulpini rezistente 
este o combinaţie de igienă strictă, izolarea pacientului, agenți 
antiseptici şi restrictia folosirii empirice a antibioticelor cu spectru larg. 

Stafilodermiile pot fi clasificate astfel: 
|. Stafilodermii pilosebacee: 

> Foliculitele: 

- Superficiale — ostiofoliculita; 

- Profunde: acute: orgeletul, foliculita narinelor; subacute: 
sicozisul stafilococic; cronice: sicozisul lupoid, foliculita 
decalvanta, foliculita cheloidiana a cefei; 

> Perifoliculitele - furunculul si furunculoza, carbunculul (furuncul 
antracoid), stafilodermia maligna a fetei. 
Il. Stafilodermii ale glandelor sudoripare: hidrosadenita, abcesele 
multiple ale sugarilor. 
III. Stafilodermii unghiale si periunghiale: onixisul, perionixisul. 
IV. Stafilodermii ale pielii glabre: 
> Exofitice: botriomicomul, piodermita vegetanta; 

> Eritemato-scuamoase:  eritrodermia exfoliativa Ritter von 
Rittersheim, scarlatina stafilococica; 

> Buloase: impetigoul bulos, sindromul Lyell infantil (necroliza 
epidermica toxica stafilococica); 

> Necrotice: stafilodermia necrotizanta maligna a nou-născutului. 


Foliculita superficiala 

Este o infecţie a orificiilor foliculare si a glandelor sebacee 
caracterizată clinic prin mici papulo-pustule sau pustule centrate de un 
fir de păr înconjurate de un halou eritematos. În evoluție pustulele se 
rup sau se usucă, transformându-se în cruste. Vindecarea se poate 
realiza spontan în decurs de 7-10 zile, dar în lipsa tratamentului pot 
apărea complicaţii precum furuncule, abcese sau celulite. Tratamentul 
consta în evacuarea puroiului şi badijonarea zonei afectate cu 
antiseptice şi antibiotice locale. 


Sicozisul vulgar 

Este o stafilococie a fetei de tipul foliculitei profunde caracterizat 
prin papulo-pustule inflamatorii centrate de un fir de păr, care prezintă 
în afară colecţiei superficiale ostio-foliculare şi un abces în 
profunzimea foliculului pilos, la care se adăuga o reacţie inflamatorie 
perifoliculară. În evoluţie, infecția cuprinde foliculii vecini cu formarea 
de plăci eritemato-edematoase acoperite de pustule şi cruste brun- 
cenușii diseminate pe zonele păroase ale feței. În lipsa tratamentului 
infecția se extinde în derm, având o evoluţie cronică, cu exacerbări 
intermitente. Tratamentul constă în evacuarea pustulelor, epilarea 
firelor de păr afectate, îndepărtarea crustelor, aplicaţii locale de 
antiseptice si antibiotice, dar şi  antibioterapie sistemică 
antistafilococică. 


Furunculoza 

Furunculul este o infecţie acută pustuloasă a foliculului pilos, 
cauzată de obicei de Staphylococcus aureus. Adolescentii de sex 
masculin sunt în special susceptibili la această afecțiune. 

Clinic. Are aspectul unui nodul roşu, moale care creşte în 
dimensiuni şi ulterior poate elimina puroi prin punctul central. Febra şi 
adenopatia sunt rare. Majoritatea pacienţilor prezintă doar unul sau 
două furuncule şi apoi se vindecă. Apariţia subită a mai multor 
furuncule sugerează o tulpină virulenta, inclusiv stafilococi meticilino- 
rezistenti. Un număr redus de persoane prezintă secvenţe repetate de 
furuncule (furunculoza cronică), frecvent datorită susceptibilitatii 
foliculilor piloşi sau a colonizării nărilor sau a perineului cu bacteria 
patogenă. Imunodeficienta este rar o cauză. 

Complicatii. Tromboza de sinus cavernos este o complicatie 
neobişnuită a furunculelor de la nivelul zonei centrale a feței. 
Septicemia, deşi este rară, poate surveni. 

Diagnostic diferențial. Diagnosticul este simplu de stabilit, dar 
hidrosadenita supurativă trebuie luată în considerare dacă sunt 
implicate axilele sau regiunea inghinală. 

Paraclinic. Urmatoarele investigaţii sunt recomandate în 
furunculoza cronică: 

- examinare generală: se verifică afecţiuni cutanate subiacente 
(scabie, pediculoza, eczemă); 

- determinarea glucozei urinare și teste sangvine complete; 

- culturi de la nivelul leziunilor, nasului și perineului de la pacient şi 
familie, care se testează atât pentru identificarea microorganismului 
cât şi pentru evaluarea sensibilităţii la diverse antibiotice; 

- evaluare imunologică doar dacă pacientul prezintă şi infecţii interne 
neobişnuite. 

Tratament. Episoadele acute răspund la simpla incizie cu 
drenaj. Un antibiotic sistemic adecvat este necesar dacă erup mai 
multe furuncule, dacă este prezentă febra sau pacientul este 
imunosupresat. În furunculoza cronică se tratează zonele purtătoare, 
cum ar fi nasul şi regiunea inghinală cu un antiseptic sau antibiotic 
topic aplicat de 2 ori pe zi timp de 6 săptămâni (soluţie cu clorhexidina, 
cremă cu mupirocin, acid fusidic sau soluţie de clindamicină). Se 
tratează purtătorii sănătoşi din familie în acelaşi fel. În cazuri dificile se 
adaugă 6 săptămâni de antibiotic sistemic ales în funcţie de 
antibiogramă. Se recomandă băile zilnice cu săpun antiseptic şi se 
îmbunătăţesc igiena şi nutriția, dacă este necesar. 


Carbunculul (furunculul antracoid) 

Este o agregare de mai multi foliculi piloşi infectați profund cu 
Staphylococcus aureus, care duc la formarea unei zone inflamate 
dureroase şi supurative din care se elimină puroi prin mai multe orificii. 
Durerea şi afectarea sistemică sunt mai severe decât în cazul 
furunculului. Diabetul zaharat trebuie exclus. Pentru tratament sunt 
necesare antibiotice topice şi sitemice. Incizia şi drenajul s-au dovedit 
a grăbi vindecarea, deşi nu este întotdeauna uşor când există multiple 
cavităţi profunde pline de puroi. Se consideră posibilitatea de kerion în 
cazul carbunculelor nonresponsive. 

Management 

Traumatisme minore etc. 


Fig.3.1. Furunculoza cronică. 


Hidrosadenita 

Este o infecție stafilococică a glandelor sudoripare apocrine 
localizate îndeosebi în regiunea axilară şi anogenitală. Clinic 
debutează sub forma unor nodozitati inflamatorii şi dureroase care 
devin fluctuente si abcedează, lăsând sa se scurgă o cantitate mica de 
puroi cremos. Pe măsură ce unele leziuni se vindecă, altele noi se 
formează, boala evoluând timp îndelungat. Tratamentul constă în 
dezinfectia zonei şi antibiotice antistafilococice generale până la 
resorbtia leziunilor. În fazele de debut ale bolii se poate utiliza 
radioterapia, iar în fazele de supuratie se efectuează incizie şi drenaj 
sub protecție antibiotică. 


Eritrodermia exfoliativă Ritter von Rittersheim 

Mai este cunoscută sub termenul de „sindromul copilului opărit”. 
Este o afecțiune în care modificările cutanate sunt similare cu cele ale 
unei arsuri. Eritemul si sensibilitatea sunt urmate de detasarea de arii 
largi ale epidermului. La copii, această stare este de obicei cauzată de 
o toxină produsă de o infecție stafilococică situată în altă zonă 
(impetigo sau conjunctivita). Agentul incriminat, (staph. hemolitic tip 
fagic 71) existent la nivelul unei infecţii locale minore eliberează toxine 
exfoliative care clivează moleculă de adeziune superficială a pielii, 

desmogleina 1 si intrerupe adeziunea la nivelul epidermului, cauzand 
denudarea stratului cornos. Cu antibioterapie sistemica, prognosticul 
este favorabil. Această boală afectează copiii şi pacienţii cu 
insuficientă renală; majoritatea adulţilor au anticorpi împotriva toxinei şi 
sunt astfel protejaţi. În cazul adulţilor cu exfoliere extinsă se ia în 
considerare sindromul Lyell indus medicamentos.  Afectarea 
epidermului în sindromul Lyell este în toată grosimea, iar o biopsie 
cutanată va diferenţia aceste două sindroame. 


Sindromul socului toxic stafilococic 

O toxină stafilococică este responsabilă de această afecțiune în 
care febra, erupția cutanată (de obicei eritem generalizat) şi uneori 
colapsul circulator sunt urmate, la o săptămână sau două, de o 
descuamare caracteristică, mai marcată la nivelul degetelor şi mâinilor. 
Multe cazuri au apărut datorită dezvoltării excesive a stafilococilor la 
nivelul vaginului femeilor care folosesc tampoane interne. Sunt 
necesare antibiotice sistemice şi irigarea regiunilor afectate. 


3.1.3. Streptodermii 


Streptodermiile sunt cauzate de streptococul B-hemolitic, un coc 
gram-pozitiv, aerob, necapsulat. Patogenitatea este dată de factori 
precum: proteina M şi complexele mucopolizaharidice de perete, 
lipoproteinele de membrană cu acţiune antifagocitară streptolizinele O 
şi S, streptokinaza, hialuronidaza etc. În plus față de stafilococi, au 
tropism particular pentru limfaticele dermice. 

Infectiile streptococice pot fi clasificate astfel: 
|. Infectii directe: impetigo streptococic, intertrigo streptococic, ectima, 
erizipel, celulită streptococică, fasceita necrozanta; 

II. Alterari ale vascularizatiei prin acțiunea toxinei eritrogene: 
scarlatina; 

III. Boli mediate imunologic: vascularite alergice secundare unui focar 
infecțios streptococic, eritem nodos. 


Impetigo 

Poate fi cauzat de stafilococi, streptococi sau ambii. Ca şi 
regulă utilă, tipul bulos este de obicei cauzat de Staphilococcus 
aureus, iar tipul ulcerat cu cruste este cauzat de tulpini de streptococus 
beta-hemolitic. Ambele sunt foarte contagioase. Toxinele exfoliative 
produse de S. aureus distrug molecula de adeziune celulară numită 
desmogleina 1. Dacă toxina este localizată, aceasta produce bulele din 
impetigo bulos, iar dacă este generalizată conduce la formarea de bule 
generalizate ca în “sindromul copilului oparit”. 


44 


Clinic. Se formeaza bule flasce, cu pereti subtiri, cu lichid clar, 
care pot deveni pustuloase inainte de rupere, lasand o arie exudata 
acoperita de cruste melicerice. Leziunile sunt frecvent multiple, mai 
ales la nivelul fetei. Leziunile pot fi mai evident buloase la copii. Un tip 
folicular de impetigo (foliculita superficiala) este de asemenea comun. 

Evolutie şi complicaţii. Această afecţiune se poate transmite 
rapid în familie sau la şcoală, dar este de obicei autolimitată. Impetigo 
streptococic poate fi responsabil de apariţia unei glomerulonefrite 
acute. 

Diagnostic diferenţial. Herpesul simplex şi eczemele diverse pot 
deveni impetiginate. Totdeauna trebuie considerate cauze subjacente 
ca acestea. În caz de impetigo recurent al capului şi gâtului, de 
exemplu, trebuie exclusă o posibilă pediculoza a scalpului. 

Paraclinic. Diagnosticul se pune de obicei pe baza 
manifestărilor clinice. Se pot efectua coloratii Gram sau se pot efectua 
culturi, dar tratamentul nu trebuie întârziat până la primirea rezultatelor. 

Tratament. Antibioticele sistemice (eritromicina, cefalexin, 
flucloxacilină) sunt necesare pentru cazurile severe sau, dacă se 
suspectează o tulpină nefrogena a streptococului, se recomandă 
penicilina V. Pentru cazurile minore, îndepărtarea crustelor prin 
comprimarea lor şi aplicarea unui antibiotic topic precum neomicină, 
acid fusidic, mupirocin sau bacitracin este suficientă. 


Ectima 

Este un impetigo ulcerat, localizat la nivelul coapselor si 
gambelor, pe fondul unei insuficiențe venoase cornice. Leziunea 
inițială poate fi o muşcătură de insectă sau un traumatism minor 
neglijat. Patogenii bacterieni şi tratamentul sunt similari cu cei din 
impetigo. Dacă în impetigo eroziunea este în stratul cornos, în cazul 
ectimei ulceratia este situată în toată grosimea pielii şi astfel 
vindecarea este urmată de cicatrici. 


Erizipelul 

Debutează cu frison solemn însoţit de cefalee, greață, 
curbatura, urmate de febră (38-40*C). După câteva ore, aria de 
tegument afectată devine roşie şi erupția se extinde cu o margine bine 
delimitată. Edemul variază în funcţie de localizare fiind important în 
localizările periorbitale, de la nivelul scalpului sau pavilionului urechii. 
În unele cazuri se poate produce o decolare buloasă superficială, 
consecinţă a edemului dermic. 

După 24-48 ore în zona afectată apare un placard roşu, infiltrat, 
dureros, bine delimitat la periferie de un burelet proeminent mai 
evident in localizările faciale. Placardul se extinde prin periferie în 
primele zile atingând în final un diametru maxim de 10-15 cm, rareori 

mai mare. Subiectiv, pacientul acuza dureri si prurit. Limfangita si 
adenopatia regională sunt prezente, putând precede uneori apariţia 
placardului. În mod obişnuit erizipelul este localizat unilateral la nivelul 
membrelor inferioare fiind favorizat de staza venoasă, limfedem şi 
edeme cardiace. 

Netratata, aceasta afecţiune poate fi chiar fatală, dar răspunde 
rapid la penicilină sistemica. Streptococii implicaţi pătrund de obicei 
printr-o fisura de la nivelul pielii (interdigital sau sub lobul urechii). 
Episoadele pot afecta aceeaşi zonă în mod repetat şi conduc astfel la 
limfedem persistent. Dozele scăzute de Penicilină V oral scad de 
obicei frecvenţa recurentelor. Cauza fisurii cutanate originare poate fi o 
tinea pedis minoră, care trebuie de asemenea tratată. 


Celulita 

Reprezintă inflamatia țesutului celular subcutanat care apare la 
un nivel mai profund decât erizipelul. Zona afectată este edematiata şi 
proeminentă, iar eritemul este mai puţin delimitat decât în cazul 
erizipelului. Celulita apare frecvent secundar unei leziuni şi favorizează 
formarea edemelor declive. Streptococii, stafilococii şi alte bacterii pot 
fi cauza acestei afecţiuni. Tratamentul constă în elevarea zonelor 
afectate, odihnă (uneori necesita spitalizare) şi antibioterapie 
sistemică. 


Fasceita necrotizantă 

Este cauzată de un amestec de patogeni, care de obicei includ 
streptococi şi anaerobi. Pacienţii cu diabet zaharat şi cei care suferă 
intervenții chirurgicale sunt predispuşi. La început, infecția seamănă cu 
o celulită severă, frecvent dureroasă, dar care se transformă rapid într- 
o necroza extinsă a pielii şi țesutului celular subcutanat. Clasic, 
porțiunea centrală a zonei afectate devine anesteziată datorită afectării 
nervoase cutanate. 

O biopsie incizională profundă până la nivelul fasciei poate fi 
necesară pentru a stabili diagnosticul şi a obține material bacteriologic 
pentru cultură. Prognosticul este de obicei negativ chiar dacă se 
practică debridare excizionala largă şi sunt administrate prompt 
antibiotice intravenos. 


3.1.4. Infectii cu spirochete 
Bejelul sau sifilisul endemic nevenerian 
Este distribuit pe scară largă la nivelul zonelor sărace de la 


tropice. Spirocheta responsabilă, Treponema pallidum ssp. Pertenue, 
pătrunde în organism prin abraziuni de la nivelul pielii. 

Dupa o perioada de incubatie de pana la 6 luni, leziunea 
primară, o papula ulcerată acoperită de cruste, se dezvolta la locul de 
inoculare; mai târziu se poate extinde ca o zonă edematiata 
eritematoasă care persistă câteva luni înainte de vindecare, lăsând o 
cicatrice atrofică pală. 

În perioada secundară, alte leziuni se pot dezvolta în orice 
regiune, dar mai ales în jurul orificiilor. Nu sunt diferite de leziunea 
primară, dar sunt mai mici şi mai numeroase. Se pot asocia plăci 
hiperkeratozice palmo-plantare. 

Etapa tertiara este caracterizată de leziuni cutanate de tip gome 
ulcerate, hiperkeratoză palmo-plantară şi periostită dureroasă care 
deformează oasele lungi. 

Testele serologice pentru sifilis sunt pozitive. Tratamentul se 
face cu Penicilina. 


Boala Lyme 

Este cauzată de infecția cu Borrelia burgdorferi şi este numită 
după oraşul din SUA unde a fost recunoscută prima dată. Este 
transmisă la oameni de capuse din genul Ixodes, care se găsesc în 
general pe căprioare. 

Locul intepaturii devine centrul unei plăci sau inel eritematos 
(“erythema migrans”) care se extinde progresiv în suprafaţă. Ulterior se 
pot dezvolta mai multe plăci inelare nescuamoase. În SUA, o parte din 
cei afectaţi dezvoltă artrită şi afecţiuni cardiace, ambele fiind mai puţin 
frecvente la cazurile din Europa. Alte complicaţii interne includ 
meningită şi paralizii ale nervilor cranieni. 

Infecția poate fi confirmată prin teste serologice, deşi acestea 
sunt de obicei negative în primele săptămâni după inoculare. Indivizii 
care locuiesc în zonele endemice pot prezenta teste pozitive, probabil 
ca rezultat al unei infecţii minore rezolvată spontan. Mai multe teste pot 
fi necesare pentru clarificare la pacienţii cu erupții atipice. 

Tratată precoce, afecțiunea se vindecă cu Amoxicilina sau 
Doxiciclina, administrată oral timp de 21 de zile. Pacienţii cu afectare 
sistemica necesita tratament parenteral cu antibiotice pe o perioadă 
mai îndelungată. 


3.1.5. Alte infecţii bacteriene 


Erizipeloidul Baker-Rosenbach 
Este o afecțiune cauzată de Erysipelothrix rhusiopathiae (bacilul 


rujetul porcului) care infectează o gamă largă de animale, păsări şi 
peşti. La oameni infecțiile sunt mai frecvente la măcelări, pescari si 
bucătari, organismul penetrând pielea prin intepatura cu un os infectat. 

Aceste infecţii sunt de obicei autolimitate şi situate in zona de 
inoculare. Dupa o incubatie de 2-7 zile la locul contactului apare o 
placa vioacee, edematiata si eritematoasa care se extinde incet si are 
margini bine delimitate. În unele cazuri pe suprafața plăcii poate să 
apară o bulă hemoragică. Starea generală este bună iar complicațiile 
(artrită, limfangită, adenită) sunt rare. 

Afecţiunea răspunde rapid la administrarea de penicilină; fara 
aceasta, evoluția poate dura mai multe săptămâni. 

Boala ghearelor de pisică 

Agentul infecțios este bacilul Rochalimaea henselae. La câteva 
zile după o muşcătură sau zgârietură de pisică, apare o papulă 
granulomatoasa eritematoasă la locul de inoculare. Limfadenopatia 
regională cu sensibilitate la acest nivel apare câteva săptămâni mai 
târziu şi durează mai multe săptămâni, frecvent fiind acompaniată de 
febră moderată. Nu există tratament specific. 

Infecția meningococică 

Neisseria meningitidis este un coc Gram negativ care 
colonizează în mod obişnuit tractul respirator superior. De obicei este 
responsabil de infecţii locale precum conjunctivită dar, din motive 
necunoscute, poate uneori deveni invaziv şi poate cauza o afecţiune 
amenințătoare de viata. 

Meningita şi sepsisul nu sunt întotdeauna uşor de recunoscut în 
prima fază când simptomele pot fi foarte asemănătoare cu boli comune 
precum gripa. Semnele şi simptomele nu apar într-o anumită ordine şi 
unele dintre ele pot să nu apară deloc. Sepsisul acut meningococic se 
poate prezenta ca o afecţiune fulminantă cu soc septic şi meningită 
sau cu semne nespecifice ca rigor, dureri la nivelul membrelor 
inferioare, cefalee, redoare de ceafă, vărsături şi paloare. 

O erupție hemoragică cu peteşii şi apoi purpură (fără albire la 
vitropresiune), care apare mai ales pe trunchi şi membre este 
caracteristică. Un copil cu stare generală alterată, febră şi care 
prezintă aceste semne cutanate este foarte probabil să prezinte o 
afecțiune meningococică. 

Diagnosticul este confirmat prin izolarea N. meningitidis din 
sânge sau lichid cefalorahidian, dar tratamentul cu doze mari de 
penicilină intravenos trebuie început imediat ce diagnosticul este 
suspectat. Profilaxia cu Rifampicina poate fi folosită pentru contactii 
apropiați. 

Antraxul cutanat 

Aceasta afecțiune este de obicei dobândită prin contactul cu 
animale sau produse ale acestora, cum ar fi lâna sau părul. Anterior 
rară în țările industrializate, importanța sa a crescut dupa ce agentul 
infecțios a fost folosit în SUA pentru atacuri de bioterorism. Antraxul 
are două variante clinice majore: antraxul respirator, frecvent o 

afecţiune letală şi antraxul cutanat. Perioada de incubatie pentru 
antraxul cutanat este de 2-5 zile. 

Se prezintă sub forma unei papule cutanate care apare într-o 
zonă expusă, frecvent în asociere cu edem de diferite grade, care 
uneori poate fi masiv, mai ales la nivelul fetei. În una sau două zile, 
papula iniţială mică şi nedureroasă prezintă vezicule care confluează 
rapid într-o singură bulă. Aceasta se rupe şi formează un ulcer cu o 
escară centrală de culoare închisă, care se îndepărtează după 1-2 
săptămâni, lăsând o cicatrice. Leziunile cutanate sunt frecvent 
acompaniate de febră, cefalee, mialgii şi limfadenopatie regională. 

Rata mortalităţii pentru antraxul cutanat netratat este de până la 
20%; cu tratament antibiotic adecvat, aceasta scade sub 1%. 

Culturile din materialul recoltat din vezicula pot fi pozitive în 12- 
48 de ore; coloratia Gram va evidenția bacili Gram-pozitivi, singuri sau 
în lanţuri scurte. Rezultate mai rapide pot fi obținute cu un test direct 
cu anticorpi fluorescenti sau ELISA — ambele fiind disponibile 
actualmente doar în laboratoare specializate. 

Înainte de obținerea rezultatelor este precaut a se presupune că 
organismul este rezistent la Penicilină şi Tetraciclina şi trebuie iniţiat 
tratamentul cu Ciprofloxacin. Pe moment, rezervele de vaccin pentru 
antrax sunt în cantitate scăzută; sunt necesare 6 injecții pe parcursul a 
18 luni, urmate de rapeluri pentru a preveni antraxul. 


3.2. Infectii micobacteriene 
3.2.1. Tuberculoza 


Majoritatea infecțiilor cutanate micobacteriene sunt cauzate de 
Mycobacterium tuberculosis. Infecția cu Mycobacterium bovis, 
endemic la bovine, se poate transmite la oameni prin lapte, dar 
aceasta este rara acum in tarile in care vacile au fost vaccinate 
împotriva tuberculozei şi în care laptele este pasteurizat. Declinul 
constant al tuberculozei în ţările dezvoltate a fost modificat în unele 
zone unde a crescut prevalenta SIDA. Cu toate acestea, în România, 
prevalența infecţiei tuberculoase rămâne la cote foarte înalte, 
independent de infecția HIV. Tuberculoza latentă a pielii poate fi 
reactivată de corticoterapia sistemică, medicatia imunosupresoare şi 
noii agenţi biologici anti-TNF alfa. 

Infecția cutanată tuberculoasă poate fi clasificată astfel: 
|. Tuberculoza cutanata primitivă: complexul primar cutanat — sancrul 
TBC; 

II. Tuberculoza cutanata de reinfectie: 

> Tipuri localizate: lupusul vulgar, scrofuloderma, tuberculoza 
verucoasă, tuberculoza  vegetantă si fongoasa, ulcerul 
tuberculos; 
> Tipuri hematogene: abcesele  tuberculoase  metastatice, 
tuberculoza miliară cutanată; 
III. Tuberculide: tuberculidele papulo-necrotice ale extremităților — 
„foliclis”, tuberculidele papulo-necrotice ale feţei „acnitis”, lichenul 
scrofulosorum, eritemul îndurat Bazin. 


sancrul tuberculos 


Inocularea tuberculoasă la nivelul pielii determină apariţia unei 
leziuni verucoase la acest nivel. Afectiunea este foarte rară, întâlnindu- 
se mai frecvent la copii sub 5 ani, iar la adulti îndeosebi la personalul 
sanitar. 

În general procesul debutează ca o pustulă sau papulă roșie- 
maronie, care prin erodare se transformă într-o ulceratie neregulată. 
Adenopatia satelita apare la 3-4 săptămâni după dezvoltarea 
ulceratiei, este inflamatorie, cu posibilitatea abcedării şi deschiderii la 
suprafața pielii. Reacţia cutanată la locul inoculării împreună cu 
afectarea ganglionilor limfatici regionali constituie complexul primar 
tuberculos. 

Lupusul vulgar 

Diseminarea sistemica la nivelul pielii poate proveni de la un 
nodul limfatic infectat sau de la o leziune pulmonară. Lupusul 
tuberculos sau vulgar este cea mai frecventă formă de tuberculoza 
cutanată din Europa. 

Leziunile apar frecvent în jurul capului şi gâtului. O placă 
scuamoasa eritemato-maronie se extinde lent în suprafața şi poate 
afecta țesuturi profunde precum cartilajul, care conduc la dezvoltarea 
unor leziuni mutilante. Pot apărea cicatrici şi contracturi. 

Vitroscopia evidenţiază nodulii maronii caracteristici de tip “jeleu 
de mere”, dar diagnosticul clinic trebuie confirmat de examenul 
histopatologic. 

Clinico-evolutiv se disting mai multe forme de lupus tuberculos: 

- lupusul tuberculos plan — format din plăci cu suprafaţa netedă sau 
acoperită de scuame psoriaziforme si o margine neregulată sau 
policiclica; 

- lupusul tuberculos hipertrofic — tuberculi boselati, de culoare gălbuie 
şi consistență moale, cu suprafața netedă sau hiperkeratozică şi 
tendinţă de confluare; 

- lupusul tuberculos ulcerat — tuberculii se necrozeaza progresiv; 

- lupusul diseminat eruptiv — leziunile sunt constituite din numeroşi 
lupomi izolaţi, localizati îndeosebi pe trunchi. 


50 


Scrofuloderma 

Este o leziune produsa prin extinderea la nivelul pielii, pe cale 
limfatica sau prin contiguitate, a unui focar tuberculos subjacent 
(ganglionar sau osteo-articular latent). Leziunile care se dezvolta 
ulterior (cicatrici retractile neregulate, fistule si abcese) sunt mai 
frecvent observate la nivelul gatului. Goma tuberculoasa cutanata 
poate fi solitara sau multipla. 

Debutul este lent si nedureros, dar la persoanele cu sensibilitate 
crescută la tuberculina poate fi acut, cu febră şi reacție 
periganglionară. Leziunea iniţială se prezintă ca un nodul subcutanat 
ferm, initial mobil şi acoperit de un epiderm moale. În scurt timp 
nodulul creşte, se inflamează, devine sensibil, aderă de piele şi ia o 
culoare roșie-violacee. Aproape concomitent centrul devine fluctuent şi 
se ramoleşte. Urmează perforarea şi formarea unei ulceratii adânci, 
anfractuoase, cu fundul murdar, cu marginile neregulate şi decolate, cu 
numeroase prelungiri fistuloase. Cicatricile secundare gomelor sunt 
neregulate, vicioase, cu bride fibroase. 

Tuberculoză verucoasă 

Apare în urma inoculării cu M. tuberculosis la pacienţii cu 
imunitate preexistentă. Afectează în general fata dorsală a mâinilor şi 
degetelor traumatizate anterior, îndeosebi la persoanele cu anumite 
ocupații (medici veterinari, îngrijitori de vite, măcelări, tăbăcari). 

Clinic, leziunea iniţială consta într-o mică papulă sau papulo- 
pustulă care se transformă într-un nodul hiperkeratozic înconjurat de 
un halou inflamator. Prin extindere periferică acesta se transformă într- 
un placard keratozic de consistenţă fermă. 

Tuberculoză vegetanta şi fongoasa 

Debutează prin noduli dermo-hipodermici moi care cresc în 
dimensiuni şi apoi ulcerează. Alteori, aspectul este al unui placard 
reliefat mamelonat, rosu-brun, moale, care în final ulcerează. 
Localizarea este la nivelul membrelor, mai rar pe trunchi şi fata. 

Tuberculoză orificiala (ulcerul tuberculos 

Este o leziune prin autoinoculare la nivelul jonctiunii muco- 
cutanate care afectează bolnavii cu reactivitate redusă sau anergici şi 
cu tuberculoză viscerală gravă. 

Clinic, leziunea de debut este reprezentată de un mic nodul 
violaceu, moale, care se transformă într-o ulceratie anfractuoasa, 
foarte dureroasă. Clasic, pe fundul ulceratiilor sunt descrise granulatii 
gălbui denumite granulatiile lui Trelat care sunt abcese miliare 
rezultate din tuberculii cazeificati. 

Abcesele tuberculoase metastatice 

Sunt rezultatul diseminării hematogene a micobateriilor de la un 
focar primar în timpul unei perioade de rezistență scăzută sau de 

alterare a imunitatii pacientului, avand ca urmare aparitia de leziuni 
tuberculoase unice sau multiple. 

Tabloul clinic consta în prezența de noduli subcutanati 
fluctuenti, care pot invada pielea suprajacenta cu formarea de fistule şi 
ulceratii. 

Tuberculoză cutanată miliara 

Reprezintă o formă rară de tuberculoză cutanată produsă prin 
diseminarea hematogena a bacilului Koch. Apare în caz de 
imunosupresie prin diseminarea hematogenă a unei tuberculoze 
pulmonare, ganglionare sau meningeene. 

Clinic, leziunile se pot prezenta sub formă de macule, papule 
sau leziuni purpurice pe care se pot dezvolta vezicule sau zone de 
necroză, acoperite de cruste care, prin desprindere, lasa o mică zonă 
ombilicată. Pot apărea de asemenea leziuni pustuloase şi noduli 
subcutanați. 

Tuberculidele 

Un număr de leziuni cutanate granulomatoase au fost atribuite 
în trecut unei reacții la focare interne de tuberculoza. În mod clasic 
tuberculidele au fost împărţite în lichen scrofulosorum, tuberculide 
papulo-necrotice şi eritem îndurat Bazin. 

Dintre acestea, cele mai bine evidenţiate — prin depistarea ADN- 
ului micobacterian prin PCR — sunt tuberculidele papulo-necrotice, 
reprezentate de episoade recurente de papule închise la culoare si 
ferme care pot ulcera, mai ales la nivelul coatelor şi genunchilor. 
Majoritatea granuloamelor care arata ca şi tuberculoza la nivelul fetei 
sunt forme ale rozaceei granulomatoase. 

Lichenul scrofulosorum apare la copiii şi adolescenţii cu 
tuberculoză ganglionara, osteo-articulara, pulmonară inactivă şi 
exceptional activa. Clinic se caracterizează prin papule miliare, 
multiple, rosii-brune, cu sediul perifolicular, centrate de o mică pustulă, 
scuamă sau crustă. 

Eritemul îndurat Bazin ia forma unor noduli profunzi eritemato- 
violacei care ulcerează la nivelul fetei posterioare a gambelor, frecvent 
la femei cu insuficientă circulatorie. Uneori este asociat cu un focar 
tuberculos cu alăa localizare. Eritemul nodos poate fi de asemenea 
rezultatul unei tuberculoze cu altă localizare. 


Paraclinic. Urmatoarele investigaţii sunt recomandate când se 
suspectează o infecție micobacteriana: biopsie pentru realizarea 
examenului histopatologic (evidenţierea granuloamelor tuberculoase); 
culturi sau detectarea AND-ului micobacterian prin PCR; testul 
Mantoux (sau intradermoreactia la PPD) şi radiografii pulmonare. 

Tratamentul tuturor tipurilor de tuberculoză cutanată trebuie 
făcut după scheme standard, cu asocierea medicamentelor 

antituberculoase conform protocoalelor. Epidemiile de tuberculoza 
pulmonara ne amintesc ca boala nu a fost eradicata si profilaxia este 
inca importanta: vaccinarea BCG cu bacilul Calmette-Guerin a copiilor, 
imunizarea bovinelor si pasteurizarea laptelui raman cele mai eficiente 
masuri de protectie. 


3.2.2. Lepra 


Mycobacterium leprae a fost descoperit de Hansen în 1874, dar 
încă nu a fost cultivat în vitro, deşi poate infecta anumite animale 
(şoareci). Sursa de contaminare este reprezentată de bolnavul lepros 
cu leziuni deschise, principalul produs de difuzare a bolii fiind secrețiile 
nazale, deşi unele cazuri au apărut după consumarea de animale 
infectate. Aproximativ 15 milioane de persoane din lume au lepră. 
Majoritatea trăiesc la tropice şi subtropice, dar datorită mijoacelor de 
transport moderne au fost depistate cazuri şi în Europa de Nord şi 
SUA. 

Manifestările clinice şi complicațiile depind de răspunsul imun al 
pacientului. Cei cu rezistență crescută dezvolta tipul tuberculoid 
paucibacilar, iar cei cu rezistență scăzută, tipul lepromatos multibacilar. 
Îngroşarea nervilor este precoce şi este mai marcată în tipul 
tuberculoid decât în cel lepromatos. Între cele două tipuri extreme se 
găseşte un spectru de reacții clasificate drept “borderline”. Cele care 
seamănă cu tipul tuberculoid sunt cunoscute ca borderline tuberculoid 
(BT), iar cele care se seamănă cu tipul lepromatos - borderline 
lepromatos (BL). 

Lepra tuberculoidă 

Are un tropism cutanat şi nervos şi un prognostic mai bun. Se 
caracterizează prin lepride, noduli emisferici izolaţi (leproame) sau 
placarde proeminente sau infiltrate, de coloratie roşie-violacee, având 
periferia micropapuloasa sau nodulara şi evoluție excentrică. 
Manifestările nervoase sunt precoce, cu pierderea sensibilităților 
termice şi dureroase şi conservarea celei tactile. De asemenea, se 
asociază atrofii musculare, tulburări trofice sau mutilări. 

Lepra lepromatoasă 

Se manifestă prin lepride plane sau papuloase, noduli sau 
placarde difuze. Leproamele, leziuni caracteristice acestei forme, sunt 
reprezentate de noduli dermici sau hipodermici, reliefati, de 
consistenta ferma, localizati de electie la nivel facial, realizand aspectul 
de facies leonin. În evoluţie leproamele se pot ulcera. Pielea este 
uscată şi fara sudoratie, iar mucoasele sunt adesea afectate. 
Anestezia leziunilor este inconstantă. Starea generală este alterată cu 
astenie, subfebrilitati, adenopatii, splenomegalie, leziuni renale, 
endocrine și leziuni osoase. 

Diagnostic diferential. Lepra tuberculoida trebuie diferentiata de 
următoarele afecţiuni: vitiligo — lipsa de pigment este de obicei 
completa; pitiriazis versicolor — testele cutanate evidentiaza micelii si 
spori; pitiriazis alba — o cauză comună pentru apariţia de arii 
hipopigmentate cu scuame la nivelul obrajilor la copii; depigmentări 
postinflamatorii de orice etiologie. În aceste cazuri nu apare lipsa de 
sensibilitate. Lepra borderline trebuie diferențiată de sarcoidoza, 
granulom inelar, necrobioză lipoidică. În cazul leprei lepromatoase este 
necesară excluderea leishmaniozei care poate simula îndeaproape 
lepra lepromatoasa; nodulii observați în neurofibromatoza şi micosis 
fungoides, precum şi chisturile sebacee sau deformările acrale din 
scleroza sistemică pot cauza confuzie. 

Paraclinic. Următoarele investigaţii sunt necesare în caz de 
suspiciune: biopsie dintr-o leziune cutanată sau dintr-un nerv senzitiv 
afectat; frotiuri colorate Ziehl-Nielsen; intradermoreactia la lepromina 
(reacţia Mitsuda) nu este util pentru diagnosticul leprei, dar odată ce 
diagnosticul este pus, aceasta va ajuta la stabilirea tipului bolii, fiind 
pozitivă în tipul tuberculoid; serodiagnosticul prin testul FTA-Abs. 


'Tuberculoida Lepromatoasa 
Implicarea --- Doar piele şi nervi  :==---- Numeroase ţesuturi 
În DECI dea Doar una sau două n... Nenumarate 
Frecvent pe fata Generalizat 
Macule hipopigmentate Macule, papule, noduli, 


bine delimitate 


Placi de alopecie Îngroşate la nivelul feţei 


(aspect leonin) 


anhidrotice 
Implicarea gos Nervi ingroşațiîn Lunsen. Majoritatea nervilor 
nervoasa vecinătatea leziunilor periferici îngroşaţi 


l 


Absența transpiratiei 


la nivelul leziunii Leziunile nu sunt hipoestezice 
dar apare anestezia 
în manusa şi soseta, 
ulcere trofice periferice, 
paralizie musculară 
Alte caracteristici ma === Nu există ».====»==: Cruste la nivel nazal si 
epistaxis 


Nas în formă de sa 
Infertilitate 
Keratita 


Ne-infectioasa Infectioasa 


Fig.3.2. Lepra tuberculoida vs. Lepromatoasa. 

Tratament. Datorita aparitiei de tulpini rezistente de M. leprae nu 
mai este indicata monoterapia cu dapsona. Aceasta ar trebui folosita 
acum în combinaţii, de obicei cu rifampicina şi clofazimina pentru lepra 
lepromatoasa. Rifampicina este rapid bactericidă, pacienţii putând 
reveni rapid în comunitate. Formele tuberculoide sunt de obicei tratate 
în 6 luni, pe când lepra multibacilară necesită tratament minim 1 an. O 
îngrijire specială este necesară pentru două tipuri de reacţii leproase 
care pot apărea în timpul tratamentului: 

Reacţiile de tipul 1 (inversare) sunt observate mai ales în forma 
BT - leziunile devin eritematoase şi iritate, cu durere şi paralizie prin 
inflamație neurală. Tratamentul se face cu salicilaţi, clorochina, 
antiinflamatoare steroidiene şi non-steroidiene; paraliziile nervoase 
necesită tratament prompt cu corticosteroizi pentru a le prezerva 
funcția. 

Reacţiile de tip 2 sunt comune în lepra lepromatoasă şi includ 
eritem nodos, paralizii nervoase, limfadenopatii, artrite, iridociclita, 
epididimo-orhita si  proteinurie. Acestea sunt tratate cu 
medicamentelele folosite în reacţiile de tip 1 şi cu Thalidomidă. 

Contactii din familiile pacienţilor cu lepra au risc de a dezvolta 
boala şi trebuie urmăriți. Contactii copii beneficiază de terapie 
profilactică şi vaccinare BCG. 


3.2.3. Alte infecţii micobacteriene 


Micobacteriile sunt larg răspândite în natură şi trăiesc ca 
saprofiti în mediu. Unele însă pot infecta oamenii. 

Mycobacterium marinum trăieşte în apă. Infecţiile umane au 
apărut în epidemii la populaţii care au intrat în contact cu piscine şi ape 
infectate. Altă cale de infecţie este prin leziuni cutanate minore la cei 
care curăță acvariile de peşti tropicali. 

După o perioadă de incubație de 3 săptămâni se formează un 
abces sau nodul ulcerat la locul de inoculare; mai târziu nodulii se pot 
dezvolta de-a lungul traiectelor de drenaj limfatic. Leziunile se vindecă 
spontan, dar încet. 

Vindecarea poate fi accelerată prin administrarea timp de 8 
săptămâni de cotrimoxazol sau minociclina. Dacă acestea nu sunt 
eficiente, se recomandă o combinaţie de rifampicina şi etambutol. 

Mycobacterium ulcerans determina infecții limitate la unele zone 
tropicale umede unde microorganismul trăieşte în vegetatii, fiind mai 
comune în Uganda (ulcere Buruli). 

Acestea sunt ulcere necrotice care se dezvolta progresiv, cu 
margini prost delimitate şi localizate mai frecvent la nivelul membrelor 
inferioare. 

Tratamentul medicamentos este dezamagitor si tratamentul de 
electie este probabil indepartarea chirurgicala a tesutului infectat. 


3.3. Infectii virale 


Virozele cutanate sunt cauzate de virusuri cu pronuntat caracter 
epidermotrop, manifestările clinice fiind expresia majoră a activităţii lor. 
Infecția virală determina un efect citopatogen caracteristic; unele 
virusuri pot declanşa mecanisme autoimune, iar altele au rol oncogen. 

Virozele cutanate localizate pot fi clasificate astfel: 
|. Epdermoviroze hiperplazice: veruci vulgare, veruci plantare, veruci 
plane juvenile, vegetatii veneriene, papiloame; 

Il. Epidermoviroze degenerative: moluscum contagiosum; 

III. Epidermoviroze inflamatorii: nodulii mulgătorilor, orful (ectima 
contagioasă); 

IV. Epidermoneuroviroze: herpes, zona zoster. 


3.3.1. Verucile 


Majoritatea oamenilor vor dezvolta o verucă virală la un moment 
dat în timpul vieţii. Prevalenta lor este maxima în copilărie şi afectează 
aproximativ 4-5% din copiii şcolari. Acestea sunt cauzate de 
papilomavirusul uman (HPV), care încă nu a fost cultivat in vitro. Cu 
toate acestea, tipurile virusului sunt recunoscute acum prin secventa 
ADN-ului; fiecare subtip are manifestări clinice diferite. HPV-1, 2 şi 4, 
de exemplu, se găsesc în verucile vulgare comune, HPV-3 în verucile 
plane şi HPV-6, 11, 16 şi 18 sunt cel mai frecvente în verucile genitale. 

infecțiile apar când virusul vine în contact cu breşe la nivelul 
pielii şi mucoaselor sau când imunitatea este supresata şi virusuri 
latente evadează din locul lor de staționare. 


Forme clinice 

Verucile au mai multe modalităţi de prezentare: plane, în 
mozaic, conopidiforme, digitate, în linie (apărute după gratajul unei 
veruci — fenomen Kobner). 

Verucile comune (vulgare) 

Primul semn este o papulă netedă de culoarea tegumentului, 
mai uşor de palpat decât de observat. Pe măsură ce leziunea se 
măreşte, suprafața sa devine neregulată, hiperkeratozică şi apare 
aspectul “verucos” caracteristic. Verucile comune apar de obicei la 
nivelul mâinilor dar sunt frecvente şi la nivelul fetei şi organelor 
genitale. Sunt mai frecvent multiple decât solitare, iar durerea locală 
este rară. 

Verucile plantare 
Au o suprafaţă rugoasa, care proemina putin fata de nivelul 


tegumentului si sunt inconjurate de un inel cornos. La excizia acestora, 
prezenta capilarelor de sange permite diferentierea de calozitati. De 
obicei sunt multiple si pot fi dureroase. Se disting doua varietati clinice: 
verucile plantare profunde, dureroase la presiune, unice sau multiple, 
cu diametrul pana in 1 cm, de coloratie galben-cenusie, cu suprafata 
keratozică şi microhemoragii; verucile plantare superficiale şi multiple, 
cu margini greu de diferențiat, grupate în mozaic. Verucile în mozaic 
se întâlnesc cel mai frecvent la nivel plantar, dar se pot observa şi pe 
palme sau periunghial. 

Verucile plane 

Sunt reprezentate de papule netede, turtite, comune la nivelul 
fetei şi fruntii, pe fata dorsală a mâinilor şi la nivelul membrelor 
inferioare la femeile care se epilează. De obicei sunt de culoarea pielii 
sau maro deschis şi devin inflamate datorită unei reacţii imune, chiar 
înainte de a se rezolva spontan. Leziunile sunt multiple, nedureroase 
şi, la fel ca şi verucile comune, apar uneori la nivelul unei leziuni de 
grataj. 

Verucile faciale 

Apar cel mai frecvent în zona bărbii la bărbaţi şi se extind 
datorită bărbieritului. Prezentarea clinică de tip digitat este comună. 
Leziunile au de obicei aspect dizgratios, dar sunt nedureroase. 

Verucile ano-genitale 

Sunt leziuni papilomatoase cu aspect conopidiform, cu o 
suprafață vasculară umedă macerata şi pot apărea oriunde în această 
zonă. Acestea pot conflua şi astfel rezulta formaţiuni mari cu ulceratii şi 
necroză care cauzează discomfort şi iritaţii. Mai sunt cunoscute sub 
denumirile de condiloame acuminate sau vegetatii veneriene. 

Afectiunea la debut se poate prezenta sub doua forme clinice: 
forma clasică „în creasta de cocos” reprezentată de mase numeroase 
acoperite de mici verucozitati keratozice; macule izolate „în pânză” sau 
„n mozaic”, de culoare roz, uneori neobservate cu ochiul liber. 
Mucoasele vaginala şi anorectala pot fi afectate. Prezenţa verucilor 
anogenitale la copii ridică suspiciunea de abuz sexual, dar ele apar de 
obicei prin autoinoculare de la verucile comune cu alta localizare. 

Fig.3.3. Veruci virale. 


Evolutie. Verucile se rezolvă spontan la pacienţii sănătoşi 
deoarece sistemul imun învinge infecția. Aceasta se întâmplă în 6 luni 
la aproximativ 30% dintre pacienţi şi la 2 ani la 65%. Această rezoluţie 
spontană este uneori precedată de apariția de puncte negre cauzate 
de tromboze capilare şi se vindecă fără urme. Verucile în mozaic au 
tendinţa la vindecare lentă şi rezistență crescută la tratament. Verucile 
persistă si se extind la pacienţii imunocompromiși (tratament 
imunosupresor sau afecțiuni limforeticulare). 70% din pacienţii cu 
transplant renal vor prezenta veruci timp de 5 ani după transplant. 

Complicatii. Unele veruci plantare sunt foarte dureroase. 
Epidermodisplazia veruciformă este o afecţiune rară, moştenită genetic 
în care există o infecţie verucoasă universală, frecvent cu tipuri 
neobişnuite de HPV; o tulburare a imunitatii mediate celular se 
detectează de obicei şi transformarea carcinomatoasă apare frecvent. 
Transformarea malignă este rară, deşi infecția cu HPV de tip 16 şi 18 
predispune la carcinom cervical. Infectiile cu HPV la pacienții 
imunocompromisi (pacienţi cu transplant renal) au fost conectate cu 
cancerul cutanat, în special pe ariile expuse la soare. 

Diagnostic diferenţial. Majoritatea verucilor sunt uşor de 
recunoscut. Următoarele afecțiuni trebuie excluse: 

- moluscum contagiosum — leziunile sunt netede, proeminente şi cu 
aspect perlat, cu centrul ombilicat; 

- calozitatile plantare — se găsesc pe zonele de presiune şi nu prezintă 
sângerare capilară la raclaj, au un centru keratozic central şi sunt 
dureroase; 

- granulomul inelar — leziunile au o suprafaţă netedă, deoarece 
leziunile sunt dermice şi marginile lor sunt frecvent inelare; 

- condiloame late — se observa în sifilis, sunt rare, dar trebuie 
diferenţiate de condiloamele acuminate (veruci) - leziunile sunt mai 
plate, mai cenuşii şi mai prost delimitate; 

- melanoame amelanotice, carcinoame spinoase şi alte malignitati 
epiteliale — se pot prezenta clinic ca si noduli verucosi — acestea 
trebuie examinate cu grija speciala la pacientii peste 40 de ani. 


Tratament 

Majoritatea verucilor nu prezintă probleme, nu necesita 
tratament şi se vindecă spontan. În caz contrar, tratamentul va depinde 
de tipul de verucă. În termeni generali, distructia prin crioterapie este 
mai putin probabil să cauzeze cicatrici fata de excizie sau 
electrocauterizare. 

Verucile palmo-plantare. Pentru moment, tratamentul la 
domiciliu este încă foarte utilizat, cu numeroasele forme disponibile. 
Majoritatea conţin acid salicilic (12-20%). Dacă nu se observa niciun 
progres după aplicarea corectă şi regulată a acidului salicilic în soluţie 
pentru 12 săptămâni, atunci merită încercate soluţii cu formaldehidă şi 
glutaraldehidă. Crioterapia cu nitrogen lichid (-196*C) este eficientă dar 
dureroasă. Tratamentul are rată mai mare de vindecare dacă verucile 
plantare sunt raclate înainte de înghețare, dar această tehnică nu are 
valoare în cazul verucilor cu alta localizare. 

Verucile ano-genitale. Femeile cu veruci ano-genitale sau care 
sunt partenerele bărbaţilor cu veruci ano-genitale, ar trebui să îşi 
verifice citologia vaginală regulat deoarece HPV poate cauza apariția 
cancerului cervical. Se foloseşte tratament ambulator cu podofilotoxină 
(soluție 0,5% sau cremă 0,15%) sau imiquimod (cremă 5%). Ambele 
au efect iritant şi trebuie folosite cu grijă conform instrucțiunilor 
producătorului. Imiquimodul este un modulator al răspunsului imun 
care determina keratinocitele să producă citokine, conducând la 
regresia verucilor şi poate contribui la formarea imunitatii de tip celular 
cu protecţie pe termen lung. Se aplică în strat subțire de 3 ori pe 
săptămână şi se spala cu un săpun blând la 6-10 ore de la aplicare. 
Crioterapia, electroexcizia şi tratamentul cu laser sunt tratamente 
eficiente în spitale sau clinici. Prevenirea verucilor ano-genitale poate fi 
în curând posibilă datorită apariţiei unui vaccin eficient împotriva unor 
tulpini ale HPV. Acesta pare a fi foarte eficient în prevenirea infecţiei cu 
HPV şi previne astfel displazia cervicală şi cancerul. 

Verucile faciale comune sunt cel mai bine tratate prin 
electrocauterizare, dar răspund şi la crioterapia aplicată cu grijă. 
Cicatricile sunt o complicatie nedorită. Bărbieritul, dacă este necesar, 
trebuie să se facă fara pamatuf şi cu aparate de ras de unică folosinţă. 

Verucile plane, daca sunt situate pe fata, cel mai indicat e să fie 
lasate fara tratament, iar pacientul si parintii acestuia pot fi asigurati ca 
se vor remite spontan. Daca tratamentul este solicitat, se indica 
aplicaţii de tretinoin gel şi cremă cu imiquimod. Crioterapia uşoară a 
catorva veruci poate ajuta la inducerea imunitatii. 

Verucile solitare, dureroase sau rezistente la tratament pot fi 
îndepărtate sub anestezie locală cu o chiuretă, deşi vindecarea nu 
este asigurată astfel şi cicatricile apar frecvent. Excizia chirurgicală nu 
este niciodată justificată. Bleomicina poate fi injectată în leziuni, cu 
rezultate favorabile. 


3.3.2. Moluscum contagiosum 


Etiologie. Această infecţie comună este produsă de un agent din 
grupul poxvirusurilor şi poate fi transmisă prin contact direct (inclusiv 
contact sexual sau folosirea aceluiaşi prosop). 

Clinic. Perioada de incubație variază de la 2 la 6 săptămâni. 
Frecvent mai multi membrii ai unei familii sunt afectați. Leziunile 
individuale sunt lucioase, albe sau roz şi hemisferice; cresc lent până 
la un diametru de 0,5 cm. Un punct central, care poate prezenta un 
conţinut cazeos conferă leziunilor un aspect ombilicat. La o inspecţie 
atentă, poate fi observat un aspect mozaicat. 

Leziunile multiple sunt frecvente şi distribuţia lor depinde de 
modul de transmitere. Indivizii atopici şi cei imunocompromisi sunt 
predispuşi la infecţii extinse, diseminate prin grataj şi utilizarea de 
corticosteroizi topici. Leziunile netratate se vindeca în 6-9 luni, frecvent 
după o scurtă inflamație locală. Leziunile solitare de dimensiuni mari 
au o perioadă de evoluţie mai mare. Unele dintre ele lasă cicatrici 
deprimate. 

Complicatii. în jurul leziunilor de moluscum apar frecvent zone 
eczematoase, iar leziunile traumatizate se pot suprainfecta secundar. 

Diagnostic diferențial. Leziunile inflamate pot simula un furuncul. 
Leziunile solitare de dimensiuni mari la adulţi pot fi confundate cu 
keratoacantoame, nevi intradermici sau chiar carcinoame bazocelulare 
chistice. Nu trebuie făcută confuzia cu verucile, acestea având o 
suprafaţă rugoasă şi fără por central. 

Paraclinic. Investigaţiile de obicei nu sunt necesare, dar 
diagnosticul poate fi confirmat dacă se caută la microscop celule 
epidermice mari umflate, uşor de observat în preparatele necolorate, 
efectuate din conţinutul exprimat dintr-o leziune. Leziuni extinse la 
nivelul bărbii sugerează necesitatea efectuării unui test HIV. 

Tratament. Multe metode distructive simple cauzează inflamație 
şi rezoluţie ulterior. Acestea includ presarea leziunilor cu o pensă, 
inteparea leziunilor cu un instrument ascuțit şi chiuretajul. Pot fi utile şi 
nitrogenul lichid, soluţiile pentru veruci şi imiquimodul topic. Aceste 
măsuri sunt convenabile pentru adulţi, dar copiii nu le agreează şi, cum 
afecțiunea este limitată în evoluţie, neaplicarea nici unui tratament este 
frecvent cea mai bună soluţie. Uneori aplicarea unei creme anestezice 
local, ocluziv pentru 1 oră, ajuta copiii să tolereze mai uşor 

tratamentele mai agresive. Leziunile izolate de la nivelul pleoapelor pot 
fi lasate netratate, dar pacientii cu numeroase leziuni trebuie orientati 
catre un oftalmolog pentru chiuretaj. Masurile de igiena personala 
limiteaza raspandirea in cadrul familiei. 


3.3.3. Ectima contagiosum (orful) 


Etiologie. Dermatita pustulara contagioasa este frecventa la 
miei. Agentul cauzal este “virusul Orf’, încadrat taxonomic în genul 
Parapoxvirus, care poate fi transmis celor care lucrează cu animale 
infectate. Această afecţiune este astfel mai frecvent întâlnită pe mâinile 
ciobanilor, ale soțiilor acestora care hrănesc animalele cu biberonul şi 
al măcelarilor, veterinarilor sau comercianților de carne. 

Clinic. Perioada de incubație este de 5-6 zile. Leziunile, care pot 
fi solitare sau multiple, debutează ca şi papule mici şi ferme care 
ulterior cresc în dimensiuni şi apar ca şi noduli pustuloși cu halou 
eritemato-violaceu. Aceasta afecțiune se vindecă spontan în 
aproximativ 1 lună. 

Complicatiile posibile includ limfadenita şi stare de rau general, 
eritem polimorf sau leziuni gigante la pacientii imunosupresati. 

Diagnostic diferential. Diagnosticul este de obicei simplu daca 
este recunoscut contactul cu ovinele. Nodulul mulgătorilor, o infecţie 
determinată de un poxvirus transmis de la ugerele vacilor, poate arăta 
similar orfulului, la fel şi furunculele stafilococice. 

Tratament. Un antibiotic topic ajuta la prevenirea suprainfectiilor 
secundare; nici un alt tratament nu este necesar. 


3.3.4. Herpes simplex 


Etiologie. Herpesvirus hominis cauzează herpes simplex. 
Virusul este ubicuitar şi purtătorii sănătoşi elimină particule virale prin 
salivă şi lacrimi. A fost divizat în 2 subtipuri. Leziunile cauzate de tipul 
2 apar mai ales la nivelul organelor genitale; leziunile cauzate de tipul 
1 apar mai ales la nivel extra-genital; cu toate acestea, diferenţierea 
dintre cele două nu poate fi absolută. Calea de infecţie este prin 
mucoase sau microleziuni la nivelul pielii. După episodul asociat cu 
primoinfectia, virusul poate deveni latent, posibil în ganglionii nervosi, 
dar este capabil să producă manifestări secundare (recidive). 


Forme clinice 

Infecția primară 

Manifestarea cea mai comună a infecţiei primare a virusului de 
tip 1 la copii este o gingivostomatita acută acompaniată de stare 
generală alterată, cefalee, febră şi  limfadenopatie cervicală. 

Veziculele, care se transforma rapid în ulcere, pot fi observate pe buze 
şi membranele mucoase. Afecţiunea durează aproximativ 2 săptămâni. 

Virusul poate fi inoculat direct la nivelul pielii. Apariţia infecţiei 
herpetice periunghial este un exemplu al acestei inoculări directe. 
Vezicule pline de puroi, incomode, sunt observate mai frecvent la 
personalul medical care îngrijeşte pacienţi cu infecţii cu virus herpes 
simplex nesuspicionate. 

Infecția primară cu virusul de tip 2, de obicei transmisă pe cale 
sexuală determină apariția de multiple vezicule genitale dureroase 
care ulcerează rapid. 

Infectiile recurente 

Apar aproximativ în acelaşi loc de fiecare dată și pot fi 
precipitate de infecţii ale tractului respirator, radiaţii ultraviolete, 
menstruatie sau stress. Localizări comune pentru tipul 1 sunt fata şi 
buzele, iar pentru tipul 2 organele genitale, dar leziunile pot avea orice 
localizare. 

Iniţial apare o senzaţie de jenă, arsură sau chiar durere, urmată 
la câteva ore de apariţia eritemului şi a buchetelor de vezicule. 
Crustele apar în 24-48 de ore şi întregul episod durează aproximativ 
12 zile. 


Complicatii posibile: 

- encefalita sau meningita herpetică pot apărea fără nicio manifestare 
cutanata; 

- infectia diseminata cu herpes simplex, cu vezicule la nivelul intregului 
tegument; 

- eczema herpetica, la pacientii cu eczema atopica; 

- ulcere recurente dendritice cu cicatrici corneene; 

- eritem polimorf. 

Paraclinic. Dubiile asupra diagnosticului pot fi clarificate prin 
efectuarea de culturi din lichidul veziculelor sau citologie. Titrul 
anticorpilor creşte în infecția primară, dar nu şi în infecțiile recurente. 

Tratament. Aplicarea de soluţii dezinfectante poate fi utilă, iar 
suprainfectia bacteriană secundară poate fi redusă prin aplicarea 
topică de bacitracin, mupirocin, acid fusidic sau framicetină. Crema cu 
aciclovir, aplicată de 5-6 ori pe zi în primele 4 zile ale episodului acut 
poate reduce durata atacului. Mai util este totuşi aciclovirul oral, 200 
mg de 5 ori pe zi, 5 zile, deşi acesta este rezervat pentru cei cu boală 
diseminată sau cu afectare sistemică. Famciclovirul şi valaciclovirul 
sunt metabolizate de organism în aciclovir şi sunt la fel de eficiente ca 
şi acesta, având avantaje suplimentare, absorbție mai bună şi mai 
puține doze de administrare pe zi. Recurentele la pacienții 
imunocompromisi pot fi frecvent prevenite prin folosirea tratamentului 
continuu, în doze mici. 

3.3.6. Pitiriazis rozat Gibert 


Etiologie. Etiologia pitiriazisului rozat este neclara, invocandu-se 
în primul rand reactivarea virusurilor herpetice umane 7 sau 6. 

Clinic. Este o afecţiune comună, apărând în mod particular 
iarna. Afectează în principal copiii şi tinerii, iar recurentele sunt rare. 

La majoritatea pacienţilor debuteaza printr-o placă iniţială, mai 
întinsă decât leziunile ulterioare, cu dimensiuni de 2-5 cm, ovalara, 
eritematoasa, acoperită de scoame fine („placa mama”). 

După câteva zile apar leziuni multiple, de dimensiuni mai mici, 
în principal pe trunchi dar şi pe gât şi extremităţi. Aproximativ jumătate 
dintre pacienţi acuza prurit. Configuraţia plăcilor este caracteristică, 
axele lor longitudinale având o distribuţie in formă de „pom de 
Crăciun”, de-a lungul grilajelor costale. Leziunile purpurice sunt rare. 
Placa iniţială precede erupția generalizată cu câteva zile. O minoritate 
de pacienţi prezintă simptome sistemice, precum durere sau 
fatigabilitate. 

Erupția durează 2-10 săptămâni şi apoi se remite spontan, 
uneori lăsând pete hiperpigmentate care se decolorează mai lent. 

Diagnostic diferenţial. Deşi plăcile unice pot fi uneori confundate 
cu de tinea corporis, cele mai frecvente două afecţiuni cu care poate fi 
confundat sunt psoriazisul gutat şi sifilisul secundar. Tinea corporis şi 
pitiriazisul verzicolor pot fi differentiate prin examinarea microscopică 
directă a scuamei, iar sifilisul secundar prin evidenţierea celorlalte 
trăsături (leziuni bucale, leziuni palmare,  condiloame late, 
limfadenopatie, alopecie) si prin serologie. Aurul si captoprilul sunt 
medicamentele cele mai des implicate in eruptia postmedicamentoasa 
pitiriazis-like, dar si barbituricele, penicilamina sau unele antibiotice pot 
cauza erupții similare. 

Tratamentul este rar necesar. Nici un tratament nu este curativ; 
steroizii topici cu potenta moderată sau lotiunile cu calamine 
ameliorează pruritul. Vaselina salicilată 1% şi unguentele emoliente 
reduc descuamarea. Razele ultraviolete solare şi fototerapia cu UVB 
pot ameliora pruritul şi pot grăbi vindecarea. Tratamentul cu antivirale 
nu s-a dovedit util. 


3.3.6. Zona zoster 


Etiologie. Este cauzată de virusul varicelo-zosterian. Apariţia 
bolii este rezultatul unei reactivări, de obicei fără un motiv evident, a 
virusului care rămâne dormand în rădăcina senzitivă a unui ganglion 
de la un episod anterior de varicelă. 

Incidenta bolii este mai mare la vârstnici şi în afecţiuni precum 
boala Hodgkin, SIDA şi leucemii, care slăbesc mecanismele de 

apărare ale organismului. Zona zoster nu apare în epidemii; 
manifestările clinice sunt cauzate de virusul achiziționat în trecut. Cu 
toate acestea, pacienţii cu zona zoster pot transmite virusul, care 
poate cauza varicelă. 

Fig.3.4. Zona zoster 


Clinic. Atacurile incep de obicei cu o durere de tip arsura, 
urmata rapid de dezvoltarea unui eritem cu vezicule grupate, uneori 
pline cu sânge, diseminat de-a lungul unui dermatom. Veziculele cu 
lichid clar devin rapid purulente şi în decurs de câteva zile se rup şi se 
acoperă de cruste. Crustele persistă de obicei 2-3 săptămâni şi lasă 
uneori cicatrici depigmentate. Zona zoster apare caracteristic unilateral 
şi poate afecta mai mult de un dermatom adiacent. Ramura oftalmică a 
nervului trigemen este implicată frecvent. Nu este neobişnuit ca unele 
leziuni izolate să se găsească în afara segmentului major implicat, dar 
o erupție generalizată asemănătoare cu varicela care acompaniază 
zona zoster ridică suspiciunea unui status imunocompromis subjacent 
sau a unui neoplasm, în special dacă leziunile sunt hemoragice sau 
necrotice. 

Forme clinice: 

- la imunodeprimaii - aspect ulcero-hemoragic sau necrotic; 

- la pacientii cu infectie HIV eruptia poate prezenta aspecte particulare 
de foliculita sau de papule keratozice; 

- herpesul zoster bilateral este exceptional; 

- eruptia diseminata - mai mult de 20 de vezicule in afara 
dermatomului primar şi imediat celui adiacent; 

- herpesul oftalmic repreinta 10% dintre cazurile de herpes zoster, fiind 
cea mai frecventa forma a herpesului zoster facial; afectiunea este 
consecinta reactivarii virusului varicelo-zosterian la nivelul ganglionului 
Gasser cu afectarea primei ramuri a nervului trigemen, nervul oftalmic 
al lui Willis; 

- sindromul Ramsay-Hunt - afectarea ramurii senzitive a nervului facial. 

Complicatii posibile: suprainfectia bacteriană; afectarea nervului 
motor cu paralizia muschilor oculari, faciali, a diafragmei sau vezicii 
urinare; ulcere corneene şi cicatrici; nevralgii persistente. 

Diagnostic diferenţial. Ocazional, înainte de apariţia erupției, 
durerea iniţială este confundată cu o urgenţă precum apendicita sau 
infarctul miocardic. Apariţia precoce a unei plăci eritematoase 
sugerează celulita până apar alte plăci la nivelul dermatomului sau 
până la dezvoltarea veziculelor. Distribuţia la nivelul unui dermatom şi 
durerea intensă permit diferenţierea zonei zoster de herpes simplex, 
eczemă sau impetigo. 

Paraclinic. Culturile sunt de puţin ajutor deoarece durează 5-7 
zile şi sunt pozitive doar în 70% din cazuri. Biopsia sau citodiagnosticul 
Tzanck evidenţiază celule multinucleate gigante şi o degenerescenta 
buloasa a keratinocitelor, fapt ce indică o infecţie herpetică. Orice 
suspiciune clinică a unei afecţiuni subjacente, cum ar fi boala Hodgkin, 
leucemia limfatică cronică sau SIDA, necesită investigații ulterioare. 

Tratamentul sistemic trebuie administrat tuturor pacienţilor dacă 
sunt diagnosticati în stadii inițiale. Este esenţial ca acesta să fie inițiat 
în primele 5 zile ale atacului. Famciclovirul şi valaciclovirul sunt la fel 
de eficiente ca şi aciclovirul şi sunt absorbite mai bine; ele depind de 
timidinkinaza specifică virusului pentru activitatea lor antivirală. Toate 
cele 3 medicamente sunt sigure şi folosirea lor precoce scade riscul 
apariţiei nevralgiei postherpetice, în special la pacienţii vârstnici. 

Dacă diagnosticul se pune târziu în evoluţia bolii, tratamentul 
sistemic probabil nu va fi eficient. Tratamentul trebuie să fie 
simptomatic şi include odihnă fizică, analgezice şi aplicaţii locale 
blânde, de exemplu cu calamine. Suprainfectia bacteriană trebuie 
tratată adecvat. Administrarea sistemica de carbamazepina, 
gabapentin, amitriptilina sau aplicarea topică de cremă cu capsaicina 
timp de 4 săptămâni, in ciuda senzatiei de arsură cauzată uneori, 
poate fi utilă pentru nevralgia postherpetica. 

Profilaxia este mai indicată decât tratamentul. Vaccinarea 
pacienților vârstnici cu un vaccin viu atenuat cu virus varicelo-zosterian 
s-a dovedit a reduce incidenta zonei zoster şi a nevralgiei post- 
herpetice, dar locul acestui tratament nu a fost încă stabilit. 

Varicela 

Este o erupție generalizată cauzată de virusul varicelo- 
zosterian, un membru al familiei Herpesviridae, transmis pe cale 
respiratorie, cu o perioadă de incubație de aproximativ 14 zile. 

Clinic. O uşoară stare de rău general este urmată de 
dezvoltarea de papule care se transformă rapid în vezicule cu lichid 
clar situate pe o bază eritematoasă (rouă pe petale de trandafir). 
Veziculele se transformă repede in pustule şi devin ombilicate. În 
următoarele zile leziunea dezvoltă o crustă şi apoi se vindecă, lăsând 
uneori cicatrici deprimate. Leziunile apar în grupuri, sunt frecvent 
pruriginoase şi sunt mai frecvente la nivelul trunchiului şi mai rare în 
periferia membrelor (centripet). Recurenta bolii este rară. Varicela 
poate fi fatală pentru pacienţii imunocompromiși. 

Complicatiile posibile includ: pneumonie, suprainfectia leziunilor 
cutanate, forme hemoragice sau letale în caz de leucemie sau alte 
afecțiuni imunosupresive la adulți şi copii, cicatrici. 

Diagnosticul diferenţial se făcea cu variola, mai mult centrifugă, 
dar aceasta a fost eradicată universal şi diagnosticul de varicela rareori 
este nesigur. 

Paraclinic.  Investigaţiile nu sunt necesare de obicei; 
citodiagnosticul Tzanck este pozitiv. 

Tratament. Aciclovir, famciclovir, brivudin sau valaciclovir, aunt 
antivirale care trebuie utilizate în caz de atacuri severe şi la pacienții 
imunocompromisi; pentru aceştia din urmă, aciclovirul poate fi folosit 
profilactic pentru a preveni boala dacă se administrează la 1-2 zile de 
la expunere. În atacurile uşoare, soluţia locală cu calamine este 
singurul tratament necesar. 

Un vaccin viu atenuat este actualmente disponibil şi este folosit 
pe scară largă, dar nu este eficient universal şi nu se administrează la 
pacienţii cu imunodeficiente, tratamente imunosupresoare sau discrazii 
sangvine, care s-ar putea să nu reziste nici la microorganismul 
atenuat. 


3.3.7. Alte afecțiuni de cauză virala 


Boala incluziunilor citomegalice 
Virusul citomegalic este un membru din grupa Herpes virusurilor 


care se transmite prin contact interpersonal, sânge sau produse de 
sânge (transfuzii). Infecția este caracterizată clinic prin manifestări 
variate, frecvent asimptomatice şi mai rar prin variate tablouri clinice, 
dependente de vârstă şi starea de imunocompetenta a gazdei. 

Leziunile cutanate sunt reprezentate de peteşii şi leziuni 
purpurice, generalizate sau localizate la nivelul trunchiului şi 
extremităților şi pot fi singură manifestare a bolii. 

Histologic se caracterizeaza prin prezenta de celule mari, cu 
incluziuni voluminoase în diferite țesuturi şi organe. 


Sindromul adenopatic cutaneomucos (boala Kawasaki) 


Se caracterizează printr-o vasculită sistemică acută care implică 
vasele medii şi poate fi cauzată de o infecţie recentă cu un parvovirus. 

Boala afectează copiii, al căror eritem, deşi frecvent generalizat, 
devine mai accentuat, cu distribuţie „în mănuşa” şi „în şosetă”. Poate fi 
asociată cu edem îndurat al palmelor şi plantelor. Descuamarea de la 
nivelul degetelor de la mâini şi de la picioare este o caracteristică 
frecventă, dar nu este observată de la debut. Sunt frecvente hiperemia 
conjunctivală bilaterală, eritemul labial, al mucoasei bucale şi al limbii 
(„limba cu aspect de căpşună”). Episodul acut este acompaniat de 
febră şi frecvent se rezolvă spontan în 2 săptămâni. În ciuda numelui, 
nu toți pacienţii prezintă limfadenopatie. 

Pericolul în cazul acestei afecţiuni consta în riscul dezvoltării 
pancarditei şi a  vasculitei arteriale coronariene, conducând la 
anevrisme sau dilatatii. Patologia este apropiată de cea din poliarterita 
nodoasă. 

Tratamentul se face cu aspirină şi gama-globuline intravenoase; 
ambele trebuie administrate precoce în evoluţia bolii şi reduc riscul 
implicării arterelor coronariene. 

Sindromul Gianotti-Crosti 

Este mai degrabă o reacţie nespecifica la o infecţie cu virusul 
hepatitic B în copilărie. Se caracterizează printr-o erupție de tip 
micropapule eritematoase la nivelul fetei şi membrelor bilateral, care 
involuează în decursul a câteva săptămâni. Icterul este rar, deşi testele 
funcției hepatice sunt anormale. 

Herpangina 

Este o afecţiune acută cauzată de virusul Coxsackie de grup A. 
Pacientul este de obicei un copil cu febră şi durere severă la nivelul 
gâtului, unde se observă multiple vezicule mici, care se transformă 
rapid în ulcere superficiale. Episodul acut se remite în aproximativ o 
săptămână. 

Boala mana-picior-qura 

Este cauzată frecvent de virusul coxsackie A16. Epidemii 
minore pot apărea în instituţii. Veziculele de la nivel oral sunt mai mari 
şi în număr mai mic decât în herpangină. Leziunile de la nivelul 
mâinilor şi picioarelor sunt de tip vezicule mici gri, cu un mic inel 
eritematos în jur. Aceasta afecţiune se remite în câteva zile. 

Rujeola 

După o perioadă de incubație de 10 zile apare febra, hiperemia 
conjunctivală, fotofobia şi catarul tractului respirator superior. Leziunile 

Koplik (puncte albe cu margini intens eritematoase) sunt observate in 
aceasta etapa la nivelul mucoasei bucale. Eruptia caracteristica de tip 
“retea” apare dupa cateva zile, pe sprancene si in spatele urechilor si 
se extinde rapid. Prevenirea se face prin imunizare cu vaccin. 

Rubeola 

După o perioadă de incubatie de aproximativ 18 zile, apare 
limfadenopatia cu câteva zile înainte de erupția cutanată reprezentată 
de macule roz, care pălesc treptat, localizate iniţial pe trunchi. Rubeola 
în primul trimestru de sarcina are risc de afectare a fătului. Prevenirea 
se face prin imunizare cu vaccin. 

Eritemul infectios (boala a cincea 

Este cauzat de parvovirusul uman B19 şi apare în epidemii, 
frecvent primăvara. Eritemul de la nivelul obrajilor (ca după pălmuire) 
este urmat rapid de un eritem reticulat la nivelul umerilor. Copilul 
afectat are stare generală buna şi erupția dispare după câteva zile. 
Alte manifestări, uneori neacompaniate de erupția cutanata, includ 
anemie tranzitorie şi artrită. 


3.4. Infectii micotice 


Infectiile cutanate fungice sunt clasificate dupa cum urmează: 

|. Superficiale: infectarea stratului cornos, păr şi unghii. Cele trei genuri 
majore care determină infecţii cutanate fungice sunt Tricofiton, 
Microsporum şi Epidermofiton. Termenul dedermatofiti („tinea") este 
folosit pentru a desemna infecțiile fungice cutanate şi este de obicei 
modificat de diferitele forme (de exemplu, tinea capitis, tinea corporis). 
Candida este un locuitor normal al orofaringelui şi tractului gastro- 
intestinal; mediul aerob şi umed favorizează dezvoltarea culturilor de 
candida cu infecții superficiale ale pielii. 

II. Profunde: implicarea dermului şi a țesutului subcutanat. Micozele 
profunde sunt rezultatul diseminării hematogene sau extinderii 
leziunilor de la structura de bază. Agenţii patogeni adevăraţi infectează 
gazda cu imunitate normală şi includ  histoplasmoza, 
coccidioidomicoza şi  paracoccidioidomicoza. Agenţii patogeni 
oportunişti infectează gazdele imunocompromise şi includ candidozele 
diseminate şi aspergilozele. 


3.4.1. Dermatofitoze 


Etiologie. Trei genuri de dermatofiti cauzează infecțiile de tip 
tinea: trichophyton — infecţii ale pielii, părului şi unghiilor; microsporum 
— infecţii ale pielii şi părului; epidermophyton — infecţii ale pielii şi 
unghiilor. Dermatofitii invadează doar stratul cornos şi inflamatia pe 
care o cauzează este rezultatul produşilor metabolici ai fungilor sau a 

unei reacții de hipersensibilitate întârziată. În general fungii zoofili 
(transmişi la om de la animale) cauzează o inflamație mai severă decât 
cei antropofili (trasmisi de la om la om). Sunt întotdeauna patogeni şi 
responsabili de infecţii cutanate superficiale ale pielii şi fanerelor, 
respectând mucoasele. 


Forme clinice 

Tinea pedis (piciorul atletului, 

Este cea mai comună micoza la oameni. Folosirea duşurilor 
comune şi a piscinelor predispune la infecţie, iar sporii în combinaţie 
cu incaltamintea ocluzivă favorizează recidivele. Majoritatea cazurilor 
sunt determinate de unul din următoarele 3 specii: Trichophyton 
rubrum (cel mai frecvent şi cel mai greu de tratat), Trichophyton 
mentagrophytes var. interdigitale şi Epidermophyton floccosum. 

Se cunosc 3 tipuri clinice frecvente: 

- forma dishidrozica: pe lângă descuamare, fisuri şi macerare, se 
observa placarde eritemato-veziculoase cu evoluţie excentrică şi 
contur relativ policiclic; este localizată la nivelul boltei plantare şi a 
spațiilor interdigito-plantare; 

- forma  intertriginoasa: comună, afectează în special spaţiile 
interdigitale, epidermul fiind macerat, albicios, cu eroziuni şi fisuri 
dureroase; 

- forma uscată: scuame fine sau hiperkeratozice şi fisuri dureroase. 

Tinea unghiilor (onicomicoza 

Onicomicoza picioarelor este frecvent asociată cu tinea pedis. 
Modificările iniţiale apar la nivelul marginii libere a unghiei care devine 
galbenă şi friabilă. Pot surveni hiperkeratoza subunghială, separarea 
unghiei de patul unghial şi îngroşarea unghiei. De obicei doar câteva 
unghii sunt afectate, rar toate. Leziunile de la nivelul unghiilor de la 
mâini sunt similare, dar mai puţin comune şi sunt rar întâlnite fără o 
infecţie cronică cu T. rubrum la nivelul mâinii afectate. 

Clinic se disting patru forme de onicomicoza: 

- distala: cela mai frecventă, debutează la nivelul marginii libere; iniţial 
se produce o hiperkeratoza subunghiala, unghia devenind friabilă, 
marginea liberă desprinzându-se de patul ei şi lăsând o cavitate 
caracteristică, iar în final unghia devine cenuşie, opacă, sfărâmicioasa 
şi cade; 

- superficială: insule albe, opace, bine delimitate, situate pe suprafața 
lamei unghiale; 

- proximala: invazia pliului proximal cu modificarea lunulei şi apoi a 
întregii suprafețe unghiale; 

- distrofica. 

Tinea mainum 

Reprezintă o dermatofitoza cronică la nivelul mâinii, adesea 
unilaterală şi cel mai frecvent la mâna dominantă. De obicei, se 
prezintă ca o leziune palmară, scuamoasa, care apare la indivizii cu 
infecție cronică sau intermitentă preexistenta (tinea pedis sau 
onicomicoză). Ca şi tinea pedis, aceasta tinde să aibă o evoluţie 
cronică şi recidivanta. Trichophyton rubrum poate cauza un eritem 
greu perceptibil al unei palmi cu scuame fine. 

Tinea cruris 

Este o afecţiune frecventă şi afectează mai frecvent bărbații 
decât femeile. Erupția poate fi uneori unilaterală sau asimetrică. Este 
afectată regiunea inghinală şi leziunile se extind lent pentru a forma 
plăci bine demarcate cu scuame periferice. În contrast cu candidoza 
inghinală, scrotul nu este afectat de obicei. Câteva vezicule sau 
pustule pot fi observate la nivelul leziunilor. Microorganismele sunt 
aceleaşi cu cele care cauzează tinea pedis. 

Tinea corporis 

Se poate transmite de la om la om, de la animale la om, sau de 
la nivelul solului la om. Pisicile şi câinii sunt un important factor în 
transmiterea microorganismelor, de regulă în locuinţele aglomerate, în 
săli de sport, vestiare sau alte locuri din aer liber. 

Tinea corporis se caracterizează prin plăci cu scuame şi eritem 
mai pronunţat la periferie. Un număr redus de vezicule şi pustule pot fi 
observate la nivelul leziunilor care se extind lent; vindecarea centrală 
duce la formarea unui aspect tipic inelar (circinat). La unii pacienţi nu 
apare deloc inflamatia şi, în aceste cazuri, infecția apare ca o placa 
rugoasă acoperită de scuame, bine delimitată. 

Tinea capitis 

Speciile cauzatoare variază de la o tara la alta. Fungii proveniţi 
din surse umane (organisme antropofile) determină apariţia de alopecii 
şi zone acoperite de scoame, cu inflamație minimă, iar firele de păr se 
rup la 3-4 mm de scalp. Fungii proveniţi din surse animale (organisme 
zoofile) induc o inflamație mai intensă decât în cazul speciilor 
antropofile. În cazul dermatofitilor proveniţi de la bovine (kerion), de 
exemplu, edemul exudativ, însoţit de inflamație, pustule şi 
limfadenopatie, este frecvent atât de sever încât este suspectată o 
suprainfectie bacteriană şi pierderea părului poate fi definitivă. Tinea 
de la nivelul bărbii (tinea barbae) este frecvent determinată de specii 
zoofile şi are aceleaşi caracteristici. Scalpul şi părul copiilor negri sunt 
în special predispuse la infecția cu Trichophyton tonsurans. 

Tinea capitis se poate localiza ectotrix (infecţie pe teaca externă 
a firului de păr) sau endotrix (infecie fungica ce se dezvolta în interiorul 
porțiunii libere a firului de păr). 

Infectia ectotrix este reprezentata de microsporie, caracterizata 
prin placi mari cenusii la nivelul scalpului, cu fire de par friabile si 
radacini despicate aproape de suprafata scaplului; este cauzata de M. 
audouini si M. canis. 

Infectia endotrix este reprezentata de: tricofitie, kerion si favus. 
Tricofitia se caracterizeaza prin despicarea firele de par cu aspectul 
unor puncte negre; este cauzata de T. tonsurans si T. violaceum. 
Kerion este un nodul inflamator, dureros, purulent din care poate sa 
dreneze puroi; firele de par nu se rup, dar cad cu uşurinţă iar 
vindecarea se face cu cicatrici alopecice. Favusul este cauzat de T. 
schoenleini, iar tabloul clinic este dominat de cruste galbene urat 
mirositoare care se formeaza in jurul mai multor fire de par de pe scalp 
si conduce uneori la alopecie cicatriciala; este endemic in Orientul 
Mijlociu si Africa de Sud. 





Complicatiile posibile sunt reprezentate de: alopecie 
permanenta, reacții de sensibilizare la distanţă, epidemii la nivelul 
comunităţilor de copii sau tinea incognito, cand manifestarea clinica 
uzuală a unei dermatofitii poate fi mascata de tratamentul greşit cu 
corticosteroizi. 

Diagnosticul diferenţial variază în funcţie de localizare; cele mai 
frecvente probleme de diagnostic pun următoarele afecțiuni: 

- scalp: alopecie areată, psoriazis, eczemă seboreică, carbuncul, 
abcese, tricotilomanie; 

- picioare: eritrasma, intertrigo interdigital, eczema; 

- torace: eczema discoidă, psoriazis, candidoza, pitiriazis rozat Gibert; 
- inghinal: candidoză, eritrasmă, intertrigo, eczema , psoriazis, 
neurodermita; 

- unghii: psoriazis, paronichie, traumatisme, modificări datorită vârstei; 
- mâini: eczema cronică, granuloame inelare, xeroză, eczemă 
dishidrotică. 

Paraclinic. Examinarea la microscop a unei scuame, depozit 
subunghial sau a unui fir de păr este o procedură simplă. Raclajul 
pentru examenul micologic direct trebuie făcut de la marginea leziunii 
cu o chiuretă mică sau lamă de bisturiu, iar mostrele de la nivelul 
unghiei trebuie recoltate din zona mai friabilă a unghiei. Firele de păr 
sunt recoltate cu penseta. Mostrele se disociaza cu hidroxid de 
potasiu. Hifele ramificate sunt uşor de observat cu lentile de putere 
joasă (x10, x25). 

Culturile trebuie efectuate într-un laborator micologic sau 
bacteriologic. Un mediu de transport special nu este necesar, iar 
specimenele pot fi trimise împachetate în hârtie neagră sau într-o 
placă Petri uscată. 

Examinarea cu lampa Wood a scalpului evidentiaza de obicei o 
fluorescenta verde a firelor de par in infectiile cu Microsporum audouini 
şi M. canis. Tehnica este utilă pentru screening la copiii din instituții, 
unde mai apar epidemii de tinea capitis, dar cel mai comun dermatofit 
responsabil pentru tinea capitis (Trichophyton tonsurans) nu este 
fluorescent. 


Tratament 

Tratamentul local 

Este suficient pentru infecțiile minore. 

Şampoanele antifungice (ketoconazol 2% sausulfura de seleniu 
2.5%), duc la încetarea activităţii microorganismelor fungice, astfel 
reducându-se răspândirea infecţiei. Pacienţii ar trebui instruiți să aplice 
şamponul şi să-l lase să acţioneze 5-10 minute la nivelul scalpului 
înainte de clătire, de 2- 3 ori pe săptămână. Obiectele cu care intră în 
contact pot fi de asemenea spălate cu şampon în fiecare zi sau o dată 
la două zile, până când afecțiunea dispare. 

Cele mai recente preparate de imidazol (miconazol şi 
clotrimazol) şi alialaminele precum terbinafina au înlocuit pe scară 
largă remediile vechi precum unguentul cu acid benzoic (Whitfield) şi 
tolnaftatul. Acestea trebuie aplicate de 2 ori pe zi. 

Soluţia Castellani, deşi intens colorată, este utilă în ariile 
exudative sau macerate din pliuri sau între degete. Uneori folosirea 
unei pudre antifungice este utilă pentru prevenirea recidivelor. 

Mulţi pacienţi preferă acum să evite tratamentul sistemic, motiv 
pentru care au apărut pe piaţa lacuri de unghii pe bază de amorolfina; 
acesta trebuie aplicat o dată sau de 2 ori pe săptămână timp de 6 luni 
şi este eficient împotriva unor specii rezistente ca Hendersonula şi 
Scopulariopsis. 

Ciclopiroxul este o alternativă de tratament topic. Soluţii pentru 
uz unghial cu amorolfina şi tioconazol pot fi folosite ca şi tratament 
adjuvant la tratamentul sistemic. 

Tratamentul sistemic 

Este necesar în cazul afectării scalpului şi unghiilor sau pentru 
infecţii extinse în suprafața sau cronice care nu au răspuns la 
tratamentul local. 

Griseofulvina a fost pentru multi ani medicamentul de electie 
pentru dermatofiţiile cronice, dar acum este rezervat pentru tinea 
capitis. A fost dovedit că este un medicament sigur, dar tratamentul 
poate fi uneori întrerupt datorită apariţiei de cefalee persistentă, greturi, 
vărsături sau erupții cutanate. Medicamentul nu trebuie administrat la 
gravide sau la pacienţii cu insuficientă hepatica sau porfirie. 
interacționează cu  anticoagulantele  cumarinice, doza acestora 
trebuind crescută. 

Terbinafina, care a inlocuit acum pe scara larga griseofulvina, 
acționează prin inhibarea  squalen-epoxidazei fungice şi nu 
interacționează cu sistemul citocromului P-450. Are efect fungicid şi 
astfel vindecă infecțiile dermatofitice cronice mai rapid si mai sigur 
decât griseofulvina. Pentru tinea capitis la copii, de exemplu, o cură de 
4 săptămâni cu Terbinafina este la fel de eficientă ca şi o cură de 8 
săptămâni cu griseofulvina. Rate de vindecare de 70-90% pot fi 
aşteptate pentru onicomicoza mâinii după o cură de 6 săptămâni cu 
terbinafina, iar pentru onicomicoza piciorului, după o cură de 3 luni. Nu 
este eficientă în Pitiriazis versicolor sau candidoze. 

ltraconazolul este acum preferat  ketoconazolului care, 
ocazional, poate fi toxic hepatic şi este o alternativă rezonabilă dacă 
terbinafina este contraindicată. Este eficient în tinea corporis, cruris şi 
pedis şi, de asemenea, în infecțiile unghiilor. Este mai mult fungistatic 
decât fungicid, interferă cu sistemul citocromului P-450, deci este 
necesară investigarea altor medicamente folosite înainte de prescriere. 
Spectrul sau larg îl face util în tratamentul pitiriazisului versicolor şi în 
candidoze. 


3.4.2. Pitiriazis versicolor 


Etiologie. Trebuie renunţat la vechiul nume, tinea versicolor, 
deoarece afecțiunea este cauzată de fungi comuni (Pityrosporum 
orbiculare sau Malasszia furfur) şi nu de către dermatofiti. Creşterea 
excesivă a acestora, mai ales în condiţii de umiditate, este 
responsabilă pentru manifestările clinice. Acizii carboxilici eliberaţi de 
microorganisme inhiba producţia de pigment de către melanocite la 
expunerea la soare. Termenul „versicolor” se referă la modul în care 
plăcile scuamoase superficiale, gălbui sau roz pe pielea nebronzata, 
devin mai pale decât restul tegumentului după expunerea la soare. 

Clinic se prezintă sub forma unor macule gălbui sau 
depigmentate, acoperite de scuame fine şi uşor pliate. În afară de 
aspectul inestetic, nu există simptomatologie asociată, cu excepţia 
unui prurit redus care poate fi evidenţiat în unele cazuri. Leziunile sunt 
mai frecvente pe zona superioară a trunchiului, dar se pot extinde în 
suprafața. Leziunile netratate persistă iar zonele depigmentate (chiar şi 
după tratament adecvat) îşi reiau lent culoarea; recidivele sunt 
frecvente. 

Diagnostic diferenţial. În vitiligo, marginea este bine delimitată, 
scuamele lipsesc, leziunile sunt mai extinse ca suprafață, sunt afectate 
mai frecvent membrele şi fata, iar depigmentarea este mai completă; 
cu toate acestea, uneori este greu de diferențiat vitiligo de zonele pale 
nescuamoase rămase după tratamentul pitiriazisului. Eczema 
seboreică a trunchiului are tendinţa de a fi mai eritematoasa şi este de 

obicei localizata presternal sau interscapular. Pitiriazis alba afecteaza 
de obicei obrajii. Uneori poate imita pitiriazisul rozat Gibert, tinea 
corporis, sifilisul secundar, lepra sau eritrasma. 

Paraclinic. Examenul micologic direct evidentiaza o mixtura de 
hife cu braţe scurte şi spori (aspect de „spaghete cu chiftele”). Cultura 
nu este utilă deoarece organismul nu creşte pe mediu Sabouraud. 

Tratament. Un preparat topic derivat de imidazol poate fi aplicat 
pe zonele afectate timp de 2-4 săptămâni. La fel de eficiente, mai 
ieftine, dar mai dificil de aplicat şi mai iritante sunt şampoanele. 
Acestea trebuie aplicate seara după dus, iar spuma formată este 
lăsată să se usuce şi se va spăla dimineaţa următoare. Trei aplicaţii la 
intervale de o săptămână sunt suficiente. Alte preparate sunt 
recomandate zilnic, timp de doua săptămâni, in aplicaţii locale zilnice, 
contactul cu samponul fiind de 5-20 minute. Pentru infecțiile extinse 
sau rezistente la tratament se pot prescrie oral _itraconazol 
(200mg/zi,7zile), fluconazol sau ketoconazol, dar trebuie evitate 
interacțiunile medicamentoase. Recidivele sunt frecvente după orice 
tip de tratament. 


3.4.3. Candidoze 


Candida albicans este un patogen oportunist clasic. Chiar şi în 
cazul infecțiilor locale neînsemnate şi autolimitate la pacienţii aparent 
sănătoşi, unul sau mai multi factori predispozanti cum ar fi obezitatea, 
umiditatea, imobilizarea, diabetul, sarcina, folosirea antibioticelor cu 
spectru larg sau utilizarea pilulelor contraceptive pot fi implicaţi în 
patogenia acesteia. Oportunismul este şi mai evident în cazul infecțiilor 
sistemice masive la pacienţii imunocompromisi (fig.3.6). 


Forme clinice 

Candidoza orală 

Se prezintă sub forma uneia sau mai multor plăci aderente, 
albicioase care apar la nivelul membranelor mucoase. Dacă sunt 
îndepărtate, rămâne o bază eritematoasă. Sub protezele dentare, 
candidoza va produce zone eritematoase dureroase. Stomatita 
angulară, mai ales la pacienţii cu proteze dentare, poate fi de origine 
candidozică. 

intertrigo candidozic 

Se prezintă ca o zonă lucioasă, eritematoasa şi macerata, 
localizată la nivelul pliurilor; marginile prezintă scuame umede şi 
papulopustule satelite. Aceste modificări sunt mai frecvente 
submamar, axilar si inghinal, dar pot apărea si interdigital la cei care 
lucrează cu mâinile in apă. 

Candidoza genitală 
Se manifesta printr-o vulvo-vaginita dureroasa si pruriginoasa, 


cu plăci albe aderente de mucoasa inflamata şi cu leucoree. Eruptia se 
poate extinde in zona inghinala. Transmiterea in cadrul cuplului este 
comuna; la barbati, modificari similare apar sub preput si in zona 
inghinală. Diabetul, sarcina şi tratamentele antibiotice sunt cei mai 
frecvenți factori predispozanți. 

Paronichia 

Paronichia acută este de obicei bacteriană, dar în cea cronică 
acest agent poate fi singurul patogen, sau poate fi găsit împreună cu 
alte organisme oportuniste precum proteus sau pseudomonas. 
Regiunea proximală şi uneori cele laterale ale unghiei de la unul sau 
mai multe degete devin îngroşate şi roşii. Cuticulele dispar şi se pot 
exprima cantități mici de puroi. Lama unghială adiacentă devine rigidă 
şi decolorată. Factorii predispozanti includ lucrul în mediu umed, 
tulburări ale circulaţiei periferice şi candidoza vulvară. 

Candidoza cronică mucocutanata 

Are caracter persistent, afectează majoritatea sau toate zonele 
descrise mai sus şi poate debuta în copilărie. Uneori este implicată şi 
lama unghială împreună cu pliurile periunghiale, iar la nivelul scalpului 
pot apărea granuloame candidozice. Mai multe forme diferite au fost 
descrise, în funcţie de patologia asociată. În caz de endocrinopatii 
asociate cu candida, cele mai frecvente dintre acestea sunt 
hipoparatiroidismul şi boala Addison. Unele cazuri cu debut tardiv 
prezintă tumori timice subjacente. 

Candidoza sistemica 

Survine în caz de afecţiuni severe care conduc la leucopenie şi 
imunosupresie. Leziunile cutanate sunt reprezentate de noduli roşii 
fermi, la care se evidenţiază, pe preparatele histopatologice, conţinutul 
în fungi şi pseudohife. 


Paraclinic. Culturile sunt frecvent indicate. În candidoza 
mucocutanata cronica este necesară o evaluare imunologică detaliată, 
cu concentrarea pe afecțiunile asociate cu disfuncţii ale imunitatii 
mediate celular. 

Tratament. Amfotericina, nistatinul, imidazolul şi derivații 
acestora sunt eficienţi aplicaţi topic. Pentru cavitatea bucală există 
suspensii orale, geluri şi dropsuri. Protezele dentare ar trebui 
îndepărtate noaptea, spălate şi menținute într-o soluţie antiseptica sau 
cu nistatin. Pentru alte zone afectate de candidoză sunt disponibile 
creme, unguente şi ovule. Soluţia Castellani cu fucsina este utilă 
pentru pliurile de flexie, dar pătează. În paronichia cronică, pe pliurile 
periunghiale pot fi aplicate creme sau soluții cu imidazol de mai multe 
ori pe zi. Candidoza genitală răspunde bine la tratamentul cu 

itraconazol sau fluconazol in doza unica. Ambele sunt utile pentru 
candidoza orala recurenta la imunocompromisi si pentru diferitele tipuri 
de candidoza mucocutanata cronica. 


Imunitate scăzută ae Subiect DI Virus 


susceptibil varicelo-zosterian 


| 


Varicela 


| 


Virus latent 
in ganglion 


Imunitate normală —> 
Factor trigger 
de obicei 
Scădere tranzitorie ass oscut, 
a imunitatii rar limfoame etc. 





Reactivare 
virala 


Zona zoster 





status imunologic 
status clinic 


virus 


Fig.3.6. Factorii predispozanti in candidoza. 


3.4.4. Infectii fungice profunde 


Histoplasmoza 
Histoplasma capsulatum se gaseste in sol si in materiile fecale 


ale unor animale (lilieci). Sporii transmisi pe cale aeriana sunt inhalati 
şi cauzează leziuni pulmonare, asemănătoare in multe privinţe cu cele 
din tuberculoză. Ulterior, pot determina leziuni granulomatoase la 
nivelul cavităţii bucale şi a tegumentului, mai ales la pacienții 
imunocompromisi. 

Amfotericina B sau itraconazolul administrate sistemic sunt 
frecvent utile. 

Coccidiomicoza 

Microorganismul cauzator, Coccidioides immitis, se găseşte în 
sol în zonele aride din SUA. Sporii acestuia sunt inhalati, iar infecția 
pulmonară poate fi acompaniată de febră şi placi reactive cutanate. 
După dezvoltarea imunitatii celulare, pot fi observate leziuni de tip 
eritem nodos. La unii pacienţi infecția devine diseminată, cu ulcere sau 
abcese profunde la nivelul pielii. 

Tratamentul nu este necesar de obicei; afectiunea este 
autolimitata. Fluconazolul este folosit pentru cavităţi în evoluţie la 
nivelul plamanilor, la pacientii imunosupresati si in cazuri severe. 

Blastomicoza 

Infectiile cu Blastomyces dermatidis sunt limitate la zonele 
rurale din SUA. Rar organismul este inoculat la nivelul pielii; mai 
frecvent este inhalat si apoi se extinde sistemic de la localizarea 
pulmonara la alte organe, inclusiv cutanat, unde leziunile iau aspectul 
unore noduli hiperkeratozici, verucosi, care se extind periferic prin 
margini, sugerand carcinoamele scuamoase. Au tendinta la vindecare 
cu foarmarea de cicatrici central. 

Tratamentul este sistemic cu amfotericina B sau itraconazol. 

Sporotricoza 

Este cauzata de Sporotrichum schencki, care traieste saprofit in 
sol sau lemn in tarile cu climat cald si umed. Infectia se face printr-o 
plaga unde ulterior se formeaza un nodul. Mai tarziu apar succesiv mai 
multi noduli de-a lungul vaselor limfatice aferente. 

Tratamentul de electie este cu itraconazol (200-400 mg/zi timp 
de 3-6 luni). lodura de potasiu este de asemenea eficientă şi mult mai 
ieftină. 

Actinomicoza 

Organismul cauzator, Actinomyces israeli, este o bacterie 
considerată tradițional că făcând parte din grupul fungilor. Prezintă hife 
cu brațe lungi şi face parte din flora normală a gurii şi intestinului. În 
actinomicoza, o induratie proeminentă şi cicatrici coexista cu 
eliminarea prin mai multe orificii a unei substanțe purulente, care 
conţine graunti galbeni, opaci, moi, formaţi din filamente aglutinate. 
Localizările frecvente sunt maxilarul, toracele anterior şi peretele 
abdominal. 

Tratamentul de electie se face cu Penicilină si este de lungă 
durată. 

Micetomul (piciorul de Madura) 

Mai multe specii de fungi sau actinomicete pot fi implicate. 
Acestea pătrund în țesuturile subcutanate, frecvent la nivelul 
membrelor inferioare, prin intermediul unei răni. Aria afectată devine 
denivelată şi distorsionată, ulterior dezvoltând multiple orificii prin care 
se elimină puroi cu mici granule, utile pentru diagnostic. 

Uneori tratamentul chirurgical este o alternativă în caz de 
rezultate slabe cu tratamentul medicamentos, care se face cu 
antibiotice şi antifungice sistemice, în funcţie de microorganismul 
izolat. 

3.5. Infestatii parazitare 


Infestatia, sau prezenta de animale parazite pe sau in corp, este 
comuna in tarile tropicale si mai putin frecventa in tarile temperate. 
Infestatiile sunt incadrate in doua grupuri mari: cauzate de atropode si 
cauzate de viermi. 


3.5.1. Infestatii cauzate de artropode 


Tab.3.1. Modurile in care atropodele afecteaza pielea. 

Insecte 

Hymenoptera Intepaturi de albine şi viespii 
Intepaturi de furnici 

Lepidoptera Dermatită de contact la omizi 

Coleoptera Bule, vezicule 

Diptera Înțepături de țânțari 

Aphaniptera Specii de pureci (umani şi animali) 

Hemiptera Insecte care se hrănesc cu sânge 

Anoplura Păduchi 

Acarieni 

Demodex folliculorum  Inhabitant normal al foliculilor piloşi faciali 

Sarcoptes scabiei Scabie umană şi animală 

Acarieni din alimente Reacţii alergice la cereale, legume 

Acarieni legaţi de Reacţii alergice după recoltat 

recoltă 

Acarieni de pene La animale de casă, păsări, cuiburi şi 
uneori perne cu pene 

Acarieni de praf de Rol posibil în eczema atopică 

casă 

Cheyletiella Uricaria papuloasă 

Căpuşe Muşcături de căpuşa. Sunt vectori pentru 
ricketsioze şi eritema migrans 





Pediculoza 

Este cauzată de două specii de paraziți: Pediculus humanus (cu 
2 varietăţi P. humanus capitis, al capului şi P. humanus corporis, al 
corpului) şi Phthirus pubis (afectează părul din zona pubiană). Aceştia 
sunt insecte plate fără aripi care se hrănesc cu sânge. Ouăle acestora, 
ataşate de fire de păr sau haine, se numesc lindeni. Caracteristica 
principală a tuturor infestatiilor este pruritul intens, urmat de leziuni de 
grataj şi supra-infectie secundară. 

Pediculoza capului 
Etiologie. Pediculoza capului este inca frecventa, pana la 10% 


din copii fiind afectati, cu un varf intre 4 si 11 ani. Multi dintre acestia 
prezintă simptomatologie săracă sau sunt asimptomatici. Un scalp 
infestat va prezenta în jur de 10 păduchi adulţi, cu lungimea de 3-4 
mm, care sunt gri şi frecvent greu de depistat. Cu toate acestea, 
învelişurile ouălor sunt uşor de depistat şi sunt bine ataşate de firele de 
păr. Transmiterea se poate face prin contact direct de la omul parazitat 
la cel sănătos sau indirect prin şepci, pălării sau perii. 

Clinic. Simptomul principal este pruritul, deşi uneori este nevoie 
de mai multe luni înainte ca acesta să apară. Iniţial pruritul debutează 
pe părțile laterale şi în zonele posterioare ale scalpului, ulterior se 
generalizează. Leziunile de grataj şi suprainfecţiile secundare apar 
ulterior şi, în infestatii severe, părul devine mat şi urât mirositor. 
Frecvent apare limfadenopatia regională. Suprainfectia bacteriană 
secundară poate fi suficient de severă încât copilul să devină apatic şi 
febril. 

Diagnostic diferenţial. Toţi pacienţii cu impetigo recurent sau 
eczema a scalpului trebuie examinati atent pentru prezenţa de lindeni. 

Tratament. Tratamentele utilizate în prezent sunt preparate pe 
bază de  malation și permetrina. Malationul este principalul 
reprezentant al organofosforicelor fiind pediculicid şi lenticid. 
Preparatele de permetrina au acţiune pediculicidă şi lenticidă, fiind cele 
mai recomandate datorită efectelor secundare minime. Lotiunile 
trebuie să rămână pe scalp minim 12 ore şi sunt mai eficiente decât 
şampoanele. Tratamentul sistemic cu lvermectina este rezervat pentru 
cazurile rezistente la tratamentele menţionate anterior. 

Pediculoza corpului 

Etiologie. Actualmente pediculoza corpului este rară, cu 
excepția persoanelor cu igienă precară şi nivel socio-economic scăzut. 
Morfologic, păduchii de corp arată ca şi cei ai capului, dar îşi depun 
ouăle în cutele hainelor care vin în contact cu pielea. Transmiterea se 
face prin haine sau paturi infestate. 

Clinic. Igiena personală precară este de obicei evidentă; 
pacientul prezintă prurit sever generalizat, mai ales pe trunchi. Paraziţii 
sunt în scurt timp ascunşi sub escoriatii şi cruste formate din sânge 
sau ser. În cazuri cronice netratate pielea devine îngroşată generalizat, 
eczematizata şi hiperpigmentata, iar limfadenopatia este frecventă. 

Diagnostic diferențial. În  scabie, se observa santurile 
caracteristice. Alte cauze de prurit cronic includ eczeme sau limfoame, 
dar acestea sunt eliminate când se evidenţiază parazitii şi ouăle lor. 

Tratamentul cel mai important consta în dezinfestarea hainelor 
şi paturilor prin spălare la temperaturi mari sau prin curatatorie 

chimica. Dupa igienizarea stricta se pot folosi creme cu permetrina 5% 
sau lotiuni cu lindan 1%. 

Pediculoza pubiană 

Etiologie. Phtirius pubis este mai putin mobil decât Pediculus 
humanus. El se fixează pe două fire de păr adiacente, introducând 
rostrul într-un capilar de unde se hrăneşte intermitent pentru un timp 
îndelungat. Aceştia sunt transmişi în general prin contact sexual şi cel 
mai frecvent infestează adulții tineri. 

Clinic. Pruritul sever din zona pubiană este urmat de 
eczematizare şi infecţie secundară. Printre escoriatii se observa 
macule mici gri-albăstrui care apar la locurile de intepatura. Ouăle 
parazitilor sunt lucioase, translucide şi sunt mai putin evidente decât 
cele ale păduchilor capului. În cazul în care păduchele se fixează pe 
gene conduce la apariţia blefaritei, a cărui diagnostic etiologic este 
uneori dificil. 

Diagnostic diferenţial. Eczema zonei pubiene prezintă simptome 
similare, dar nu se observa paraziți şi ouă. 

Tratament. Tratamentul pe bază de malathion şi permetrina este 
eficient. Soluţiile apoase sunt mai putin iritante decât cele alcoolice. 
Pediculoza pubiană necesită tratarea pacientului şi a partenerului 
sexual la fel ca şi pediculoza capului. Este preferabil de a fi tratate în 
întregime zonele păroase ale trunchiului şi coapselor. Eventualele boli 
cu transmitere sexuală concomitente sunt depistate şi tratate. 
Infestarea genelor este în special greu de tratat, deoarece această 
zonă este foarte sensibilă şi îndepărtarea mecanică a parazitilor şi 
ouălor poate fi dureroasă. Maltionul în soluție apoasă este eficient 
pentru infestaţiile genelor, dar nu există un produs licenţiat pentru 
acest scop. 


Scabia 

Etiologie. Este cauzată de acarianul Sarcoptes scabiei var. 
Hominis. Acarienii adulţi au lungime de 0,3-0,4 mm şi sunt abia vizibili, 
greu de observat fără lupă. Este acum bine cunoscut ca acarienii se 
transmit de la persoană la persoană prin contact direct şi nu prin 
intermediul obiectelor. Odată ajunşi la nivelul pielii, femelele fertilizate 
pot avansa cu o viteză de până la 2 cm/min, dar pot pătrunde în stratul 
cornos doar în jur de 2 mm/zi. Acestea produc 2-3 ouă ovale în fiecare 
zi, care se vor transforma în acarieni maturi activi sexual în 2-3 
săptămâni. Numărul acarienilor adulţi variază de la caz la caz, de la 
mai putin de 10 la un adult cu igienă strictă la mult mai multi în cazul 
unui copil cu igienă precară. Erupția generalizată din scabie şi pruritul 
asociat par a fi cauzate de o reacţie de sensibilizare la acarieni sau la 
produsele eliminate de aceştia. 

Epidemiologie. Scabia evoluează endemic în multe tari in curs 
de dezvoltare, prevalenta crescută fiind observată în caz de sărăcie, 
supraaglomerare şi igienă deficitară. În alte populaţii, scabia apare sub 
formă de epidemii ciclice la fiecare 15-25 de ani. A fost înaintată ideea 
de „imunitate de turmă” pentru a explica acest lucru, transmiterea 
făcându-se uşor când apare o nouă generaţie de indivizi susceptibili. 
Scabia este mai frecventă toamna şi iarna. 

Clinic. Timp de 4-6 săptămâni după infestatie pruritul poate fi 
absent, dar ulterior acesta domină tabloul clinic, frecvent fiind mai 
intens noaptea şi afectează mai multe persoane din aceeaşi familie 
sau comunitate. 

În cazul unei reinfestatii, pruritul debutează în 1-2 zile deoarece 
există deja imunitatea necesară pentru a induce reacţii alergice 
pruriginoase. Cea mai dramatică parte a erupției (papule urticariene 
sau eczematizate, excoriate) este frecvent observată pe trunchi şi 
marchează zonele de unde s-au hrănit acarienii cu 1-2 zile înainte; 
parazitii nu trebuie căutaţi în acele zone, ci trebuie identificate șanțurile 
acariene în care femelele îşi depun ouăle. Majoritatea se observă pe 
zonele laterale ale degetelor, santurile interdigitale, marginile şi zonele 
de flexiune ale mâinilor. Alte zone preferate includ coatele, gleznele şi 
picioarele (mai ales la copii), sânii şi organele genitale. Doar la copii 
scabia afectează fata. 

Santurile pot fi uşor de ratat; sunt gri-albicioase, apar ca şi linii 
serpinginoase uşor scuamose de până la 1 cm lungime. Acarianul 
poate fi observat cu lupa ca un punct mic întunecat la capătul cel mai 
recent fără scuame al santului. Dacă medicul are experienţă, îl poate 
îndepărta pentru confirmare microscopică. La nivelul organelor 
genitale, santurile sunt asociate cu noduli eritematosi. 

Scabia persista o perioadă nederminata dacă nu este tratată. În 
etapa cronică, numărul acarienilor poate fi mic şi astfel diagnosticul 
poate fi dificil. Recăderile după tratamentul adecvat sunt comune şi pot 
fi datorate reinfestatiei de la contacti nedepistati şi netratati. 


Forme clinice 

Scabia incognita. Igiena riguroasă a persoanelor face ca 
leziunile sa fie in numar mic, pe prim plan situandu-se pruritul nocturn; 
pacientii pot fi tratati initial cu alte medicatii (dermatocorticoizi) care 
amelioreaza pruritul si mascheaza simptomatologia bolii. 

Scabia nodulară. Noduli roşietici sau bruni, uşor infiltrati, 
acoperiţi de cruste hematice și pruriginoşi pot fi asociaţi cu alte leziuni 
de scabie dar pot constitui şi singură manifestare a bolii. 

Scabia crustoasa, hiperkeratozica generalizată sau norvegiana. 
Este foarte contagioasă si se întâlnește la casectici, endocrinopati şi 

imunodepresati. Clinic se manifesta prin leziuni scuamo-crustoase 
groase care acoperă o mare cantitate de paraziți. 

Scabia piodermizată este o complicatie a scabiei la persoanele 
cu igiena precară și se datorează suprainfectiei. 

Scabia eczematizată poate fi o complicatie la atopici sau poate 
fi cauzată de tratamentul topic cu sulf. 


Complicatiile posibile sunt reprezentate de: suprainfectii 
secundare; iritatii şi eczeme cauzate de aplicaţiile repetate de 
scabicide; noduli eritematoşi pruriginoşi persistenti la nivelul organelor 
genitale sau axilar la copii; boli cu transmitere sexuală concomitente; 
scabia norvegiană cu cruste şi un număr foarte mare de acarieni. 

Diagnostic diferenţial. Doar în scabie apar şanţurile acariene 
caracteristice. Scabia animală transmisă de la animalele domestice 
poate determină apariția unei erupții pruriginoase dar fără şanţuri. 
Leziunile din urticaria papuloasă sunt papule excoriate, grupate, în 
special la nivelul membrelor inferioare. Eczema atopica, urticaria 
colinergică, lichenul plan şi dermatita herpetiformă au caracteristici 
distinctive. 

Paraclinic. Cu puţin antrenament, acarienii pot fi extraşi uşor cu 
un ac de la capătul santului şi identificaţi microscopic; daca acest lucru 
nu se reuşeşte, ouăle şi acarienii pot fi evidentiati microscopic din 
scuamele raclate de la nivelul santurilor fixate in hidroxid de potasiu 
sau ulei mineral. Unii consideră dermatoscopia ca un mijloc sigur si 
rapid de a evidentia acarienii. 


Tratament 

Tratamentul trebuie initiat daca diagnosticul este sugerat de 
semnele clinice, chiar daca acarienii nu sunt confirmati microscopic. 
Nu se trateaza doar pacientul; se trateaza toti membrii familiei si 
contactii sexuali ai acestuia, chiar daca prezinta simptome sau nu. 
Tratamentul de baza include preparatele pe baza de sulf, benzoat de 
benzil, permetrina si malation. 

Sulful reprezintă vechiul tratament utilizat în scabie. Se 
utilizează în concentraţie de 10% la adulţi şi 3-5% la copii în unguente 
şi mixturi. Tratamentul consta în aplicaţii timp de trei seri consecutiv, 
urmate în a patra zi de baie şi schimbarea lenjeriei de pat şi de corp. 
Sulful este iritant putând cauza dermatite de contact. 

Benzoatul de benzil are o acţiune neurotoxica pe sistemul 
nervos al parazitului acţionând şi pe ouă. Produsul este prescris în 
aplicaţie unică după o baie calduta pe pielea încă umedă, dar o serie 
de autori recomandă repetarea aplicaţiilor după 24 de ore. Piretrina 
este aplicată o singua data cu spălare dupa 12 ore. Lindanul 
(hexaclorciclohexanul) necesită o singură aplicaţie pe pielea uscată cu 

durata de 12 ore, iar alti autori recomanda repetarea aplicaţiilor. 
Crotamitonul este utilizat în aplicaţii cu durata de 24 de ore timp de 2 
zile consecutive; este mai puţin eficient dar este utilizat mai ales în 
nodulii scabioşi. [vermectina, în doza unica orală de 200 ug/kg, este 
eficientă în scabia norvegiană şi în scabia fără răspuns la tratamentele 
topice. 

Un mod convenabil de a aplica scabicidele pe piele este cu o 
pensulă cu lățime de 5 cm. Numărul de aplicaţii recomandat variază de 
la dermatolog la dermatolog. Nu exista îndoieli că unele preparate, 
cum ar fi malationul, dispar rapid de la nivelul pielii şi astfel acarienii se 
pot dezvolta din ouăle care nu au fost distruse. O aplicaţie secundară, 
la o săptămână este astfel esenţială. Majoritatea dermatologilor 
recomanda ca tratamentul să fie aplicat pe scalp, gât, fata şi urechi, la 
fel ca şi pe restul tegumentului. Ariile care trebuie incluse sunt 
organele genitale, tălpile, santul interfesier şi pielea din jurul unghiilor. 
Scabicidul trebuie reaplicat pe mâini dacă sunt spălate. O baie fierbinte 
înainte de tratament nu mai este recomandată. 

Pruritul rezidual poate persista mai multe zile, sau chiar câteva 
săptămâni, dar nu necesită aplicaţii ulterioare de scabicide. În acest 
caz se recomandă lotiuni cu calamine sau crotamiton. 

Pentru nou-născuţi, sugari şi copiii mai mici de 2 ani se acordă o 
atenţie specială tratamentului. Permethrinul este permis a se 
administra la copiii peste 2 luni, dar trebuie folosit cu precauţie. 
Unguentele cu sulf au fost folosite de multi ani pentru tratamentul 
copiilor, fără efecte adverse. În orice circumstanțe preparatele apoase 
sunt preferate celor alcoolice pentru copii. Spălarea hainelor şi lenjeriei 
de pat în spălătorii chimice sau la temperaturi mari este satisfăcătoare. 
Acarienii mor în haine dacă acestea nu sunt folosite 1 săptămâna. 


intepaturi de insecte 

Insectele injectează venin şi diverse substanțe chimice, 
intepaturile lor cauzând inflamații dureroase. Acestea pot determina 
reacţii alergice şi purpurice caracterizate prin papule pruriginoase şi 
placi urticariene. Fiecare individ reacţionează diferit, în funcţie de tipul 
de reacţie imunologică. Nu se observa reacții alergice dupa prima 
intepatura deoarece, fara expunere anterioară, nu există şanse de 
inducere a unui răspuns imun. 

După intepaturi repetate, multi indivizi dezvolta un răspuns 
mediat celular caracterizat prin papule eritematoase pruriginoase la 1- 
4 zile dupa intepatura care pot persista până la 2 săptămâni. Alţi 
indivizi dezvolta reacţii imediate mediate de IgE, reprezentate de plăci 
uricariene sau chiar şoc anafilactic. Un alt grup de indivizi poate 
prezenta ambele tipuri de răspunsuri imune; aceştia dezvolta o placă 
urticariana la câteva minute dupa intepatura care apoi dispare, pentru 

a fi urmata de o papula persistenta pruriginoasa, frecvent cu un punct 
hemoragic central. Reactiile buloase sunt comune la nivelul membrelor 
inferioare la copii. Diagnosticul este frecvent evident; cand nu este 
recunoscut, termenul utilizat este de obicei cel de urticarie papuloasa. 


Urticaria papuloasă 
Etiologie. Urticaria papuloasa este o reactie excesiva, posibil 


alergica, la intepaturile de insecta. Agentul responsabil poate fi o 
insectă comună de grădină, dar mai frecvent este un parazit al 
animalelor de casă. Frecvent cauza este o infestatie cu acarienii 
Cheyletiella, dar sursa nu poate fi depistată. 

Clinic. Leziunile apar mai frecvent pe membrele superioare şi 
inferioare sub formă de papule roz netede cu leziuni de grataj asociate, 
de mărime uniformă. Acestea pot deveni buloase, se pot suprainfecta 
sau se vindecă, lăsând cicatrici mici sau macule hiperpigmentate. 
Leziunile durează 1-2 săptămâni şi apar în valuri succesive, mai ales 
vara şi dispar cu orice schimbare a mediului înconjurător (prin plecarea 
în concediu). Surprinzător, frecvent este afectat doar un membru al 
familiei, deoarece ceilalți membrii au dezvoltat probabil toleranță 
imunologică după intepaturi repetate. Pruritul cauzeza disconfort şi 
tulburări de somn. Impetiginizarea leziunilor este comună. 

Diagnostic diferenţial. Papulele excoriate grupate din urticaria 
papuloasa sunt diferite de modificările cutanate din scabie, unde 
santurile acariene sunt trăsătura caracteristică. Prurigoul atopic poate 
fi mai greu de diferențiat, dar în cazul acestuia există de obicei un 
istoric familial de atopie şi placi eczematoase clasice, într-o distribuţie 
caracteristică. 

Tratamentul local cu corticosteroizi topici sau  loţiuni 
antipruriginoase şi dezinsectia regulată poate fi utilă, dar soluţia finală 
este identificarea sursei intepaturilor. Animalele infestate trebuie 
tratate corespunzător. 


3.5.2. Viermii paraziți 


Larva migrans 

Larvele nematodelor (viermi rotunzi), care în ciclul lor de viata 
parazitează pisici sau câini, pot penetra pielea omului când aceasta 
vine în contact cu solul sau nisipul contaminate de fecalele acestor 
animale. Larva migrans se întâlneşte frecvent la tropice sau subtropice 
şi este cea mai comună infecţie parazitară a pielii întâlnită la 
persoanele ce călătoresc şi care tipic se întorc din concedii petrecute 
în Caraibe, America Centrală sau Africa. 

Larva se deplasează sub piele, formându-se astfel linii 
eritematoase tortuoase pruriginoase care avansează cu o viteză de 
câțiva mm pe zi. 

Cum oamenii nu sunt o gazdă propice pentru aceste larve, ele 
vor muri într-un final, dar acest lucru poate fi grăbit de tratamentul local 
cu creme pe bază de tiabendazol 15% aplicate de 2 ori pe zi sau în 
urma tratamentului sistemic cu ivermectină sau albendazol. inghetarea 
larvei în poziția estimată a acesteia este un lucru recomandat uzual 
dar este rar eficient, probabil deoarece nu se ghiceşte exact poziţia 
acesteia. 


Oncocercoza 

Este endemică în mare parte din America Centrală şi Africa şi 
este o importantă cauza de cecitate. Este transmisă de mustele negre, 
specia Simulium. 

Oamenii infestati dezvolta o erupție papuloasa excoriată 
pruriginoasă. Ulterior pielea se poate îngroşa şi devine hiper- sau 
hipopigmentata. Se observa noduli dermici, în special lângă 
proeminentele osoase, care contin atât viermi adulţi cât şi microfilarii. 
Acestea din urmă invadează ochii şi conduc la orbire. 

Diagnosticul este confirmat prin detectarea de microfilarii active 
din biopsiile cutanate, introduse în soluţii saline şi examinate la 
microscop. 

lvermectina este tratamentul de electie; o singură doza produce 
o reducere de lungă duarata a nivelurilor de microfilarii şi trebuie 
repetată anual până sunt distruşi şi viermii adulți. 


Filarioza 

Este o afecţiune endemică la nivelul tropicelor. Vectorul 
transmiterii interumane este tantarul, în care larva devine matură. 
Viermii adulţi, frecvent din specia Wucheria bancrofti, se găsesc la 
nivelul vaselor limfatice unde exercită o reacţie inflamatorie cu 
episoade de limfangită şi febră, conducând treptat la obstructie 
limfatică şi limfedem, frecvent la nivelul membrelor inferioare şi a 
scrotului. Edemele pot fi masive (elefantiazis). 

Paraclinic, se evidenţiază eozinofilie, iar microfilariile pot fi 
identificate in sangele periferic, in special noaptea. 

Tratamentul de electie este se face cu ivermectina sau 
dietilcarbamazina. 

4. FUNCTIA IMUNA A PIELII 


4.1. Pielea ca organ imunologic si de aparare 


Organul cutanat este bariera principala a organismului fata de 
mediul extern, fiind constant confruntata cu factori de agresiune 
chimici, fizici si microbieni. Rolul pielii nu este doar de bariera 
mecanică; prin componentele sale poate interveni în diverse procese 
immune specifice. Astfel, pielea are capacitatea de a genera 
răspunsuri imune naturale şi adaptative. Din aceste motive se discută 
despre țesutul limfoid asociat pielii (SALT), analog țesutului limfoid 
asociat mucoaselor (MALT). 

Există 2 tipuri de răspuns imun: natural sau înnăscut şi 
adaptativ, amândouă putând fi generate la nivelul pielii. Astfel, sistemul 
imun al pielii are în componenţă celulele prezentatoare de antigen care 
inițiază prezentarea antigenului către celulele T şi permit funcția 
efectoare a acestora. Este important de menţionat că numeroase 
dermatoze (psoriasis, eczema atopică, dermită alergica de contact) 
sunt mediate de limfocitele T. Astfel, inhibarea activării limfocitelor T 
reprezintă o cale provocatoare în tratamentul acestor afecţiuni. 

Streilein a inventat, in 1978, noţiunea de skin associated 
lymphoid tissues (SALT) (tesuturile limfatice asociate pielii) care 
include: keratinocitele, celulele Langerhans, celulele prezentatoare de 
antigen, limfocitele T si celule endoteliale ale pielii. În 1986, elementele 
celulare implicate în imunitate, au fost grupate într-un complex denumit 
sistem imun al pielii (SIS). Făcând un inventar al tipurilor de celule 
existente în corpul uman, s-a dovedit că aproape o jumătate dintre ele 
au funcții imunologice şi astfel se integrează în acest sistem. 
Conceptul SIS a fost mai târziu întărit prin definitivarea constituientilor 
celulari şi umorali, aşa cum sunt cunoscuţi în prezent (tab.4.1). 


Tab.4.1. Constituientii celulari şi umorali ai SIS. 


Constituienti celulari Constituienti umorali 
Keratinocite _ |Defensine,cathelicidine 


Celule dendritice imature Proteine complementare şi 
Monocite/Macrofage 


Granulocite 

Mastocite Citokine, chemokine 

Celule endoteliale Neuropeptide 
vasculare/limfatice Eicosanoide şi prostaglandine 
Limfocite T Radicali liberi 

4.1.1. Componente celulare ale sistemului imun al pielii 


Celulele imunocompetente ale pielii pot fi impartite in celule ale 
sistemului imun înnăscut şi celule ale sistemului imun adaptativ, 
fiecare conținând subpopulatii recirculatorii, recrutate şi rezidente. 
Eozinofilele, de exemplu, reprezintă subpopulatii celulare recrutate, 
fiind prezente în piele numai în anumite stări patologice. Se crede că 
macrofagele tisulare (histiocitele) sunt rezidente, desi derivă din 
măduva osoasă. Limfocitele T sunt cel mai bun exemplu de 
constituient celular al SIS, despre care se crede că sunt recirculatorii, 
în special între piele şi organele imunitare secundare. 

Keratinocitele intervin în principal în formarea stratului cornos 
protectiv, dar au şi un rol propriu în funcţia imunologică deoarece 
produc un număr mare de citokine şi pot exprima HLA-DR sub 


influența y-interferonului (tab.4.2). Ele eliberează după injurii mari 
cantităţi de IL-1 care iniţiază cascada imunologica şi inflamatorie în 
grade diferite. Keratinocitele joacă un rol central în vindecarea după un 
traumatism epidermic, prin autoreglarea proliferării şi diferentiereii. 


Tab.4.2. Citokine produse de keratinocite. 
Interleukine 
IL-1 Activarea limfocitelor, activarea celulelor 

Langerhans, reactiile de faza acuta 

IL-3 Factor de stimulare a coloniilor 
IL-6 Diferentierea celulelor B 
IL-8 Chemotaxie, angiogeneza 
IL-10 Inhibarea celulelelor Th1 
IL-12 Stimularea celulelor Th1 
Colony-stimulating 
factors 
GM-CSF 
(Granulocyte— 
macrophage colony- 
stimulating factor) 
Altele 
TGF Inhibarea inflamatiei 
(Transforming growth 
factor) 


Proliferarea granulocitelor si macrofagelor 


TNF-a 


IFN-a 
IFN-y 


Inducerea răspunsului inflamator, amplificarea 
răspunsul Th1, inducerea apoptozei 

Antiviral 

Amplificarea reacţiilor de tip IV 

Celulele Langerhans 
Provin din maduva osoasa si migreaza in epiderm, dendritele 


lor intercalandu-se printre keratinocite. Pot fi puse in evidenta pe 
sectiuni tisulare prin evidentierea markerilor de suprafata caracteristici 
(antigenul CD1a, MHC clasa Il, adenozin trifosfataza) sau proteină S- 
100 in citoplasma (care se gaseste si in melanocite). Celulele 
Langerhans au un rol cheie in prezentarea antigenului. 

Celule dendritice dermice 

Sunt celule slab caracterizate care se gasesc in jurul micilor 
capilare din dermul papilar. Poarta pe suprafata lor antigene ale 
complexului MHC clasa Il şi, la fel ca si celulele Langerhans, au 
probabil un rol in prezentarea antigenului. 

Limfocitele T 

Dobandesc receptorii pentru antigen (TCR) in timus, la fel ca 
toate limfocitele T. Se diferentiaza in subpopulatii recunoscute apoi 
dupa moleculele de suprafata, distincte din punct de vedere functional. 
Limfocitele T care prezintă CD4 au rol în inducerea reacțiilor imune şi a 
inflamatiei. Limfocitele T CD8 pozitive sunt citotoxice şi pot liza celule 
infectate, transplantate sau tumorale. 

Celulele T helper sau CD4 sunt subdivizate in Th1 şi Th2. 


Limfocitele Th1 produc IL-2 (factor de creştere pentru limfocitul T), y- 
interferon şi alte citokine. Th2 produc IL-4, IL-5, IL-9 şi IL-13. 
Cantitatea de IL-12 şi IL-4 secretata pare importantă în folosirea căii 
ulterioare de diferenţiere. Al treilea subset de celule CD4 a fost numit 
recent Th17. IL-23 directioneaza Th17 să producă IL-17 şi IL- 22. 

Celulel Th1 induc în piele reacţii mediate imun (dermatita 
alergică de contact şi reacţii de hipersensibilitate întârziată). Celulele 
Th2 ajuta limfocitele B să producă anticorpi. Th17 sunt implicate în 
eliminarea agenţilor infectiogi şi mediaza inflamatia din psoriazis. 
Celulele Th recunosc antigenul în asociere cu moleculele MHC clasa Îl 
şi, atunci când sunt atrase de către antigen, eliberează citokine care 
atrag şi activează alte celule inflamatorii. 

Limfocitele T - citotoxice 

Sunt capabile sa distruga celule alogenice, tumorale sau 
infectate viral, pe care le recunosc prin intermediul moleculelor MHC 
clasa | de pe suprafata acestora; prezinta CD8 la suprafata. 

Majoritatea receptorilor limfocitelor T sunt compusi din doua 
lanţuri, a şi B, fiecare cu un domeniu variabil şi unul constant, care sunt 
asociate cu moleculele de suprafata CD3. Secventa de aminoacizi a 
porțiunii variabile determina legătura antigen-specifica. Fiecare 
secvenţă de aminoacizi se leagă de antigene diferite. Pentru a fi 
capabile să lege aproape orice antigen, genele care codifică 
aminoacizii suferă modificări. 

Stimularea antigenica rezulta în expansiunea clonala a 
receptorilor limfocitelor T capabile să lege antigenul, dar cele mai 
multe răspunsuri inflamatorii sunt policlonale. Proliferarea malignă este 
asociată cu proliferarea clonală a unei singure gene, iar analiza 
numărului de proliferări clonale diferite este în măsură să stabilească 
dacă un infiltrat inflamator cu celule T este malign sau reactiv. 

Celulele „Natural Killer” 

Sunt leucocite granulare, mari, care pot ataca celulele infectate 
viral sau celulele tumorale care nu au fost în prealabil sensibilizate de 
către anticorpi. Ele se dezvolta în măduva osoasă, nu au receptori 
antigen-specifici, în schimb reacţionează cu „auto-antigene”. Aceste 
celule pot recunoaşte uneori (fără a avea nevoie de ajutorul celulelor 
prezentatore de antigen) antigene glicolipidice, folosindu-se de 
moleculele de suprafața CD1. 

Celulele „Killer” sunt celule T citotoxice, Natural Killer sau 
monocite care pot distruge celule țintă sensibilizate de către anticorpi 
în prealabil. În citotoxicitatea celulară mediată de anticorpi, anticorpul 
se leagă de suprafața antigenului celulei vizate; celula killer se leagă 
apoi de anticorp la celălalt capăt al lui (Fc) prin receptorul pentru Fc. 

Mastocitele 

Sunt prezente în majoritatea țesuturilor conjunctive, mai ales în 
jurul vaselor de sânge. Numeroasele lor granulatii contin mediatori ai 
inflamatiei. La rozătoare, probabil şi la oameni, există două populații 
distincte de mastocite: cele ale țesutului conjunctiv şi cele ale 
mucoaselor; acestea diferă în ce priveşte mediatorii inflamatiei, 
enzimele proteolitice sau proprietăţile lor de fixare şi colorare pe 
preparate. Mastocitele pielii joacă un rol esenţial în patogeneza 
urticariei. 





4.1.2. Componentele moleculare ale sistemului imun al SIS 


Antigenele 
Sunt molecule recunoscute de sistemul imun care provoacă 


reacții imune, de obicei sub forma imunitatii mediate umoral sau 
celular. Sistemul imun îşi recunoaşte de obicei propriile structuri, 
protejându-le. Dacă acest lucru nu se întâmplă, apare o reacţie 
autoimună. SIS răspunde prompt la antigene non-self precum proteine, 
substanţe chimice, celule transplantate sau agenți infectiosi. 

Procesul de recunoaştere a antigenelor şi inducerea imunitatii 
împotriva acestora se numeşte sensibilizare sau inducţie. 

Superantigenele 

Se leagă de MHC clasa Il a celulelor prezentatoare de antigen 
şi, fără o prelucrare celulară prealabilă, induc o proliferare masivă a 
celulelor T, cu producţie de citokine. Unele toxine bacteriene (de 

exemplu cele eliberate de stafilococul auriu) sunt prototipul 
superantigenelor. Toxinele streptococice acţionează ca superantigene 
în activarea celulelor T în patogeneza psoriazisului gutat. 

Anticorpii (imunoglobulinele) 

Sunt imunoglobuline care reacționează cu antigenii. 

Imunoglobulinele G (IgG) sunt responsabile de imunitatea 
umorală de lungă durată. Pot traversa placenta şi se leagă de 
complement pentru a-l activa, pe cale clasică. Pot îngloba neutrofilele 
şi macrofagele (prin receprorii săi Fc) şi acţionează ca opsonine prin 
legarea încrucişată a antigenului sau pot sensibiliza anumite celule în 
vederea distrugerii lor ulterioare de către celulele Killer. 

Ig M este cea mai mare imunoglobulină. Nu poate traversa 
placenta si este primul anticorp care apare dupa imunizare sau 
infecție; poate lega complementul, la fel ca IgG. 

Ig A este cea mai obişnuită imunoglobulină a secrețiilor; 
acţionează ca un strat protector în tractul gastrointestinal şi respirator 
şi nu leagă complementul, dar îl poate activa pe calea alternativă. 

Ig E se leagă de receptorii Fc ai mastocitelor si bazofilelor, pe 
care le sensibilizează în vederea eliberării de mediatori ai inflamatiei în 
reacţia de hipersensibilizare de tip imediat (tip |). 

Citokinele 

Sunt proteine mici secretate de către celule precum limfocite, 
macrofage sau keratinocite. Ele reglează amplitudinea şi durata 
inflamatiei prin acţiunea locală asupra celulelor vecine (acţiune 
paracrina), asupra celulelor care le-au produs (acţiune autocrina) şi, 
ocazional, asupra anumitor celule la distanţă, prin intermediul 
circulaţiei sangvine (acţiune endocrină). 

Clasa citokinelor include interleukine, interferoni, factori de 
stimulare ai coloniilor, citotoxine şi factori de creştere. Interleukinele 
sunt predominant produse de leucocite, au o secvenţă aminoacidica 
cunoscută şi sunt active în imunitate sau în inflamație. 

Moleculele de adeziune celulară 

Sunt glicoproteine de suprafaţa prezente pe diferite celule. Sunt 
implicate în adeziunea şi interacţiunea intercelulară, precum şi în 
adeziunea celulelor cu structurile de susţinere. Sunt esenţiale în 
interacţiunea limfocitelor cu celulele prezentatoare de antigen și a 
keratinocitelor cu celule endoteliale. Au rol important în migrarea şi 
diferenţierea limfocitelor în procesele inflamatorii. Acestea sunt 
clasificate în trei familii: superfamilia imunoglobulinelor, integrine şi 
selectine (tab.4.3). 

Antigenele de histocompatibilitate 

Sunt antigene de suprafață supervizate genetic, prezente pe 
celulele organismului. Antigenul uman leucocitar (HLA) se afla situat 

pe locusul complexului 
cromozomului 6. 

In particular, antigenele HLA -A.-B.-C (clasa | de antigene) se 
gasesc in toate celulele nucleate, incluzand keratinocitele, celulele 
Langerhans şi celulele dermului. Antigenele HLA -DR.-DP.-DQ.-DZ 
(clasa II de antigene) se găsesc doar pe anumite celule (de exemplu 
celulele Langerhans şi celulele B) și nu se găsesc în keratinocite, cu 
excepția unor reacții (ca în dermatita de contact alergică) sau a unor 
boli (lichen plan). Limfocitele T helper recunosc antigenele doar în 
prezența celulelor care au clasa Il de antigene. Clasa | marchează 
celulele vizate în reacțiile citotoxice mediate celular, cum sunt cele 
implicate in rejetul transplantului alogenic de piele sau distrugerea 
celulelor infectate de viruşi. 


major de  histocompatibilitate (MHC) al 


Tab. 4.3. Molecule de adeziune importante în piele. 


Imunoglo- 
buline 


Glicoproteina 
Aderenta Ca- 
dependenta 


Numeroase 
molecule 
similare ca 
structura 
imunoglobuli 
nelor 


Proteine de 
suprafata 
care cuprind 
2 lanturi non 
covalente a 
si B 
Molecule de 
adeziune tip 
lectina care 
leaga 
carbohidrati 


Desmoglein 


Activarea 
raspunsului 
tardiv 
(beta1-VLA) 
LFA-1 
Mac-1 


E selectina 

Desmosomi 
in epiderm 


Celule 
endoteliale 
Keratinocite 
Celule 
Langerhans 
Limfocite T 
Unele NK 
Celule 
endoteliale 


Limfocite T 
Macrofage 
Monocite 
Granulocite 


Celule 
endoteliale 


Alte 
Cadherine 





4.1.3. Tipuri de reactii imune cutanate 


Sistemul imun innascut 

Bariera epidermica reprezinta calea majora de protectie a 
organismului împotriva infecţiei. Când este afectată, celulele 
epidermului şi dermului pot sesiza pericolul şi declanşează imunitatea 
inascută şi sistemul inflamator. Răspunsul imun nativ permite apariția 
de reacţii imune la diverşi agenţi infecţioşi sau chimici, fără necesitatea 
activării limfocitelor specifice sau a anticorpilor. 

Complementul poate fi activat pe cale alternativă, fără 
necesitatea interacțiunii antigen-anticorp. Activarea complementului 
generează C5a care atrage neutrofilele şi C3b-C5b, care opsonizează 
agenţii infectiosi, astfel încât să poată fi fagocitati şi distruşi de către 
fagocite. 

Substanțele chimice pot activa keratinocitele să producă 
citokine, ducând la proliferare epidermică şi o eventuală descuamare a 
agentului toxic. După infecţie sau stimulare, unele celule pot produce, 
în mod nespecific, chemokine care atrag celule inflamatorii in zonă. 
Principalele celule efectoare ale răspunsului imun nativ sunt 
neutrofilele, monocitele şi macrofagele. 

Celulele prezentatoare de antigen au rol atât în imunitatea 
înnăscută cât şi în cea dobândită. Ele pot recunoaşte anumite structuri 
moleculare sau chimice comune mai multor infecţii, lipopolizaharidele 
bacteriilor Gram negative fiind un astfel de exemplu de structura 
moleculară asociată unui patogen. Receptorii pentru aceste 
polizaharide se afla pe membranele celulare şi sunt derivați genetic. 

Receptorii  „toll-like” se găsesc pe suprafața celulelor 
Langerhans, macrofage si celule T reglatoare şi dau naştere 
răspunsului imun ereditar cu o oarecare specificitate. Sunt proteine 
transmembranare, care recunosc diferite structuri şi substanţe chimice. 
De exemplu, receptorii Toll-like 2 recunosc lipoproteinele, în timp ce 
receptorii Toll-like 3 recunosc ARN-ul dublu catenar. De asemenea, 
receptorii Toll-like reglează expresia moleculelor costimulatoare care 
permit recunoaşterea şi răspunsul imun adecvat. 


Sistemul imun adaptativ 

Răspunsul imun adaptativ este mai specific şi mai de durată. 
Generează celule care pot persista într-un stadiu dormant. Aceste 
celule sunt gata să acţioneze rapid şi intens atunci când se întâlnesc 
din nou cu antigenul, chiar şi ani mai târziu. 

Răspunsul imun specific permite un răspuns inflamator mai 
amplu şi tintit. Pentru a induce un asemenea răspuns, un antigen 

trebuie prelucrat de celule, cum ar fi de exemplu celula Langerhans, 
apoi prezentat unei celule T, cu receptori moleculari unici pe suprafata 
lor care pot lega antigenul care le-a fost prezentat. Pentru a declansa 
un raspuns inflamator, aceasta prelucrare, prezentare si legare a 
antigenului este repetata cu scopul de a aduce in zona celule 
inflamatorii, fagocite si celule citotoxice si de a controla inflamatia. 

Încă este practică, chiar dacă e artificială, separarea 
răspunsului imun în 4 categorii principale, folosind clasificarea originală 
a lui Coombs şi Gell. Toate aceste 4 tipuri cauzează reacții la nivelul 
pielii. 

Tipul l: reacția de hipersensibilitate imediată 

Este caracterizată de vasodilatatie şi extravazarea fluidului din 
vasele de sânge. Poate fi stimulată de medicamente sau toxine care 
acţionează direct, dar reacţiile imunologice sunt mediate de anticorpi şi 
sunt manifestări ale alergiei. Anticorpii IgE şi IgG, produşi de către 
plasmocite în alte organe decât pielea se ataşează de mastocitele 
dermului. Mastocitele contin mediatori ai inflamatiei, atât în granule cât 
şi în citoplasmă. IgE se ataşează de mastocit prin capătul său Fc, în 
aşa fel încât locul de legătură al antigenului atârna ca o mână ataşată 
antebraţului. Când antigenele specifice se leagă de braţul 
imunoglobulinei (capătul Fab), mastocitul îşi eliberează mediatorii 
inflamatiei în țesutul înconjurător. Dintre aceşti mediatori, histamina 
(din granule) şi leukotrienele (din mebrana celulară) induc vasodilatatie 
şi retractarea celulelor endoteliale cu extravazarea transudatului în 
spațiul extravascular. Vasodilatatia cauzează coloratia roz si 
transudarea cauzează edemul. Urticaria şi angioedemul sunt exemple 
de reacții de hipersensibilitate imediată apărute în piele. 

Antigenul poate ajunge în piele din exterior (intepatura de 
albină). Aceasta va produce un edem la orice individ printr-un efect 
farmacologic direct. Totuşi, unele persoane care au anticorpi IgE 
împotriva veninului, se edematiaza şi mai mult la locul intepaturii, ca 
rezultat al unei reacţii imune specifice. Dacă sunt extrem de sensibili, 
pot dezvolta wheezing, plăci urticariene şi şoc anafilactic, datorită unei 
eliberări masive de histamină în circulaţie. 

Antigenele pot ajunge la mastocite şi din interiorul corpului. Cei 
care sunt alergici la fructe de mare, de exemplu, pot dezvolta o 
urticarie în timp de câteva secunde, minute sau ore după consum. 
Materialul antigenic, absorbit din intestine, ajunge la mastocitele din 
țesuturi prin intermediul circulaţiei şi declanşează un răspuns urticarian 
după legarea de IgE specifice de pe suprafaţa mastocitelor din piele. 

Tipul II: reacția umorală citotoxică 

Aceasta implica în principal IgG şi IgM care, ca şi IgE, sunt 
produse de plasmocite şi sunt prezente în lichidul interstitial al pielii. 
Când întâlnesc un antigen, ele fixează şi activează complementul 

printr-o serie de reacții enzimatice care generează mediatori şi 
proteine citotoxice. Dacă pătrund bacterii în piele, IgG şi IgM se leagă 
de acestea. Complementul este activat pe cale clasică şi sunt generati 
mediatori cum sunt factorul chemotactic C5a, care atrage 
polimorfonucleare la locul invaziei bacteriene şi opsonine, care 
îmbracă bacteriile astfel încât să poate fi fagocitate de 
polimorfonucleare la sosirea acestora. În anumite circumstanțe, 
activarea complementului poate distruge în mod direct celule sau 
microorganisme, prin complexul membranar de atac (C5b6789). 
Complementul poate fi activat de către bacterii şi pe calea alternativă, 
anticorpii nefiind necesari în acest caz. Peretele celular bacterian 
produce mai mult C3b prin intermediul factorilor căii alternative, B, D şi 
P (properdin). Agregatul IgA poate, de asemenea, să activeze calea 
alternativă. Activarea ambelor cai, atât cea clasică cât şi cea 
alternativă, au ca factor comun producerea de C3b, element central al 
sistemului complementului. Prin noduri de amplificare, o singură 
reacţie poate inunda zona cu C3b- C5a şi alte componente. 

Complementul este mediatorul reacţiilor umorale. Reacţiile 
citotoxice umorale sunt exemple tipice de apărare împotriva unor 
agenţi infectiosi, cum sunt bacteriile. Totuşi, ele sunt implicate şi în 
unele boli autoimune, cum este pemfigoidul. Ocazional, anticorpii se 
leagă de suprafața unei celule şi o activează fără a-i cauza moartea 
sau a declanşa complementul. În schimb, această celulă poate fi 
stimulată să producă unele substanțe asemănătoare hormonilor. 
Pemfigusul este o maladie buloasa a pielii în care acest tip de reacție 
poate fi important. 

Tipul III: reactia mediată de complexe imune 

Antigenul se poate combina cu anticorpul în zona unui ţesut 
vital, iar reacţia inflamatorie care urmează poate să-l lezeze. Când un 
antigen ajunge in derm (de exemplu prin muşcătura sau injecție) se 
poate combina cu anticorpii potriviti din pereţii vaselor de sânge; 
complementul este activat şi în zona apar polimorfonuclearele (reacția 
Arthus), iar degranularea polimorfonuclearelor eliberează enzime 
lizozomale care distrug pereţii vaselor de sânge. Complexele antigen- 
anticorp se pot forma şi în circulaţia sangvină, apoi se mută în vasele 
mici ale pielii şi rămân acolo. Complementul va fi activat şi celulele 
inflamatorii vor cauza injurii ale vaselor de sânge, ca în reacţia Arthus. 
Aceasta este cauză de edem şi extravazare de hematii (de exemplu 
purpura palpabilă care caracterizează vasculitele). 

Tipul IV: imunitatea mediată celular 

Aşa cum sugerează şi numele, această reacţie este mediata 
mai degrabă de limfocite decât de anticorpi. Imunitatea celulară are 
importanţă în granuloame, reacţiile de hipersensibilitate întârziată şi 
dermatita de contact alergică. Probabil că joacă rol şi în fotodermatite, 

în protecţia împotriva cancerului şi in reacţiile întârziate la muşcături de 
insecte. In timpul fazei de iniţiere, cele mai multe antigene chimice şi 
proteice care pătrund în piele sunt prelucrate de către celule precum 
macrofagele şi celulele Langerhans, ambele prezentatoare de antigen, 
apoi interacționează cu limfocitele sensibilizate. Limfocitele sunt 
ulteriori stimulate, astfel că proliferează şi produc citokine care pot 
distruge celulele sau microbii în mod direct sau prin lezarea țesuturilor. 

Granulomul se formează atunci când imunitatea mediată celular 
nu reuşeşte să elimine antigenul. Granulomul de corp străin apare 
datorită persistentei materialului nefagocitat. Granulomul imunologic 
necesita persistenta antigenului, dar răspunsul este amplificat de către 
o reacţie imună mediata celular. Limfokinele eliberate de către 
limfocitele sensibilizate produc diferenţierea macrofagelor în celule 
epiteloide şi celule gigante. Acestea secretă alte citokine care 
influențează evenimentele inflamatorii ulterioare. Granuloamele 
imunologice ale pielii sunt caracterizate de celule gigante Langhans, 
celule epiteloide şi infiltrat limfocital înconjurător. Reacții 
granulomatoase apar, de asemenea, când organismele patogene nu 
pot fi distruse (tuberculoză, lepră, leishmanioza) sau când o substanță 
chimică nu poate fi eliminată (zirconiu, beriliu). Reacții similare sunt 
văzute în inflamații persistente de cauze nedeterminate (rozaceea, 
granulomul inelar, sarcoidoza si unele forme de paniculita). 


4.2. Urticaria 


Urticaria este o afecțiune comună caracterizată prin apariția 
unei erupții tranzitorii, caracterizată prin plăci edematoase, foarte 
pruriginoase, fără predilecție pentru o anumită zonă. Plăcile individuale 
nu durează mai mult de 24 de ore dar pot surveni în pusee, timp de 
câteva zile, luni sau chiar ani. În mod traditional, din punct de vedere 
evolutiv, urticaria se imparte in acuta si cronica, urticaria care persista 
mai mult de 6 săptămâni fiind considerată cronică. 

Semnele şi simptomele urticariei sunt cauzate de degranularea 
mastocitara cu eliberare de histamina. Mediatorul principal este 
histamina, fiind factorul principal responsabil de vasodilatatie şi edem. 
Aceasta poate fi endogenă (eliberată în special de bazofile si 
mastocite) sau exogena (alimente). Alături de histamină în urticarie 
intervin gi alti mediatori preformati: serotonină, proteaze neutre 
mastocitare (triptaze, chimaze, carboxipeptidaze) şi proteoglicani 
(heparină, condroitin sulfat E). În urticarie intervin şi mediatori 
neoformati precum prostaglandine (PG D2), leucotriene (LT C4), 
kinine, neuropeptide (substanta P) sau anafilatoxine (C3a, C5a). 

Mecanismele care intervin in degranularea mastocitara pot fi 
diferite, dar rezultatul final este acelasi: permeabilitate capilara 

crescuta, extravazat lichidian si aparitia placii. De exemplu, jumatate 
dintre pacienţii cu urticarie cronică au anticorpi circulanti împotriva 
receptorului pentru IgE de pe suprafața mastocitului, în timp ce 
mecanismul la alte grupe de pacienţi este hipersensibilitatea imediată 
mediata de IgE și degranularea directă prin trauma, substanţe chimice 
sau prin activarea complementului. 

În funcţie de mecanismul de producere, urticariile pot fi 
clasificate în urticarii alergice şi non-alergice. Astfel, în urticariile 
alergice, după expunerea la antigen are loc sinteza de anticorpi din 
clasa IgE care se fixează pe receptorii specifici de pe mastocite, 
provocând degranularea acestora şi eliberarea de histamină. În 
urticariile non-alergice, eliberarea mediatorilor din mastocite se 
efectueza fara intervenţia IgE, prin acţiunea directa a agenților 
etiologici, care pot fi: farmacologici, alimentari, infectiosi sau fizici. 

Clinic. Majoritatea tipurilor de urticarie se manifestă prin apariţia 
bruscă de plăci eritematoase și pruriginoase care pot apărea oriunde 
pe suprafaţa pielii. Placa durează mai puţin de 24 de ore și de obicei 
se rezolvă în câteva ore. Leziunile pot creşte rapid în dimensiuni sau 
se pot vindeca central, luând aspect inelar. În reacţia anafilactică 
acută, plăcile pot acoperi majoritatea suprafeţei pielii. În contrast, în 
urticaria cronică pot apărea câteva placi izolate în fiecare zi. 

Angioedemul (edemul Quincke) este o variantă de urticarie 
care, in principal, afectează țesutul celular subcutanat, astfel încât 
tumefactia este mai putin demarcata şi mai putin roşie decât placa 
urticariana. Angioedemul apare cel mai frecvent la nivelul jonctiunii cu 
mucoasele (periorbitar, perioral şi genital). Poate fi asociat cu 
tumefactia limbii şi mucoasei laringiene. Deseori acompaniază urticaria 
cronică, putând avea aceeaşi etiologie. 


Urticaria de hipersensibilitate sau alergică 

Este forma comună de urticarie, de obicei IgE mediata 
(hipersensibilitate de tip I). Alergenii pot fi contactaţi în 10 moduri 
diferite („cei 10 |”): ingestie, inhalare, instilare, injecție, insertie, 
intepatura de insectă, infestare, infecţie, infuzie și inunctie (contact). 


Urticaria fizică 

O serie de urticarii sunt declanşate de stimuli fizici. Aceştia 
trebuie căutați prin anamneză (factori declanşatori, topografia 
leziunilor) şi provocati prin teste fizice realizate după oprirea oricărui 
tratament antihistaminic (cu cel puţin 4 zile înainte). 

Urticaria la frig 

Plăcile apar în zonele expuse la frig. Un test clinic folositor este 
să reproducem reacţia prin aplicarea unui cub de gheaţă, pus în 
prealabil într-o pungă de plastic, pe antebrat. Câteva cazuri sunt 

asociate cu prezenţa crioglobulinelor, aglutininelor la rece şi a 
criofibrinogenului. 


Urticaria solară 

Plăcile apar în câteva minute de la expunerea la soare. Unii 
pacienţi cu urticarie solară au protoporfirie eritropoietica; majoritatea 
însă au o reacţie urticariană mediată de IgE. 

Urticaria la cald 

Leziunile apar în zonele care au fost în contact cu obiecte sau 
soluții calde. 

Urticaria colinergică 

Leziunile sunt provocate de căldură, anxietate, excitare sexuală 
sau efort. Vasele reacţionează exagerat la acetilcolina eliberată de la 
nivelul nervilor simpatici din piele. Se caracterizează prin macule 
tranzitorii de 2-5 mm sau papule înconjurate adesea de un halou 
eritematos, asemănătoare unui exantem viral. 

Urticaria acvagena 

Este asemănătoare urticariei colinergice şi este precipitată de 
contactul cu apă, indiferent de temperatura acesteia. 

Dermografismul 

Este cel mai comun tip de urticarie fizică, mastocitele de la 
nivelul pielii eliberând histamina după grataj sau frecare. Plăcile liniare 
sunt deci un răspuns exagerat Lewis. Aceste reacţii pot fi reproduse 
prin frecarea uşoară a pielii spatelui cu presiuni diferite sau prin grataj 
cu unghia sau un obiect bont. 

Urticaria intarzaiată la presiune 

Presiunea continuă poate cauza edem la nivelul pielii şi 
țesutului subcutanat 3-6 ore mai târziu. Acesta poate dura până la 48 
de ore şi este mai probabil mediat de kinine sau prostaglandine decât 
de histamină. Apare de obicei la nivelul picioarelor după mers, la 
nivelul mâinilor după aplaudat şi la nivelul regiunilor fesiere după statul 
îndelungat în poziţie sezanda. 


Alte tipuri de urticarie 

Urticaria autoimună 

Unii pacienţi cu urticarie cronică au o boală autoimună cu 
anticorpi IgG împotriva IgE sau a receptorilor FclgE de pe mastocite. 
Autoanticorpii acţionează ca antigene care declanşează degranularea 
mastocitara. 

Urticaria farmacologica 

Apare atunci cand anumite medicamente determina eliberarea 
de histamina din mastocite într-o manieră non-alergica (aspirina si alte 
AINS, inhibitorii enzimei de conversie, morfina). 

Urticaria de contact 

Poate fi mediata de IgE sau cauzata de un efect farmacologic. 
Alimentele şi aditivii alimentari sunt cel mai frecvent implicați; alti 
agenţi posibili sunt medicamentele, saliva animală, insectele, omizile şi 
plantele. Recent, alergia la latex a devenit o problemă de sănătate 
publică. 

Alergia la latex. Reacţiile posibile la latexul natural extras din 
arborele Hevea brasiliensis includ dermatita de contact iritativa sau 
alergică de contact şi hipersensibilitatea de tip |. Reacţiile asociate 
includ: urticarie prin hipersensibilitate (atât prin contact cât şi prin 
inhalare), febra fanului, astm, anafilaxie şi, rar, exitus. Mănuşile 
medicale din latex au devenit populare după ce au fost introduse 
normele de protecţie împotriva HIV şi a hepatitei B. Pudra se leagă de 
proteinele din latex şi astfel alergenul devine uşor de vehiculat. Grupul 
de risc este reprezentat de personalul din sistemul sanitar, pacienții 
care suferă intervenţii chirurgicale şi muncitorii din industria mecanică, 
electronică sau catering. Aproximativ 1-6% din populaţie se consideră 
a fi latex sensibilizată. 


Formele de urticarie pot fi identificate deseori printr-o anamneză 
amănunţită, testele de laborator fiind foarte rar necesare. Durata 
plăcilor este un indicator important. Urticaria de contact şi cea fizică, cu 
excepţia urticariei intârziate la presiune, încep să apară imediat dupa 
acțiunea stimulului şi se formează în decursul unei ore, iar plăcile 
individuale din celelalte forme se rezolvă până în 24 de ore. 

Evolutie şi complicații. Evoluţia reacțiilor urticariene depinde de 
cauza acestora. Dacă urticaria este alergică, aceasta va continua până 
când alergenul este îndepărtat, tolerat sau metabolizat. Majoritatea 
acestor pacienţi se vindeca în câteva zile, chiar dacă alergenul nu este 
identificat. Urticaria poate reapare dacă oragnismul reia contactul cu 
alergenul responsabil. Pe de altă parte, doar jumătate dintre pacienții 
cu urticarie cronică şi angioedem se vor vindeca în decurs de 5 ani. 
Cei care prezintă doar leziuni urticariene au o evoluţie mai bună, mai 
mult de jumătate rezolvându-se după 6 luni. În mod normal, urticaria 
nu asociază complicaţii, deşi pruritul poate deranja somnul sau 
activităţile zilnice şi poate conduce la depresie. În reacțiile anafilactice 
acute, edemul laringian poate determina asfixie, iar edemul arborelui 
traheo-bronsic astm. 

Diagnostic diferenţial. Există două aspecte în ceea ce priveşte 
diagnosticul diferenţial al urticariei. Primul se referă la diferenţierea de 
alte leziuni cu aspect urticariform, iar al doilea este definirea tipul de 
urticarie. Intepaturile de insecte şi infestările pot provoca reactii 
urticariene, dar muşcăturile de insecte au un punct central şi leziunile 

individuale pot dura mai mult de 24 de ore. Eritemul polimorf poate 
mima urticaria cu leziuni inelare. O forma de vasculita (urticaria 
vasculitis) poate semana cu urticaria, dar leziunile individuale dureaza 
mai mult de 24 de ore, se remit incomplet si pot lasa echimoze. Unele 
maladii buloase (dermatita herpetiforma, pemfigoid bulos) pot debuta 
cu plăci sau papule urticariene dar, mai târziu, apariţia bulelor fac 
evident diagnosticul; la aceşti pacienţi leziunile individuale durează mai 
mult de 24 de ore, fiind un alt indiciu important. La nivelul fetei, 
erizipelul se poate diferenţia de angioedem datorită marginilor bine 
delimitate, culorii roşii şi prezenţei febrei. Angioedemul ereditar 
necesita diferenţiere de angioedemul din urticarie prin faptul că 
tratamentul este complet diferit. 

Paraclinic. Investigaţiile depind de aspectul clinic şi tipul de 
urticarie. Multe din formele de urticarie fizică pot fi reproduse prin teste 
fizice adecvate. Este important de reținut că antihistaminicele trebuie 
stopate cu cel puţin 3 zile anterior testării. Majoritatea sunt 
diagnosticate după anamneza şi mai puţin după datele de laborator. 
Istoricul ar trebui să includă detalii despre evenimentele care au însoțit 
apariţia leziunilor. O examinare fizică generală poate releva o boală de 
fond. O atenţie deosebită trebuie îndreptată spre medicamente, fără a 
le ignora pe cele autoprescrise (aspirină). 


Tab.4.4. Cauze comune ale urticariei. 
Cauze endogene Cauze exogene 
Infectii: Medicamente, atat topice cat si 
Virale (hepatită, mononucleoza, sistemice 
infecţie HIV în timpul Conservantii din lotiuni (în 
seroconversiei) special acid ascorbic) 
Bacteriene Alimentele şi aditivii alimentari 


Mycoplasma Muscaturi 
Paraziti intestinali Aeroalergeni 
Boli de tesut conjunctiv Polen 
Sindrom hipereozinofilic Venin de insecte 
Hipertiroidism 
Neoplazii, limfoame 





Dacă pacientul prezintă urticarie comună, fără o cauză 
evidentă, investigaţiile sunt de obicei amânate mai multe săptămâni. 
Dacă nu găsim nici un indiciu în anamneză, investigaţiile se vor limita 
la o hemoleucogramă completă şi VSH. Eozinofilia ar trebui să 
orienteze spre o posibilă parazitoză sau maladie buloasa şi VSH-ul 
crescut spre urticaria vasculitis sau o cauză sistemică. Dacă 
afecțiunea durează mai mult de 2-3 luni, pacientul revine la evaluare. 
În general, atenţia trebuie îndreptată spre o boală internă asociată sau 

spre alergenii externi. Pacienţii suspectează in general o alergie 
alimentară, dar aceasta este identificată mai puţin frecvent la cei cu 
urticarie cronică. Prick-testul nu este util, deşi multi pacienţi cu urticarie 
cronică sunt siguri că alergia lor s-ar rezolva prin efectuarea intensivă 
de „teste alergice”. Chiar şi după o atentă evaluare clinico-biologica, 
cauza nu este întotdeauna găsită. 


Tratament 

Trebuie evitată cauza posibilă: evitarea unui medicament, a 
unuia sau mai multor alimente, supresia unui factor fizic declanşator, 
tratamentul unei infecţii sau a unei boli sistemice asociate. În general, 
antihistaminicele reprezintă tratamentul simptomatic de bază. 

Antihistaminicele H1 acţionează prin blocarea acţiunii histaminei 
pe receptorii H1 dar şi prin inhibarea eliberării acesteia de către 
mastocite. Antihistaminicele H1 clasice, de generaţia |, sunt atât 
anticolinergice cât şi sedative: dexclorfeniramin, hidroxizin, mequitazin. 
Sunt bine absorbite la nivelul tubului digestiv devenind active după 30 
de minute de la administrare. Durata de acţiune este de 4-6 ore fiind 
nevoie de 3-4 prize zilnice. Efectele secundare constau în scăderea 
vigilentei, somnolenta şi vertij, motiv pentru care se preferă 
antihistaminicele de noua generaţie. Antihistaminicele de generaţia a 
II-a, prezintă avantaje care tin de eficienţă, farmacocinetica şi efecte 
secundare mai reduse. Concentrația maximă sanguină este obținută 
după 1-4 ore de la administrarea orală, iar timpul de înjumătățire 
variază după molecula folosită de la 8 ore la 20 de ore, reducând astfel 
posologia la una sau două prize pe zi. Sunt puţin sau deloc sedative, 
fiind prescrise de primă intenţie:  desloratadina,  cetirizina, 
levocetirizina, fexofenadina, loratadina, astemizolul, terfenadina. 

Blocantii receptorilor H2 (cimetidina, ranitidina, famotidina) pot 
fi utilizați in combinaţie cu blocantii H1, în completarea efectului 
antihistaminic. 

Agenţii simpatomimetici pot fi utili, deşi efectele adrenalinei sunt 
de scurtă durată. Se pot utiliza pseudoefedrina (30-60mg la 4 ore) sau 
terbutalina (2,5mg la 8 ore). În formele severe, generalizate, cu 
afectare sistemică, tratamentul este identic cu cel din şocul anafilactic: 
hemisuccinat de hidrocortizon intravenos, adrenalina subcutanat, 
oxigenoterapie, respiraţie asistată sau chiar traheostomie de urgenţă. 

Corticosteroizii sistemici pot fi utilizaţi în asociere cu 
antihistaminicele anti-H1 pe o scurtă perioadă (3-5 zile) în urticariile 
acute extinse şi foarte pruriginoase sau în formele grave cu edem 
laringian dar, cu siguranţă, nu ca un panaceu pentru controlul urticariei 
cronice sau a urticariei de cauză necunoscută. 

În cazul urticariei cronice severe, alte opţiuni terapeutice pot fi: 
ciclosporina, metotrexatul sau omalizumabul. 

Tab.4.5. Cateva tipuri de urticarie si tratamentul lor. 

Tip Tratament 

Urticaria la frig Evitarea frigului 
Antihistaminice 

Urticaria solara Evitarea expunerii la soare 
Fotoprotectie 
Antihistaminice 
Beta-caroteni 

Urticaria colinergica Evitarea caldurii 
Minimizarea anxietatii 
Evitarea efortului excesiv 
Anticolinergice 
Antihistaminice 
Calmante 

Dermografismul Evitarea traumatismelor 
Antihistaminice 

Angioedemul ereditar Evitarea traumatismelor 
Steroizi androgeni ca profilaxie 
Traheotomia poate fi necesară 

Urticaria de îndepărtarea cauzei 

hipersensibilitate Antihistaminice (H1 + H2) 
Simpatomimetice 
Corticosteroizi (rar justificati) 
Evitarea aspirinei 





Angioedemul ereditar 

Atacurile recurente de dureri abdominale însoţite de vărsături, 
sau edemele masive ale țesuturile moi, care pot implica laringele, 
caracterizează această condiţie autosomal dominantă. Urticaria nu 
însoţeşte țesuturile tumefiate. Extractiile dentare, muscaturile sau alte 
traumatisme pot declanşa atacul. Deficitul inhibitorului de C1 esteraza 
permite neverificarea consumului de complement, astfel încât se 
generează mediatori vasoactivi. 

Pentru a confirma diagnosticul, trebuie verificat nivelul plasmatic 
al complementului C4 iar, dacă este scăzut, nivelul inhibitorului de C1 
esteraza funcţional din ser. 

Acest tip de angioedem este controlat cu steroizi anabolizanti 
de întreţinere şi inhibitori concentrați de C1 esteraza pentru episoadele 
acute. Traumatismele mecanice trebuie evitate. Traheotomia poate fi 
necesară în unele episoade acute. 

4.3. Eczeme si dermatite 


Bolile grupate sub aceste denumiri sunt cele mai comune boli 
dermatologice vazute de medicii de familie si insumeaza pana la 20% 
din pacienţii noi trimişi în clinicile de specialitate. Eczemele sunt un 
grup de boli dispersate, dar unificate de prezenţa pruritului şi, în 
stadiile acute, de edemul epidermic (spongioza). În stadiul inițial al bolii 
stratul cornos rămâne intact, aşa că eczema apare ca o placă roşie, 
netedă, edematoasa. În evoluţie, edemul devine mai sever, iar la 
nivelul plăcii apar vezicule în tensiune, care pot supura. Dacă boala 
este mai puţin severă sau devine cronică se observă descuamarea cu 
aspect caracteristic. 


Tab.4.7. Clasificare clinică 


Eczeme Dermatite (World Allergy 
Organization) 


Eczeme cauzate de factori Eczema: 
exogeni (de contact): - atopica 
-  iritativa - nonatopica 
- alergica Dermatita de contact: 
- fotodermatita - alergica 
Alte tipuri de eczema: - nonalergica (iritativa) 
atopica Alte tipuri de dermatita: 
seboreica - numulara 
discoida (numulara) - fotosenzitiva 
gravitationala (de staza, - seboreica 
venoasa) 
asteatotica 
neurodermatita 
dermatoza plantara juvenila 
dermatita de scutec 





Cuvantul eczema provine din termenul grecesc fierbere, cu 
referire la veziculele din stadiile acute ale bolii. Dermatita inseamna 
inflamatia pielii si de aceea, strict vorbind, este un termen mai general 
decât eczema, care reprezintă una dintre multiplele tipuri de inflamații 
ale pielii. Pentru a complica lucrurile, clasificarea eczemelor este o 
moştenire efectivă din timpul când nu se ştia prea mult despre acest 
subiect. Unele sunt numite pe baza etiologiei (dermatită de contact 
iritativa sau eczema venoasa de staza); altele se bazează pe 
morfologia leziunilor (eczemă discoidă sau eczemă hiperkeratozică), în 
timp ce unele sunt clasificate după locul apariţiei (eczema flexurala sau 
eczema mâinii) sau după vârsta (eczema infantilă sau senilă). Aceste 

clasificări pretează la confuzii. O subdiviziune logică le împarte în 
dermatite exogene (de contact) şi endogene (constituţionale). 

Patogeneză. Eczema poate avea cauze variate, dar căile 
patogenetice sunt comune. Una dintre pietrele de temelie este 
activarea keratinocitelor. Acestea metabolizează rapid şi sunt asociate 
cu o proliferare crescută a celulelor stratului bazal şi cu secreția de 
citokine. Epidermul conţine cantități mari de interleukină 1 care este 
eliberată ori de câte ori epidermul este afectat (traumatisme, iritatii 
chimice, reacţii imune tip IV). IL-8 este un factor chemotactic pentru 
neutrofile. Nu este o surpriză faptul că infiltratul neutrofilic (exocitoza) 
al epidermului este o caracteristică a multor eczeme. Interferonul gama 
stimulează limfocitele în perpetuarea infiltratului limfocitic perivascular, 
în mod obişnuit observat în toate tipurile de eczeme. Hiperproliferarea 
celulară cauzează îngroşarea epidermului (acantoza) şi descuamarea 
lui. Citokinele provoacă edem, vezicule, supuratie şi, in mod special, 
prurit. 

Histologie. Aspectul clinic a diferitelor stadii ale eczemei 
depinde de histologia lor. În stadiul acut, edemul prezent în epiderm 
(spongioză) progresează spre formarea veziculeleor intra-epidermice, 
care pot apoi să se unească în vezicule mari sau bule, sau chiar se pot 
rupe. Stadiile cronice ale eczemei prezintă mai puţină spongioza şi mai 
puţine vezicule dar mai multă acantoza, hiperkeratoza şi parakeratoză. 
Aceste modificări sunt acompaniate de diverse grade de vasodilatatie 
şi infiltrat limfocitar. 

Clinic. Diferitele tipuri de eczemă au manifestări specifice, dar 
unele trăsături generale sunt comune. Absența unei margini bine 
delimitate este o caracteristică importantă, deoarece aceasta o 
diferenţiază de alte erupții papulo-scuamoase. Alte trăsături distinctive 
sunt disruptiile în stratul epitelial, manifestate prin coalescenta 
veziculeler, prin bule sau papule edematoase situate pe plăci 
eritematoase şi tendinţa spre prurit intens. 

Din punct de vedere clinico-evolutiv, eczemele se clasifica în: 

- eczema acută: debutează brusc şi este recunoscută prin exudat, 
cruste, vezicule, papule, eritem şi edem, de obicei prost delimitate, 
urmate de descuamare; 

- eczema subacută: placarde eritematoase acoperite de cruste si 
scoame; 

- eczema cronică: poate include toate manifestările descrise mai sus, 
dar de obicei este mai puţin exudativă, mai scuamoasă, mai intens 
pigmentată, mai îngroşată si mai predispusă la lichenificare sau 
fisurare. 

Complicatii. Colonizarea bacteriană masivă este comună tuturor 
tipurilor de eczema, dar infecția manifestă este mai problematică în 
eczemele seboreice, numulare şi atopice. Reacţiile medicamentoase 

alergice locale suprapuse pot provoca diseminarea, mai ales in 
dermatitele de staza. Toate eczemele severe au impact major asupra 
calităţii vieţii: un copil cu prurit care nu doarme oboseşte întreaga 
familie; eczema poate împiedica munca, activitățile sportive şi viata 
sexuală, iar unii îşi pot pierde locul de muncă. 

Diagnostic diferential. În primul rând, eczema trebuie 
diferențiată de alte boli dermatologice cu aspect similar. Eczemele sunt 
descuamative, pruriginoase, cu margini prost delimitate și au trăsături 
ale disruptiei stratului epitelial precum exudat, cruste, excoriatii, fisuri şi 
scuame galbene (datorate extravazării plasmei). Dermatozele papulo- 
scuamoase, cum sunt psoriazisul sau lichenul plan, sunt bine 
delimitate şi nu prezintă semne de clivare epitelială. 

Ocazional, biopsia poate ajuta la confirmarea diagnosticului de 
eczemă, dar nu stabilește cauza și tipul. Odată stabilit diagnosticul, se 
caută indicii clinice pentru o cauză externă. Câteodată erupțiile apar în 
locuri specifice, predilecte, de exemplu în spațiul popliteu în dermatita 
atopică. De cele mai multe ori însă acest lucru nu este evident şi 
istoricul devine foarte important. 

Noţiunea de ,contact” este sugerată de: existenţa unui contact 
evident cu substanțe cu potenţial alergen sau iritant; dispariţia erupției 
în vacanțe sau în weekend-uri; dispoziția asimetrică, configuraţia 
liniară sau rectilinie; localizarea de electie pe pleoape, canalul auditiv 
extern, mâini, picioare, periulceros sau perianal. 


Paraclinic 

Eczema exogenă 

In acest caz se pune sub semnul intrebarii necesitatea patch- 
testelor pentru confirmarea dermatitei de contact alergice si pentru 
identificarea alergenul vinovat. in testul discului, concentratii standard, 
neiritante de alergeni sunt aplicate ocluziv pe pielea sanatoasa de la 
nivelul toracelui posterior. Citirea se face la 48 ore, la 15 minute dupa 
îndepărtarea testului. O a doua citire se face la 72-96 ore, chiar la 7 
zile pentru anumite alergene (corticoizi de exemplu). 

Alte tipuri de eczema 

Singura indicatie de teste epicutanate este in cazul suspectarii 
unui element alergic de contact in plus, cum se intampla in dematita 
de staza; neomicina, framicetina, lanolina sau anumiti conservanti pot 
perpetua boala sau chiar declansa diseminarea. 

După criteriile World Allergy Organization, un nivel crescut de 
IgE este necesar pentru diagnosticul dermatitei atopice. Dacă 
pacientul are de asemenea astm bronşic sau rinită alergică, rezultatele 
pot fi greşit interpretate, chiar dacă ele indica o eczemă atopică. 
Anticorpii totali şi specifici IgE sunt masurati printr-un test de absorbţie 
radioalergica. Testele Prick şi RAST se folosesc deopotrivă, dar se 

prefera testul RAST, deoarece nu prezinta risc de anafilaxie, este mai 
uşor de executat şi necesita timp de execuţie mai scurt. Cu toate ca nu 
toți copii cu eczema au niveluri crescute de IgE, cei care au IgE 
crescute au tendinţa de a prezenta eczeme şi la vârsta adultă şi au un 
risc mai mare de astm bronşic. 

Dacă eczema se agravează în ciuda tratamentului sau dacă 
prezintă cruste groase, poate fi prezentă colonizarea bacteriană 
importantă. Opiniile sunt diferite în vederea obținerii de culturi 
bacteriene şi fungice, dar tratamentul antibiotic poate fi folositor. 


Tratament 

Eczema acută exudativă 

Cele mai eficiente în acest caz sunt odihna şi aplicaţiile lichide. 
Preparatele nonsteroidiene sunt folositoare şi tehnicile variază în 
funcţie de locul leziunii şi de facilităţile disponibile. În practica generală, 
o metodă bună de tratament a eczemei mâinilor şi picioarelor este 
înmuierea acestora de 3x/zi într-o soluţie de 0,65% aluminium acetat, 
timp de 10 minute (apa salină sau apa simplă calduta sunt la fel de 
eficiente), fiecare înmuiere fiind urmată de aplicarea în start subțire a 
unei creme sau lotiuni pe bază de corticosteroid şi apoi a unei 
comprese non-adezive sau manusi de bumbac. 

Zonele întinse ale trunchiului răspund bine la creme sau lotiuni 
cu corticosteroizi. Soluţiile de acetat de aluminiu sau apă salină pot fi 
aplicate în comprese şi schimbate de 2x/Zi. 

Eczema subacuta 

Cremele sau lotiunile pe bază de steroizi reprezintă tratamentul 
de bază în aceste afecţiuni. Potenta lor este determinată de 
severitatea afecțiunii. Crustele şi scuamele gălbui sugerează impetigo, 
iar stafilococul auriu poate fi izoalt de obicei din majoritatea leziunilor. 
În multe cazuri, aceste bacterii pot agrava boala sau pot împiedica 
vindecarea. 

Corticosteroidul local poate fi combinat cu acid fusidic, 
bacitracin, mupirocin sau neomicină, dar cu atenţie deosebită la 
posibila sensibilizare la neomicină, mai ales în cazul dermatitelor de 
stază. 

Eczema cronică 

Această formă răspunde cel mai bine la unguentele cu steroizi, 
dar pot fi utilizate si unguentele nonsteroidiene pe bază de ihtiol sau 
zinc. 

Inhibitorii de calcineurina precum tacrolimus sau pimecrolimus 
sunt eficienti dar nu au potenta corticosteroizilor locali. 

Este necesara corelarea potentei steroidului cu zona de 
aplicare si varsta. La copii sau la nivelul fetei nu ar trebui folosit nimic 
mai puternic decât hidrocortizon 0,5 % sau 1%. Chair şi la adulţi, 

necesita precautie maxima prescrierea a mai mult de 200 g/saptamana 
de corticosteroid usor, 50g/saptamana de corticosteroid moderat sau 
mai mult de 30 g/saptamana de corticosteroid puternic, pentru 
perioade lungi de timp. 

Suprainfectia bacteriana necesita antibioterapie sistemica, dar 
deseori poate fi controlata de integrarea antibioticelor (acid fusidic, 
mupirocin, neomicina) sau antisepticelor in formula steroidica. 

Eczema cronica hiperkeratozica a palmelor si plantelor poate 
beneficia de acid salicilic (1-6% in unguente) sau preparate pe baza de 
uree. 

Tratamentul sistemic 

Cure scurte de steroizi sistemici pot fi justificate in formele 
severe, acute, mai ales cand cauza este cunoscută şi deja eliminată 
(dermatita alergică de contact cauzată de iederă). Totuşi, cure lungi de 
steroizi sistemici ar trebui evitate în cazurile cronice, mai ales în 
eczema atopica. Pe timpul nopții, pot fi utilizate antihistaminicele H1. A 

ntibioterapia sistemică poate fi necesară în suprainfectii 
bacteriene întinse. Stafilococul auriu se găseşte de obicei în cele mai 
multe eczeme exudative şi în cele foarte uscate; izolarea lui nu 
necesită în mod automat antibioterapie, decât dacă este prezent în 
număr mare, cu multiple crustele evidente. 


4.3.1. Dermatita atopică 


Dermatita atopică este cea mai comună dermatită cronică a 
copilului. Are determinism genetic şi grupează manifestările cutanate 
care survin la persoanele predispuse să dezvolte şi alte afecţiuni 
atopice (rinită alergica, astm bronsic, urticarie, febra fanului). 

Etiopatogenia este complexă şi insuficient descrisă, 
remarcându-se participarea factorului imunologic, a predispoziţiei 
genetice şi a factorilor de mediu. 

- factorul imunologic: modificarea patogenetică esenţială pare să fie o 
activare intensă a limfocitelor Th2, cu sinteza crescută de IL 4; in acest 
fel se stimulează producția de IgE concomitent cu reducerea activităţii 
limfocitelor T supresoare şi a celuleor „natural killer”; 

- factorul gentic: este incriminată o afectare poligenică; 2/3 dintre 
pacienţi au o rudă de gradul | cu dermatita atopica, astm bronşic sau 
rinită alergica; 

- factorii de mediu sunt reprezentaţi de: alergeni şi iritanti de contact, 
microorganisme (S. aureus, virusuri, levuri), pneumalergeni (acarieni şi 
polen îndeosebi), trofalergenele (pseudoatopie), medicamente. 

Forme clinice 

Dermatita atopică infantilă 

Debutează după vârsta de 2 luni, la nivelul feței. Erupția se 
localizează la nivelul obrajilor, crutand zona centrofacială. Constă in 
papule eritematoase, excoriatii, vezicule dispuse pe un fond eritematos 
şi exudat seros, însoţite de prurit intens şi tulburări ale somnului. 
Leziunile acute sunt slab delimitate, zemuinde, apoi crustoase, adesea 
piodermizate. Xeroza poate lipsi la copiii sub 1 an, dar apoi este 
constantă. În formele minore leziunile sunt putin inflamatorii şi 
palpabile sub formă de rugozitati ale convexitatilor. 

Dermatita atopică juvenilă 

Este de obicei o dermatită subacuta care interesează regiunile 
de flexie (plica cotului, fosa poplitee). Se caracterizează prin placarde 
cu tendinţa la lichenificare, pruriginoase, insotide de excoriatii şi 
suprainfectii. Se pot observa si semne minore precum pigmentarea 
infraorbitară sau a pliurilor subpalpebrale. Xeroza cutanata este 
constanta, necesitand aplicatii de emoliente pe perioada iernii. 

Dermatită atopică a adultului 

Este asemănătoare formei juvenile, dar se poate prezenta sub 
oricare dintre formele morfologice ale eczemei endogene. 

Diagnosticul dermatitei atopice este uşor în dermatita atopică 
tipică, cu debut în copilărie. Pentru diagnostic au fost stabilite diverse 
criterii, dintre care amintim criteriile United Kingdom Working Party: 
Criteriu obligatoriu: dermatoză pruriginoasă asociată cu cel puţin 3 
dintre criteriile următoare: 

- antecedente personale de eczemă a pliurilor de flexiune (pliurile 
antebratelor şi poplitee, fata anterioară a gleznei, gât) şi/sau obraji la 
copilul sub 10 ani; 

- antecedente personale de astm sau febra fânului sau antecedente de 
astm, dermatita atopică sau rinită alergică la o rudă de gradul | a unui 
copil sub 4 ani; 

- antecedente de piele uscată generalizată (xeroză) în cursul ultimului 
an; 

- eczema marilor pliuri vizibilă sau eczema obrajilor, a fruntii şi 
convexitatea membrelor la copilul de mai puţin de 4 ani; 

- debutul semnelor cutanate înaintea vârstei de 2 ani (criterii utilizate 
numai la cei de peste 4 ani). 


Tratament 

Măsuri nespecifice 

Se recomandă evitarea textilelor iritante (lână, sintetice) 
preferându-se bumbacul şi inul, evitarea expunerii la tutun, menţinerea 
unei temperaturi optime în camera de dormit, efectuarea de exerciţii 
fizice şi sportive, duşuri şi emoliente în particular după înot (iritarea 

provocata de dezinfectantele clorurate), cresterea aplicarii emolientelor 
pe timp rece şi uscat, evitarea contagiunii herpetice, vaccinarea 
normală. Se impune şi luarea unor măsuri specifice la sugari: 
alăptarea prelungită la san, evitarea diversificării precoce a 
alimentaţiei, evitarea contactului cu animalele domestice (pisici, câini, 
cobai), atenţie la acarienii domestici, mucegaiuri, îndepărtarea prafului 
(aspirare, burete umed), umiditate controlată printr-un ventilator. 

Tratamentul în cursul puseului 

Local se utilizează dermocorticoizi cu acţiune antiinflamatorie 
puternică sau moderată într-o singură aplicaţie pe zi, timp de 4-8 zile, 
până la o ameliorare evidentă. Antihistaminicele singure sunt 
insuficiente în tratamentul dermatitei atopice. Ele pot fi indicate timp de 
câteva zile pentru ameliorarea pruritului. 

Tratament de întreținere 

Se folosesc emoliente zilnic (pentru a combate uscăciunea 
pielii), fiind evitate în timpul puseelor. În privința dermocorticoizilor, 
dacă este necesar, pot fi aplicaţi intermitent pe zonele inflamatorii de 3 
ori pe săptămână, putând fi utilizate pana la 15-30g/luna fără apariţia 
efectelor adverse sistemice sau cutanate. 

Tratamentul dermatitei atopice a suferit importante modificări în 
ultimul timp, prin apariţia unei noi clase de preparate topice non- 
steroidiene: pimecrolimus şi tacrolimus; acestea sunt 
imunomodulatoare externe care acţionează ca inhibitori ai 
calcineurinei, limitând activitatea limfocitelor T. 

Tratamentul poate fi completat în formele severe cu fototerapie 
(UVA+UVB combinat) ca şi tratament de întreţinere adjuvant la adult şi 
uneori la copiii şcolari (peste 7-8 ani) timp de 6 săptămâni. 
Ciclosporina este utilizată uneori la adult şi foarte rar în formele grave 
la copil; este utilizată în doze mici, maxim 5 mg/Kg/zi. 


4.3.2. Dermatită seboreică 


Este o afecțiune eritemato-scoamoasă cu evoluţie în pusee şi 
predominanta la adultul tânăr de sex masculin. 

Etiologia nu este clarificată, dar au fost incriminati următorii 
factori: pityrosporum ovale, activitatea glandelor sebacee, afecțiuni 
neurologice, infecția HIV, obezitatea sau malabsorbtiea, tulburările 
endrocrine cu secreție crescută de androgeni sau progesteron, 
anumite medicamente, emoții. 


Forme clinice 


Dermatită seboreică a adultului 
Are manifestări diferite în funcţie de localizare: 

- la nivelul faciesului, se observa placi eritematoase acoperite de 
scuame groase, grasoase, aderente, localizate în zonele ,seboreice”: 
santul  nazo-labial, sprancene, zona  intersprâncenoasă, liziera 
anterioară a pielii păroase a capului; 

- la nivelul scalpului: în formele puţin severe, pielea capului este 
acoperită de mici scuame neaderente (pitiriazis capitis), iar în formele 
severe se observă plăci eritematoase slab delimitate acoperite de 
scuame grăsoase, aderente la firele de păr; evoluția este cronică, 
posibil spre alopecie seboreica; 

- la nivelul toracelui ia forma unor plăci eritematoase inelare sau 
circinate cu margini scuamoase, localizate presternal şi interscapulo- 
vertebral, denumite „eczematidele figurate mediotoracice”. 

Dermatita seboreică a nou născutului şi sugarului 

Survine în primele 3 luni de viata în cadrul crizei seboreice a 
nou-născutului. Clinic, se observa cruste gălbui (cruste de lapte) care 
acoperă pielea capului sau marile pliuri. În formele extinse poate 
surveni eritrodermia desuamativa Leiner-Moussous. 

Tratamentul consta în aplicarea locală de keratolitice (acid 
salicilic 1-2%), imidazoli, sulfură de seleniu, gudroane minerale, 
propilen-glicol 15%. Sistemic se poate utiliza ketoconazolul, cu 
rezultate remarcabile datorită acţiunii pe pityrosporum ovale. 


4.3.3. Dermatită de contact 


Dermatita de contact poate fi de cauză alergică sau iritanta / 
toxică. Deşi diferenţele teoretice sunt considerabile, cele două forme 
de dermatita de contact sunt de obicei grupate împreună, deoarece pot 
fi prezente la acelaşi individ, clinic sunt asemănătoare şi nu se exclud 
reciproc 

Dermatita de contact alergică 

Este rezultatul hipersensibilizarii mediate celular (tip IV) 
declanşată de contactul tegumentului cu o substanță exogena. 
Evoluţia se desfăşoară în două faze: 

Faza de inducție sau de sensibilizare. Când bariera epidermica 
este depăşită, sistemul imun devine a doua linie de apărare. Printre 
keratinocite se afla celulele Langerhans, macrofage intraepiteliale înalt 
specializate, cu dendrite care formează o rețea de ,prindere” a 
antigenelor (substanţe chimice, microbi sau celule tumorale). În timpul 
fazei iniţiale de inducere, un antigen este capturat de către o celulă 
Langerhans care apoi părăseşte epidermul şi migrează în nodulii 
limfatici regionali. În timpul migrării celulele Langerhans suferă o 
maturare care le face capabile să activeze limfocitele T native. Aceste 
limfocite T prolifereaza, diferentiindu-se în limfocite circulante „cu 
memorie”. Această primă fază este clinic asimptomatică. 

Faza de răspuns. Această fază apare la un subiect deja 
sensibilizat, la 24-48 de ore după un nou contact cu alergenul. 
Limfocitele T cu memorie prezintă pe suprafaţa lor molecule de 
adeziune care favorizează migrarea spre piele. Aceste limfocite 
recunosc alergenul prezentat de celulele Langerhans. Ele vor prolifera 
şi secretă citokine (IL-1, TNFa) care atrag celulele inflamatorii, apoi 
citokine care reglează negativ fenomenele inflamatorii (IL-10). Eczema 
de contact reprezintă o hipersensibilitate celulară întârziată de tip Th1. 

Are următoarele caracteristici: 

- pentru a induce alergia este necesar un contact anterior; 

- este specifică unei substanţe chimice şi produşilor înrudiți; 

- după ce alergizarea s-a produs, orice zonă cutanată va reacţiona la 
alergen; 

- sensibilizarea persista timp nedefinit; 

- desensibilizarea este rareori posibila. 

Alergeni. Într-o lume ideală, alergenii vor fi înlocuiţi cu substanţe 
mai puţin dăunătoare şi deja se încearcă acest lucru. O întreagă 
industrie a luat naştere datorită necesităţii testării înaintea punerii pe 
piață a cosmeticelor sau a diverselor substanţe. În mod similar, alergia 
la crom este mai rară astazii în ţările dezvoltate, unde se insistă pe 
adăugarea sulfatului feros la fabricarea cimentului, pentru a reduce 
conţinutul de crom solubil în apă. Totuşi, alergenii de contact nu vor fi 
niciodată aboliti complet şi medicii trebuie să fie familiarizatii cu cei mai 
întâlniți. 

Factorii determinanti sunt foarte diferiți: 

- metale: crom, nichel, cobalt; 

- vegetale: flori (crizanteme, lalele, primule), fructe (lămâi, portocale), 
legume (morcovi, usturoi, ceapă), extrase vegetale; 

- cauciuc; 

- medicamente: anestezice locale, sulfamide, antibiotice (penicilină, 
streptomicină, neomiciăa), antifungice; 

- mase plastice; 

- detergenti şi substanţe chimice; 

- cosmetice: parfumuri, excipienti, lacuri, deodorante, şampoane, 
coloranţi pentru păr. 

Fotoalergenii sunt anumite substanţe care induc dermatite de 
contact numai după expunerea la radiaţiile ultraviolete. Leziunile apar 
şi predomină pe zonele fotoexpuse. Numeroase medicamente topice 
pot induce reacții de fotosensibilitate (antiinflamatorii nesteroidiene, 
fenotiazine) la fel ca şi vegetalele. 

Clinic şi evolutiv. Locul iniţial al apariţiei expunerii dă un indiciu 
asupra alergenului posibil implicat, la acest nivel producându-se brusc 
o reacţie localizată, de multe ori neregulată sau atipică, dar 
generalizarea ulterioară poate obtura acest lucru. În cazul în care 

alergenul este absorbit sistemic, leziunile se pot dezvolta pe locuri care 
nu au venit niciodata in contact cu acesta. Exista forme usor de 
recunoscut; alergia la nichel, de exemplu, da naştere la o eczema 
localizată sub bijuterii, curele şi încuietori. Pielea laxă a pleoapelor şi a 
regiunii genitale este locul de predilecție pentru apariția edemului. 
Alergenii posibili sunt numeroşi şi cei mai puţin obişnuiţi necesita 


cunoştinţe specializate. 


Tab.4.8. Alergeni comuni, în functie de regiunile anatomice. 


Scalp 
Frunte 
Pleoape 


Urechi 
Mucoasa 
bucală 
Fata 


Produse cosmetice, ornamente de par 

Palarii, masti, vopsele de par 

Cosmetice, lentile de contact, produse oftalmice, 
aeroalergeni vegetali 

Bijuterii, picături otice, aparate auditive 

Lucrări dentare, pastă de dinţi, gumă de mestecat, 
alimente 

Produse cosmetice şi de îngrijire a părului, lotiuni, 


măşti faciale, aeroalergeni 
Gât Bijuterii, cosmetice, textile 
Axilă Antiperspirante, textile 
Torace Cosmetice, textile, 
metalice 
Cosmetice, bijuterii, textile 


fermoare si alte accesorii 
Membre 
superioare 
Palme Expunere profesională, 
textile 


Textile, suprafeţe umede, cosmetice 


manusi (latex), creme, 
Membre 
inferioare 
Membre 
inferioare cu 
dermatita 
instalata 
Plante 
Regiunea 
perianala 
Organe 
genitale 


Antibiotice, alte tratamente topice 


Pantofi (materia prima din care sunt confectionati) 
Tratamente antihemoroidale, dezinfectante 


Cosmetice, spermicide, prezervative 





Dermatita de contact iritativa sau ortoergica 

Reprezinta peste 80% din totalul dermatitelor de contact. Este 
cea mai frecventa dermatita profesionala. Expunerea prelungita, uneori 
pe o perioada de mai multi ani este necesara pentru ca iritantii slabi sa 
producă o dermatita, de obicei la nivelul mâinilor şi antebratelor. Cei 
mai frecvenți incriminati sunt detergenti, substanțe alcaline, solvenți, 

uleiuri, substante abrazive. Cei cu pielea uscata sau pielea deschisa la 
culoare sunt mai vulnerabili. Dermatita atopică prezenta sau in 
antecedente dublează riscul dezvoltării unei eczeme iritante a mâinii. 

Clinic şi evolutiv. Manifestările sunt în raport cu tipul agentului 
iritant, concentraţia lui, durata contactului şi cu factorii individuali locali. 
Leziunea nu se extinde dincolo de zona de contact, este mai degrabă 
dureroasă decât pruriginoasa şi, în cazul în care agentul cauzal este 
suficient de puternic, se pot forma bule, mai degrabă decât vezicule 
mici. Necesitatea continuării muncii împiedica foarte des pielea să-şi 
recâştige funcţia normală de barieră. Chiar în condiţii ideale, aceasta 
poate dura mai multe luni, motiv pentru care eczema iritativa, probabil 
reversibilă în stadiile acute, se cronicizează. 

Diagnostic diferenţial. De multe ori este dificilă diferenţierea 
dermatitei de contact iritative de cea alergica şi de dermatita atopica a 
mâinilor, cu atât mai mult cu cât pacienţii atopici sunt predispuşi să 
dezvolte eczeme iritative. 

Tratament. Managementul dermatitei de contact implica 
evitarea factorilor alergeni şi iritanti responsabili, dar adeseori acest 
lucru nu este posibil, motiv pentru care echipamentul de protecţie este 
esenţial. Evitarea alergenului este obligatorie pentru vindecarea 
dermatitei de contact alergice, nefiind posibilă desensibilizarea. 
Cremele barieră pot fi folosite în cazurile stabilizate de dermatită de 
contact iritativă, iar mâinile murdare nu trebuie curățate cu solvenți 
puternici. Persoanele vulnerabile ar trebui sfătuite să evite locurile de 
muncă ce prezintă o expunere puternică la substanțe iritante. 
Corticosteroizii topici (1-2 săptămâni) şi emolientele sunt utile, dar 
secundar evitării substanţelor incriminate şi măsurilor protective. 
Antihistaminicele sunt ineficiente. În caz de piodermizare a leziunilor 
este necesară antibioterapia. 


4.3.4. Alte dermite eczematiforme 


Eczema microbiană şi micotică 
Este cauzată de diverse microorganisme sau produşi ai 


acestora. S-au descris şi cazuri de sensibilizare la agenţii dintr-un 
focar infecțios de la distanţă. Trebuie făcută distincţia dintre acest tip 
de eczemă şi eczema suprainfectată. Nu este o afecțiune infecțioasă a 
pielii, ci se datorează sensibilizării sistemului imun. O varietate de 
eczema microbiană este eczema paratraumatică, localizată în jurul 
plăgilor infectate. 

Eczema dishidrozică (pompholyx) 

Este o formă de eczemă care afectează palmele şi plantele, 
caracterizată prin vezicule şi bule cu conținut clar, foarte pruriginoase, 
localizate pe fetele laterale ale degetelor. 

Eczema asteatotică (eczema fisurară, eczema craquele) 


Este o dermatita asociata cu reducerea filmului hidrolipidic de la 
suprafata pielii, caracterizata de placarde uscate, eritematoase si 
acoperite de scuame mari, ihtioziforme. 

Eczema numulara 

Se intalneste frecvent la adulti si este caracterizata prin aparitia 
unor plăci rotund-ovalare bine delimitate, cu vezicule sau papulo- 
vezicule pe o bază eritematoasă, localizate de obicei la nivelul mâinilor 
şi antebratelor. 

Eczematidele 

Sunt leziuni eritemato-scuamoase, uneori cu forme figurate şi 
diseminate, în etiologia cărora sunt incriminate infecţii, secreția de 
sebum, medicamente sau alimente. Se prezintă sub mai multe aspecte 
clinice: eczematide seboreice (plăci policiclice eritematoase, acoperite 
de scuame cu aspect grăsos, dispuse pe zonele seboreice); 
eczematide pitiriaziforme (plăci eritematoase pruriginoase acoperite de 
scuame uscate) şi eczematide psoriaziforme (plăci eritemato- 
scuamoase acoperite de scuoame groase pluristratificate). 


4.3.5. Neurodermita 


Neurodermita se manifestă ca o eczemă care ia de la început 
un aspect de placă lichenificată, de regulă unică, uneori multiplă, care 
apare după grataj. 

Plăcile au formă ovalară şi sunt constituite din trei zone: o zonă 
periferică hiperpigmentata, cu accentuarea cadrilajului tegumentar 
normal; o zonă mijlocie formată din papule mici neregulate; o zonă 
centrală infiltrată şi îngroşata. Se localizează de obicei în regiunea 
nucala la femei şi genital, perineal sau perianal la bărbaţi. O corelaţie 
posibilă este cea cu stresul cronic. 

Tratamentul corespunde cu cel al unei eczeme cronice 
lichenificate: topice cortizonice potente sau infiltratii intralezionale cu 
triamcinolon. 


4.4. Prurigouri 


Prurigourile sunt dermatoze diseminate pruriginoase, papulo- 
veziculoase, acute sau cronice. 

Forme clinice 

Prurigoul__acut_al_copilului__(prurigo__strofulus__sau__urticaria 
papulara) 

Apare între 6 luni şi 6 ani, după această vârstă dispărând 
spontan în majoritatea cazurilor. Clinic se observa papulo-vezicule 
foarte pruriginoase, înconjurate de mici plăci urticariene. Pe măsură ce 

unele elemente se rup altele reapar, erupția luând un aspect polimorf. 
Localizarea pe zonele descoperite (trunchi şi membre, palmo-plantar, 
frunte) sugerează implicarea insectelor, în timp ce etiologia 
arachnidiana este suspectată in localizările de pe gambe şi zonele de 
presiune. Evoluţia este recurentă şi după vârsta de 6-8 ani dispare 
spontan. 

Prurigoul acut al adultului 

Este o erupție papulo-veziculoasă pruriginoasă, leziunea având 
baza infiltrată şi în vârf o mică veziculă plină cu lichid serocitrin, lipsind 
placa urticariană. Evoluţia se face de obicei într-un singur puseu. 

Prurigoul cronic al copilului 

Îmbraca două forme: prurigo Besnier şi prurigo Hebra. 

Prurigoul Besnier debutează în prima copilărie ca o erupție 
papulo-veziculoasă localizată la nivelul pliurilor cu evoluţie spre 
lichenificare. Este considerat o formă cronică a dermatitei atopice care 
dispare spontan sau se atenuează la pubertate sau la vârsta adultă. 

Prurigoul Hebra debutează prin prurit violent urmat de apariția 
de papule infiltrate, localizate pe fețele de extensie ale genunchilor sau 
antebratelor si mai rar pe trunchi. Evoluţia este cronică cu pusee în 
timpul iernii. 

Prurigoul cronic al adultului 

Prurigoul actinic, denumit şi urticaria papuloasa cronică, 
afectează cu predilecție adulţii de 40 - 60 de ani, mai frecvent femeile. 
Se caracterizează prin papule urticariene, papulo-vezicule şi noduli 
inflamatori hiperpigmentati. Leziunile sunt localizate mai ales pe părțile 
de extensie ale membrelor, torace şi fese. 

Prurigoul solar se prezintă sub forma unor papule şi plăci 
infiltrate localizate pe zonele fotoexpuse, cu debut la câteva zile după 
expunerea la soare, foarte pruriginoase şi evoluţie spre lichenificare. 

Prurigoul nodular Hyde este o dermatoză rară, cu evoluţie 
cronică. Clinic, se caracterizează prin noduli bruni cu diametrul de 1-3 
cm şi suprafața verucoasa, pruriginoşi, localizati de electie pe zonele 
de extensie ale membrelor. 

Prurigoul cronic al varstnicului (prurigo senil 

Debutează după 60 de ani, aparent fără cauză. Se 
caracterizează prin papule eritematoase fără vezicule, extrem de 
pruriginoase, care se remit prin pete depigmentate central şi 
hiperpigmentate periferic. 

Tratament. Măsurile generale includ suprimarea factorilor 
cauzali şi corectarea factorilor favorizanti. Local, se pot administra 
preparate cu dermocorticoizi și mixturi antipruriginoase. Tratamentul 
sistemic presupune administrarea de antihistaminice sau dapsona. De 
asemenea, se poate apela la PUVA-terapie, imunosupresoare, 
retinoizi, crioterapie. 

5. BOLILE ȚESUTULUI CONJUNCTIV 


Trăsătura principală a acestor afecţiuni este inflamatia tesului 
conjunctiv care duce la atrofia sau scleroza dermului, artrite şi anomalii 
ale altor organe. În plus, se caracterizează prin prezenţa anticorpilor 
împotriva țesutului normal şi ai componentelor celulare; aceste 
tulburări sunt clasificate ca fiind autoimune. 


5.1. Lupusul eritematos 


Lupusul erithematos (LE) este o boală autoimună care poate 
varia de la forma simpla cutanată (lupus discoid), la modele asociate 
cu afectarea unor organe interne (lupus eritematos subacut), până la 
afectarea sistemică (lupus eritematos sistemic). 


5.1.1. Lupusul eritematos sistemic 


Etiologie. Cauza este necunoscută, dar factorii ereditari, cum ar 
fi deficitul de complement şi anumite tipuri HLA cresc susceptibilitatea 
de a dezvolta boala. Lupusul este rezultatul interacțiunii genelor 
susceptibile şi ai factorilor de mediu. Această interacţiune are ca şi 
consecinţă un răspuns imun anormal comportând o hiperactivitate a 
limfocitelor T şi B care nu poate fi blocată prin mecanismele de 
imunoreglare conducând la producerea de anticorpi, în particular ai 
anticorpilor antinucleari şi anti-ADN. Expunerea la lumina solară sau la 
radiaţiile artificiale cu ultraviolete poate precipita boala sau poate duce 
la exacerbări, probabil prin expunerea antigenilor nucleari sau 
citoplasmatici anterior ascunsi la autoanticorpi. 


Tab. 5.1 Autoanticorpi implicaţi în patogenia colagenozelor. 
Boală Autoanticorpi Frecvența 
(%) 

Lupusul eritematos anti-ADN dublu catenar 50-70 
sistemic Anti-Sm 15—30 

Antifosfolipide 10-20 
Lupus indus Antihistone Comun 
medicamentos 


Lupus cutanat subacut Anti-Ro (SS-A) 50-70 
Anti-La (SS-B) 20-30 
Dermatomiozita Anti-Jo1 20-30 
Anti-Mi2 5-10 
Sclerodermie sistemică Anti-SCL70 20-30 
Sindrom CREST Anticentromer 20-30 
Anti-U1RNP 100 

Astfel de autoanticorpi impotriva ADN, a proteinelor nucleare si 
a altor componente sunt tipici pentru lupus, iar complexele imune 
formate sunt depozitate in tesuturi sau pot fi detectate in ser. Anumite 
medicamente, cum ar fi hidralazina si procainamida pot actiona ca 
trigger pentru aparitia lupusului eritematos, in timp ce altele, cum sunt 
contraceptivele orale, anticonvulsivantele, minociclina, etanerceptul si 
captoprilul precipita boala doar ocazional. 

Clinic. De regula, debutul este acut, afectand mai frecvent sexul 
feminin (sex ratio 8:1). Eruptia clasica din LES este reprezentata de 
eritem al pometilor şi nasului in forma de ,fluture”, însoţit de edem 
facial. Rar pot fi observate vezicule, prezenta lor semnificand boala 
sistemica agresiva. Unii pacienti dezvolta placi inelare sau discoide 
papulo-scuamoase răspândite pe tot corpul asemănătoare celor din 
lupusul discoid iar aproximativ 20% dintre pacienţi, nu au manifestări 
cutanate. Alte manifestări dermatologice includ  telangiectazii 
periunghiale, eritem localizat la nivelul falangelor, căderea părului (în 
special la nivelul marginii frontale a scalpului) şi fotosensibilitate. Pot fi 
observate ulceratii bucale (la nivelul palatului, linguale sau la nivelul 
mucoasei bucale). 

Evolutie. Manifestările cutanate pot fi tranzitorii, continue sau 
recurente şi se corelează cu activitatea bolii. LES acut poate fi asociat 
cu febră, artrită, pericardită, poliarterită, pleurezie, pneumonită, 
pericardită, miocardită şi manifestări cerebrale. Implicarea organelor 
interne poate fi fatală, dar aproximativ trei sferturi supraviețuiesc mai 
mult de15 ani. Afectarea renală sugerează un prognostic rezervat. 

Complicatii. Afectarea cutanată poate conduce la apariţia de 
cicatrici şi leziuni hiperpigmentate, dar principalul pericol este 
afectarea organelor interne şi efectele secundare ale tratamentului. 

Diagnostic pozitiv şi diferenţial. Lupusul eritematos sistemic ar 
trebui suspicionat atunci când un eritem caracteristic se asociază cu 
febră, stare generală alterată şi afectarea organelor interne. 
Diagnosticul se bazează pe o serie de argumente clinice şi biologice; 
este necesar un număr minim de 4 criterii pentru susținerea 
diagnosticului de LES (tab.5.2). 

Diagnostic diferențial. LES este un mare imitator. Diagnosticul 
diferenţial se face cu rozaceea, dermatomiozita, eczema sau cu o 
erupție virală. Eritemul malar trebuie diferențiat de arsura solară, 
rozacee, eczeme sau dermatomiozită. Ocazional, leziunile seamănă 
cu cele din psoriazis sau lichen plan. Căderea părului sugerează 
efluvium telogen. Plăcile de la nivelul scalpului pot cauza alopecia 
cicatricială. 

Tab. 5.2. Criteriile ARA de diagnostic pentru LES. 
Eritem malar Eritem fix, plat sau reliefat pe eminentele malare 
Lupus discoid Placi eritematoase reliefate cu cruste keratozice 
aderente şi obstructii foliculare; pot fi prezente 
cicatrici atrofice 


Fotosensibilitate 

Ulceratii orale 

Artrite Artrite neerozive, afectand doua sau mai multe 
articulatii periferice 

Serozita Pleurita sau pericardita 

Afectare renala Proteinurie peste 0,5 g/zi sau mai mare de 3 + 


sau cilindri celulari 
Afectare Convulsii sau psihoza fara alte cauze 
neurologica 
Afectare Anemie hemolitica sau leucopenie (mai putin de 
hematologica 4000/ul) sau limfopenie (mai putin de 1500/ul) 
sau trombocitopenie (mai putin de100.000/ul) 
Anomalii Preparate pozitive pentru celule lupice sau 
imunologice anticorpi anti ADN dc sau anti-Sm sau VDRL fals 
pozitiv 
Anticorpi Titru anormal de anticorpi antinucleari (ANA) 
antinucleari 





Paraclinic 

Biopsia leziunilor cutanate este importantă deoarece patologia 
şi imunopatologia sunt distinctive. De obicei, epidermul este subțire, cu 
degenerarea prin lichefactie a celulelor bazale epidermice si un uşor 
infiltrat celular mononuclear perivascular. Imunofluorescenta directa 
releva depozite de IgG, IgM, IgA si C3 la nivelul jonctiunii dermo- 
epidermice (tab.5.3). 

Puseele de lupus sunt in general acompaniate de un sindrom 
inflamator caracterizat prin: VSH crescut, hiperfibrinemie si hiper-a2- 
globulinemie. Hematologic se observa anemie, leucopenie, 
trombopenie sau tulburari de hemostaza. 

Anticorpii anti-ADN dublu catenar sunt corelati cu afectarea 
renala si cu boala evolutiva. Se mai disting si alte tipuri de anticorpi: 
anticorpi anti-ENA (anticorpi specifici ai antigenelor nucleare solubile), 
anticorpi anti-Sm (putin frecventi dar foarte specifici pentru LES), 
anticorpi anti-Ro, anticorpi anti-RNP. Pot fi intalniti diversi autoanticorpi 
nespecifici de organ: anticorpi antifosfolipidici, factor reumatoid, 
anticorpi antiplachetari. 

Tab.5.3. Modificari paraclinice in LES. 
Test Rezultate 
Biopsie cutanata Degenerarea celulelor bazale, epiderm subtire, 
inflamatie 
Imunofluorescenta Depozite fibrilare sau granulare de IgG, IgM, 
IgA si/sau C3 la nivelul membranei bazale 


Hematologic Anemie, VSH crescut, trombocitopenie, 
leucopenie 

Imunologic Anticorpi  antinucleari, anti ADN dc, 
complement total scăzut, anticoagulant lupic, 
teste fals pozitive pentru sifilis 

Examen urina Proteinurie, hematurie 





Tratament 

Tratamentul formelor minore cutaneo-articulare se bazeaza pe 
antiinflamatorii nonsteroidiene gi  antimalarice de sinteză 
(hidroxicloroquina, 400 mg/zi). Tratamentul formelor viscerale se 
bazează pe corticoterapie, prednisonul fiind corticoidul de referință 
(0,5-1 mg/kgc/zi). Doze mari de prednisolon sunt adesea necesare 
pentru a obține control bolii. 

Agenţii imunosupresori, cum ar fi azatioprina, ciclofosfamida şi 
alte medicamente de suport (antihipertensive sau anticonvulsivante) 
pot fi, de asemenea, necesare. Utilizarea imunosupresoarelor este 
limitată la formele viscerale grave sau corticodependente. Pulsterapia 
cu gamaglobuline este promițătoare. Recent, a fost aprobat belimumab 
pentru tratamentul lupusului sistemic sever rezistent la terapiile 
standard, un anticorp monoclonal al cărei ţinta este limfocitul B. 


5.1.2. Lupusul eritematos subacut 


Lupusul eritematos subacut este mai puţin sever decât forma 
sistemică, deseori pielea fiind singurul organ afectat. Cu toate acestea, 
jumătate dintre pacienţi prezintă şi semne sistemice. Etiologia nu este 
bine înțeleasă, unele indicii fiind date de experimentele in vivo. 
Autoanticorpii anti-Ro (SS-A) sunt în mod particular prezenţi şi pot 
activa complementul. Citotoxicitatea celulară anticorp-dependenta şi 
titrul de autoanticorpi anti-Ro sunt amplificate de estradiol, aceasta 
fiind probabil explicaţia prevalentei crescute la sexul feminin. 

Clinic şi evolutiv. Pacienţii prezintă de obicei fotosensibilitate 
marcată. Leziunile cutanate sunt fie policiclice cu margini eritemato- 
scuamoase, fie psoriaziforme, predominând pe zonele fotoexpuse ale 
jumatatii superioare a corpului. Leziunile sunt de obicei simetrice şi 
greu de diferențiat de cele din lupusul discoid sau de lupusul 
eritematos sistemic cu leziuni discoide diseminate. La fel ca în LES, 

evolutia este indelungata. Leziunile cutanate se vindeca dupa o 
perioadă mai lungă de timp dar nu lasă atrofie cicatricială; cel mai 
adesea se observă leucodermie postlezională. 

Complicatii. Afectarea sistemică este frecventă, dar de obicei de 
gravitate redusă. Anticorpii anti-Ro pot traversa bariera fetoplacentara 
şi copiii născuţi din mame care au sau au avut boala pot dezvolta 
lupus eritematos neonatal caracterizat prin leziuni cutanate inelare 
tranzitorii şi bloc cardiac permanent. 

Diagnostic diferential. Morfologia este caracteristică, dar 
leziunile pot fi confundate cu cele din psoriazis sau din lupusul discoid. 
Leziunile inelare trebuie diferenţiate de tinea corporis şi de eritemul 
figurat. 

Paraclinic. Pacienţii ar trebui evaluati în acelaşi mod ca şi cei cu 
LES acut, deşi depozitele de imunoglobuline de la nivelul pielii şi 
anticorpii antinucleari serici sunt mai putin frecvenți. Multi pacienți 
prezintă autoanticorpi împotriva SS-A (Ro) şi SS-B (La). 

Tratament. Lupusul eritematos subacut răspunde bine la 
antimalarice. Corticosteroizii topici de potenta moderată şi retinoizii 
orali sunt eficienţi în anumite cazuri. Steroizii sistemici pot fi necesari în 
anumite cazuri, mai ales în caz de afectare a organelor interne. 


5.1.3. Lupusul eritematos cronic 


Este forma cea mai comună de lupus eritematos. Pacienţii cu 
lupus eritematos cronic pot avea doar una sau două placi sau mai 
multe în diferite arii. Cauza este, de asemenea, necunoscută, dar 
radiaţiile UV par a fi incriminate. 

Clinic. Leziunile de lupus eritematos cronic pot fi eritematoase, 
scuamoase, acoperite de depozite furfuracee, cicatriciale şi atrofice, cu 
telangiectazii sau  hipopigmentate si cu zona periferică 
hiperpigmentata. Sunt bine delimitate şi apar în principal la nivelul 
zonelor expuse la soare ale scalpului, fetei şi urechilor. Se disting mai 
multe forme clinice de lupus eritematos cronic. 

Lupusul eritematos fix sau discoid. Leziunile sunt reprezentate 
de plăci eritemato-scuamoase care se extind foarte încet sau rămân 
neschimbate pe perioade lungi de timp. În fazele tardive se instalează 
cicatrici deprimate. 

Lupusul eritematos centrifug se caracterizează prin 
predominanta eritemului facial. Sub tratament se poate resorbi fara a 
lăsa cicatrici. 

Lupusul eritematos tumidus asociază eritem cu un edem 
important. 

Lupusul eritematos cretaceu (hiperkeratozic) se caracterizează 
printr-o scuamă groasă, predominantă. 

Lupusul chilblain este caracterizat prin leziuni leziuni inchise la 
culoare eritemato-edematoase, localizate acral, cu aspect de 
degeratura. Este deseori rezistent la tratament. 

Lupusul profund este reprezentat de paniculita lupica. 

Evolutie. Boala poate evolua spre agravare, dar in aproape 
jumătate din cazuri intra în remisiune în câţiva ani. Cicatricile sunt 
comune şi pierderea părului poate fi definitivă dacă acestea se 
formează la nivelul scalpului. În mod excepțional, lupusul eritematos 
cronic poate progresa spre LES. 

Diagnostic diferenţial. Psoriazisul este greu de diferențiat de LE 
cronic, care debutează prin plăci scuamoase, dar în psoriazis plăcile 
sunt mai mari, mai groase, cu tendinţa la simetrie şi afectează zone 
diferite. LE cronic este comun la nivelul fetei, urechilor şi zonelor 
expuse la soare, în timp ce în psoriazis plăcile sunt dispuse la nivelul 
umerilor, genunchilor, scalpului şi regiunii sacrale. LE cronic conduce 
mult mai frecvent la pierderea părului decât psoriazisul. 

Paraclinic. Majoritatea pacienţilor au stare generală bună dar 
screeningul pentru LES se impune. Biopsia cutanată este mult mai 
utilă dacă este prelevata dintr-o zonă netratata şi în care încă mai sunt 
prezente anexe. Imunofluorescenta indica depozite de IgG, IgM, IgA şi 
C3 la nivelul membranei bazale. Testele de sânge sunt de obicei 
normale, dar uneori se pot detecta anticorpi antinucleari. 

Tratament. În  lupusul eritematos cronic se utilizează 
corticosteroizi topici potenti şi foarte potenti. Este justificat a se folosi şi 
la nivelul feței din moment ce riscul de cicatrici este mai rău decât cel 
de atrofie. Steroizii topici ar trebui aplicaţi de două ori pe zi până când 
dispare inflamatia sau apar efecte secundare (atrofie); pentru 
întreţinere se folosesc preparate mai puţin concentrate. Dacă nu 
răspunde la acest tratament, injectiile intralezionale de triamcinolon pot 
fi utilizate. Leziunile generalizate necesita antimalarice precum 
hidroxiclorochina. Evitarea expunerii la soare şi cremele 
fotoprotectoare sunt de asemenea importante. Retinoizii orali şi 
talidomida s-au dovedit utili la cazurile recidivante, dar trebuie 
administrate sub strictă supraveghere. 


5.2. Sclerodermia 
Sclerodermia reprezintă o induratie fibroasă a pielii, evolutivă, 
asociată sau nu cu afectare viscerala. Dermatologii definesc 


sclerodermia (fibroză excesivă a pielii) ca fiind mai degrabă un grup de 
afecţiuni decât o boală. 

5.2.1. Sclerodermia sistemica 


Sclerodermia sistemica este o afectiune multisistemica care 
cuprinde elemente vasculare, inflamatorii si fibrotice. Debutul este 
insidios la majoritatea cazurilor fără o cauză aparentă. La un număr de 
cazuri debutează după stări febrile, şocuri alergice sau traumatisme. 
La începutul bolii, celulele T supresoare, care sunt dominante, se 
infiltrează în derm şi determină fibroblaștii să producă mai mult acid 
hialuronic şi colagen de tipul I. Mai mult, are loc o îngroşare a intimei 
arterelor şi arteriolelor. Aceste procese nu apar numai la nivelul pielii, 
ci implică multe alte organe cum ar fi intestinul, plămânii, rinichii şi 
inima, ducând la disfuncţii de organ şi mai apoi la moarte. 

Etiopatogenie. Cauza apariţiei sclerodermiei sistemice nu este 
cunoscută, dar se pare că au loc procese complexe care la prima 
vedere par fără nici o legătură. O fază vasculară precede deseori 
scleroza. Moleculele de adeziune sunt stimulate de celulele endoteliale 
şi de citokinele chemotactice sintetizate. Urmează o infiltratie tisulară 
oligoclonală cu limfocite T CD4+ şi macrofage, urmată de producerea 
unor niveluri crescute de IL-4 şi TGF, niveluri la care fibroblastii produc 
colagen. TGF stimulează sinteza de colagen şi proteine matriceale, 
scade sinteza metaloproteinazelor care distrug colagenul şi păstrează 
fibroblaștii în stare activă. Scleroza difuză este o caracteristică a bolii 
grefă contra gazdă după transplantul alogenic de măduvă osoasă. 
Aceasta a dus la ipoteza conform căreia scleroza difuza ar putea fi 
produsă de aceleaşi mecanisme. 

Clinic. Majoritatea pacienţilor prezintă sindrom Raynaud însoțit 
de edeme şi infiltratii ale degetelor, dureri şi tumefactii ale articulaţiilor 
interfalangiene sau poliartralgii. Scleroza tegumentară se instalează 
progresiv de la nivelul degetelor, cuprinzând apoi mâna şi realizând 
aspectul de mână sclerodermică. Degetele devin sclerozate, rigide şi 
lucioase, unghiile sunt distrofice, iar la nivelul pulpei degetelor apar 
ulceratii cronice dureroase. La nivelul faciesului pielea se sclerozează 
şi se infiltrează, aderă la oasele feţei, pliurile sunt şterse, iar fata ia 
aspectul de „icoană bizantină”. Frecvent se observă telangiectazii 
periunghiale. La unii pacienţi la începutul bolii apare hiperpigmentarea 
şi pruritul. Sindromul care asociază telangiectazii cu sclerodactilie, 
calcinoză cutanată, afectare esofagiană şi sindrom Raynaud poartă 
denumirea de sindromul CREST. 

Tab.5.4. Semne cutanate ale sclerodermieii sistemice. 
Sindrom Raynaud (95 %) 
Scleroza (in special la maini si degete) 
Hiperpigmentare difuza 
Nas efilat 
Facies de „icoana bizantină” 


Micsorarea aperturii orale 
Telangiectazii in forma de panza 
Subtierea buzelor 

Dilatarea capilarelor periunghiale 
Anomalii ale unghiilor (pterigium) 
Calcinoza cutanata 





Evolutie. Pe măsură ce boală evoluează, scleroza se întinde pe 
fata, scalp şi corp. Nasul se subtiaza, iar buzele devin retractate cu 
cicatrici radiale in jurul gurii. Majoritatea pacienţilor asociază 
manifestări digestive reprezentate de disfagie, esofagita, constipatie, 
diaree şi malabsorbtie. Fibrozarea plămânilor conduce la dispnee; 
fibroza inimii şi hipertensiunea pulmonară reprezintă cauza instalării 
insuficientei cardiace. Simptomele renale apar în fazele tardive ale bolii 
cu manifestări de albuminurie, azotemie şi hipertensiune renală. 

Complicatii. Majoritatea complicatiilor sunt cauzate de afectarea 
altor organe, însă ulceraţiile degetelor si calcinoza pot provoaca de 
asemenea neplăceri. Pielea sclerozata imobilizează încheieturile şi 
conduce la contracturi. 

Diagnostic diferential. Sindromului Raynaud trebuie diferentiat 
de degeraturi şi eritromelagie. Scleroza trebuie diferențiată de morfea 
generalizata, porfiria cutanata tardiva, boala mixta de tesut conjunctiv, 
fasceita eozinofilica, sclerodactilia diabetica si artrita acuta care 
conduce la tumefierea degetelor. În puţine cazuri, boala ia aspectul 
progeriei, scleromixedemului, amiloidozei sau sindromului carcinoid. 
După cum şi numele sugerereaza, dermopatia sclerotică nefrogenă 
apare la unii pacienţi cu boli renale care fac dializă; cauza bolii ar 
putea fi eritropoietina care este folosită pentru a trata anemia, sau 
gadoliniumul folosit în examinările radiolgice. Sindroame similare au 
fost descoperite în urma ingestiei uleiului de seminţe de rapita alterat, 
a I-triptofanului dimerizat şi în urma tratamentului antitumoral cu 
bleomicina (tab.5.5). 

Tab.5.5. Diagnosticul diferential al sclerozei. 
Sistemica Localizată 
Sclerodactilia diabetică Lichenul scleroatrofic 
Boala cronică grefă contra gazdă  Fasceita eozinofilica 
Fenilcetonuria Injectii (silicon, parafina, vitamina 
Porfiria cutanată tardivă K) 
Substanțe chimice (monomeri ai  Infecţii cu Borrelia burgdorferi 
policlorurii de vinil) (Europa şi Asia) 
Medicamente (bleomicină, Traumatisme 
pentazocinaăşi taxani) Radioterapie 
Amiloidoza 
Dermopatia sclerozantă 
nefrogenă 
Progeria 
Sindromul Werner 
Sindromul carcinoid 





Paraclinic. Diagnosticul se stabileşte clinic deoarece anomaliile 
histologice sunt rareori prezente înainte ca semnele clinice să apară. 
Testele de laborator ar trebui să includă anticorpii antinucleari 
fluorescenti şi examinarea funcţională a organelor implicate: inimă, 
rinichi, plămâni, articulaţii şi muşchi. Testele cu bariu trebuie evitate 
deoarece obstructia ar putea întârzia evacuarea. Pe lângă investigaţiile 
uzuale sunt necesare radiografii ale mâinilor, măsurarea nivelului 
enzimilor musculare, a imunoglobulinelor şi a anticorpilor anti Scl-70. 

Tratamentul este nesatisfăcător. În cazul sindromului Raynaud 
se folosesc blocanti de calciu (nifedipina). Corticoterapia generală este 
indicată la aproximativ 1/3 dintre bolnavi, în formele grave. În formele 
cu manifestări articulare se indica salicilati şi antimalarice de sinteză 
(cloroquin, hidroxicloroquin). Medicația imunosupresoare (azatioprina, 
ciclofosfamida) şi antinflamatorie este utilizată doar în fazele de 
activitate a bolii. Medicația antifibroasă (D-penicilamina, colchicina, 
vitamina E) scade sinteza colagenului şi favorizează maturizarea şi 
solubilitatea lui. D-penicilamina are multe efecte adverse, în special la 
nivel renal. Este benefică fizioterapia, metodele de fizioterapie fiind 
efectuate în special la nivelul mâinilor.. Fotofereza este experimentală. 
Recent au apărut rapoarte încurajatoare care arata eficienta 
fototerapiei cu ultraviolete A-1 (340-400 mm) pentru zonele cutanate 
afectate în scleroza sistemica. Antagoniştii receptorilor endoteliali 
precum bosentanul reduc riscurile hipertensiunii pulmonare. 

5.2.3. Sclerodermia localizata (morfeea) 


Morfeea reprezinta o forma localizata de sclerodermie care 
afectează teritorii limitate ale tegumentului. Etiologia este putin 
cunoscută cu excepţia boreliozei Lyme care a fost incriminata în 
patogenia acestei afecţiuni. 

Clinic, se prezintă prin plăci şi placarde rotunde sau ovalare 
prezentând trei faze evolutive: eritematos, de induratie cutanata şi de 
atrofie. Multe din aceste plăci sunt înconjurate de un halou violaceu. 
Pornind de la variatele aspecte clinice, sclerodermia localizată a fost 
clasificată astfel (Peterson şi colab. 1995): 

- morfea în plăci: morfea în plăci, morfea gutata, atrofodermia Pasini şi 
Perini, morfea cheloida, lichenul scleros şi atrofic; 

- morfea generalizată; 

- morfea buloasa; 

- scerodermia lineara: morfea lineara, sclerodermia in ,lovitura de 
sabie “/sclerodermia in banda, atrofia hemifaciala progresiva; 

- morfea profunda: morfea subcutanata, fasceita cu eozinofilie, morfea 
profunda, morfea pansclerotica cu disabilitate. 

Unii autori cpnsidera scleroza licheniforma, morfeele, morfeele 
profunde, fasceita eozinofilica şi morfeea panslcerotică, aparținând 
aceluiaşi spectru de scleroze localizate la nivelul pielii şi adeseori se 
produc suprapuneri. Unele entități ca atrofodermia Pasini şi Pierini, 
fasceita cu eozinofilie, sau lichenul scleros şi atrofic sunt clasificate în 
cadrul subtipurilor de sclerodermie localizată, dar includerea lor este 
încă controversată. 

Evoluție. Netratata, morfeea se poate vindeca şi spontan dar de 
cele mai multe ori lasă sechele: plăci atrofice, hiperpigmentatii, ulceratii 
locale sau depuneri calcare. Prognosticul este de regulă bun, fibroza 
dispărând gradual şi lăsând în loc o zonă deprimată şi 
hiperpigmentată. 

Tratamentul nu are efect sau acţionează lent şi include: steroizi 
topici, derivați topici de calcipotriol, antiinflamatoare nesteroidiene, 
PUVA terapie sau  hidroxiclorochină la pacienți selecționați. 
Tratamentul general se face cu penicilină, griseofulvină cu efect 
antiinflamator sau vitamina E. În formele cu tendință la extindere se 
poate utiliza corticoterapia generală în doze moderate. 


Fasceita eozinofilică 

Se caracterizează prin arii indurate localizate, care apar uneori 
după o infecție respiratorie sau după un efort mai prelungit si intens. 

Hipergamaglobulinemia şi  eozinofilia sunt prezente iar 
examenul histopatologic evidențiază îngroşarea fasciei musculare. În 
ciuda denumirii comune de fasceită eozinofilică şi a eozinofiliei 

marcate in periferie, fascia nu este eozinofilica sau penetrata de 
eozinofile. 

Afectiunea răspunde prompt la administrarea de corticoizi 
sistemici, prognosticul pe temen lung este bun, dar invaliditatea pe 
termen scurt poate fi marcată. 


Lichenul scleros 

Este considerat de unii autori înrudit cu morfeea, cu care poate 
coexista. Cu toate acestea ariile afectate nu sunt îndurate, 
prezentându-se ca macule albe tegumentare cu obturarea orificiilor 
foliculilor piloşi. Femeile sunt mult mai frecvent afectate decât bărbații 
şi, deşi poate fi afectată orice zonă a pielii, leziunile clasice de 
culoarea fildeşului înconjoară vulva şi anusul. Pruritul dificil de tratat 
este comun în aceste zone şi afecțiunea poate predispune la apariția 
carcinomului vulvar. La bărbaţi poate conduce la stenoza meatului 
urinar sau la simfize între preput şi gland. 


5.3. Dermatomiozita 


Dermatomiozita reprezintă un subset al polimiozitei care 
asociază o miozită inflamatorie cu modificări cutanate distinctive. 

Etiopatogenie. Cauza este necunoscută, fiind incriminat un 
mecanism autoimun. Anticorpii anti muşchi striat pot fi prezenţi. Când 
debutează după 40 de ani, dermatomiozita poate indica o afecţiune 
malignă internă, deoarece, ipotetic, epitopii unor antigene tumorale 
sunt foarte asemănători cu cei ai muschiului striat. Originea infecțioasă 
a fost evocată pe baza identificării ARN-ului viral în polimiozită şi 
dermatomiozită. Au fost incriminati virusul Coxackie B, enterovirusuri, 
adenovirusuri, virusul hepatitei B, virusul influenzae, dar şi paraziți 
precum toxoplasma.. 

Clinic, debutul se face în 50% din cazuri prin instalarea unui 
sindrom muscular la nivelul grupelor proximale care se manifestă prin 
oboseală accentuată la cele mai mici eforturi fizice, tulburări de fonație 
şi deglutitie, alături de care apar erupții cutanate diverse. 

Semnele cutanate sunt caracteristice. Tipic, pacientul prezintă 
eritem şi edem heliotrop care realizează aspectul „în lunetă” sau „în 
ochelari”. Eritemul cu nuanţă liliachie poate lua şi aspect de 
„vespertilio”, putând să se întindă şi la nivelul decolteului sau pe feţele 
de extensie ale articulaţiilor: coate, articulaţii metacarpofalangiene sau 
interfalangiene. Semnul Gottron, reprezentat de benzi eritemato- 
violacee localizate pe dosul mâinilor, în special la nivelul 
proeminentelor osoase, este caracteristic. Leziunile cutanate 
nespecifice sunt reprezentate de plăci şi placarde eritematoase 
diseminate pe torace şi abdomen, plăci de tip poikilodermic, erupții 

foliculare parakeratozice, leziuni de tip bulos, sufuziuni cutanate, 
telangiectazii periunghiale, livedo reticularis, sindrom Raynaud. 
Semnele cutanate apar in acelasi timp cu simptomele musculare, dar 
uneori le preced cu luni sau ani. 

Mucoasele pot fi afectate cu prezenta de leziuni de tip 
eritematos, leucokeratozic sau aftoid. În evoluţie sunt afectate 
organele interne cu prezenţa tulburărilor cardio-vasculare, gastro- 
intestinale, renale, articulare, nervoase şi pulmonare. 

Evoluție. La copil, afecțiunea este de cele mai multe ori 
autolimitată, dar la adulţi poate fi progresivă. În evoluție, pot apărea 
fenomene Raynaud, artralgii, disfagie şi calcinoze. Erupția cutanată 
poate deveni scuamoasă şi, rar, pruriginoasă. Prezenţa calcinozei 
sugerează un prognostic bun. Miozita poate conduce la slăbiciune 
musculară permanentă şi imobilitate, iar inflamatia la contracturi sau 
calcinoze. Uneori evoluţia poate fi spre exitus prin miopatie progresivă 
severă. 

Diagnostic diferenţial. Alte boli ale țesutului conjunctiv pot arăta 
similar, în special boala mixta de țesut conjunctiv şi lupusul eritematos 
sistemic. În lupus, leziunile degetelor respecta pielea interarticulară, în 
timp ce în dermatomiozită este preferenţial afectată. Toxoplasmoza 
poate cauza un sindrom dermatomiozită-like. Miopatia poate fi un efect 
advers al tratamentului cu steroizi sistemici. 

Paraclinic. 30-40% dintre adulții peste 40 de ani cu 
dermatomiozită au asociat o afecțiune malignă. Dermatomiozita 
coincide cu instalarea malignitatii şi poate evolua favorabil dupa 
rezolvarea acesteia. De aceea, la adult se impune o investigare 
amănunțită în această direcţie. Enzimele musculare înregistrează 
niveluri crescute. Electromiografia detectează anomaliile musculare şi 
biopsia unui muşchi afectat indica inflamație şi distructie. Surprinzător, 
deseori, VSH-ul este normal şi anticorpii antinucleari sunt absenți. 
Prezența anticorpilor anti Jo-1 in plasmă sugerează risc crescut de 
miozită, artrită şi afectare interstitiala pulmonară. Toxoplasmoza 
trebuie exclusă prin serologie. 

Tratament. Steroizii sistemici, de obicei în doză mare, 
protejează împotriva distructiei musculare. O dietă de întreţinere ar 
putea fi necesară timp de câţiva ani. Agenţii imunosupresivi, cum ar fi 
azatioprina sau metotrexatul ajuta la controlul bolii şi la reducerea 
dozei de steroizi. Tratamentul de întreţinere este ajustat în funcţie de 
nivelul CPK. Ca şi în LES, imunoglobulinele administrate intravenos 
par a fi eficiente la cazurile refractare. 

5.4. Boala mixta a tesutului conjunctiv 


Reprezinta o suprapunere intre lupusul eritematos sistemic si 
sclerodermie sau dermatomiozita. Boala este cronica si de regula 
evolueaza fie catre lupus eritematos sistemic, fie stre sclerodermie 
sistemica. 

Clinic. Ca si in lupusul eritematos sistemic, femeile sunt mai 
afectate decât bărbaţii. Majoritatea dezvoltă tumefactii ale mâinilor, 
sclerodactilie şi leziuni cutanate asemănătoare cu cele din forma 
cutanată a lupusului. Alopecia este uşoară şi căderea părului imită 
efluviumul telogen. Telangiectaziile periunghiale şi tulburările de 
pigmentatie sunt comune. Aproximativ 25 % dintre pacienţi prezintă 
fenomene vasculitice ale vaselor mici cu purpură palpabilă, ulcere ale 
membrelor inferioare şi noduli dermici dureroşi la nivelul mâinilor şi 
coatelor. Mulţi prezintă fenomen Raynaud, artrită, serozită şi miozită. 
Cefaleea, slăbiciunea musculară, oboseala, adenopatia sau răguşeala 
sunt prezente la o treime din pacienţi, iar afectarea renală sau a 
sistemului nervos central sunt mult mai rare. 

Diagnosticul diferenţial trebuie facut cu lupusul eritematos 
sistemic, dermatomiozita, polimiozita, sclerodermia sistemică sau alte 
procese sclerozante precum porfiria cutanata tardiva. 

Paraclinic. Pacienţii cu boală mixtă a țesutului conjunctiv au 
titruri crescute ale anticorpilor directionati împotriva antigenilor nucleari 
extractibili şi a ribonucleo-proteinelor. Cei mai multi pacienţi prezintă 
hipergamamglobulinemie, VSH accelerat, dismotilitate esofagiana, 
alterarea testelor funcţionale respiratorii şi factor reumatoid pozitiv. 
Hipocomplementemia, leucopenia, anemia, crioglobulinemia şi 
pozitivarea testelor biologice pentru sifilis pot să apară la unii pacienți. 

Tratamentul depinde de organele care sunt afectate, dar de 
obicei steroizii sistemici sunt necesari in doze crescute. Agenţii 
imunosupresori reduc dozele de corticosteroizi iar antiinflamatoarele 
nesteroidiene sunt utile în tratamentul artralgiei, mialgiei sau a 
tumefactiilor mainilor. 


5.5. Alte boli inflamatorii şi neinflamatorii ale țesutului 
conjunctiv 


Poliartrita reumatoida 

Majoritatea pacienţilor cu poliartrită reumatoidă nu au afectare 
cutanată, unii însă prezintă mici infarcte la nivelul degetelor, purpură, 
ulcere, eritem palmar și periunghial, sau pioderma gangrenoasum. 
Cele mai frecvente manifestări cutanate sunt nodulii situați în 
apropierea articulaţiilor (nodulii reumatoizi). Aceştia sunt întotdeauna 
asociaţi cu prezenţa factorului reumatoid. Unii pacienţi cu poliartrita 

reumatoida prezinta procese vasculitice la nivelul vaselor profunde cu 
ulcere la nivelul membrelor inferioare. 

Sindromul Reiter (artrita reactiva) 

Combina leziuni cutanate, artropatie, conjunctivita, balanita, 
mucozita si spondilita anchilozanta. Artrita este elementul cel mai 
sever. Leziunile cutanate (keratodermia blenoragica) sunt de tip 
psoriaziform, cu placi eritemato-scuamoase, de multe ori impanzite de 
vezicule si pustule. Se localizeaza cel mai frecvent la nivelul plantelor; 
degetele de la picioare sunt rosii si edematiate, iar unghiile sunt 
îngroşate. Plăcile psoriaziforme pot fi identificate şi în regiunea 
genitală. Uneori, aproape toată pielea poate fi afectată, iar sindromul 
Reiter ar trebui exclus în caz de eritrodermie. 

Steroizii topici, retinoizii sistemici şi AINS sunt de ajutor, dar 
mulți pacienţi necesita metotrexat şi/sau steroizi sistemici. Există 
rapoarte recente care sugerează că agenţii biologici utilizați în 
psoriazis ar putea fi utilizați. 

Policondrita recidivantă 

Este o boală inflamatorie episodică sau adesea progresivă, de 
etiologie necunoscută. Mecanismul imunologic se pare că joacă un rol 
în patogenia acestei afecţiuni, în serul unor bolnavi fiind detectati 
anticorpii fata de colagenul de tip II şi complexe imune. Urechile sunt 
ținta principală şi frecvent este implicată doar o ureche. Pielea devine 
eritematoasa, tumefiată şi dureroasă. Exacerbările şi remisiunile se pot 
instala spontan. Cartilajele nasului şi a arborelui traheo-bronşic de 
asemenea pot fi implicate, astfel încât pacienţii au urechi ptozate, nas 
in şa, răguşeală, stridor şi insuficienţă respiratorie. Anevrismele aortice 
sunt, de asemenea, întâlnite. 

Tratamentul consta în administrarea de steroizi sistemici şi 
antiinflamatorii nesteroidiene. 

Paniculita 

Este o inflamație a țesutului adipos subcutanat și include o serie 
de boli cu diferite cauze dar care au un aspect similar. Majoritatea 
pacienţilor prezintă noduli eritematoşi, moi, bine delimitati şi plăci 
îndurate la nivelul gambelor, coapselor şi feselor. 

Diagnosticul este stabilit, de regulă, pe baza suspiciunii clinice 
corelate cu rezultatele de laborator. În cazul în care paniculita este 
unilaterală, se ia în considerare o cauză infecțioasă (inclusiv celulită), 
reacțiile de corp străin şi flebita. Când apar ulceratii, este necesară 
excluderea lupusului profund, a limfomului cu celule T paniculitis-like, a 
poliarteritei si a vasculitei nodulare. Cel mai frecvent paniculita 
bilaterală este cauzată de eritemul nodos. Calcificarea paniculitei 
(calcifilaxie) apare de obicei în insuficienţa renală cronica tratată prin 
hemodializa şi în hiperparatiroidismul secundar. Tipul de paniculită 
poate fi uneori identificat prin biopsia de piele şi ţesut celular 

subcutanat. Patologii adesea incep prin clasificarea paniculitei ca 
septala (inflamatia este localizata in principal in jurul septului fibros 
care separa lobulii de grasime) sau lobulara (inflamatia este in primul 
rand în lobuli) şi notează prezența sau absenţa vasculitei. 

Tratamentul depinde de cauză. Repausul la nivelul extremităților 
afectate şi căldura locală ajuta deseori la vindecarea simptomelor. 
Antiinflamatoriile nesteroidiene pot fi utile chiar în absenţa unei terapii 
specifice. 


Tab.5.5. Cauze de paniculită. 
Infectii, inclusiv celulită 
Traumatisme 
Corpi străini 
Eritem nodos 
Lepră 
Vasculită nodulară 
Eritem indurat 
Paniculita Christian-Weber 
Poliarterită nodoasă 
Paniculită pancreatică 

Lupus profundus 

Limfom cu celule T paniculitis-like 
Morfee profundă 

Calcifilaxie 

Tromboflebite superficiale şi migratorii 
Dermatoliposcleroză 

Deficit de a1-antitripsina 

Necrobioza lipoidica 

Guta 

Necroza posttraumatica de tesut 

6. DERMATOZE BULOASE 


Veziculele si bulele sunt acumulari de fluid situate in epiderm 
sau subepidermic. Morfologia unei bule depinde de nivelul la care se 
formează. Bulele subepidermice apar între derm si epiderm. 
Acoperisul lor este relativ gros si au tendinta de a fi tensionate si 
intacte. Pot sa contina sange. Bulele intraepidermice apar printre 
celulele stratului spinos al epidermului si astfel au un acoperis fragil si 
se rup usor, lasand o suprafata denudata, zemuinda. Aceasta tendinta 
este mai accentuata in cazul bulelor care apar chiar sub stratul cornos, 
în partea cea mai externa a epidermului viabil, care au un acoperiş 
chiar mai subţire. 

Câteodată morfologia sau distribuţia unei erupții buloase 
tranşează diagnosticul, de exemplu în herpes simplex sau zona zoster. 
În alte cazuri, anamneza este esențială, aşa cum se întâmplă în cazul 
injuriilor termice, sau într-o dermatita acută de contact. Când cauza nu 
este evidentă, ar trebui practicată o biopsie pentru a stabili localizarea 
bulei la nivel cutanat. Majoritate patologiei din acest capitol este 
ocupată de trei dermatoze buloase imune importante: pemfigus, 
pemfigoid şi dermatită herpetiformă. 

Dermatozele buloase autoimune constituie un grup heterogen 
de afecțiuni care apar în urma alterării diferiților constituenți ai pielii: 
epiderm, joncţiunea dermo-epidermică (JDE) sau dermul superficial. 
Leziunile sunt reprezentate de bule cutanate sau ale mucoaselor 
externe şi apar în urma unei reacţii autoimune. 

Multe dermatoze buloase cronice sunt cauzate direct sau 
indirect de reacţii între anticorpi şi antigene din țesuturile normale. În 
familia  pemfigusului, acestea sunt caderinele care sudeaza 
keratinocitele epidermului intre ele. in familia pemfigoidului, antigenii 
sunt constituenti ai jonctiunii dermo-epidermice, care ancoreaza 
epidermul de derm (antigenii pemfigoidului bulos 1 si 2). În dermatita 
herpetiforma, antigenul este o transglutaminaza. 


6.1. Dermatoze buloase intraepidermice 


Se refera la un grup de afectiuni buloase caracterizate prin bule 
intraepidermice, in care pierderea coeziunii keratinocitelor (acantoliza) 
este data de alterarea desmozomilor in urma actiunii autoanticorpilor. 
Principalele maladii din aceasta categorie sunt reprezentate de cele 
din grupul pemfigusului. 

Bulele intraepidermice se formează prin 3 mecanisme: 

- bule acantolitice: mecanism autoimun (pemfigus autoimun), 
mecanism genetic (boala Hailey-Hailey), factori toxici exogeni 
(cantharidina), toxine exfoliative bacteriene (stafilococie); 

- bule spongiotice: edem care destinde spatiile intercelulare (eczeme, 
viroze, infectii micotice, inflamatii primitive ale dermului, maladii 
buloase epidermice sau subepidermice autoimune); 

- bule citolitice: necroza masivă a keratinocitelor, agresiune fizică, şoc 
termic, traumatisme fizice sau chimice, necroliza epidermică toxică, 
boala grefă contra gazdă. 


6.1.1. Pemfigusul 


Pemfigusul este o afecţiune autoimună rară, severă şi potential 
letală, care afectează pielea şi mucoasele. Autoanticorpii prezenţi în 
serul pacienţilor sunt dirijati împotriva componentelor desmozomului şi 
sunt responsabili de acantoliză şi clivaj intraepidermic. 

Se disting trei grupuri mari de pemfigus: pemfigusuri profunde 
(vulgar şi vegetant) — clivaj suprabazal; pemfigusuri superficiale 
(eritematos şi foliaceu) — clivaj subcornos şi forme particulare 
(postmedicamentos, paraneoplazic, herpetiform, pemfigus cu IgA). 

Cel mai frecvent este pemfigusul vulgar, care este responsabil 
pentru două treimi din cazuri şi pentru cele mai multe decese. 
Pemfigusul vegetant este o variantă rară a pemfigusului vulgar. Câteva 
medicamente, în primul rând penicilamina, pot declanşa o reacţie 
pemfigus-like, dar rareori sunt depistaţi autoanticorpi. În sfârşit, o 
formă rară de pemfigus (paraneoplazic), cu eroziuni mucoase severe, 
poate să apară în asociere cu o hemopatie malignă. 

Patogeneza. Toate tipurile de pemfigus sunt boli autoimune în 
care autoanticorpii de tip IgG se leagă de antigenele din epiderm. 
Antigenele principale sunt desmogleina 3 (în pemfigusul vulgar) si 
desmogleina 1 (in cel superficial). Ambele sunt componente de 
adeziune din familia caderinelor, gasite in desmozomi. Reactia 
antigen-anticorp interfera astfel cu adeziunea, cauzand desprinderea 
keratinocitelor (acantoliza). 


Forme clinice 

Pemfigusul vulgar 

Afecteaza persoanele trecute de 40 de ani, mai rar adolescentii 
si copiii. Debutul este de obicei insidios cu leziuni la nivelul mucoasei 
bucale. Bulele sunt rareori surprinse, leziunile prezentandu-se sub 
forma de eroziuni neregulate, dureroase, care conflueaza si conduc la 
naştere unor ulceratii acoperite de depozite albicioase. Afectarea 
cutanată apare de obicei după câteva săptămâni sau luni de la apariţia 
leziunilor mucoase şi se caracterizează prin bule flasce situate la 
nivelul pielii şi cavității bucale. Bulele se rup uşor şi se formează 
eroziuni extinse şi dureroase. 

În perioada de stare eruptia buloasă este generalizată si devine 
polimorfa, cu prezenta concomitenta de bule, eroziuni si cruste. 
Tensiuni la nivelul pielii pot genera noi bule (semnul Nikolsky). 
Afectarea genitală, oculara, esofagiană, vaginala sau rectală este 
posibilă. 

Pemfigusul vegetant 

Este o forma clinica caracterizata printr-o evolutie vegetanta a 
leziunilor, localizate in special in marile pliuri. Boala debutează cu 
leziuni buloase mucoase sau cutanate, dar la nivelul leziunilor erozive 
postbuloase se formează leziuni de tip vegetant la compresia cărora 
se exteriorizează o secreție purulentă. 

Pemfigusul foliaceu 

Se caracterizează prin bule foarte superficiale, care se rup atât 
de uşor, încât tabloul clinic este dominat mai mult de eroziuni 
zemuinde şi cruste decât de bule. Evoluţia este lentă, în decurs de 
câţiva ani tabloul clinic fiind de eritrodermie scuamoasă. Mucoasele în 
general nu sunt afectate. Pe lângă forma sporadică, întâlnită 
excepţional în Europa, se cunoaşte o variantă endemică de pemfigus 
foliaceu, întâlnită în Brazilia, denumită fogo salvagem. 

Pemfigusului eritematos sau seboreic 

Este considerat o variantă mai puţin severă şi localizată a 
pemfigusului foliaceu. Clinic, este reprezentat de triada: erupție 
buloasa, leziuni de tip dermatita seboreică şi leziuni asemănătoare 
lupusului eritematos. Leziunile faciale sunt roz, aspre şi cu scuame. 

Pemfigusul paraneoplazic 

Este o forma exceptionala de pemfigus asociata cu diferite tipuri 
de proliferari maligne, îndeosebi hemopatii limfoide. 

Pemfigusul indus medicamentos 

Poate avea aspect clinic de pemfigus superficial, rar pemfigus 
vulgar sau vegetant. Poate fi indus de medicamente precum: D- 
penicilamină, inhibitori ai enzimei de conversie, penicilină, ampicilină, 
rifampicina, fenilbutazona, heroină, betablocante, piroxicam sau 
interferon. Dispare spontan în câteva luni de la oprirea medicamentului 

Pemfigus herpetiform 

Are aspect clinic de dermatita herpetiforma, dar histopatologic 
de pemfigus superficial sau profund. 

Pemfiqusul cu IgA 

Este o entitate rara, hitopatologic caracterizat prin depozite de 
IgA. Tabloul clinic poate lua aspecte variate: pemfigus foliaceu sau 
vulgar, pustuloza subcornoasa sau chiar dermatita herpetiforma. 


Evolutie. Evolutia tuturor formelor de pemfigus este prelungita; 
cu toate acestea, chiar şi cu tratament, rata mortalităţii atinge încă 
aproximativ 15%. Cei mai mulţi pacienţi au dificultăţi cu creşterea în 

greutate, acuza efecte secundare ale tratamentului cu corticosteroizi si 
prezinta leziuni rezistente la tratament. Aproape o treime din pacienti 
vor intra in remisiune completa in aproximativ 3 ani. Pemfigusul 
superficial este mai putin sever. Cu tratamentele moderne, cei mai 
multi pacienti pot duce o viata relativ normala, cu exacerbari periodice. 

Complicatiile sunt inevitabile datorită dozelor mari de 
corticosteroizi si imunosupresoare necesare pentru a controla boala; 
principala cauză a deceselor o constituie acum efectele secundare ale 
tratamentului. Infectiile de tot felul sunt frecvente. Zonele largi 
denudate pot deveni infectate şi urât mirositoare, iar ulcerele orale 
severe fac masticatia dificilă datorită durerii. 

Diagnostic diferenţial. Eroziunile întinse pot sugera piodermite, 
impetigo, epidermoliză buloasa sau ectima. Ulcerele bucale pot fi 
confundate cu afte, boala Behcet sau herpes simplex. Eroziunile 
scalpului sugerează o infecţie bacteriană sau micotică. 

Paraclinic. Citodiagnosticul Tzanck va arăta prezenţa celulelor 
acantolitice: celule mari, rotunde sau poligonale, cu bazofilie intensă, 
cu nucleul voluminos, de formă bizară, cu numeroşi nucleoli. Examenul 
histopatologic descrie bule intraepidermice, cu keratinocite rotunde 
care plutesc liber în cavitatea bulei (acantoliză). Imunofluorescenta 
directă a pielii normale adiacente bulei arata depozite epidermice 
intercelulare de IgG şi C3. Serul pacienţilor cu pemfigus conţine 
anticorpi care se leagă de desmogleina din desmosomii epidermului 
normal, aşa ca imunofluorescenta indirectă şi testul ELISA pot fi 
folosite în confirmarea diagnosticului. Titrul anticorpilor se corelează 
partial cu activitatea clinică şi poate ghida ajustarea dozelor de 
corticosteroizi sistemici. 

Tratament. Din cauza dificultății controlului boalii şi a gravitatii 
acesteia, pacienţii tebuie atent supravegheați. 

Corticoterapia generală rămâne stâlpul principal al terapiei din 
pemfigus. Utilizarea dozelor mari este sursa unor efecte secundare 
inevitabile şi uneori mortale. Se începe cu o doză de atac care permite 
controlul activităţii bolii şi care este menţinută pentru consolidarea 
rezultatului până la vindecarea leziunilor. Ulterior se efectuează 
tratamentul de întreţinere cu scăderea progresivă a dozelor până la 
cea care menţine remisia clinică şi imunologică (dispariţia 
autoanticorpilor circulanti). 

Leziunile mucoase sunt mai rezistente, necesitând un tratament 
mai îndelungat, cicatrizarea putând fi grăbită prin injecții intralezionale 
cu corticoizi. 

Agenţii imunosupresori precum azatioprină, saruri de aur sau 
ciclofosfamidă şi, mai recent, micofenolatul mofetil, sunt frecvent 
utilizaţi ca alternativă a steroizilor. Tehnici noi, promițătoare, includ 
plasmafereza şi imunoglobulinele intravenoase. Rituximab este un 


133 


anticorp monclonal umanizat anti-CD20 care antagonizeaza limfocitele 
B, precursorii lor (pre-B) si productia de anticorpi. Dapsona poate fi 
uneori utilă. După ce s-a obținut controlul bolii, terapia de fond şi 
controalele periodice sunt necesare. În pemfigusul superficial sunt 
necesare doze mai mici de corticosteroizi şi folosirea lor topica poate fi 
utilă. 


6.1.2. Alte dermatoze buloase intraepidermice 


Impetigo bulos 
Acesta este 0 cauza comuna de formare a bulelor la copii. 


Bulele au un debut brusc, sunt flasce, contin frecvent puroi şi sunt 
grupate sau localizate in pliuri. Cauza este reprezentata de S. aureus. 

Sindromul pielii oparite 

O toxina (exfoliatina), eliberata de unele tulpini de S. aureus, 
determina eritem si durere la nivelul tegumentului care ajunge sa 
prezinte aspect „opărit”. Stafilococul este de obicei ascuns (la nivelul 
conjunctivelor, în gât, plăgi, furunculi). Toxina cauzează dezunirea 
desmogleinelor 1 prin mecanism similar celui din pemfigusul foliaceu. 


Miliaria cristalină (sudamina) 


x 


In acest caz, transpiratia se acumuleaza sub stratul cornos 
ducand la dezvoltarea unor vezicule uniform distribuite, fara eritem 
subiacent. De obicei apare dupa un sindrom febril sau exercitiu fizic 
intens. Veziculele arata ca picaturi de apa la nivelul tegumentului, dar 
la atingere pielea este uscată. Afectiunea este limitată ca şi evoluţie şi 
nu necesită tratament. 

Pustuloza subcornoasă 

Cum sugerează şi denumirea, leziunile sunt mici grupuri de 
pustule, mai mult decât vezicule. Totuşi, acestea apar pe piele ca şi 
cum înainte ar fi fost vezicule (ca şi veziculo-pustulele din varicelă). 
Mulţi pacienţi prezintă anticorpi de tip IgA împotriva antigenelor 
epiteliale intercelulare. Dapsona oral ajuta de obicei. 

Eczeme 

Eczema acută severă, mai ales cea alergică de contact, poate 
avea aspect bulos. Unele plante, precum iedera otrăvitoare sau 
stejarul otrăvitor, sunt cele mai frecvente cauze. Mărimea variată a 
veziculelor, gruparea lor, pruritul intens, asimetria şi configuraţia 
ciudată (liniară, pătrată sau rectilinie), percum şi istoricul de contact cu 
plante pot ghida diagnosticul. 

Eczema dishidrotica (pompholyx) 

În această afecţiune, vezicule mici eczematoase foarte 
pruriginoase apar pe porțiunile laterale ale degetelor mâinii şi uneori pe 
palme şi plante. Unii o numesc eczema dishidrotica dar veziculele nu 

au legatra cu glandele sudoripare sau transpiratia. Este foarte 
frecventa, iar cauza este necunoscuta. 

Infectiile virale 

Unele virusuri generează formarea de vezicule la nivelul 
tegumentului prin distrugerea celulelor epiteliale. Cele mai comune 
exemple sunt veziculele herpetiforme (herpes simplex sau zona 
zoster). 

Boala Grover (dermatoza acantolitica tranzitorie) 

Vezicule pruriginoase apar pe pielea afectată de soare la nivelul 
trunchiului, de obicei la bărbaţii de vârstă mijlocie. Cauza este 
necunoscută şi boala poate fi persistentă, în ciuda denumirii. 


6.2. Dermatoze buloase subepidermice 


Sunt dermatoze buloase autoimune subepidermice în care apar 
autoanticorpi împotriva proteinelor de structura ce asigură coeziunea 
dermo-epidermica. Pot fi greu de diferențiat pe baza datelor clinice. 


6.2.1. Pemfigoidul bulos 


Pemfigoidul este cea mai frecventă dermatoza buloasa 
autoimună sub-epidermică. Afectiunea este cronică, cu morbiditate 
semnificativă, caracterizată prin exacerbări şi remisiuni spontane. 

Patogenie. Serul a aproximativ 70% dintre pacienţi conţine 
anticorpi care in vitro se leagă de membrana bazala a pielii normale. 
Totuşi, titrul lor nu se corelează cu activitatea clinică a bolii. Anticorpii 
IgG se leagă de două antigene principale: cel mai frecvent este 
antigenul pemfigoidului bulos 1 (AgBP 230 kDa) şi mai putin frecvent 
antigenul pemfigoidului bulos 2 (Ag BP 180 kDa). Legarea anticorpilor 
de antigenele specifice conduc la activarea complementului, 
declanşându-se cascada inflamatorie. Eozinofilele participa frecvent în 
acest proces, cauzând separarea epidermului de derm. 

Clinic. Pemfigoidul bulos este o boală cronică, de obicei 
pruriginoasă, care afectează de obicei vârstnicii. În cele mai multe 
cazuri nu pot fi găsiţi factori precipitanti; rar radiaţiile UV pot fi 
implicate. 

Tabloul clinic este polimorf, erupția buloasa este extinsă şi 
pruriginoasa, iar afectarea mucoaselor este rară. Pe piele de obicei 
apar plăci fine, eritemantoase, pruriginoase, la nivelul cărora se 
formează ulterior vezicule sau bule sub tensiune. Ocazional acestea 
apar pe pielea sănătoasă. Semnul Nikolsky este negativ. Pliurile sunt 
frecvent afectate; mucoasele de obicei sunt crutate. 

Denudarea pielii apare doar pe suprafeţe mici, în zona bulei, 
aşa că boala nu ar trebui să fie gravă, dacă nu ar afecta cu predilecție 

batranii, care de obicei prezinta multiple comorbiditati. Factorii de risc 
includ vârsta avansată, nevoia de doze mari de steroizi şi 
hipoalbuminemia. 

Evolutie. Boala este de obicei limitată şi tratamentul poate fi 
oprit după 1-2 ani. 

Complicatii. Netratata, boala cauzează discomfort şi poate 
cauza pierederi importante de fluid din bulele rupte. Steroizii sistemici 
şi imunosupresoarele pot conduce la complicaţii daca sunt folosite pe 
termen lung. 

Diagnostic diferențial. Pemfigoidul trebuie diferențiat de alte 
dermatoze buloase, în special de: pemfigusul vulgar, epidermoliza 
buloasă dobândită, lupusul eritematos bulos, dermatita herpetiformă, 
eritemul polimorf bulos şi dermatita buloasă IgA liniară. 
Imunofluorescenta ajuta la tranşarea diagnosticului. 

Paraclinic. Citodiagnosticul Tzank evidenţiază eozinofile şi 
absenţa celulelor acantolitice. Histopatologia evidenţiază o bulă 
subepidermică, frecvent plină cu eozinofile. Imunofluorescenta directa 
arată o bandă liniară de Ig G şi C3 de-a lungul membranei bazale. 
Imunofluorescenta indirectă, folosind serul pacientului, identifica 
anticorpi de tipul Ig G care reacționează cu zona membranei bazale în 
70% din cazuri. Cei mai multi pacienţi prezintă hipereozinofilie 
periferică. 

Tratament. Formele uşoare pot fi controlate uneori numai cu 
ajutorul steroizilor topici potenti. Totuşi, în faza acuta poate fi necesară 
corticoterapia generală în doze de 40-60 mg/zi. Doza este redusă 
imediat ce este posibil şi pacienţii rămân la final cu o doză de 
întreţinere administrată în zile alternative, până când tratamentul este 
oprit. Agenţii imunosupresori pot fi uneori necesari. Din motive 
necunoscute încă, tetraciclina şi niacinamida pot ajuta unii pacienți. 


Forme particulare de pemfigoid 

Pemfigoidul gestationis (herpes gestationis) 

Este o variantă de pemfigoid care apare în timpul sarcinii sau în 
prezența unei mole hidatiforme sau coriocarcinom. Unele antigene de 
histocompatibilitate de origine paternă ale fătului ar putea declanşa o 
reacţie autoimună din partea mamei. Ca şi în pemfigoid, cei mai multi 
pacienţi au depozite liniare de C3 de-a lungul membranei bazale, iar 
anticorpii de tip IgG sunt identificaţi mai putin frecvent. Boala se remite 
de obicei după naştere, dar poate recidiva cu ocazia sarcinilor 
ulterioare. 

Contrar denumirii, nu este cauzată de un herpes virus. 
Termenul de „herpes gestations” ar trebui suprimat pentru a nu fi 
confundată cu herpesul genital. 

Tratamentul se face cu corticosteroizi sistemici. 

Pemfigoidul cicatricial 
La fel ca pemfigoidul bulos, cel cicatricial este o boală 


autoimuna care prezinta depozite de IgG si C3 la nivelul membranei 
bazale. Antigenele sunt aceleasi cu cele din pemfigoidul bulos, dar 
uneori antigene precum laminina 5 (din filamentele de ancorare) sunt 
afectate. 

Boala diferă de pemfigoidul bulos prin faptul ca bulele şi 
ulceratiile apar cu predilecție pe mucoase precum conjunctiva, tractul 
genital sau cavitatea bucală. Bulele sunt neobişnuite pe pielea propriu- 
zisă. Leziunile se vindeca cu cicatrici; în jurul ochilor acest lucru poate 
cauza orbirea, mai ales când sunt afectate conjunctivele palpebrale. 

Afectiunea tinde să persiste şi tratamentul este de obicei 
ineficient, deşi steroizii locali puternici, dapsona, steroizii sistemici şi 
agenţii imunosupresivi sunt de obicei încercaţi. O bună igiena a 
ochiului şi îndepărtarea genelor care cresc înspre interior sunt 
importante. 


6.2.2. Dermatita herpetiformă sau maladia Duhring-Brocq 


Este o afecţiune buloasa subepidermica, cronică, intens 
pruriginoasă, în care veziculele apar în grupuri la fel ca în herpesul 
simplex, de unde denumirea de dermatita herpetiforma. 

Patogeneza. Enteropatia la gluten (boala celiacă a adultului), 
demonstrabila prin biopsierea intenstinului subţire, este aproape 
întotdeauna prezentă. In ciuda acestui lucru, cei mai multi pacienţi nu 
prezintă semne de boala celiacă, deoarece enteropatia este uşoară, 
apare pe porțiuni şi implică doar intestinul subțire proximal. Există o 
pternică asociere cu unele antigene HLA, mai ales HLA-DR3 şi HLA- 
DQw2. 

O gamă largă de anticorpi poate fi detectată în ser, mai ales 
anticorpi anti-transglutaminază tisulară, anti-reticulina, anti-gliadina şi 
anti-endomisium - un component al muşchiului neted. Într-o minoritate 
de pacienţi cu boala celiacă, anticorpii Ig A anti-transglutaminaza 
tisulara reacţionează încrucişat cu anticorpii anti-transglutaminază 
epidermică, ducând la formarea de depozite de IgA şi C3 în dermul 
superficial, sub zona membranei bazale. Aceste depozite induc o 
reacţie inflamatorie bogată în neutrofile care separa dermul de 
epiderm. Depozitele de IgA din piele dispar încet după introducerea 
unei diete fără gluten. 

Clinic. Se caracterizează prin veziculele şi papulele extrem de 
pruriginoase, care se dezvoltă mai ales la nivelul coatelor, genunchilor, 
feselor şi umerilor. De multe ori sunt rupte prin grataj, iar pacienții 
prezintă leziuni excoriate grupate. Uneori o dermatită eczematiformă 
secundară se poate dezvolta din cauza gratajului puternic; termenul 

dermatita provine de la grataj, iar catalogarea ei ca herpetiforma are la 
baza aspectul de vezicule si cruste grupate. 

Evolutie si complicaţii. De obicei afecțiunea durează decade, 
daca pacientul nu respecta dieta de restrictie la gluten. Complicatiile 
enteropatiei glutenice includ diareea, durerea abdominala, anemia si, 
rar, malabsorbtia. Limfoamele intestnului subtire au fost raportate si 
terapia fara gluten poate reduce riscul. Există o asociere demonstrată 
cu alte boli autoimune, cel mai comun ale tiroidei. 

Diagnosticul diferenţial se face cu scabia, eczema excoriată, 
intepaturile de insecte sau neurodermita. 

Paraclinic. Dacă o veziculă poate fi biopsiată înaintea gratajului, 
histologia va fi cea a unei bule subepidermice cu infiltrat neutrofilic al 
papilei dermice adiacente. IFD de la nivelul pielii sănătoase adiacente 
arata depozite granulare de IgA şi frecvent C3 în papilele dermice şi 
dermul superficial. Testele serologice pun în evidenţă anticorpi anti- 
endomisium sau anti-transglutaminază. Biopsia intestiului subțire nu 
mai este recomandată de rutină deoarece modificările sunt de multe 
ori segmentare, iar testele serologice sunt mai sensibile. Testele 
pentru malabsorbtie sunt rareori necesare. 

Tratament. Tratamentul dermatitei herpetiforme se bazează pe 
regimul alimentar fără gluten şi pe dapsonă. Boala răspunde la dieta 
fără gluten; complianta la dietă poate fi monitorizată prin dozajul titrului 
de anticorpi anti-endomisium sau anti-transglutaminază, care scad 
dacă dieta este respectată strict. Modificările de la nivelul intestinului 
se remit rapid, dar depozitele de IgA şi manifestările cutanate pot 
persista mai multe luni. Din această cauză şi din cauză că o dietă 
lipsită de gluten este dificil de urmat, unii pacienţi preferă să combine 
dieta cu dapsona sau sulfpiridina la început, deşi ambele pot produce 
erupții cutanate, anemie hemolitica, leucopenie, trombocitopenie, 
methemoglobinemie şi neuropatie periferică. În consecință, sunt 
necesare teste sangvine regulate. 


6.2.3. Alte dermatoze buloase subepidermice 


Dermatoza IgA liniara 
Este similară pemfigoidului, de care se diferenţiază prin 


depozitele liniare (nu granulare) de IgA. Afectează atât copiii cât si 
adulţii. Se caracterizează prin plăci urticariene, peste care apar bule, 
de obicei grupate, localizate pe suprafețele extensoare. Aşa numitul 
semn al „şiragului de perle” observat la unii copii, este caracterizat de 
prezența bulelor în jurul plăcilor urticariene policiclice. Conjunctivele 
pot fi implicate. Aşa cum sugerează şi numele, boala este asociată cu 
prezența unor depozite liniare de Ig A şi C3 în zona membranei 

bazale. Uneori pot fi evidentiate si IgG. Boala raspunde bine la 
dapsona. 

Epidermoliza buloasa dobandita 

Poate sa arate ca si pemfigoidul, dar are doua caracteristici 
importante: multe dintre bule apar ca raspuns la un traumatism la 
nivelul unui tegument normal şi milia este o trăsătură a leziunilor în 
curs de vindecare. Tinta autoanticorpilor este colagenul VII de la 
nivelul fibrilelor de ancorare. Antigenul se afla pe partea dermică a 
laminei densa, in contrast cu antigenul din pemfigoid care se afla pe 
partea epidermica a laminei densă - o diferenţă care poate fi 
demonstarata prin imunofluorescenta dupa ce membrana bazala este 
despartita la nivelul laminei densa prin incubarea pielii intr-o solutie 
salina. Boala raspunde slab la corticosteroizi sau imunosupresoare. 

Lupusul eritematos bulos 

Vezicule şi bule pot fi observate în lupusul eritematos sistemic 
sever, activ. Afectiunea este neobişnuită şi prezintă un risc mare de 
afectare renală. Manifestările extracutanate ale lupusului eritematos 
sistemic nu răspund la dapsona, dar leziunile buloase răspund 
favorabil la această terapie. 

Porfiria cutanată tardivă 

Se caracterizează prin bule flasce şi eroziuni care apar pe fata 
dorsală a mâinilor şi la nivelul altor zone expuse la soare. 

Necroliza epidermică toxică (TEN, boala Lyell) 

Este de obicei o reacţie post-medicamentoasa gravă, 
caracterizată prin denudări extinse ale epidermului (>30% din 
suprafață) şi leziuni ale mucoaselor. 

7. DERMATOZE PAPULO-SCUAMOASE 
7.1. Psoriazisul 


Psoriazisul este o dermatoză inflamatorie cronică, caracterizată 
prin plăci şi placarde eritemato-scuamoase bine definite, cu scuame 
groase, argintii şi aderente. În majoritatea populațiilor, 1-3% din indivizi 
sunt afectați de psoriazis, cu prevalenta mai mare în populaţiile 
caucaziene din Europa şi America de Nord; este neobişnuit la nord- 
americanii de culoare şi este aproape inexistent la amerindieni. Poate 
debuta la orice vârstă, dar este rar sub 10 ani şi apare mai des între 
15-40 de ani. Evoluţia este imprevizibilă, de obicei fiind cronica cu 
exacerbări şi remisiuni. 


Cauze şi patogeneza 

Cauza exactă este încă necunoscută. Totuşi, există o 
predispozitie genetică şi uneori este evident un factor declanşator din 
mediul înconjurător. Într-o placă psoriazică se pot identifica două 
anomalii cheie: hiperproliferarea keratinocitelor şi un infiltrat inflamator 
în care predomină neutrofilele, TNF şi probabil limfociteleT, tipul Th17. 
Oricare dintre acestea pot să o inducă pe cealaltă, conducând astfel la 
crearea unui cerc vicios de proliferare a keratinocitelor şi la inflamație, 
fără a se cunoaşte clar defectul iniţiator. Probabil defectul genetic 
conduce într-o primă fază la proliferarea keratinocitara care, 
consecutiv, alterează funcţia de bariera a pielii, permiţând unor 
antigene să penetreze organul cutanat sau demască antigene ascunse 
care declanşează apoi răspunsul imun. Alternativ, placa psoriazică 
poate fi consecința unui răspuns exagerat şi necontrolat, determinat 
genetic, la diferite traumatisme (plăgi, iritanti din mediul înconjurător, 
medicamente). Pentru a demonstra rolul primar al răspunsului imun, 
eventualele antigene (bacterii, virusuri sau autoantigene) trebuie 
identificate. Această teorie afirma că proliferarea keratinocitelor este 
cauzată de mediatorii inflamatiei sau de către semnale date de aceştia. 
Teoriile despre psoriazis le însoțesc pe cele din biologia celulară, 
teoria enunțată mai sus fiind acum „în vogă”. 

Genetică 

Au fost identificate două modele moştenite: primul are debutul 
în copilărie şi se asociază cu un istoric familial mai important, iar 
celălalt are debut la vârsta adultă, la pacienţi fără istoric familial 
evident. Psoriazisul nu urmează un model mendelian; modelul genetic 
este complex, poligenic. Un copil cu un singur părinte afectat are 16% 
şanse de a mosteni boala şi procentul creşte la 50% dacă ambii părinţi 
prezintă boala. Amprentarea genetică poate explica de ce taţii cu 
psoriazis sunt mai predispuşi decât mamele în transmiterea bolii la 

descendenti. Daca parinti non psoriazici au un copil cu psoriazis, riscul 
pentru urmatorii descendenti este de 10%; intr-un studiu, riscul a fost 
de 70% la gemenii monozigotici si de 20% la cei dizigotici. 

Psoriazisul cu debut in copilarie indica o legatura genetica cu 
locus-ul PSOR-1 (corespunzător complexului major de 
histocompatibilitate clasa |) de pe regiunea 6p21, foarte aproape de 
locus-ul HLA-C şi, posibil, de HLA-Cw6. Riscul celor care dezvoltă 
psoriazis este de 20 de ori mai mare la cei care prezintă genotipul 
HLA-Cw6; 10% dintre cei Cw6+ pezintă riscul de a dezvolta psoriazis. 
În timp ce PSOR-1 este locusul cel mai important, atribuindu-se 50% 
din susceptibilitatea genetică pentru boală, au mai fost identificaţi cel 
puţin 8 alţi loci (PSOR 2-9). Astăzi, este mai înţelept să considerăm 
psoriazisul o boală multifactorială, cu o structură genetică complexă. 
Predispozitia genetică a unui individ este determinată de mai multe 
gene, fiecare cu penetranta redusă şi expresia clinică a bolii rezultă din 
interacțiunea stimulilor din mediul înconjurător, incluzând expunerea la 
antigen. 

Cinetica celulelor epidermice 

Epidermul psoriazic se inmulteste prea repede, keratinocitele 
proliferând într-un mod anarhic, cu un număr excesiv de celule 
germinative care intră în ciclul replicativ. Această proliferare în exces 
seamănă cu o maşină care rulează cu viteză excesivă şi nu poate fi 
oprită. Rata de creştere a celulelor stratului bazal este crescută cu 
aproape 100%, în comparaţie cu 30% rata pielii normale. Turnover-ul 
este semnificativ scăzut, la mai putin de 10 zile, în comparaţie cu 30 
până la 60 de zile în pielea normală. Această proliferare excesivă 
epidermică este răspunzătoare de multiplele disfuncţii metabolice 
asociate psoriazisului şi nu este limitată la plăcile vizibile. Aceeaşi 
modificare, dar mai puţin evidentă, apare în pielea aparent normală a 
pacientului cu psoriazis. 

Mecanismul răspunzător de această proliferare este neclar, dar 
pielea se comportă ca şi cum ar încerca să repare o injurie. În placa 
psoriazica sunt crescute unele substanțe precum: GMPc, oxid nitric, 
metaboliți ai acidului arahidonic, poliamine, calmodulin şi activatorul 
plasminogenului. Cu toate acestea, teoriile bazate pe implicarea 
primară a acestor substanţe nu au rezistat testului timpului şi nici nu au 
fost de folos în elaborarea unor terapii tintite. 

Este posibil ca defectul care stă la baza bolii să fie unul 
genetic, al controlului proliferării keratinocitelor. Interferonul gamma 
inhiba creşterea şi promovează diferenţierea keratinocitelor normale 
prin fosforilarea şi activarea factorului de transcripție STAT-1 alfa, iar 
IFN-gamma nu reuşeşte să activeze STAT-1 alfa în keratinocitele 
psoriazicului. 


141 


O alta cauza importanta in formarea placilor psoriazice ar fi 
activarea anormala a unui alt factor de transcriptie, NFkB, absenta lui 
la soarecii de laborator conducând la proliferare epidermică excesivă. 
Unii cred că psoriazisul este cauzat de un defect genetic legat de 
retinoid şi de aceea tratamentul cu retinoizi este eficient. Sunt 
disponibili retinoizi receptor-specifici care se leagă de receptorii A ai 
acidului retinoic (RARs), reducând proliferarea keratinocitelor şi 
infilatratul inflamator şi normalizând diferenţierea lor. 

Inflamatia psoriazică 

În leziune, unele citokine şi factori de creştere sunt crescuți şi 
moleculele de aderare sunt activate. Evenimentele imune ar putea 
avea un rol primar în psoriazis, urmând următorul model ipotetic: 

- keratinocitele, stimulate de diverşi factori (traumatisme, infecții, 
medicamente, radiaţii ultraviolete) eliberează IL-1, IL-8 şi IL-18; IL-1 
activează moleculele de adeziune intercelulară 1 (ICAM-1) şi selectina 
E în endoteliul vascular al papilelor dermice; 

- limfocitele T de memorie, CLA pozitive, se acumulează în aceste 
vase ale dermului papilar deoarece antigenul asociat funcţiei 
limfocitare (LFA-1) se alipeşte moleculelor de adeziune din endoteliul 
vascular; 

- Chemokinele şi IL-8 din keratinocite atrag limfocitele T în epiderm iar 
limfocitele T sunt reținute în epiderm de către alipirea LFA-1 la ICAM-1 
de pe keratinocit; 

- mai departe, celulele T sunt activate de interactiunea cu celulele 
Langerhans sau alte celule prezentatoare de Ag; celulele T activate 
eliberează IL-l si alte interleukine, printre care IL-2, IL-17, IL-22, IFN- 
gamma si TNF-alfa; IL-2 asigura proliferarea Celulelor T locale. 

- IFN-gamma si TNF-alfa stimuleaza keratinocitele sa prezinte HLA-DR 
pentru a le activa ICAM-1 si pentru a produce mai departe IL-6, IL-8, 
TNF-alfa si TGF-alfa; 

- rezulta inflamatia; mediatorii chimici includ poliamine si leucotriene; 
TNF-alfa este important si genele care controleaza tipurile de TNF-alfa 
se afla langa gena PSOR-1, pe Cw6, motiv pentru care tratamentul cu 
agenţi biologici care vizează TNF limitează foarte bine inflamatia 
prezentă; 

- TGF-alfa acţionează ca un mediator autocrin şi se ataşează factorului 
de creştere epidermică (EGF), inducând proliferarea cheratinocitelor; 
IL-6 si  TGF-alfa au de asemenea proprietăţi mitogenice 
cheratinocitare. 

Neutrofilele au atras și ele atenţia, în sensul că unii autori 
considera psoriazisul ca o boală influenţată de neutrofile. Ei afirmă că 
neutrofilele infiltrate cauzează microinjurii care produc transformări la 
nivelul pielii, inducând o hiperproliferare de tip „vindecare a plăgii”. În 
acest model, IL-8 şi chemokinele atrag neutrofilele din dermul papilar 

în epiderm unde creează microinjurii perpetuand răspunsul de tip 
reparator. Neutrofilele circulante sunt activate mai ales în acutizari. 
După aderarea la celulele endoteliale (IKAM-1-MAC-1) se acumulează 
în piele, apoi migrează prin straturile epidermului până la stratul cornos 
unde formează microabcese (Munro) sub influența factorilor 
chemotatici produşi de cheratinocitele activate, incluzând IL-8, apoi 
Gro-alfa şi leukotriene-B4. Scuamele din psoriazis conţin de asemenea 
factori chemotactici şi aceştia provoacă colecţii vizibile de neutrofile 
subcornoase, la fel ca în psoriazisul pustulos. 

Dermul este anormal în Psoriazis. Dacă o piele psoriazică este 
grefata la un şoarece atimic, atât epidermul, cât şi dermul trebuie să fie 
prezente pentru menținerea psoriazisului. Capilarele dermice în plăcile 
psoriazice sunt dilatate şi tortuoase şi aceste modificări apar înaintea 
hiperplaziei epidermice în dezvoltarea plăcii. Fibroblaștii pacienţilor cu 
psoriazis se divid mai repede şi produc mai multi glicozaminoglicani 
decât ai celor fără psoriazis. 


Factori precipitanti 

Traumatisme. Dacă psoriazisul este activ, leziunile pot surveni 
pe locul unor plăgi chirurgicale sau pe pielea zgâriată (fenomenul 
Koebner). 

Infectii. Amigdalita cauzată de streptococul beta-hemolitic poate 
să declanşeze psoriazisul gutat. Exotoxinele bacteriene produse de 
stafilococul auriu şi anumiţi streptococi pot acţiona ca superantigene şi 
pot promova proliferarea policlonală a celulelor T. SIDA deprimă 
imunitatea mediată celular astfel încât putem anticipa că o infecţie HIV 
ar putea ameliora psoriazisul, dar de fapt infecția HIV agravează 
psoriazisul sau conduce la forme explozive; până acum acest paradox 
provoacă fenomenele cunoscute din patogeneză. 

Cauze hormonale. În mod frecvent psoriazisul se ameliorează 
în sarcina dar cu recădere postpartum. Hipocalcemia secundară 
hipoparatiroidismului este o cauză rară de precipitare a psoriazisului. 

Razele solare ameliorează în majoritatea cazurilor şi agravează 
psoriazisul doar în 10% din cazuri. 

Medicamente.  Antimalaricele, betablocantele, IFN-alfa şi 
sărurile de litiu pot agrava psoriazisul. Psoriazisul poate suferi o 
recădere dupa întreruperea tratamentului cu efalizumab, steroizi 
stemici sau steroizi topici potenti. Discutia împotriva antiinflamatoarelor 
nonsteroidiene rămâne deschisă. 

Fumatul şi alcoolul. Psoriazisul este mai comun la pacienţii care 
fumează şi la exfumatori, dar nu este dovedită o relaţie cauză-efect. 

Emotii. Stresul emotional pare să cauzeze unele exacerbari. 

Tablou clinic 

Psoriazisul vulgar debuteaza cel mai frecvent in jurul varstei de 
20 de ani, putand insa debuta la orice varsta, inclusiv la copii. Leziunile 
sunt bine determinate şi au dimensiuni de la câţiva mm la câţiva cm in 
diametru, sunt eritematoase si sunt acoperite de scuame poligonale 
aderente, de culoare alb-argintiu, uneori înconjurate de un halou 
albicios (inelul lui Voronoff). Cel mai adesea leziunile sunt multiple şi 
simetrice, uneori difuze. 

Locurile predilecte sunt simetrice, mai ales pe zonele expuse 
frecării: coate, marginea cubitală a antebratelor, genunchi, regiunea 
lombo-sacrată. Pot fi afectate şi pielea păroasă a capului, palmele şi 
plantele. Localizările la nivelul mucoaselor sunt rare. Fata de regula 
este respectată. Clasic, se considera că psoriazisul este o dermatoză 
nepruriginoasă, dar tot mai frecvent pruritul face parte din tabloul clinic. 

Pentru diagnosticul clinic se pot identifica 3 semne 
caracteristice: 

- semnul Auspitz: scuamele se pot detaşa strat cu strat prin gratajul 
metodic al lui Brocg, punându-se astfel în evidență mici puncte 
hemoragice sangerande; 

- semnul lumânării de spermantet: exercitarea unui traumatism liniar cu 
un corp ascuțit determină apariţia unei dare albe, pulverulente; 

- semnul Kobner sau răspunsul cutanat izomorf. 


Forme clinice 

Formele clinice pot fi grupate în funcţie de topografie sau în 
funcție de particularitatile morfologice 

Forme topografice: 

Psoriazisul scalpului este caracterizat de zone eritemato- 
scuamoase intersectate de zone de piele normală. De multe ori este 
mai uşor de palpat decât de văzut. Frecvent, psoriazisul depăşeşte 
linia scalpului. Pierderea de păr semnificativă este rară. 

Psoriazisul palmo-plantar poate fi greu de recunoscut deoarece 
leziunile sunt de cele mai multe ori prost delimitate şi uşor 
eritematoase. Degetele pot prezenta fisuri dureroase. 

Psoriazisul inversat (flexural) se găseşte în pliuri, în special la 
nivelul şanţurilor submamare, axilare şi anogenital. Scuamele nu sunt 
prezente în ciuda evidentierii plăcilor eritematoase bine demarcate. 
Frecvent apare fisurarea în profunzime a santurilor. Psoriazisul flexural 
este mai des întâlnit la femei şi la bătrâni, precum şi la persoanele HIV 
pozitive. Multi pacienţi cu psoriazis în plăci prezintă leziuni în şanţul 
fesier. Câteodată, când diagnosticul este neclar este utilă observarea 
flexurilor şi a eventualelor papule eritematoase lipsite de scuama le 
nivelul penisului. 

Psoriazisul unghial. Afectarea unghiala este comună, cu 
onicoliza (Separarea unghiei din patul unghial, cateodata hiperkeratoza 
subunghiala) si pete subunghiale. 

Forme morfologice: 

Psoriazisul vulgar sau in placi reprezinta tipul clasic, comun si 
este cel mai frecvent intalnit. 

Psoriazisul gutat (în picătură) apare de obicei la copii sau 
adolescenţi şi poate fi primul semn al bolii, de multe ori declanşat de o 
amigdalită streptococică. Leziunile apar brusc pe trunchi, sunt de tip 
macular, eritematoase, mici şi devin scuamoase în scurt timp. De 
obicei dispar în câteva luni, dar mai târziu se pot dezvolta leziuni tipice 
de psoriazis vulgar. 

Psoriazisul eritrodermic este rar şi poate fi declanşat de efectul 
iritant al ditranolului sau tarului, de o erupție medicamentoasa sau de 
întreruperea tratamentului cu steroizi sistemici sau topici puternici. 
Pielea devine eritematoasa în mod uniform şi generalizat, acoperită de 
scuame în diferite grade. Boala este acompaniata de frisoane şi pielea 
este caldă. 

Psoriazisul pustulos poate să apară de novo sau pe fondul unui 
psoriazis deja cunoscut în urma acţiunii declanşatoare a unor factori 
iritanti locali (terapie topică iritanta) sau generali (infecţii acute 
respiratorii, stress psihic, sarcină, hipocalcemie, agenţi anti TNFa). 
Unicitatea psoriazisului pustulos este histologică: prezența pustulei 
spongiforme multiloculare şi aseptice, diferentiindu-se astfel de pustula 
de origine infecțioasă. 

a. Psoriazisul pustulos localizat palmo-plantar se manifestă prin 
vezicule şi pustule amicrobiene, localizate mai frecvent pe eminenta 
tenară și bolta plantară, bilateral şi simetric. Pruritul este constant şi 
sever. Evoluţia este cronică în pusee imprevizibile. Se cunosc doua 
forme clinice: psoriazisul pustulos palmar Barber, care afectează 
eminentele tenare şi hipotenare şi acrodermatita supurativa Hallopeau, 
cu afectarea falangelor distale ale degetelor mâinilor. 

b. Psoriazisul pustulos generalizat (von Zumbusch) debutează brutal 
cu alterarea stării generale, febră şi placarde roşii-vii acoperite de 
pustule superficiale, albe, nefoliculare, care pot conflua formând 
„lacuri” întinse localizate în special pe trunchi. Pliurile sunt primele 
interesate. Mucoasele bucală şi linguală sunt sediul unor leziuni 
pustuloase şi erozive. În câteva zile survine o descuamatie fină, 
scarlatiformă, dar noi pustule pot să apară. Impetigo herpetiform este o 
formă rară de psoriazis pustulos generalizat întâlnit în sarcină. 

Psoriazisul artropatic. Artrita apare la 5-20% dintre pacienţii cu 
psoriazis. Testele pentru factorul reumatoid sunt negative şi nodulii 
caracteristici sunt absenți. La pacienţii cu spondilita şi sacroileita exista 
o corelaţie strânsă cu prezența factorului HLA-B27. Alţi pacienți 

dezvolta entezite (inflamatia dureroasa a insertiei tendoanelor pe os). 
Cateva modele sunt recunoscute: 

- oligoarticular asimetric; 

- simetric asemănător poliartritei reumatoide dar cu reacția Waaler- 
Rose negativă; 

- localizat predominant sau exclusiv la nivelul articulaţiilor 
interfalangiene distale, prezentându-se de obicei ca oligoartrite şi 
asociat cu modificări unghiale; 

- mutilant cu interesarea mai multor articulații; 

- reumatismul psoriazic axial similar spondilitei anchilopoietice. 


Examen histopatologic 

Principalele modificări histologice la nivelul plăcilor de psoriazis 
sunt reprezentate de: 
- parakeratoză (nuclei reţinuţi în stratul cornos); 
- îngroşarea neregulată a epidermului deasupra crestelor, dar 
subtierea deasupra papilelor dermice; daca este îndepărtată scuama 
se produce o sângerare punctiformă (semnul Auspitz); 
- infiltrat polimorfonuclear epidermic şi microabcese Murno; 
- capilare dilatate şi tortuoase în dermul papilar; 
- infiltrat limfocitar în dermul superior. 


Diagnostic diferenţial 

Eczema discoidă. Leziunile sunt mai prost delimitate şi pot fi 
exudative sau acoperite de cruste, le lipsesc scuamele şi pot fi foarte 
pruriginoase. Nu apar cu predilecție pe scalp sau pe suprafața 
extensoare a coatelor şi genunchilor, ci mai degrabă pe trunchi şi pe 
părțile proximale ale extremităților. 

Eczema seboreică. Implicarea scalpului este mai difuză şi mai 
putin nodulară. Prezenţa zonelor de piele normală între leziuni este 
neobişnuită iar plăcile nu sunt atât de bine delimitate. Plăcile flexurale 
sunt de asemenea prost delimitate şi mai exudative. Pot exista şi alte 
semne ale eczemei seboreice, cum ar fi afectarea sprâncenelor, 
santului nasolabial sau a toracelui anterior. 

Pitiriazis rosea. Poate fi confundat cu psoriazisul gutat, dar 
leziunile care sunt mai degrabă ovalare decât rotunde au tendinţa să 
apară de-a lungul coastelor. Scuama este de tip inelar şi „placa mama” 
precede apariția erupției, iar leziunile apar de obicei pe trunchiul 
superior. 

Sifilisul secundar. Există de obicei un istoric al şancrului primar. 
Leziunile scuamoase sunt maronii şi în mod caracteristic implică 
palmele şi plantele. Modificările orale, alopecia, condiloamele late şi 
limfadenopatia completează tabloul clinic. 

Limfomul cutanat cu celule T. Leziunile au tendinta sa persiste, 
nu au o localizare tipică, au de obicei de forma arcuata, circulară, 
reniforma sau forme bizare. Poikilodermia şi atrofia tegumentară pot fi 
prezente şi pot exista grosimi variabile în cadrul aceleiaşi leziuni. 
Aproape jumătate din pacienţi afirmă că au fost diagnosticati greşit cu 
psoriazis, motiv pentru care se impune atenţie maximă. Psoriazisul 
eritrodemic mimează eritrodermia din sindromul Sesary. 

Tinea unghiei. Forma distala subunghială este de obicei 
confundată cu psoriazisul unghiilor, dar este mai asimetrică şi poate 
exista o tinea manifestă evidentă a pielii înconjurătoare, iar alte unghii 
sunt sănătoase. Depresiunile unghiale (pitting unghial) nu sunt întâlnite 
şi unghiile tind sa fie sfaramicioase şi decolorate la marginea lor liberă. 


Tratament 

Nevoia de tratament depinde de propria perceptie a pacientului 
asupra dizabilitatii şi de evaluarea obiectivă a medicului asupra 
severitatii bolii. Cei doi nu sunt întotdeauna de acord. Desfigurarea 
cosmetică şi impactul psihologic pot fi severe. Percepția pacientului cu 
psoriazis asupra calităţii vieţii poate fi măsurată cu ajutorul scorului 
DLQI (Dermatology Life Quality Instrument). În chestionar se pun 
întrebări ca: „În ultima săptămână cât de dureros sau pruriginos a fost 
psoriazisul dv.?”, sau „În ultima săptămână cât de jenat v-aţi simţit?” 
Chestionarul acorda 3 puncte pentru „Foarte mult”, 2 puncte pentru 
„Mult”, 1 punct pentru „Putin” şi O puncte pentru „Deloc”. Rezultatele de 
la 10 întrebări se însumează. Un scor DLQI de 10 sau mai mult 
înseamnă o calitate a vieţii profund marcată de boală. 

Între timp, severitatea psoriazisului poate fi estimată prin PASI 
(Psoriasis Area and Severity Index) care cuantifică scuama, eritemul, 
grosimea şi suprafața afectată. Desi foarte folositor pentru studiile 
clinice, PASI este puţin util pentru uzul clinic. Atât pacientul, cât şi 
doctorul, cunosc severitatea şi extinderii bolii, fără necesitatea unui 
astfel de scor. Totuşi, ne confruntăm cu un timp în care o a treia parte 
implicată cere valorile acestor scoruri înainte de a plăti pentru 
medicamente scumpe cum sunt agenții biologici. Vlorile PASI şi DLQI 
peste 10 indică un psoriazis sever. 

Măsuri generale 

Pacientul trebuie să aibă parte de explicaţii şi încurajării, iar 
informaţia tipărită este necesară pentru a întări sfaturile orale. Medicul 
şi pacientul ar trebui să aibă o privire de ansamblu a bolii şi tratamentul 
nu trebuie să fie niciodată mai stresant decât boala însăşi. La final, 
tratamentul este unul ales de medic şi pacient împreună după o 
discuţie deschisă şi informativa a opţiunilor existente, incluzând 
riscurile, costul, complianta şi comorbiditatile. În prezent nu există un 
tratament definitiv pentru psoriazis. Toate sunt supresive si au ca ţinta 

fie remisia bolii, fie ameliorarea acesteia. Totusi, remisii soontane apar 
la 50% dintre pacienti. Neaplicarea niciunui tratament influenteaza 
negativ cursul bolii. Odihna fizica si psihica ajuta la calmarea 
episoadelor acute. Depresia si anxietatea trebuie, de asemenea, 
tratate. 

Tipurile principale de tratament pot fi divizate in 4 mari categorii: 
topice, radiații ultraviotele, sistemice şi combinate. Este de dorit sa 
devii familiar cu tratamente mai puţine decât să fii nesigur cu mai 
multe. Managementul pacienţilor cu psoriazis este o artă şi o ştiinţă; 
puţine alte boli dermatologice beneficiază de eficienţă şi răbdare, atât 
din partea pacientului, cât şi din partea medicului. 


Tratamentul topic 

Analogii de vitamina D 

Calcipotriol, calcitriol şi tacalcitol sunt analogi de colecalciferol şi 
nu cauzează hipercalcemie şi calciurie atunci când sunt folosiţi în doza 
recomandată, topic. Toţi pot fi folosiţi pentru psoriazisul care afectează 
până la 40 % din suprafaţa corporală. Modul lor de acţiune este prin 
influențarea receptorilor vitaminei D în keratinocite şi prin inhibarea 
sintezei poliaminelor, reducând proliferarea epidermică şi restabilind 
normalitatea stratului cornos. 

Pacienţii prefera calcipotriolul pentru că este inodor, incolor şi 
nu pătează. Rareori îndepărtează complet plăcile, dar reduce numărul 
scuamelor şi grosimea leziunilor. O iritatie locală şi tranzitorie poate 
apărea la aplicarea de două ori pe zi. O metodă de a reduce aceasta 
iritatie este folosirea combinată a calcipotriolului cu un steroid de 
potenta medie. Calcipotriolul nu trebuie folosit pe fata. 

Calcitriolul este mai puţin iritant decât calcipotriolul. Tacalcitolul 
unguent poate fi aplicat o dată pe zi, în doza maximă de 10 g pe zi. Nu 
ar trebui folosit în cure mai lungi de un an şi încă nu este recomandat 
pentru copii. 

Retinoizii locali 

Tazaroten este un retinoid topic activ cu afinitate selectivă 
pentru receptorii acidului retinoic (RAR); când se leagă de aceştia 
ameliorează psoriazisul prin reducerea  proliferării keratinocidelor, 
normalizarea anomaliilor de diferenţiere şi scăderea infiltratului 
inflamator dermic. Este recomandat pentru plăcile cronice stabile de pe 
trunchi şi membre care acoperă mai mult de 20% din suprafața 
corpului într-o aplicaţie pe zi, în cure de până la 12 săptămâni. 
Actioneaza încet şi poate induce remisii de durată. Cel mai adesea 
reduce induratia, scuamele şi eritemul plăcii. Este disponibil ca gel în 
concentraţii de 0,05% sau 0,1%. Principalul efect secundar, la fel ca şi 
în cazul analogilor vitaminei D este efectul iritativ; dacă acesta apare, 
se reduce concentraţia la 0,05%, iar dacă persistă trebuie aplicat în 

zile alternative si combinat cu un steroid local. În SUA Tazaroten poate 
fi administrat copiilor peste 12 ani, pe cand in Europa este administrat 
doar peste 18 ani. Nu trebuie folosit in timpul sarcinii sau lactatiei; 
femeile la varsta reproductiva trebuie sa foloseasca contraceptive in 
timpul tratamentului. 

Corticosteroizii topici 

Practica variaza de le centru la centru si de la tara la tara. Multi 
dermatologi gasesc corticosteroizii topici foarte folositori si ii utilizeaza 
ca tratament principal în psoriazisul în placi, cronic, stabil. Şi pacienții 
prefera acest tratament, deoarece este unul curat şi reduce scuama şi 
inflamatia. O examinare periodică se impune, mai ales dacă sunt 
folosite mai mult de 50 g/săptămână de corticoid topic potent. Pot fi 
folositoare, pe lângă combinațiile derivat de vitamina D — corticosteroid 
şi cele gudron-corticosteroid. 

Folosirea regulată de corticoizi este mai puţin controversată în 
următoarele cazuri: 
- când gudroanele de cărbune şi ditranolul sunt puţin tolerate, cum 
sunt zonele fetei, urechile, plici şi zona genitală (preparate de potenta 
scăzută ar trebui folosite); 
- pentru pacienţi care nu pot folosi analogi de vitamina D, gudroane de 
cărbune sau ditranol, datorită alergiei sau iritaţiilor (se folosesc 
preparate moderat potente); 
- pentru psoriazisul scalpului, palmelor şi plantelor care nu răspunde la 
tratament (preparate moderat sau foarte potente, dar în cure scurte). 

Pentru pacienţi cu psoriazis localizat, exista pe piața un 
preparat mixt de calcipotriol şi betametazona dipropionat (Daivobet). 
Doza maximă nu trebuie să depăşească 15 g/zi sau 100 g/săptămână 
şi nu ar terbui aplicat pentru mai mult de 4 săptămâni. 

Ditranolul sau cignolina 

Inhiba sinteza ADN-ului, dar unele beneficii ar putea fi aduse de 
formarea de radicali liberi de oxigen. Ditranolul este mai dificil de folosit 
decât derivații de cărbune. Trebuie aplicat cu grijă, strict pe plăci; 
adesea necesită acoperirea cu o compresă pentru a preveni întinderea 
pe pielea normală şi haine, pe care le pateaza. De asemenea, pateaza 
pielea normală, dar pata dispare în câteva zile. Este iritant, aşa că 
tratamentul trebuie început cu o concentraţie slabă de 0,1%, care 
poate fi apoi crescută la interval de săptămâni. Rareori este necesară 
o concentraţie mai mare de 0,1%. lritarea pielii din jur poate fi 
prevenită prin aplicarea unei creme cu zinc. Un regim obişnuit implică 
aplicarea ditranolului 5 zile/săptămână, iar după o lună cei mai multi 
pacienţi sunt fără placi psoriazice. O altă terapie eficiența este aceea 
de contact, în care ditranolul se aplică pentru maxim 30 min. Iniţial, o 
placă ,test” de psoriazis este tratată cu o cremă 0,1% care se lăsă pe 
placă timp de 20 min. Dacă nu apare nici o reacţie adversă, se aplică 

si urmatoarea zi, si poate fi lasat 30 min. Dupa ce crema este 
îndepărtată, se aplică o emulsie de parafină albă. În funcţie de 
răspuns, concentraţia poate fi crescută de la 0,1% la 2% în decurs de 
2-3 săptămâni. Ditranolul este prea iritant pentru fata, coapsa internă, 
regiunea genitală sau plici şi necesită măsuri speciale pentru a evita 
contactul cu ochii. 

Preparatele pe bază de gudron de cărbune 

Modul lor de acţiune este neclar, dar se ştie că inhiba sinteza 
ADN-ului şi fotosensibilizează pielea. Sunt disponibile multe preparate; 
cel mai putin rafinat gudron este mirositor, pătează hainele, dar este 
mai eficient decât preparatele mai „curate”, mai rafinate. Emulsiile pe 
bază de gudron pot fi adăugate apei de baie. În ciuda reputației sale ca 
fiind carcinogen, nu a fost demonstratată o creştere a incidenţei 
cancerului de piele la pacienţii care au folosit produse gudronate pe o 
perioadă lungă de timp. 

Acidul salicilic 

Este un constituent comun al preparatelor pentru psoriazis şi se 
vinde fără prescripţie medicală, de obicei în concentrație de 2%. 
Dermatologii folosesc concentraţii de 3-6%, chiar mai mari (5-10-20%) 
în fazele iniţiale ale tratamentului, pentru decaparea scoamelor. 
Debridează scuamele care conţin factori chemotactici, favorizează 
pătrunderea altor remedii topice şi pot avea un efect antiinflamator.. 
Cel mai bine este folosit pentru perioade scurte (câteva zile), la 
începutul tratamentului. 

Inhibitorii de calcineurina (imunomodulatori topici) 

Au fost folosiți tacrolimus şi pimecrolimus, dar nu sunt prea 
eficienţi, cu excepţia folosirii în plăcile de pe fata, zona genitală, pliuri 
anatomice şi comisuri. 

Radiatiile ultraviolete 

Mulţi pacienţi răspund favorabil după expunerea la lumină 
naturală şi ar trebui încurajați să facă bai de soare. În timpul iernii, pot 
ajuta curele de radiaţii ultraviolete (UVB). Atât radiaţiile UVB cu bandă 
îngustă cât şi largă pot fi folosite. Cele cu bandă îngustă folosesc 
lumina UV intensă, la o lungime de undă de 311nm. Aceasta lungime 
de undă este utilă în ameliorarea psoriazisului în timp ce 
minimalizează efectul potenţial carcinogen al lungimii de undă mai 
mică de 300 nm. Tratamentele ar trebui aplicate de un expert, de 2 sau 
de 3 ori/săptămână, pentru 8 săptămâni. Doza iniţială este calculată fie 
după fenotipul pielii fie după stabilirea dozei minime de radiaţii care 
produce un eritem într-un patch test, 24 de ore după expunere. Doza 
iniţială este crescută treptat după fiecare expunere bine tolerată. 
Trebuie înregistrat numărul şi doza radiaţiilor. Pe termen scurt, riscul 
major al terapiei UVB este fototoxicitatea acută (ca în arsurile solare) 
iar pe termen lung, inducerea cancerului de piele şi a altor tulburări 


150 


tegumentare. Radiațiile UVA pot fi, de asemenea utilizate, în 
combinatie cu un psoralen administrat sistemic (PUVA). 


Situaţii particulare 

Psoriazisul scalpului este adesea recalcitrant; sunt folositoare 
preparatele uleioase pe bază de acid salicilic 3-6%. Trebuie masate la 
nivelul scalpului de 3 ori/săptămână şi spălate cu un şampon pe bază 
de gudron, 4-6 ore după aplicare. Dacă rezulatatele se lasă aşteptate, 
se poate lăsa acidul salicilic peste noapte, înainte de a fi spălat. 
Combinația acid salicilic-gudron este, de asemenea, eficientă. 

Psoriazisul gutat. Este indicată o cură de Penicilină V sau 
Eritromicină pentru orice infecţie faringiană strepococică. Tratamentul 
local de obicei este suficient, deoarece evoluția naturală este spre 
remisiune. Preparatele potrivite sunt unguentele pe bază de zinc şi 
cremele cu ihtiol. O cură UVB poate fi eficientă după ce faza eruptivă a 
încetat. 

Psoriazisul eruptiv sau instabil. Este important un tratament 
moderat şi odihnă. UVB, preparatele pe bază de gudron şi ditranolul 
trebuie evitate. Preparatele potrivite sunt băile uleioase, steroizii topici 
potenti, cremele cu ihtiol şi cremele cu zinc. 


Tratamentul sistemic 

Trebuie luat în considerare în psoriazisul moderat şi sever 
(peste 10% din suprafața corporală), care nu se ameliorează cu 
tratamente prelungite topice şi la pacienţii a căror calitate a vieţii este 
sever influenţată. Din cauză că efectele secundare pot fi importante, 
sunt necesare şi metodele topice. Cele mai folosite tratamente 
sistemice sunt fotochimioterapia cu psoralen şi ultraviolete A (PUVA), 
retinoizii, metotrexatul, hidroxiureea (hidroxicarbamida), ciclosporina, 
micofenolatul mofetil, sulfsalazina si o gama de agenti biologici. 


Fotochimioterapia (PUVA) 


x 


In aceasta terapie ingenioasa, un medicament este fotoactivat 
in piele de catre radiatia ultravioleta. O doza orala de 8-metoxipsoralen 
(8-MOP) sau 5-metoxipsoralen (5-MOP) este urmata de expunerea la 
radiatii UV cu lungime de unda de 320-400nm UVA. Psoralenul ajunge 
în piele şi, în prezența UVA, formează produşi stabili cu bazele 
pirimidinice, inhiband sinteza ADN-ului şi diviziunea celulelor 
epidermice. 

Psoralenul este ingerat cu 1-2 ore înainte de expunere, 8-MOP 
în cantitate de 0,6-0,8 mg/kgc în formula cristalină sau 0,3-0,4 mg/kgc 
în formula lichidă şi 5-MOP în doza de 1,2-1,6 mg/gkc. Psoralenul 
poate fi administrat în baie de apă pentru cei care nu tolerează regimul 
per os. Urmează expunerea la UVA; expunerea inițială este calculată 
fie prin determinarea dozei minime fototoxice (adică doza minimă de 

UVA care produce un eritem vizibil la 72 de ore dupa testare, dupa 
ingestia de 8-MOP), sau dupa testarea tipului de piele si a capacitatii 
de bronzare. T 

ratamentul se face de 2 sau 3 ori/săptămână, cu creşterea 
dozelor de UVA in functie de gradul eritemului si de raspunsul 
terapeutic. Dispariţia plăcilor necesita 5-10 săptămâni; ulterior este 
posibil un tratament de intretinere, o data la 2 sau 3 saptamani. Cu 
toate acestea, deoarece efectele secundare ale PUVA-terapiei depind 
de doza cumulata de radiatii, nu ar trebui incercat tratamentul de 
mentinere decat in cazul in care tratamentele alternative nu sunt 
eficiente. Pe cat posibil, PUVA este evitata la pacientii tineri. 

Efecte secundare. Cel mai intalnit efect nedorit este eritemul 
dureros, dar riscul poate fi diminuat printr-un dozaj atent. Un sfert 
dintre pacienti prezinta prurit in timpul si imediat dupa tratament, iar 
altii prezinta tulburari gastro-intestinale. Efectele secundare pe termen 
lung includ imbatranirea prematura a pielii (pigmentari, riduri si atrofii), 
malignitati cutanate (de obicei dupa o doza cumulativa mai mare de 
1000 sau dupa mai mult de 250 de expuneri) si, teoretic vorbind, riscul 
de cataracta. Ultima poate fi prevenita prin purtarea ochelarilor UVA 
rezistenti pentru 24 de ore dupa expunere. Efectele secundare pe 
termen lung depind de cantitatea totala de UVA; aceasta trebuie 
înregistrată şi păstrată la nivelul minim posibil, fără însă a evita 
tratamentul atunci când este în mod evident necesar. 

Retinoizii 

Acitretinul (10-25 mg/zi) este un analog de vitamina A şi este 
unul dintre puţinele medicaminte utile în psoriazisul pustulos. Este 
folosit şi pentru a subtia plăcile hiperkeratozice groase. 

Efectele secundare minore sunt frecvente, legate de doză şi 
includ: uscăciunea buzelor, gurii, vaginului şi ochilor, descuamarea 
pielii, prurit şi inflamatia ţesuturilor periunghiale (paronichie). Toate 
aceste efecte dispar sau se ameliorează cu scăderea dozei sau 
întreruperea tratamentului. Se recomanda utilizarea cremelor 
emoliente şi a lacrimilor artificiale. Pierderea sau subtierea părului este 
obişnuită; ocazional apare pierderea totală a părului, când acitretinul 
este folosit ca monoterapie, la o doză mai mare de 0,5-1 mg/kgc/Zi. 
Părul creşte din nou după încetarea tratamentului, dar până atunci 
alopecia are un efect negativ asupra pacienţilor. 

Acitretinul poate fi folosit pentru perioade lungi de timp, dar 
necesită investigaţii de monitorizare, cu verificarea mai ales a testelor 
hepatice şi a lipidelor serice (mai ales trigliceride, dar şi colesterol). 
Este necesară, de asemenea, monitorizarea depresiei, cu toate că nu 
s-a demonstrat o relație cauzala retinoizi-depresie. Nu ar trebui tratați 
cu retinoizi copii şi cei care au teste hepatice persistent anormale sau 
hiperlipidemii. 

Cel mai important efect secundar este potentialul teratogen, 
motiv pentru care acitretinul nu trebuie prescris femeilor la varsta 
reproductiva. Daca acest lucru nu este posibil, se recomanda 
contraceptia riguroasă şi, având in vedere timpul de injumatatire lung 
al acitretinului, tratamentul contraceptiv trebuie continuat pe o perioada 
de 2 ani dupa întreruperea retinoizilor. Donarea de sânge trebuie 
evitata pe aceeasi perioada de timp (2 ani). 

Retinoizii si PUVA au un efect sinergic si sunt deseori folositi 
împreună în terapia numită Re-PUVA. Aceasta îndepărtează plăcile 
mai repede decât PUVA singură şi necesită doze mai mici de UVA. 
Precauţiile standard pentru ambele terapii in acest caz trebuie 
observate. Pentru psoriazisul palmo-plantar se folosesc deseori doze 
mici de acitretin în combinaţie cu alte tratamente topice. 

Metotrexatul 

La doza folosită în psoriazis, metotrexatul inhiba proliferarea 
celulelor limfoide prin acţiunea sa asupra biosintezei purinelor, prin 
inhibitia atât a dihidrofolat reductazei cât şi a 5-aminoimidazol-4- 
carboxamid ribonucleotid transferazei (AICAR). Acumularea AICAR 
reduce activitatea adenozin  deaminazei, aceasta ducând la 
acumularea adenozinei în celulele T şi inhibându-le efectele. 
Suplimentarea cu acid folic poate reduce efectele toxice ale 
metotrexatului, dar nu reduce considerabil eficacitatea lui. 

După o doză iniţială de 2,5 mg la un adult de greutate medie, 
administrată per os o dată/săptămână, doza se creşte treptat la o doză 
de întreţinere de 7,5 - 20 mg/săptămână. Aceasta, de cele mai multe 
ori, controlează chiar psoriazisul agresiv. Alte regimuri terapeutice 
recomandă doze inițiale de 20 mg/săptămână, câteva săptămâni, care 
se scad ulterior la 10 mg/săptămână. Este eliminat în cea mai mare 
parte de rinichi astfel că doza trebuie redusă la cei cu insuficientă 
renală. Aspirina şi sulfonamidele împiedică legarea lui de albumină, iar 
furosemidul îi scade clearance-ul renal, aşa că trebuie luate în 
considerare şi terapiile concomitente, situație în care doza trebuie 
redusă în mod corespunzător. 

Efecte secundare minore şi tranzitorii (greață, stare de rau) pot 
să apară în primele 48 de ore după administrare. 

Cea mai importantă condiţie care poate împiedica tratmentul 
este fibroza hepatică, cu un risc mai înalt la cei care consumă alcool. 
Din păcate, testele hepatice şi fibroscanarile nu prezintă acuratețe în 
această situaţie iar o biopsie hepatică pentru a exclude o boală activa 
hepatica este recomandată de unii autori la cei cu factori de risc. 
Biopsia hepatica este înlocuită în unele tari de determinarea repetată a 
procolagenului de tip III seric (PIIINP) care se pare ca este un indicator 
sensibil al fibrozei hepatice. 

Se fac de asemenea teste sanguine pentru a exclude supresia 
medulara, pentru monitorizarea funcţiei hepatice şi renale; acestea 
sunt necesare săptămânal la începutul tratamentului şi apoi lunar sau 
la 3 luni, în funcţie de momentul stabilirii terapiei de întreţinere. 
Medicamentul este teratogen şi nu se administrează femeilor la vârsta 
fertilă. La bărbaţi a fost notată oligospermia şi o scădere a fertilităţii; 
totuşi, un descendent al unui bărbat în tratament cu metotrexat este de 
aşteptat să fie normal. Acidul folic, 5 mg/zi, în zilele fără metotrexat, 
poate reduce greață şi supresia medulara. Metotrexatul nu trebuie 
administrat concomitent cu retinoizi sau ciclosporina. 

Ciclosporina 

Inhibă reacţiile celulare mediate imun, blochează limfocitele în 
faza 0 sau G1 a ciclului celular şi inhibă eliberarea limfokinelor, mai 
ales a IL-2. Este utilă în psoriazisul sever, dar pacienţii necesita 
supraveghere de specialitate. Cei mai multi practicieni o preferă pe 
perioade scurte de timp, până la stabilizarea bolii sau până sunt iniţiate 
alte terapii. Doza iniţială este de 3-4 mg/kg/zi şi nu mai mult de 5 
mg/kg/zi. 

Efectele secundare pe termen lung includ hipertensiunea, 
afectare renală si condiloamele virale persistente cu risc te 
ransformare malignă. 

Tensiunea arterială şi funcţia renală trebuie evaluate atent 
înainte de începerea terapiei. Hipertensiunea este un efect secundar al 
ciclosporinei; aproape 50% din pacienţi dezvolta HTA sistolica de 
peste 160 mmHg sau diastolica de peste 95 mmHg. De obicei, aceste 
creşteri sunt uşoare sau moderate şi răspund la tratamentul 
concomitent cu un blocant al canalelor de calciu, cum este Nifedipina. 
Este recomandat să urmărim nivelul colesterolului, trigliceridelor, K şi 
Mg şi să atentionam pacienţii că ar putea dezvolta hirsutism şi 
hiperplazie gingivală. 

Tratamentul cu ciclosporina nu ar trebui să depăşească un an 
fără o monitorizare şi o evaluare clinică atentă. 

Alte medicamente sistemice 

Antimetaboliți precum  micofenolatul mofetil,  6-tioguanina, 
azatioprina şi hidroxiureea, pot fi eficienţi în psoriazis, dar mai putin 
decât metotrexatul şi au tendinţa să afecteze măduva mai mult decât 
ficatul. Din nou, este esențială monitorizarea testelor sanguine. Desi 
încă fără licenţa, esterii acidului fumaric au fost efectivi la unii pacienți 
cu psoriazis rezistent la tratament, dar au o incidenţă crescută a 
disconfortului gastrointestinal. Ocazional, sulfsalazina poate avea 
efecte favorabile în psoriazis. 

Agentii biologici 

Ideea folosirii unei injecții la un anumit interval de timp pentru a 
controla psoriazisul nu mai este un vis. Patogeneza imunologică a 

psoriazisului este o tinta pentru exploatarile terapeutice. Companiile 
farmaceutice au sintetizat anticorpi monoclonali care se leaga de 
molecule cheie, unii dintre aceştia fiind foarte eficienţi şi siguri, dar 
foarte scumpi. 

Terapiile biologice standard cuprind agenţii anti — TNFa şi anti — 
IL12/22. Etanercept este o proteină de fuziune între imunoglobulina G 
(IGg) şi receptorul extracelular al TNF-alfa astfel încât este eficient în a 
preveni acţiunea TNF-alfa. Infliximab este un anticorp împotriva TNF- 
alfa solubil şi fixat. Adalimumab este un anticorp monoclonal 
recombinat IGg împotriva TNF-alfa. Ustekinumab este un nou anticorp 
monoclonal IgG1k uman anti-interleukine 12/23. Alefacept şi 
efalizumab, alti agenţi care au fost utilizați în terapia psoriazisului nu 
leagă TNF-alfa. Alefacept este o proteină de fuziune a LFA-3 uman şi 
IgG care inhibă activarea celulelor T prin blocarea moleculelor 
accesorii necesare pentru activarea limfocitelor, iar efalizumab este o 
IgG murină specifica care leagă CD11a. 

Atât dermatologii, cât şi pacienţii pun în balanță momentul 
folosirii tratamentului bilogic, cât şi agentul utilizat. Alegerea depinde 
de tipul de psoriazis, comorbiditati (artrită), cost, eficiență, mod de 
administrare, siguranţa şi finanţarea tratamentului. 

Etanerecept este format dintr-o moleculă recombinantă care 
conţine receptorul p75 al TNF şi porțiunea Fc a unei imunoglobuline 
IgG1 umană. Etanereceptul are capacitatea de a se cupla cu 
receptorul TNF alfa împiedicând cuplarea acestuia cu receptorii de pe 
suprafața celulelor, blocând astfel acţiunea acestei citokine 
proinflamatorii. S-a dovedit eficient în spondilitele anchilozante si în 
formele medii sau medii spre severe de psoriazis. Doza recomandată 
la adulții cu psoriazis este de 25 mg administrată de 2 ori pe 
săptămână sau de 50 mg o dată pe săptămână. 

Infliximab este un anticorp monoclonal chimeric (om/soarece de 
tip IgG1k) în care regiunea constantă a imunoglobulinei este umană iar 
regiunea variabilă este murina. Infliximabul are capacitatea de a se 
cupla atât cu TNF alfa seric cât şi cu formele transmembranale ale 
TNF alfa. Prin această blocare, TNF alfa nu se mai poate cupla cu 
receptorii proprii și nu își mai exercită acţiunea proinflamatorie și de 
creștere a hiperplaziei epidermice. În prezent infliximabul este utilizat 
în tratamentul bolii Chron, al artritei reumatoide şi în formele moderate 
şi severe de psoriazis, ca şi în artrita psoriazică. Tratamentul cu 
infliximab presupune administrarea iv a 5 mg/Kg corp sau 10 mg/Kg 
corp timp de 2 ore în săptămânile 0,2,6 și poate fi repetat la intervale 
de 8-12 săptămâni cu rezultate foarte bune. 

Administrarea prelungită a infliximabului a dus la apariția mai 
multor efecte adverse. Astfel, s-au semnalat reacții de 

hipersensibilitate întârziată, mialgii, artralgii, febră, erupții cutanate, 
creșterea valorii transaminazelor, cefalee, vertij, infecţii (infecţii cu 
germeni oportuniști dar și o creștere a riscului de infecție TBC). O 
reacție adversă aparte este dată de apariţia modificărilor biologice 
autoimune respectiv prezența anticorpilor anti ADN dc la pacienții 
tratați cu infliximab. Prezența acestor tipuri de anticorpi nu este 
asociată cu scăderea valorilor complementului seric (fractiunile C3 și 
C4) dar nici nu este influențată de administrarea de metotrexat. 
Semnificaţia clinică a acestor anticorpi nu este cunoscută. În general 
reacțiile adverse apărute în cursul administrării de infliximab se remit 
în câteva luni de la întreruperea tratamentului. Riscul de apariţie a unei 
tumori maligne prin blocarea TNF alfa, element important în lupta 
antitumorală a organismului, teoretic, pare să fie crescut dar greu 
evidenţiat de studiile clinice. 

Adalimumab este un anticorp monoclonal anti-TNFa din clasa 
IgG1, total umanizat şi produs pe linii celulare de ovar de hamster. 
Adalimumabul inhibă legarea TNFa de receptorii săi prin neutralizarea 
atât a formei solubile, cât şi a formei membranare a citokinei, cu 
inhibarea consecutivă a răspunsului celular. Doza recomandată iniţial 
este de 80 mg subcutanat, urmată 40 mg la fiecare două săptămâni. 

Ustekinumab este un nou anticorp monoclonal IgG1k uman 
complet anti-interleukine 12/23, produs pe linii celulare de mielom de 
origine murină. Acesta are ca ţintă subunitatea p40 a citokinelor IL-12 
și IL-23, citokine ce induc limfocitele CD4+ naive să se diferentieze în 
celule T helper de tip 1 (Th1) şi celule T helper tip 17 (Th17). Acestea 
joacă un rol important în diferenţierea şi activarea celulei T, ceea ce 
sugerează că pot fi considerate ţinte terapeutice specifice în psoriazis. 
Posologia recomandată consta într-o doză inițiala de 45 mg 
administrate subcutanat, urmată de o doză de 45 mg 4 săptămâni mai 
târziu, apoi la fiecare 12 săptămâni. 

Terapia combinată 

Dacă psoriazisul este rezistent la un tratament, combinarea mai 
multor terapii poate fi utilă. Terapiile combinate pot preveni efectele 
secundare prin reducerea dozei fiecărui medicament administrat. 
Combinații obişnuite sunt analogii de vitamina D cu steroizii topici sau 
UVB; băii cu gudronane de cărbune şi UVB, urmate de ditranol 
(regtimul Ingram); cărbune gudronat după o baie cu gudron si UVB 
(regimul  Goeckerman); terapii combinate cu agenţi biologici 
(metotrexat şi inhibitori de TNFa). Terapia prin rotaţie poate de 
asemenea să minimalizeze toxicitatea unor tratamente, un exemplu 
fiind folosirea individuală a PUVA, metotrexat, acitretin şi ciclosporina 
înainte de a fi folosit un alt tratament. 

Tab.7.1. Optiuni terapeutice in psoriazis. 


Tip ul , de Tratamentul de electie Tratamente alternative 
psoriazis d 


Analogi de vitamina D 
Psoriazisul în | Retinoizi topici 
plăci, forme Steroizi topici Gudroane de cărbune 
uşoare Ditranol 

Acid salicilic 
Plăci stabile Metotrexat 
extinse (mai UVB cu bandă largă Ciclosporină 
mult de 30% UVB cu bandă îngustă Acitretin 
din suprafaţă) | PUVA Sulfsalazină 
recalcitrante la | PUVA + acitretin Micofenolat mofetil 
terapia locală Agenti biologici 


Plăci mici Analogi de vitamina D 
aneralizată.  |UVB Cărbune gudronat 
2 Terapii sistemice 


Antibiotice sistemice Preparate slabe pe bază 
Psoriazis gutat | Emoliente în faza eruptivă de cărbune gudronat 
apoi UVB Steroizi locali moderati 


A. Tacrolim 
Psoriazis aç Q . i fad 
i Steroizi topici de potenta 
facial e a : 
scazuta sau medie 


Tacrolimus 

Analogi de vitamina D 
Calcitriol 

Steroid local + agenti 
anticandidozici/ antifungici 


Psoriazis Steroid local de potenta 

; Acitretin 
pustulos medie sau mare PUVA 
palmo-plantar | Retinoid local 


Psoriazis 
flexural 


Psoriazis 

pustulos Tratament intraspitalicesc 
generalizat cu ichtiol pasta, initial poate 
sau instabil fi folosit steroid local + 
eritrodermic comprese umede 

acut 


Fototerapie (UVB) 
Acitretin 
Metotrexat 
Ciclosporina 
Agenti biologici (?) 

7.2. Lichenul plan şi eruptiile lichenoide 


Lichenul plan este o dermatoza cutaneo-mucoasa inflamatorie 
papuloasa şi pruriginoasa, cu evoluţie cronică, recidivanta, cu 
raspandire in intreaga lume, fara predispozitie rasiala, cu precadere la 
varsta adulta. 

Etiologia precisa nu este cunoscuta, dar se pare ca ar fi 
implicate mecanisme imunologice. S-a postulat ca limfocitele T 
citotoxice CD8+ recunosc un antigen (necunoscut în prezent) asociat 
cu complexul major de histocompatibilitate (MHC) clasa | de la nivelul 
keratinocitelor bazale, acestea fiind apoi distruse. Boala cronică grefă- 
contra-gazda poate cauza o erupție lichenoida în care 
histocompatibilitatea determină limfocitele să atace epidermul. Poate 
exista o susceptibilitate genetică în ce priveşte lichenul plan idiopatic, 
deşi încă nu a fost identificată o anumită genă. Rareori sunt raportate 
cazuri familiale. Lichenul plan este de asemena asociat cu boli 
autoimune cum ar fi alopecia areata, vitiligo şi colită ulcerativă, mult 
mai frecvent decât în populaţia generală. Alergia de contact la compuşi 
cu mercur (plombele cu amalgam) pare a fi o cauză importantă în 
apariţia lichenului plan oral, în special dacă este un contact 
îndeaproape cu amalgamul şi dacă nu se asociază cu lichenul cutanat. 
Unele cazuri se pot asocia cu hepatită C, dar lichenul plan nu este o 
afecțiune de origine infecțioasă. 

Clinic. În mod tipic, leziunile sunt papule aplatizate romboidale, 
violacee sau liliacee, foarte pruriginoase. Leziunile se pot localiza pe 
orice regiune tegumentara dar de electie sunt încheietura mâinii, 
regiunea lombosacrată, tibia şi gleznele, în ultimele două localizări 
leziunile putând lua un aspect hipertrofic O privire mai atentă este 
necesară pentru a observa dungile albicioase caracteristice pe 
suprafața acestor papule (striurile Wickham). Linii albe asimptomatice 
dantelate, puncte şi, ocazional, plăci mici albe se pot găsi la nivelul 
gurii, în special în interiorul obrajilor la aproximativ 50% dintre pacienți, 
leziunile orale putând fi singura manifestare a bolii. Mucoasa genitală 
poate fi afectată în mod similar. Variante ale modelului clasic sunt rare 
şi dificil de diagnosticat. În mod curios, deşi plăcile sunt de obicei 
pruriginoase pacientul preferă să frece leziunile decât să grateze, deci 
excoriatiile sunt un lucru neobişnuit. La fel ca în psoriazis, poate 
surveni fenomenul Koebner. Unghiile sunt de obicei normale, dar la 
aproximativ 10% dintre pacienţi pot fi observate striuri longitudinale, 
chiar distrugeri ale patului unghial. Leziunile scalpului pot cauza 
alopecie cicatricială. 

Forme clinice 

După aspectul leziunilor lichenul poate fi: eritematos, pigmentat, 
atrofic, veziculo-bulos. După dispoziţia leziunilor au fost descrise 

lichenul liniar cu leziuni dispuse liniar sau zoniform de-a lungul unui 
membru şi lichenul inelar cu papule dispuse inelar mai ales pe scrot şi 
teaca penisului. 

Formele clinice particulare ale lichenului plan sunt reprezentate 
de: 

- lichenul hipertrofic, cu papule mari, hipertrofice, hiperkeratozice, 
verucoase, pruriginoase, localizate la nivelul membrelor inferioare pe 
gambe şi în jurul gleznelor; 

- lichenul folicular, reprezentat de papule de aspect folicular care 
conduc la alopecie ireversibilă la nivelul scalpului şi alopecie 
reversibilă axilară şi pubiană (sindrom Graham-Little-Lasseur). 

Evoluție. Leziunile invididuale pot dura mai multe luni, iar erupția 
ca întreg durează aproximativ un an. Oricum, varianta hipertrofică a 
bolii, cu leziuni veruciforme in jurul gleznelor deseori durează mai multi 
ani. Pe măsură ce se vindecă, leziunile devin mai închise, pigmentate, 
aplatizate şi lasa discrete macule cenuşii sau maronii. Aproximativ 1 
din 6 pacienţi va prezenta recurente. 

Complicatii. Pierdera părului şi a unghiilor poate fi permanentă. 
Forma ulcerativă a lichenului plan oral poate degenera în carcinom 
spinocelular. Ulceratia situată deasupra proeminentelor osoase poate 
fi dizabilitantă, în special când e localizată la nivelul plantelor. 

Paraclinic. Diagnosticul este de obicei clinic. Histologia este 
caracteristica: strat cornos moderat îngroşat, cu hiperparakeratoză, 
acantoză neregulată, discontinuă şi hipergranuloza focala; papile 
dermice lărgite; infiltrat limfocitar dispus în banda în dermul papilar. 

Diagnostic diferenţial. Lichenul plan ar trebui diferențiat de alte 
afecțiuni papulo-scuamoase: psoriazis, granulom inelar, lichen simplex 
cronic, sifilide lichenoide, lichen nitidus, pitiriazis rozat Gibert. Reacţiile 
postmedicamentoase de tip lichenoid pot mima foarte bine un lichen 
plan, aurul şi metalele grele fiind deseori implicate; alte medicamente 
implicate sunt antimalaricele, betablocantii, AINS, acidul paraamino- 
benzoic, diureticele tiazide şi penicilamina. Contactul cu produse 
chimice poate produce astfel de leziuni. Este greu de diferențiat 
lichenul plan de lupusul eritematos discoid, mai ales dacă există doar 
câteva leziuni sau dacă erupția este localizată la nivelul palmelor, 
plantelor sau scalpului. Candidoza orală poate crea confuzie în cazul 
lichenului localizat strict oral. 

Tratamentul poate fi dificil. Dacă este suspectată implicarea 
medicamentelor, acestea ar trebui sistate şi înlocuite cu altele. Steroizii 
topici potenti pot ameliora simptomele şi pot reduce dimensiunea 
plăcilor. Steroizii sistemici pot fi de ajutor, dar sunt recomandati doar în 
situaţii speciale (lichen extins, distructii unghiale, lichen plan dureros 
sau lichen plan oral eroziv). Fotochimioterapia cu psoralen şi UVA 
(PUVA) sau cu UVB poate reduce pruritul şi grăbeşte vindecarea. 

Ciclosporina orală sau acitretinul sunt utilizați în cazul recurentei. 
Antihistaminicele sunt eficiente în ameliorarea pruritului. Leziunile de la 
nivelul mucoasei orale şi vaginale sunt de obicei asimptomatice şi nu 
necesită tratament în mod curent; când acesta este necesar, se 
folosesc aplicaţii cu corticosteroizi sau inhibitori de calcineurina, cum 
ar fi tacrolimus gel. 


7.3. Alte dermatoze papulo-scuamoase 
7.3.1. Pitiriazis rubra pilaris 


Este o dermatoză papulo-scuamoasa cronică, foarte rară, cu 
patogenie neclară, caracterizată prin scuame fine, eritem (rubra) şi 
implicarea folicului pilos (pilar). Nu este clar dacă diferitele moduri de 
prezentare sunt boli de sine stătătoare sau dacă reprezintă variante 
ale aceleiaşi boli. S-a identificat şi o formă familială, cu transmitere 
autozomal dominantă. 

Etiopatogenie. Nu a fost identificată cauza exacăa a acestei 
afecțiuni. Se remarcă o hiperproliferare epidermica la nivelul pielii 
afectate şi turnover epidermic scăzut, fără tendinţa la creştere din 
psoriazis. Un defect în metabolismul vitaminei A a fost incriminat. 

Clinic. Se caracterizează prin plăci eritemato-scuamoase, 
keratodermie palmo-plantara, papule keratozice perifoliculare şi, în 
evoluție, eritrodermie generalizată cu insule de tegument sănătos. 

Griffith a identificat cinci tipuri: 
|. clasic al adultului; 

II. atipic al adultului; 
III. clasic juvenil; 

IV. circumscris juvenil; 
V. atipic juvenil. 

Acestora li s-a mai adăugat un al VI-lea tip asociat infecţiei HIV. 

Boala debutează cu leziuni eritemato-scuamoase la nivelul fetei 
şi scalpului, cu evoluţie cranio-caudală (tipul juvenil poate debuta prin 
hiperkeratoză palmo-plantară). Ulterior, placi roşii sau portocalii apar 
destul de rapid şi fuzionează, astfel încât pacienţii cu pitiriazis rubra 
pilar devin deseori eritrodermici. Papulele perifoliculare şi scuama 
foliculară se dezvolta în acest stadiu. Mici porțiuni de piele pot fi 
neafectate de eritemul generalizat. Există un contrast izbitor între 
pielea eritrodermică şi zonele axilare şi periareolare crutate. Plăcile 
generalizate seamănă cu cele din psoriazis dar afectarea foliculară 
ajuta la stabilirea diagnosticului. Palmele şi plantele devin îngroşate, 
netede şi galbene, iar fisurile sunt comune. Unghiile sunt de asemena 
îngroşate, ca rezultat al acumulării de keratina fără afectarea patului 
unghial. Scalpul este acoperit cu scuame fine furfuracee, în contrast cu 

cele din psoriazis care sunt mari sau cu cele din dermatita seboreica 
care sunt grase. Sudoratia este diminuata. 

Evolutie. Formele clasice se vindeca intr-o perioada de pana la 
3 ani, dar pot avea recurente. Tipul familial persista toata viata. Tipul 
juvenil circumscris se vindeca, de obicei, pana la varsta de 10 ani. 

Complicatiile sunt puţine, desi ectropionul poate fi o problema. 
Artrita observata in psoriazis nu este obisnuita. Eritrodermia determina 
o toleranță scăzută la frig. 

Diagnostic diferenţial. Psoriazisul este afecțiunea cea mai 
asemănătoare cu pitiriazis rubra pilaris dar îi lipseşte nuanţa uşor 
portocalie. Keratoza palmelor şi plantelor, eritemul folicular insular al 
pielii neafectate şi scuama foliculară, în special la nivelul încheieturilor 
sunt alte trăsături, pe lângă cele menţionate, care ajută la diferenţierea 
lor. 

Paraclinic. O biopsie ar putea distinge psoriazisul de pitiriazis 
rubra pilaris, chiar dacă cele două afecţiuni pot avea trăsături 
histologice foarte asemănătoare: nu se evidenţiază neutrofile în infiltrat 
sau microabcese Munro, iar ortokeratoza alternează cu parakeratoza. 

Tratament. Majoritatea pacienţilor necesită tratament topic 
intensiv şi multi îl preferă celui sistemic. Emolientele şi keratoliticele 
pentru palme şi plante sunt utilizate în mod principal. Aproximativ 50% 
dintre pacienţi răspund greu la retinoizii sistemici precum acitretin (la 
adult 25-50mg/zi, 6-8luni). Metotrexatul oral în doze mici poate fi o 
altenativă. Fototerapia nu este suficientă, decât dacă este combinată 
cu retinoizii orali. Rapoartele recente în ce priveşte tratamentul cu anti 
TNF-a sunt încurajatoare. Steroizii sistemici nu sunt indicaţi. 


7.3.2. Pitiriazis lichenoid 


Pitiriazisul lichenoid este o dermatoză eritemato-scuamoasă 
care apare mai frecvent la copii şi tineri, considerat în unele clasificări 
o formă de parapsoriazis. În etiopatogenia pitiriazisului lichenoid este 
incriminată o patologie inflamatorie. Alte argumente vin în sprijinul 
ipotezei limfoproliferative, bazându-se pe asemănarea cu papuloza 
limfomatoidă. 

Clinic. Au fost descrise două forme clinice principale: pitiriazis 
lichenoid cronic şi pitiriazis lichenoid acut (varioliform), cu o variantă 
supraacută febrilă. 

Pitiriasis lichenoid cronic 

Forma cronică este cea mai frecventă, caracterizându-se prin 
mici papule neconfluente, asimptomatice care apar pe o perioadă 
îndelungată, dând un aspect polimorf evocator. Erupția este localizată 
îndeosebi pe trunchi şi rădăcina membrelor, respectând regiunea 
palmo-plantara, fata şi mucoasele. 

Pitiriazis lichenoides et varioliformis acuta (PLEVA) sau boala 


Mucha-Haberman 

Este un proces limfoproliferativ autolimitat caracterizat printr-o 
eruptie generalizata de leziuni ulcero-necrotice, acoperite de cruste 
brune, in urma procesului de vindecare rezultand cicatrici varioliforme. 
Forma supraacuta, febrila, poate fi letala si aspectul clinico-patologic 
poate fi asemanator cu cel al unui limfom citotoxic (desi infiltratul nu 
este niciodata la fel de profund sau dens si aspectul citomorfologic la 
fel de atipic). 

Paraclinic. Aspectul histopatologic evidenţiază insule de 
parakeratoza în epiderm, alterări ale stratului bazal, necroză 
keratinocitară şi exocitoză de limfocite, macrofage şi eritrocite. În derm 
există un infiltrat limfo-histiocitar localizat îndeosebi perivascular. 

Tratamentul propus de autori este diferit, existând si 
posibilitatea evoluției spontane spre vindecare a afecțiunii. 
Antibioterapia a fost propusă pe baza ipotezei fiziopatologice 
infecțioase a bolii. Fototerapia este utilizată mai ales în formele de 
intensitate medie şi evoluție prelungită. În formele acute se utilizează 
corticoterapia generală. Dapsona poate fi utilizată atât în formele 
acute, cat si in cele cronice. 


7.3.4. Eritrodermia sau dermatita exfoliativa 


Uneori intreaga piele poate deveni eritematoasa si scuamoasa. 
Afectiunile care o pot cauza sunt reprezentate de: psoriazis, pitiriazis 
rubra pilaris, eritrodermie ihtioziforma, pemfigus eritematos, eczema 
de contact, atopica sau seboreica, sindrom Reiter, limfoame (incluzand 
sindromul Sézary), erupții postmedicamentoase sau  scabie 
norvegiana. 

Cel mai bun indiciu pentru a determina cauza este istoricul 
afectiunii cutanate precedente. Uneori histologia este de ajutor, dar 
deseori este nespecifica. Termenul ,eritrodermie” descrie, așadar, o 
piele roşie, acoperită de scuame puţine sau chiar fără scoame, în timp 
ce „dermatita exfoliativă” se preferă atunci când predomina scuamele. 
Pigmentul din pielea neagră poate masca eritemul, aceasta având mai 
degrabă tentă violacee. Majoritatea pacienţilor au limfadenopatie şi 
multi prezintă hepatomegalie. 

Dacă boala devine cronică, retractia tegumentului facial poate 
conduce la ectropion, inflamatia cronică determină pierderea părului de 
la nivelul scalpului şi corpului, iar unghiile devin îngroşate şi pot chiar să 
cadă. Autoreglarea temperaturii este afectată, iar pierderea căldurii prin 
piele conduce la senzaţii de frig şi frisoane. Edemul, infarctul miocardic, 
tahicardia, anemia, dificultățile de sudoratie şi deshidratarea pot surveni 
ca şi complicaţii. Tratamentul este cel al bolii de bază. 

7.4. Parapsoriazis 


Parapsoriazisul este un termen discutabil la care multi ar vrea 
sa renunte, utilizat pentru a defini leziuni eritemato-scoamoase, care 
seamna putin cu psoriazisul, dar la care scuama este mai fina si 
persista în ciuda tratamentului antipsoriatic. Brocq a împărțit 
parapsoriazisul în trei categorii: parapsoriazisul în picătură (pitiriazis 
lichenoid), parapsoriazisul în placi mici sau digitiform şi parapsoriazisul 
în placi mari. Actualmente, termenul se limitează la ultimele două 
forme, pentru care se utilizează denumirea de parapsoriazis în placi. 
Etiologia este necunoscută. 

Clinic se caracterizează prin plăci scuamoase de culoare roz, 
bine delimitate, prezente în mod tipic la nivelul feselor, sânilor, 
abdomenului şi zonelor de flexie. Deseori sunt mai neregulate şi 
asimetrice. Merită a se distinge tipul benign de parapsoriazisul evolutiv 
(unii autori utilizează denumirea de premicozis), care este o leziune 
tipică stadiului incipient al limfomului cutanat cu celule T (micozis 
fungoides). Clonalitatea infiltratului limfocitar sugerează că leziunile 
sunt de tip micozis fungoides şi majoritatea preferă să numească 
această formă de parapsoriazis limfom cutanat cu celule T, stadiul de 
pete/macule, în mod particular dacă există hiperplazie clonală a 
limfocitelor T la nivelul petelor şi plăcilor. 

Parapsoriazisul în placi mici (digitiform) reprezintă tipul benign, 
caracterizat prin macule de culoare roz sau orange, cu aspect 
digitiform, acoperite de scoame fine, localizate mai ales pe flancuri şi 
membre, cu evoluţie îndelungată. 

Parapsoriazisul în placi mari reprezintă forma evolutivă şi poate 
îmbrăca trei aspecte clinice: eritematos, atrofic si poikilodermic. 
Trăsăturile clinice care disting plăcile mici, benigne, de pacile mari, 
evolutive sunt listate în tab.7.2. 


Tab. 7.2. Trăsături distincte între cele două forme de 
parapsoriazis în placi. 
Parapsoriasis în plăci mici Parapsoriazis în plăci mari 
Plăci mici Plăci mai mari 
Orange Roz, violet sau maro 


Leziuni digitiforme Asimetrice 

Fără atrofie Atrofie +/- poikilodermie 

Răspund la UVB Răspund mai bine la PUVA 

Rămân benigne Pot progresa spre micozis fungoides 





Probabil cel mai important semn de alarmă este poikilodermia 
(atrofia, teleangiectazia şi pigmentarea reticulata). Ambele forme sunt 
rebele la tratamentul topic deşi deseori răspund temporar la PUVA. 

Complicatii. Pacienţii ar trebui urmăriţi cu grijă chiar daca un 
limfom cutanat cu celule T ar putea fi diagnosticat doar peste mai multi 
ani. Dacă apare poikilodermia şi induratia, diagnosticul de micozis 
fungoides este aproape sigur. 

Diagnosticul diferențial include psoriazisul, tinea şi eczema 
numulară. În contrast cu psoriazisul şi pitiriazisul rozat, leziunile din 
parapsoriazis sunt în mod caracteistic asimetrice. Steroizii topici pot 
cauza atrofie şi, implicit, confuzie. 

Paraclinic. Ar trebui efectuate mai multe biopsii dacă suspectăm 
un limfom cutanat, dacă este posibil de la nivelul zonelor pe care nu s- 
au aplicat tratamente topice, îngroşate sau atrofiate. Un element care 
sugerează un limfom cutanat cu celule T este prezența 
mononuclearelor bizare atât în derm cât şi în microabcesele din 
epiderm. PCR sau Southern blot pot determina clonalitatea celulelor T 
din infiltratul limfocitar; folosirea acestor tehnici şi imunofenotiparea 
ajuta la diferenţierea parapsoriazisului benign de leziunile micotice. 
Studiile de stadializare rar releva afectarea ganglionilor sau a 
organelor interne în acest stadiu, dar ar trebui totuşi căutate 
eventualele limfadenopatii şi hepatosplenomegalia. 

Tratamentul este controversat. Pentru parapsoriazisul benign 
sunt folosite tratamente mult mai puţin agresive. De obicei, steroizii cu 
potenta moderată sau ultravioletele pot ajuta la vindecare, dar leziunile 
tind să reapară după încetarea tratamentului. Pentru leziunile tip 
micozis, PUVA-terapia sau tratamentul topic cu nitrogen mustard este 
indicat de unii specialişti, deşi nu este clar dacă astfel se încetineşte 
sau se previne apariția unui limfom cutanat cu celule T. 

8. VASCULITE ŞI ERITEME 
8.1. Vasculite 


Vasculitele sunt procese inflamatorii care interesează pereții 
vasculari, sunt produse prin mecanisme imunoalergice şi au aspect 
clinic polimorf. Întrucât eritemele reactive sunt asociate cu unele 
inflamații în jurul vaselor sanguine superficiale sau profunde, termenul 
de vasculită este rezervat pentru cei care prezintă inflamație în 
peretele vascular, cu edem la nivelul celulelor endoteliale, necroză sau 
modificări fibrinoide. Inflamatia poate interesa orice tip de vas (vene, 
capilare şi mai ales artere), de orice calibru şi indiferent de topografie, 
având consecințe generale - simptome şi semne care exprimă 
inflamatia - şi de ordin local, rezultând din ischemia țesuturilor irigate 
de vasul interesat. Manifestările clinice depind de mărimea vasului de 
sânge afectat. 

Etiopatogenie. În funcţie de etiologie, vasculitele pot fi primare, 
idiopatice (50% din cazuri) sau secundare unor infecţii, afecţiuni 
inflamatorii sistemice, medicamente, alergeni, neoplazii. 

Mecanismele patogenetice suspectate să producă leziunea 
vasculară includ: 

- formarea complexelor imune circulante patogene; 

- anticorpi anticelulă endotelială; 

- anticorpi anti-citoplasma polimorfonuclearelor neutrofile (ANCA) 
şi/sau lezarea celulelor endoteliale mediată de neutrofile; 

- lezarea celulelor endoteliale mediată de limfocitele T; 

- infecția directă a celulelor endoteliale. 

Mecanismele imunologice principale responsabile de procesele 
patologice din vasculite sunt reacţiile de hipersensibilitate de tip III: 
complexele imune circulante, cu exces de antigen, se depun în 
peretele vascular; activarea complementului determină acumularea 
neutrofilelor la locul inflamatiei care eliberează enzime şi radicali liberi 
şi determina, în final, leziune vasculară. Celulele endoteliale intervin în 
procesul inflamator prin interacţiunea lor cu leucocitele, interacțiune 
mediată de proteinele specifice de suprafaţă (integrine, selectine, 
imunoglobuline). Activarea endoteliului are rol major în producerea 
vasculitelor prin stimuli extravasculari. 

Histopatologia vasculitelor cutanate. Vasculita este o entitate 
histopatologică, caracterizată printr-o inflamație produsă predominant 
de neutrofile. Pricipalele leziuni observate histopatologic sunt 
reprezentate de: 

- infiltrat celular inflamator la nivelul pereţilor vasculari şi perivascular; 
în funcţie de natura infiltratului, vasculitele pot fi: /eucocitoclazice - 
infiltrat format din polinucleare neutrofile, nuclei picnotici sau 

dezintegrati; limfocitare; granulomatoase - histiocite şi celule gigante 
multinucleate în jurul unei zone necrotice; 

- degenerescenta fibrinoidă, care conduce necroza pereților vasculari; 
- tumefactie şi proliferare endoteliala: endotelita balonizantă, tromboze; 
- inconstant: hemoragii perivasculare (purpură, sideroză), fibroze, 
hialinizări tardive. 

Clasificare. Cu toate progresele realizate în înțelegerea 
etiopatogenezei, clinicii şi tratamentului lor, clasificarea şi criteriile 
diagnostice ale vasculitelor sistemice fac obiectul unor preocupări 
actuale ale clinicienilor. Diverşi autori împart vasculitele în funcţie de: 
mecanismul de producere (primare şi secundare); calibrul vaselor 
afectate (vasculite ale vaselor mici, mijlocii şi mari), sau de tipul 
reacției imunologice implicate. Detectarea anticorpilor anti-citoplasma 
polimorfonuclearelor neutrofile (ANCA) în unele vasculite a permis 
individualizarea unui grup distinct de vasculite - vasculitele ANCA 
asociate: sindromul  Churg-Struss, granulomatoza Wegener si 
poliangeita microscopică. 

În 1992, la Chapel Hill a fost ales drept criteriu de clasificare 
mărimea vaselor afectate, dar s-au luat în discuţie şi alte criterii: 
clinice, histopatologice sau prezența unor markeri imuni cum ar fi 
anticorpii anti-citoplasma neutrofilelor. 

Vasculitele sistemice pot determina leziuni cutanate în 25-50% 
din cazuri, reprezentate de: purpură palpabilă, noduli subcutanati, 
ulceratii, necroze. În contiuare ne vom limita la descrierea vasculitelor 
localizate predominant cutanat, prototipul acestora fiind reprezentat de 
vasculita leucoitoclastica (vasculita alergică a vaselor mici, purpura 
anafilactoidă). 


8.1.1. Vasculite leucocitoclazice 


Clinic. Afectează tegumentele şi ocazional alte organe. Cea mai 
comună prezentare a vasculitei este purpura palpabilă dureroasă, 
reprezentată de papule de 3-6 mm eritematoase; unele au un centrul 
livid sau negru, provocat de necroza țesutului arondat vasului de 
sânge afectat. Leziunile erup într-un singur puseu, care se rezolvă de 
obicei în câteva săptămâni, sunt dureroase şi se localizează 
predominant în zonele declive. Manifestările sistemice asociate sunt 
reprezentate de febră, cefalee, artralgii și simptome gastro-intestinale. 
Evoluţia este de obicei acută (majoritatea) și numai 10% au o evoluție 
cronică. 

Forme clinice 

Purpura reumatoidă Henoch-Schonlein 

Afecteaza preferential venulele, capilarele şi arteriolele, 
caracterizandu-se prin depozite vasculare formate din complexe imune 
compuse îndeosebi din Ig A. Copiii sunt cel mai frecvent afectați. 
Manifestările cele mai frecvente sunt purpura, artralgiile, durerile 
abdominale de tip colicativ şi glomerulonefrita. Debutul este acut, 
febril, în contextul unei infecţii rino-faringiene. Purpura palpabilă este 
dispusă în plăci şi poate lua un aspect polimorf prin asocierea de 
noduli, ulceratii și plăci uricariene. Este autolimitată, cu durată de 6-16 
săptămâni, prognosticul depinzând de evoluţia afectării renale. 

Vasculita urticariana (hipocomplementemica, urticaria vasculitis) 

Este o vasculită a vaselor mici caracterizată prin leziuni de tip 
urticarian care durează mai mult de 24 h și lasă uneori echimoze şi 
pigmentari prin depunerea hemosiderinei la locul leziunilor anterioare. 
Leziunile persistă mai multe zile şi pot fi însoţite de febră, mialgii, 
artralgii și manifestări renale. Caracteristicile generale includ starea de 
rău şi artralgia. 

Eritema elevatum et diutinum 

Este o formă de vasculită leucocitoclazică de etiologie 
necunoscută, caracterizată clinic prin papule, plăci, noduli violacei sau 
gălbui. Leziunile au dispoziţie simetrică pe fețele de extensie ale 
membrelor şi extremităților, mai ales pe dosul articulaţiilor. Se poate 
asocia cu hipergamaglobulinemie, infecţii recurente, artrită reumatoida, 
LES, infecţie HIV sau rectocolită ulcero-hemoragică. Eritema elevatum 
et diutinum este inclus în grupul dermatozelor neutrofilice, 
caracterizate prin infiltrat neutrofilic steril la nivelul leziunilor cutanate, 
asociate frecvent cu localizări extracutanate şi afecțiuni sistemice. 


Complicatii. Vasculita poate fi doar cutanată sau sistemică si 
astfel alte organe pot fi afectate, inclusiv rinichii, sistemul nervos 
central, tractul gastro-intestinal şi plămânii. 

Diagnostic diferențial. Vasculita vaselor mici trebuie diferențiată 
de alte cauze de purpură, cum ar fi anomaliile de coagulare şi sepsisul 
(cu sau fără vasculită). Purpura vasculitică este palpabilă. Ocazional, 
vasculita poate arăta precum urticaria dacă elementul său purpuric nu 
este marcat. Decolorarea unei asemenea papule urticariforme la 
vitroscopie poate dezvălui subtil purpura reziduală. 

Paraclinic. Investigatiile ar trebui direcționate spre identificarea 
cauzei şi depistarea implicărilor interne. Anamneza poate indica 
infecția; mialgia, durerea abdominală, claudicatia, confuzia mentală si 
mononevrita pot indica afectarea sistemică. Examenul fizic, radiografia 
toracică, monitorizarea funcţiilor diferitelor organe și testele sanguine 
uzuale sunt indicate. Totuşi, cel mai important test este examenul de 


167 


urina care poate identifica proteinuria si hematuria, in caz de afectare 
renala. Biopsia cutanata va confirma diagnosticul vasculitei de tip 
leucocitoclazic. Identificarea complexelor imune circulante, sau un 
nivel scazut al complementului total (CH50) sau a fractiunii C4 vor 
indica implicarea complexelor imune in patogenia procesului vasculitic. 
Imunoflorescenta directa poate fi folosită pentru a identifica complexele 
imune in peretele vaselor de sange, dar este rareori efectuata datorita 
rezultatelor fals pozitive sau fals negative. Vasculita Henoch-Schonlein 
este confirmata daca depozite de IgA sunt gasite in vasele unui 
pacient care prezinta triada clinica de purpura palpabila, artrita si dureri 
abdominale. 

Tratamentul de electie este identificarea si eliminarea cauzei 
procesului inflamator. In plus, antihistaminicele si repausul la pat pot fi 
utile. Colchicina 0,6 mg 2x/zi sau dapsona 100 mg/zi merita încercate. 
Corticosteroizii sistemici sau agenţii imunosupresivi sunt necesari în 
caz de afectare sistemica. 


8.1.2. Sindroame vasculitice cu afectare cutanată 


Poliarterita nodoasă 

Este o vasculită necrotizanta multisistemica a arterelor 
musculare mici şi mijloci. 

Clinic. Forma cutanata reprezintă aproximativ 10% din 
totalitatea poliarteritelor nodoase şi este reprezentată de noduli dermici 
sau subcutanati care pot ulcera. Nodulii subcutanati dureroşi apar de- 
alungul liniilor arteriale; pielea suprajacenta poate ulcera sau dezvolta 
leziuni purpurice şi necroza. Hemoragiile „în aşchie” şi aspectul de 
livedo reticularis (reţea vasculară bizară) pot fi utile în stabilirea 
diagnosticului. 

Pacienţii asociază simptome generale precum febră, mialgii, 
artralgii. Unii dezvolta neuropatie periferică, hipertensiune arterială şi 
boală cardiacă ischemica. Afectarea renală, cu sau fără hipertensiune 
arterială, este comună. 

Netratată, poliarterita nodoasă sistemică devine cronică şi 
decesul survine, de multe ori datorită bolii renale. 

Diagnostic diferenţial. Embolismul, paniculita şi infarctele pot 
prezenta semne clinice similare. Granulomatoza Wegener, 
granulomatoza alergică, arterita temporală şi vasculita care însoţeşte 
lupusul eritematos sistemic şi artrita reumatoidă ar trebui luate în 
considerare. Ocazional, pioderma gangrenosum poate mima 
poliarterita nodoasă. 

Paraclinic. Rezultatele analizelor de laborator sunt nespecifice, 
indicând prezența unui sindrom inflamator. Nivelurile scăzute ale 
fracțiunii C4 a complementului sugerează boală activă. Efectuarea 

biopsiei nu este intotdeauna usoara deoarece implicarea arteriala 
poate fi segmentara si interventia dificila: vasele afectate prezinta 
dilatare anevrismala sau necroza, alterari fibrinoide si un marcat 
infiltrat neutrofilic in peretele vasului si perivascular. 

Tratament. Steroizii sistemici şi ciclofosfamida îmbunătățesc 
şansele de supravieţuire. Doze mici de steroizi sistemici sau 
metotrexat sunt de obicei suficiente pentru forma cutanată pură. 

Granulomatoza Wegener 

Este o vasculită granulomatoasă de cauză necunoscută, 
caracterizată prin febră, scădere în greutate, fatigabilitate şi simptome 
respiratorii cum ar fi rinita sau sinuzita. Doar jumătate dintre pacienți 
au leziuni cutanate, reprezenate de ulceratii sau papule, localizate 
simetric la nivelul extremităților. Alte organe pot fi afectate, inclusiv 
ochii, articulațiile, inima, nervii, plămânii şi rinichii. 

Anticorpii antineutrofil sunt prezenţi în majoritatea cazurilor şi 
sunt un marker util, dar non-specific de diagnosticare. 

Ciclofosfamida este tratamentul de electie, utilizată în 
monoterapie sau combinată cu steroizii sistemici. 

Vasculitele crioglobulinemice 

Sunt întâlnite în crioglobulinemiile mixte (tipul II şi III), care 
reprezintă formele cele mai frecvente de boală (50% din cazuri). 
Manifestările clinice nu sunt date de precipitarea la rece a globulinelor, 
ci de efectul inflamator al complexelor imune circulante. Aceste 
proteine pot activa calea clasică a complementului. 

Clinic, evoluează cu purpură palpabilă localizată invariabil la 
nivelul membrelor inferioare. Survine în episoade explozive, recurente, 
precipitate de ortostatismul prelungit şi expunerea la frig. Afectarea 
articulară şi renală sunt frecvente. HTA complică afectarea renală şi 
este adesea dificil de controlat. Afectarea pulmonară şi leziunile 
coronariene pot fi prezente. 

Semnele  histopatologice sunt cele ale  vasculitelor 
leucocitoclazice. Afectează peretele capilarelor, arteriolelor şi arterelor 
de calibru mic sau mediu. 

Cei mai mulţi pacienţi cu forme uşoare răspund la 
corticoterapie. Pacienţii cu afectare renală sau a altor organe 
beneficiază de metilprednisolon i.v., imunosupresoare citotoxice în 
asociere cu corticosteroizi sau plasmafereza. 

Vasculitele neoplazice 

Se asociaza mai frecvent cu hemopatiile maligne decat cu 
tumorile solide. Boala Hodgkin, limfoamele non-Hodgkin şi 
sindroamele mielodisplazice sunt cele mai frecvente hemopatii maligne 
asociate cu sindroame vasculitice. Venulita leucocitoclastica la nivelul 
pielii este cea mai frecventă manifestare, dar se pot întâlni şi alte 
vasculite sistemice. Tabloul clinic mai include glomerulonefrita, 

mononevrita multiplex şi leziuni viscerale cu sedii diferite. O asociere 
particulară este între leucemia cu celule păroase şi poliarterita 
nodoasă. 

Vasculitele din bolile țesutului conjunctiv 

Printre bolile țesutului conjunctiv, vasculitele pot să apară cel 
mai des la pacienţii cu poliartrită reumatoidă, lupus eritematos sistemic 
şi sindrom Sjogren. Poate de asemenea să apară, dar mai rar, în 
dermatomiozită, boala mixta de țesut conjunctiv şi policondrita 
recidivantă. 

Boala Behcet 

Este o vasculită sistemică, cu prinderea arterelor şi venelor de 
orice mărime, caracterizată prin ulceratii recurente orale şi genitale şi 
afectare oculară. Examenul histopatologic evidenţiază o vasculită a 
vaselor mici, mai ales a venulelor. 

Manifestările  cutaneomucoase sunt diverse, prezența 
ulceraţiilor aftoase reprezintand o condiție obligatorie pentru 
diagnostic. Acestora li se adauga manifestări oculare, articulare, 
tromboze, afectarea sistemului nervos central, afectarea renală şi 
diverse manifestări cardiace. 

Tratamentul constă, cel mai frecvent, în corticoterapie sistemică 
Și colchicină. 


8.2. Eriteme figurate 


Eritemul reprezintă o modificare de culoare roz sau violacee 
cauzată de dilatatia capilarelor din dermul papilar şi reticular. Eritemele 
pot fi împărțite în patru tipuri majore: difuze, regionale sau localizate, 
reticulate şi figurate. 

Eritemele figurate sunt leziuni cu configuraţie inelară, arciformă 
sau policiclică. Deşi foarte multe afecţiuni dermatologice pot avea 
aspect inelar, se cunosc patru tipuri „clasice de eriteme figurate: 
eritemul inelar centrifug, eritemul necrolitic migrator, erythema giratum 
repens şi erythema marginatum. 

Eritemul inelar centrifug 

Este o afecțiune cutanată caracterizată prin leziuni inelare. 
Eritemele inelare centrifuge adesea nu au o cauză cunoscută, dar pot 
fi incriminate anumite medicamente, infecţii, boli dermatologice, 
endocrinopatii autoimune sau neoplazii. 

Debutează prin papule roz, ferme, mai mult sau mai putin 
pruriginoase, care se extind centrifug şi se decolorează central, 
acoperite sau nu de scoame fine. O leziune individuală poate ajunge la 
dimensiuni de 6 cm în 1-2 săptămâni şi poate lua aspecte arcuate sau 
policiclice. Evoluţia se face prin pusee succesive, pe mai multe luni. 

Tratamentul eritemului inelar centrifug este cel al bolii în cauză. 

Eritemul migrator (erythema migrans) 


Este manifestarea cutanata a bolii Lyme, care este provocata 
de spirocheta Borrelia burgdorferi. În stadiul initial (3-30 de zile dupa 
muscatura de capusa), apare de obicei o leziune inelara unica, ce se 
poate extinde până la >10 cm în diametru. În câteva zile, la 
aproximativ jumătate dintre pacienţi apar multiple leziuni eritematoase 
mai mici, în locuri îndepărtate de muşcătura. Leziunile inelare 
eritematoase apărute la câteva ore dupa intepatura capusei reprezintă 
reacţii de hipersensibilizare şi nu sunt catalogate drept eritem migrator. 
Simptomele asociate cuprind febră, cefalee, mialgii, fotofobie, artralgii 
şi rash malar. 

Erythema giratum repens 

Este o dermatoza paraneoplazica caracterizată prin inele 
concentrice, eritematoase, rapid migratorii, localizate la nivelul 
trunchiului şi extremităților proximale. Căutarea unei boli maligne 
subiacente este obligatorie la un pacient cu această erupție. 

Este adesea intens pruriginos, iar când tumora subjacenta este 
tratată pruritul se rezolvă. În 80% din cazuri afecțiunea cutanată 
precede diagnosticarea tumorii. Bărbaţii sunt afectați de două ori mai 
frecvent decât femeile. Cancerul pulmonar este cel mai frecvent 
asociat, dar multe altele neoplazii subjacente au fost raportate, 
incluzând tumori de san, cervix, stomac, faringe, anus sau intestin. 

Eritemul marginat (erythema marginatum) 

Se întâlneşte la pacienţii cu reumatism articular acut, în special 
pe trunchi. Eritemul marginat apare relativ rar şi nu este semn 
caracteristic al bolii. Leziunile sunt placi roz-rosii, nepruriginoase şi 
nedureroase, cu centrul decolorat. Acestea devin rotunde și uşor 
proieminente, căpătând, în final, un aspect şerpuitor pe pielea palidă. 
Leziunile apar mai ales pe trunchi şi în zona superioară a membrelor. 
Eritemul marginat are evoluţie de ore, zile sau săptămâni şi poate 
recidiva. 


8.3. Eritemul nodos 


Eritemul nodos este o inflamație acuta a țesutului celular 
subcutanat (paniculita septala). Este o reacție imunologica, 
determinată de diferite infecţii, medicamente, enteropatii, afecțiuni 
sistemice sau neoplazii. 

Clinic. Leziunea caracteristică este un nodul roşu, cald, rotund 
sau ovalar, de câţiva centimetri, de consistență fermă şi margini 
imprecise. Leziunile pot fi unice sau grupate, localizate pe feţele 
laterale ale gambelor sau, rareori pe antebrate, coapse, sau alte zone 
bogate în țesut celular subcutanat. Unii pacienţi pot asocia dureri 
articulare şi febră. 

Evolutie. Leziunile se remit in 6-8 săptămâni, timp in care se 
pot mari si chiar pot aparea in alte zone. Eritemul nodos poate persista 
daca nu este eliminata cauza aparitiei sale. Boala persistenta este 
uneori denumita vasculita nodulara. 

Diagnosticul diferenţial al unui singur nodul roşu dureros este 
vast şi include: traumatisme, infecţii (celulită recentă sau abcese), 
flebite. Când leziunile sunt numeroase sau bilaterale, infecția nu este 
incriminată decât daca leziunea s-a dezvoltat într-o manieră 
sporotricoidă. Alte cauze ale paniculitei nodulare, care seamănă clinic 
cu eritemul nodos, includ: paniculita de cauză pancreatica, paniculita 
posttraumatica, injecţiile de medicamente sau alte substanţe străine, 
sistarea  steroizilor sistemici,  lupusul eritematos, tromboflebita 
migratorie superficială, poliarterita nodoasă sau deficitul de alfat 
antitripsină. 

Paraclinic. Eritemul nodos necesita anamneză amănunțită si 
examen clinic atent; pe laga acestea, o serie de ingestigatii sunt utile: 
radiografie toracică, exudat faringian, test Mantoux, teste serologice 
pentru infecțiile fungice profunde. Dacă rezultatele sunt normale şi nu 
sunt simptome sau constatări fizice care să sugereze alte cauze, 
investigaţiile mai ample pot fi amânate deoarece boala se vindecă 
spontan de cele mai multe ori. 

Tratamentul ideal este identificarea şi eliminarea cauzei apariției 
sale, dacă este posibil. Repausul fizic şi suspendarea picioarelor 
reprezintă o parte importantă a tratamentului. Antiinflamatoarele 
nesteroidiene pot fi de ajutor. Steroizii sistemici de obicei nu sunt 
necesari. Pentru motive care nu sunt foarte clare, iodura de potasiu 
poate fi eficientă, dar nu trebuie administrata mai mult de 6 luni. 

9. ERITEMUL POLIMORF $I NECROLIZA EPIDERMICA 
TOXICA 


Eritemul polimorf este un sindrom cutaneo-mucos plurietiologic 
care se manifesta printr-o eruptie acuta papulo-eritemato-edematoasa 
sau veziculo-buloasa 

Etiologie. Eritemul polimorf este o boală  reacţionala 
plurietiologică; factorii declanşatori cei mai frecvenți sunt reprezentați 
de infecţii (frecvent virusul herpes simplex) şi medicamente, dar 
ocazional pot fi implicați şi alti factori: sarcina, neoplazii, colagenoze 
sau diverși factori fizici. 

Clinic. Debutează prin maculo-papule eritematoase de culoare 
roz pal sau roşu-violet care îmbracă aspecte caracteristice în 
„cocardă”. Unele leziuni se pot vezicula, luând un aspect de tip „herpes 
iris”. Uneori se pot asocia leziuni de tip urticarian şi bule. Leziunile sunt 
localizate îndeosebi pe fata, mâini, coate şi genunchi. La nivelul 
mucoaselor, îndeosebi a mucoasei bucale, bulele se rup dând naştere 
la eroziuni dureroase. Elementele eruptive au o evoluţie ciclică, pălind 
şi dispărând în decurs de 8-10 zile, în timp ce alte elemente îşi fac 
apariţia. Uneori leziunile se însoțesc de prurit local, dar starea 
generală este bună. S-au descris două forme clinice de eritem polimorf 
minor, benigne şi o formă gravă, denumită eritem polimorf major. 

Eritemul polimorf minor, forma papuloasă, se manifesta prin 
leziuni papuloase în „cocardă”, care evoluează 1-2 săptămâni şi lasa 
hiperpigmentatie reziduală. 

Eritemul polimorf minor, forma  veziculo-buloasă, se 
caracterizează prin leziuni de tip „herpes iris” şi bule efemere la nivelul 
mucoaselor, urmate de eroziuni dureroase. 

Eritemul polimorf major (sindromul Stevens-Johnson sau 
ectodermoza erozivă pluriorificială Fiessinger-Rendu) este o variantă 
gravă a eritemului polimorf asociat cu febră şi leziuni ale membranelor 
mucoase. Cutanat apar aspecte necaracteristice cu prezenţa de 
macule, papule, bule, purpură, cu localizările eritemului polimorf. 
Mucoasa orală, buzele şi conjunctiva bulbară sunt cele mai afectate 
zone, dar nasul, penisul, vaginul, faringele, laringele şi arborele traheo- 
bronsic pot fi de asemenea implicate. Afectarea organelor interne se 
poate manifesta prin pneumonie, tulburări digestive, afecatre renală 
sau tulburari cardiace. Pacientul este febril şi are stare generală 
alterată. În peste 50% din cazuri etiologia este medicamentoasă. 

Când leziunile cutanate interesează mai mult de 30% din 
suprafața tegumentului, tabloul clinic este de sindrom Lyell; unii autori 
consideră această afecţiune o entitate distinctă. 

Evoluție. Noi leziuni pot surveni timp de 1-2 săptămâni, sau 
până când medicamentul responsabil sau factorii declanşatori au fost 

eliminati. Leziunile individuale dureaza cateva zile si acest lucru le 
diferentiaza de leziunile efemere de urticarie. Locul leziunilor vindecate 
este marcat tranzitoriu de pete gri sau maro in functie de pigmentatia 
individuală. Există variante recurente ale eritemului polimorf, 
caracterizate prin atacuri repetate; acestea se combina cu forme rare 
în care leziunile continuă să se dezvolte pe perioade prelungite. 

Complicatii. De obicei nu sunt complicaţii. Totuşi, unele leziuni 
din arborele traheo-bronsic ale pacienţilor cu sindrom Stevens- 
Johnson pot conduce la asfixie, iar ulcerele de la nivelul conjunctivei 
bulbare pot cauza orbire, ulceree cornene, uveita anterioară şi 
panoftalmie. Ulcerele genitale pot cauza retenţie urinara, fimoze şi 
stricturi vaginale. 

Diagnostic diferenţial. Eritemul polimorf poate mima urticaria 
inelară, dar leziunile în ţinta sunt patognomonice. Distribuţia acrală, 
leziunile individuale care durează mai mult de 24 ore, culoarea 
violacee, precum şi implicarea mucoaselor, ajută la stabilirea 
diagnosticului de eritem polimorf. Alte maladii buloase pot avea 
aspecte similare. 

Paraclinic. Histologia  eritemului polimorf este distinctă: 
caracteristicile sale principale sunt necroza epidermului si modificările 
cutanate, constând în inflamatie endoteliala, infiltrat mixt limfohistiocitar 
perivascular si edem papilar dermic; anomaliile pot fi predominant 
epidermice, dermice, sau o combinație a celor două si depind probabil 
de vechimea leziunii biopsiate. 

Cele mai multe investigații sunt îndreptate spre identificarea 
unei cauze. O anamneză atentă ajuta la excluderea unei reacții 
medicamentoase. Testul reacției de polimerizare in lant (PCR), frotiul 
Tzanck sau culturile pot identifica infecția cu herpes simplex, care de 
obicei este aproape vindecata în momentul in care erupe eritemul 
polimorf. Identificarea altor agenţi infectiosi, neoplazii, cauze endocrine 
sau boli de colagen sunt uneori necesare, mai ales când evoluția este 
prelungită sau recurentă. În jur de 50% din cazuri nu au un factor 
provocator demonstrabil. 

Tratamentul. Cel mai bun tratament este identificarea şi 
îndepărtarea cauzei apariției sale. În cazurile uşoare este suficient 
tratamentul simptomatic şi acesta consta in administrarea de 
antihistaminice. 

Sindroamele Stevens-Johnson şi Lyell necesită abordare 
multidisciplinară în servicii specializate. Tratamnetul constă în 
corticoterapie sistemică asociată antibioticelor cu spectru larg. 
Folosirea steroizilor sistemici este discutabilă, dar mulți consideră că 
utilizarea lor în cure scurte este eficientă. Totuşi, dozele ar trebui 
reduse imediat sau oprite, deoarece tratamentul prelungit în sindromul 
Stevens-Johnson a fost legat, în mod controversat, de o rată mare a 

complicatiilor. Steroizii, probabil, nu ar trebui folosiţi deloc la pacienții 
în necroliza epidermica toxică în faza acuta. 

Ciclosporina poate fi o mai bună alegere dacă infecția este 
exclusă. Buna ingrjire medicală cu atenţie la nivelul gurii şi ochilor este 
importantă. Prevenirea unor infecţii secundare, menţinerea unei bune 
accesibilitati a cailor respiratorii, buna alimentaţie şi reechilibrarea 
hidroelectrolitică adecvat sunt importante. Infecția cu herpes simplex 
necesită tratament cronic antiviral pentru prevenirea recurentelor. 


Necroliza epidermică toxică (boala Lyell) 

Patogeneză. Este de obicei o reacție post-medicamentoasa, cel 
mai frecvent la sulfonamide, lamotrigina, carbamazepina sau 
alopurinol, dar poate fi, de asemenea, o manifestare a reacției grefa 
contra gazdă şi apre cu o incidenţă crescută la pacienţii cu infecţie 
HIV. Uneori apare fără nici o explicaţie. La copii predomina etiologia 
stafilococică. Boala Ritter von  Ritterscheim este considerată 
echivalentul sindromului Lyell stafilococic al nou-născutului. 

Clinic. Debutul se face prin febră, alterarea stării generale, 
facies toxic, eritem cutanat difuz, inapetenta, vărsături. După 24-48 ore 
pielea devine eritematoasă şi intens dureroasă. Ulterior începe să se 
denudeze, lăsând în urmă o suprafaţă erodată, dureroasă; bolnavul ia, 
în final, aspectul unui mare ars. Leziunile mucoaselor se prezintă ca 
eroziuni şi decolări extrem de dureroase, afectând mucoasa bucală, 
faringiană sau esofagiană, cu disfagie importantă. Pot fi prezente 
conjunctivita şi keratită. Pierderea de lichide va conduce la tulburări ale 
altor organe, traducându-se prin oligurie, hemoconcentratie, retenţie 
azotată şi hiperproteinemie. Mortalitatea este de aproximativ 30%. 

Evoluție. Boala dispare dacă pacientul supravieţuieşte atacului 
şi medicamentul incriminat este oprit. Un epiderm nou se dezvoltă 
pornind de la foliculul pilos, astfel încât grefele de piele nu sunt 
necesare de obicei. Recurenta are loc dacă medicamentul incriminat 
este administrat din nou. 

Complicatii. Necroliza epidermica toxică este o urgenţă şi poate 
fi fatală. Infectiile şi pierderea de fluide şi electroliți sunt amenințătoare 
de viata, iar pielea denudata şi dureroasă face viata insuportabila. Pot 
rămâne cicatrici corneene după remiterea episodului acut. 

Diagnostic diferenţial. Din punct de vedere clinic seamănă cu 
sindromul pielii opărite stafilococice, dar în acest caz doar stratul 
cornos este pierdut. În plus, acest sindrom afectează mai mult copiii şi 
sugarii, pe când epidermoliza necrotică toxică afectează mai mult 
adulţii. Diagnosticul diferenţial cert este tranşat de histologie. 
Pemfigusul poate avea aspect clinic similar, dar are un debut mai lent 
şi este mai localizat. Reacţiile severe grefă contra gazdă pot cauza 

acest sindrom. Unii cred ca epidermoliza necrotica toxica poate evolua 
din sindromul Stevens-Johnson. 

Paraclinic. Biopsia confirma diagnosticul. Clivajul este la nivel 
subepidermic şi întregul epiderm poate fi necrotic. Un examen 
histopatologic la gheata ofera un raspuns rapid daca exista dificultati in 
diferentierea de sindromul pielii oparite, unde clivajul este subcorneal. 
Nu exista teste care sa determine etologia medicamentoasa. 

Tratament. Medicamentul incriminat trebuie imediat intrerupt. 
Tratamentul este în principal simptomatic şi sunt necesare îngrijiri 
intensive, incluzând perfuzii de rehidratare şi administrare de electroliți. 
Păturile cu aer cresc comfortul pacienţilor. Cele mai multe opinii sunt 
împotriva folosirii corticosteroizilor. Mai promițătoare pare folosirea 
intravenoasă a imunoglobulielor şi a ciclosporinei, tratamente care au 
fost asociate cu o reducere a ratei mortalităţii. Plamafereza ajută la 
epurarea medicamentului declanşator sau a mediatorilor inflamatiei. 

10. ERUPȚII POSTMEDICAMENTOASE 


Aproape orice medicament poate provoca reactiii cutanate, iar o 
multitudine de boli inflamatorii cutanate pot fi cauzate sau exacerbate 
de medicamente. O reacţie postmedicamentoasă poate fi inclusă în 
mod rezonabil în diagnosticul diferenţial al majorităţii dermatozelor. 

Patogenie 

Mecanismele sunt multiple şi variate, fiind legate atât de 
proprietăţile medicamentului în cauză cât şi de particularitatile 
pacientului. Într-adevăr, studiile companiilor farmaceutice încearcă să 
prezică responderii şi non-responderii şi să detecteze pacienţii care pot 
fi în imposibilitatea de a metaboliza un medicament în mod normal. De 
exemplu, lupusul eritematos indus medicamentos apare mai frecvent 
la „acetilatorii lenți? care sunt tratați cu hidralazină. Cu toate acestea, 
nu toate reacţiile adverse medicamentoase au o bază genetică; 
frecvența crescută a eruptiilor postmedicamentoase observată la 
varstnici poate reflecta diverse interactiuni medicamentoase. 

Reacţiile cutanate post-medicamentoase pot fi de natura 
alergică (20% din cazuri) sau non-alergică; unele medicamente pot 
produce reacţii cutanate prin ambele mecanisme. 

Reacţiile alergice 

Pot fi consecința oricărui tip de hipersensibilitate; sunt 
independente de doză şi se repeta la fiecare administrare a 
medicamentului. Ele apar doar la o minoritate dintre pacienții tratați cu 
un anume medicament, nu sunt un efect biologic normal şi apar, de 
obicei, după perioada de latenta necesară pentru inducerea unui 
răspuns imun sau reacții încrucişate. 

Majoritatea reacţiilor alergice sunt cauzate de reacţii imune 
mediate celular şi care se pot prezenta într-o multitudine de forme, cel 
mai comun o erupție maculopapuloasa sau un eritem morbiliform. 
Reacţii rare sunt apariţia de bule, eritrodermie, prurit, epidermoliza 
toxică sau exantem pustulos acut generalizat. Celulele T CD4+ sunt 
implicate cel mai frecvent în erupțiile morbiliforme, în timp ce celulele T 
CD8+ sunt predominante în erupțiile veziculoase (epidermoliza 
necrotică toxică, sindromul Steven-Johnson) şi eritemul fix 
postmedicamentos. Alte tipuri de reacţii alergice includ urticaria şi 
angioedemul, în general reacţii de hipersensibilitate de tip |, Ig E 
mediate şi vasculite, cauzate de reacţii de hipersensibilitate de tip III. 
Factorii implicaţi în reacţiile particulare la medicamente rămân foarte 
putin explicabili. 

Reacţii medicamentoase non-imunologice 

Nu toate reacţiile medicamentoase au un mecanism alergic. 
Unele sunt rezultatul supradozajului, altele se datorează unei toxicitati 
cumulative prin acumularea drogului sau metabollitilor săi la nivelul 

tegumentelor (saruri de argint sau aur, mercur), sau unor efecte 
farmacologice nedorite (vergeturi dupa corticoterapia sistemica). Alte 
reacții sunt idiosincrazice, cand efectele sunt grave, anormale si 
imprevizibile, determinate de tulburari enzimatice de cauza genetica. 
Unele medicamente produc dezechilibre ecologice (antibiotice cu 
spectru larg, corticoterapie generală) sau tulburări metabolice 
(dislipidemii). 

Reacţiile cutanate pot fi aşteptate de la natura însăşi a unor 
medicamente. Acestea sunt răspunsuri normale, dar nedorite care 
apar la pacienţi atunci când un medicament este administrat în doze 
mari sau chiar în doză terapeutică. De exemplu, ulceratii la nivelul gurii 
pot apărea ca urmare a citotoxicitatii metotrexatului. Preparatele cu 
argint, aplicate pentru perioade prelungite, pot duce la o culoare gri- 
ardezie a pielii (argirie). Candidoza vaginală acută apare atunci când 
antibioticele elimina bacteriile normal rezidente de la nivelul tractului 
genital feminin şi astfel favorizează colonizarea cu fungi. Dapsona sau 
rifampicina, administrate la pacienţii cu lepră lepromatoasa, pot 
provoca eritem nodos deoarece răspunsul imun la bacil este restabilit. 

Reacţiile non-alergice sunt mai puţin predictibile. Ele apar la 
majoritatea sau chiar la totalitatea pacienţilor care iau doze terapeutice 
pe o perioadă îndeajuns de lungă pentru a determina reacții. Studiile ar 
trebui îndreptate spre a indica tipurile de reacţii care pot fi anticipate. 

Reacţia alergică în timpul primului ciclu de tratament apare, de 
regulă, mai târziu, de multe ori din a noua zi, sau chiar şi după ce 
medicamentul a fost oprit. În astfel de cazuri a fost necesar acest 
interval de timp pentru a induce o reacţie imună. Viteza cu care o 
erupție post-medicamentoasa dispare depinde de tipul de reacţie si 
rapiditatea cu care medicamentul este eliminat. 

Tab.10.1. Mecanisme implicate în reacţiile post- 
medicamentoase. 

Alergice Non-imunologice 

IgE-mediate Farmacologice 

Citotoxice Cauzate de supradozaj, excretie sau 
metabolizare scăzută 


Efecte cumulative 


Mediate prin Alterarea ecologiei pielii 
complexe imune Idiosincrazice 
Mediate celular Exacerbarea unor leziuni preexistente 





Forme clinice 

Aspectul clinic este polimorf si nespecific unei anumite etiologii. 
În continuare vom prezenta reacţiile comune caracteristice şi 
medicamentele care pot fi implicate în apariţia lor. 

Eritemul toxic (reactiv) 


Reprezintă cea mai comună formă de erupție 
postmedicamentoasa, care uneori se aseamănă cu erupția din rujeolă 
sau scarlatină şi alteori prezintă elemente de urticarie sau eritem 
polimorf. Erupția poate fi însoţită de febră şi prurit. Medicamentele 
implicate includ antibioticele, în special ampicilina, sulfonamidele şi 
compusii înrudiţi (diuretice şi hipoglicemiante), fenilbutazona. 

Urticaria postmedicamentoasă 

Reprezintă 40% din totatlitatea alergiilor la medicamente. O 
multitudine de droguri pot cauza urticarie, dar cei mai comuni sunt 
salicilatii, care acţionează nonimunologic, prin declanşarea eliberării de 
histamina. Alte medicamente incriminate des sunt antibioticele. 
Insecticidele şi nitrogenul mustard pot cauza urticarie de contact. 
Urticaria poate fi, în cazuri rare, parte a unei reacţii severe şi 
generalizate (anafilaxie) care include bronhospasm şi colaps. 

Vasculita alergică 

Manifestările clinice variază de la papule urticariene până la 
purpură palpabilă sau chiar ulcere necrotice. Poate să apară, de 
asemenea, eritem nodos. Cauzele cele mai frecvente sunt 
reprezentate de sulfonamide, fenilbutazonă, indometacin, fenitoin şi 
contraceptive orale. Aceste afecțiuni sunt generate de complexe imune 
circulante  medicament-anticorp. Febra, inflamaţiile intestinale şi 
afectarea articulară pot fi prezente (boala serului). Nefropatia este de 
obicei uşoară sau poate lipsi. 

Eritemul polimorf 

Leziunile „în ţinta” apar mai ales pe fetele extensoare ale 
membrelor unde se pot forma şi bule. În sindromul Steven-Johnson 
pacienţii au o stare generală influențată şi mucoasele sunt sever 
afectate. Cauzele posibile sunt: sulfonamide, barbiturice, lamotrigin şi 
fenilbutazonă. 

Purpura 

Trăsăturile clinice sunt peteşii maronii, pruriginoase care apar în 
ariile declive. Trebuie diferenţiate de trombocitopenie şi alte defecte de 
coagulare. Printre medicamentele incriminate amintim: tiazide, 
sulfonamide, fenilbutazonă, derivați de sulfonil-uree, barbiturice, 
chinină. 

Eruptiile buloase 

Unele dintre leziunile amintite mai sus pot deveni buloase. Bule 
mai pot apărea în regiunile supuse presiunii în coma indusă 
medicamentos.  Vancomicina, litiul, diclofenacul,  captoprilul, 
furosemidul şi amiodarona sunt asociate cu apariția de leziuni buloase 
cu depozite liniare de IgA. GCS-F poate induce creşterea numărului de 
eozinofile şi demascarea unui pemfigoid bulos sau a unei epidermolize 
buloase dobândite. Precum porfiria cutanată tarda, pseudoporfiria face 

ca pielea fragila fotoexpusa sa fie predispuse la formarea de vezicule 
şi cicatrici, dar concentraţia de porfirina este normală. AINS, 
furosemidul, retinoizii sau tetraciclinele pot determina astfel de reacții. 

Eczemele 

Nu sunt reacții obişnuite şi apar mai ales la pacienții sensibilizati 
cu topice administrate sistematic. Penicilina, sulfonamidele, neomicina, 
fenotiazinele şi anestezicele locale ar putea fi incriminate. 

Eritrodermia exfoliativă 

Întreaga suprafață a pielii devine eritematoasă şi scuamoasă. 
Poate fi determinată de medicamente precum  fenilbutazonă, 
sulfamide, izoniazidă sau aur. 

Eritemul fix postmedicamentos 

Este o reacţie exclusiv de cauză medicamentoasă. Plăci 
circulare eritematoase sau vinetii, uneori buloase, reapar în acelaşi loc 
de fiecare dată când un medicament este administrat. Leziunile 
pigmentare persistă între episoadele acute. Glandul penian pare a fi 
locul preferenţial de apariție. 

Cauzele variază în fiecare tara în funcţie de frecvenţă prescrierii 
anumitor medicamente; acest lucru se schimbă o dată cu înlocuirea 
medicamentelor vechi cu cele noi, acestea din urmă având un potenţial 
necunoscut pentru astfel de reacţii. Astăzi, paracetamolul este cel mai 
incriminat. Printre alte medicamente incriminate amintim: AINS, 
antibioticele, agenţii sistemici antifungici şi medicamentele psihotrope. 

Eruptiile acneiforme 

Pot fi datorate consumului de litiu, ioduri, bromuri, contraceptive 
orale, androgeni, glucosteroizi, antituberculoase sau anticonvulsivante. 

Eruptiile lichenoide 

Sunt asemanatoare lichenului plan, dar nu in totalitate. Leziunile 
orale nu sunt obisnuite si se pot asocia cu descuamari si eczeme. 
Agentii cauzatori ar fi antimalaricele, AINS, sarurile aur si fenotiazinele. 

Epidermoliza necrotică toxică (toxic epydermal necrolysis/TEN) 

La adulţi, înfăţişarea de „piele opărită” este indusă, de obicei, de 
medicamente precum sulfonamide, cefalosporine,  chinolone, 
barbiturice, fenilbutazona,  oxifenil-butazonă, fenitoina,  oxicami, 
carbamazepină, lamotrigin sau penicilină. 

Pustuloza exantematica acută generalizată (AGEP) 

Reprezintă o erupție generalizată dramatică caracterizată de 
plăci roşii acoperite de pustule mici, sterile, non-foliculare și sugerează 
un psoriazis acut pustulos. Pacienţii au febră şi leucocitoză. 
Antibioticele şi diltiazemul sunt cele mai obişnuite droguri care induc 
AGEP la câteva zile de la administrare. 

Pierderea părului 

Este un efect previzibil pentru acitretin şi agenţii citotoxici şi 
neprevăzut la unele anticoagulante şi uneori după consumul de 

antitiroidiene. Pierderea difuză a părului poate apărea în timpul sau 
imediat după folosirea contraceptivelor orale. 

Hipertricoza 

Este un efect dependent de doză în timpul tratamentului cu 
diazoxid, minoxidil şi ciclosporina. 

Hiperpigmentatia 

Cloasma poate surveni dupa folosirea contraceptivelor orale si 
expunere la soare. Dozele mari de fenotiazine confera o coloratie gri- 
albastruie in regiunile expuse la soare iar metalele grele pot cauza o 
pigmentare generalizată. Clofazimina înroşeşte pielea, iar mepacrinul 
determina o coloratie gălbuie. 

Fotosensibilitatea 

Poate fi cauzată de unele medicamente precum: tiazide, 
tetracicline, fenotiazine, sulfamide şi psoraleni. 

Xeroza 

Pielea poate deveni aspră şi scuamoasa la pacienţii care sunt 
trataţi cu retinoizi orali, acid nicotinic sau litiu. 

Exacerbarea unor leziuni preexistente 

Psoriazisul şi acneea sunt exemple elocvente. Psoriazisul poate 
fi agravat de betablocante, antimalarice, terbinafina sau litium. 
Glucocorticoizii, progesteronul, androgenii,  anticonvulsivantele, 
bromurile, iodurile şi litiul pot exacerba acneea. 


Reacții adverse comune ale unor medicamente 

Cunoaşterea celor mai probabile reacţii adverse ale fiecărui 
medicament şi a variatelor forme de apariţie sunt utile în identificarea 
acestor reacții post-medicamentoase. Orice erupție neobişnuită ar 
trebui suspectată ca fiind reacţie post-medicamentoasă. 

Antibioticele. Peniciliniele şi sulfonamidele cauzează cel mai 
frecvent alergii. Leziunile sunt adeseori morbiliforme dar, de 
asemenea, urticaria, eritemul polimorf şi eritemul fix sunt obişnuite. 
Infectiile virale sunt deseori asociate cu exanteme, dar multe erupții 
sunt incorect catalogate ca reacţii la antibiotice când, de fapt, o infecţie 
virală este responsabilă. Majoritatea pacienţilor cu mononucleoza 
dezvolta erupție morbiliformă la administrarea de ampicilină. Penicilina 
reprezintă o cauză comună de soc anafilactic, amenintator de viata. 
Minociclina se poate acumula în țesuturi şi produce coloratie brună sau 
cenuşie a mucoaselor, a zonelor expuse la soare sau a zonelor 
inflamate, leziuni asemănătoare celor din acnee. Minociclina poate 
rareori cauza sindroame de hipersensibilizare, hepatită, agravarea 
unui lupus eritematos sau sindrom lupus-like. 

Penicilamina. Asemănător penicilinei, poate cauza erupții 
morbiliforme, urticarie sau bule hemoragice la nivelul regiunilor expuse 
injuriilor. 

Contraceptivele orale. Reactiile la aceste medicamente sunt tot 
mai putin frecvente datorita continutului mic de hormoni. Caderea 
părului la oprirea contraceptivelor este asemănătoare celei întâlnite 
după sarcina (efluvium telogen) Melasma, hirsutismul, eritemul nodos, 
acneea şi fotosensibilitatea sunt alte reacții posibile. 

Aurul determina frecvent leziuni cutanate. Efectele secundare 
pot varia de la prurit la erupții morbiliforme, erupții papuloscuamoase 
cum ar fi pitiriazis rozat sau lichen plan. Eritrodermia, eritemul nodos, 
căderea părului şi stomatita pot fi, de asemenea, cauzate de aur. 

Steroizii. Reacțiile adverse cutanate datorate  steroizilor 
sistemici includ facies de „lună plină”, atrofie cutanata, striuri, 
hirsutism, erupție acneiforma şi susceptibilitate crescută la infecții 
cutanate, afecțiuni care pot fi atipice. 

Anticonvulsivantele. Ar putea exista o reactivitate încrucişată 
între fenitoin, carbamazepină şi fenobarbital. Reacţiile cutanate sunt 
obişnuite şi includ erupții eritematoase, morbiliforme, de tip urticarian 
sau purpurice. Necroliza epidermica toxică, eritemul polimorf, 
dermatita exfoliativa, reacţiile de fotosensibilitate şi sindroamele lupus- 
like sunt rare. Au fost descrise, de asemenea, pseudolimfoame induse 
de fenitoina, caracterizate prin febră, artralgie, limfadenopatie 
generalizata, hepato-splenomegalie si unele dintre semnele descrise 
mai sus. Tratamentul indelungat cu fenitoina poate cauza hiperplazie 
gingivală şi o înăsprire a trăsăturilor ca rezultat al proliferării 
fibroblastice. 

Antiretroviralele potente. Folosirea îndelungată a acestora a fost 
asociată cu lipodistrofie şi facies emaciat. Interacțiunile dintre 
antiretrovirale şi tuberculostatice sunt comune. 

Agenţii biologici pot determina erupții urticariene, acneiforme, 
xeroza, fisuri ale palmelor şi plantelor, tulburări de creştere a părului şi 
paronichie. Mulţi experți afirmă că acest lucru este dependent de doză 
şi nu datorat unui mecanism alergic. 


Tratament 

Prima abordare terapeutică consta în retragerea medicamentul 
suspectat, acceptând faptul că mai multe medicamente ar trebui oprite 
în acelaşi timp. Nu este întotdeauna simplu, uneori un anumit 
medicament fiind vital şi neexistând alternative viabile. Pe de altă 
parte, pacientul poate necesita mai multe medicamente, fiind dificil să 
alegem. Decizia de a opri sau continua tratamentul cu un anumit 
medicament depinde de natura și necesitatea acestuia, de existența 
alternativelor, de severitate, de posibila reversibilitate a reacției si de 
probabilitatea ca acel medicament să fie responsabil de 
simptomatologia nedorită. Evaluarea depinde de munca de detectiv 
clinic şi hotărârile se bazează pe probabilitati şi pe simţul clinic. 

Fiecare efort trebuie facut pentru a corela instalarea eritemului cu 
prescrierea medicamentului. De obicei, dar nu întotdeauna, ultimul 
medicament introdus este cel mai probabil cauza. Prick-testele şi 
patch-testele sunt încă nesigure. Readministrarea, ca test diagnostic, 
este de obicei de evitat, exceptând situaţia în care celelalte alternative 
s-au epuizat. 

Terapia nespecifică depinde de tipul reacției. În urticarie, 
antihistaminicele sunt de ajutor. În alte reacţii, se pot utiliza 
corticosteroizii topici sau sistemici şi lotiunile antipruriginoase pot avea 
efect calmant. Plasmafereza şi dializa poate fi luate în considerare în 
anumite situaţii amenințătoare de viata. 

Reacţiile anafilactice trebuie tratate în mod special pentru a 
asigura permeabilitatea cailor aeriene (oxigenoterapie, respiraţie 
asistată sau chiar traheostomie de urgenţă). Una sau mai multe inectii 
cu adrenalina (1:1000, 0,3—0,5 ml) ar trebui administrate subcutanat 
sau intramuscular la adulți înaintea administrării lente de 
clorfeniramină. Deşi efectul hidrocortizonului intravenos (100mg) apare 
în câteva ore, ar trebui administrat pentru a preveni o viitoare 
deterioarare la pacienţii sever afectaţi. Pacienţii trebuie observați 6 ore 
după ce s-au stabilizat. Dacă o reacţie anafilactică este anticipată, 
pacientul trebuie învățat cum să-şi autoadministreze injectabil 
adrenalină şi să folosească aerosoli de salbutamol la primele 
simptome. 

Pentru a rezuma cele spuse, cel mai important tratament este 
sistarea medicamentuli responsabil. Desensibilizarea este rareori 
recomandabila şi efectuată, în situaţia in care medicamentul incriminat 
este esențial si nu există alternative  (anticonvulsivante, 
antituberculoase, antileprotice). Un expert, de obicei un medic cu 
experienţă în ce priveşte medicamentul incriminat, ar trebui să 
supervizeze desensibilizarea. 

11. FOTODERMATOZE 


Fotodermatozele reprezinta afectiuni cauzate sau agravate de 
expunerea la radiatiile ultraviolete. Radiatiile ultravioletae (UV) pot fi 
utile din următoarele puncte de vedere: bronzează pielea şi creează o 
stare generală bună, stimulează sinteza de vitamina D şi ameliorează 
unele afecţiuni dermatologice precum psoriazisul. Cu toate acestea, 
efectele nefavorabile limitează aceste beneficii: arsuri solare, 
fotoîmbătrânire, cancere cutanate, fotosensibilitate și agravarea unor 
afectiuni precum lupusul eritematos. 


Tab.11.1. Efectele radiaţiilor UV pe diverse dermatoze. 
Eczemă atopică Boala Darier 
Limfom cutanat cu celule T Herpes simplex 
Parapsoriazis Lupus eritematos 
Pitiriazis lichenoid Pelagră 


Pitiriazis rozat Gibert Fotoalergie/fototoxicitate 
Pruritul din insuficiența renală, | Porfirie (excluzând forma acută 
hepatica intermitentă) 

SIDA Xeroderma pigmentosum 
Psoriazis 





Efectele negative ale radiaţiilor ultraviolete rezulta din 
următoarele acțiuni: cauzeza fotoîmbătrânire şi cancere cutanate şi 
agravează mai multe afecțiuni cutanate. Radiațiile ultraviolete sunt 
neionizante, dar determina modificări la nivelul pielii prin reacţiile cu 
substanțele chimice endogene care absorb lumina (cromofori), acestea 
incluzând ADN, ARN, melanina şi acidul urocanic. Diversele tipuri de 
piele (acum divizate convenţional în şase fototipuri) reacționează diferit 
la radiaţia UV şi necesită grade variate de protecție împotriva soarelui. 

Spectrul UV este divizat în 3 parti (UVA, UVB, UVC), fiecare 
având un efect diferit asupra pielii, dar radiația UVC nu penetrează 
stratul de ozon al atmosferei şi este astfel irelevanta actualmente 
pentru afecțiunile cutanate. Toată radiaţia UVB este absorbită efectiv 
în epiderm, în timp ce până la 30% din radiaţia UVA ajunge în derm. 
Radiația UVB cu lungimea de undă de 290-320 nm cauzează arsuri 
solare şi este ecranata eficient de sticla geamurilor. Radiația UVA are 
lungimi de undă mai mari, de la 320 nm până la cea mai violetă 
culoare percepută de ochiul uman (în jur de 400 nm). Aceasta 
bronzează şi imbatraneste pielea. 

Radiațiile UV pot fi grupate în funcţie de spectrul de acţiune, 
care arată cât de eficientă este fiecare în producerea diferitelor efecte 
biologice, cum ar fi vindecarea psoriazisului sau cauzarea eritemului. 

Creme cu SPF 


Haine, pasta cu oxid de zinc, adaposturi 
Blocante ale 


radiatiei UV z 
5 Sticla geamurilor 
Stratul de ozon 
Raze Raze Spectru 2 
gama — = uve UVB UVA — | > Infra-rosu 

lungimile de unda 
care le cauzeaza 


Afectiuni cutanate si „ Îmbătrânirea pielii 


Fig.11.1. Afectiuni cutanate şi lungimile de undă ale radiației UV 
care le cauzează. 


11.1. Arsura solară 


Etiologie. Radiația UVB penetrează epidermul şi dermul 
superficial și stimulează producerea şi eliberarea de prostaglandine, 
leukotriene, histamina, IL-1 si TNF-a. Acestea activează receptorii 
durerosi şi stimulează formarea de oxid nitric. Concentratiile crescute 
de oxid nitric cauzează vasodilatatia dermică caracteristică şi eritemul. 

Clinic şi evoluţie. Pielea expusă excesiv la radiaţie UVB devine 
eritematoasă la câteva ore după expunere. Arsura solară severă este 
dureroasă şi pot apărea bule. Eritemul este maxim după 1 zi, 
concomitent cu valorile de vârf ale oxidului nitric, ulterior se 
ameliorează în următoarele 2-3 zile, cu descuamare în lambouri, 
pigmetare difuză (bronz) şi, uneori, lentiginoză discretă. 

Diagnostic diferenţial. Reacţiile fototoxice la medicamente au 
aspect de arsură solară exagerată. 

Tratamentul este simptomatic. Baile racoresc, iar lotiunile 
uleioase pe baza de calamina si lotiunile sau cremele de tip ulei-in-apa 
sunt reconfortante. Corticosteroizi topici potenti ajuta daca sunt folositi 
precoce si pe perioade scurte. Aspirina administrată oral (prin 
inhibarea sintezei prostaglandinelor) ameliorează durerea. Spray-urile 
pe bază de benzocaină ameliorează durerea, dar ocazional 
sensibilizează. 


11.2. Reacţii fototoxice 


Legile fotochimice de bază necesită capacitatea unui anumit 
medicament de a absoarbi radiaţia UV pentru a induce o astfel de 
reacţie. Următoarele medicamente absorb UVA şi UVB: amiodarona, 
clorpropamida, acidul nalidixic, contraceptivele orale, fenotiazinele, 
psoralenii, quinidina, sulfonamidele, tetraciclina şi tiazidele. Astfel, 
sticla geamurilor, care protejează împotriva arsurilor solare, nu 
protejează împotriva majorităţii reactilor medicamentoase fototoxice. 

Etiologie. Aceste reacţii nu sunt imunologice. Orice persoană 
expusă la o cantitate suficientă de medicament şi radiaţii UV va 
dezvolta reacţia fototoxica. 

Clinic şi evoluţie. Sensibilitatea cutanată şi eritemul apar doar în 
zonele expuse suficient atât la medicament cât şi la radiaţia UV. 
Semnele şi simptomele sunt aceleaşi ca şi în arsura solară. Se poate 
dezvolta ulterior un bronz mai intens. În plus, contactul cu psoralenii 
din plante poate cauza o dermatită fototoxica localizată (fitofoto- 
dermatoza). Aceste zone sunt dureroase şi pot prezenta bule şi 
hiperpigmenătri de formă liniara sau cu modele bizare. 

Diagnostic diferenţial. Reacţiile fotoalergice sunt dificil de 
depistat, mai ales că aceleaşi medicamente pot cauza atât reacții 
fotoalergice cât şi fototoxice. Diferenţele majore între fototoxicitate şi 
fotoalergie sunt prezentate în Tabelul 11.2. 


Tab.11.2. Caracteristici de diferenţiere între fototoxicitate si 
fotoalergie. 
Eruptie eritematoasa şi netedă Eruptie eczematoasa şi rugoasa 
(se pot forma bule, vezicule) (posibil exudativa) 
Debut imediat Debut tardiv (cand se dezvolta 


imunitatea; poate sa nu apara la 
prima expunere) 
Dureroasa Pruriginoasa 
Foto-patch teste negative Foto-patch teste pozitive 
Dureaza 3-5 zile Dureaza 3-14 zile 

Tratamentul este acelaşi cu cel din arsurile solare. 
Administrarea medicamentelor trebuie întreruptă dacă nu se poate 
evita expunerea la radiațiile ultraviolete. 


11.3. Reacţii fotoalergice 


Medicamentele, topice sau sistemice şi substanţele chimice de 
pe piele pot interactiona cu radiaţiile UV şi pot cauza reacții 
imunologice. 

Etiologie. Radiația UV converteste o formă inactivă imunologic a 
unui medicament într-o moleculă antigen. O reacţie imunologică, 
similară cu cea din dermatita de contact, este indusă dacă antigenul 
rămâne la nivelul tegumentului sau se formează acolo secundar 
expunerii medicamentului la radiația UV. Multe dintre medicamentele 
care cauzează reacții fototoxice pot cauza şi reacții fotoalergice. 

Clinic şi evoluţie. Reacţia fotoalergică este frecvent similară cu 
reacţia fototoxică. Ariile expuse la radiaţiile UV devin inflamate, dar 
reacţia devine frecvent eczematoasă, apare mai târziu şi durează mai 
mult. Erupția este localizată pe zonele expuse cum sunt mâinile, gâtul, 
decolteul, nasul, barbia şi fruntea. Există o tendinţă de a cruța buza 
superioară, pleoapele şi regiunea submentoniera. Frecvent erupția nu 
apare la prima expunere la radiaţia UV, ci doar după expuneri 
secundare. O perioadă de una sau mai multe săptămâni este necesară 
pentru a induce un răspuns imun. 

Leziunile inițiale sunt reprezentate de plăci şi placarde 
eritematoase, însoțite de vezicule sau bule, care frecvent devin 
eczematoase. Tind spre ameliorare când sunt oprite fie administrarea 
medicamentului fie expunerea la radiaţiile UV, dar erupția poate dura si 
câteva săptămâni. 

Complicatii. Unele medicamente, cum ar fi sulfonamidele, pot 
cauza dermatită actinică cronică. 

Paraclinic.  Foto-patch testele pot confirma diagnosticul. 
Substanţa chimică este aplicată timp de 24 de ore şi apoi pielea este 
expusă la radiația UV. Este evidenţiată astfel o dermatita de contact 
fotoalergică. Un patch de control, neiradiat, elimină diagnosticul de 
dermatită de contact obişnuită. 

Tratament. Medicamentul incriminat trebuie oprit şi pacientul 
protejat de expunere la ultraviolete (evitarea acestora, haine 
protectoare şi creme cu SPF). Corticosteroizii topici potenti sau curele 
scurte de corticosteroizi sistemici vor grăbi vindecarea şi vor ameliora 
simptomatologia. 

11.4. Dermatita actinica cronica (reticuloidul actinic) 


Unii pacienţi care dezvoltă o reacţie fotoalergica nu se vindecă 
niciodată şi dezvolta arii eczematiforme induse solar chiar şi la mult 
timp după ce administrarea medicamentul a fost oprită. 

Etiologie. Nu este clar demonstrat, dar unii consideră că este 
posibil ca mici cantităţi de medicament să persiste la nivelul pielii pe o 
perioadă nedeterminată. 

Clinic şi evoluție. Pacienţii sunt frecvent bărbaţi de vârstă medie 
sau vârstnici care prezintă reacţii cutanate după cea mai mică 
expunere, chiar şi prin sticla geamurilor sau de la lumina fluorescentă. 

Aspectul clinic este similar celui din reacţia fotoalergică. 
Pacientul dezvoltă o dermatită cronică cu plăci îngroşate, pruriginoase, 
ce apar în zonele expuse la soare. Aceşti pacienţi pot fi extrem de 
sensibili la radiaţiile UV. Indivizii afectaţi sunt deja sau devin alergici la 
o gamă largă de alergeni de contact, în special unele plante 
(crizanteme). 

Complicatii. O erupție pruriginioasă persistentă poate conduce 
la depresie şi chiar suicid. 

Diagnostic diferenţial. Poate fi confundată cu dermatita alergică 
de contact la pneumoalergeni, dar aceasta nu necesită lumina soarelui 
pentru declanşare. Uneori diagnosticul diferenţial este dificil deoarece 
ambele afecţiuni apar doar în afara spaţiilor închise. Dermatită alergică 
de contact afectează şi porţiuni ale pielii mai puţin expuse la lumina 
soarelui, cum ar fi pleoapele sau zona submentonieră. Trebuie luate în 
consiederare o fotoalergie continua la medicamente, o reacție 
polimorfă la lumină sau o eczema de orice etiologie. Aspectul 
histopatologic evidenţiază un infiltrat limfocitar dens şi uneori limfocite 
atipice activate sugerând un limfom, dar afecțiunea devine rar malignă. 

Paraclinic. Reacţia persistenta la lumina poate fi confirmată 
experimental prin expunerea pielii neafectate la radiațiile UV. Patch 
testele şi foto-patch testele ajută la diferenţierea între fotoalergie şi 
dermatita de contact la pneumalergeni, iar spectrul de acțiune poate 
sugera un anumit medicament. Această testare este dificilă şi trebuie 
efectuată doar în centre specializate. 

Tratament. Pacienţii necesită măsuri extreme de protecţie a 
pielii împotriva radiaţiei UV. Acestea includ haine de protecţie şi 
aplicaţii frecvente de creme care contin agenţi blocanti pentru UVA şi 
UVB. Corticosteroizii topici, chiar şi cei mai potenti, sunt ineficienti, şi 
pacienţii pot necesita corticosteroizi sistemici sau imunosupresoare 
pentru perioade lungi de timp. 

11.5. Eruptia polimorfa la lumina 


Reprezintă cea mai frecventă cauza a aşa numitei „alergii 
solare”. 

Etiologie. Se speculează că radiația UV cauzează 
transformarea unei componente chimice normale a organismului în 
alergen. Mecanismele sunt similare cu cele din fotoalergia 
medicamentoasă. Unele persoane par a fi predispuse genetic, 
deoarece şi alti membrii ai familiei pot fi afectaţi. 

Clinic, se remarcă mici papule eritematoase și plăci papulo- 
veziculoase sau eczematoase, care apar în 2 ore până la 5 zile, cel 
mai frecvent la 24 de ore, de la expunerea la radiaţiile UV. Erupția este 
pruriginoasă şi frecvent limitată la zonele expuse la soare, dar unele 
radiaţii UV trec prin îmbrăcăminte. Nu toată zona expusă este afectată 
şi astfel apar papule sau placi şi nu eritrodermie. 

Evoluție. Afectiunea tinde să reapară în fiecare primăvară după 
expunerea la radiațiile UV. Bronzul protejează unii pacienţi; dacă 
expunerile inițiale sunt limitate, leziunile apărute ulterior sunt mult 
reduse. Unii pacienţi se pot bucura totuşi de activităţile în aer liber şi 
expunerea la soare. Alţii sunt foarte sensibili sau pielea lor este foarte 
putin pigmentata, încât orice nouă expunere induce reacţii pe tot 
parcursul verii. Aceşti pacienţi necesită fotoprotectie şi limitarea 
activităţilor în aer liber. Erupția dispare în timpul iernii. 

Diagnostic diferenţial. Trebuie luate în considerare reacţiile 
fototoxice, reacţiile fotoalergice, dermatita cronică actinică, eczemele 
comune, reacţiile alergice la cremele fotoprotectoare şi dermatita de 
contact la pneumalergeni. 

Paraclinic. Este posibilă reproducerea dermatitei prin expunerea 
tegumentului neafectat la radiaţie UVA şi UVB. 

Tratament. Dacă bronzul normal nu conferă protecţie, trebuie 
folosite creme cu factor de protecţie solară şi haine protectoare. La unii 
pacienţi o cură de 4 săptămâni de PUVA-terapie la sfârşitul primăverii 
poate crea un bronz suficient pentru a conferi protecţie pentru vară. 
Steroizii topici de potenta medie ameliorează erupția. Curele scurte de 
corticosteroizi sistemici pot fi de folos în cazul episoadelor severe 
iniţiale. Hidroxiclorochina poate fi eficientă dacă se administrează vara. 


11.6. Alte fotodermatoze 


Prurigoul actinic 
Este o dermatoză frecventă la indienii din America de Nord, 


diferită clinic de o erupție polimorfa la lumină deşi cauza acestuia, care 
este necunoscută, poate fi aceeaşi. Papule, cruste şi escoriatii apar pe 
zonele expuse la soare şi uneori şi în alte zone, iar leziunile pot 


189 


persista si iarna. Trebuie diferentiat de acneea excoriata, intepaturile 
de insecte, protoporfiria eritropoietica sau escoriatiile nevrotice. Se 
poate asocia cu atopia. 

Urticaria solara 

Este o varianta rara a urticariei fizice care afecteaza de obicei 
femeile de varsta adulta. Se caracterizeaza printr-o eruptie papulo- 
edematoasa foarte pruriginoasa, localizata pe zonele fotoexpuse. 
Debuteaza imediat dupa expunerea la lumina (in interval de cateva 
minute) si dispare rapid la umbra. Leziunile cutanate apar in zonele 
expuse la soare. Unii pacienţi reacționează la UVA, alţii la UVB, iar alţii 
la lumina vizibilă. Unii pacienţi asociază protoporfirie eritropoietica şi 
aceasta trebuie luată în considerare mai ales dacă urticaria debutează 
în copilărie. 

Pelagra şi eritemul pelagroid 

Pelagra este o fotodermatoza pluricarentiala (vitamina PP, 
vitamine din grupul B, aminoacizi esentiali - triptofan) în care sunt 
deficiente coenzimele care intervin în repararea injuriei produsă de 
ultraviolete. Se manifestă clinic prin leziuni cutanate, digestive şi 
neurologice. Sindromul cutanat se caracterizează prin eritem intens, 
situat pe părţile fotoexpuse, însoţit de bule, sfuziuni hemoragice şi 
fisuri, cu debut brusc după expunerea la soare, la începutul primăverii. 
După 10-15 zile leziunile se vindecă şi tegumentul rămâne atrofic, 
pigmentat şi uscat. 

Eritemul pelagroid este considerat o formă incompletă de 
pelagra, cu manifestări cutanate similare şi asociere frecventă cu 
alcoolismul cronic (malnutriție). Lipsesc fenomenele digestive si 
neurologice care completează tabloul clinic al pelagrei. Poate coexista 
cu sindromul  Bureau-Barriere  (acrodermatita ulcero-mutilanta 
dobândită), alta afecţiune asociată cu alcoolismul cronic, care asociază 
ulcere plantare mutilante cu leziuni cutanate, tulburări neurologice şi 
leziuni osoase. 

12. TULBURARI DE PIGMENTARE 


Diferentele genetice determina pigmentatiile cutanate variate 
ale diferitelor rase. Exista, de asemenea, variatii fenotipice ale culorii 
cutanate (bronzare dupa expunerea la soare). Parul roscat este 
rezultatul unor variaţii genetice în secvența de aminoacizi a 
receptorului de melanocortina 1. 

Culori cutanate anormale 

Acestea pot fi cauzate de un dezechilibru al pigmentilor normali 
(în cianoză, cloasmă şi carotinemie) sau prin prezenţa de pigmenți 
anormali. Uneori e dificil de diferențiat între culorile acestor pigmenți 
(culoarea hemosiderinei poate fi confundată cu melanina). Uneori e 
nevoie de coloratii histologice speciale pentru a diferenția pigmentii. În 
practică totuşi, cu excepţia tatuajelor, majoritatea problemelor 
pigmentare sunt cauzate de o cantitate prea mare sau prea mică de 
melanină. 

Fig.12.1. Mecanismele implicate în unele tipuri de 
hipopigmentari. 

12.1. Vitiligo şi alte hipomelanoze 


Post-inflamator 


Vitiligo 

Este o hipomelanoza multifactoriala caracterizata prin aparitia 
progresiva de macule depigmentate circumscrise si se intalneste la 
toate rasele; prevalenta sa poate ajunge la 0,5-1% din populatie. 

Patogeneză şi tipuri. Există o dispariție completă a 
melanocitelor din zonele afectate. Au fost descrise două tipuri 
principale: o formă generalizată, frecventă şi una segmentară, mai 
rară. Vitiligo generalizat, incluzând şi varianta acrofacială, debutează 
de obicei după decada a doua de viata. 30% dintre pacienţi prezintă 
istoric familial pozitiv şi acest tip este mai frecvent la cei cu afecțiuni 
autoimune asociate, cum ar fi diabet zaharat, tiroidite sau anemie 
pernicioasa. Probabil în cazul acestui tip, melanocitele sunt atacate de 

celulele autoimune sau se autodistrug datorita incapacitatii de a 
indeparta precursorii melanici toxici. Vitiligo segmentar este limitat la o 
portiune a corpului, nu neaparat la nivelul unui dermatom. Apare mai 
precoce decat vitiligo generalizat si nu se asociaza cu boli autoimune. 
Traumatismele şi arsurile solare pot precipita ambele tipuri de vitiligo. 

Clinic şi evoluție. Tipul generalizat se caracterizează prin plăci 
albe bine delimitate, frecvent simetrice, situate mai ales la nivelul 
mâinilor, încheieturilor, genunchilor, toracelui anterior, pe gât şi în jurul 
orificiilor. Părul de pe scalp sau de la nivelul bărbii poate fi de 
asemenea depigmentat. La caucazieni, tegumentul din jur este uneori 
partial depigmentat sau hiperpigmentat (vitiligo tricrom). Evoluţia este 
neprevazuta: leziunile pot ramane stationare sau se pot extinde, uneori 
după traumatisme locale (fenomenul Koebner); ocazional se pot 
repigmenta spontan. Tipul segmentar se caracterizează prin leziuni 
similare celor din forma generalizată, dar distribuţia lor este 
segmentara. Repigmentări spontane apar mai frecvent în acest tip. 

Diagnostic diferenţial. Trebuie exclus contactul cu substanțe 
chimice depigmentante (hidroquinona, fenoli din industria cauciucului). 
Pitiriazisul versicolor trebuie luat în considerare, acesta având o 
pierdere incompletă de pigment şi scuame fine. Depigmentările 
postinflamatorii seamănă cu vitiligo, dar nu sunt atât de albe şi se 
ameliorează spontan. Plăcile de piebaldism sunt prezente de la 
naştere. Trebuie excluse unele forme de lepră (teste senzoriale şi 
examinare generală). Alte afecţiuni tropicale care cauzează 
depigmentări localizate sunt leishmanioza, pinta şi pianul. 

Tratament. Desfigurarea cosmetică poate afecta sever pacienții. 
Tratamentul este nesatisfăcător. În plăcile depigmentate melanocitele 
sunt prezente doar profund la nivelul foliculilor piloşi şi majoritatea 
tratamentelor au ca scop multiplicarea şi migrarea în zonele afectate a 
acestor melanocite. Leziunile recente pot răspunde la corticosteroizi 
topici potenti sau foarte potenti, aplicaţi timp de 1-2 luni. Se pot folosi 
alternativ inhibitori de calcineurina (tacrolimus 0,1%), dar răspunsul la 
aceştia nu este mai bun decât la corticosteroizii potenti. Unii pacienţi 
prezintă ameliorări la PUVA-terapie. UVB cu bandă îngustă poate fi 
eficient; se administrează de 2-3 ori pe săptămână pentru minim 6 luni, 
leziunile cele mai recente răspund cel mai bine la tratament. 

Dacă pigmentul este absent la nivelul foliculilor piloşi sau în 
cazul pielii fără foliculi piloşi, se pot folosi grefe cutanate, dar folosirea 
lor este încă experimentală. Se cercetează de asemenea transplanturi 
de celule stem şi melanocite, în care suspensii celulare unice sunt 
recoltate de la nivelul pielii neafectate şi sunt aplicate pielii cu vitiligo, 
după dermabraziune. 

Ca şi regulă generală, în formele cronice, este mai bine ca 
leziunile să nu se trateze, dar acestea se pot acoperi cosmetic 

(autobronzante sau machiaj). Pacientii trebuie sa evite arsurile solare 
prin evitarea expunerii la soare si folosirea cremelor cu SPF mare. 
Pacientii din rasa neagra cu vitiligo extins pot fi decolorati complet cu 
creme care contin hidroquinona. Implicatiile sociale trebuie evaluate cu 
grija in aceste cazuri. 


Alte hipomelanoze 

Albinismul oculocutanat 

Se datoreaza unor defecte in sinteza sau acumularea melaninei 
în melanocite, sau unui transfer defectuos al melanozomilor în 
keratinocitele vecine. Se cunosc două tipuri majore de albinism 
oculocutanat: tirozinazo-pozitiv şi tirozinazo-negativ. Numărul acestora 
este aproximativ egal în populaţie şi ambele sunt moştenite recesiv 
autozomal. 

Întregul epiderm este alb, iar pigmentul este absent şi de la 
nivelul părului, irisului şi retinei. Persoanele cu albinism prezintă 
acuitate vizuală redusă, fotofobie şi nistagmus. Pe măsură ce cresc în 
vârstă, pacienţii cu albinism tirozinazo-pozitiv prezintă pigment în 
cantitate redusă la nivelul pielii, irisului şi părului. Pielea neagră devine 
galben-maronie şi părul devine galben. Cei tirozinazo-pozitivi pot 
prezenta efelide. Arsurile solare apar frecvent dacă pielea nu este 
protejată. Deoarece melanocitele sunt prezente, aceşti pacienți 
prezintă nevi melanocitari nepigmentati şi pot dezvolta melanom 
malign amelanotic. 

Piebaldismul 

Se caracterizează printr-o suvita de păr alb şi zone de 
depigmentare simetrice la nivelul membrelor, pe trunchi şi zona 
centrală a feței, mai ales la nivelul barbiei. Afectiunea este prezentă la 
naştere şi se transmite dominant autozomal. Melanocitele sunt 
absente din ariile  hipopigmentate.  Depigmenatarea, frecvent 
confundată cu vitiligo, se poate îmbunătăţi cu vârsta. Nu există 
tratament eficient. Sindromul Waardenburg include piebaldism (cu 
suvita de păr alb în 20% din cazuri), hipetelorism, treimea internă a 
sprâncenelor proeminentă, iris de diferite culori şi surditate. 

Depigmentările postinflamatorii 

Pot apărea după eczeme, psoriazis, sarcoidoză, lupus 
eritematos şi rar lichen plan. Pot apărea de asemenea după crioterapie 
sau arsuri. În general, cu cât este mai severă inflamatia, cu atât 
şansele sunt mai mari ca pigmentul să scadă cantitativ. Aceste 
probleme sunt mai semnificative la negri şi asiatici. În timp, pielea se 
repigmenteaza de obicei. Pitiriazis alba apare frecvent pe fata, la copii; 
leziunea iniţială este probabil o variantă de eczemă (rozalie cu scuame 
fine), care păleşte şi se formează arii depigmentate, uşor scuamoase; 
expunerea la soare evidenţiază şi mai mult leziunile. 

Hipomelanoze solare 
Hipomelanoza idiopatica gutata se caracterizeaza prin macule 


albe cu aspect de confetti care apar in zonele sever afectate de 
expunerea la soare. 

Canitia (incaruntirea) 

Melanocitele de la nivelul foliculilor piloşi devin mai putin active 
cu varsta si incaruntirea este semnul universal al imbatranirii. Albirea 
precoce a parului este observata in sindroamele rare de imbatranire 
precoce (sindrom Werner), în afecţiuni autoimune (anemia 
pernicioasa), tiroidite şi boala Addison. 


12.2. Hipermelanoze 


Efelidele (pistruii, 

Sunt atât de frecvente încât descrierea lor pare inutilă. Sunt 
observate mai ales la persoanele roşcate sau blonde, ca şi macule 
maronii bine delimitate, frecvent cu diametrul mai mic de 5 mm. 
Acestea se înmulțesc şi devin mai închise la culoare după expunerea 
la soare. Cantitatea de melanină este crescută în stratul bazal al 
epidermului fără o creştere a numărului melanocitelor şi fără elongarea 
rete ridges. 

Lentigo 

Lentiginele simple şi cele senile au acelaşi aspect. Se prezintă 
sub formă de macule maro, cu diametrul de la 1 mm până la 1 cm. De 
obicei sunt discrete, dar pot prezenta contur neregulat. Lentiginele 
simple apar frecvent în copilărie ca şi leziuni disparate, frecvent în 
zonele neexpuse la soare, inclusiv pe mucoase. Lentiginele senile sau 
solare sunt frecvente la adulţi, mai ales la nivelul feţei dorsale a 
mâinilor sau pe fata. În contrast cu efelidele, lentiginele au un număr 
crescut de melanocite. Lentiginele trebuie diferenţiate de efelide, nevi 
melanocitari jonctionali sau lentigo malign. 

Tratamentul nu este necesar de obicei si prevenirea prin 
evitarea expunerii la soare si prin folosirea de creme cu SPF mare este 
cea mai buna indicatie. Crioterapia are rezultate bune gi laserele sunt 
de asemenea foarte eficiente pentru tratament. Se pot aplica zilnic 
creme cu retinozi sau hidroquinona, a-hidroxi-acidi sau corticosteroizi 
topici. 

Afectiuni asociate cu lentigine multiple: 

- Sindromul Peutz-Jeghers, caracterizat prin multiple lentigine 
localizate pe buze si in jurul lor. Lentiginele pot aparea si pe mucoasa 
bucală, gingii, palatul dur, mâini şi picioare. Acest sindrom este 
important datorită asocierii cu polipoza intestinală, care evoluează cu 
invaginări intestinale şi, rar, cu transformarea malignă a polipilor. 10% 
dintre femeile afectate au tumori ovariene. 

- Sindromul Cronkhite-Canada se caracterizeaza prin aparitia de 
multiple lentigine pe fata dorsală a mâinilor şi o pigmentare mai difuză 
a palmelor. Se poate asocia cu polipoza gastrointestinala. Alopecia si 
modificarile unghiale completeaza tabloul clinic. 

- Sindromul LEOPARD este caracterizat de lentiginoza generalizata 
asociata cu anomalii cardiace, hipertelorism, stenoze pulmonare, 
anomalii genitale, deficit de crestere si surditate. 

Melasma (cloasma) 

Melasma este o hipermelanoză dobândită care apare în zonele 
expuse la soare, mai ales la nivelul feăei. Ariile hiperpigmentate sunt 
bine delimitate şi marginile pot fi neregulate. Afectiunea apare mult mai 
frecvent la femei şi afectează toate rasele, dar este mai des întâlnită la 
persoanele cu fenotipuri IV-VI. Hipermelanoza se accentuează după 
expunerea la soare. Există multi factori predispozanti, printre care 
lumina solară, sarcina, estrogenii şi contraceptivele orale, cosmeticele 
parfumate, disfunctiile tiroidiene sau medicamentele fotosensibilizante. 
Placenta poate secreta hormoni sexuali care stimulează melanocitele. 
Recent s-a demonstrat o expresie crescută a a-MSH-ului la nivelul 
leziunilor cutanate. O mare parte din excesul de melanina se găseşte 
în epiderm, dar o minoritate se găseşte şi în derm, făcând astfel 
tratamentul dificil. 

Tratamentul este nesatisfăcător. Cremele cu SPF vor face 
pigmentatia mai putin evidentă pe timpul verii şi vor minimaliza şansele 
de extindere. Pot fi folosiţi agenţi topici cu hidroquinonă. Efectul optim 
este obţinut cu preparate care contin 2-5% hidroquinona, aplicate timp 
de 6-10 săptămâni. După această perioadă, tratamentul de întreţinere 
se face cu preparate ce nu contin mai mult de 2% hidroquinona. În 
cazurile dificile, hidroquinona poate fi combinată cu corticosteroizi 
topici sau retinoizi pe perioade scurte. Peelingurile chimice sunt 
folosite din ce în ce mai frecvent. Se folosesc mai ales a-hidroxiacizii 
(acid glicolic). Se va testa răspunsul la tratament pe zone mici şi dacă 
este favorabil se va aplica pe zone extinse. 

Hiperpigmentări de cauză endocrină 

Boala Addison. Hiperpigmentarea cauzată de excesul de ACTH 
este de obicei evidentă clinic. Aceasta poate fi generalizată sau 
limitată la pliurile cutanate, palme, cicatrici sau mucoasa bucală. 

Sindromul Cushing. Producţia crescută de ACTH poate cauza 
un tablou clinic asemănător cu cel din boala Addison. 
Hiperpigmentarea poate deveni mai intensă după adrenectomie 
(sindrom Nelson). 

Sarcina. Există o creştere generalizată de pigment în timpul 
sarcinii, mai ales la nivelul mameloanelor, areolelor şi la nivelul liniei 
albe abdominale. Poate apărea şi melasma. Mameloanele şi areolele 
pot rămâne pigmentate o perioadă şi după naştere. 

Insuficienta renală cronică. Hiperpigmentarea care apare in 
cazul pacientilor cu insuficienta renala cronica sau cu hemodializa este 
cauzata de cresterea nivelurilor de peptide melanotropice pituitare, in 
mod normal eliminate la nivel renal. 

Porfiria. Porfirinele, mai ales uroporfirinele, sunt produse în 
exces in porfiria hepatica cutanata si porfiria eritropoietica congenitala. 
Hiperpigmentarea apare la nivelul zonelor expuse gi este insotita de 
fragilitate cutanata, bule, milia si hipertricoza. 

Hiperpigmentarea nutritionala. Orice afecţiune cronică severă, 
cum ar fi malabsorbtia, SIDA, tuberculoza sau cancerul, poate fi 
acompaniata de hiperpigmentare difuză. În kwashiorkor apare o 
combinaţie de hipopigmentare generalizată şi plăci de hiperpigmentare 
postinflamatorie, iar culoarea părului este rosie-maronie sau gri. 

Substanțe chimice care cauzează  hiperpigmentare. 
Medicamentele  foto-sensibilizante folosite frecvente pot cauza 
hiperpigmentarea pielii expuse la lumină. Hiperpigmentarea localizată, 
mai ales la nivelul gâtului apare prin folosirea de cosmetice 
fotosensibilizante (after-shave). Arsenicul nu mai este folosit ca 
medicament actualmente, dar în trecut cauza depigmentări „în 
picătură” şi hiperpigmentare difuză. Busulfanul şi bleomicina, folosite în 
tratamentul unor forme de leucemie, cauzează frecvent 
hiperpigmentare. Minociclina poate lăsa depozite medicamentoase 
inflamatorii albastre sau negre la nivelul leziunilor de acnee. 

Hiperpigmentarea  post-inflamatorie apare frecvent dupa 
leziunile de lichen plan. Este de asemenea o caracteristică a 
sclerodermiei sistemice sau a unor tipuri de amiloidoză cutanată şi 
este frecvent o sechelă nedorită a crioterapiei. 

13. AFECTIUNILE ANEXELOR 
13.1. Patologia glandelor sebacee si sudoripare 
13.1.1. Acneea 


Acneea este o disfunctie a aparatului pilosebaceu, de etiologie 
multifactoriala, caracterizata prin comedoane, papule, pustule, chisturi 
si cicatrici 

Prevalenta este de aproximativ 100% in cursul adolescentei dar 
gravitatea diferă de la un individ la altul. Majoritatea adolescenților 
prezintă cel puţin câteva leziuni de acnee (acneea vulgară). Afectează 
în mod egal ambele sexe şi debutează, de obicei, între 12 şi 14 ani, cu 
tendința de apariție mai timpurie la sexul feminin. Vârful severitatii este 
la 16-17 ani la fete şi la 17-19 la băieţi. Alte variante de acnee sunt 
mult mai puţin frecvente. 


Etiopatogenie 

Sebumul 

Excretia de sebum este crescută. Hipersecretia sebacee 
reprezintă condiţia necesară dar nu şi suficientă în apariţia acneei, 
aceasta fiind androgeno-dependentă. Acest factor singular nu produce 
acnee; pacienţii cu acromegalie sau boală Parkinson au rate înalte de 
excretie a sebumului, dar nu au acnee. Mai mult, excretia de sebum 
persistă şi după vindecarea leziunilor de acnee. 

Factorul hormonal 

Androgenii (de la nivelul testiculelor, ovarelor şi glandelor 
suprarenale) sunt principalii factori stimulatori ai excretiei de sebum, 
deşi pot interveni şi alti hormoni, percum hormonii tiroidieni şi hormonul 
de creştere. Indivizii castrati înainte de pubertate nu dezvoltă niciodată 
acnee. În acnee, glandele sebacee răspund excesiv la concentraţii 
hormonale normale (există o sensibilitate crescută). Acest lucru ar 
putea fi cauzat de activitatea crescută a 5a reductazei comparativ cu 
celelalte organe. 50% dintre femeile cu acnee au valori uşor crescute 
ale testosteronului liber, de obicei datorită nivelului scăzut de globulină 
transportoare, relevanta fiind discutabilă. 

Keratinizarea infundibulului pilar şi ocluzia porilor 

Atât factorii genetici cât şi factorii de mediu (unele cosmetice) 
determină creşterea suprafeţei foliculare. Astfel, foliculii retin sebumul, 
care conţine concentraţii crescute de bacterii şi acizi graşi liberi. 
Ruptura acestor foliculi este asociată cu inflamație intensă şi distrugere 
tisulară, mediată de radicalii liberi de oxigen şi enzime precum 
elastaza eliberată de leucocite. 

Factorul microbian 

Propionibacterium acnes, un comensal al pielii normale, joaca 
un rol patogenetic important. Acesta colonizeaza ductele pilosebacee, 
lizeaza trigliceridele eliberând acizi graşi liberi, produce substanţe 
chemotactice pentru celulele inflamatorii si determina epiteliul ductal sa 
secrete citokine proinflamatorii. 

Factorul genetic 

Afectiunea are caracter genetic la aproximativ jumatate dintre 
pacienţi. Există o concordanţă mare între excretia de sebum şi acnee 
la gemenii monozigoti, dar nu şi la cei dizigoti. Alte studii sunt 
necesare pentru a determina modul precis de transmitere. 


Forme clinice 

Acneea vulgară (comună) 

Este o afecţiune polimorfa a cărei diagnostic este clinic. 
Leziunile sunt limitate la nivelul fetei, umerilor şi toracelui superior. 
Leziunile elementare din acnee sunt reprezentate de microchisturi, 
comedoane, papule, pustule, noduli şi cicatrici. Seboreea este frecvent 
prezentă, la fel şi comedoanele deschise (puncte negre), datorate 
aglomerării de keratină şi sebum la nivelul orificiului pilosebaceu, sau 
comedoanele închise (puncte albe), cauzate de creşterea foliculului 
prin hiperplazia epiteliului adiacent. În evoluţie apar papule inflamatorii, 
chisturi şi noduli, cu predominenta unuia sau a două tipuri. Cicatricile 
atrofice sau hipertrofice si hiperpigmentarea postinflamatorie pot fi 
consecinte ale rezolvarii procesului inflamator. Depresia este comuna 
in acneea persistenta, dar formele severe sunt exceptionale. 

Acneea retentionala 

Asociaza seboreea cu numeroase comedoane si microchisturi. 

Acneea papulo-pustuloasa 

Reprezinta forma cea mai frecventa de acnee. Papulele si 
pustulele sunt leziunile elementare dominante, existand insa si 
comedoane sau microchisturi. 

Acneea conglobata 

Este denumirea data acneei severe cu tablou polimorf. in plus 
fata de forma comună, pacienţii prezintă abcese sau chisturi cu 
sinusuri intercomunicante care contin fluid serosanguin sau material 
purulent. Dupa vindecare acest tip de acnee lasa cicatrici mari, uneori 
keloide. Desi hiperpigmentarea este de obicei tranzitorie, aceasta 
poate persista, in mod particular la cei cu piele de culoare inchisa. 

Acneea fulminanta 

Este o variantă rară în care acneea conglobata este 
acompaniata de febră, dureri articulare şi hiperleucocitoză. Leziunile 
inflamatorii şi supurative sunt foarte numeroase putând evolua spre 
ulceratii necrotice şi hemoragice. 

Acneea infantila 

Este prezenta la nastere sau apare imediat dupa. Este mai 
frecventa la baieti si poate dura pana la 3 ani. Morfologia este 
asemanatoare acneei commune si poate fi precedentul unei acnei 
severe in adolescenta. Este cauzata de androgenii de origine materna. 

Acneea adultului 

Apare în principal la femei si este deseori limitată la nivelul 
bărbii. Predomina leziunile nodulo-chistice. 

Acneea indusă medicamentos 

Ar trebui suspicionată când acneea, mai frecvent tipul papulo- 
pustulos decât cel cu comedoane, apare brusc după prescrierea unui 
medicament cunoscut cauzator de leziuni acneeiforme. Medicamentele 
incriminate sunt reprezentate de: corticosteroizi, steroizi androgeni şi 
anabolici, gonadotrofine, contraceptivele orale, litiu, ioduri, bromuri, 
antituberculostatice şi anticonvulsivante. 

Acneea exogenă 

Gudronul, hidrocarburile clorinate, uleiurile şi cosmeticele 
uleioase pot cauza sau exacerba acneea. Ar trebui suspicionată dacă 
distribuţia este neobişnuită sau dacă predomină comedoamele. 

Acneea tropicală 

Căldura si umiditatea sunt responsabile pentru aceasta 
variantă, care afectează în principal caucazienii. Aceasta apare în 
principal la nivelul trunchiului şi poate fi conglobată. 

Acneea excoriată 

Este mai obişnuită la fetele tinere. Frictiunea şi încercarea 
obsesivă de a le îndepărta lasă urme discrete de denudare. 

Acneea cosmetică 

Apare după topice grase la subiecții cu tendinţă la acnee. 

Acnee asociată cu virilizare 

Poate fi cauzată de o tumoră secretanta de androgen a 
suprarenalei, ovarului, testiculelor, sau, mai rar, hiperplaziei 
congenitale adrenale. Este cauzată de un deficit uşor de 21-hidroxilaza 
și poate include clitoromegalie. 

Acneea din sindromul ovarului polichistic 

Este cauzată de nivelul uşor crescut de androgeni. Se 
suspicionează la femeile obeze, cu oligmenoree, amenoree secundară 
sau infertilitate. Intoleranta la glucoză, dislipidemia şi hipertensiunea 
pot fi alte carcteristici. 


Evoluție. Acneea vulgară dispare în jurul vârstei de 23-25 de ani 


la 90 % dintre pacienţi, dar 5% dintre femei şi 1% dintre bărbați 
necesită tratament şi în decada a treia şi chiar a patra de viaţă. 

Paraclinic. Ocazional sunt necesare culturi pentru a exclude o 
infectie piogena, o infectie cu anaerobi sau foliculita cu gram-negativi. 
Doar cateva laboratoare fac de rutina culturi pentru P. acnes. 

Toate formele de acnee asociate cu virilizare trebuie investigate 
pentru a exclude o tumora secretanta de androgeni (ovar, testicule si 
suprarenale) si un deficit de 21-hidroxilaza. Testele ar trebui sa includa 
dozarea testosteronului plasmatic, globulina transportoare pentru 
hormonii sexuali, LH, FSH, dehidroepiandrosteron sulfat, 
androstendion, 17-hidroxiprogesteron, cortizol liber urinar şi, în funcţie 
de rezultate, ecografii ale ovarelor şi glandelor suprarenale. 
Hiperplazia congenitală adrenala este asociată cu nivel crescut de 17- 
hidroxiprogesteron, iar tumorile secretante de androgeni cu nivel 
crescut de androgeni. 

Sindromul ovarului polichistic este caracterizat prin concentrații 
moderat crescute de testosteron, androstendion şi dihidroe- 
piandrosteron sulfat, proteina transportoare a hormonilor sexuali 
scăzută şi raportul LH/FSH > 2,5:1. Ecografia pelvina poate evidenția 
chisturi ovariene multiple, deşi unele paciente cu acnee pot prezenta 
chisturi ovariene fără corespondentul biochimic al sindromului ovarian 
polichistic. 

Diagnostic diferenţial. Rozaceea afectează indivizii mai in 
vârstă; comedoanele sunt absente, papulele şi pustulele apar doar pe 
fata, iar erupția este dispusă pe un fond eritematos. Foliculita 
piogenică poate fi exclusă prin culturi. Hidrosadenita supurativă este 
asociată cu acneea conglobata, dar afectează axilele şi scrotul. 
Pseudofoliculita bărbii, cauzată de creşterea anormală a părului apare 
pe gâtul bărbaţilor cu par cret şi dispare dacă se opreşte bărbieritul. 


Tratament 

În mod frecvent acneea se asociază cu efecte psihologice 
marcate. Chiar şi cei cu afecţiuni moderate necesită empatie. O 
abordare optimistă este esenţială, iar încurajarea regulată este 
benefică. Ocazional este identificată o cauză de fond; aceasta ar trebui 
îndepărtată sau tratată. Tratamentul local este suficient pentru 
majoritatea pacienţilor cu acnee comedo-papuloasa, dar formele 
pustulo-chistice şi cicatriciale necesita atât tratament local cât şi 
sistemic. 

Tratamentul local 

Benzoil peroxidul este utilizat în concentraţie de 2,5-5%. Acesta 
are o uşoară acțiune comedolitica şi puternic antibacteriană. Este mai 
eficient pentru leziunile inflamatorii. Benzoil peroxidul decolorează 
materialele şi determină fotosensibilitate. 

Retinoizii. Analogii de vitamina A (tretinoin, adapalene, 
tazaroten) normalizeaza keratinizarea foliculara si sunt in mod special 


200 


eficienti impotriva comedoanelor. Pacienti ar trebui avertizati de iritatia 
secundara si riscul de fotosensibilitate. Eczema concomitenta este de 
obicei o contraindicatie. Tretinoinul poate fi prescris ca lotiune, crema 
sau gel. Preparatul cel mai slab ar trebui folosit la început şi aplicat în 
nopţi alternative. Uneori, după o săptămână sau două trebuie oprit 
temporar din cauza iritatiei. Ca şi în cazul utilizării benzoil peroxidului, 
merită crescută concentraţia de tretinoin după 6 săptămâni, dacă este 
bine tolerat. Combinarea benzoil peroxidului aplicat dimineaţa cu 
tretinoilul aplicat pe timpul nopţii constituie o opțiune încurajatoare. 
Retinoizii topici sunt contraindicati la femeile gravide cu acnee. 

Acidul azelaic este bactericid pentru P. acnes, antiinflamator şi 
inhibitor al formării  comedoanelor prin reducerea  proliferării 
keratinocitelor. Trebuie aplicat de două ori pe zi, dar nu mai mult de 6 
luni. 

Alfa-hidroxiacizii sunt utilizaţi în concentraţii de 8-15% in 
tratamentul ambulator sau în concentraţii de 50-70% în peeling. 

Antibioticele locale cu clindamicină, eritromicină şi sulfa- 
cetamidă acţionează asupra florei bacteriene dar şi ca antiinflamatorii 
nespecifice. 

Combinații. Unele combinaţii sunt mai efeciente decât utilizate 
separat. Eritromicina combinată cu acetatul de zinc este eficientă şi 
populară; are efect antimicrobian, inhibitor de 5a-reductaza, 
antioxidant si imunomodulator. Eritromicina şi clindamicina în 
combinatie cu benzoil peroxid este eficienta la cazurile aparent 
rezistente. 

Tratamentul sistemic 

Antibioticele generale au indicatie principala in acneea papulo- 
pustuloasa şi trebuie administrate pe o durată de cel putin 3 luni. 

Tetraciclinele 

Oxitetraciclina si tetraciclina, 1 g/zi, trebuie utilizate minim 3 luni. 
Chiar si in cazul tratamentelor de lunga durata, efectele adverse sunt 
rare, deşi apariția candidozei vulvovaginale ar putea influența 
înlocuirea tetraciclinei cu eritromicina. 

Minociclina, 100 mg/zi, este preferată de majoritatea 
dermatologilor, desi are un pret ridicat si nu este disponibil la ora 
actuala in Romania. Absorbtia nu este influentata semnificativ de catre 
alimente sau bauturi. Minociclina este mai lipofila decat oxitetraciclina 
si probabil de aceea se concentreaza mai bine la nivelul glandelor 
sebacee. Este mai eficienta decat oxitetraciclina si tetraciclina si nu s- 
au inregistrat multe cazuri de rezistenta la P.acnes. Poate determina 
anomalii ale funcţiei hepatice şi sindrom lupus-like. 

Doxiciclina, 100 mg/zi, este o alternativă mai ieftină decât 
minociclina, dar asociată mai frecvent cu reacţii fototoxice cutanate. În 

ultimul timp, tot mai mulți dermatologi prefera azitromicina, 
administrata in cure scurte. 

Tetraciclinele nu se administreaza pacientelor insarcinate si 
copiilor sub 12 ani deoarece se pot depozita la nivelul cartilajului de 
creştere determinând hipoplazie dentară şi îngălbenirea dinţilor. În 
cazuri rare, administrarea prelungită de minociclina determina 
pigmentare cenuşie, în special la nivelul feţei persoanelor cu keratoză 
actinică. 

Eritromicina este a doua opţiune terapeutică, preferabila 
tetraciclinelor la pacientele însărcinate. Defectul acestui medicament 
este dezvoltarea de tulpini rezistente de P. acnes, observate la 25% 
din pacienţii cu acnee. 

Trimetoprimul este utilizat ca antibiotic de linia a treia, atunci 
când tetraciclinele şi eritromicina sunt ineficiente. Trebuie monitorizate 
leucocitele. Ampicilina este o altă alteranativa. 

Tratamentul hormonal 

Combinații de antiandrogeni şi estrogeni sunt disponibile în 
multe tari, eficiente în acneea persistentă a femeilor. Monitorizarea se 
face ca pentru orice alt contraceptiv oral. Tratamentul durează 8-12 
luni după care se continuă cu o concentraţie scăzută de 
estrogen/progesteron tot pe cale orală. Aceste medicamente nu se 
folosesc la bărbaţi. O pilulă trifazică sau cu concentraţie crescută de 
estrogen este cea mai indicată pentru femeile care au acnee şi care 
necesită contraceptie. Cele aflate deja pe tratament antibiotic trebuie 
avertizate asupra posibilelor interacțiuni cu contraceptivele şi chiar 
necesitatea înlocuirii acestora cu alte preparate. 

Isotretinoinul 

Este un retinoid oral care inhibă secreția de sebum, creşterea 
P.acnes şi procesele inflamatorii acute. Medicamentul este rezervat 
pentru acneea severă nodulo-chistica fără răspuns la tratamentele 
enumerate mai sus. În mod obişnuit, tratamentul durează 4-6 luni, în 
doze de 0.5-1mg/kgc/zi; bărbaţii tineri care asociază leziunii de acnee 
şi la nivelul trunchiului necesită doze mai mari. Hemoleucograma, 
funcţia hepatică, profilul lipidic şi examenul de urină trebuie efectuate 
înainte de iniţierea tratamentului şi după 4 săptămâni. Unii specialişti 
recomanda monitorizarea la 10 şi la 16 săptămâni de la iniţiere, 
precum şi la o lună după finalizarea tratamentului. Medicamentul 
rareori trebuie întrerupt, deşi afectarea funcţiei hepatice îi poate limita 
utilizarea. 

Isotretinoinul este considerat un medicament înalt teratogen. 
Este indicată utilizarea unui contraceptiv oral cu două luni anterior 
inițierii tratamentului, în timpul tratamentului şi o lună după. Testele de 
sarcină, preferabil din probe sanguine, trebuie efectuate de două ori 

înainte de începerea tratamentului. Contracepţia şi teratogenitatea 
trebuie discutate la fiecare a vizită a pacientului. 

Depresia, uneori până la tendinţă suicidară, se asociază rar cu 
tratamentul. O relaţie cauzală între cele două apare la puţini pacienți, 
deşi aceasta ar trebui dovedită prin studii largi. Cu toate acestea, 
pacienții şi medicii lor de familie ar trebui avertizați asupra apariției sau 
agravării depresiei înainte de începerea tratamentului. Posibilitatea 
apariţiei reacţiilor adverse psihiatrice ar trebui discutată la fiecare 
control medical. Acest potenţial efect advers sever trebuie pus în 
balanţă cu eficacitatea remarcabilă a retinoizilor în acneea severă. 
Vieţile majorităţii pacienţilor cu acnee severă s-au transformat radical 
după tratamentul de succes cu izotretinoin. 

Alte efecte secundare ale isotretinoinului includ uscaciunea 
cutaneo-mucoasa cu cheilită, xeroză cutanată, conjunctivită, eritem 
facial, epistaxis prin fragilitatea mucoasei nazale, entesopatie, 
hiperlipidemie şi căderea părului; acestea sunt efecte reversibile şi, cel 
mai adesea, tolerabile. Efecte mai rare şi potenţial mai serioase sunt 
scăderea acuitatii vizuale în timpul nopţii şi pierderea auzului. 
Ocazional, izotretinoinul poate accentua iniţial leziunile, dar acest efect 
este de regulă scurt şi medicamentul poate fi continuat. Aceste efecte 
adverse îi determină pe unii specialişti să înceapă cu doze mici 
(20mg/zi) şi, dacă medicamentul este bine tolerat, după prima lună se 
creşte progresiv până la atingerea dozei-tinta. 


Tab.13.1. Contraindicaţii ale tratamentului cu isotretinoin. 
De evitat Argument 
Sarcina Teratogen 
Alăptarea Efecte necunoscute 
Donarea de sânge Teratogen 
Hiperlipidemia necontrolată Efecte adverse adiționale 
Consumul de vitamina A şi Efecte adverse adiționale 
hipervitamioza A 


Procedurile cosmetice Creşte riscul de formare a 
cicatricilor 

Expunerea excesivă la Fotosensibilitate 

ultraviolete 


Contraceptivele orale cu doze Contraceptie ineficientă 
mici de progesteron 
Antibioterapia concomitentă Hipertensiune intracraniană 





Dieta. Este înţelept ca pacientul cu acnee să evite anumite 
alimente (nuci, ciocolată, lactate şi vin) care ar putea inrautati acneea, 
deşi sunt dovezi puţine ca vre-un constituent dietetic, exceptând 
iodurile, poate cauza acnee. 

Tratamentul fizic 

Radiațiile cu ultraviolete B ajută in timpul exacerbărilor. 
Tratamentul se face de regulă de două-trei ori/săptămână timp de 
două luni. 

Incizia. Chisturile pot fi incizate şi drenate cu sau fără anestezie 
locală. 

Injectarile intralezionale le triamcinolon acetat, 0,1 ml grăbesc 
vindecarea chisturilor rebele, dar pot determina atrofie. 

Dermabraziunea este eficientă pentru atenuarea cicatricilor 
faciale; este contraindicată dacă există leziuni active şi nu este 
eficientă pentru cicatricile adânci. Dermabraziunea este o procedură 
medicală, cosmetică, sângerândă, în care stratul epidermic al pielii 
este îndepărtat prin abraziune (netezirea cu abrazivi). Tehnica 
utilizează o perie electrică care exfoliază pielea prin mişcări rotative 
extrem de rapide. Microdermabraziunea este bine tolerată, dar efectele 
ei sunt tranzitorii. 

Laserele. Folosirea laserului cu dioxid de carbon sau erbium 
depăşeşte dermabraziunea şi peelingul chimic, fiind cel mai bun 
tratament pentru cicatricile postacnee. Procedura, care ar trebui 
amânată până când există o perioadă de acalmie a acneei, se 
efectueza de obicei cu anestezie locală. Iniţial, se tratează o porţiune 
mică şi apoi se evaluează efectul. Dacă rezultatul este satisfăcător, 
tratamentul se extinde. Rezultatele pot fi spectaculoase. 

Injectările cu colagen pot fi utilizate pentru cicatricile 
depresionate. Leziunile atrofice superficiale se rezolvă mai bine decât 
cicatricile hipertrofice. Procedură este scumpă şi trebuie repetată la 6 
luni, deoarece colagenul este resorbit. 


13.1.2. Rozaceea 


Rozaceea afectează fata adulţilor, în special a femeilor, 
frecvența maximă a bolii situându-se între 40 şi 60 de ani. Poate 
coexista cu acneea, dar este distinctă de aceasta. 

Etiopatogenie. Cauza este încă necunoscută. Rozaceea este 
observată mai des la cei care prezintă flush-uri (eritem tranzitor) la 
căldură, alimente condimentate, alcool sau situaţii stanjenitoare. 
Anomaliile psihologice, incluzând depresia şi anxietatea, sunt 
secundare. Factorul declanşator al vasodilatatiei din rozacee rămâne 
necunoscut. Rezultă un edem permanent al dermului care ar favoriza 
colonizarea crescută cu Demodex folliculorum, un parazit care 
colonizează de obicei foliculul pilo-sebaceu. El este prezent la orice 
vârstă, cu excepţia nou-născutului, putând fi evidenţiat pe întreaga 
suprafață cutanata. Fata, în special regiunea nasului, santul nazo- 
genian şi marginea pleoapelor, reprezintă zona de electie. Parazitul ar 

putea declansa fenomene inflamatorii care se traduc clinic prin papule 
si pustule, dar rolul sau nu este inca dovedit. 

Clinic şi evoluție. Obrajii, nasul, partea mediană a fruntii şi 
bărbia sunt regiunile predilect afectate; ariile periorbitale şi periorale 
sunt crutate. Bufeurile intermitente sunt urmate de eritem fix şi 
telangiectazii. Mai târziu în evoluţie se dezvolta discrete papule 
inflamatorii, papulo-pustule şi, rar, noduli. Rozaceea, spre deosebire 
de acnee, nu prezintă comedoane şi nu asociază seboree. Distribuţia 
leziunilor este simetrică. Evoluţia este îndelungată, cu exacerbări şi 
remisiuni. Complicatiile includ blefarită, conjunctivita şi, ocazional, 
keratită. Rinofima, cauzată de hiperplazia glandelor sebacee şi a 
țesutului conjunctiv de la nivelul nasului este o complicatie izbitoare şi 
este mai frecventă la bărbaţi. Unii pacienţi tratați cu steroizi topici 
potenti dezvoltă rebound cu pustule, mai grav decât rozaceea iniţială, 
când opresc tratamentul. 

Diagnostic diferenţial. Rozaceea diferă de acne prin fondul 
eritematos, cu teleangiectazii şi prin absenţa comedoanelor. Distribuţia 
leziunilor este diferită, deoarece rozaceea afectează porțiunea centrală 
a feței şi respectă trunchiul. De asemenea, rozaceea apare dupa 
perioada adolescenţei. Eczema seboreică, dermatita periorală, lupusul 
eritematos sistemic şi fotodermatita ar trebui luate în considerare, dar 
acestea nu prezintă papulo-pustule cum este cazul rozaceei. Flush- 
urile pot fi confundate cu cele din menopauza şi, rar, cu sindromul 
carcinoid. Obstructia de vena cava inferioară se confunda ocazional cu 
rozaceea cu limfedem. 

Tratament. Tetraciclinele, administrate la fel ca in acnee, 
reprezinta tratamentul traditional, de obicei eficient. Eritromicina este 
antibioticul de a doua alegere. Afectiunea recidiveaza la aproximativ 
jumatate dintre pacienti in 2 ani. Metronidazolul topic sub forma de gel 
aplicat in strat subtire o data/zi este aproape la fel de eficient ca 
tetraciclina orala si ofera deseori remisiuni mai indelungate. Poate fi 
încercat înainte de începerea tratamentului sistemic şi este în mod 
special util în tratarea leziunilor recurente mai atenuate care nu 
necesită tratament cu antibiotic oral. Metronidazolul sau izotretinoinul 
sistemic sunt necesare în cazurile de rozacee rebelă. Rozaceea şi 
steroizii topici nu reprezintă o asociere dorită; dacă este posibil, 
pacienţii ar trebui să folosească creme cu sulf 2%, sau crema cu zinc 
şi ihtamol 1%. Cremele fotoprotectoare pot ajuta dacă expunerea la 
soare este un factor agravant; schimbările în dietă şi băuturi au rareori 
importanţă prognostică. 

13.1.3. Hiperhidroza. Anhidroza si hipohidroza 


Hiperhidroza 

Hiperhidroza generalizata 

Cauza principala a hiperhidrozei generalizate este hiperhidroza 
termică. Termostatul sudoratiei se afla in aria preoptica a 
hipotalamusului. Sudoratia apare atunci cand creşte temperatura 
corpului, datorată fie exerciţiului, mediului înconjurător sau bolii. 
Sudoratia din infecțiile acute şi din anumite boli cronice (boala Hodkin) 
poate fi rezultatul dereglării centrului hipotalamic. 

Alte cauze de hiperhidroza generalizată. Stimulii emotionali, 
hipoglicemia, sevrajul opioid şi şocul determina hiperhidroza prin 
mecanism direct sau stimulare reflexă a sistemului nervos la nivel 
hipotalamic sau mai înalt. Transpiratia acompaniată de descărcare 
simpatică generală asociază paloare şi tegument rece. Leziunile 
sistemului nervos central (tumori cerebrale sau accidente vasculare 
cerebrale) pot cauza hiperhidroză generalizată, posibil datorată 
interferării centrului hipotalamic.  Feocromocitomul, sindromul 
carcinoid, diabetul zaharat, tireotoxicoza, sindromul Cushing si 
bufeurile din menopauză sunt toate asociate cu hiperhidroză 
generalizată. Mecanismul nu este cunoscut. 

Hiperhidroza localizată 

Apare la mulţi adulţi tineri, cele mai comune localizări fiind 
palmele, plantele şi axilele. De cele mai multe ori sunt stânjenitoare şi 
chiar duc la izolare socială. Cămaşa udă în contact cu axila, mâinile 
ude sau picioarele urât mirositoare sunt câteva din motivele izolării de 
societate. Rareori se obiectivează o cauză, dar pot fi incriminate 
tireotoxicoza, boala Hodkin, acromegalia sau tuberculoza. Poate fi 
prezentă ocazional o anxietate flagrantă, dar cel mai frecvent 
persoanele cu această condiție sunt preocupate de statusul lor 
antisocial. Rezultă un cerc vicios în care anxietatea sporeşte, crescând 
şi volumul sudoratiei. Aceste probleme pot reprezenta doar anumite 
fluctuații ale unei stări fiziologice (studenţii înainte de examene 
prezintă hiperhidroza palmara); sunt precipitate de stimuli emotionali şi 
încetează în timpul somnului. 


Tratament 

Topic 

Cele mai folositoare preparate topice pentru axila sunt cele cu 
clorura hexahidrata de aluminiu 20% in baza de alcool. La inceput se 
aplică pe axila uscată în fiecare seară. Curând intervalul poate fi 
crescut şi mulți pacienţi vor avea nevoie doar o dată sau de două 
ori/săptămână. Frecvența se scade dacă apar iritatii locale, ceea ce 
este foarte probabil dacă se aplică după bărbierit sau când pielea este 

uda. Poate fi utilizata si palmo-plantar, dar este mai putin eficienta pe 
aceste zone. Solutiile cu permanganat de potasiu (1:10000 apa) previn 
suprainfectiile bacteriene de la nivelul picioarelor care sunt 
responsabile de mirosul urât. Pacienţii ar trebui să tina picioarele în 
această solutie15 minute de două ori/zi, până când mirosul devine mai 
slab. Pacientul trebuie avertizat că zonele care vin în contact cu 
această soluţie pot deveni brune. Ocazional, soluţiile cu glutaraldehida 
pot reprezenta alternative, dar şi acestea pot genera alergie şi 
colorarea în galben a zonelor tratate. Clindamicina topică este de 
asemenea eficientă. 

lontoforeza este procedura prin care substanţa ionizata este 
trecută prin pielea intactă prin aplicarea directă a unui curent electric 
cu tensiune joasă. lontoforeza cu apă sau cu medicamente 
anticolinergice (bromura de glicopironium) poate fi utilizată în cazul 
hiperhidrozei palmo-plantare, de două-trei ori/săptămână până la 
îmbunătăţirea condiţiei. Pot fi necesare cure repetate sau terapie 
susținută. 

Toxina botulinică împiedica descărcarea de acetilcolina de la 
nivelul terminatiilor nervoase către muşchi. Reprezintă tratamentul de 
electie pentru hiperhidroza axilara şi plantară severă, rebelă la 
celelalte tratamente. Injectarile se fac subdermic în ariile cu 
hiperhidroză din axilă şi plante, o singură regiune într-o şedinţă. 
Sudoratia este abolită după 2-3 zile. Injectarile se repetă la aproximativ 
8 luni, când efectul toxinei aproape a dispărut. Se pot forma anticorpi 
împotriva toxinei care diminua efectul pe termen lung al acesteia. 
Toxina botulinică se foloseşte mai putin pentru hiperhidroza palmara 
din cauza riscului paraliziei muşchilor intrinseci ai mâinii. 

Tratamentul sistemic 

Agenţii anticolinergici precum bromura de glicopironium sunt 
încercaţi uneori, dar cu limite datorită efectelor adverse. 

Tratamentul chirurgical 

Se utilizează mai puţin în zilele noastre. Era indicat pentru 
hiperhidroza axilară recalcitranta, la care se practică îndepărtarea 
tegumentului din fosa axilară, aici aflându-se cele mai multe glande 
sudoripare. Troncotomia simpatică toracoscopică (între primul şi al 
doilea ganglion toracic) este eficientă pentru hiperhidroza palmară 
severă, dar reprezintă o situaţie de rezervă. 


Hipohidroza şi anhidroza 

Anhidroza cauzată de anomalii ale glandelor sudoripare 

Şocul caloric determină epuizarea glandelor sudoripare si 
reprezintă o urgență medicală, observată mai des la persoanele 
vârstnice care se mută într-o zonă cu temperaturi ridicate. Poate, de 
asemenea, să apară la persoanele tinere în timpul sau după un 

exercitiu prelungit, mai ales in zonele cu clima calda. Pacientii prezinta 
hipertermie, piele uscata, slabiciune, cefalee, crampe si confuzie care 
conduc la voma, delir, oligurie, acidoza metabolica si moarte. Acesti 
pacienţi trebuie raciti imediat cu apa rece şi suplimentati cu lichide şi 
electroliți. 

Displazia ectodermica hipohidrotica este o afecţiune rară 
transmisă recesiv X-linkat care se caracterizează prin lipsa glandelor 
sudoripare sau chiar absența acestora. Băieţii afectaţi au un facies 
caracteristic, părul şi dinţii sunt afectaţi şi prezintă intoleranta la 
căldură. 

Glandele sudoripare ale prematurilor ţinuţi în incubator sau in 
maternitati cu temperatura crescută funcţionează deficitar. 

Anhidroza cauzată de anomalii ale sistemului nervos 

Anhidroza poate fi efectul anomaliilor sistemului nervos simpatic 
la oricare nivel al acestuia, de la hipotalamus până la nervii periferici. 
Poate fi o trăsătură a sclerozei multiple, tumorilor cerebrale, 
traumatismelor, sindromului Horner sau a neuropatiei periferice (lepră, 
neuropatie alcoolică sau diabetică). Pacienţii cu anhidroză extinsă 
prezintă intoleranta la căldură, manifestată prin greață, vertij, tahicardie 
şi hipertermie în locurile călduroase. 

Anhidroza sau hipohidroza cauzată de boli dermatologice 

Hipohidroza locală a fost raportată in multe afecțiuni cutanate, 
în special cele care asociază cicatrici (lupus eritematos si morfee). 
Poate fi o trăsătură a sindromului Sjogren, ihtiozei, psoriazisului şi 
miliariei profunde. 

Interferenta cu excretia sudorala 

Miliaria sau sudamina este rezultatul ruperii sau obstruării 
canalelor glandelor sudoripare. Apare la cei care locuiesc în zone cu 
climat umed şi cald, la orice vârstă şi este comună la nou-născuţi 
îmbrăcaţi prea gros din materniatile cu temperaturi crescute. Semnele 
fizice depind de locul în care se găsesc injuriile. Miliaria cristalină se 
prezintă ca vezicule mici, clare, inflamate care seamănă cu picăturile 
de rouă; aceasta este forma superficială. Miliaria rubra se prezintă ca 
papule eritematoase si foarte pruriginoase. Miliaria profundă se 
caracterizează prin papule sau pustule mari eritematoase şi este 
localizată profund. 


Tratament 

Cel mai bun tratament este mutarea într-o zonă cu climat mai 
rece sau folosirea aerului condiționat. Hainele care împiedică 
evaporarea transpiratiei ar trebui evitate, bumbacul fiind materialul 
preferat. Unii specialişti recomanda acidul ascorbic oral, dar fără efecte 
prea vizibile. Steroizii topici reduc iritatia, dar ar trebui folosiţi pe 
perioade scurte. Lotiunile cu calamine racoresc şi calmează pielea. 

13.1.4. Hidrosadenita supurativa 

Este o afectiune cronica severa a glandelor apocrine. 

Etiologie. Cauza este necunoscuta, dar disfunctiile foliculare pot 
fi incriminate. Nivel crescut de androgeni poate fi detectat la unele 
femei afectate. Cel mai probabil, nu este o imunodeficienta sau o 
infectie primara a glandelor apocrine, desi S.aureus, streptococii 
anaerobi si Bacteroides spp sunt frecvent prezenti. A mai fost 
incriminat si streptococcus milleri ca principal patogen. 

Clinic se caracterizeaza prin multiple papule, pustule, chisturi, 
sinusuri şi cicatrici, care apar la nivelul axilei, regiunii genitale şi anale. 
Afectiunea poate coexista cu acneea conglobata. 

Tratamentul este nesatisfăcător, dar pacientul ar trebui abordat 
ca şi pentru acnee în primă instanţă. Antibioticele sistemice au efect pe 
leziunile recente, dar sunt ineficiente pentru abcese. Incizia şi drenajul 
abceselor şi injectarea intralezionala de triamcinolon pot reduce 
incidenţa cicatricilor deformante şi a formării sinusurilor. Aplicațiile 
topice de clindamicină previn formarea de noi leziuni. Antiandrogenii 
sistemici pot fi eficienţi la anumite paciente. Cazurile severe necesită 
intervenţii chirurgicale reconstructive. 


13.2. Afectiunile părului 
13.2.1. Alopecia 


Reprezintă pierderea localizată sau diseminata a părului, indusă 
de cauze diverse. Un aspect important este identificarea caracterului 
cicatricial/necicatricial şi prezenta/absenta unei afecțiuni concomitente. 


a. Alopecia localizată 
Cauzele cele mai frecvente de alopecie localizată sunt 
prezentate în tab.12.2. 


Tab.13.2 Cauzele alopeciei localizate. 
Alopecie necicatriciala Alopecie cicatricială 
Alopecia areata Arsuri, radiodermite, aplazia cutis 
Alopecia androgenică Kerion, carbuncule 


Alopecia de tracţiune Carcinom bazocelular cicatricial, lichen 
Tinea capitis plan, lupus eritematos 
Necrobioză, sarcoidoză, pseudopeladă 





Alopecia areata 

Etiopatogenie. Are o incidenţă de 2 % în populaţia generală. În 
patogenia afecțiunii se suspectează o bază imunologica pe baza 
asocierii cu afecțiunile autoimune tiroidiene, vitiligo şi atopie. 


209 


Histopatologic, se evidentiaza grupuri de limfocite T dispuse ca un roi 
de albine in jurul bulbului firului de par afectat. Se asociaza mai 
frecvent cu antigenele HLA-DQ3. - DR11 sau -DR4. Aproximativ 10% 
din pacientii cu sindrom Down dezvolta boala, element ce sugereaza 
implicarea unor gene de pe cromozomul 21, iar factorii de mediu au rol 
declansator la persoanele cu predispozitie genetica. 

Clinic, se manifesta prin prezenta unor macule neinflamate, 
nescuamoase, lipsite de par. Patognomonic, se pot observa fire de par 
cu aspect in „semnul exclamării” la nivelul marginilor leziunii, rupte la 
aproximativ 4 mm de scalp, subtiate şi mai putin pigmentate proximal. 
Leziunile sunt mai frecvente pe scalp şi barba dar pot apărea şi în alte 
regiuni, în special la nivelul genelor şi sprâncenelor. Un aspect mai rar 
întâlnit este doar prezenţa unor fire de păr „în semnul exclamării” 
localizate difuz la nivelul scalpului. În peste 50% din cazuri se asociază 
leziuni unghiale. 

Evoluţia este imprevizibilă; după primul atac părul creşte de 
obicei în câteva luni. Părul nou apare în centrul leziunii, iniţial este fin 
şi depigmentat şi treptat îşi recâştiga grosimea şi culoarea, deşi poate 
rămâne alb la pacienţii vârstnici. Jumătate din cazuri se remit spontan 
în decurs de 1 an şi numai 10 % dezvolta boala cronică, severă. Câţiva 
dintre aceştia pierd tot părul de pe scalp (alopecia totalis) sau de la 
nivelul întregului tegument (alopecia universalis). Următoarele 
elemente sugerează un prognostic negativ: debut înainte de pubertate, 
asocierea cu atopia sau sindromul Down, alopecia extinsă şi afectarea 
marginii scalpului, în special la nivelul cefei. 

Diagnostic diferenţial. Spre deosebire de tinea, leziunile sunt 
lipsite de scoame şi, în contrast cu lupusul eritematos şi lichenul plan, 
sunt neinflamate. În alopecia de tracţiune se observa firele de păr 
rupte dar adevăratele „semne ale exclamării” sunt absente. Sifilisul 
secundar şi pseudopelada pot cauza leziuni similare. 

Paraclinic.  Investigaţiile detaliate nu sunt necesare in 
majoritatea cazurilor. La examenul histopatologic se observa 
numeroase limfocite in jurul matricei. Se investighează de obicei 
autoanticorpii specifici pentru diverse afecţiuni autoimune, dar 
informaţiile obținute nu influențează managementul bolii. 

Tratament. Se pot utiliza corticosteroizi topici, dar este dificil de 
spus dacă părului recrește spontan sau ca urmare a acestui tratament. 
Utilizarea  corticosteroizilor sistemici trebuie evitată dar injecțţiile 
intralezionale cu triamcinolon acetonid conduc la creşterea localizată a 
părului, terapie utilă mai ales pentru sprâncene; un efect advers 
important este atrofia dermica. Diverse substanțe moderat iritante 
(ditranol) sunt utilizate cu succes limitat. PUVA poate fi benefică în 
cazurile cu alopecie extinsă, dar rezultatele nu sunt definitive. 
Substanțele care produc sensibilizare de contact (difencipron) au 

rezultate promitatoare dar efectele stimularii antigenice pe termen lung 
sunt îngrijorătoare. Eficacitatea agenților imunosupresivi topici 
(tacrolimus) nu a este încă dovedită. 


Alopecia androgenică 

Etiopatogenie. Cu toate că are o puternică agregare faimiliala, 
modul exact de transmitere nu este bine definit. Se crede că este 
vorba mai mult de o moştenire poligenică decât de transmiterea 
autozomal dominantă a unei singure gene androgen dependente cu 
penetranta scăzută la femei. 

Clinic. La bărbați se manifestă tipic prin pierderea părului, inițial 
la nivelul regiunilor temporale, apoi la nivelul coroanei. La femei, 
pierderea părului poate fi mult mai difuză, în special la nivelul coroanei. 
În regiunile afectate, părul terminal este înlocuit cu păr de tip velus. 

Evolutie. Afectiunea tinde să reproducă pattern-ul familial, în 
unele cazuri evoluția fiind rapidă iar în altele mai lentă. Caracterul difuz 
observat la femei are o progresie lentă. 

Complicatii. Cele mai frecvente complicații sunt de ordin 
psihologic, de la anxietate la hipocondrie, posibile chiar după pierderi 
minore de par. Scalpul lipsit de par este susceptibil la arsuri solare si 
keratoze actinice iar date mai recente susțin că bărbații cu alopecie fac 
mai frecvent cardiopatie ischemică si cancer de prostată. 

Diagnostic diferential. Diagnosticul este, de obicei, evident la 
barbati, dar la femei trebuie excluse alte cauze asociate cu pierderea 
difuză a părului (tab.12.3). 

Tratament. Intervențiile chirurgicale la nivelul scalpului, 
transplantul de par si utilizarea perucilor sunt preferate de o serie de 
pacienți. Minoxidilul aplicat topic poate încetini pierderea părului şi 
poate chiar stimula creşterea unui par nou, dar rezultatele nu sunt 
spectaculoase şi părul nou crescut este îndepărtat la aproximativ 3 luni 
după stoparea tratamentului; plăcile mici si recente răspund cel mai 
bine. Antiandrogenii pot avea efecte benefice la unele femei cu 
alopecie difuză. Finasterida, un inhibitor de 5a-reductaza, reduce 
valorile serice si cutanate ale dihidrotestosteronului; administrată in 
doze de 1 mg/zi influențează favorabil densitatea si grosimea firelor de 
păr, dar efectele benefice scad o dată cu întreruperea tratamentului. 
Aceasta terapie nu este indicată la femei si la copii; efectele adverse 
sunt rare şi includ scăderea libidoului, disfunctia erctila şi modificarea 
valoarilor antigenului prostatic specific. 

Tab.13.3 Cauzele pierderii difuze a parului. 
Efluvium telogen 
Endocrine 
Hipopituitarism 
Hipo- sau hipertiroidism 
Hipoparatiroidism 
Hiperandrogenism 
Medicamentoase 
Agenti antimitotici (efluvium anagen) 
Retinoizi 
Anticoagulante 
Hipervitaminoza A 
Contracepive orale 
Androgenica 
Deficit de fier 
Boli cronice severe 
Malnutritie 
Alopecia areata difuza 





Alopecia de tractiune 

Clinic. Afecteaza de obicei tinerele care utilizeaza diverse 
metode agresive de coafare, in special dispozitive de indreptat parul. 
Aspectul clinic este determinat de procedura cosmetică utilizată, 
pierderea părului fiind mai accentuată în zona de maximă tracţiune. În 
ariile afectate se observă fire de păr rupte, foliculită şi, uneori, cicatrici. 
De obicei pacienţii îşi acceptă responsabilitatea şi renunţă la 
procedurile cosmetice incriminate. Cu toate acestea, recresterea 
părului este, de multe ori, incompletă. 

Diagnostic diferențial. Aspectul alopeciei de tracţiune este 
sugestiv şi nu ridică dificultăţi; alopecia areata se exclude prin absenţa 
„semnului exclamarii” şi tinea capitis prin absenţa scoamelor. 


Căderea localizată a părului în afecţiuni dermatologice 
specifice 

Tinea capitis determină apariția unor arii de păr rupt; acestea 
sunt inflamate, cu pustule prezente, sunt acoperite de scoame şi pot 
forma cicatrici severe. 

Psoriazisul poate determină apariţia unor zone de păr rupt, ca 
urmare a îndepărtării scoamelor aderente. 

Alopecia cicatricială se caracterizează prin distrugerea foliculilor 
piloşi şi poate fi cauzată de arsuri, traumatisme, carbuncule, episoade 
inflamatorii de tinea capitis, lupus eritematos, lichen plan sau morfee. 
Termenul ,pseudopelada” descrie o cicatrice non-inflamatorie, cu 

progresie lenta, care conduce la pierderea parului, in absenta unei 
afectiuni cutanate aparente. 


b. Caderea difuza a parului 

Efluvium telogen 

Poate fi cauzat de unele afectiuni, in special cele insotite de 
stări febrile şi hemoragii, naştere sau diete severe. 

Pierderea difuză a părului apare la 2-3 luni după boala 
incriminată, când se pot observa lini Beau la nivelul unghiilor şi poate fi 
uşoară sau severă. Creşterea părului, nu intotdeuna completă, se 
produce după câteva luni. 

Trebuie diferențiat de alopecia androgenica; spre deosebire de 
această afecţiune, în care firele de păr rămase sunt ancorate ferm de 
scalp, în efluvium telogen căderea părului este bruscă şi apare la 1-2 
luni de la o afecţiune acută, intervenție chirurgicală sau naştere. În 
alopecia areata pierderea părului este bruscă şi localizată în placarde 
iar „semnele exclamării” sunt frecvent prezente. 

Afectiunea nu este influenţată de nici un tratament, dar pacienții 
pot fi asiguraţi că aceasta este temporară. 


Afectiuni genetice însoțite de hipotricoza 

Anomaliile părului se întâlnesc în peste 300 de afecţiuni 
genetice. Displazia ectodermala hipohidrotica se caracterizează prin 
păr rar, glande sudoripare puţine şi dezvoltare eficientă a unghiilor şi 
dinţilor; se cunosc mai multe tipuri de boală, cu transmitere recesivă 
sau dominantă. Un tip recesiv cu transmitere X-linkată se datorează 
mutatiei unei gene localizate la nivelul cromozomului Xq12 care 
codifică proteina numită ectodisplazină, implicată în reglarea formării 
anexelor ectodermice. În alte boli genetice se pot întâlni diverse 
anolmalii ale firului de par: moniletrix, pili torti, păr cret (sindromul 
Menke), par bambus-like (sindromul Netherton), par rupt partial in 
locuri multiple (tricorexis nodosa), „lână? sau par „imposibil de 
pieptanat”. 


13.2.2. Hirsutismul si hipertricoza 


Hirsutismul reprezinta aparitia parului de tip terminal la femei, cu 
distribuţie asemănătoare celei întâlnite la bărbați. Hipertricoza 
reprezintă creşterea excesivă a părului terminal care nu urmează 
modelul indus de androgeni. 


Hirsutismul 

Etiopatogenie. Hirsutismul se produce de obicei în cadrul unor 
afecţiuni endocrine, cum ar fi: sindromul Cushing, tumorile ovariene 
sau suprarenaliene, utilizarea steroizilor anabolizanti şi, de cele mai 


213 


multe ori, in cadrul sindromului de ovar polichistic. Totusi, un oarecare 
grad de hirsutism poate fi rasial sau familial iar hirsutismul facial minor 
este frecvent la menopauza. În plus, câteva paciente fără istoric 
familial de hirsutism dezvolta afecțiunea în absenţa oricărei cauze 
hormonale evidente (hirsutism idiopatic). 

Clinic. Pacientele prezintă pilozitate excesivă la nivelul bărbii, 
toracelui anterior, umerilor, perimamelonar şi pilozitate pubiană de tip 
masculin; aceste semne pot fi însoţite de alopecie androgenică. 
Hirsutismul familial rasial şi idiopatic de obicei debutează la pubertate 
şi se accenueaza progresiv cu vârsta. Se poate complica cu tulburări 
psihologice sau cu virilizare şi infertilitate. 

Paraclinic. Testările utilizate în hipertricoză includ măsurarea 
următorilor parametri: testosteronul seric, globulina de legare a 
hormonilor sexuali (SHBG), dihidroandrosteronul sulfat, 
androstendiona şi prolactina; când se suspectează prezenţa ovarului 
polichistic se utilizează ultrasonografia  ovariană  transvaginală. 
Pacientele cu ciclu menstrual normal nu prezintă modificări 
semnificative. Examenele de laborator sunt necesare dacă: hirsutismul 
survine în copilărie, coexista alte semne de virilizare (clitoromegalie), 
survine brusc sau menstrele sunt anormale ori absente. 

Tratament. Afectiunile subjacente trebuie tratate specific. 
Hirsutismul minor benificiază de multiplele proceduri de epilare 
existente. Foliculii activi anormali, dacă sunt relativ puţini, pot fi distruşi 
prin electroliză, iar dacă sunt prea numeroşi pentru această procedură 
pot fi îndepărtați cu ajutorul laserului. Erflonitina, un inhibitor de ornitin 
decarboxilaza, poate încetini creşterea după aplicare topică. 
Antiandrogenii orali (ciproteron acetat, spironolactona) pot fi eficienţi 
dar necesită administrare cronică şi trebuie evitati în timpul sarcinii 
datorită riscului de feminizare a fătului. 


Hipertricoza 

Tipul localizat este cel mai frecvent întâlnit la nivelul nevilor 
melanocitari, la nivelul regiunii sacrale la pacienţii cu spina bifidă, în 
vecinătatea articulaţiilor cu inflamație cronică şi la nivelul mulajelor de 
ghips. Hipertricoza generalizată este mult mai rară şi poate fi întâlnită 
în: anorexia nervoasă, înfometare, porfirii, sindromul alcoolismului 
fetal, hipertricozis lanuginosa (congenitala sau dobândită), câteva 
sindroame rare (Cornelia de Lange, Hurler) sau poate fi indusă de 
medicamente precum minoxidil, diazoxid sau ciclosporină. 

Pacienta de sex feminin, cu par terminal pigmentat 
localizat la nivelul faciesului cu pattern masculin 


4 


Majoritatea ausindromul ovarului polichistic dar, 
mai intai, trebuie excluse alte cauze 


$ 


Debut recent, brusc, insotit de virilizare, elemente sugestive pentru Sd. Cushing 





Investigatiile pot include: nivelul seric 
de LH, FSH, testosteron; cortizol urinar 
liber; CT de glande suprarenale, 
ultrasonografie pelvina 


Trateaza cauza subjacenta 





Reasigura pacientul. 

Trateaza cu: dieta, exercitii fizice, ? Metformin 

Revizuieste metodele fizice de indepartare a parului 

Considera tratamentul medicamentos cu etinilestradiol si ciproteron 
acetat sau spironolactona, daca acestea sunt contraindicate 

Raspuns favorabil: reduce doza pana la doza minima eficienta 
Raspuns slab: reconsidera alte cauze posibile 


Fig.13.1. Algoritm de abordare a hirsutismului. 


13.3. Patologia unghială 


Modificări unghiale posttraumatice 

Distrugerea matricei unghiale poate genera creste sau 
despicături permanente ale plăcii unghiale. Hemoragiile „în aşchie”, a 
căror natură liniară este determinată de crestele şi santurile de la 
nivelul patului unghial, sunt frecvent întâlnite la muncitorii manuali si 
sunt cauzate de traumatisme minore; pot fi întâlnite si in psoriazisul 
unghial, precum gi în endocardita infecțioasă. Hematoamele 
subunghiale mari sunt uşor de identificat dar evenimentul traumatizant 
responsabil poate fi imperceptibil, iar leziunea de culoare neagră, 
produsă de sângele alterat poate pune probleme de diagnostic 
diferențial cu melanomul subunghial. 

Traumatismele cronice produse de sport şi încălțăminte 
nepotrivită pot determina hemoragii sub unghiile halucelor, îngroşarea 
unghiilor (onicogrifoza) şi apariția unghiei incarnate. Onicoliza, 
separarea plăcii unghiale de patul unghial, poate apărea în urma 

traumatismelor minore şi în unele afecțiuni precum psoriazis, reacții 
fototoxice, imersie repetată în apă, după utilizarea întăritoarelor de 
unghii şi în afecțiunile tiroidiene, dar de cele mai multe ori nu se poate 
pune în evidenţă nici o cauză evidentă. Spaţiul creat poate fi colonizat 
de fungi sau bacterii precum P. aeruginosa. 

Ticurile nervoase precum rosul unghiiolr sau cuticulelor cresc 
susceptibilitatea la infecţii şi produc distrofii unghiale. Despicarea 
lamelară a porțiunii distale a unghiilor, frecvent întâlnită la femeile 
casnice, este atribuită udării şi uscării repetate. 

Procedurile cosmetice pot genera reacţii alergice de contact, 
cauzate in special de acrilatul din unghiile false si de formaldehida din 
întăritoarele de unghii. În contrast, dermatita de contact cauzată de 
alergenii din lacul de unghii afectează rareori degetele, dar se pot 
produce leziuni eczematoase, pririginoase pe zonele de tegument care 
vin în contact cu unghiile în timpul somnului, în special la nivelul 
pleoapelor, fetei şi gâtului. 


Modificări unghiale în afecțiunile sistemice 

Clubbing reprezintă o îngroşare a falangei terminale, cu 
creşterea unghiului dintre placa unghială şi repliul proximal peste 1809; 
se cunosc sub denumirea de degete hipocratice, cu unghii „în sticlă de 
ceasornic”. Se asociază cel mai frecvent cu bolile pulmonare cronice şi 
cu afecțiunile cardiace cianogene dar, în cazuri rare, aceste modificări 
pot fi familiale. 

Koilonichia este subtierea şi incurbarea unghiei în sens invers 
fata de normal (lingura) şi indica deficit de fier. Modificările de culoare 
pot fi observate într-o serie de afecțiuni: în insuficiența renală cronică 
se poate observa jumătatea proximala a ungiei albă şi jumătatea 
distală roşie sau neagră; în hipoalbuminemie (ciroza hepatică) placa 
unghiala se poate albi; unele medicamente, în special antimalaricele, 
antibioticele şi fenotiazidele pot decolora, de asemenea, unghiile. 
Liniile Beau sunt şanţuri tranversale sincrone pe toate unghiile care 
apar la câteva săptămâni de la o boală acută severă. 

Bolile de tesut conjunctiv. În lupusul eritematos sistemic şi în 
sclerodermia sistemică se observă telangiectazii sau eritem la nivelul 
repliului unghial proximal; în dermatomiozită cuticulele devin aspre; 
pierderea de ţesut de la nivelul pulpei degetelor în sclerodermie 
determină curbarea exagerată a unghiei; fenomenele Reynaud conduc 
la apariţia crestelor longitudinale şi la onicoliză parţială. 


Modificări unghiale asociate dermatozelor 

Psoriazisul se asociază cu modificări unghiale diverse, 
modificările severe fiind asociate de obicei cu artrita psoriazică. Cel 
mai frecvent se observă aspectul de „pitting? sau depresiuni 

punctiforme; aproape la fel de frecvent este psoriazisul localizat sub 
placa unghiala, cu aspectul unor arii rosii sau maronii demarcate de 
zone decolorate, deseori cu onicoliza. 

Eczemele cronice pruriginoase genereaza grataj intens si 
unghiile sunt foarte slefuite; eczemele localizate la nivelul repliului 
unghial pot determina aparitia unor neregularitati aspre, cu creste 
transversale, la nivelul unghiilor adiacente. 

Lichenul plan se însoţeşte de leziuni unghiale în 10% din cazuri, 
cel mai frecvent observandu-se ingrosarea reversibila a placii unghiale 
cu creste şi şanţuri longitudinale, neregulate. În cazuri severe se 
formează pterigium, caracterizat prin creşterea cuticulei împreună cu 
baza unghiei şi ataşarea ei la placa unghială. Tratamentul modificărilor 
unghiale permanente şi severe poate justifica utilizarea steroizilor 
sisitemici. 

Alopecia areata se însoţeşte de modificări ale unghiilor de tipul: 
aspect rugos sau cu eroziuni fine, lunulă marmorată. 


Infectii ale unghiilor 

Paronichia cronică 

Colonizarea spaţiului dintre repliul unghial şi placă unghiala cu 
agenţi oportunisti (fungi, coci gram pozitivi, bacili bram negativi) este 
posibilă când se asociază factori predispozanti precum: circulația 
periferică deficitară, lucrul în mediul umed sau cu fluor, diabetul, 
candidoza vaginală sau tăierea exagerată a cuticulelor. 

Clinic se observa un repliu unghial cald şi edematos si 
eliminarea intermitentă a unor cantităţi mici de puroi. Cuticulele sunt 
deteriorate şi placă unghială adiacentă devine rigidă şi decolorată. 
Afectiunea poate persista mai multi ani. 

Diagnostic diferenţial. Cazurile atipice pot mima un melanom 
acrom. În infecțiile cu dermatofiti, repliul unghial nu este primar afectat. 

Paraclinic. Investigaţiile uzuale constau în examen sumar de 
urină (glicozurie), culturi şi evidenţierea candidozei bucale sau 
vaginale. 

Tratament. Terapia se adresează atât elementelor infecțioase 
cât şi dermatitice. Trebuie stopată manichiura cuticulelor şi mâinile se 
menţin cat mai calde şi uscate posibil. Repliurile unghiale afectate se 
împachetează de câteva ori pe zi cu o cremă cu imidazol. În caz de 
rezistență sau de evidenţierea candidei, se recomandă o cură de 2 
săptămâni de itraconazol. Corticosteroizii topici cu potenta crescută 
aplicaţi de 3 ori pe săptămână a efecte favorabile. 

Infectiile cu dermatofiti 

Clinic, leziunile incipiete se observa la nivelul marginii libere a 
unghiei şi se extind proximal; placa unghială este de culoare galbenă, 
îngroşata şi fărâmicioasă. De obicei sunt afectate numai câteva unghii, 

ocazional toate. Unghiile mainilor sunt mai putin afectate decat unghiile 
picioarelor, in contrast cu modificarile din psoriazis. Localizarile mai 
frecvente la pacientii cu infectie HIV sunt pielea subunghiala, fara 
afectarea distala a unghiei. Afectiunea se vindecă spontan în foarte 
puţine cazuri. 

Diagnostic diferenţial. Infectiile cu levuri şi mucegaiuri ale plăcii 
unghiale pot avea aspect similar, dar sunt mult mai rare decât infecțiile 
cu dermatofiti. Tinea pedis coexistent poate favoriza infecția unghiei cu 
dermatofiti. 

Paraclinic. Diagnosticul este confirmat prin examenul 
microscopic direct al unghiei tăiate şi tratate cu hidroxid de potasiu. 
Specia poate fi pusă în evidenţă şi prin culturi. 

Dermatofitiile unghiale necesita tratament sistemic antifungic, 
combinat cu măsurile locale 


Tumori unghiale 

Verucile periunghiale sunt frecvente şi rebele la tratament. 
Crioterapia poate fi utilizată cu precauţie pentru a evita distrugerea 
matricei unghiale dar este dureroasă. 

Fibroamele periunghiale se dezvolta la nivelul repliului unghial, 
mai frecvent la copiii cu scleroză tuberoasă. 

Tumora glomică poate fi prezentă sub placa unghiala sub forma 
unei leziuni mici de culoare roşie sau violacee şi este foarte dureroasă 
la atingere şi la variațiile de temperatură; necesită tratament 
chirurgical. 

Exostozele subunghiale sunt proeminențe dureroase localizate 
sub placa unghială, secundare traumatismelor falangei terminale; 
modificările osoase pot fi evidenţiate radiografic şi tratamentul este 
chirurgical. 

Chisturile mixoide pot apărea la nivelul repliului unghial proximal 
sub forma unor formaţiuni tumorale fine, edematoase cu conţinut clar, 
translucid iar la nivelul unghiei adiacente se formează uneori un sunt 
longitudinal; tratamentul consta în crioterapie, injecții cu triamcinolon 
sau excizie chirurgicală. 

Melanomul malign trebuie suspectat în orice leziune pigmentată 
subunghială, în particular dacă pigmentatia se extinde la tegumentul 
adiacent (semnul Hutchinson); aspect similar poate avea hematomul 
subunghial, dar „creşte” concomitent cu unghia; riscul nediagnosticării 
este major în cazul melanomului acrom, care poate mima paronichia 
cronică sau granulomul piogen. 

Alte anomalii ale unghiilor 

Anomaliile de numar pot completa tabloul clinic al unor afectiuni 
genetice. Sindromul unghie-rotula (nail-patella) este o tulburare 
ereditară dominant autozomală în care unghia policelui, mai rar 
unghiile celorlalte degete, este mai mică decât normal; rotula 
rudimentară, boala glomerulară şi anomaliile osoase completează 
tabloul clinic. 

Pahionichia congenitală este o afecţiune dominant autozomală 
caracterizează prin unghii îngroşate, în special în periferie, cu aspect 
triunghiular din profil; hiperkeratoza poate fi prezentă la nivelul ariilor 
de frictiune. Epidermoliza buloasă se poate asocia cu pierderea 
permanentă a unghiilor. Sindromul unghiilor galbene este o boală 
ereditară caracterizată prin modificarea culorii unghiilor la adult, 
însoţite de edeme periferice şi pleurezie, pe fondul hipoplaziei 
sistemului limfatic; unghiile cresc foarte încet şi devin galben-verzui, 
curbate în diferite direcţii şi îngroşate dar cu suprafața netedă. Unghia 
„în rachetă” este o unghie scurtă şi lată (policele este de obicei 
afectat), prezentă la 1-2% din populaţie şi moştenită dominant 
autozomal; anomalia de bază este scurtarea falangei terminale 
subiacente. 


219 


14. PATOLOGIA MUCOASELOR 


Mucoasele sunt acoperite de un epiteliu scoamos stratificat 
modificat, căruia îi lipseşte stratul cornos, particularitate ce creşte 
susceptibilitatea la infecţii. În contrast, pielea din vecinătate este 
similară cu cea de pe restul corpului şi dezvolta spectrul standard al 
afecțiunilor cutante. 


14.1. Mucoasa bucală 


Cavitatea bucală poate adăposti un număr enorm de afecţiuni 
ale diferitelor componente. Bolile inflamatorii şi infecțioase generează 
o coloratie roşie sau albă, respectiv eritroplachie sau leucoplachie. 
Examenul histopatologic diferențiază afecțiunile  non-displazice, 
precum lichenul plan şi infecțiile candidozice, de de cele displazice 
precursoare neoplazice. Câteva afecţiuni dermatologice cauzează 
ulceratii la nivelul mucoasei bucale, leziuni însoţite de elemente 
cutanate mult mai uşor de diagnosticat. La alti pacienți, evoluția 
ulceratiilor şi a eroziunilor, mărimea lor şi localizarea bucală, reprezintă 
elemente cheie de diagnostic. 


Tab.14.1. Modificări frecvente ale limbii. 


Afectiune 
Limba viloasa 
Limba neagra 
paroasa 
Limba 
depapilata 
Limba fisurata 


Glosita mediana 


romboidala 
Limba 
geografica 
Varice 
Leucoplachia 
paroasa 
Glosita 
herpetica 
Macroglosia 


Glosodinia 


Cauza 

Hipertofia papilelor filiforme 
Hipertrofia si pigmentarea 
papilelor filiforme de cauza 
bacteriana 

Deficit nutritional, sprue, 
malabsorbtie 

Congenitala, sd. Down, 
îmbătrânire 

Defect de dezvoltare şi 
candidoză; fumatul şi dantura 
inrautatesc 

Familiala, atopie, psoriazis 
Formatiuni venoase depresibile 
Infectia cu EBV la pacienti cu 
HIV/SIDA 

Fisuri dureroase fara vezicule 
Dezvoltare, tumori, infectii, 
amiloidoza, boli tiroidiene 
Traumatism, candidoza, 
menopauză, diabet, nutriţie, 
xerostomie 

Tratament 
Periaj 
Periaj 


Vitamine, 
nutritie 

Nu necesita 
Nu necesita 


Steroizi topici 
Nu necesita 
Terapia 
HAART 
Aciclovir 
Tratamentul 
cauzei 


Tratamentul 
cauzei, 
antidepresive 
tricicice 





Lichenul bucal eroziv 

Etiologie. Afectiunea este de etiologie necunoscuta. Cu toate 
acestea, aproximativ 40% dintre pacietii cu lichen plan oral au afectiuni 
alergice relevante, al caror diagnostic este posibil prin pach-teste. 
Alergenii incriminati sunt de obicei metale (in special aur si mercur) si 
condimente (scorţişoară, mentă). Poate fi declanşat, de asemenea, de 
reacţii medicamentoase, afecţiuni hepatice şi transplant de măduvă 
osoasă. 

Clinic. Când sunt prezente leziunile cutanate specifice de lichen 
plan, leziunile bucale confirma diagnosticul şi invers. Aspectul tipic 
este al unei arii albe, dantelate, dar aspectul polimorf, cu leziuni de 
culoare roşie sau ulceratii, este posibil. În unele cazuri poate apărea o 
»gingivita descuamativă” in care mucoasa se îndepărtează prin 
frictiunea produsă de periajul dinţilor, modificări posibile şi in pemfigus 
sau pemfigoid. Uneori, lichenul plan este asimptomatic şi reprezintă 
mai mult o curiozitate decât o problemă pentru pacient. Lichenul plan 
oral poate persista mai mulţi ani, indefinit chiar. Formele 
asimptomatice nu progresează, de obicei, spre forme simptomatice. 

Diagnostic diferențial. Aspectul clasic nu pune probleme majore 
de diagnostic. Leucoplazia displazica este mai frecvent focală, apare 
pe o singură zonă, este mai frecvent roşie şi simptomatică şi se 
asociază cu consumul de ţigări. Infecția candidozica poate avea aspect 
asemănător dar plăcile albiciose se pot racla cu uşurinţă. 

Paraclinic. Excluderea candidozei se face prin examinare KOH 
şi cultură. Examenul histopatologic determina prezenta/absenta 
displaziei; aspectul histopatologic poate fi mai puţin sugestiv decât al 
lichenului cutanat şi poate sugera o dermatită. Patch-testele pot fi utile 
în identificarea alergenilor de contact. Testele funcţionale hepatice, 
serologia pentru hepatita B şi C şi anticorpii antimitocondriali sunt 
deseori recomandate. 

Tratament. Cazurile asimptomatice nu necesită tratament. 
Steroizii topici potenti sunt indicaţi în leziunile dureroase sau ulcerate 
dar puţini pacienţi necesită prednison sistemic. Tacrolimus topic poate 
avea rezultate bune. 

Complicatii. Riscul de carcinom  spinoocelular este de 
aproximativ 1-5%, mai crescut în formele ulcerative; acesta trebuie 
suspectat când leziunile devin îndurate, nodulare sau ulcerate. 


Candidoza bucală 

Clinic. Infecția cu Candida albicans apare brusc la nivelul limbii, 
buzelor sau la nivelul altor mucoase, în „formă pseudomembranoasa”. 
Leziunile mici sunt mai des întâlnite decât cele extinse; uneori apare 
sub forma unor fisuri inflamate la nivelul dinţilor sau sub forma unei 

cheilite angulare (perles). Aproximativ 15% dintre copii dezvoltă 
afectiunea. 

Evoluție. Dacă apare secundar antibioterapiei sistemice, 
tratamentul este curativ. Pacienţii imunocompromisi şi purtători de 
proteze dentare au frecvent recurente. 

Diagnostic diferențial. De multe ori limba poate fi acoperită de 
celule epiteliale descuamate care formează o pulbere galbenă, umedă, 
care se îndepărtează uşor şi nu se însoţeşte de inflamație. Aspect 
clinic similar poate fi întâlnit în lichenul plan oral, leucoplachia păroasă 
şi leucoplachia displazica. 

Paraclinic. Candidoza bucală nu afectează în mod normal adulții 
sănătoşi iar prezența afecțiunii la adult necesita investigații 
suplimentare, mai mult decât simplul examen clinic, examinare KOH 
sau cultură. 

Tratament. Tratamentul de electie este imidazol topic sau 
sistemic. Unii pacienţi răspund bine la fluconazol, 150 mg, 1-3 zile. 
Afectiunea de bază trebuie identificată şi tratată. Pacienţii cu proteze 
dentare trebuie să păstreze o igienă strictă a acesteia si să o 
îndepărteze pe parcursul nopții. 


Stomatita de contact 

Aceasta afecțiune, deseori nediagnoticată, se caracterizează 
prin durere tranzitorie şi eritem difuz al buzelor şi gingiiilor. Agenţii 
incriminati în stomatita iritantă de contact sunt: apa de gură, dulciurile 
rafinate sau pizza, pe când în dermatita alergică de contact intervin 
scorțişoara, menta, pasta de dinţi sau metalele din compoziţia lucrărilor 
dentare (aur). 


Ulceratii 

Ulceratiile bucale reprezinta deseori reactii secundare si ridica 
probleme de diagnostic in absenta altor leziuni cutanate (bule papule 
sau placi). Elementele importante de diagnostic sunt: anamneza, 
localizarea, durata si prezenta sau coexistenta unor semne si 
simptome in afara cavitatii bucale, in special la nivelul tegumentului. 


Afectiuni buloase 

Pemfigusul determina aparitia unor eroziuni mari, dureroase si 
persistente, localizate mai frecvent la nivelul buzelor, mucoasei bucale 
şi pilierilor tonsilari, dar poate fi afectată întreaga cavitate bucală; 
uneori apare o gingivită descuamativă. Examenul histopatologic 
evidenţiază prezenta acantolizei; proba bioptica nu trebuie prelevata 
de la nivelul ulceratiei ci de la nivelul mucoasei aparent normale din 
vecinătatea unei leziuni active. Imunofluorescenta directă evidenţiază 
depozite de imunoglobuline la nivelul keratinocitelor. 

Pemfigoidul cicatricial afecteaza predominant membranele 
mucoase, dar poate afecta ocazional si tegumentul; conjunctiva poate 
fi şi ea afectată. Afectiunea poate cauza gingivita descuamativa şi 
cicatrici. Examenul histopatologic evidentiaza bule subepidermice si la 
imunofluorescenta se observa o banda liniara de IgG gi C3 la nivelul 
jonctiunii dermo-epidermice. 


Afte 

Clinic. Se manifesta prin aparitia unor ulceratii mici, de forma 
ovalara, dureroase, fără o cauză evidenta, localizate mai frecvent la 
nivelul mucoasei mobile. Inițial debutează sub forma unei zone 
sensibile care se transformă într-o papulă eritematoasă şi, după 2-3 
zile, într-o ulceratie de 2-5 mm foarte dureroasă, de culoare gri, cu 
areolă eritematoasă. Aftele herpetiforme se dispun în grupuri de 2-5 
ulceratii dureroase. Aftele majore (periadenita mucoasă necrotică) au 
diametrul de peste 1 cm şi se localizează în zona dorsală a limbii sau 
palatului. Ulceratiile mici se vindeca în 1-2 săptămâni şi durerea 
încetează după câteva zile, pe când aftele majore pot persista mai 
multe luni. 

Diagnostic diferenţial. Infecția recurenta cu herpes simplex 
mimează aftele herpetiforme, dar acestea din urmă nu prezintă 
vezicule şi culturile virale sunt negative. Sindromul Behcet trebuie 
diferențiat de aftele majore; confuzia se face de obicei la pacienţii care 
au afte recurente, de toate tipurile, asociate unei afecţiuni cutanate sau 
dureri articulare. Pacienţii cu sindrom Behcet adevărat trebuie să 
prezinte cel putin 2 din următoarele criterii: ulceratii genitale, vasculita 
pustuloasă, sinovită, uveită sau meningoencefalită. 

Paraclinic. Investigaţiile de obicei nu sunt necesare. Aftele se 
asociază ocazional cu boala Crohn, rectocolita ulcero-hemoragică, 
boala celiacă, neutropenia ciclică, alte neutropenii, infecția HIV şi 
deficitul de fier, vitamina B12 sau folat. 

Tratament. Elementele traumatice, cum sunt periajul agresiv al 
dinţilor, alimentele dure şi stressul trebuie evitate. Accelerarea 
vindecării se face cu aplicaţii de corticosteroizi topici sub formă de gel, 
cum ar fi fluocinonid. 


Alte leziuni ale cavități bucale 

Mucocelul este o colecţie de mucus secundară rupturii ductului 
unei glande salivare minore; aspectul clinic este al unei formațiuni 
translucide, nodulare, de culoare albastră, nedureroasă, care 
debutează brusc şi se localizează de obicei la nivelul buzelor. Punctele 
Fordyce (Fordyce spots) sunt glande sebacee ectopice cu aspectul 
unor mici papule de culoare alb-gălbui localizate la nivelul mucoasei 
bucale. 

Prezenta unor macule galbene la nivelul cavitatii bucale poate 
sugera pseudoxantoma elasticum. Maculele pigmentate ale buzelor 
indica prezenta sindromul Peutz-Jegers. 

Telangiectaziile sugereaza telangiectazia hemoragica ereditara; 
pacienţii au telangiectazii şi la nivelul tractului gastro-intestinal care 
determină sângerări la acest nivel si fistule arterio-venoase, în special 
la nivel pulmonar, care pot conduce la embolism cerebral. Lacurile 
venoase sunt papule albastre sau negre localizate la nivelul buzelor 
care se diferenţiază de melanomul malign prin albirea la vitropresiune. 

Sindromul Cowden se caracterizează prin prezența unor 
fibroame la nivelul mucoasei bucale (papule translucide), 
trichilemoame si fibroame faciale, mastită fibrochistica si risc crescut 
de neoplazii. Pacienţii cu sindromul neurinoamelor mucoase multiple 
au neuroame la nivelul cavităţii orale şi 75% dintre cei cu boala 
transmisă dominant-autozomal au carcinom medular tiroidian; multi 
pacienţi dezvoltă feocromocitom. 

Granulomul piogenic al gingiei apare sub forma unei papule de 
culoare roşie; este o proliferare vasculară reactivă care se dezvolta 
deseori în sarcina („tumora de sarcină”). Fibroamele pot fi cauzate de 
dantură sau apar în urma rezolvării unui granulom piogenic indolent, 
dar pot surveni şi în lipsa unei cauze aparente. Papiloamele mucoasei 
bucale nu sunt leziuni neobişnuite. 

Diagnosticul diferenţial al papulelor şi nodulilor de la nivelul 
mucoasei bucale mai include: lipoame, keloide, granuloame cu celule 
gigante, tumori cu celule granulare, mixoame, xantoame, 
hemangioame, mioame, tumori neuronale sau alte afecțiuni benigne 
neobişnuite. 


Carcinomul spinocelular oral 

Cauze. Printre factorii predispozanti se număra fumatul şi 
băuturile alcoolice; afecțiunea mai poate surveni la nivelul unei leziuni 
de lichen plan sau poate fi indus de radiaţiile ultraviolete. 

Clinic. Debutează printr-o induratie sau nodul, de obicei la 
nivelul buzei inferioare, la nivelul unei zone de cheilita actinică 
(mucoasa îngroşată, descuamata); în interiorul cavităţii bucale, fata 
ventrală a limbii este regiunea cea mai afectată. Tumora propriu-zisă 
are aspectul unei ulceratii îndurate cu margini abrupte sau a unui nodul 
dur; plăcile îngroşate albe sau roşii sunt precursori obişnuiţi şi 
asemenea leziuni pot persista perilezional. 

Evoluție. Din nefericire, neoplasmele de la nivelul cavității 
bucale evoluează mult timp nediagnosticate, simptomele fiind 
considerate de pacient ulceratii aftoase sau dureri dentare. 

Diagnostic diferențial. Trebuie diferențiat de lichenul plan ulcerat 
şi alte afecţiuni caracterizate prin macule albe sau roşii. 

Tratament. Carcinomul buzei este tratat de dermatologi prin 
excizie cuneiformă cu închiderea primară a plăgii, in timp ce tumorile 
din cavitatea bucală sunt îndepărtate de chirurgi. Boala metastatică 
necesită radioteraoie sau chimioterapie. 

Complicatii. Carcinomul spinocelular al buzei cauzat de leziunile 
solare are un prognostic mult mai bun decât celelate forme. Netratat, 
metastazează în limfonodulii regionali şi la distanţă. Supravietuirea la 5 
ani a carcinomului spinocelular intra-oral este de 40-50%. 


14.2. Mucoasa genitală 


Regiunea genitală este foarte bogată în terminatii nervoase, 
motiv pentru care leziunile de la acest nivel produc un discomfort 
crescut comparativ cu extinderea şi severitatea aparentă. Afectiunile 
dermatologice comune se însoțesc frecvent de leziuni genitale dar 
multi pacienţi le ascund la examenul clinic 


Afectiuni benigne 


Tab.14.2. Principalele afecţiuni genitale benigne. 
Papule perlate Angiofibroame localizate la nivelul glandului 
peniene Glande sebacee ectopice ale glandului 
Puncte Fordyce Papule negre localizate pe scrot 
Angiokeratoame Multe tipuri, frecvent cauzată de igiena 
Balanită precară 
Condiloame Excrescente conopidiforme ale pielii genitale 


acuminate 


Eruptii fixe 
postmedicamentoase 
Lichen plan 


Psoriazis 
Boala Paget 
Infectii 


Vulvovaginita 


Placi eritematoase sau ulceratii ale penisului 
Leziunile bucale sau cutanate confirma 
diagnosticul 

Frecvent la nivelul glandului 

Adenocarcinom intraepitelial 

Sifilis, herpes simplex, sancroid, 
limfogranulomatoza veneriana 





Leziunile inflamatorii se pot localiza doar la nivelul vagiunui sau 
pot implica si regiunea vulvara si determina leucoree urat mirositoare, 
dispareunie si senzatie de arsura sau prurit. Diagnosticul diferential 
include candidoza, tricomoniaza, vaginoza bacteriană şi vaginita 
atrofică. Diagnosticul se stabileşte pe baza caracterului leucoreei atât 
macro- cât şi microscopic; examenul microbiologic este esenţial. 

Lichenul sclero-atrofic 

Cauze. Etiologia este necunoscuta dar se pare ca elementele 
locale au rol in dezvoltarea afectiunii: boala se dezvolta cand pielea 
neafectata este transplantata intr-o zona afectata si dispare daca grefa 
este returnata la distanta de locul afectat. 

Clinic. Se prezinta sub forma unor placi albe pruriginoase, bine 
delimitate si atrofie dermica, localizate la nivelul vulvei, penisului si 
tegumentului perineal sau perianal. Fragilitatea zonelor atrofice poate 
predispune la leziuni purpurice si erozive iar leziunile de grataj pot 
genera lichenificare, aspect care crează dificultăți de diagnostic. 
Femeile sunt cel mai frecvent afectate, dar afectiunea poate surveni si 
la pubertate, la ambele sexe. La fete, placile albe inconjoara vulva si 
anusul sub forma unei clepsidre. În evoluţie se formează cicatrici, mai 
rar la copii; tratamentul poate preveni formarea cicatricilor la adult. 

Diagnostic diferențial. Vitiligo se poate localiza la nivel genital 
dar nu se însoțește de atrofie şi leziunile tipice se pot observa pe restul 
corpului. Neurodermita se poate suprapune pe leziunile de lichen şi se 
datorează gratajului cronic. 

Paraclinic. Examenul hitopatologic nu este necesar de obicei, 
dar are un aspect patognomonic: epiderm subțire, cu modificări ale 
stratuli bazal şi prezența de limfocite si material eozinofil omogen la 
nivelul dermului papilar. 

Tratament. Steroizii potenti administrati topic reduc pruritul, 
durerea şi discomfortul şi au efecte benefice asupra hipopigmentarii şi 
atrofiei. Se preferă utilizearea unguentelor în cantitate mică (15g); 
după 8-12 săptămâni pot fi folosiți numai pentru a menţine remisia. 

Complicatii. Cicatricile formate pot deforma structurile 
anatomice şi predispun la apariția carcinomului spinocelular. 


Dermatoze 

Tegumentul zonei inghinale si genitale este locul unor afecțiuni 
inflamatorii comune. 

Tab.14.3. Dermatoze comune ale regiunii inghinale. 
Tinea cruris Afectează regiunea inghinală şi, rareori, 
Candidoză scrotul 
Eritrasmă Eritem si papule satelite 
Dermatită de contact Macule maronii 


iritativă Predomină senzația de arsură 

Dermatită de contact Edem la nivelul scrotului 

alergică Plăci eritematoase care se extind în pliul 
Psoriazis inversat gluteal 

Neurodermită Secundară gratajului cronic 

Intertrigo Fisuri cutanate produse de maceratie 

Pruritul vulvar si scrotal 

Cauze. Pruritul genital este cauzat de obicei de boli 
dermatologice diverse, frictiune, transpiratie sau factori iritativi; uneori, 
cauza este psihogenică. 

Clinic. Se caracterizează prin prurit supărător, accentuat pe 
parcursul nopţii, care conduce la grataj cu excoriatii şi lichenificări 
ulterioare. 

Diagnostic diferenţial. Pruritul poate fi un simptom al multor boli 
inflamatorii, în special întâlnit în: candidoză, eritrasmă, dermatită 
atopică, psoriazis, pediculoza pubiană, intertrigo şi dermatită de 
contact iritativă sau alergică. În orice caz, paciantii cu „prurit esenţial” 
nu prezintă leziuni cutanate suplimentare fata de cele produse de 
grataj. 

Tratament. Corticosteroizii topici de potenta scăzută pot fi 
eficienţi în suprimarea inflamatiei secundare dar au ca efecet secundar 
atrofia cutanată care înlocuieşte pruritul cu senzaţia de arsură. O 
abordare terapeutică acceptată este eliminarea factorilor declanşatori, 
cum ar fi băile fierbinţi, hainele incomode, materialele aspre, aerul 
rece, leucoreea cronică, tampoanele menstruale şi săpunurile iritative. 
Cremele antipruriginoase, pe bază de doxepină, pramoxină sau mentol 
întrerup ciclul prurit- grataj—prurit. Mulţi pacienţi beneficiază de 
antihistaminicele sistemice sau medicamentele triciclice, precum 
amitriptilina sau doxepina. 


Afectiuni maligne ale mucoasei genitale 


Carcinomul spinocelular genital 

Etiologie. Este incriminata infecția cu papilomavirusul uman, în 
special tipurile 6, 11, 16 şi 18; acesta este transmis pe cale sexuală, 
riscul de carcinom spinocelular vulvar sau penian fiind crescut la cei cu 
parteneri sexuali multipli. Afectiunea este mai frecventă la bărbații 
necircumscrisi; smegma întreţine inflamatia şi predispune la fimoză şi 
dezvoltarea carcinomului. Alţi factori predispozanti sunt considerați 
expunerea la gudroane, imunosupresia, lichenul scleros şi, posibil, 
lichenul plan. Papuloza bowenoidă este considerată o afecţiune 
precursoare a carcinomului spinocelular — leziune a penisului care 
simulează clinic keratoza seboreică şi are aspect histopatologic de 
boala Bowen. Echivalentul la femei este neoplazia vulvară intra- 
epitelială. 

Clinic. La bărbaţi se observă o macula eritematoasă neregulată, 
strălucitoare (boala Bowen sau eritroplazia Queirat), care se dezvoltă 
pe un penis necircumscris, la nivelul glandului sau preputului; 
maceratia îi poate conferi aspect albicios. Evoluează lent şi invazia 
structurilor profunde are loc dupa mai multi ani la bărbații 

imunocompetenti. La femei, leziunea precursoare este de obicei boala 
Bowen cu aspect de macula sau placa eritematoasa, neregulata, cu 
margini abrupte, moderat hiperkeratozica sau acoperita de scoame 
fine, cu crestere lenta (poate ajunge pana la un diametru de 10 cm), 
localizata la nivelul labiilor sau perineului. 

Evolutie. Leziunile precursoare pot deveni invazive si capabile 
de metastazare. Carcinomul invaziv se prezinta sub forma unei placi 
îndurate sau ulcerate si sângerânde sau sub forma unei tumori 
nodulare. 

Tratament. Tratamentul de electie al carcinoamelor mici şi 
minim invazive este excizia chirurgicală micrografică Mohs, dar în caz 
de tumori mari se indică penectomia parţială. Leziunile precursoare pot 
fi distruse prin chirurgie laser sau crioterapie. În unele carcinoame 
minim invazive aplicarea topică de imiquimod sau 5-fluorouracil poate 
avea efect curativ. 

15. PATOLOGIA TUMORALA 
15.1. Tumori cutanate benigne 


Tumorile benigne cutanate sunt formaţiuni proliferative, bine 
delimitate, neinvazive, derivate din structurile epiteliale ale pielii, din 
țesuturile mezenchimale sau formate prin retentia unor secretii 
(chisturi). 


Chisturile 

Formatiuni tumorale alcătuite dintr-un țesut fibros periferic sau 
,camaga’ chistului şi un conţinut fluid, gelatinos sau solid. 

Chisturile epidermoide 

Au un conţinut format din keratină sau produşi de degradare ai 
acesteia şi un perete cu structura epidermoidă. Sunt tumori rotund- 
ovalare, mobile, cu suprafața netedă, voluminoase, putând atinge 
dimensiuni mai mari de 2 cm. Sunt localizare la nivelul feței, 
retroauricular, pe gât, toracele anterior sau pe organle genitale. 

Chisturile sebacee 

Se datorează obstructiei canalului excretor al unor glande 
sebacee şi se caracterizează printr-un conţinut: gălbui, grăsos, urât 
mirositor. Predomină la bărbaţi şi se localizează frecvent pe ariile 
pretoracice, axilare şi mai rar faciale. Sebocistomatoza este o 
afecțiune cu transmitere autozomal dominantă care se caracterizează 
prin chisturi multiple, de ordinul sutelor, cu dimensiuni de 3mm-3cm. 
Sunt chisturi neinflamatorii, nedureroase, cu conţinut uleios sau 
cazeos care cresc lent. 

Chisturile trichilemale (pilare 

Sunt localizate în pielea păroasă a capului şi au aracter familial. 
Pot atinge dimensiunile unui ou, au o consistenţă dură, sunt 
nedureroase, neaderente, cu suprafața netedă, de culoarea pielii 
normale sau roz. Evoluţia este lentă, cu creştere progresivă; se pot 
suprainfecta. Tratamentul consta în excizia chirurgicală. 

Chisturile de milium 

Se prezintă sub forma unor papule mici, albe, asemănătoare cu 
seminţele de mei alb de 0.5-2 mm în diametru. Pot surveni: la nou- 
născut dispărând în câteva săptămâni; la adolescent şi adult (la femei 
periorbitar şi pe pleoape); secundare cicatricilor, arsurilor sau 
dermatozelor buloase (porfiria cutanată tardiva, epidermoliza buloasă). 


Pseudochisturile cutanate 


Pseudochistul mucoid digital 
Este un nodul translucid, albastru, sub tensiune, localizat la 


nivelul matricei unghiale, uneori dureros la compresiune, al cărei 

apariţii pare favorizată de artroza. Tratamentul constă în punctie 
evacuatorie urmată sau nu de compresie, injectarea unei picături de 
sclerozant sau în excizia pseudochisturilor de mici dimensiuni. 

Pseudochistul mucoid al buzei (mucocelul labial, 

Este un nodul mic translucid, cu diametrul de 5 mm, reliefat, 
localizat pe mucoasa buzei inferioare. Poate suferi modificări de volum 
dar nu dispare niciodată complet. Ruperea lui evidenţiază un material 
gelatinos, filant, leziunea reconstituindu-se după rupere. Se formează 
prin ruperea traumatică a canalului excretor al unei glande salivare 
accesorii. Tratamentul constă în excizia totală a glandei salivare care il 
alimentează; incizia mucocelului este urmată de recidivă. 


Tumori glandulare 

Hidrocistomul apocrin 

Este o formaţiune chistică unică translucidă, cu reflex 
albastru/negru, în tensiune, localizată pe fata, axilar şi pe pielea 
păroasa a capului. 

Siringomul 

Are punct de plecare glandele sudoripare ecrine. Siringoamele 
se caracterizează prin leziuni multiple, mici, translucide, clare, cu 
conţinut lichidian gălbui, localizate pe pleoape şi partea superioară a 
obrajilor. Apar mai frecvent la femei în jurul vârstei de 40 de ani. 

Poromul ecrin 

Este o tumora burjonata, rosietica, localizata palmo-plantar. 


Tumori benigne epidermice 

Veruca seboreica 

Este o excrescenta cutanata pigmentata cu evolutie benigna 
care apare cel mai adesea dupa 40 de ani, indeosebi la femei. Are 
forma rotunda sau ovalara, cu suprafata hiperkeratozica, aspra, de 
coloratie galben-bruna pana la negru, cu diametrul cuprins intre 0,5 si 
3 cm şi margini bine delimitate. Numărul este variabil, de la o singură 
leziune la mai multe zeci. 

Semnul Leser-Trelat consta in eparitia rapidă de keratoze 
seboreice multiple şi pruriginoase, erupție care coincide cu dezvoltarea 
unei neoplazii viscerale. Localizarea frecvenţa este pe trunchi, gât, fata 
sau dosul mâinilor. 

Examenul histopatologic evidenţiază hiperkeratoză, acantoză şi 
papilomatoză; se observă şi pseudochisturi cornoase inclavate în 
masa tumorală şi pigment melanic intracelular. Tratamentul consta în 
crioterapie, electrocauterizare, laserterapie, dermabraziune, excizie 
chirurgicală, aplicaţii topice de tretinoin şi 5-fluorouracil. 

Acantomul cu celule clare 

Este o tumora rara care afecteaza de obicei varstnicii si se 
localizeaza cel mai frecvent pe membrele inferioare. Clinic, se prezinta 
ca un nodul roşu, uşor proeminent, cu suprafața umedă sau 
scuamoasă. 


Tumori mezenchimale 

Fibromul moale (moluscum pendulum) 

Este o masă cărnoasă, moale, cu diametrul de 3-5mm, 
pediculată, cu suprafaţa neregulată. Leziunile sunt în general multiple 
şi se localizează axilar, submamar sau perigenital. 

Dermatofibromul (fibromul în pastilă, fibromul dur) 

Este o tumoră mezenchimalaă, mai frecventă la femei, cu 
localizare de electie la nivelul membrelor. Se prezintă ca o tumoră 
mică (maxim 1cm), de culoare brună, cu suprafața netedă şi 
consistență dură, ca o pastilă inclavată în derm. Poate fi dureros şi se 
dezvoltă foarte lent, apoi devine staționar. Tratamentul nu este 
întotdeauna necesar şi constă în excizie chirurgicală sau injecții 
intralezionale cu steroizi. 

Leiomioamele 

Sunt tumori cutanate dezvoltate din fibrele musculare netede. 
Pot avea origine în: muşchii erectori pilari (piloleiom); muşchii pereților 
vasculari (angioleiom); muşchii scrotali, penieni, ai labiilor mari sau 
mamelonari (miom dartroic). Clinic, se prezintă că mici tumorete uşor 
proeminente, cu diametrul de până în 5 mm, de culoare roz, brună sau 
culoarea pielii normale, inclavate in derm, câteodată dureroase. 
Tratamentul formelor solitare este excizia chirurgicală 

Lipomul 

Este o formaţiune tumorală benignă formată din celule adipoase 
normale situate la nivelul hipodermului. 

Lipomul circumscris este o tumoră subcutanată nedureroasă, 
nodulară sau cu lobuli multipli, proeminentă sau descoperită la palpare 
în grosimea pielii. Tegumentul care acoperă tumora este normal şi nu 
aderă de aceasta. Consistenta este moale şi este mobil pe planurile 
profunde. Localizarea comună este pe ceafă, uneori pe coapse. 
Tratamentul nu este necesar decât în formele gigante, inestetice şi 
dureroase. 

Lipoamele multiple apar simultan sau în pusee succesive 
putând fi idiopatice şi secundare. Lipoamele multiple secundare pot 
apărea după un puseu de reumatism acut, după naştere, după slăbire 
rapidă, după traumatisme sau în caz de hipercolesterolemie. 

Xantoamele 

Sunt tumori dismetabolice care apar secundar unor tulburări ale 
metabolismului lipidic: hiperlipemii primitive (esenţiale) sau secundare. 

Se cunosc mai multe forme clinice: xantomul plan, xantomul tuberos, 
xantomul tendinos, xantoamele eruptive, xantelasma. În evoluţie, o 
parte dintre xantoame pot dispărea spontan sau după corectarea 
dislipidemiei. Celulele caracteristice sunt celule soumoase histiocitare 
a căror citoplasmă este umplută cu picături lipidice. 

Cheloidul 

Reprezintă o proliferare excesivă a țesutului conjunctiv care 
depăşeşte limitele fiziologice, apărută dupa plăgi, arsuri, intepaturi, dar 
şi spontan. Sunt mai frecvente la adultul tânăr, mai ales la femei. 
Zonele de electie sunt: regiunea sternala, cervicala şi zonele proximale 
ale membrelor. 

Clinic se prezintă ca tumori fibroase, roşii sau roz, cu suprafața 
netedă, cu  telangiectazii, dureroase, depăşind aria inițială si 
prezentând prelungiri comparate cu „cleştele de rac”. Se vorbeşte de 
cheloid dacă acest aspect persistă după 12-18 luni de la apariţie, în 
caz de remitere fiind vorba de cicatrice cheloidiană. Tratamentul 
constă în infiltraţii cu corticoizi, crioterapie, excizie chirurgicală, 
radioterapie. 


Tumori benigne vasculare 

Angioamele 

Sunt displazii vasculare care inteteseaza vasele de sange; pot 
afecta toate organele dar cel mai frecvent sunt cutanate. 

Clasificare: 

Hemangioamele sunt tumorile cele mai frecvente ale copilului si 
apar cel mai ades in primele zile de viata. 

Dupa localizare pot fi: 

- superficiale; plane, colorate roşu intens; 

- dermice pure: reliefate, colorate albastru; 

- mixte: consistenţa elastică şi nu se golesc la presiune (blue-rubber 
bleb nevus). 

Formele complicate cuprind: hemangioamele ulcerate — ulceratii 
dureroase, sângerânde care se pot infecta; în evoluţie lasă o cicatrice 
inestetică; sindromul Kasabach-Merrit — angiom cavernos gigant 
pseudoinflamator, însoţit de purpură şi sindrom hemoragipar. 

Malformatiile vasculare pot fi capilare, venoase, limfatice sau 
arterio-venoase fiind prezente de la naştere. 

Angioamele plane se prezintă ca plăci roşii congenitale mai mult 
sau mai puţin extinse, bine delimitate, putând afecta orice teritoriu 
cutanat. Nu se modifică ulterior, suprafața lor crescând o dată cu 
creşterea copilului. Ele se pot însoţi de o hipertrofie cutanată şi/sau 
musculară a segmentului afectat. Diagnosticul diferenţial se face cu 
plăcile angiomatoase benigne ale fruntii, pleoapelor superioare şi 
regiunii occipitale observate la nou-născuţi, care dispr în evoluție. 

Forme particulare sunt observate într-o serie de sindroame precum 
Sturge-Weber-Krabe, Klippel-Trenaunay şi Cobb. 

Malformatiile venoase (angioame venoase) au aspectul unor 
mase albăstrui subcutanate mai mult sau mai puţin voluminoase şi 
extinse şi/sau rețele venoase superficiale asemănătoare varicelor. 
Aceste leziuni nu sunt nici calde, nici pulsatile. O complicatie posibilă 
este trombozarea. 

Malformatiile limfatice (limfangioame) sunt dilatatii limfatice care 
pot fi macro- sau microchistice. Limfangioamele superficiale au 
aspectul de mici vezicule cu diametrul de 1 mm, grupate pe o zona 
cutanata. Se pot asocia cu localizari profunde. 

Malformatiile arterio-venoase au potential evolutiv foarte grav. 
Clinic se observa pete roşii, calde, extinse sau ca o tumefactie 
pulsatila, localizate frecvent pe urechi si pielea paroasa a capului. Pot 
aparea pusee evolutive dupa traumatisme, tentative terapeutice, la 
pubertate sau în sarcină. La o aceaşi persoană se pot asocia mai 
multe malformații. 

Tratamentul tumorilor vasculare. Majoritatea hemangioamelor 
regresează spontan şi nu necesită tratament. 

Tratamentul de primă intenție al hemangioamelor grave, 
evolutive şi ulcerate este corticoterapia generală cu prednison în doză 
de 2-3 mg/kgc/zi timp de câteva săptămâni sau luni în funcţie de 
răspunsul clinic. 

În unele cazuri pot persista sechele (cicatrici albe) şi tratamentul 
estetic poate fi indicat la copilul mare sau adolescent. 

Tratamentul angioamelor este individualizat în funcţie de forma 
clinica, dimensiune, vârstă:  crioterapie, radioterapie, injecții 
sclerozante intralezionale, embolizare, excizie chirurgicală (excizie- 
sutură, excizie-grefare), laserterapie, tratament medicamentos cu 
propanolol. De primă intenție este expectativa până la vârsta de 6 ani 
în vederea unei involutii spontane, cu exceptia angiomului plan care de 
cele mai multe ori nu involueaza. 

Angioamele venoase impun o contentie precoce având indicatie 
radioterapaeutic sau chirurgicală.  Malformaţiile  arterio-venoase 
necesita intervenţii chirurgicale complexe. Malformatiile limfatice se 
pretează la măsuri compresive, uneori intervenţie chirurgicală 


15.2. Dermatoze precanceroase 


Dermatozele precanceroase sunt manifestări cutanate 
patologice cu evoluție cronică, care posedă un risc statistic 
semnificativ de dezvoltare a unei tumori cutanate maligne. 

Din punct de vedere histopatologic prezintă o serie de caractere 
comune: 

- prezenta unor focare displazice; 
- prezenta unor anomalii citologice caracteristice celulelor maligne, 
cantonate strict intraepitelial, însoțite de un infiltrat inflamator 
limfoplasmocitar; 
- membrana bazala este mult timp respectata; 
- momentul virajului intr-o tumora franc maligna incepe o data cu 
depasirea membranei bazale. 

Clasificare: 
|. Dermatoze precanceroase ale tegumentului propriu-zis: 
- Dermatoze precanceroase provocate de agenții fizici: keratoză senilă, 
xeroderma pigmentosum, radiodermite, cicatrici postcombustionale, 
posttraumatice sau  post-inflamatorii (lupus tuberculos, lupus 
eritematos); 
- Dermatoze precanceroase provocate de agentii chimici (gudroane si 
arsenic); 
- Dermatoze precanceroase dezvoltate din focare disembrioplazice: 
nevii nevocelulari, epidermodisplazia veruciforma, neurofibromatoza 
Recklighausen, nevul sebaceu Jadasshon, boala Bowen; 
II. Dermatoze precanceroase ale mucoasei bucale: cheilita keratozica 
actinică cronică a buzei inferioare, leucoplazia, papilomatoza orală 
florida, diskeratoza congenitală; 
III. Dermatoze precanceroase ale mucoasei genitale: leucoplazia 
genitală, lichenul scleroatrofic, eritroplazia Queirat. 


Keratoza actinica (senilă) 


Afecţiunea este considerată o importantă stare precanceroasa 
datorită frecvenţei sale crescute, îndeosebi la vârstnici și la persoanele 
expuse îndelungat la acțiunea radiațiilor UV. Există o predispozitie 
individuală, uneori cu caracter familial, afecțiunea fiind mai frecventă la 
persoanele cu fototipuri | şi II. 

Clinic şi evoluţie. Se prezintă ca pete sau plăci uşor pigmentate, 
roz-gălbui, cenuşii sau brun deschise, rotund-ovalare, slab delimitate, 
cu diametrul între 0,5-1,5 cm şi suprafața uşor hiperkeratozică. În 
general leziunile sunt multiple având ca sediu electiv fata şi, mai rar, 
dosul mâinilor. În evoluție pot surveni modificări de hiperkeratoză, 
semne de inflamație, infiltrare sau fisuri, elemente care anunţă 
transformarea malignă, de regulă în carcinom spinocelular. 

Histopatologic este prezentă orto- şi parakeratoza, iar în 
epiderm sunt prezente celule anaplazice, pleiomorfe, cu nucleu 
neregulat şi hipercrom.. 

Tratament. Profilaxia are la baza evitarea expunerilor prelungite 
la soare, protecţie vestimentară, creme fotoprotectoare. Tratamentul 
propriu-zis constă în chimioterapie antitumorala topică (5-fluorouracil 

5%), imunoterapie (imiquimod), diclofenac sodic 3% topic, crioterapie, 
electrocoagulare superficiala sau excizie chirurgicala. 

Xeroderma pigmentosum 

Este o genodermatoza autozomal recesiva al cărei mechanism 
fiziopatologic este reprezentat de repararea deficitară a ADN-ului 
alterat de expunerea la radiaţiile UV. Manifestările clinice includ: 
fotosensibilitate  cutanată, pigmentatie oculo-cutanata,  xeroză 
tegumentară, neoplazii. 

Tratamentul consta în fotoprotectie tegumentară şi oculara 
(inclusiv fata de tuburile fluorescente), însoțită de excizia chirurgicală, 
criochirurgia sau electrocuagularea tumorilor maligne. 

Radiodermitele 

Apar datorită expunerii la energia radiantă: particule alfa, beta, 
gama, radiaţii X, electroni, neutroni, protoni. 

Radiodermita acută apare în primele zile de la expunere şi, în 
funcţie de gravitate, se împarte în mai multe grade: 

- gradul |: eritem şi edem, hiperkeratoză foliculară, alopecie tranzitorie; 
- gradul II: eritem, edem, veziculatie, alopecie permanentă; 

- gradul Ill: ulceratii cronice, sfacelare cu tendinţa la epitelizare extrem 
de redusă (sunt interesate dermul profund şi hipodermul). 

Radiodermita cronică se dezvolta datorită efectului cumulativ al 
unor doze mici şi repetate de energie radiantă în condiţii de 
profesionale sau medicale (terapeutic sau investigativ). 

Clinic, se prezintă ca placard atrofic, presărat de telangiectazii, 
fibroză subcutanata şi alternanța de macule hiperpigmentate si 
hipopigmentate. Frecventa transformarii maligne este de 10-30% din 
cazuri. Cel mai frecvent evolueaza in carcinoame spinocelulare. 

Tratament. Profilactic sunt indicate echipamentele de protectie 
şi supravegherea trimestrială pentru a surprinde momentul virajului. 
Curativ, se practica excizii chirurgicale sau crioterapie. 

Cicatricile 

Cicatricile vechi, vicioase, retractile, hipertrofice, apărute post- 
combustional, posttraumatic sau postinflamator, au potential de 
transformare maligna. Aceste cicatrici sunt adesea intinse, cu aparitia 
de ulceratii spontane. Orice ulceratie cronică apărută la nivelul 
acestora vă fi suspectă, impunând control histopatologic în sensul 
depistării precoce a unei eventuale transformări maligne. 
Transformarea maligna este atribuită lupusului tuberculos sau 
lupusului eritematos discoid. 

Keratozele de gudron şi arsenicale 

Clinic, keratozele de gudron se caracterizează prin elemente 
hiperkeratozice foliculare, foliculite, comedoane şi melanodermii, 
localizate mainil, antebrate, fata sau gât şi prezintă risc de 
transformare în carcinoame spinocelulare. În keratozele arsenicale se 

disting papule hiperkeratozice palmo-plantare sau placi 
leucokeratozice ale mucoaselor cu evoluție cronică şi posibilă 
transformare malignă. Tratamentul consta în diatermocoagularea sau 
exereza chirurgicală a leziunilor suspecte. 

Nevii nevocelulari 

Nevii nevocelulari sunt disembrioplazii circumscrise cutaneo- 
mucoase constituite din agregări de celule nevice sau melanocite. Cu 
excepția nevilor melanocitari congenitali, majoritatea apar la începutul 
copilăriei, deseori cu o creştere bruscă a numărului lor în timpul 
adolescenţei şi după arsurile solare. Mai pot debuta în sarcină, după 
tratament cu estrogeni, în episoadele acute ale lupusului eritematos 
sau, rareori, după chimioterapie citotoxică şi tratament imunosupresiv. 

Nevii melanocitari noi apar mai rar după vârsta de 20 de ani. 
Nevii melanocitari cu debut în copilărie sunt de obicei de de tip 
jonctional, cu proliferarea melanocitelor în grupuri la joncțiunea dermo- 
epidermică. Un nev compus are atât componenă dermică cât şi 
jonctionala. Prin maturare, componenta jonctionala poate să dispară, 
astfel ca melanocitele dintr-un nev intradermic sunt toate în derm. 

Clinic 

Nevii melanocitari congenitali sunt prezenţi la naştere sau apar 
în perioada neonatală şi au rareori mai puţin de 1 cm în diametru. În 
evoluție, unii nevi devin protuberanti şi păroşi, cu suprafața 
cerebriformă. Unele leziuni pot fi desfigurante prin suprafețele extinse 
pe care le ocupă. Nevii melanocitari congenitali prezintă un risc crescut 
de transformare malignă, în funcţie de mărimea lor (până la 10% la cei 
cu un diametru mai mare de 40 cm şi mai puţin de 0,5% la cei cu un 
diametru mai mic de 1,5 cm). Riscul de melanom pare să fie maxim în 
copilărie şi adolescenţă. 

Nevi melanocitari jonctionali sunt macule de forma aproximativ 
circulară. Culoarea variază de la maro la negru şi poate varia chiar în 
cadrul aceleaşi leziuni. Cei mai mulţi nevi melanocitari de pe palme, 
plante, organe genitale şi mucoase sunt de tip jonctional. 

Nevi melanocitari compuşi sunt noduli pigmentati de până la 1 
cm în diametru de culoare maro deschis sau închis. Majoritatea sunt 
netezi, dar cei mai mari pot fi cerebriformi sau chiar hiperkeratozici şi 
papilomatoşi şi pot prezenta fire de par. Histologic, sunt alcătuiți din 
teci şi cordoane de nevocite localizate la nivelul dermului papilar şi în 
dermul reticular superficial. 

Nevii  melanocitari  intradermici sunt asemănători  nevilor 
compuşi, dar sunt mai putin pigmentati sau pot avea culoarea pielii. 

Nevii Spitz (în trecut numiţi melanoame juvenile) sunt observați 
cel mai frecvent la copii. Se prezintă ca noduli solitari de culoare roşie, 
roz sau brună, cu diametrul maxim de 1 cm, localizati pe fata si pe 


236 


membre. Deşi sunt benigni, ei sunt deseori excizati datorită creşterii lor 
rapide ti dificultății excluderii unui melanom malign. 

Nevii albaştri sunt numiţi astfel datorită culorii gri-albastru; apar 
de obicei în copilărie şi adolescenţă și sunt de obicei solitari. 

Petele mongoliene se datorează pigmentului de la nivelul 
melanocitelor din derm; se caracterizează prin macule cenuşii 
localizate în zona lombosacrată la pacienţii cu sindrom Down, la copiii 
asiatici şi negri şi, de obicei, se estompează în timpul copilăriei. 

Nevii atipici pot apărea sporadic sau familial cu transmitere 
autozomal dominantă şi penetranta incompletă. Mutatia frecvenţa este 
la nivelul genei CDKN2A de pe cromozomul 9p21. Au forme bizare, 
contur policiclic sau neregulat şi colorit policrom. Apar pe zone mai rar 
afectate de nevi: organele genitale, membrele inferioare, fese, sâni sau 
scalp. Din punct de vedere histologic, se disting melanocite fusiforme, 
stelate, dispuse în cuiburi de-a lungul membranei bazale şi infiltrat 
inflamator cronic la nivelul dermului. 

Nevul Sutton (nevul cu halou) este un nev pigmentar cu halou 
acromic. Este mai des întâlnit la persoanele adulte. Haloul acromic se 
presupune a fi rezultatul unui răspuns imun împotriva melanocitelor. 
Necesită diferenţierea de un melanom malign. 

Diagnosticul diferențial al  nevilor  melanocitari include: 
melanoame maligne,  keratoze  seboreice,  lentigine,  efelide, 
hemangioame. 

Semnele clinice care anunţă transformarea nevului într-un 
melanom malign sunt: 

- creşterea nevului în suprafaţă şi mărime, margini neregulate, 
policromie; 

- modificarea culorii nevului; 

- apariția unor ulceratii spontane sau a unor hemoragii; 

- apariţia de leziuni satellite. 

Ultimile două semne se întâlnesc în melanomul malign în evoluţie. Se 
recomandă excizia chirurgucala si nu electroexcizia nevilor expuşi 
microtraumatismelor repetate completat cu examen histopatologic 

Neurofibromatoza Recklinghausen 

Este o genodermatoză complexă, transmisă autozomal 
dominant, caracterizată prin leziuni hiperpigmentare (pete cafe au lait) 
însoţite de o largă variate de tumori de dimensiuni şi configurații 
variabile, care se dezvoltă din elemente ale sistemului nervos central şi 
periferic. Între 30-50 de ani, pot să apară transformări maligne 
sarcomatoase (neurilemoame, fibrosarcoame) atât ale tumorilor 
cutanate, cât şi ale celor viscerale. 

Boala Bowen 

Apare după vârsta de 40 de ani pe dosul mâinilor, abdomen sau 
torace și se prezintă sub formă de plăci lenticulare cu contur neregulat, 

insotite de mici ulceratii acoperite de cruste; alteori imita o keratoza 
senila. 

Histopatologic prezintă caracterele unui carcinom în situ: 
polimorfism celular, mitoze atipice, diskeratoză, celule multinucleate; în 
derm se observă infiltrat inflamator limfocitar; membrana bazală este 
mult timp respectată. După mai multi ani ani are loc o proliferare 
invazivă cu apariția carcinomului spinocelular invaziv. 

Tratamentul consta în excizie chirurgicală, electroexcizie, 
ablatia cu laser, crioterapie sau aplicaţii locale de 5-fluorouracil. 

Eritroplazia Queirat 

Este o leziune precanceroasă care se dezvoltă pe un penis 
necircumscris, la nivelul glandului sau preputului. Evoluează lent în 
carcinom spinocelular şi invadarea structurilor profunde are loc după 
mai multi ani la bărbaţii imunocompetenti. La femei, leziunea 
precursoare echivalentă este de obicei boala Bowen, localizată la 
nivelul labiilor sau  perineului. Diagnosticul este confirmat 
histopatologic. 

Cheilita keratozică actinică cronică a buzei inferioare 

Clinic, pacienţii prezintă la nivelul buzei inferioare episoade 
repetate de cheilită descuamativă care se cronicizează. Semimucoasa 
buzei inferioare devine albicioasă, uşor reliefată. La palpare se simte o 
uşoară infiltratie papiracee. În evoluţie apar fisuri burjonante, formaţiuni 
nodulare care pot evolua în carcinom spinocelular 

Tratamentul presupune fotoprotectie, suspendarea fumatului, 
tratamentul paradontozelor, electrocoagulare, ablatii cu laser sau 
vermilonectomie, numai după o prealabilă confirmare histopatologică. 

Leucoplazia mucoasei orale 

Este o consecinţă a iritatiilor cronice complexe produse de 
fumat, deficit de vitamina A, sifilis, diabet, iritatii mecanice cronice (colti 
dentari), iritatii chimice (alcool, condimente), curenţi electrogalvanici 
sau cicatricil. 

Clinic, se prezintă ca o placă bine circumscrisă, alb-ivorie, 
reliefată, cu localizare pe mucoasa jugală, limbă sau creasta alveolară. 
Aproximativ 5% din cazuri se transforma în carcinoame spinocelulare 

Histologic se observa hiperkeratoză, hipergranuloză, acantoză, 
eventual diskeratoză; în dermul papilar este prezent un infiltrat 
inflamator cronic. 

Tratamentul constă in suspendarea fumatului, refacerea 
protezelor dentare instabile, asanarea focarelor dentare, excizie 
chirurgicală, electrocoagulare, ablatie cu laser. 

Papilomatoza orala florida 

Clinic. \ntereseaza suprafețe mari ale mucoasei şi se 
caracterizeaza prin numeroase eminente mamilate albicioase care nu 
se extinde pe semimucoasa buzelor, dar pot sa determine afectari 

secundare laringiene sau traheale. Poate degenera in carcinom 
spinocelular. 

Tratamentul este nesatisfacator; radioterapia si chimioterapia 
sunt ineficiente, iar exciziile chirurgicale sunt urmate de recidive. 

Diskeratoza congenitală 

Clinic şi evoluţie. Este o genodermatoză complexă caracterizată 
prin: modificări hiper- şi hipopigmentate reticulate, distrofii unghiale 
hipoplazice, leucokeratoza mucoasei bucale și pancitopenie. Debutul 
are loc în copilărie, cu eroziuni şi ulceratii ale marginilor laterale ale 
limbii şi gingiei (caracter recidivant). Bolnavii trăiesc rareori peste 50 
de ani, decesul survenind datorită carcinomului în 1/3 cazuri, 
leucozelor, hemoragiilor sau suprainfectiilor. 

Histologic se remarca  hiperkeratoză,  hipergranuloză si 
diskeratoză. 

Tratamentul se rezuma la excizia precoce a tuturor plăcilor de 
leucokeratoză orală. 

Leucoplazia mucoasei genitale 

Clinic. Poate afecta ambele sexe, aspectul clinic fiind similar cu 
cel înâlnit pe mucoasa bucală. Localizarea de electie este glandul si 
preputul, la bărbat si labiile mari, labiile mici şi introitul vaginal, la 
femeie. 

Histopatologic, se remarca prezența unor modificări 
leucoplazice la 25-50% din totalul cancerelor vulvare. 

Tratamentul consta în excizie chirurgicală sau electrocoagulare. 

Lichenul scleroatrofic vulvar 

Clinic şi evoluţie. A fost multă vreme confundat cu kraurozisul 
vulvar. Se caracterizează prin atrofie simetrică ce interesează clitorisul, 
labiile mici, regiunea perianala. 5% din cazuri se transforma în 
carcinom spinocelular 

Tratamentul se poate realiza cu aplicaţii locale de testosteron 
propionat 2%. Fisurile şi ulceratiile fără tendinţă la epitelizare vor fi 
obligatoriu biopsiate. 


15.3. Tumori cutanate maligne 


Carcinoamele cutanate sunt cele mai frecvente cancere ale 
adultului şi reprezintă 90% dintre cancerele cutanate. Incidenta lor în 
creştere este legată de creşterea duratei de viata şi de obiceiurile 
comportamentulale, în particular de expunerile repetate la soare si 
radiaţii ultraviolete artificiale. 

15.3.1. Carcinomul bazocelular 


Carcinomul sau epiteliomul bazocelular (CBC) este o tumora 
epiteliala care se dezvolta in epiderm, fiind localizat numai pe piele si 
niciodată pe mucoase. Prezintă numeroase forme clinice şi histologice 
şi se caracterizează printr-o evoluţie benignă, deoarece nu dă 
metastaze decât în cazuri excepționale. Aspectul malign se datorează 
caracterului distructiv local şi recidivelor. 

Este cea mai frecventă tumoră malignă a pielii, reprezentând 
30% din totalul cancerelor de piele şi 60-80% din totalul carcinoamelor 
cutanate. Raportul intre carcinomul bazocelular sic el spinocelular este 
de 3/1-4/1. Majoritatea debutează după vârsta de 50 ani şi se 
localizează îndeosebi cervico-facial. 

Etiologie. În dezvoltarea carcinomului bazocelular sunt implicaţi: 
- factori genetici: fototipurile | şi Il; boli genetice precum xeroderma 
pigmentosum, sindromul nevic bazocelular sau sindromul Gorlin-Goltz; 
- factori de mediu: radiaţii ultraviolete; anumite profesii (agricultori, 
constructori, marinari); vârsta înaintată; radiaţiile ionizante; substanţe 
chimice (arsenicul şi hidrocarburile); 

- imunodepresia. 

Clinic. Debutul insidios poate fi sub formă de: grăunte emisferic, 
translucid sau alb cenuşiu, de consistenţă elastică denumit perlă 
epitelială; nodul semidur, roz-roşiatic, acoperit de telangiectazii; 
eroziuni fără chenar perlat; macula eritematoasă sau eritemato- 
scuamoasă, keratozică sau erozivă sau placă palidă. 


Forme clinice 

Carcinomul bazocelular nodular 

Se prezintă sub formă de papulă sau nodul cu suprafaţa netedă, 
translucidă, cu telangiectazii. Leziunea se dezvoltă prin apariţia de noi 
perle dispuse în buchet sau liniar care se extind în periferie. Apariţia 
unei ulceratii centrale dă leziunii un aspect ombilicat cu posibilitatea 
apariţiei de hemoragii recidivante. Poate fi intens pigmentat punând 
probleme de diagnostic diferenţial cu melanomul malign. 

Carcinomul bazocelular cicatricial 

Este o placă rotunjită sau ovalară cu aspect geografic. Zona 
centrală este atrofo-cicatriciala, acoperită de scuame aderente. 
Caracteristic, periferia este alcătuită din perle translucide. 

Carcinomul bazocelular sclerodermiform 

Se prezintă ca o placă dură, alb-gălbuie, slab delimitată si 
deprimată, asemănătoare cu o cicatrice, greu sesizabila în absența 
ulceratiei. Evoluţia este lentă, cu extindere centrifuga. 

Carcinomul bazocelular superficial 
Are forma de placa plana, rosie, cu contur neregulat si marginita 


de un chenar foarte fin, format din mici perle adiacente, cu dimensiuni 
de 0,5-1 mm, uneori pigmentate. Placa este acoperita de scuame si 
cruste, putand in evolutie sa ulcereze. Evolutia este lenta, putand 
ajunge la dimensiuni de 5-10 cm. O forma superficiala este si 
carcinomul bazocelular eritematos. 

Carcinomul bazocelular ulcerativ 

Poate fi regăsit în evoluţia tuturor formelor clinice amintite 
anterior. Ulcerarea poate fi prezentă de la început sau apare în cursul 
evoluţiei tumorii. Ulceratia este extensivă cu distrugere tisulară 
profundă, distructia fiind favorizată de  localizările periorificiale: 
peribucal, perinazal, unghiul intern al orbitei, periauricular. 

Carcinomatoza bazocelulară 

Reprezintă o formă clinică aparte în care leziunile multiple sunt 
concomitente, noile leziuni apărând la interval scurt de timp. 


Evoluţia carcinomului bazocelular diferă de la o formă clinică la 
alta. Are în general o evoluţie lentă, de obicei de ani sau zeci de ani. 
Odată un carcinom bazocelular dezvoltat, riscul de recidivă este mare. 
Apariţia recidivelor tine de aspecte precum vechimea tumorii, 
tratamentul incomplet,  particularitățile anatomice sau vârsta. 
Metastazele sunt excepționale. 

Diagnosticul diferential este dependent de forma clinică si 
include multiple afecțiuni: nev melanocitar intradermic, carcinom 
spinocelular, moluscum contagiosum gigant, keratoacantom, veruci 
seboreice, melanom malign, morfee, cicatrici, psoriazis, eczeme, 
keratoză actinică. 

Paraclinic. Puncția bioptică pune în evidență celulele 
monomorfe cu nuclei intens bazofili, omogen colorați, fără nucleoli 
vizibili, cu citoplasma redusă cantitativ, grupate în mozaic, si anume in 
grămezi de câteva celule. Examenul histopatologic la parafina releva 
epiderm atrofiat sau ulcerat, gramezi celulare compacte, formate din 
celule bazofile, monomorfe, având la periferie o dispoziție în palisadă. 

Tratament. Tratamentul de electie este excizia chirurgicală care 
permite controlul histologic al marginilor tumorii. Alte opțiuni 
terapeutice includ: chirurgia Mohs, radioterapia, criochirurgia, 
electrocauterizarea leziunilor mici si superficiale, laserterapia, terapia 
fotodinamică, chimioterapia topică (5-fluorouracil), imunoterapia topică 
(imiquimod). 

15.3.2. Carcinomul spinocelular 


Are punct de plecare stratul spinos al epidermului si al epiteliului 
mucoaselor. Spre deosebire de carcinomul bazocelular, polimorfismul 
lui clinic este mai redus, survenind frecvent pe leziuni precanceroase si 
avand o evolutie mai rapida si potential invaziva. Incidenta este mai 
scazuta decat in cazul carcinomului bazocelular. Poate fi localizat 
oriunde pe tegument dar si pe semimucoase si mucoase. 80% din 
carcinoamele spinocelulare sunt localizate la nivelul extremității 
cefalice. 

Etiologie. În dezvoltarea carcinomului spinocelulare sunt 
incriminati diverşi factori: 

- leziuni preexistente: keratoze actinice, radiodermite, cicatrici, ulcere 
de gambă, lichen scleros genital, lichen eroziv bucal, leziuni mucoase 
produse de papilomavirusuri, leucoplazii; 

- expunerile cumulative la ultraviolete natural şi artificiale; 

- fototipurile cutanate | şi II; 

- papilomavirusurile umane (HPV); 

-  genodermatoze: xeroderma pigmentosum,  epidermodisplazia 
veruciformă, sindromul Ferguson-Smit; 

- radiaţiile ionizante, arsenicul, hidrocarburile halogene şi tutunul. 

Clinic. Poate debuta sub diferite aspecte: placă keratozică 
verucoasă, formaţiune papilomatoasă sau verucoasa, ulceratie cu 
bază şi margini îndurate, fisură, papulă, sau nodul pseudoinflamator cu 
evoluție relativ rapidă şi tendință la ulcerare. În evoluţie poate lua 
diverse forme clinice: nodul roşu, cu suprafața erodată, uşor 
neregulată, zemuinda sau ulcerată; ulceratie cu baza infiltrată si 
suprafața acoperită de cruste şi secretii gălbui; tumoră vegetantă sau 
burjonată care se prezintă ca o masă proeminentă, ulcerată, cu contur 
şi relief neregulat şi secretii fetide; placă keratozica uscată, verucoasa, 
de culoare cenuşie sau gălbuie care acoperă total sau parcelar o 
formaţiune tumorală. 

Evoluție şi prognostic. Evoluţia carcinomului spinocelular este 
agresivă prin infiltratie, fie de-a lungul vaselor şi nervilor ajungând la 
primul grup ganglionar, fie pe cale hematogenă la organele interne 
(plămân, ficat, creier). Frecvența metastazelor este de 2-3 % pentru 
CSC de buza sau dezvoltat pe keratoze actinice, de 20-25% pentru 
CSC survenit pe radiodermite sau pe cicatrici postcombustionbale şi 
de 40-50% pentru CSC genital. Rată mare de metastazare există şi în 
cazul localizării la nivelul mucoasei bucale. 

Factorii de prognostic nefavorabil sunt reprezentaţi de: 
localizarea la nivelul extremității cefalice; formele slab delimitate clinic 
şi histologic; dimensiuni mai mari de 1 cm în zonele cu risc crescut; 
imunosupresia; caracterul recidivant. 

Paraclinic. Aspectul histopatologic consta intr-o proliferare de 
celule de talie mare, organizate in lobuli sau travee anastomozate, cu 
dispoziţie anarhică. Celulele suferă o diferențiere epidermoida 
centripetă, celulele cele mai evoluate keratinizându-se în zona centrală 
a proliferărilor, cu formarea de globi cornoşi. Există numeroase mitoze 
şi atipii nucleo-citoplasmatice şi infiltrat inflamator. Tumora invadează 
mai mult sau mai puţin profund dermul şi chiar hipodermul. În funcţie 
de gradul de depăşire al membranei bazale şi de infiltrare se distinge: 
carcinomul în situ (boala Bowen sau eritroplazia Queirat), carcinomul 
microinvaziv şi carcinomul invaziv. 

Tratamentul de electie este excizia chirurgicală cu margini de 
siguranţă de minim 6 mm, metoda permiţând examenul histologic 
deignostic si asigurând excizia completa a leziunii. Chirurgia 
micrografică Mohs este recomandată pentru tumorile cu risc ridicat, în 
zone în care aspectul estetic este importnat. Alte abordări terapeutice 
includ radioterapia, electrocoagularea sau crioterapia. Chimioterapia 
este indicată în carcinoamele de dimensiuni mari pentru a reduce 
masa tumorală sau în carcinoamele metastatice sau inoperabile. 
Urmărirea pentru următorii 5 ani este recomandată pentru pacienții cu 
boli recurente şi pentru cei cu tumori cu risc ridicat. Tratamentul 
preventiv presupune îndepărtarea leziunilor  precanceroase, 
fotoprotectie 


15.3.3. Melanomul malign 


Melanomul malign (MM) reprezinta una dintre cele mai agresive 
forme de cancer prin faptul ca metastazeaza precoce pe cale limfatica, 
sanguina si nervoasa. Originea tumorii este melanocitul de la nivelul 
pielii sau mucoaselor. 

Factorul genetic (aproximativ 10% dintre cazuri sunt familiale) si 
expunerea la radiaţiile ultraviolete, atât naturale cat si artificiale, 
reprezintă principalii factori de risc. Incidenta este in continuă creştere 
şi este raportată la 12 cazuri la 100000 locuitori, iar prevalența este în 
jur de 1%. Afectează adulţii de vârstă medie, femeile fiind afectate mai 
fecvent, dar cu un prognostic mai bun. 

Clinic. Actualmente se consideră că majoritatea melanoamelor 
apar de novo în pielea aparent indemna (65-85%). În privința apariţiei 
pe leziuni preexistente acestea sunt reprezentate de: nevii nevocelulari 
comuni (risc scăzut), nevii nevocelulari atipici, nevii nevocelulari 
congenitali (doar cei giganți) şi lentigo malign. Clasic, au fost stabilite 
nişte criterii clinice de malignitate în cazul lesiunilor suspecte, 
denumite criteriile ABCDE: asimetrie, bordură indentată, culoare 
neuniformă sau mozaic coloristic, dimensiuni > 6mm şi caracter 
evolutiv. 

Forme clinice 

Melanomul nodular 

Reprezinta10-20% din totalul melanoamelor si se prezinta sub 
forma unui nodul in cupola sau usor boselat, cu diametrul cuprins intre 
5 mm şi câţiva cm. Apare de novo sau pe o leziune preexistenta. Este 
de la inceput invaziv iar ulcerarea spontana anunta un prognostic 
defavorabil. 

Melanomul extensiv in suprafata 

Reprezinta 60-70% din totalul melanoamelor. Debuteaza ca o 
mica leziune pigmentara. Initial prezinta extindere in suprafata luand 
forme si contururi neregulate, cu margini foarte bine delimitate, culoare 
omogenă sau neuniformă. Într-o etapă ulterioară devine invaziv se 
dezvoltă pe verticală, devenind reliefat şi invaziv în profunzime, similar 
melanomului nodular. 

Melanomul pe lentigo malign (melanoza Dubreuilh) 

Este frecvent la varstnici pe zonele fotoexpuse. Se prezinta ca o 
placă pigmentata, cu zone policromatice. Evoluează initial lent 
macular, iar la un moment dat apar noduli care marcheaza cresterea in 
profunzime a tumorii. 

Melanomul lentiginos acral 

Este reprezentat de o leziune maculara neomogen pigmentata, 
localizată palmo-plantar, la nivelul degetelor sau subunghial si 
afecteaza mai frecvent rasa neagra. 

Forme particulare 

Melanoamele amelanotice sunt rare si apar mai ales pe plante, 
simuland de obicei un granulom piogenic. Melanomul subunghial poate 
fi acromic in 20% din cazuri. Melanomul mucoaselor reprezinta 2-3% 
din cazuri si are prognostic nefavorabil; cel mai frecvent apare pe 
mucoasa vulvara. 

Melanomul metastatic 

Pacienţii care prezintă în timp scurt apariţia de multiple 
metastaze viscerale au o durată de supravieţuire foarte scurtă, 
indiferent de tratament (în medie 6-8 luni). 


Paraclinic. În mod curent, pe lângă investigaţiile biologice 
uzuale, se practica următoarele investigaţii: dermatoscopie; examen 
histopatologic; determinarea parametrilor de  microstadializare 
histopatologica (nivel Clark si indice Breslow); biopsia ganglionului 
santinelă (relevanta nu este clar stabilită); teste imunohistochimice: 
proteina S100, HMB-45, Mart-1( pentru situațiile în care examenul 
histopatologic este neconcludent) si investigații imagistice (CT, RMN, 
PET scan, ecografie cutanată). 

Histopatologic se caracterizează prin melanocite dispuse sub 
forma de teci, plaje, travee si structuri alveolare între care apar fante si 

fisuri la nivel jonctional; celule poligonale (cuboide sau poliedrice) de 
talie medie cu nuclei mari, hipercromi, ovoizi sau neregulati, cu 
nucleolul proeminent, celule alungite sau fuziforme grupate in 
fascicule, celule balonizate şi celule monstruoase; încărcarea melanică 
este variabilă. Imunohistochimia este pozitivă pentru proteina S100, 
HMB-45 şi Mart-1. 

O variantă histologică este melanomul desmoplastic, alcătuit din 
celule fibroblastoide dispuse într-o stroma fibroasă densă, cu risc 
crescut de recidiva, datorită marginilor imprecis delimitate, infiltratiilor 
şi caracterului frecvent acromic care intârzie diagnosticul. 

Indicele Breslow reprezintă grosimea maxima a tumorii, 
exprimată în mm, de la nivelul stratului granulos până la cel mai 
profund nivel: grosime sub 0,76 mm -— risc de metastazare 1% în 
primul an; grosime 0,76-1,5 mm — risc de 6%; grosimea între 1,6-4 mm 
— risc de 19%; grosimea peste 4 mm se asociază cu un risc de 
metastazare de peste 30%. 

Indicele Clark reprezintă nivelului de invazie a tumorii în 
profunzime şi clasifică extensia în cinci stadii: 

- |: proliferare strict intraepidermica; 

- II: invazie discontinuă în dermului papilar; 

- III: dermul papilar este invadat în întregime; 
- IV: invazia dermului reticular; 

- V: invazia hipodermului. 

Metastazare. Diseminarea se poate face pe cale limfatică 
(metastaze ganglionare regionale), sanguină (metastaze viscerale în 
ficat, plămân, creier, oase) sau prin contiguitate. 

Diagnosticul diferenţial trebuie făcut îndeosebi cu alte tumori 
pigmentate mult mai frecvent întâlnite decât melanomul: 

- nevii atipici au aspecte asemănătoare melanomului incipient; 

- keratoza sboreică are suprafața mată, margini bine delimitate şi 
conţine pe suprafață mici graunti albicioşi; 

- carcinoamele bazocelulare pigmentate sunt recunoscute datorită 
aspectului perlat translucid; 

- histiocitofibromul pigmentat apare la palpare ca o pastilă; 

- angiomul trombozat poate simula un mic melanom nodular; 

- hematomul subunghial; 

- granulomul piogenic. 

Prognostic. Diagnosticul precoce şi excizia corectă reprezintă 
cheia prognosticului. În prognosticul şi riscul de metastazare ale 
melanomului sunt implicaţi factori multiplii: 

- sexul: femeile prezintă un nivel de supraviețuire superior bărbaților; 
- vârsta avansată, corelată cu o scădere a apărării imunitare, ar 
favoriza evoluţia mai rapidă a bolii; 

- localizarea pe trunchiul, cap, gat sau acral se asociaza cu evolutie 
mai agresiva; 

- grosimea tumorii (indicele Breslow): supravietuirea la 5 ani a 
pacienţilor cu melanom cu grosimea mai mica de 0,76 mm este 
estimata la 95%, pe cand cea a pacientilor cu grosimea melanomului 
de 4 mm sau mai mult este de 45%; 

- nivelul de invazie (indicele Clark) este invers proportional cu durata 
supraviețuirii; 

- ulceratia tumorii este un factor de prognostic nefavorabil. 


Tab.15.1. Clasificarea TNM a melanomului malign. 





Stadiu Stadiu clinic Stadiu histopatologic 
0 Tis No Mo Tis No Mo 
IA Tia E i T1a/<imm “ 
IB T1b i : T1b A 
T2a 5 i T2a/1-2 mm i - 
HA T2b j i T2b j i 
T3a i T3a/2-4 mm j i 
IIB T3b É i T3b £ : 
T4a i 3 T4a/>4 mm i i 
IIC T4b “ “ T4b a | 
III Orice N1,N2, “ 
T N3 
IHA T1-4a N1a, 2a 
IIb T1-4b Nia, 2a 
T1-.4a Nib, 2b, 
2c 
IIIc T1-4b N1b-2b 
IV Orice Orice Orice Orice Orice Orice 
T N M T N M 





Tratament 

Tratamentul de electie este cel chirurgical si presupune excizia 
chirurgicala completa a leziunii, cu margini de siguranta (1 cm pentru 
melanoamele < 1 mm, 1-2 cm pentru cele cu grosime de la 1 pana la 2 
mm, 2 cm pentru melanoamele intermediare de 2-4 mm si 3 cm pentru 
melanoamele groase > 4 mm) in profunzime pana la fascia musculara 
profunda. Biopsiile de suparafata (shave) si punctiile bioptice nu sunt 
recomandate, însă pot fi efectuate în cazul în care leziunea este într-o 
zonă cosmetic sensibilă. 

Identificarea ganglionului santinelaé se practică prin 
limfoscintigrafia preoperatorie sau  intraoperator, cu ajutorul 
coloranților. Rolul nodulului santinelă în depistarea metastazelor 
nodale oculte rămâne sub semnul întrebării. Nodulul santinelă 
reprezintă cel mai apropiat şi de multe ori primul nodul local în drenajul 
limfatic a tumorii. Este excizat şi examinat histologic pentru metastaze, 
inclusiv micrometastaze. Dacă acestea se detectează, întregul bazin 
de noduli limfatici este eliminat. Deşi cunoaşterea statusului nodulului 
limfatic santinelă al unui pacient ajută la definirea prognosticului, 
acesta oferă puţine beneficii clinice în ceea ce priveşte supraviețuirea. 

Chimioterapia se recomandă în stadiile II-Ill şi include 
monoterapia cu dacarbazină şi polichimioterapia cu: dacarbazină, 
nitrozuree, alcaloizi de vinca şi cisplatină. 

Imunoterapia are rol adjuvant cuprinde: interferon a2b conform 
protocoalelor internationale, interleukina-2, vemurafenib (direcționat 
specific împotriva mutatiei BRAF V600), recent aprobat FDA, 
ipilimumab (anti CTLA-4). 

Singurul tratament eficient în melanom este cel profilactic şi 
anume informarea populaţiei cu privire la riscul expunerii la soare şi 
excizia chirurgicală a oricărei leziuni pigmentare suspecte nou apărute 
sau care îşi modifică rapid aspectul. 


15.4. Limfoame şi pseudolimfoame 
15.4.1. Limfoame cutanate 


Limfoamele reprezintă  proliferări clonale progresive ale 
limfocitelor B, T sau/şi ale celulelor NK în diferite stadii de diferenţiere. 
Termenul „limfom” descrie un grup heterogen de afecţiuni maligne cu 
morfologie şi prognostic diferit. Limfoamele sunt împărţite în două mari 
categorii: boală Hodgkin şi limfoame non-Hodgkin. Aproximativ 85% 
din totalul limfoamelor sunt incluse în a doua categorie. Majoritatea 
limfoamelor non-Hodgkin au la origine limfocitul B (85%) și doar 15% 
derivă din limfocitul T sau NK. 

Limfoamele cutanate (LC) primare reprezintă un grup heterogen 
de afecțiuni maligne ale sistemului imun cu tropism particular pentru 
țesutul cutanat şi spectru larg de caracteristici clinice, histologice şi 
imunofenotipice. LC primare apar pe piele, sunt limitate numai la acest 
nivel la momentul diagnosticului şi des rămân cantonate la acest nivel 
o perioadă îndelungată de timp. Limfoamele cuanate reprezintă, după 
cele gastrointestinale, cel mai numeros tip de limfoame non-Hodgkin 
extranodale. Majoritatea au la origine limfocitul T sau celula NK (77%) 
și numai 23% derivă din limfocitul B. 

Clasificarea limfoamelor cutanate primare 

Clasificarea limfoamelor a evoluat mult in ultimii ani datorita 
progreselor făcute in înțelegerea comportamentului clinic, 
morfopatologic şi imunofenotipic. 


Tab.15.1. Clasificarea tumorilor țesutului limfatic WHO, ed4 
2008. 





Neoplasme mature cu celule T/NK 

Micozis fungoides (MF) 

Variante de micozis fungoides: 
Micozis fungoides foliculotropic 
Reticuloza pagetoidă 
Granulomatous slack skin 

Sindromul Sezary 

Limfomul/leucemia cu celule T, al adultului 

Afectiuni cutanate limfoproliferative ale celulelor T CD30+ 
Limfomul cutanat primar cu celule mari anaplazice 
Papuloza limfomatoidă 

Limfomul subcutanat cu celule T panniculitis-like 

Limfomul extranodal cu celule NK, tipul nazal 

Limfomul hydroa vacciniforme-like 

Limfomul cutanat primar periferic T celular, subtipuri rare 
Limfomul cutanat primar cu celule T CD8+ epidermotropic agresiv 
Limofmul cutanat primar pleomorf cu celule T CD4+ mici/medii 
Limfomul cutanat primar cu celule T gamma-delta pozitiv 

Neoplasme mature cu celule B 

Limfomul extranodal de zona marginală al țesutului limfoid asociat 

mucoaselor 


Limfomul cutanat primar cu celule B de centru folicular 
Limfomul cutanat primar difuz cu celule B al membrului inferior 
Limfomul difuz cu cu celule B mari, NOS (nespecificat altfel) 
Limfomul intravascular difuz cu celule B 





Micozis fungoides 

Micozis fungoides (MF) prezintă un grup de limfoame cutanate 
cu celule T (LCTC) epidermotropice şi este caracterezat prin 
prolifirarea malignă a limfocitelor mici şi medii cu nucleu cerebriform. 
MF este cel mai comun tip de LCTC, reprezentând 50% din toate 
limfoamele cutanate primare. 

Patogenie. MF apare prin expansiunea clonală a limfocitelor 
helper CD3+/CD4+, (CD45RO+)/CD8- care prezintă în mod normal 
tropism pentru tegument. Celulei maligne îi lipsesc de obicei antigenii 
care se găsesc în mod normal la nivelul limfocitelor T normale, cum ar 
fi: CD2, CD5, CD7. 

Clinic. Afectează de obicei populaţia adultă şi are evoluţie 
clinică indolenta cu progresie lentă, de ani sau chiar decenii, de la 
macule pană la plăci infiltrate şi eventuale tumori. La unii pacienţi se 
poate observa afectarea ganglionară şi a organelor viscerale în stadiile 
avansate ale bolii. Leziuniile cutanate se localizează cu predilecție la 
nivelul fetelor interne ale brațelor şi coapselor, fetelor laterale ale 
trunchiului, fese şi altele zone ale corpului protejate de razele solare. 
Pacienţii aflați în stadiul tumoral de obicei prezintă o combinaţie a 
leziunilor: macule, plăci și tumori, deseori ulcerate. 

Clasificarea clasică, descrisă de Alibert și Bazin cuprinde trei 
stadii clinice: stadiul de pete eritematoase, stadiul de plăci infiltrate 
circumscrise și stadiul tumoral. Manifestările viscerale ale micozisului 
fungoid se întâlnesc în fazele avansate ale evoluției. Sunt interesate 
mai ales splina şi ficatul, mai rar tractul gastro-intestinal şi sistemul 
nervos central. 


Forme clinice 

În afară de tipul clasic au fost descrise mai multe variante 
diferite din punct de vedere clinic şi/sau morfopatologic, dar 
majoritatea au comportament similar cu forma clasică; numai trei 
subtipuri au caracteristici clinicopatologice deosebite: foliculotropic, 
reticuloza pagedoidă şi granulomatous slack skin. 

MEF foliculotropic 

Este o variantă caracterizată prin prezența unor infiltrate 
foliculotropice care nu afectează epidermul. Apare de obicei în zona 
gâtului si capului. Majoritatea cazurilor prezintă degenerarea 
mucinoasă a folicului pilos. Leziunile sunt asociate adesea cu alopecie, 
uneori cu mucinoree. Plăcile infiltrate la nivelul spranceneor cu 
alopecie asociată reprezintă un simptom foarte caracteristic al aceastei 
forme de MF. Pruritul este sever şi se complică de obicei cu infecții 
bacteriene. 

Reticuloza pagetoidă 

Este un limfom cu celule T cu puternic epidermotropinsm, care 
clasic a fost împărţit în două variante clinice: varianta localizată 
Woringer-Kolopp, caracterizată prin prezenţa unei plăci psoriaziforme 
sau hiperkeratozice persistente cu localizare acrala şi varianta 
diseminată Ketron-Goodman, mult mai agresivă. Aceasta din urmă 
este reclasificată ca limfom cutanat cu celule T epidermotropic citotoxic 
CD8+. 

Granulomatous slack skin 

Este un limfom rar intalnit, caracterizat prin dezvoltarea lenta de 
pliuri cutanate de consistenta laxa in zonele de flexie ale articulatiilor 
mari ale corpului. Dezvoltarea pliurilor se face pe o zona bine 
delimitată. Majoritatea pacienţilor prezintă o evoluţie indolenta a bolii. 

O treime din pacienti asociaza acest limfom cu limfomul Hodghin sau 
cu tipul clasic de micozis fungoides. 

Histopatologie. În stadiul leziunilor nespecifice, al eritemului 
premicozic, epidermul este normal sau uşor atrofic. În stadiul de plăci 
infiltrate circumscrise, se observă deja tabloul clasic al micozisului 
fungoides: epidermul este uşor acantotic, cu zone de parakeratoza 
focală; în epiderm se observă numeroase limfocite mici sau medii, cu 
nuclei care prezintă circumvolutii; unele dintre limfocite sunt agregate 
cu celule Langerhans şi keratinocite  necrotice constituind 
microabcesele Pautrier. În stadiul tumoral, infiltratul dermal devine tot 
mai difuz, ocupând întregul derm şi chiar țesutul subcutanat iar o dată 
cu aceasta se pierde şi epidermotropismul celulelor atipice. 
Imunohistochimia prezintă un fenotip asemănător limfocitelor T mature 
(UCHL1/CD45ro+, CD3+, CD2+, CD5+) dar cu fenotip restricționat 
CD4+ şi CD8-. 

Tratament. Micozis fungoides poate beneficia de multiple 
opţiuni terapeutice recunoscute, cu răspuns variabil la terapie în 
funcţie de stadiu. Posibilităţile terapeutice ale micozisului fungoides și 
variantelor sale sunt descris în tabelul 15.2. 


Sindromul Sezary 

Reprezintă un limfom malign cutanat rezultat din proliferarea 
unor celule T neoplazice cu nuclei cerebriformi. Se caracterizează prin: 
eritrodermie;  limfadenopatie generalizată; prezența  limfocitelor 
cerebriforme în sângele periferic, ganglioni şi piele (celule Sezary) plus 
unul sau mai multe din criteriile următoare: minim 1000 de celule 
Sezary/mm$; anomalii imunofenotipice (pierderea uneia sau mai multor 
antigeni prezenţi pe limfocitul T normal); raport CD4/CD8 mai mare de 
10 și evidenţierea celulelor T clonale în sângele periferic. 

Clinic. Întregul tegument este afectat încă de la început, 
adenopatia generalizată apare precoce iar afectarea hepatică şi 
splenică au loc în fazele avansate ale bolii. Pacienţii cu sindrom 
Sezary pot prezenta anumite semne cutanate discrete care orientează 
diagnosticul clinic: edem facial şi palpebral, ectropion, keratodermie 
palmo-plantară şi alopecie difuză. Tegumentul nu este numai 
eritrodermic ci şi uşor infiltrat şi împăstat, iar eritrodermia se poate 
însoţi de hiperpigmentatie. Unghiile prezintă liniile Beau şi au aspect 
lăcuit datorită pruritului sever şi gratajului. 

Histopatologie. Stabilirea diagnosticului impune  prelevări 
bioptice multiple, din localizări diferite şi repetarea acestora în decursul 
evoluţiei. Caracteristică este prezenţa limfocitelor T atipice cu nuclei 
cerebriformi (celule Sezary) atât în tegument cât şi în sângele periferic, 
limfoganglioni şi măduva osoasă hematogenă. Celule Sezary sunt 
celule T neoplazice cu fenotip de celulă T helper de memorie (CD3+, 

UCHL1/CD45ro+, CD2+, CD5+, CD4+, CD8-) care pierde expresia 
CD7 (CD7-). CD26 este de asemenea negativ. 

Tratamentul de primă intenţie este reprezentat de: PUVA + IFN, 
fotoforeză extracorporeală, nitrogen mustard. Tratamentul secundar se 
face cu: bexaroten, clorambucil/corticosteroizi, metotrexat în doză 
mică, polichimioterapie, denleukin difitox, iradiere superficială cu flux 
de electroni. 


Tab.15.2. Tratamentul micozisului fungoides. 
IA PUVA Bexarotene gel 
Corticosteroizi topici 
Nitrogen mustard 
UVB 
Radioterapie 


IB-IIA | PUVA IFN intralezional 
Nitrogen mustard Corticoterapie topică 
Bexarotene gel sau PUVA 


+ retinoizi 
Bexarotene oral 


nd 5 mini ni il 
Nitrogen mustard 
PUVA + IFN alfa Bexarotene oral 
Nitrogen mustard lradiere superficială cu flux 
Fotoforeză extracorporeală de electroni 
Clorambucil/corticosteroizi 
Metotrexat în doză mică 
PUVA + IFN alfa Bexaroten oral 
Fotoforeză extracorporeală lradiere superficială cu flux 
Alemtuzumab de electroni 
Metotrexat Clorambucil/corticosteroizi 
Denileukin difitox Radioterapie 
PUVA + IFN alfa Polichimioterapie 
Clorambucil/corticosteroizi 
Radioterapie sau iradiere 
superficială cu flux de electroni 

15.4.2. Pseudolimfoame cutanate 


Pseudolimfoamele sunt proliferari limfocitare reactive, localizate 
sau diseminate, aparute ca raspuns la diferiti stimuli. Au fost utilizati 
mai multi termeni pentru a descrie aceste proliferari, cum ar fi 
hiperplazia limfoida benigna sau infiltrate limfocitare cutanate benigne, 
dar nici unul nu este ideal. S-a convenit că termenul de 
pseudolimfoame atribuit acestor tulburări este cel mai simplu şi mai 
satisfăcător. Problema este că un număr indefinit de boli inflamatorii 
pot mima limfoamele, fie datorită aspectului clinic, fie al celui 
histopatologic. Confuzia între pseudolimfoame şi adevăratele limfoame 
cutanate poate apărea foarte uşor dacă un material bioptic este trimis 
morfopatologului fără un istoric adecvat al evenimentelor recente, cum 
ar fi ingestia de medicamente sau infestarea cu Sarcoptes scabiae. 

Pentru unele pseudolimfoame manifestările clinice şi etiologia 
sunt clar definite, de exemplu limfadenoza benignă cutanată asociată 
infecţiei boreliene. În majoritatea cazurilor însă, etiologia lor nu poate fi 
determinată. Apare o reacţie inflamatorie intensă (pseudo- 
limfomatoasă) la diverşi stimuli precum: muşcături de insecte, injecții 
cu alergeni, iritatii fizice sau bacteriene, substanțe chimice, 
medicamente. 

Pseudolimfoamele sunt clasic împărţite în forme cu celule B şi 
forme cu celule T, în funcţie de tipul celular predominant. În 
pseudolimfoamele cu celule T în jurul vaselor şi al structurilor anexe se 
observă un aspect „sleevelike” (în mânecă), pe când în 
pseudolimfoamele cu celule B apare un aspect folicular, cuoscut şi ca 
hiperplazie limfoidă foliculară. Pe lângă microscopia de rutină, un rol 
important în diagnostic îl au imunohistochimia şi studiile moleculare. 
Detectia celulelor T sau B monoclonale pledează pentru limfom, dar 
clonalitatea nu poate fi considerată un marker inechivoc de malignitate. 
Chiar şi aceste investigaţii de fineţe au o valoare relativă, ele neputând 
tranşa limita malign/benign ci doar îndrumă clinicianul spre unul dintre 
aceşti poli. Diagnosticul final trebuie susținut de corelatiile clinico- 
patologice şi nu poate fi bazat pe un singur criteriu. Unele limfoame 
cutanate au evoluție îndelungată sau benignă, astfel încât un 
diagnostic de certitudine nu se poate pune decât după o urmărire 
îndelungată. 

Tab.15.3. Clasificarea pseudolimfoamelor dupa Cerroni. 
Reticuloidul actinic Micozis fungoides/ sindrom 
Dermatita de contact limfomatoida Sézary 
Reactii limfomatoide la 
medicamente, tip celular T 
Pseudolimfomul solitar cu celule T 
(,micozis fungoid unilezional”) 

Keratoza lichenoida („limfomatoidă”) 

Dermatita purpurica pigmentata 

lichenoida 

Lichenul scleros 

Infiltrate limfoide atipice (CD30+) | Papuloza limfomatolidă/ 
associate cu: Limfomul anaplazic cu celule 
Orful si nodulii mulgatorilor mari CD30+ 

Herpes simplex 

Moluscum contagiosum 

Reactii la artropode (inclusiv scabia 

nodulara) 


Paniculita lupica | Limfomul subcutanat cu cel. T 


Limfocitoma cutis Limfoame cu cel. B: 
Limfomul folicular 
Limfomul B de zona marginala 
Limfomul B cu celule mari 


Reactii limfomatoide la Limfomul folicular 
medicamente, tip celular B Limfomul B de zona marginala 
Pseudolimfoame post-vaccinuri 

Pseudolimfoame dupa tatuaje 

Pseudolimfoame cauzate de terapia 

cu Hirudo medicinalis 


Sifilisul secundar 

celule B 
Pseudotumori inflamatorii 
E U) Limfomul B de zonă marginală 


Tratamentul pseudolimfoamelor este în general neagresiv. Dacă 
se identifică agentul cauzal, acesta poate fi tratat specific (de exemplu 
antibiotice pentru infecția borreliană) sau evitat (îndepărtarea 
alergenilor de contact). Leziunile solitare de multe ori sunt excizate în 
scop diagnostic. 

15.5. Sindroame paraneoplazice 


Sindroamele paraneoplazice reprezinta totalitatea manifestarilor 
asociate unui proces malign intern. Manifestarile cutanate pot fi foarte 
valoroase in semnalizarea unui cancer, inaintea aparitiei oricarei alte 
simptomatologii. Acestea sunt prezente la 7-15% dintre pacientii care 
au neoplazii interne. 

Caracteristici ale dermatozelor paraneoplazice: 

- ambele afectiuni debuteaza aproximativ in acelasi timp si au o 
evolutie paralela; 

- in cazul sindroamelor, nici debutul si nici evolutia fiecarei afectiuni nu 
sunt dependente una de alta; 

- o tumora specifica are o manifestare cutanata specifica; 

- dermatoza nu este obişnuită în cadrul populaţiei generale; 

- exista o frecventa ridicata a asocierii celor doua afectiuni. 

Acanthosis nigricans 

Se caracterizează prin hiperpigmentarea si papilomatoza 
pliurilor de flexie. Dand la o parte cauze ca obezitatea, sindromul 
metabolic sau unele medicamente (acidul nicotinic), o alta cauza 
importantă este o neoplazie, mai ales în sfera abdominală, de regula 
adenocarcinoame gastrice. 

Erytema gyratum repens (eritemul concentric 

Se refera la un eritem cutanat cu dispozitie in nervuri de lemn. 
Neoplazia maligna asociata este de regula bronhopulmonara. Leziunile 
sunt localizate pe trunchi si se deplasează zilnic cu 1-2 cm, lăsând în 
urmă o descuamare fină. 

Hipertricoza lanuginoasă dobândita 

Reprezintă creşterea excesivă şi răspândită a părului de tip 
lanugo. Cele mai frecvente neoplasme subiacente includ cancerul de 
san, de col uterin, colorectal şi cancerul vezicii urinare. 

Eritemul necrolitic migrator 

Este un eritem figurat cu margine crustoasa migratoare. Cand 
este prezent alaturi de anemie, stomatita, scadere in greutate si diabet 
semnaleaza prezenta unei tumori pancreatice secretoare de glucagon 
(glucagonom). 

Sindromul Bazex 

Este o eruptie papulo-scuamoasa situata la nivelul degetelor, 
urechilor si nasului, intalnita in tumorile tractului respirator superior. 

Dermatomiozita 

Aproximativ 30 % dintre adultii cu dermatomiozita au o afectiune 
maligna subiacenta: cancer ovarian si mamar, cancer rectal, 
mezotelioame peritoneale, limfoame. 

Tromboflebita migratorie 
A fost asociata cu cancerul de pancreas, bronho-pulmonar, 


hepatic, intestinal. Cauza ar fi starea de hipercoagulabilitate indusa de 
neoplazie. 

Ihtioza dobândită 

Poate avea multiple cauze subiacente, dar întotdeauna trebuie 
exclusă o malignitate, în special limfomul Hodkin. 

Afectiuni genetice 

Un exemplu este sindromul Muir-Torre în care adenoamele 
sebacee multiple sunt acompaniate de cancere viscerale neagresive. 

Dermatoza neutrofilică febrilă acută (sindromul Sweet) 

Se manifesta prin plăci eritemato-edematoase aociate triadei 
febră, VSH crescut şi neutrofilie. Este asociat mai ales cu 
sindroamele mieloproliferative, mai frecvent cu leucemia mieloidă 
acută. 

Pemfigusul paraneoplazic 

Este clinic asemănător pemfigusului vulgar, dar prezintă mai 
multe ulceratii la nivelul mucoasei, care sunt extensive şi persistente. 
Este asociat cu tumorile mieloproliferative şi cu carcinoamele 
subiacente. 

Eritrodermia 

Este o dermatită exfoliativă, cu manifestări clinice dramatice, 
caracterizate prin eritem întins şi exfoliere cutanată. Eritrodermia se 
asociază mai frecvent cu limfoame şi leucemii, dar şi cu cancere 
hepatice, pulmonare, tiroidiene, prostatice. În eritrodermia para- 
neoplazica manifestările cutanate apar frecvent înaintea diagnosticării 
procesului malign. 

Semnul Leser-Trelat 

apare cel mai adesea la pacienţii cu adenocarcinom gastric sau 
de colon, dar şi în numeroase malignitati hematopoietice, cancere de 
san, plămân, ovar sau uter. Pruritul asociat este întâlnit la multi 
pacienţi, iar cel mai adesea keratozele seboreice apar pe trunchi. 

Reticulohistiocitoza multicentrică 

Se manifesta prin papule violacee şi noduli, cu localizare pe 
mâini, genunchi, umeri, coapse, coate, picioare. În 50% din cazuri 
apare o artrită mutilantă, cu scurtarea degetelor. Cancerele care se pot 
asocia sunt adenocarcinomul pancreatic, cancerul pulmonar cu celule 
scuamoase şi melanomul metastatic. O treime dintre pacienţi au 
simptome constituţionale, cuprecum scădere ponderală, astenie sau 
febră. Boala pare sa fie rezultatul efectelor distructive ale 
proteinazelor. 

15.6. Mastocitoze 


Mastocitozele sunt proliferari ale mastocitelor in diverse organe, 
de regula normale morfofunctional. Majoritatea mastocitozelor sunt 
localizate la nivel cutanat (peste 90% din cazuri) si debuteaza in 
copilărie. Simptomele şi semnele clinice se datorează acumulării 
acestor mastocite derivate clonal în diferite ţesuturi, incluzând măduva 
osoasă, pielea, tractul gastrointestinal, ficatul şi splina. 

Patogenie. Mastocitele sunt localizate în țesuturile conjunctive şi 
joacă un rol important în apărarea acestor țesuturi. Prin eliminarea de 
mediatori precum histamina, mastocitele atrag alti mediatori ai 
inflamatiei în zonele unde sunt necesari. Deoarece se adună în jurul 
plăgilor, mastocitele joacă un rol în vindecarea lor. Cercetătorii cred că 
acestea au un rol şi în angiogeneză. Mastocitele exprimă la suprafață 
c-kit care pare a fi important pentru proliferarea mastocitelor şi 
inhibarea receptorului tirozin kinazei. 


Mastocitoza cutanată 

Mastocitoza maculo-papuloasa (urticaria pigmentară) 

Reprezintă forma cea mai frecventă de mastocitoză cutanată şi 
descrie diferitele condiţii în care pielea şi, ocazional, alte țesuturi, 
conţin celule mastocitare în exces. Clinic, se observă numeroase 
macule şi maculo-papule de culoare roz-violacee sau brună. Afectarea 
cutanată este pruriginoasă. Frecarea leziunilor determină urticarie şi 
eritem (semnul Darier). Leziunile cutanate pot fi însoţite de manifestări 
sistemice precum flushing, cefalee, dispnee, palpitatii şi manifestări 
gastro-intestinale 

Mastocitomul 

Se prezintă ca o papulă pruriginoasă solitară de culoare roz sau 
maro, care nu asociază manifestări sistemice. 

Mastocitoza juvenilă 

Este cel mai obişnuit tip şi se caracterizează prin numeroase 
papule roz sau maro care se dezvoltă pe trunchi şi membre. Nu există 
afectare sistemică, iar această stare este deseori confundată cu nevii 
melanocitari multipli. 

Mastocitoza cutanată difuza 

Este rară şi observată mai ales la copii, fiind caracterizată de 
urticarie persistenta demografic care apare după mici frictiuni. Pielea 
este difuz infiltrată cu celulele mastocitare, care produc un aspect 
îngroşat asemănător pielii de porc. Măduva osoasă, ficatul şi splina pot 
fi implicate. Eritemul este comun. Decesul datorat eliberării masive de 
histamină constituie un risc real. Ameliorarea spontană apare de 
obicei. 

Mastocitoza adultului 

Se caracterizeaza prin maculele telangiectatice roz sau maro 
care apar la adultul tanar si se pot raspandi pe tot corpul. Ficatul, 
splina si oasele sunt implicate in pana la 20% din cazuri, dar 
caracteristicile sistemice sunt neobişnuite. Nivelurile serice ale triptazei 
se corelează cu masa celulele proliferate. 


Mastocitoza sistemica 

Este o afecţiune clonală a mastocitelor şi a precursorilor 
acestora. Mastocitoza sistemică este caracterizată de infiltrarea 
mastocitelor în organele extracutanate. Simptomele sistemice pot 
apare sub orice formă. Cea mai comună este erupția, cea mai 
dramatică este reacţia anafilactică cu sincopă şi şoc. 

Alte simptome cuprind durerea epigastrică datorită ulcerului 
peptic, greata, vărsăturile, diareea cronică, artralgiile, durearea osoasă 
şi modificări  neuropsihiatrice (iritabilitate, depresie).  Infiltrarea 
mastocitară hepatică şi splenică determină hipertensiune portală cu 
ascită. Anemia şi coagulopatia pot fi prezente. Simptomele digestive 
sunt precipitate de unele medicamente. Pacienţii pot prezenta semne 
de urticarie dacă boala este asociată cu afectarea cutanată. Pruritul şi 
eritemul sunt asociate cu anomaliile cutanate. Boala tinde să fie 
asociată cu un număr de afecţiuni hematologice: sindroame 
hipereozinofilice, gammapatii monoclonale, leucemie cu celule 
păroase, limfoame, policitemia vera, trombocitemia primară. 


Paraclinic. Evaluarea hematologica periferică poate arăta 
anemie, leucopenie, trombocitopenie, limfopenie, cea mai întâlnită fiind 
anemia. Măsurarea N-metil imidazolului urinar este utilă la unii pacienţi 
cu mastocitoză sistemică. Nivelul crescut de triptază serică este 
sugestiv pentru mastocitoza sistemica. Examenul histopatologic al 
leziunilor cutanate suspecte pune în evidenţă infiltratul mastocitar, cu 
hiperpigmentarea stratului bazal şi hipereozinofilie dermică. 

Evoluție. Copiii şi pacienţii care se prezintă cu manifestări 
cutanate primare sau cu erupții tind să fie nonprogresivi pentru o lungă 
perioadă de timp. Pacienţii cu boală sistemică extinsă afectând 
organele, altele decât pielea, au un prognostic negativ. Deşi nu se 
cunoaşte media de viata, aceasta pare a fi de câţiva ani. 

Tratament. Mastocitoza este o afecţiune neoplazică progresivă 
care încă nu cunoaşte terapie curativă. Toţi pacienţii trebuie trataţi 
simptomatic cu anatgonisti H1 şi H2. Aspirina controlează erupțiile prin 
inhibarea sintezei prostaglandinelor. Cromoglicatul de sodiu ajută la 
prevenirea degranulării mastocitare. Corticoterapia generală în cure 
scurte se recomanda în manifestările acute, amenințătoare de viaţă. 
Nici un tratament nu poate reduce numărul de mastocite. 

16. MANIFESTARI CUTANATE DISMETABOLICE 
16.1. Porfirii 


Porfiriile sunt afecţiuni metabolice ereditare sau dobândite, 
caracterizate prin deficienţe ale enzimelor implicate în sinteza hemului. 

Patogenie. Biosinteza hemului are loc la nivelul măduvei osoase 
hematogene şi la nivelul ficatului, în etape succesive, sub acţiunea mai 
multor enzime specifice. Derivatii interemdiari activi (porfirinogenii) 
sunt rapid şi ireversibil oxidati în porfirine, care sunt excretate prin 
urină şi scaun. Porfirinogenii se pot depune în tegument şi determină o 
fotosensibilitate marcată prin faptul că, sub acţiunea radiațiilor 
ultraviolete, se combină cu lipidele membranare şi formează peroxizi 
implicaţi în fenomenele inflamatorii locale. 


Glicina + succinil-coenzima A 
t Delta-aminolevulinic sintetaza 


Acid delta-aminolevulinic 


Uroporfirinogen-dehidrogenaza 
{ALA dehidraza) 


Porfobilinogen 






Porfobilinogen dezaminaza UroporfirinogenIll- sintetaza 


Uroporfirinogen! Uroporfirinogen III 


Uroporfirinogen Uroporfirinogen 
decarboxilaza 


decarboxilaza 


<+—— 


c C f | 
Coproporfirinogen! Coproporfinnogenlll 


Coprofirinogen 
oxidaza 


+—- 


Protoporfirinogen 


Protoprofirinogen 
oxidaza 


—L— 


Protoporfirina 


Ferochelataza 


—+— 


Fig.16.1. Biosinteza porfirinelor. 

Traditional, porfiriile au fost împărţite în forme eritropoietice şi 
hepatice, in functie de locul major al expresiei enzimei deficitare: 
- porfirii hepatice: porfiria acuta intermitenta, porfiria variegata, porfiria 
cutanata tardiva, coproporfiria ereditara, porfiria prin deficit de ALA- 
dehidrază (porfobilinogen sintetaza); 
- porfirii eritropoietice: porfiria eritropoietica (boala Gunther), proto- 
porfiria eritropoietica, coproporfiria eritropoietica; 
- porfiria hepato-eritropoietica. 

Din punct de vedere dermatologic pot fi impartite in forme 
cutanate versus forme extracutanate: 
- porfirii cutanate: porfiria cutanata tardiva, protoporfiria eritropoietica, 
porfiria variegata, coproporfiria eritropoietica, porfiria eritropoietica, 
porfiria hepato-eritropoietica; 
- porfirii extracutanate: porfiria acuta intermitenta, porfiria prin deficit de 
ALA-dehidraza (porfobilinogen sintetaza). 


Porfiria cutanata tardiva 

Este cea mai frecventa, reprezentand aproximativ 90% din 
totalitatea porfiriilor. Defectul este localizat la nivelul uroporfirinogen 
decarboxilazei. Se cunosc trei forme: hepatica, eritropoietica si hepato- 
eritropoietica. Majoritatea cazurilor sunt sporadice si afecteaza in 
principal consumatorii cronici de alcool. Printre factorii declanşatori, pe 
lângă consumul de alcool, au mai fost incriminati: estrogenii, 
hemocromatoza, virusul hepatitic C. 

Clinic. Leziunile cutanate sunt localizate exclusiv pe ariile 
fotoexpuse si sunt caracterizate de hiperfragilitate cutanată, cu 
formarea de bule seroase sau hemoragice şi eroziuni, apărute după 
expunere la soare. În evoluţie se observa cicatrici, hipertricoză malară, 
hiperpigmentari cu aspect  poikilodermic şi leziuni de tip 
sclerodermiform. Pot coexista diverse anomalii oculare polimofre 
cauzate de  fotosensibilitatea marcată, hepatomegalie, tulburări 
digestive sau neuropatie periferică. 

Paraclinic. Examenele de laborator pun în evidenţă creşterea 
uroporfirinelor urinare, hipersideremie cu creşterea feritinei, creşterea 
transaminazelor hepatice si, frecvent, hiperglicemie. Examenul 
histopatologic evidenţiază bule subepidermice şi prezența elastozei 
actinice la nivelul dermului. La imunofluorescenta directă se observa 
depozite liniare groase de IgG, C3 şi IgM în jurul vaselor dermice 
superficiale, care ajuta la diferenţierea de pemfigoidul bulos si 
epidermoliza buloasă dobândită. 

Diagnosticul diferențial se face cu celelalte porfirii, cu unele 
dermatoze  buloase, fotodermatoze şi  pseudoporfirii. Leziunile 
sclerodermiforme trebuie diferenţiate de sclerodermie. 


259 


Tratamentul consta in evitarea alcoolului si a substantelor 
hepatotoxice si masuri de fotoprotectie. Cel mai important tratament 
este flebotomia, care conduce la scaderea porfirinelor. Unii autori 
recomanda desferoxamina, hidroxicloroquina (200mg 2x/sapt) şi 
medicatia hepatotropa. Plasmafereza poate fi indicată in cazuri 
exceptionale. 


Protoporfiria eritropoietica 
Este determinata de alterarea activitatii ferochelazelor, cu 


acumularea in exces a protoporfirinei, determinand doua manifestari 
principale: fotosensibilitate cutanata si boala hepatobiliara. 

Porfiria variegata 

Este cauzata de mutatii ale genei care codeaza enzima 
protoporfinogen oxidaza. Manifestarile clinice ale bolii pot cuprinde 
fotosensibilitate cutanata, simptome sistemice neurologice şi 
manifestări digestive. Leziunile cutanate sunt similare celor din porfiria 
cutanată tardivă. Debutează dupa puberate si afectează mai ales 
femeile. 

Porfiria eritropoietică (boala Gunther) 

Este o formă rară cauzată de deficienta uroporfirinogen Ill 
sintetazei. Debutează în primele luni de viață şi asociază 
fotosensibilitate marcată, leziuni osoase şi dentare, leziuni oculare, 
anemie hemolitica, soenomegalie si calculi biliari. 


16.2. Amiloidoze 


Amiloidozele reprezintă un grup de afecțiuni rare care rezultă 
din depunerea anormală a unei proteine, numite amiloid, la nivel 
cutanat sau visceral. Amiloidul poate proveni din mai ulte surse, 
inclusiv lanțuri uşoare de imunoglobuline şi keratine. Amiloidozele pot 
fi sistemice (difuze) sau cutanate. 


Amiloidoze sistemice 

În cazul amiloidozelor sistemice poate fi afectată si pielea, 
modificările cutanate fiind evidente in amiloidoza sistemică primară si 
în amiloidoza asociată mielomului multiplu. În schimb, amiloidozele 
secundare bolilor inflamatorii cronice nu afectează organul cutanat. 

Simptomele rezultă din funcționarea anormală a organelor 
implicate: piele, inimă, rinichii, ficat, gonade, nervi, articulații sau 
plămâni. Ca rezultat, simptomele sunt vagi şi includ: pierdere 
ponderală, anorexie, oboseală, tahipnee, parestezii, transpiratii profuze 
si mărirea de volum a limbii. Afectarea renală duce la sindrom nefrotic, 
caracterizat prin proteinurie severă si edem al membrelor inferioare. 

Manifestarile cutaneo-mucoase sunt reprezentate de: papule si 
noduli; petesii şi echimoze; infiltrarea ceroasa a degetelor; xerostomie; 
macroglosie. Leziunile cutanate au ca substrat patogenic infiltrarea 
vasele cu amiloid. Acestea se rup uşor şi determină purpură peteșială 
sau echimotică după leziuni minore. Depozitele ceroase de amiloid pot 
avea, în unele cazuri, aspect purpuric. Depunerea marcată de amiloid 
poate lua un aspect sclerodermiform sau de porțelan. 

Forme clinice: 

- smiloidoza sistemica primitivă (boala Lubarsch Pick): afectare 
cardiacă, renală, digestiva şi cutanata; 

- amiloidoza sistemică din sindroamele imunoproliferative (mielom): 
afectare musculara, articulara si cutanata; 

- amilodoza difuza reactionala sau secundara (infectii si inflamatii 
cronice); 

- amiloidoze difuze ereditare. 

Amiloidoze cutanate 

Amiloidoza localizată strict la nivel cutanat poate fi, de 
asemenea, primară şi secundară şi poate îmbrăca mai multe aspecte: 
macule pigmentare, papule purpurice sau noduli elastici, cu 
telangiectazii la suprafaţă. 


Tratamentul amiloidozelor se adresează afecțiunii primare. 
Formele sistemice pot beneficia de  corticoterapie  gnerală, 
chimioterapie sau colchicină (formele ereditare), iar formele cutanate 
pot fi tratate cu dermatocorticoizi potenti, retinoizi, dermabraziune. 


16.3. Mucinoze 


Mucinozele sunt afecțiuni cutanate de tip metabolic, 
caracterizate prin depuneri de mucopolizaharide la nivelul pielii şi 
foliculului pilos. Acumularea excesivă de mucină în derm determină 
mucinoze dormice, iar acumularea ei la nivelul folicului pilos determina 
mucinoze foliculare. 


Mucinoze dermice 

Mixedemul 

Este un edem tare şi elastic, localizat la nivelul fetei şi mâinilor 
pacienţilor cu hipotiroidism. 

Mucinoza pretibială 

Mai este cunoscută sub denumirea de mixedem pretibial și 
debutează cu placarde pretibiale bine delimitate, simetrice, uşor 
reliefate, de culoare roz sau roşie şi aspect în „coajă de portocală”. 
Afectează, în majoritatea cazurilor, pacienţi cu boala Basedow şi se 
asociază cu exoftalmie marcată. 

Mucinoza papulo-scleroasă sau scleromixedemul 
Se caracterizeaza prin papule multiple difuze, nepruriginoase, 


care respecta palmele si plantele si se asociaza cu praproteinemie 
monoclonala cu IgG. Lichenul mixedematos este o variantă clinica în 
care depozitele de mucina sunt mai discrete si dispuse nodular. 


Mucinoza foliculara 

Mucinoza foliculară este o afecţiune inflamatorie care constă în 
acumularea de mucopolizaharide în glandele sebacee şi în teaca 
externă a rădăcinii foliculului pilos. 

Clinic, se remarca prezența unor papule de culoarea 
tegumentului normal sau de culoare rozalie, centrate iniţial de un fir de 
păr, care apoi cade şi se instalează alopecia. În afară de papule, se 
pot întâlni şi placi eritematoase discret scuamoase. Când se 
localizează pe o zonă păroasă determină apariţia alopeciei mucinoase 
(Pinkus). 


Tratamentul este putin eficace şi se face cu dermatocorticoizi, 


antipaludice de sinteză, radioterapie sau dapsonă. În cazul 
mucinozelor secundare, tratamentul etiologic este primordial. 

17. MANIFESTARI CUTANATE IN AFECTIUNILE SISTEMICE 


Leziunile cutanate pun, de multe ori, problema unei corelatii cu 
anumite afectiuni subjacente, unele dintre ele fiind recunoscute ca 
evocatoare ale unor patologii sistemice. 


Manifestari cutanate in diabetul zaharat 

Diabetul zaharat constituie in prezent o problema importanta de 
sanatate publica si are numeroase implicatii dermatologice. 

Necrobioza lipoidica 

Mai putin de 3% din diabetici au necrobioza lipoidica dar pana la 
60% din cei cu necrobioza prezinta diabet. Pacientii non-diabetici care 
prezinta aceasta afectiune ar trebui investigati deorece multi dintre ei 
prezinta intoleranta la glucoza sau diabet, iar unii vor dezvolta diabet 
zaharat dupa debutul necrobiozei. 

Leziunile apar ca una sau mai multe zone discrome in regiunile 
tibiale anterioare. La inceput placile sunt violacee, apoi devin atrofice 
si, pe masura ce inflamatia progreseaza, devin lucioase, atrofice si de 
culoare roşcată. Există puţine date care sa ateste ca un control bun al 
diabetului zaharat opreşte progresia bolii. 

Granulomul inelar 

Este o afecţiune de cauză necunoscută şi se pare că anumite 
forme se pot asocia cu diabetul zaharat, şi anume granuloamele 
inelare extensive şi superficiale, caracterizate prin macule violacee sau 
roşii. Clinc, leziunile granulomului inelar comun sunt reprezentate de 
noduli dermici care fuzionează sub forma unui inel, localizati de obicei 
la nivelul fetei dorsale a mâinii, de culoarea tegumentului, uşor 
eritematoşi, sau violacei. Deşi biopsierea este rareori necesară, 
histologia arata un granulom în palisadă, imagine cu valoare 
diagnostică, similară celei din necrobioza lipoidică. Leziunile tind să 
dispară pe parcursul a unul sau doi ani. Cele mai persistente rapund la 
injecții intralezionale de triamcinolon. Cazurile desfigurante pot 
necesita PUVA terapie. 

Dermopatia diabetică 

Afectează aproximativ 50 % din diabeticii insulino-dependenti şi 
se caracterizează prin cicatrici mici de culoare maro, cu dimensiuni de 
0,5-1 cm, localizate la nivelul membrelor, mai ales tibial. 

Piciorul diabetic 

Reprezintă una dintre cele mai importante complicaţii ale 
diabetului zaharat. Noţiunea include cel puţin trei leziuni din 
următoarele: mal perforant plantar, neuropatie diabetică, angiopatie 
diabetică sau osteoartropatie diabetică. 

Mâna diabetică 

Poate fi o altă complicatie a diabetului şi include: caontractura 
Dupuytren, limitarea mişcărilor articulare, tenosinovita flexorilor sau 
sindromul de tunel carpian. 

Alte leziuni cutanate întâlnite frecvent la pacienţii diabetici sunt 
reprezentate de infecţii candidozice şi stafilococice, vitiligo, xantoame 
eruptive sau ateroscleroză. 


Manifestari cutanate in sarcoidoză 

Aproximativ o treime dintre pacienţii cu sarcoidoză prezintă 
leziuni tegumentare (sarcoide), care pot fi singura manifestare a bolii, 
fără afectare sistemică. Cele mai importante modificări tegumentare 
sunt următoarele: 

Eritemul nodos 

Apare în stadiile iniţiale ale sarcoidozei, mai ales la femeile 
tinere şi este aproape întotdeauna asociat cu adenopatie hilară. 

Granuloamele sarcoide 

Sunt leziuni descrise histologic ca fiind asemănătoare unui 
tubercul care cuprinde plaje de macrofage şi celule gigante fără prea 
multe limfocite înconjurătoare. Clinic pot fi observate sub mai multe 
forme: sarcoidoza cicatricială (leziuni granulomatoase apărute pe vechi 
cicatrici); lupus pernio (plăci infiltartive apărute pe nas şi degete, de 
cele mai multe ori în asociere cu sarcoidoza pulmonară); forme 
papulare, nodulare sau în placi. 


Alte manifestări cutanate ale unor boli sistemice 

Pielea în bolile hepatice 

În afecțiunile hepatice se întâlnesc frecvent anumite simptome 
cutanate precum: prurit (legat de icterul obstructiv, pe care îl poate 
preceda); hiperpigmentări cu pigmenţi biliari şi uneori melanină; 
teleangiectzii multiple în hepatopatiile cronice; eritem palmar; unghii 
albe (asociate cu hipoalbuminemia); lichen plan şi crioglobulinemie 
(asociate heaptitei C); poliarterită nodoasă (în asociere cu hepatita B); 
porfirie cutanată tardiva; xantoame (asociate cirozei biliare primitive); 
pierderea părului şi eczeme asteatotice la ciroticii alcoolici cu deficit de 
zinc. 

Pielea in bolile renale 

Are anumite particularitati: prurit si piele uscata; coloratie galben 
pai si paloare caracteristica; unghii colorate pe jumatate (jumatatea 
proximala albă şi cea distală roz sau maronie); tulburări „perforative” 
reprezentate de mici papule în care colgenul sau fibrele elastice apar 
prin piele; pseudoporfirii. Unele tulburări pot fi date de bolile care 
conduc la manifestarea renală, cum ar fi vasculitele leucocitoclastice, 

boala Fabry, bolile de tesut conjunctiv, pe cand altele se datoreaza 
uremiei Sau anemiei care insoteste insuficienta renala cronica. 

Boala grefa contra gazda 

Transplantul alogenic de celule stem hematopoietice a devenit 
un tratament clar stabilit pentru cateva maladii, printre care leucemia si 
anemia aplastică. În ultimii ani s-au făcut progrese importante in 
privinţa tipurilor de celule recoltate în vederea transplantului (celule din 
sângele periferic sau din cordonul ombilical) dar limfocitele recoltate de 
la donor imunocompetent pot crea încă probleme prin reacţia lor 
împotriva ţesuturilor gazdă, mai ales a pielii, ficatului şi intestinului. 

Boala acută apare în primele 4 săptămâni şi se caracterizează 
prin stare de rău însoţită de febră şi de o erupție morbiliformă. Aceasta 
debutează des pe palme şi plante şi retroauricular, cu posibilitatea 
progresiei înspre o descuamare generalizată sau chiar necroză 
epidermică toxică. Histologia în stadiile precoce ajută la stabilirea 
diagnosticului, trăsăturile histologice caracteristice incluzând 
degenerarea stratului bazal al keratinocitelor şi/sau necroza 
keratinocitelor cu infltrat limfocitar înconjurător. 

Boala cronică apare la cel putin 100 de zile de la transplant si 
afectează aproximativ 50 % dintre pacienți; manifestările cutanate sunt 
variabile dar pot fi aasemanatoare cu cele din lichenul plan sau 
sclerodermia pigmentată. Pot fi suficient de grave încât să necesite 
tratament cu prednisolon sistemic sau azatioprină, PUVA sau 
ciclosporină. Cazurile severe se complica cu ulceratii tegumentare 
dureroase. 

Malabsorbtia şi malnutritia 

Tulburarile care insotesc malnutritia pot fi reprezentate de: 
prurit, uscaciune, pigmentare simetrica, unghii si par friabil. Malnutritia 
proteică (kwashiorkor)se caracterizează prin par uscat, roscat- 
maroniu şi piele hiperpigmentata, cu fisuri. Deficitul de fier poate fi 
suspectat în caz de paloare, prurit, pierderea difuză a părului, 
koilonichie sau limbă depapilată. 

Hipovitaminozele se caracterizează prin semne specifice: 

- deficitul de vitamina A: piele uscată, hiperkeratoza foliculara şi 
xeroftalmie; 

- deficitul de vitamina B1: edem beri-beri; 

- deficitul de B2 (riboflavin): stomatită, limba netedă şi dermatita 
seboreică; 

- deficitul de B6 (piridoxină): dermatita atopica; 

- lipsa vitaminei B7 (niacin): pelagră şi fotodermatită hiperpigmetară; 

- hipovitaminoza C: hemoragii tegumenatre mai ales în jurul 
keratozelor foliculare care conţin fire de păr, gingivoragii, edemul 
„emnos” al membrelor la bătrâni 

Xantoamele 

Sunt depozite lipidice localizate in piele şi țesutul celular 
subcutanat şi pot reprezenta un prim indiciu al tulburărilor 
metabolismului lipidic. Hiperlipidemiile primare sunt de obicei genetice. 
Se împart în 6 grupe, clasificate pe baza testelor lipidice sanguine a 
jeun şi a electroforezei lipoproteinelor plasmatice. Toate, cu excepţia 
tipului 1, cresc considerabil riscul aterosclerozei. Hiperlipidemiile 
secundare sunt întâlnite într-o varietate de boli precum diabet zaharat, 
ciroză biliară primitivă, sindromul nefrotic, hipotiroidism. 

Xantelasmele palpebrale sunt plăci moi, galbene, localizate pe 
pleoape; se asociază cu tipu Il, III sau IV sau cu un nivel normal al 
lipidelor. Xantoamele tuberoase şi tendinoase sunt papule sau noduli 
care se asociază cu tipurile II şi III sau cu hiperlipidemiile secundare. 
Xantoamele eruptive sunt reprezentate de mici papule multiple şi cu 
debut brusc, asociate cu tipurile I, IV si V sau cu hiperlipidemiile 
secundare (de obicei diabetice). Xantoamele plane sunt macule gălbui 
întâlnite în hiperlipidemiile de tip IIl sau secundare. Xantoamele 
generalizate se localizează pe suprafeţe întinse şi pot fi asociate cu un 
mielom. 

Fenilcetonuria 

Este o cauză metabolică rară de hipopigmentare. Prevalenta 
este de 1/25000 şi se moşteneşte recesiv autozomal. Este cauzată de 
un deficit enzimatic la nivelul fenilalaninhidroxilazei care catalizează 
hidroxilarea fenilalaninei la tirozină, cu acumularea fenilalaninei, 
acidului fenilpiruvic şi a metabolitilor lor. 

Indivizii afectaţi au pielea şi părul depigmentate, dezvoltă des 
eczeme, se obicei sugerând tipul atopic şi pot fi fotosensibili. 
Acumularea fenilalaninei şi a metabolitilor ei intervine în dezvoltarea 
creierului, în faza lui de dezvoltare rapidă, chiar înainte şi imediat după 
naştere, motiv pentru care apar manifestări extrapiramidale, epilepsie 
şi retard mental. Testul Guthrie, care detectează nivelul sanguin 
crescut al fenilalaninei, este practicat de rutină la naştere în cele mai 
multe tari dezvoltate. O dietă scăzută în fenilalanina trebuie apoi 
începută cât mai curând pentru a preveni alte deficiențe neurologice. 

Alcaptonuria 

Este o maladie rară, moştenită recesiv, datorată unei deficiențe 
la nivelul homogentizic acid oxidazei. În copilărie se manifestă prin 
urini închise la culoare, iar la adult prin ocronoză (pigment gri-albastru 
sau maro-negru, depozitat în diverse locuri, incluzând urechile şi 
sclerele). Poate fi însoţită de artropatii. 

Boala Fabry (angiokeratomul corporal difuz) 

Este datorată unei deficiențe enzimatice la nivelul alfa- 
galactozidazei, cu acumularea de cantităţi anormale de glicolipide în 
țesuturi. Leziunile tegumentare sunt mici papule teleangiectazice 

grupate în jurul ombilicului şi în zona pelvina. La adult apare 
insuficiența renală progresivă. Mulţi pacienţi au accese extrem de 
dureroase la nivelul mâinilor, neexplicate. Unele femei purtătoare ale 
genei patologice au tulburări tegumentare, cu toate acestea mult mai 
putin evidente decât cele ale descendenților afectați. 

Pruritul generalizat 

Este un simptom frecvent care acompaniază o gamă largă de 
afecțiuni. Pacienţii pruriginoşi se mpart în două grupe: cei al căror 
prurit este cauzat de boli de suprafață (eczemă, lichen plan sau 
scabie) care rareori necesită investigaţii complementare şi cei al căror 
prurit are o cauză profundă, internă. Aceştia necesită un examen 
detaliat, incluzând o atenție sporită pentru depistarea unei 
limfadenopatii. 

Cauzele etiologice pot fi reprezentate de: 
- boli hepatice: obstructia biliară este un semn incipient al cirozei biliare 
primitive; 
- insuficienta renală croniăa: ureea în sine pare a nu fi responsabilă de 
acest prurit care apare la o treime din pacienţii dializati; 
- deficitul de fier; 
- policitemia: prurit declanşat de o baie fierbinte, cu caracter de 
intepatura, care durează aproximativ o oră; 
- boala tiroidiană: urticaria şi pruritul pot fi frecvente în hipertiroidism, 
iar pielea uscată a hipotoidianului poate fi, de asemenea, pruriginoasă; 
- diabetul: pruritul generalizat poate fi o manifestare rară a diabetului; 
- tumori maligne interne: prevalenta pruritului în boala Hodgkin poate fi 
de 30%; în carcinomatoze pruritul este neobişnuit; 
- boli neurologice: pruritul paroxistic a fost descris în scleroza multiplă 
şi neurofibromatoză; tumorile cerebrale care infiltrează planseul 
ventriculului IV pot cauza un prurit intens al nărilor; 
-  sclerodermia difuza poate debuta ca prurit asociat cu 
hiperpigmentare şi semne incipiente de scleroza; 
- pielea vârstnicului poate fi pruriginoasă datorită uscăciunii sau 
iritatiei; 
- sarcina; 
- medicamentele. 

Pioderma gangrenosum 

Se prezinta clinic sub forma unui ulcer dureros cu margini 
policiclice, serpiginoase şi limite albăstrui. Boala nu este bacteriană la 
origine iar patogeneza sa, presupus imunologică, nu este pe deplin 
cunoscută. Poate surveni în absenţa oricărei cauze subiacente sau se 
poate asocia cu: boli intestinale inflamatorii; poliartritele sau malignitati 
hematologice. Leziunile pot fi unice sau multiple şi pot lua forme 
buloase sau pustuloase. Severitatea piodermei pare a nu fi în legătură 
cu severitatea inflamatiei intestinale sau articulare. 

18. INSUFICIENTA VENOASA CRONICA 


Insuficiența venoasa cronica este un sindrom clinic cu 
etiopatogenie, prognostic şi terapeutică deosebite care se constituie 
tardiv, ca urmare a unor tulburări cronice ale circulaţiei venoase de la 
nivelul membrelor inferioare. Se traduce prin incapacitatea sistemului 
venos profund al membrelor inferioare de a asigura o întoarcere 
venoasă normală. În România se estimează o prevalență a 
insuficientei venoase cronice de aproximativ 30%. 

Etiopatogenie. Întoarcerea sângelui are loc prin două sisteme 
venoase paralele (profund — responsabil de 90% din volum si 
superficial — transportă 10%), care comunică între ele prin intermediul 
unor vase comunicante (venele perforante). Venele membrelor 
inferioare sunt prevăzute cu valve care permit fluxul sangvin într-o 
singură direcție. Reîntoarcerea venoasă insuficientă poate fi 
determinată, în ordinea frecvenţei, de tromboze venoase profunde 
(distrugeri ale valvelor venoase profunde şi modificări distrofice ale 
pereților venoşi), modificări degenerative ale pereţilor vasculari, 
anomalii congenitale ale valvelor venoase sau sindroame de 
compresiune asupra venelor profunde. 

Clasic, se considera că şuntarea arterio-venoasă determină 
scăderea fluxului capilar, cu stază venoasă locală şi anoxie, fenomene 
care conduc la tulburări trofice. Conceptiile moderne nu mai acceptă 
această secventialitate, existând mai multe teorii în acest sens. 

- teoria manşoanelor de fibrină pericapilară: hipertensiunea venoasă 
determina distensie capilară, cu eliberarea  fibrinogenului extra- 
vascular; acesta formează manşoane barieră, responsabile de hipoxia 
tisulară; 

- teoria dopului leucocitar sau a sechestrării leucocitelor: leucocitele 
sunt atrase la nivel vascular de moleculele de adeziune; la acest nivel 
sunt activate şi eliberează mediatori ai inflamatiei, care determina 
hiperpermeabilitatea capilară şi injurii tisulare; 

- teoria sechestrării factorilor de creştere (Falanga): macromoleculele 
ajunse în derm se leagă de factorii de creştere, fapt care îi face pe 
aceştia indisponibili pentru menţinerea integrităţii tisulare; 

- teoria rarefactiei capilarelor. scăderea densităţii capilarelor conduce 
la ischemie tisulară şi instalarea ulcerelor. 

Instalarea şi agravarea insuficientei venoase cronice este 
influenţată de o serie de factori precum: antecedentele familiale (vene 
varicoase, ulcer venos, tromboză venoasă profundă, trombofilie), 
ortostatismul prelungit, obezitatea, numărul de naşteri, stilul de viata 
(sedentar, profesie, poziţia la locul de muncă, sporturi practicate), 
tratamente medicale urmate, deficiențe ale pompei musculare, 

insuficiență cardiacă, varsaa sau deficiențe simultane la nivelul 
circulaţiei arteriale. 

Clinic. Manifestările cutanate sunt multiple şi variate, mergând 
de la simptome uşoare pana la fenomene care conduc la impotenta 
funcţională şi alterează marcat viata pacientului: 

- durerea venoasă: crampe cu intensitate maximă în ortostatism; 

- flebedemul: alb, nedureros, neinflamator, maxim seara; 

- angiodermita pigmentară şi purpurica sau dermita ocră: leziuni 
purpurice cauzate de degradarea hemosiderinei; 

- dermita eczematiformă: microbiană, micotică, chimică); 

-  hipodermita  flebolimfangitică: plăci  indurative, eritematoase, 
dureroase cu evoluţie spre lipodermatoscleroza; 

- flebita varicoasă: cordon dureros, dur, inflamator, situate pe traiectul 
unui pachet varicos; 

- ulcerul venos. 

Ulcerul venos debutează ca o mica ulceratie care se măreşte 
treptat, putând cuprinde întreaga circumferință a membrului. Marginile 
ulcerului sunt neregulate, netede sau uşor elevate. Fundul ulceratiei 
initial este fibros, gălbui, ulterior apărând ţesut de granulaţie. Poate fi 
unic, dar şi multiplu, localizat la nivelul treimii inferioare a gambei, cel 
mai frecvent pe fata internă. Ulcerul venos de obicei nu este dureros, 
în schimb ulcerele profunde, îndeosebi cele localizate perimaleolar 
sunt dureroase. În cazul în care durerea este severă trebuie luată în 
discuţie posibilitatea infecţiei sau a altor cauze de ulceratie datorate 
vasculopatiei. 

Clasificarea CEAP a insuficientei venoase cronice: 

CO: fara semne vizibile, palpabile sau detectabile paraclinic de 
insuficiență venoasă cronică; 

C1: teleangiectazii şi/sau vene reticulare; 

C2: vene varicoase prezente; 

C3: prezenta edemului; 

C4a: dermita de staza cu variatele pigmentări cutanate şi boli 
suplimentare (eczemă), determinate de tratamentele locale alergizante 
— orice substanţă, cremă sau topic local poate cauza alergie, atopie şi 
eczematizare; uneori eczematizarea se poate produce spontan, fără 
nici o contribuţie a tratamentelor locale; 

C4b: lipodermatoscleroza şi/sau atrofia albă; 

C5: ulcer venos vindecat sau închis; 

C6: ulcer venos activ, deschis. 

Paraclinic. Ecografia Doppler a venelor membrelor inferioare 
identifică existenţa sau nu a unui reflux semnificativ (durata >1 s) pe 
trunchiurile venoase superficiale şi profunde sau prezenţa unui 
sindrom obstructiv profund. 

Evolutie. Ulcerele din insuficienta venoasa corect tratate au un 
prognostic imediat favorabil, dar recidivele si cronicizarea sunt posibile. 
În ulcerele postflebitice vindecarea este mai dificilă, iar recidivele dupa 
vindecare sunt frecvente. 

Complicatiile posibile includ eczeme de contact secundare 
tratamentelor locale, suprainfectii microbiene, leziuni osteo-articulare, 
hemoragii sau chiar malignizare. 


Opțiuni terapeutice 

Adoptarea unui stil de viata sănătos permite reducerea presiunii 
venoase de la nivelul membrelor inferioare prin: menţinerea acestora 
într-o poziţie ridicată pe timpul nopţii, activarea pompei musculare, 
exerciții fizice în scopul favorizării vasoconstrictiei, automasaj manual 
pentru accelerarea drenajului limfatic, educaţia şi deprinderea 
tehnicilor de îngrijire cutanată. 

Terapia conservativa 

Primele indicaţii terapeutice în IVC implică măsuri conservative 
în vederea reducerii simptomatologiei, prevenirea complicatiilor 
secundare şi încetinirea evoluţiei bolii. Scopul tratamentului este 
reducerea edemului şi a durerii, ameliorarea lipodermatosclerozei, 
vindecarea ulcerului şi prevenirea recurentelor. 

Tratamentul postural 

Scopul primar al acestui tratament constă în inversarea 
efectelor hipertensiunii venoase, cel mai simplu realizându-se prin 
repaus la pat şi ridicarea membrelor inferioare. Aceste măsuri sunt de 
obicei irealizabile şi dificil de îndeplinit, cu excepţia spitalizării, iar 
bolnavul internat se află, din nefericire, în imposibilitatea de a rămâne 
în spital o perioadă suficientă obţinerii reepitelizării. Ridicarea 
membrelor inferioare deasupra nivelului cardiac timp de 30 minute, de 
3-4 ori/zi, permite scăderea tumefierii şi ameliorează microcirculatia la 
pacienţii cu insuficienţă venoasă cronică. Pe timpul nopții, acest lucru 
poate fi realizat prin sprijinirea piciorului pe suporturi de lemn de 15-20 
cm înălțime. 

Terapia compresivă 

Terapia posturală nu este suficientă în stadiile avansate de 
cu insuficiență venoasă cronică. Complianta la tratament determina 
ameliorarea semnificativă a ratei de vindecare a ulcerului, scade rata 
recurentei şi prelungeşte intervalul dintre recurente, în caz de recidivă. 

Compresia are scopul de a corecta sau ameliora hipertensiunea 
venoasă, în principal prin ameliorarea pompei venoase şi a drenajului 
limfatic. Compresia atenuează edemul prin creşterea presiunii 
hidrostatice locale şi prin scăderea presiunii venoase superficiale, cu 
reducerea extravazarii fluidului şi macromoleculelor. Deşi efectul 

imediat al compresiei membrelor inferioare este reducerea fluxului 
sanguin cutanat, scăderea edemului conduce, secundar, la o creştere 
a fluxului sanguin. Acest fapt poate fi partial responsabil de creşterea 
presiunii transcutanate a Oz, observată de unii autori. Compresia 
îmbunătăţeşte, totodată şi velocitatea fluxului sanguin prin venele 
profunde şi superficiale neocluzate. Printr-un efect de propulsie a limfei 
compresia continua ameliorează clinic tegumentul lipodermato- 
sclerotic, accelerează transportul limfei (fenomen demonstrat prin 
limfografie izotopica) şi accelerează fibrinoliza. Eficienţa compresiei 
poate fi crescută prin mişcarea gleznei, motiv pentru care trebuie 
încurajate exerciţiile fizice. 

Contraindicaţiile relative ale compresiei sunt insuficiența 
arterială şi insuficienţa cardiacă congestiva decompensată. Insuficienta 
arterială semnificativă trebuie exclusă prin examinarea Doppler şi 
determinarea indicelui ABI (index gleznă/brahial), fiind contraindicată 
în caz de indice ABI scăzut, când consultarea unui specialist în 
chirurgie vasculară devine necesară. 

Terapia compresivă se poate realiza prin bandaje elastice şi 
ciorapi elastici, aceste două elemente fiind echivalente datorită 
materialului elastic din care sunt confecţionate. După vindecare, 
pacientul trebuie încurajat să utilizeze aceste măsuri pentru tot restul 
vieţii, pentru a preveni recurenta ulcerului. Fiecare articol are o valoare 
de compresie standard, de la maxim (la nivelul gleznei), până la minim 
(la nivelul coapsei). O compresie bine realizată prin bandaje elastice 
trebuie să asigure creşterea optimă, intermitentă a presiunii la nivelul 
gambei în timpul mersului pe jos şi o presiune tolerabilă în repaus. 
Aparatele de compresie pneumatică, bazate pe distensia intermitentă 
a pungii pneumatice, se folosesc pentru ameliorarea edemului şi 
pentru a stimula vindecarea plăgii. Acestea au fost perfecţionate 
pentru profilaxia trombozei venoase profunde, în special pentru 
vârstnicii imobilizati, pentru pacienţii inactivi sau cu limfedem sever şi 
obezitate. 

Terapia farmacologică 

Cele mai prescrise medicamente în insuficienşa venoasă 
cronică sunt cele venoactive sau flebotropice. 

Flebotropicele (diosmina) reprezintă un grup heterogen de 
medicamente, de cele mai multe ori obținute din plante, deşi există şi 
produşi sintetici. Medicamentele flebotropice reprezintă o componentă 
stabilă a managementului terapeutic pentru toate stadiile de 
insuficiență  venoasă. Acestea acţionează asupra tulburărilor 
macrocirculatorii rezultate în urma afectării pereţilor şi valvelor 
venoase şi atenuează tulburările hemodinamice şi hipertensiunea 
venoasă (aflate la originea microangiopatiei venoase). Terapia 

sistemica farmacologica este un adjuvant al terapiei de compresie 
standard. 

Antibioticele sistemice. Ulcerul venos este infectat sau numai 
colonizat cu flora polimicrobiana, motiv pentru care sunt utile culturile 
baceriene cantitative, desi sunt deseori indisponibile. Prezenta a mai 
mult de 10° bacterii/gram de țesut poate împiedica vindecarea 
ulceratiei şi regenerarea tisulară. S-a remarcat o creştere a nivelurilor 
proteinei C reactive, corelate cu semnele clinice ale infecţiei în 
contextul ulcerului venos. Antibioticele sistemice nu s-au dovedit 
eficientă în îmbunătăţirea ratei de vindecare a ulcerelor venoase şi ar 
trebui rezervate pentru cele cu celulită clinică aparentă. 

Stanozolol este un steroid androgenic cu proprietăţi fibrinolitice, 
care a demonstrat efecte benefice în tratamentul lipodermatosclerozei 
acute şi cronice, combinarea acestuia cu ciorapii elastici contribuind la 
diminuarea grosimii şi durerii secundare lipodermatosclerozei. 

Ifetrobanul este un antagonist al receptorului pentru tromboxani, 
care se consideră că ar stimula vindecarea ulcerului. 

Pentoxifilina este eficientă în vindecarea ulcerului datorită 
acțiunii sale fibrinolitice şi antitrombotice. Accelerarea vindecării a mai 
fost observată cu aspirină enterosolubilă administrată oral, în doză de 
300mg/zi, fără a se determina dacă aceasta se realizează prin 
inhibarea agregării trombocitare sau prin reducerea inflamatiei. 

Daflona este o fracțiune flavonoidică micronizata şi purificată, 
benefică în dereglările simptomatice de origine venolimfatică prin 
scăderea acumulării leucocitelor în celulele endoteliale, prin reducerea 
permeabilitatii capilare şi prin creşterea vitezei eritrocitelor. 

Sulodexid este o moleculă heparin-like cu activitate 
profibrinolitică şi antitrombotică, care accelerează vindecarea ulcerelor 
venoase în combinaţie cu terapia compresivă. 

Succesul profilaxiei, terapiei şi îngrijirilor continue la un pacient 
cu boală venoasă este dependent în mare parte de conştientizarea 
afecțiunii de către pacient şi de complianta terapeutică. 

Tratamentul chirurgical 

Are ca scop corectarea tulburărilor hemodinamice, a cauzei 
hipertensiunii venoase şi a complicatiilor bolii venoase cronice, prin 
metode specifice. Diversele tehnici de chirurgie plastică vin ca 
adjuvant în chirurgia venoasă fiziopatologică pentru a rezolva defectele 
de epitelizare. 

Terapii noi propuse 

Echivalentul tegumentar („piele artificială” - culturi de celule 
tegumentare) obţinut prin inginerie tisulară (Apligraf) a fost recent 
aprobat de Food and Drugs Administration pentru utilizarea în ulcerele 
venoase. Apligraf este eficient în ulcerele dificil de tratat (mai vechi de 

6 luni), precum şi in ulcerele mari şi adânci. Această terapie s-a 
dovedit a fi sigură şi neimunogenă. 

Alte măsuri considerate eficiente în promovarea vindecării 
ulcerului venos sunt administrarea topică a factorului de creştere al 
coloniilor granulocito — macrofagice, energia monocromatică infraroşie 
sau bandajul neaderent capabil de radiere a căldurii (Warm-up Active 
Wound Therapy). 

Managementul IVC în funcţie de stadiul CEAP 

Stadiul Co - măsuri general valabile pentru toţi pacienții 
simptomatici: 

- modificarea stilului de viata; 
- flebotropice; 
- compresie elastică. 

Stadiul C1 - managementul teleangiectaziilor depinde de 
cerințele estetice ale pacientului: 

- fără cerinţe estetice: informarea pacientului referitor la caracterul 
evolutiv al bolii venoase; 
- cu interes estetic: scleroterapie, laser terapie, flebectomie. 
În ambele cazuri simptomatologia poate fi redusă prin administrarea 
flebotropicelor. 

Stadiul C2 (vene varicoase): 
- terapie non-interventionala: flebotropice, cu eficiență demonstrată in 
reducerea dimensiunilor venelor varicoase şi a simptomelor asociate; 
- terapie interventionala, în scopul combaterii refluxului venos, 
normalizării hemodinamicii şi eliminării venelor varicoase; pentru 
prevenirea recurentelor, reducerea simptomatologiei şi diminuarea 
riscului de complicații se prescriu flebotropice. 

Stadiul C3 (edem venos): 

- compresie elastică şi flebotropice; 
- în caz de edem asociat, intervenţia chirurgicală poate fi o alternativă. 

Stadiul C4 (tulburări trofice) - în primul rând se urmăreşte 
tratarea cauzei aflate la originea tulburărilor trofice: 

- pigmentari: înlăturarea refluxului venos sau a obstructiei; 

- eczeme (dermatite de stază sau de contact): măsuri generale 
(menţinerea membrelor inferioare ridicate, flebotropice), tratament 
antiseptic, corticosteroizi topici; 

- leziuni trofice: antiinflamatorii steroidiene sau nesteroidiene, ciorapi 
elastici, flebotropice; 

- atrofia albă: evitarea traumatismelor, antiagregante plachetare, 
heparină,  fibrinoliticele, pentoxifilină sau, mai recent propuse, 
imunoglobuline. 

Stadiile C5 şi C6 (ulcer venos) - initial tratamentul ulcerelor 
venoase este conservator: 

- tratament local: curăţare, dezinfectare, pansament; 

- terapie compresiva: alaturi de toate celelalte masuri terapeutice, 
favorizează vindecarea; 

- terapia  medicamentoasă: flebotropicele reduc semnificativ 
simptomatologia şi edemele asociate; totodată, reduc durata leziunii 
ulceroase şi cresc rata de vindecare, prin blocarea moleculelor de 
adeziune leucocito-endoteliale; 

- terapia chirurgicală: îmbunătăţeşte rata de vindecare şi reduce 
recurentele, dar este rezervată cazurilor rezistente la terapia 
convențională. 

Pe lângă toate aceste mijloace şi măsuri terapeutice, după 
vindecarea ulcerului venos de gambă, este foarte importantă 
prevenirea recurentelor. 

Ulcerul venos constituie una dintre complicatile majore ale 
insuficientei venoase cronice şi ridică probleme deosebite de tratament 
datorită substratului lezional pe care evoluează. Acesta se dezvoltă, în 
general, în teritorii slab vascularizate, la care se adaugă aspectele 
etiopatogenice generatoare de IVC, adăugarea infecțiilor microbiene şi 
micotice, diverse boli dismetabolice neurologice și componente 
alergice, autoimune sau de autointretinere. Toţi aceşti factori au ca 
efect final o evoluţie cronică persistentă şi recidivantă a ulcerului 
venos. 

19. GENODERMATOZE 
19.1. Tulburari de keratinizare 
19.1.1. Ihtioze 


Cuvantul ihtioza provine din grecescul ihtis care inseamna 
peste. Descrie afectiuni care au ca principala caracteristica o piele 
uscata cu scuame vizibile, dar fara inflamatie. Se cunosc mai multe 
tipuri de ihtioze, cea mai comuna fiind ihtioza vulgara. 


Ihtioza vulgară 

Patogenie. Este o boală genetică transmisă autozonal 
dominant, care afectează aproximativ 1 persoană din 300. Gena 
incriminată controlează producţia de profilagrina, un precursor al 
filagrinei, componentă a granulelor de keratohialin. 

Clinic şi evoluţie. Modificările cutanate nu sunt de obicei 
prezente la naştere, dar apar în primul an de viaţă şi se caracterizează 
prin xeroza cutanata, de obicei blândă, cu simptomatologie puţină. 
Scuamele sunt mici şi furfuracee, mai evidente pe membre şi cel mai 
puţin evidente pe zonele majore de flexie. Pliurile cutanate palmare pot 
fi accentuate. Keratoza pilara este deseori prezentă la nivelul 
membrelor. Unii pacienţi prezintă o îmbunătăţire în viata adultă, mai 
ales în anotimpurile călduroase, dar foarte rar afecțiunea dispare 
complet. 

Complicatii. Pielea deja uscată se fisureaza în timpul iernii şi se 
irită foarte uşor la folosirea de agenţi degresanti. Ihtioza de acest tip se 
poate asocia frecvent cu eczema atopică. 

Diagnostic diferenţial. Poate fi distinsă de celelalte tipuri mai 
putin comune de ihtioză pe baza modelului de transmitere genetic şi 
pe baza tipului şi distribuţiei scuamelor. 

Tratamentul este paliativ; uscăciunea pielii poate fi ameliorată 
prin folosirea regulată de emoliente. Mulţi consideră benefice băile cu 
ulei şi creme care contin uree sau acid lactic. 


Ihtioza recesiva X — linkata 

Patogenie. Reprezintă cel mai putin comun tip de ihtioză 
genetică; forma sa completă se observă doar la băieţi, deşi anumite 
fete purtătoare ale genei patologice pot prezenta descuamare uşoară. 
Această boală afectează 1:6000 de bărbaţi şi se asociază cu deficit de 
steroid-sulfatază, enzima care hidrolizează sulfat-colesterolul. Gena 
responsabilă a fost localizată pe porțiunea terminală a cromozomului 
X, Xp 22.3. Sindromul Kallman este determinat de deletia unei parti a 
cromozomului X care conţine şi gena pentru ihtioza X-linkată; alte 

trasaturi ale acestei alterari genetice sunt hipogonadismul, anosmia si 
defectele neurologice. 

Clinic şi evoluţie. În contrast cu instalarea întârziată a formei 
autozomal dominante, scuamele apar repede, de obicei imediat după 
naştere şi întotdeauna în primul an de viață. Scuamele sunt mari şi 
maronii, afectează gâtul, regiunea poplitee şi antecubitală şi pielea în 
general. Palmele şi plantele sunt normale. Nu se asociază cu eczemă 
atopică sau keratoza pilară. Afectiunea durează tot timpul vieții. 

Complicatii. În timpul vieţii pot surveni opacitati corneene. 

Diagnosticul diferenţial se face cu ihtioza vulgară dar, spre 
deosebire de aceasta, afectează doar bărbaţii. Sindromul Kallman se 
suspectează dacă se asociază şi alte anomalii congenitale. 

Tratament. Retinoizii orali sunt de evitat. Tratamentele topice 
sunt asemănătoare cu cele de la ihtioza vulgară. 


Collodion baby 

Este o mai degrabă o descriere decât un diagnostic. Modificările 
cutanate bizare se observă la naştere. La început stratul cornos este 
moale şi strălucitor, iar pielea arată ca şi cum ar fi acoperită cu celofan. 
Pielea în tensiune poate cauza ectropion şi dificultăţi de alimentare. 

Suprafața strălucitoare se îndepărtează în câteva zile lăsând în 
spate cel mai adesea eritroderma ihtioziforma non-buloasă şi mai putin 
o ihtioză lamelară. Tulburările de termoreglare şi pierderea de apă prin 
piele în primele zile de viata impun păstrarea nou-născutului într-un 
incubator cu umiditate crescută. Aplicațiile regulate de emoliente grase 
limitează deasemena pierderea de fluid şi fac pielea suplă. 

Fetus arlechin, afecţiune foarte rară se caracterizează prin 
hiperkeratoză groasă şi fisuri. Ectropionul este o complicatie extremă 
şi majoritatea copiilor afectaţi mor devreme. 


Ihtioza lamelară şi eritrodermia ihtioziformă non-buloasă 

Aceste afecţiuni rare au fost deseori confundate în trecut. 
Amândouă se transmit autozomal recesiv şi la ambele afecţiuni 
modificările cutanate apar la naştere şi se manifestă prin aspectul de 
collodion baby. 

În evoluție, aceste condiții pot fi distinse prin scuamele fine şi 
mult evidenta rogeata a eritrodermei ihtioziforme non-buloase. 
Amândouă durează toată viata şi sunt suficient de desfigurante pentru 
a impune tratamentul pe termen lung cu acitretin. 

Intioza lamelară exprima heterogenitate genetică: cel mai sever 
tip este cauzat de mutații ale genei pentru transglutaminaza 
keratinocitară, o enzimă care este implicată în formarea de legături 
încrucişate la nivelul membranelor celulare cornoase şi se găseşte pe 
cromozomul 14q 11.2. 

Hiperkeratoza epidermolitica 

Mai este cunoscuta sub denumirea de eritrodermie ihtioziforma 
buloasa si se transmite dominant autozomal. Afectiunea este cauzata 
de mutații ale unor gene (12q13 şi 17q21) care controlează producţia 
de keratina 1 şi 10. 

Imediat după naştere pielea nou-născutului devine eritematoasă 
şi prezintă erupții buloase. Eritemul se estompeaza în câteva luni şi 
tendinţa de de a forma bule se micşorează, dar în timpul copilăriei 
apare o hiperkeratoză verucoasa maronie, uneori luând formă lineara 
şi de obicei mai accentuată la nivelul liniilor de flexie. Puţini pacienţi cu 
hiperkeratoza localizată cu aceleaşi trăsături histologice prezintă 
mozaicism gonadal şi copiii lor prezintă risc de a dezvolta forma 
generalizată. 

Histologia este distinctivă: stratul granulos este îngroşat si 
conţine granule mari si zone de clivaj la nivelul porțiunii superioare a 
epidermului. 

Tratamentul este simptomatic şi antibioticele pot fi necesare 
dacă veziculele se infectează. Acitretinul ajută în cazurile severe. 


Alte afecţiuni ihtioziforme 

Uneori modificările cutanate de tip ihtioza reprezintă o porţiune 
minoră a unei boli multisistemice, dar asemena asocieri sunt foarte 
rare. 

Sindromul Refsum, o afecţiune autozomal recesivă, este cauzat 
de deficitul unei singure enzime care controlează degradarea acidului 
fitanic, acesta acumulându-se la nivelul ţesuturilor. Celelalte trăsături 
(degenerarea retinei, neuropatia periferică şi ataxia) pun în umbră 
minora uscăciune a pielii. 

Sindromul Rud asociază eritrodermie ihtioziformă, retard mental 
şi epilepsie. 

În sindromul Netherton, părul fragil şi deformarea cu aspect de 
bambus se asociază cu erupția hiperkeratozica eritematoasa şi 
circulară (ihtioza liniară circumflexa). 

Alte afecţiuni sunt reprezentate de: /B/DS (cunoscută şi că 
tricotiodistrofie), care reunește ihtioză, păr fragil (brittle hair), inteligenta 
defectuoasă (impaired intelligence), fertilitate scăzută (decreased 
fertility), statura mică (short stature); sindromul KID consta în keratita, 
intioza şi surditate (deafness). 


Ihtioze dobândite 

Este neobişnuit pentru o ihtioză să debuteze în viata de adult; 
dar, dacă apare, ar trebui suspectată o afecţiune de fond. Cel mai 
frecvent se asociază cu limfoame, lepră, sarcoidoză, malabsorbtie şi 
dietă deficitară. Pielea poate fi uscată şi în hipotiroidie. 

19.1.2. Alte tulburari de keratinizare 


Keratoza pilara 

Este o afecţiune comună care se transmite dominant autozomal 
şi este posibil să fie determinată de mutații la nivelul genelor de pe 
cromozomul 18. Anomalia constă în keratinizarea foliculului pilos, care 
se umple cu dopuri cornoase. 

Clinic şi evoluţie. Modificările apar în copilărie şi tind să devină 
mai putin evidente în viata de adult. În tipul cel mai comun, dopurile 
foliculare cornoase de culoare gri, uneori cu areole eritematoase, de 
aspect aspru și rugos, sunt limitate la nivelul braţelor şi coapselor. Mai 
puţin frecvent, dopurile de keratina se găsesc la nivelul fetei şi se pot 
asocia de eritem perifolicular şi pierderea sprancenelor. Se poate 
asocial cu ihtioza vulgară. 

Complicatii. Implicarea fetei poate determina aspectul de 
cicatrici punctate. Rar pot fi afectaţi foliculii de la nivelul sprâncenelor, 
cu pierderea acestora. 

Diagnostic diferenţial. Un aspect similar de keratoza foliculară 
generalizată poate fi observat în deficitul sever de vitamine. 

Tratamentul nu este de obicei necesar, deşi keratoliticele pot fi 
temporar de ajutor. 


Diskeratoza foliculară Darier 

Este o afecţiune rară, cu transmitere dominant autozomala, 
caracterizată prin mutatia unei gene care codifică o moleculă implicată 
în procesul de reglare al adeziunii celulare de la nivelul epidermului. 

Clinic. Primele semne apar de obicei în adolescenţă, uneori 
după expunere la soare. Leziunile caracteristice sunt papule mici, roz 
sau maronii, acoperite de o scuamă onctuoasă. Acestea fuzionează şi 
formează placi veruciforme cu distribuţie pe zonee seboreice. Leziunile 
timpurii apar deseori în zona interscapulară şi sternala şi retroauricular. 
Severitatea bolii variază considerabil de la persoana la persoană; 
uneori pielea este afectată în proporţie mare. Anomaliile persistă toată 
viata, frecvent cauzând jenă şi disconfort. 

Alte modificări includ leziuni veruciforme plane la nivelul fetelor 
dorsale ale mâinilor, keratoză sau cicatrici punctate palmo-plantare, 
leziuni papuloase la nivelul mucoasei bucale şi distrofie unghiala 
distinctivă cu striuri longitudinale albe sau roz. 

Complicatii. Unii pacienţi prezintă tulburări de creştere. 
Tulburările de personalitate, incluzând comportamentul antisocial pot fi 
observate mai des decât la populaţia generală. Tulburările de 
sensibilitate constituie posibila premisă a tendinței crescute la infecții 
cu herpes simplex sau infecţii bacteriene. Multiplicarea bacteriană este 
responsabilă de mirosul neplăcut al pacientului. 

Diagnostic diferenţial. Distribuţia leziunilor poate fi similară cu 
cea a eczemei seboreice, dar aceasta din urmă nu prezintă leziuni 
veruciforme. Distribuţia diferă de cea din acanthosis nigricans (care 
este în principal flexurala) şi de keratoza pilară (afectează fata externă 
a braţelor şi coapselor). Alte forme de foliculita şi boala Grover pot 
intra de asemenea în discuție. 

Paraclinic. Diagnosticul ar trebui confirmat prin examenul 
histopatologic, care ar trebui să arate celule diskeratozice, fante libere 
şi lacune la nivelul epidermului. 

Tratament. Boala severă şi dizabilitantă poate fi controlată prin 
administrarea pe termen lung de acitretin. Formele mai blânde 
beneficiază de keratolitice topice şi de controlul infecțiilor locale. 


Keratodermiile palmo-plantare 

Tipurile moştenite 

Multe genodermatoze asociază keratodermie palmo-plantara ca 
şi manifestare principală. Modelul clinic şi modul de transmitere 
variază de la familie la familie. 

Variante striate, punctate si chiar mutilante sunt documentate, 
uneori în asociere cu afecțiuni metabolice cum ar fi tirozinemia. 
Modelul punctat este cauzat de mutații ale genei pentru keratina 16 de 
pe cromozomul 17q12-q21; tipul epidermolitic este determinat de 
mutații ale genei pentru keratina 9 care se găseşte doar palmo-plantar. 
Cel mai comun model de prezentare este cel difuz, cunoscut sub 
denumirea de tiloza, care se transmite dominant autozomal, legat de 
gena pentru keratina 11. 

În câteva familii, aceste schimbări au fost asociate cu 
carcinomul de esofag, dar în majoritatea familiilor nu a fost cazul. 
Tratamentul este nesatisfăcător, dar keratolitice precum acidul salicilic 
şi ureea pot fi folosite în concentraţii mari pe palme şi plante. 

Tipurile dobândite 

Nu este nimic neobişnuit pentru populația normală să aibă 
câteva leziuni keratozice punctate mai greu de remarcat la nivelul 
palmelor, fără a fi legate de o malignitate internă. Pacienţii de culoare 
sunt predispuşi să dezvolte papule keratozice de-a lungul pliurilor 
palmare. 

Keratodermia palmo-plantara poate fi parte a unei afecţiuni 
generalizate, precum pitiriasis rubra pilaris sau lichenul plan. Un model 
distinctiv (keratoderma climactericum) apare la femeile aflate în 
menopauza. Este mai marcată pe plante, unde se formează fisuri 
dureroase care interfera cu mersul. 

îndepărtarea regulată şi unguentele keratolitice sunt mai 
eficiente decât încercările de substituție hormonală. Multe se 
îmbunătăţesc prin aplicare de uree 40% în creme sau unguente. 

Acitretinul in doze mici ar trebui luat in calcul, mai ales la cazurile care 
interfera cu mersul. Afectiunea tinde spre vindecare în câţiva ani de la 
apariție. 


19.2. Epidermolizele buloase congenitale 


Epidermolizele buloase (cu excepția epidermolizei buloase 
dobândite) sunt afecţiuni genetice caracterizate prin tendinţa de a 
dezvolta bule după un traumatism minor, la diferite nivele ale 
tegumentului. Cele mai severe tipuri au un impact extrem de 
nefavorabil asupra vieţii pacienţilor. 

Se cunosc mai multe tipuri de epidermolize buloase: 

- epidermolizele buloase simple au transmitere autozomal dominantă, 
se caracterizează prin clivaj intraepidermic, iar mutatia se afla la nivelul 
keratinelor 5 şi 14; 

- epidermolizele buloase jonctionale au transmitere autozomal 
recesiva, Clivajul este la nivelul laminei lucida, iar mutatia este la 
nivelul hemidesmozomilor; 

- epidermolizele buloase distrofice se transmit autozomal dominant sau 
recesiv, clivajul are loc sub lamina densa, iar mutatia se gaseste la 
nivelul colagenului VII; 

- epidermolizele buloase dobandite nu sunt mostenite genetic, iar 
clivajul are loc la nivelul partii dermice a laminei densa. 


Epidermolizele buloase simple 
Sunt cunoscute cateva subtipuri, dintre care cele mai frecvente 


sunt tipurile Weber-Cockayne (care afecteaza in principal picioarele si 
mâinile) şi tipul Dowling-Meara (vezicule herpetiforme ale trunchiului). 

Cele mai multe sunt moştenite ca boli autozomal dominante şi 
sunt cauzate de defecte genetice la nivelul genelor responsabile de 
producerea keratinelor (K5 şi K14), exprimate în keratinocitele bazale. 
Defectele genetice responsabile pentru majoritatea tipurilor de 
epidermolize buloase sunt situate la nivelul cromozomilor 12 şi 17. 

Bulele se formează intra sau imediat deasupra stratului bazal al 
epidermului şi astfel au tendinţa la vindecare fără cicatrizare. Afectarea 
unghiilor sau a mucoaselor este frecventă dar subtilă. Problemele sunt 
inrautatite de transpiratie şi de incaltamintea neadecvata. 

Formarea bulelor poate fi redusa prin evitarea traumatismelor, 
purtarea încălțămintei comfortabile şi folosirea pudrelor anti- 
perspirante. Bulele mari ar trebui punctionate cu un ac steril şi 
pansate. Acoperişul lor nu trebuie îndepărtat. Antibioticele locale pot fi 
necesare. 

Epidermolizele buloase jonctionale 
Clivajul apare in lamina lucida a membranei bazale, de obicei 


datorită unor mutații la nivelul genelor responsabile de producerea 
lamininei. 

Aceasta afecțiune rară şi de obicei letală este evidentă la 
naştere. Nou-nascutul prezintă zone întinse de bule flasce şi tegument 
denudat care se vindeca lent. Tegumentul perioral şi perianal este de 
obicei implicat, la fel şi unghiile şi mucoasa bucală. 

Nu există tratament sistemic eficient. Sperantele pentru viitor 
includ adăugarea genei normale la celulele epidermice stem şi 
adăugarea acestora la nivelul pielii denudate. 

Epidermolizele buloase distrofice 

Există mai multe subtipuri, toate rezultând probabil din anomalii 
ale colagenului VII, component structural major al fibrilelor de 
ancorare. 

Epidermoliza buloasă ditrofică autozomal dominantă. În acest 
caz bulele apar mai târziu în copilărie. Cele mai frecvente localizări 
sunt la nivelul zonelor de frictiune (coate, genunchi, degete), 
vindecându-se cu cicatrici şi formarea de milia. Unghiile pot fi 
deformate sau se pot pierde. Cavitatea bucală nu este afectată. 
Singurul tratament este evitarea traumatismelor şi pansarea bulelor 
rupte. 

Epidermoliza buloasă distrofică autozomal recesivă. În această 
formă severă de boală, apariţia bulelor începe precoce în copilărie. 
Bulele sunt subepidermice şi pot conţine sânge. Se vindeca cu formare 
de cicatrici care pot fi atât de severe încât unghiile pot fi pierdute şi se 
formează legături interdigitale. Mâinile şi picioarele devin nişte mingi 
nefolositoare, cu pierderea în totalitate a degetelor de la mâini si 
picioare. Dinţii, gura şi partea superioară a esofagului sunt toate 
afectate și se pot forma stricturi esofagiene. O complicatie tardivă 
poate fi carcinomul spinocelular. 

Tratamentul este nesatisfăcător. Fenitoina, care reduce 
nivelurile ridicate ale colagenazei dermice găsite în această formă a 
bolii, este nesatisfăcătoare. Este în mod special importantă 
minimalizarea  traumatismelor, menținerea  nutriţiei, prevenirea 
contracturilor şi a aderentelor interdigitale, precum şi combaterea 
anemiei şi infecțiilor secundare. Îndrumarea acestor pacienţi spre 
centrele specializate este recomandată. 

19.3. Tulburari ale tesutului conjunctiv 


Sindromul Ehlers - Danlos 

Multe subtipuri sunt in momentul de fata recunoscute, iar acest 
subiect complicat a dobandit un grup propriu care-si imbunatateste 
permanent clasificarea şi noțiunile de biologie moleculară. 

Patogenie. Toate varietățile de sindrom Ehlers-Danlos sunt 
bazate pe anomalii în formarea sau modificarea colagenului şi a 
matricei extracelulare, dar nu sunt neapărat un rezultat al mutatiilor la 
nivelul genelor care codifică colagenul. Defecte stabilite includ deficitul 
de lizil hidroxilază, anomalii ale lanțurilor de procolagen alfa 1 (V), 
mutații la nivelul genelor care codifică colagenul de tip III, deficit de 
procolagen protează şi defect de fibronectină. 

Clinic, se caracterizează prin: piele moale şi hiperelastică, 
hiperextensibilitate articulară, fragilitatea cutanată si a vaselor 
sanguine, echimoze după contuzii minore şi cicatrici bizare (în foita de 
țigară). Uneori aceste schimbări sunt atât de blânde încât boala nu 
este recunoscută. 

Complicatiile depind de tipul bolii. Acestea includ subluxatii 
articulare, vene varicoase prematur instalate, susceptibilitate crescută 
la herniere, cifoscolioză, anevrisme de aortă şi rupturi de vase mari, 
hemoragii intraoculare. Indivizii afectați pot fi născuţi prematur ca 
rezultat al rupturii premature a membranelor fetale fragile. 

Diagnostic şi tratament. Diagnosticul este pus pe baza 
manifestărilor clinice şi a istoricului familial. Laceraţiile cutanate 
frecvente şi cicatricile pot sugera un eventual abuz. Diagnosticul şi 
stabilirea tipului de boală pot fi uneori confirmate prin studii enzimatice 
pe culturi de fibroblasti. Nu există un tratament specific, dar sfatul 
genetic este indicat. 


Pseudoxanthoma elasticum 

Este o boală de țesut conjunctiv moştenită care afectează 
structurile elastice ale corpului, cel mai evident la nivelul pielii, vaselor 
de sânge şi ochilor. 

Etiopatogenie. Se transmite autozomal recesiv, fiind rezultatul 
mutatiei unei gene (ABCC6 de pe cromozomul 16p13.1) care codifică 
o proteină transportoare transmembranară, membru al superfamiliei de 
transportori transcelulari. Încă nu este clar cum afectează această 
mutație boala. Fibrele elastice de la nivelul dermului se umilă şi se 
fragmentează; calcificarea lor este probabil o trăsătură secundară. 
Țesutul elastic al vaselor sanguine şi al retinei poate fi de asemenea 
afectat. 

Clinic. Tegumentul de la nivelul gâtului şi axilelor şi, ocazional, 
al altor zone de flexiune, este ridat şi flasc. Grupuri de papule mici şi 

galbene dau aspectul de „piele de pui”. Afectarea retiniană, cu dezlipiri 
de retină, are aspect de dungi angioide, cenuşii, având ca punct de 
emergenta porțiunea terminală a nervului optic. Implicarea arterelor 
poate conduce la insuficiență arterială periferică, coronariană sau 
cerebrală. 

Complicatiile cele mai importante sunt reprezentate de 
hipertensiune, hemoragii intestinale recurente, boală cardiacă 
ischemică şi hemoragii cerebrale. Sarcina este întotdeauna 
acompaniata de vergeturi şi de risc crescut de avort. 

Diagnostic şi tratament. Diagnosticul este clinic şi confirmat prin 
examen  histopatologic. Nu există tratament curativ. Tensiunea 
arterială trebuie monitorizată şi controlată cu atenţie. 


19.4. Alte afecţiuni genetice 


Neurofibromatoza 

Este o afecţiune relativ comună cu transmitere dominant 
autozomală, care poate lua două forme principale fenotipic şi genetic 
distincte: neurofibromatoza von Recklinghausen (tip1; 85 % din cazuri) 
şi neurofibromatoza acustică bilaterală (tip2). 

Neurofibromatoza von Recklinghausen 

Se datorează unei mutații la nivelul genei NF1 de pe 
cromozomul 17q11.1, care este o genă supresoare tumorală; produsul 
ei, neurofibromina, interacționează cu produsul proto-oncogenei RAS. 
Aceasta poate explica susceptibilitatea crescută a pacienţilor la tumori. 
Modul de transmitere al NF1 este autozomal dominant, dar aproape 
jumătate din cazuri nu au precedente în familie. 

Manifestările clinice includ: 
a. Şase sau mai multe pete cafe au lait (macule maro deschis), care 
apar în primul an de viata. Efelidele axilare apar la două treimi dintre 
indivizii afectaţi (semnul Crowe). 
b. Neurofibroame în număr variabil, unele mici şi superficiale, altele 
mari şi adânci, variind de la culoarea cărnii până la roz, violet sau 
maro. Majoritatea se prezintă ca nişte noduli, iar altele sunt de tip 
plexiform. Unele sunt ferme, pe când altele sunt moi şi compresibile pe 
un derm compromis (semnul butonierei). Neurofibroamele debutează 
la pubertate şi devin mai mari şi mai numeroase odată cu vârsta. 
c. Hamartoame mici, circulare, pigmentate, localizate la nivelul irisului 
(nodulii Lisch), care apar în copilăria precoce. Majoritatea pacienților 
întrunesc criteriile de diagnostic până la vârsta de 8 ani, iar restul până 
la 20 de ani. 

Modul clasic de prezentare al acestei afecțiuni sunt maculele 
cafe au lait, pistruii axilari, nodulii Lisch şi neurofibroamele. Un fenotip 
particular de NF1 este cauzat de o mutație postzigotica. Un 

neurofibrom se poate transforma ocazional într-un neurofibrosarcom. 
Alte afecţiuni asociate includ cifoscolioza, dificultăți de învăţare, 
epilepsie, stenoza de arteră renală şi o asociere cu feocromocitomul. 

Leziunile inestetice, dureroase şi suspecte de degenerare 
malignă trebuie excizate. Şansa ca un copil al unui adult afectat să 
dezvolte boala este de 50%, motiv pentru care sfatul genetic este 
indicat în această privinţă. Toţi pacienţii ar trebui supravegheați atent, 
cu monitorizarea tensiunii arteriale. 

Neurofibromatoza acustică bilaterală 

Se datorează unei mutații la nivelul genei NF2, cunoscută ca 
supresor tumoral; produsul acesteia se numeşte Merlin. 

Manifestările clinice includ neuroame acustice bilaterale, leziuni 
cutanate puţine sau absente şi tumori ale sistemului nervos central, în 
special glioame şi meningioame. Nodulii Lisch sunt absenți. Toţi 
pacienţii cu NF2 şi familiile lor ar trebui testati genetic, deoarece 
diagnosticul presimptomatic îmbunătăţeşte evoluţia clinică. Screening- 
ul pentru membrii familiali cu risc poate începe încă de la naştere. 


Scleroza tuberoasă 

Este o afecțiune cu transmitere dominant autozomală şi 
expresivitate variabilă. Fertilitatea este scăzută, deci transmitarea la 
mai mult de două generaţii este rară. 

Patogenie. Două mutații diferite pot cauza aceleaşi manifestări 
clinice de scleroza tuberoasă. Ambele gene sunt supresoare tumorale: 
TSC1 de pe cromozomul 9934 intervine în sinteza hamartinei, iar 
produsul TSC2 de pe cromozomul 16p13.3 este tuberina. Hamartina şi 
tuberina formează un complex, ceea ce explica fenotipul similar al 
mutatiilor genelor amintite. De fapt, mutatiile TSC2 sunt responsabile 
pentru 80-90% din cazuri. 

Manifestări clinice. Manifestările cutanate includ următoarele: 

- pete acromice asemănătoare frunzelor de frasin: apar la 80 % din 
cazuri şi sunt importante deoarece pot reprezenta unica manifestare la 
naştere; 

- angiofibroame (cunoscute ca şi adenoame sebacee): apar la 85% din 
cazuri la pubertate, sunt roz sau gălbui, sub formă de papule 
acneiforme la nivelul fetei, de obicei în jurul nasului; 

- fibroame periunghiale: apar la 50% dintre pacienţi şi se dezvoltă în 
viata de adult ca formaţiuni ovalare, de consistență fermă, localizate 
periunghial şi/sau subunghial; 

- pata cutanata în şagrin (placă uşor elevată), cu o tentă gălbuie, cu 
suprafața granulară, aspră la palpare, asemănătoare unui pavaj, 
localizată în special în regiunea lombosacrata. 

Alte manifestări pot include: epilepsie, retard mental, afectare 
oculară (hamartoame retiniene şi tulburări de pigmentare), hiperplazie 

gingivală, glioame la nivelul pereţilor laterali ai ventriculilor laterali şi 
calcificări la nivelul ganglionilor bazali, tumori renale şi cardiace 

Diagnostic pozitiv şi diferenţial. Orice copil cu epilepsie 
inexplicabilă ar trebui examinat cu lampa Wood pentru a identifica 
petele acromice. Radiografia şi CT-ul de craniu ajuta la excluderea 
sistemului nervos central şi a rinichilor. Leziunile de adenoame 
sebacee (numite greşit astfel deoarece histologic sunt angiofibroame) 
pot fi interpretate greşit ca leziuni de acnee. 

Tratament. Sfatul genetic pentru familiile afectate este 
important; screeningul prenatal al ADN-ului ar trebui să indice riscul de 
a dezvolta boala. Angiofibroamele faciale pot fi rezolvate prin distructie 
cu laser, dermabraziune sau electrodesicare, dar au tendinţa la 
recurenţă. 


Xeroderma pigmentosum 

Reprezintă un grup heterogen de afecțiuni autozomal recesive, 
caracterizate prin defecte de reparare a ADN-ului distrus de radiaţiile 
ultraviolete. 

Patogenie. Lumina ultravioletă deteriorează ADN-ul prin 
producerea de legături covalente între pirimidinele adiacente. Aceasta 
distorsionează dublul helix şi inhibă expresia genică. Celulele 
pacienţilor cu xeroderma pigmentosum pierd abilitatea celulelor 
normale de a-şi repara deteriorările. Procesul de reparare al ADN-ului 
este complex şi foloseşte un număr mare de gene care codează o 
varietate de produşi, aceştia localizând şi pregătind regiunile pentru 
excizie şi înlocuire. De aceea, nu este deloc surprinzător faptul că 
mutații genetice diferite pot duce la apariţia de fenotipuri similare. 

Clinic. Se cunosc mai multe variante, dar toate urmează acelaşi 
model: 

- Pielea este normală la naştere; 

- expunerea la soare dă aspectul de piele keratozică, aspră, cu efelide 
numeroase; aceste manifestări apar între 6 luni-2 ani; 

- piele atrofică la nivelul feţei, cu telangiectazii şi mici angioame; 

- asociază în evoluţie neoplazii cutanate: carcinoame bazocelulare, 
spinocelulare si  melanoame maligne; majoritatea pacienților 
decedează din această cauză până la vârsta de 20 de ani; 

- afecţiuni oculare, reprezentate de fotofobie, conjunctivita, ectropion; 

- boala se poate asocia cu microcefalie, deficit mental, piticism, 
surzitate şi ataxie (sindromul De Sanctis-Cacchione). 

Diagnosticul este evident pe baza manifestărilor clinice, deşi 
variantele cu manifestări minore pot cauza dificultăţi. Repararea 
defectelor ADN poate fi detectată în puţine laboratoare după iradierea 
cu ultraviolete a limfocitelor sau fibroblaștilor pacientului. 

Tratament. Tumorile cutanate pot fi prevenite prin stricta evitare 
a luminii solare, folosirea de îmbrăcăminte protectivă, creme foto- 
protectoare şi ochelari închişi la culoare. Pe cât posibil, pacientul n-ar 
trebui să iasă din casă în timpul zilei. Excizia rapidă şi cu limite de 
siguranță a tuturor tumorilor este esenţială. Radioterapia trebuie 
evitată. Terapia genică cutanată poate fi o posibilitate în viitor. 


Incontinentia pigmenti 

Este o afecţiune cu transmitere X-linkată, de obicei letală înainte 
de naştere la fetii de sex masculin, în timp ce sexul feminin, cu genotip 
în mozaic, poate supravieţui. Fenotipul bizar al pielii este cauzat de 
inactivarea bizară randomizata. Liniile celulare normale şi cele afectate 
ale pielii reprezintă clone celulare în care atât cromozomul normal X 
cât şi cel anormal sunt activi. Gena pentru un tip de incontinentia 
pigmenti se afla pe cromozomul Xq28; este o componentă a unei căi 
de semnalizare (calea NF-kB) care controlează expresia mai multor 
gene responsabile pentru expresia citokinelor. 

Clinic. Modificările cutanate sunt, de obicei, prezente de la 
naştere, dar pot apărea şi la câteva zile. Există trei stadii în evoluţia 
lor: vezicular, verucos şi pigmentar. Aspectul bizar este un element 
solid de diagnostic. Ocazional, stadiile vezicular şi verucos se dezvoltă 
in utero, leziunile verucoase sau pigmentate putând fi primul semn al 
bolii. Anomaliile asociate sunt comune. Un sfert dintre pacienţi au 
defecte la nivelul sistemului nervos central, cele mai comune fiind 
retardul mental, epilepsia sau microcefalia. Anomaliile craniului şi 
palatului pot fi de asemenea găsite. Dentitia este întârziată sau chiar 
absentă, iar incisivii pot fi conici sau sub formă de cui. Defectele 
oculare apar la o treime din pacienți, cele mai comune fiind strabismul, 
cataracta şi atrofia optică. 

Diagnostic diferenţial. Diagnosticul se stabileşte în perioada de 
nou născut când predomina leziuni buloase, astfel încât diagnosticul 
diferenţial include impetigo bulos, candidoza şi mai rar dermatoza 
buloasa cu depozite liniare de IgA sau epidermoliza buloasă. 

Paraclinic. În mod frecvent exista eozinofilie. Biopsia unei 
leziuni buloase releva vezicula intraepidermica cu multiple euzinofile. 

Tratamentul este simptomatic şi include măsuri de combatere a 
infecţiei bacteriane şi fungice în timpul fazei veziculare. Se recomandă 
sfatul genetic. 

20. BOLI CU TRANSMITERE SEXUALA 
20.1. Sifilisul 


Etiologie. Infectia cu organismul cauzator, Treponema pallidum, 
poate fi congenitală, dobândită prin transfuzie cu sânge contaminat 
sau prin inoculare accidentală. Oricum, cea mai importantă cale de 
transmitere este prin contact sexual cu un partener infectat şi incidenţa 
creşte rapid actualmente, în concurenţă cu infecția HIV. Este o 
afecțiune neimunizanta şi foarte contagioasă. Agentul etiologic este 
Treponema pallidum, un microrganism care face parte din ordinul 
Spirochetales. Este un bacil spiralat cu dimensiuni de 6-15/0,25 yu, 
având 6-14 spire egale, regulate, cu o amplitudine de 0,2-0,3 wu si 
distantate la 1,1 u. Nu este vizibil la microscopul optic obişnuit, iar în 
ultramicroscopie (în câmp întunecat) are culoare argintiu-stralucitoare 
şi mişcări caracteristice de flexie şi rotaţie. 

Clasic, sifilisul este clasificat în următoarele forme: sifilis primar, 
sifilis secundar şi sifilis terțiar sau tardiv. În ultimii ani s-a propus o 
nouă clasificare: sifilis recent şi sifilis tardiv: sifilisul recent cuprinde 
sifilisul primar, sifilisul secundar şi sifilisul serologic precoce (cu durată 
de mai putin de 2 ani); sifilisul tardiv cuprinde sifilisul terțiar şi sifilisul 
serologic tardiv (nedatabil sau cu durata de peste 2 ani). 


Inoculare 


| 9-90 zile 


Sifilis primar Sancru sifilitic 


Limfadenopatie localizată 





4-12 saptămâni Stare generală alterată 


Limfadenopatie generalizată 
Alopecie în plăci 

Leziuni mucoase 

Eruptii cutanate 

Condiloma lata 





Sifilis secundar 


ani (perioada de latenta) 


Neurosifilis (paralizie generală progresivă, 


moa - tulburări psihice, tabes dorsalis) 
Sifilis tardiv = Sifilis cardiovascular 


Noduli cutanati în aranjament circinat 
Gome 


Fig. 20.1. Stadiile sifilisului. 

Sifilisul primar 

Incubatia este cuprinsă între 21 si 25 de zile sau mai mult daca 
bolnavul a primit antibiotice în perioada de incubație. Se 
caracterizează prin sancrul sifilitic, apărut la locul de inoculare a 
treponemei şi adenopatia satelita. 

sancrul sifilitic 

Este o leziune foarte contagioasa, reprezentata de o eroziune 
sau ulceratie rotunda sau ovalara, net circumscrisa cu dimensiuni de 
5-15 mm, de culoare roşu închis, cu suprafața netedă, curată, 
acoperită de o serozitate clară. Este nedureros si are o bază indurată, 
semn evocator care se manifestă prin imposibilitatea de plisare intre 
degete a suprafeței ulceratiei. Localizarea şancrului sifilitic este 
îndeosebi genitala, dar poate fi localizat şi la nivelul regiunii cefalice 
(buze, limbă, bărbie) sau în regiunea perigenitala. În evoluţie, şancrul 
se epitelizează spontan dupa 4-6 săptămâni, lăsând o pată 
pigmentată ce va dispare spontan. 

Sancrul sifilitic este însoțit întotdeauna de o adenopatie satelită, 
aceasta insotind şancrul “ca şi umbra pe om”. Adenopatia apare la 7-8 
zile după apariţia şancrului, fiind poliganglionară, cel mai adesea 
unilaterala, mobilă, dură, neinflamatorie, nedureroasă şi rezolutivă. 
Durata adenopatiei este de câteva luni, iar sediul este în funcţie de 
topografia şancrului. 

Diagnosticul diferenţial include: herpes simplex, fisuri anale, 
eroziuni posttraumatice, afte genitale, şancrul scabios, şancrul moale 
sau şancroidul determinat de infecția cu Haemophylus Ducrey 
caracterizat prin ulceraţii multiple şi dureroase, tumori maligne 
cutaneo-mucoase. 


Sifilisul secundar 

Se caracterizează prin succesiunea mai multor erupții cutaneo- 
mucoase, întrerupte de faze asimptomatice cu durata de câteva 
săptămâni sau luni. Se întinde pe o durată de mai puţin de 1 an pina la 
2 ani. Manifestările generale şi viscerale sunt prezente în sifilisul 
secundar, fiind mărturia difuzării sistemice a treponemelor. 

Simptomele generale 

Pot fi uneori severe: febra 39-39,5 °C, cefalee cu caracter 
nocturn, nevralgii, sindrom meningean, poliadenopatie, 
hepatosplenomegalie, manifestari oftalmice. 

Leziunile cutanate -sifilide 

Au următoarele caracteristici: sunt nepruriginoase, nedureroase, 
neinflamatorii, de culoare roz, roşu intens sau arămiu, spontan 
rezolutive, diseminate, mai mult sau mai puţin generalizate și cu 
tendința de a deveni circumscrise. Simptomele sistemice şi 

limfadenopatia generalizată preced erupțiile care la început sunt 
maculare şi discrete şi mai târziu devin papuloase şi evidente. 

Sifilidele eritematoase (rozeola sifilitica) sunt primele manifestări 
cutanate din sifilisul secundar, cu debut la aproximativ 45 de zile de la 
sancrul sifilitic. Rozeolele sunt macule eritematoase de culoare roz, cu 
diametrul de 5-15 mm, nescuamoase, nepruriginoase, cu durata de 4- 
5 săptămâni, localizate electiv pe trunchi, îndeosebi pe flancuri. 

Sifilidele papuloase apar între 4-12 luni de la infecţie şi prezintă 
un aspect semiologic polimorf, dar leziunea elementară este totdeauna 
papula. Acestea sunt rotunde, cu diametrul de 3-4 mm, infiltrate, de 
culoare roşie-aramie, acoperite de o scuamă în periferie sub forma 
unui guleraş epidermic („guleraşul lui Biett”), de obicei diseminate, dar 
putin numeroase. 

Sifilidele papulo-scuamoase sunt papule acoperite de scuame, 
cu aspect psoriaziform, localizate mai ales pe palme şi plante. 

Sifilidele papulo-crustoase sunt papule acoperite de cruste 
gălbui, localizate pe zonele păroase sau la nivel facial. 

Sifilidele papuloase seboreice sunt papule acoperite de cruste, 
localizate la nivelul zonelor seboreice; formează „coroana Venerei”. 

Sifilidele papulo-erozive se localizează la nivelul pliurilor, au 
suprafața erodata şi sunt acoperite de secreție bogată în treponeme. 

Sifilidele papulo-hipertrofice (condiloma lata) sunt papule mari 
care realizează un aspect vegetant prin coalescenta lor, sunt localizate 
la nivelul pliurilor şi pot fi confundate cu condiloamele acuminate. 

Sifilidele lichenoide apar pe antebrate şi gambe la peste 6 luni 
de la infecție. 

Sifilidele foliculare apar târziu în evoluţia sifilisului şi au 
dispoziție peripilara. 

Sifilidele ulcerative sunt forme rare care apar tardiv în evoluția 
sifilisului secundar, sunt localizate pe trunchi şi membrele inferioare, 
unde realizează aspecte ectimatoase. Când sunt acoperite de cruste 
ostreacee realizează aspectul de sifilide rupioide. 

Sifilidele pigmentate se prezintă ca o reţea hiperpigmentată în 
ochiurile căreia se găsesc zone depigmentate dând aspectul de 
leucodermie cu localizare de obicei în jurul gâtului („colierul Venerei”). 

Sifilidele mucoaselor sunt prezente la jumătate din cazuri si 
afectează îndeosebi mucoasele bucală şi genitală) şi mai rar 
mucoasele laringo-faringiană, nazală sau anală. La nivelul mucoasei 
bucale sifilidele pot fi localizate pe amigdale, istm, mucoasa jugala, 
limbă şi buze, având diverse aspecte clinice: eritematoase, erozive sau 
ulcerative (foarte contagioase), papulo-erozive sau papulo-hipertrofice, 
ultimele localizate mai ales pe fata dorsală a limbii. 

Sifilidele fanerelor sunt manifestări tardive ale sifilisului 
secundar. La nivelul pielii păroase a capului realizează alopecia 

sifilitică care poate fi difuza sau insulara („alopecia în luminişuri”). La 
sprâncene se poate observa alopecia porțiunii externe („semnul 
omnibuzului”). La nivelul unghiilor se poate constata onixul sifilitic 
(friabilitatea lamei unghiale) şi perionixisul sifilitic caracterizat prin 
inflamatia regiunii periunghiale. 

Diagnostic diferential. Sifilisul secundar poate imita aproape 
toate dermatozele, bolile infecto-contagioase eruptive, eruptiile post- 
medicamentoase. Sifilidele trebuie diferentiate de: rubeola, rujeola, 
erupții postmedicamentoase, pitiriazis rozat Gibert, lichen plan, 
psoriazis. Condiloamele pot imita condiloamele acuminate. Leziunile 
orale necesita diferentierea de: stomatite, eritem polimorf, afte, herpes, 
candidoza. Alopecia poate avea aspecte similare cu cea din: pelada, 
tinea, tricotilomania, alopecia de tractiune. 


Sifilisul tertiar 

După stingerea erupției din sifilisul secundar urmează o 
perioadă de linişte aparentă de 2-10 ani, după care pot apărea 
leziunile perioadei terțiare. Imunitatea şi fenomenele alergice ating 
apogeul. Contagiozitatea este minimă, iar leziunile, deşi puţine, sunt 
foarte distructive. 

Sifilidele nodulare sau tuberculoase 

Se prezintă ca noduli rotunzi, duri, de coloratie rosie-aramie, de 
aproximativ 1 cm, localizati pe fata, pielea capului, trunchi sau 
membre. Au caracter asimetric şi contur policiclic. Se cunosc două 
tipuri: sifilide tuberculoase uscate şi tuberculo-ulceroase. Diagnosticul 
diferenţial se face cu lupusul tuberculos. 

Goma sifilitică 

Este o nodozitate bine delimitată, indolora, dură, neinflamatorie 
şi mobilă (stadiul de cruditate) pentru ca ulterior să devină fluctuentă 
(stadiul de ramolire). În evoluție, goma va fistuliza cu eliminarea unei 
mase compacte (burbionul) si va rezulta o ulceratie rotundă cu 
marginile tăiate drept şi fundul neted, acoperită de resturile burbionului 
(stadiul de ulceratie). Ulceratia se va vindeca prin cicatrizare (stadiul 
de cicatrizare). 

La nivelul cavităţii bucale goma sifilitică poate determina 
perforarea palatului dur şi distrugerea luetei. Afectarea nasului duce la 
modificarea aspectului acestuia cu apariția nasului in şa, în lorgnieta 
sau în cioc de papagal. 

La nivelul oaselor, sifilisul terțiar poate determina următoarele 
manifestări: osteoperiostita plastică cu afectarea oaselor lungi (tibia în 
iatagan), osteoperiostita şi osteomielita gomoasă care afectează atât 
oasele lungi, cât şi pe cele late. 

Sifilisul tertiar visceral poate fi cauza unor leziuni cardiace (aortita si 
arterita sifilitica), nervoase (tabes, paralizie general progresivă) sau 
oculare (nevrita optica, keratita). 


Sifilisul latent 

Include toate cazurile clinic asimptomatice cu reactii serologice 
pozitive. Poate fi impartit in sifilis latent recent, in primii 2 ani de la 
infectie, sau sifilis latent tardiv, dupa aceasta perioada. Cand nu se 
cunoaşte momentul infectant se preferă termenul de latenta 
nedeterminata. 


Sifilisul congenital (prenatal) 

Apare prin transmiterea transplacentara a infectiei de la mama 
la fat, incepand cu luna a 5-a de dezvoltare. Dupa intensitatea infectiei 
sifilisului matern, pot exista urmatoarele posibilitati: avorturi spontane, 
nastera prematură, sifilis congenital precoce şi sifilis congenital tardiv. 

Sifilisul congenital precoce 

Reprezintă 1,5% din cazurile de sifilis congenital şi manifestările 
clinice sunt prezente la naştere sau debutează în primii 2 ani de viata. 
Acesta poate prezenta manifestări cutanate, mucoase, viscerale şi 
osoase. 

Manifestările cutanate includ: 

- Pemfigoidul palmo-plantar: apare de la naştere sau în primele zile de 
viata, caracterizându-se prin leziuni flictenualare cu conţinut seros sau 
sero-sanghinolent localizate palmo-plantar. 

- Sifilida infiltrativa difuza apare în lunile 2-3 de viaţă şi este localizată 
perioral sau perianal. Sifilida se fisurează şi apar fisuri radiare, care se 
vindecă prin cicatrizare. 

- Sifilidele papuloase şi papulo-erozive sunt asemănătoare celor din 
sifilisul secundar al adultului. 

- Sifilidele pustuloase, variceliforme şi acneiforme sunt mai frecvente 
decât în sifilisul secundar 

Manifestările mucoase includ rinita şi laringita sifilitică. Rinita 
este evidentă la 2-3 săptămâni de la naştere. Mucoasa nazală este 
roşie, tumefiată, erodata şi acoperită de cruste hematice. 

Manifestările viscerale sunt reprezentate de splenomegalie, 
hepatomegalie, nefrita şi afectarea sistemului nervos central. 

Manifestările osoase interesează mai ales craniul şi oasele lungi 
şi includ: craniotabesul, osteocondrita diafizo-epifizară, osteoperiostita 
sifilitică, osteita şi osteomielita sifilitică. 

Sifilisul congenital tardiv 

Cuprinde manifestările cu debut după vârsta de 2 ani. 
Simptomatologia cuprinde manifestări active proprii tertiarismului si 
stigmate. 

Stigmatele sunt reprezentate de: cicatricile peribucale, sechele 
ale sifilidei infiltrative, cicatricile lombo-fesiere, dintii Hutchinson, bolta 
ogivala palatina, fruntea olimpiana, nasul deformat. 

Manifestarile active cuprind leziuni: 

- cutaneo-mucoase similare cu cele din sifilisului terțiar dobândit; 

- osoase şi articulare: osteoperiostita plastica, osteoperiostita 
gomoasă, osteomielita gomoasă, hidartroza şi artrite; 

- oculare: afectarea corneei şi irisului; 

- auditive: otoree cronică şi surditate; 

- neuropsihice: tabes juvenil, paralizie generală progresivă juvenilă. 

Triada Hutchinson, considerată patognomonica, include dinții 
Hutchinson, keratită interstitiala şi surditate. 


Paraclinic 

Diagnosticul sifilisului în stadiile sale infecțioase (primar şi 
secundar) a fost în mod tradiţional confirmat utilizând microscopia în 
câmp întunecat (ultramicroscopia) pentru a evidenția spirochetele din 
mostrele recoltate de la nivelul şancrului, leziunilor orale sau leziunilor 
umede din erupția secundară. 

Testele serologice pentru sifilis devin pozitive doar după 5-6 
săptămâni de la infecţie (de obicei la o săptămână sau două de la 
apariţia şancrului). S-au evidenţiat până acum 4 antigene: lipoidic de 
suprafaţă, proteic de grup, proteic specific şi polizaharidic. Anticorpii 
din infecția treponemică sunt de două tipuri: anticorpii antitreponemici, 
denumiți imunanticorpi, sunt induşi de antigenele proteice si 
polizaharidice; anticorpii diagnostici sunt markeri ai infecţiei, fără 
acțiune antitreponemica directă și sunt denumiți reagine, apar la 15-20 
zile de la dezvoltarea sifilomului şi ating titrul maxim în sifilisul 
secundar florid. Evidenţierea anticorpilor se face prin două tipuri de 
teste: netreponemice şi treponemice. 

Testele netreponemice folosesc antigene lipoidice. Sunt utilizate 
pentru screening şi pentru aprecierea răspunsului terapeutic şi cuprind: 

- reacţii de floculare: VDRL -— Venereal Disease Research 

Laboratory, RPR — Rapid Plasma Reagin; 

- reacții de fixare a complementului: Bordet-Wasserman, Kolmer. 

VDRL se pozitiveaza în medie la 8-10 zile după apariţia 
şancrului, titrul creşte apoi rapid, pentru a atinge un platou în timpul 
fazei secundare şi rămâne intens pozitiv pe tot timpul fazei secundare. 
Urmărirea biologică şi eficienţa tratamentului se fac urmărind scăderea 
VDRL cantitativ. Testele netreponemice au o sensibilitate de 78-86% 
în sifilisul primar şi 100% în sifilisul secundar, dar pot da rezultate fals 
pozitive. De aceea, rezultatele pozitive sunt confirmate cu teste 
treponemice mai specifice. 

Testele treponemice utilizeaza ca antigen Treponema pallidum 
si sunt reprezentate de: 

- testul de hemaglutinare pasiva cu treponema pallidum (tpha); 
- testul de imunofluorescenta (fta-abs); 
- testul de imobilizare al treponemelor (TPI). 

TPHA are ca şi obiectiv evidenţierea anticorpilor dirijati strict 
contra treponemelor patogene, fiind o reacţie specifică. Se pozitiveaza 
la 4 săptămâni după contaminare sau la 8-10 zile de la apariţia 
şancrului şi rămâne pozitiv tot restul vieţii. FTA-Abs este testul care se 
pozitiveaza cel mai precoce; este urmat de VDRL, TPHA, TPI. 

Reacţiile fals pozitive pot avea următoarele cauze: 

- Pentru VDRL: infecţii bacteriene (pneumonie pneumococica, 
scarlatină, lepră, febra recurentă, endocardita bacteriană, malarie, 
rickettsioza, psittacoza, leptospiroză, şancrul moale, tuberculoză, 
pneumonia cu mycoplasma, tripanosomiază), infecţii virale (variolă, 
varicelă, rujeolă, mononucleoza infecțioasă, oreion, hepatita virală, 
SIDA), cauze neinfectioase (graviditate, boli hepatice cronice, 
neoplasme avansate, mielom multiplu, boli ale țesutului conjunctiv, 
transfuzii multiple, vârsta înaintată); 

- Pentru TPHA: mononucleoza infecțioasă, lupus, lepră, malarie, febra 
recurentă, leptospiroza, nivel anormal de lg G sau lg M, 
treponematoze nevenerice (pian, bejel, pinta) 

Pentru serurile pozitive sau echivoce se recomanda efectuarea 
reactiei FTA — Abs care permite diferentierea anticorpilor IgM de cei 
IgG. 


Tratament 

Penicilinoterapia a fost folosita pentru prima data in sifilis de 
Mahoney in 1943. Penicilina trebuie să prezinte o concentraţie minima 
în plasma de 0,03 Ul/ml. Ritmul de diviziune al Treponemei pallidum 
este de 30-33 ore, interval în care toate treponemele ar trebui să se 
dividă. Ca şi peniciline se utilizează penicilina G cristalină şi benzatin- 
penicilina (Moldamin), o penicilină de depozit preferata în aproape 
toate formele de sifilis. 

În absenţa alergiei la penicilină, tratamentul sifilisului recent se 
face cu benzatin penicilina 2.400.000 UI im, iar în sifilisul tardiv 
benzatin penicilină 2.400.000 Ul im pe săptămână timp de 3 
săptămâni. Se poate utiliza şi ceftriaxona 250 mg im o dată pe zi. În 
caz de alergie la penicilină se poate utiliza doxicilina 2x100 mg/zi, 15 
zile; tetraciclina 500 mg/zi, 14 zile; eritromicina 4x500 mg/zi, 15 zile 
sau azitromicina 500 mg/zi, 10 zile. Cu excepţia streptomicinei, 
kanamicinei, rifampicinei şi trobicinului, cea mai mare parte a 
antibioticelor sunt mai mult sau mai putin antitreponemice. 

In cursul tratamentului penicilinic al sifilisului se pot produce, pe 
langa accidentele generale si o serie de incidente specifice. Reactia 
Jarisch-Herxheimer apare in sifilis datorita lizei brutale a unui numar 
mare de treponeme, cu eliberarea unei mari cantitati de endotoxine. 
Clinic, se manifesta prin febra, cefalee, mialgie si accentuarea 
manifestarilor cutanate. Paradoxul terapeutic Wille are o evolutie 
dramatică spre exitus. Riscul consta în reactivarea unor leziuni 
neurosenzoriale sau cardio-aortice datorate resorbtiei prea rapide a 
infiltratului specific prin terapie spirocheticidă puternică. Clinic, se 
manifestă prin paralizii, convulsii, insuficiență aortică dublată cu 
anevrism aortic disecant, insuficienţă cardiacă, infarct miocardic. 

Pacienţii cu infecție HIV concomitenta necesita tratament pentru 
o perioadă mai îndelungată şi cu doze mai mari. Punctia lombară este 
indicată în stadiile tardive ca şi ghid de tratament. Trebuie depuse 
toate eforturile pentru a identifica şi trata contactii infectați. 

Eficacitatea tratamentului trebuie urmărită clinic şi biologic la 
intervale de 3 luni până la o perioadă de cel puţin 2 ani de la începerea 
tratamentului, prin VDRL cantitativ. Scăderea titrului anticorpilor denotă 
eficienţa tratamentului. În sifilisul primar, negativarea VDRL se poate 
obține după o perioadă de 6-12 luni de la terminarea tratamentului. 


20.2. Gonoreea 


Este o boală infecțioasă, transmisibilă sexual, produsă de 

Neisseria gonorhoeae. 
Gonococul, descris de Neisser în 1879, este un diplococ încapsulat 
Gram negativ, dispus în perechi sau în tetrade intra- şi extracelular. 
Transmiterea este aproape în totalitate pe cale sexuală, gonococul 
rezistând foarte putin în afara organismului. Incubatia este între 1-14 
zile, în medie 3-5 zile. 

Clinic. Manifestările sunt diferite în funcţie de sex, vârsta şi tipul 
contaminării. Infecția poate fi localizată primitiv: genital, oro-faringian, 
oftalmic, rectal sau cutanat. Gonoreea genitală se manifestă la bărbat 
prin uretrita acută, la femei prin uretrocervicita, iar la fetițe prin 
vulvovaginită. 

Uretrita gonococică acută debutează prin prurit la nivelul fosetei 
naviculare, însoțit de secretii limpezi, filante. În faza de stare, secreția 
devine groasă, vâscoasă, galben-verzuie, disuria şi polakiuria sunt 
intense, erectiile sunt frecvente şi dureroase, iar meatul este 
edematiat. Netratată, infecția va interesa şi uretra posterioară, secreția 
diminuand în intensitate, mictiunile fiind frecvente, imperioase, însoțite 
de tenesme şi prezența hematuriei terminale. Pot să apară complicații 
locale reprezentate prin  uretrite, cowperite, balanite, fimoze, 

parafimoze, periuretrite, stricturi uretrale (actualmente rare), sau loco- 
regionale, reprezentate de epididimite si prostatite. 

La femei manifestarile clinice sunt mai putin specifice. Debutul 
este acut traducandu-se printr-o leucoree abundenta verzuie-galbena, 
insotita de cistalgii, sindrom uretral si dispareunie. Meatul uretral este 
roşu tumefiat, vulva este congestionată, iar colul uterin este roşu, 
sângerând. Alteori secreția este moderată sau redusă. Netratata 
infecția intra într-o fază de latenta şi este responsabilă de unele 
complicaţii locale, precum: bartolinite, salpingite şi anexite. 

Contaminarea fetitelor se poate face indirect, prin contactul cu 
obiecte de lenjerie ale mamei, dar poate fi şi consecința unui abuz 
sexual. Aspectul este de uretro-vulvovaginita acută, manifestată prin 
eritem, edem şi secreție abundentă galben-verzuie. O complicatie 
frecvenţa este anorectita gonococică. 

Gonoreea extragenitală cuprinde următoarele forme clinice: 
oftalmogonoreea nou-născutului, oftalmogonoreea adultului, gonoreea 
orofaringiană şi rectita gonococică. 

În rare cazuri gonococul poate fi responsabil de un tablou 
septicemic subacut caracterizat prin febră asociată cu manifestări 
articulare (mono- sau oligoartrite), cutanate (papule sau papulo-pustule 
izolate cu topografie particulară) sau ale organelor interne 
(pelviperitonită,  perihepatită, meningită, miocardita, endocardita, 
pericardită). Leziunile cutanate sunt semne importante pentru 
diagnosticarea acestei afecţiuni, în care semnele şi simptomele clasice 
pentru gonoree sunt de obicei absente. Pacientul, frecvent o femeie la 
menstruatie cu febra recurentă şi artralgii, dezvoltă leziuni cutanate 
izolate, de obicei la nivelul mâinilor şi picioarelor, reprezentate de 
veziculo-pustule  cenuşii, deseori hemoragice, similare celor din 
meningococemia cronică. 

Paraclinic. Diagnosticul biologic la bărbat se face prin recoltarea 
primei picături matinale cu o ansă flambată prin presiunea fosetei 
naviculare sau din secreția uretrală anterioară. La femeie recoltarea se 
face din colul uterin (endocol) sau din uretră. Coloratia Gram a frotiului 
va evidenția sau nu diplococi gram-negativi, iar insamantarea pe medii 
selective (Muller-Hinton, Thayer-Martin, Peutzer-Steffen, Hill) permite 
identificarea gonococului după 24-48 ore şi efectuarea antibiogramei. 

Tratament. În uretrita, cervicita şi rectita gonococică, tratamentul 
poate consta în: ceftriaxona 250 mg im (de electie), cefuroxime 1g po, 
cefotaxime 1g îm, ciprofloxacin 500 mg po, ofloxacin 400-600 mg po, 
sau spectinomicina 2g im, in doza unica. Ca alternative se pot utiliza 
kanamicina sau cotrimoxazolul. În caz de uretrită gonococică trebuie 
sistematic asociat şi un tratament antibiotic activ pe Chlamydia 
trachomatis. 

20.3. Infectia urogenitala cu Chlamydia trachomatis 


Chlamydia trachomatis este o bacterie obligatoriu intracelulara, 
foarte populara. Infectia cu acest agent a devenit de 50-80 de ori mai 
frecventa decat gonoreea, ajungand actualmente sa fie prima boala cu 
transmitere sexuală în țările industrializate. Este responsabilă de 
apariţia unei uretrite, la bărbaţi şi a unei uretro-cervicite, la femei. 
Incubatia este variabilă, între câteva zile şi câteva luni, de cele mai 
multe ori fiind greu de precizat. 

Clinic. La bărbat se manifestă prin secreție uretrală abundentă, 
alb-gălbuie şi chiar hemoragică, însoţită de disurie, în 50% din cazuri. 
În unele cazuri se observă doar o secreție filantă minimă, translucidă, 
însoţită sau nu de manifestări subiective uretrale. În formele cronice 
infecția se traduce printr-o picătură matinală persistentă sau 
autointretinuta. Prezenţa de simptome uretrale izolate este raportată în 
20-50% din cazuri. Netratată, uretrita poate dura 6-8 săptămâni, 
recidivând des. Datorită deselor evoluții asimptomatice aceasta poate 
evolua spre complicaţii: balanite, prostatite sau orhiepididimite acute. 

La femei, infecția se manifestă mai ales printr-o cervicită, 
manifestată prin leucoree galben-verzuie sau albicioasă, cistalgii şi 
sindrom uretral. În 50% din cazuri infecția poate fi complet 
asimptomatică. La examenul ginecologic se observă o fragilitate a 
colului uterin şi secretii mucopurulente. Complicatia majoră este 
salpingita, de cele mai multe ori subacută sau cronică. 

Chlamydia trachomatis poate fi responsabilă şi de localizări 
extragenitale precum keratoconjunctivite şi artrite. Poate fi implicată si 
în sindromul  Fiessinger-Leroy-Reiter, care asociază uretrita, 
conjunctivita bilaterală, poliartrita asimetrică şi semne cutaneo- 
mucoase (balanita circinată, leziuni psoriaziforme palmo-plantare). La 
nou-născuţi poate cauza conjunctivite purulente şi pneumopatii. 

Paraclinic. Examenul de laborator se bazează pe excluderea 
gonococului din secreția patologică, imperuna cu identificarea a cel 
putin 5 polimorfonucleare pe camp, pe frotiul colorat Gram, la bărbaţi şi 
30 sau mai multe polimorfonucleare pe 3-5 câmpuri, la femei. 
Coloratiile Giemsa şi Pick-Jakobson pun în evidenţă incluzii „virale” 
perinucleare caracteristice. Agentul patogen poate fi identificat mai 
specific prin PCR. 

Tratamentul de prima intenţie este azitromicina 1g po, care are 
avantajul administrării în doză unică. Alte regimuri terapeutice 
alternative sunt reprezentate de: doxiciclină, minociclină, eritromicină, 
ofloxacină sau ciprofloxacină. 

20.4. Trichomoniaza urogenitala 


Agentul etiologic este Trichomonas vaginalis, un protozoar 
unicelular, flagelat, lung de aproximativ 30 u, de forma ovoida, mobil. 
Transmiterea se face prin contact sexual şi are o incubatie de 4-21 
zile. 

Clinic. La barbat infectia este de obicei asimptomatica, rareori 
fiind prezentă o secreție purulenta alb-gălbuie însoţită de simptome 
subiective (prurit, arsuri uretrale). La femeie, manifestarea principală 
este o cervicită tradusă prin leucoree abundentă, alb-gălbuie, aerată, 
fluidă şi fetidă. Netratată, în formele cronice leucoreea scade cantitativ, 
devenind lactescentă şi intens fetidă. La examenul ginecologic vaginul 
este eritematos, cu prezența de puncte hemoragice, iar pe col se 
evidenţiază eroziuni. Se poate constata eritem şi edem vulvar şi al 
coapselor, escoriatii liniare secundare pruritului. Se poate complica, 
generând: bartholinite, skeenite, uretrite, cistite sau salpingite. 

Paraclinic. Parazitul poate fi evidenţiat prin examen microscopic 
direct din secreția vaginală recoltata perimenstrual la 48 de ore după 
ultimul contact sexual. La bărbat recoltarea se face la aproximativ 10- 
12 ore de la ultima mictiune, de obicei prin raclarea peretelui uretral. 

Tratamentul de electie este reprezentat de metronidazol 750- 
1000 mg/zi, 7-10 zile. La femei, concomitent cu tratamentul oral se 
administrează intravaginal ovule cu metronidazol 15-20 de zile. Se mai 
pot utiliza tinidazolul în doza unică de 2 g, nitrofurantoinul, ornidazolul 
sau secnidazolul. 


20.5. Manifestări cutaneo-mucoase în infecția HIV 


Virusul imunodeficienței umane (HIV) poate fi transmis prin 
fluide corporale contaminate, în special prin contact sexual şi sânge 
infectat (transmitere materno-fetala, aministrarea intravenoasă a 
drogurilor, expunere profesională). Riscul transmiterii în timpul 
contactului depinde de încărcătura virală a contaminatorului şi de 
existența unei soluţii de continuitate cutanate şi/sau mucoase a celui 
contaminat. Infecţiile cu transmitere sexuală reprezintă un factor de 
risc major dat pe de o parte de comportamentul sexual cu risc, dar şi 
ca o cauză a existenței eroziunilor mucoase care favorizează 
pătrunderea HIV. 

Patogeneza. Virusurile imunodeficienței umane HIV-1 şi HIV-2 
(mai ales în Africa) sunt retrovirusuri ARN care conţin enzime de tip 
revers transcriptaza, care permit AND-ului viral copiat să fie încorporat 
în cromozomii celulei gazdă. Tinta lor principală este un subset de 
limfocite T helper care exprimă molecule glicoproteice CD4 pe 
suprafața lor. Acestea se leagă de suprafața anvelopei virale. 

Replicarea virala in celulele T helper sau inductoare le distruge, si 
scaderea numarului acestora duce la pierderea imunitatii mediate 
celular, fapt caracteristic pentru infectia HIV. Aceasta conditie este 
urmata de o varietate de infectii oportuniste. 

Infectia initiala poate fi asimptomatica sau poate fi urmata de o 
afectiune febrila in momentul seroconversiei. Dupa o perioada de 
latenta variabila, care poate dura mai multi ani, se dezvolta o 
limfadenopatie generalizată. În faza următoare, multe din simptomele 
SIDA (febră, scădere în greutate, fatigabilitate sau diaree) pot fi 
prezenţe fără infecţii oportuniste sau tumori, care sunt caracteristice 
pentru SIDA în plină evoluţie. Utilizarea medicamentelor antivirale a 
dus la o reducere marcată a ratei deceselor la persoanele infectate cu 
HIV, speranţa de viata a pacienţilor trataţi după stabilirea diagnosticului 
putând fi măsurată acum în decade. 

Manifestări cutaneo-mucoase în primoinfectia HIV. Erupția 
cutanată este prezentă la 60-70% din cazurile simptomatice şi 
debutează între prima şi a 5-a zi de simptomatologie generală. Erupția 
este morbiliformă, reprezentată de maculo-papule cu diametrul intre 
câțiva mm-1 cm, rotunde sau ovale, bine delimitate, neconfluate, 
nescuamoase, localizată pe trunchi, membre, gât şi fata, dar pot fi 
afectate și palmele şi plantele. Pruritul este rar şi moderat şi are o 
durată de 5-10 zile. Mai rar se evidenţiază erupții de tip urticarian, 
veziculo-pustulos sau localizate strict palmo-plantar Manifestările 
mucoase sunt reprezentate de: enantem al mucoasei bucale cu 
prezența de eroziuni cu diametrul de 5-10 mm, ulceratii esofagiene, 
genitale sau anale. 

Manifestări cutaneo-mucoase în SIDA. SIDA reprezintă ultima 
etapă evolutivă a bolii cronice cauzată de infecția HIV. Se estimează 
că 80-100% dintre cei cu SIDA au manifestări cutaneo-mucoase, unele 
dintre ele reprezentând criterii de diagnostic pentru stadiile B şi C ale 
infecţiei HIV. Unele dintre ele sunt evocatoare pentru aceasta 
afecțiune (sarcomul Kaposi, criptococoza sau alte infecţii oportuniste), 
iar alte dermatoze considerate „banale” sunt mai frecvente la aceşti 
pacienți. 

A. Manifestări cutanate neoplazice 

Sarcomul Kaposi este cauzat de herpesvirusul uman 8 şi este 
cea mai comună malignitate asociată cu HIV, deşi incidența a scăzut 
marcat odată cu introducerea terapiei antivirale. Manifestările clinice 
constau în placi eritemato-violacee şi noduli mici numeroşi, care apar 
pe trunchi şi fata. În SIDA, leziunile pot fi atipice, arătând uneori ca 
echimozele sau granuloame piogene. Afectarea extracutanată este 
des întâlnită şi precoce. Interesarea mucoaselor este frecventă, motiv 
pentru care trebuie întotdeauna examinată cavitatea bucală. 

Limfoamele cutanate sunt rare, dar prezintă malignitate 
crescută, majoritatea fiind cu limfocite B  (Burkit, Burkit-like, 
imunoblastic). Riscul aparitiei limfoamelor este de 60 ori mai mare la 
pacientii cu infectie HIV. Se estimeaza ca aproximativ 20% dintre 
limfoamele pacientilor cu infectie HIV sunt reprezentate de limfoamele 
primare ale sistemului nervos central (PCN), cunoscute şi ca 
microglioame. 

Carcinomul spinocelular apare frecvent în regiunea anogenitala, 
în special la tinerii homosexuali, în corelaţie şi cu papilomavirusurile. 
Unele studii afirma caracterul multiplu şi evoluția agresivă a acestor 
carcinoame la pacienţii cu infecţie HIV, pe când alte studii raportează 
doar o frecvență mai mare, fără gravitate particulară. Melanomul pare 
a avea incidenta mai mare decât la restul populaţiei şi este de tip 
extensiv în suprafața. 

B. Eczema seboreică şi foliculita sunt observate la cel puţin 
50% din pacienţi, frecvent cu debut în stadiile iniţiale ale 
imunosupresiei. Cauza subjacenta poate fi o creştere excesivă a 
Pityrosporum sp. Au fost descrise, de asemenea, şi foliculita 
pruriginoasă a capului, gâtului şi trunchiului şi foliculita eozinofilică. 

C. Infectiile cutanate sunt reprezentate de infecţii comune 
floride, extinse sau atipice: herpes simplex, zona zoster, moluscum 
contagiosum, candidoza orală şi cutanata, tinea, scabie şi stafilococii. 
Verucile faciale şi perianale sunt comune. 

Leucoplazia orală păroasă, frecvent situată pe marginile limbii, 
poate fi cauzată de proliferarea virusului Epstein-Barr. Consta în 
leziuni albe, diskeratozice, filiforme, pe marginea limbii, mai rar pe 
mucoasa jugala. Apare la 5-10 ani de la primoinfectie şi se corelează 
cu risc crescut de evoluție spre SIDA. 

Angiomatoza bacilară este o infecţie oportunistă cauzată de 
Bartonella henselae sau B. quintana. Leziunile cutanate sunt noduli 
angiomatosi, roșii-violacei, asemănători sarcomului Kaposi, sau cu 
aspect pseudobotriomicomatos. În 50% din cazuri sunt prezente 
semne generale şi localizări viscerale care pot conduce la deces în 
lipsa tratamentului. Infectiile stafilococice sunt multifocale şi/sau 
recidivante, cu risc de infecţii sistemice. Infectiile oportuniste (fungice și 
micobacteriene) sunt frecvent întâlnite la aceşti pacienţi. Sifilisul poate 
coexista cu SIDA şi îmbrăcă aspecte particulare, în particular survine 
sifilisul malign, cu complicaţii neurologice mai frecvente şi mai precoce. 

D. Alte dermatoze considerate cu frecvență anormală la 
pacienţii cu infecție HIV: porfiria cutanată tardivă, lichenul plan actinic, 
granulomul inelar, pseudolimfomul actinic, fotosensibilitatea la 
medicamente. Xeroza cutanata este frecventa in SIDA, la fel si pruritul. 
Psoriazisul poate debuta sau se poate agrava in cadrul SIDA. Alopecia 

difuză nu este rară, iar eruptiile post-medicamentoase apar frecvent în 
cazul acestor pacienți. 

Paraclinic. Cele mai utilizate teste pentru decelarea anticorpilor 
serici anti-HIV, numite şi teste de evaluare în masă (screening), sunt 
probele ELISA, reacţia de aglutinare, testul western blot şi testul RIPA 
(Radio Immune Precipitin Assay). Pacienţii necesita consiliere înainte 
şi după testarea HIV. Contactii sexuali ai pacienţilor infectați trebuie 
depistaţi. 

Tratament. Medicamentele moderne (schemele HAART) 
utilizate în infecția HIV cresc speranța de viata, dar nu vindecă. 
Acestea reduc încărcătura virală, dar sunt scumpe şi uneori toxice. 
Schemele pentru utilizarea lor se schimbă constant şi, din aceste 
considerente, tratamentul medicamentos al infecţiei HIV trebuie dirijat 
de specialistul infectionist, care va monitoriza încărcătura virală 
plasmatică și numărul limfocitelor CD4. Deciziile dificile includ 
momentul iniţierii tratamentului (beneficiul administrării precoce trebuie 
să fie balansat cu riscul de toxicitate), alegerea schemei optime pentru 
tratament (de obicei tripla terapie cu 2 inhibitori nucleozidici ai revers 
transcriptazei plus fie un inhibitor ne-nucleozidic, fie un inhibitor de 
protează). În afara tratamentului antiviral, se administrează tratamente 
simptomatice care variază în funcţie de infecția oportunistă detectată. 
Tratamentul profilactic împotriva unor infecţii amenințătoare de viata 
este util şi creşte speranţa de viaţă. 


300 


21. PARTICULARITATI RASIALE 


Pielea neagra protejeaza organismul impotriva neoplasmelor 
cutanate si a fotolizei folatului (necesar în dezvoltarea fetala), in timp 
ce pielea albă permite sinteza vitaminei D indusă de razele UV şi 
previne rahitismul. Aceste posibilităţi evolutive stau la baza diferitelor 
fototipuri cutanate dependente de expunerea la radiațiile UV, afirmaţie 
confirmată de compararea radiaţiilor UV măsurate prin satelit la nivelul 
globului și măsurătorile spectrofotometrice efectuate la nivelul pielii 
diferitelor rase. Aproximativ trei sferturi din pigmentarea cutanată se 
datorează radiaţiilor UV. Acestea sunt mai puternice la ecuator şi 
descresc invers proporţional cu latitudinea, iar altitudinea ridicată şi 
aerul uscat cresc incidenta radiațiilor. 

Aceleaşi afecțiuni cutanate apar la toate rasele şi se deosebesc, 
datorită diferenţelor genetice şi de mediu, numai din punct de vedere al 
incidentei, prevalentei, aspectului clinic şi evolutiv şi al impactului 
cosmetic. 


Tipurile de piele 
Cel mai frecvent, fototipurile cutanate sunt clasificate în funcție 
de răspunsul la radiaţiile ultraviolete şi sunt notate cu litere romane. 


Tab.21.1. Fototipurile cutanate. 

Definiţie Descriere 

Persone care se ard Piele albă, păr roşu, pistrui 
întotdeauna şi nu se 

bronzează niciodată 

Persoane care se ard de Piele de culoare deschisă 
obicei şi se bronzează uneori 

Persoane care se ard rareori Piele de culoare mai închisă 
şi se bronzează întotdeauna 

Persoane care nu se ard Populaţia din Bazinul 
niciodată şi se bronzează Mediteranean 

întotdeauna 

Pigmentatie constituțională Populaţia din America Latină şi 
moderată din Estul Mijlociu 
Pigmentatie constituțională Rasa neagră 

marcată 





Culoarea tegumentului este determinată în principal de 
melanină şi, în mai mică măsură, de capilarele sangvine, caroten, 
licopen, cantitatea de colagen de la nivelul dermului şi absorbţia şi 
reflectia luminii. Fiecare melanocit furnizează melanină unui număr de 
aproximativ 30  keratinocite. Independent de rasă, culoarea 

tegumentului este în relaţie cu tipul, cantitatea şi distribuţia melaninei 
în keratinocite. Eumelanina, pigement de culoare maro-negru, se 
formează în melanozomi prin conversia tirozinei în dopa (sub acţiunea 
tirozinazei) care va fi convertită în continuare în dopachinona; este 
abundență în pielea populațiilor africane şi indiene. Feomelanina este 
galben-roșiatică şi se formează prin combinarea dopachinonei cu 
cisteina sau glutationul; se întâlneşte mai frecvent la populaţiile celtice 
şi nord-europene. 


Diferențe structurale şi funcţionale 

În ciuda diferenţelor de culoare, pielea diverselor rase nu diferă 
în privința structurii şi funcţiilor sale. La rasa neagră epidermul este 
mai subţire, stratul cornos mai compact, conţine o concentraţie mai 
mare de lipide şi producţia de sebum este mai mare, dar aceste 
diferenţe sunt nesemnificative. Totodată, fibroblaștii sunt mai numeroşi 
şi mai mari, benzile de colagen mai subțiri şi mai dense şi activitatea 
colagenazei este mai scăzută, particularități ce predispun la formarea 
cheloidului. Pielea neagră pare a fi mai rezistentă la iritatii, dar acest 
lucru este greu de demonstrat ştiinţific deoarece eritemul este greu de 
vizualizat şi gradul inflamatiei este astfel subestimat. Măsurătorile 
obiective nu evidenţiază diferențe privind penetrarea substanțelor 
chimice prin piele în funcţie de rasă. 

La rasa neagră, firul de păr este mai mult spiralat (bobină cu 
diametrul descrescător) decât drept, ondulat sau elicoidal (bobină cu 
diametrul constant), foliculii piloşi sunt curbați; părul ocupa cea mai 
mare suprafaţă la mongoloizi şi cea mai mică la europeni. 


Particularități ale leziunilor hiperpigmentate 

Inflamatia produce creşterea activităţii melanocitelor sau a 
turnoverului epidermului si, astfel, generează diverse leziuni 
pigmentate sau depigmentate care, deşi nu reprezintă cicatrici, sunt 
supărătoare pentru pacient. 

De exemplu, în urma rezoluţiei papulelor şi pustulelor din acnee 
rezulta macule hiperpigmentate. Din această cauză acneea necesită 
un tratament mai agresiv la pacienţii de culoare, dar hiperpigmentatia 
poate apărea şi în urma iritatiei secundare tratamentului antiacneic, 
motiv pentru care se preferă retinoizii mai putin iritanti, antibioticele 
sistemice si acidul azelaic. 

Leziunile hiperpigmentate pot fi cauzate de orice tip de 
inflamatie dar se produc de obicei in afectiunile in care sunt distruse 
melanocitele bazale, cum ar fi lichenul plan sau eritemul polimorf. 

Tratamentul cuprinde două aspecte: suprimarea afecțiunii 
primare şi tratamentul depigmentant. Acesta din urmă se face de 

obicei cu hidroquinona 4%; pot fi utilizate şi concentraţii mai mari, dar 
cu riscul de a produce pigmentare exogena ireversibila (ocronoza). 


Particularități ale leziunilor hipopigmentate 

Inflamatia sau creşterea turnoverului epidermic pot genera 
leziuni hipopigmentare; acestea nu sunt complet lipsite de pigment, 
element care le diferenţiază de vitiligo. 

Pitiriazis alba 

Se prezintă clinic sub forma unor macule albe, slab delimitate, 
acoperite de scoame fine. Leziunile sunt albe la examinarea cu lampa 
Wood. Se întâlneşte mai frecvent persoanele cu piele de culoare 
închisă, multi pacienţi fiind copii cu dermatita atopică. Poate apărea în 
urma unor intepaturi, arsuri solare, iritatii mecanice sau secundar altor 
dermatite. 

Evoluţia este cu atât mai îndelungată cu cât fenotipul este mai 
pigmentat. La majoritatea copiilor leziunile se remit la pubertate. 

În vitiligo leziunile depigmentate sunt mai albe, mai bine 
delimitate şi nu prezintă scoame. Pitiriazis versicolor se caracterizează 
prin leziuni bine conturate, acoperite de regulă de scoame fine. Leziuni 
similare se pot regăsi şi în sarcoidoză sau lepră. 

Dacă sunt secundare unei eczeme, leziunile pot beneficia de 
tratament local cu un corticosteroid slab sau un inhibitor de 
calcineurină. Expunerea la UV accentuează contrastul şi nu este 
indicată. 

Lepra (boala Hansen) 

Pacienţii cu lepra tuberculoidă şi borderline tuberculoidă 
prezintă de obicei macule depigmentate, uneori cu eritem fin în 
periferie. Palparea nervilor periferici ingrogati, abolirea sensibilităţii şi 
examenul histopatologic (Mycobacterium leprae este greu de 
identificat în formele tuberculoide) ajută la stabilirea diagnosticului. 
Populaţia astiatică este mai predispusă la această afecţiune. 

Vitiligo 

Poate afecta orice fototip cutanat, dar este desfigurant mai ales 
pentru pielea neagră. Multe culturi asociază leziunile depigmentate cu 
lepră şi pacienţii cu vitilogo pot fi consideraţi contagioşi şi discriminați. 
Leziunile de vitiligo sunt predispuse la arsuri solare. 


Afectiuni mai frecvente la rasa neagră 

La rasă neagră se întâlnesc în mod constituţional hiper- sau 
hipopigmentari: o „linie de demarcație” numită şi linia lui Forcher, 
localizată la nivelul fetelor ventrale ale braţelor si antebratelor sau o 
linie care uneşte pubele cu ombilicul - „linea nigra” (dacă este 
pigmentata) sau „linea alba” (dacă este depigmentata). 


Dermatosis papulosa nigra 

Este o afectiune caracteristica rasei negre reprezentata de 
papule multiple, hiperpigmentate, asemănătoare histopatologic 
keratozei seboreice, localizate la nivelul faciesului. Pacientii apeleaza 
frecvent la diverse terapii (criochirurgie, electrochirurgie, acizi, laser) 
cara genereaza alte leziuni pigmentare, la fel de inestetice. 

Pseudofoliculitis barbae 

Este frecvent intalnita la rasa neagra si se coreleaza cu 
aspectul particular spiralat al parului, care fie paraseste foliculul pilos 
sub suprafaţa pielii, fie creşte invers în derm unde generează o reacție 
de corp străin. Se caracterizează prin papule şi pustule localizate tipic 
la nivelul bărbii care apar la scurt timp după utilizarea lamei de ras. 
Uneori se dezvoltă noduli la nivelul cărora se poate indentifica firul de 
păr spiralat responsabil de reacţia inflamatorie. 

Părul lung nu generează pseudofoliculită şi nu mai apar leziuni 
inflamatorii dacă se stopează bărbieritul. După vindecarea lezinilor 
rămân cicatrici reziduale, foliculi piloşi distorsionati sau macule 
pigmentate. 

Acneea vulgară se diferenţiază prin prezenta comedoanelor şi a 
leziunilor inflamatorii şi în zonele lipsite de păr. Acneea cosmetică 
poate rezulta în urma utilizării cosmeticelor uleioase, dar leziunile nu 
sunt în relaţie cu firul de păr. 

Se recomanda stoparea bărbieritului sau păstrarea lungimii 
părului la o distanţă de câţiva mm fata de suprafața epidermului; o 
alternativă este tratamentul cu laser. Unii medici recomanda retinoizii 
topici şi antibioticele sistemice dar eficacitatea şi raționamentul acestei 
abordări se afla sub semnul întrebării. Pentru reducerea inflamatiei se 
utilizează comprese calde şi steroizi topici. 

Infectii 

Rasă neagră se confruntă cu aceleaşi infecţii ca restul 
pupulatiei, dar manifestările cutanate şi prognosticul pot avea unele 
particularităţi. Leziunile pigmentare postinflamatorii sunt frecvente 
după unele infecţii, cum ar fi: impetigo, herpes simplex, tinea şi 
pitiriazis versicolor. 

Tinea capitis 

Scalpul şi părul copiilor negri este mai susceptibil la infecția cu 
Trichophyton tonsurans, care afectează atât axul firului de păr, cât şi 
stratul cornos al epidermului. Transmiterea se face prin contact direct 
sau prin utilizarea obiectelor contaminate. 

Aspectul clinic variază în funcţie de imunitatea mediată celular a 
gazdei. Inflamatia este de obicei moderată şi simulează dermatita 
seboreică, scalpul fiind acoperit de scoame fine parţial sau în totalitate. 
Firul de păr se subtiaza şi se rupe la suprafața scalpului, rezultând o 
placă alopecica; firele rupte proximal au aspectul unor puncte negre de 
1-3 mm. La organismul imunocompetent inflamatia poate avea 

aspectul unor placi eritematoase sau pustule foliculare si poate aparea 
adenopatie cervicala. T. Tonsurans produce kerion in putine cazuri. 
Adultii sunt rezistenti la infectie, probabil datorita efectului antifungic al 
sebumului. 

Tratamentul de electie este Griseofulvina. Ca alternative se 
utilizează itraconazol, fluconazol si terbinafină. Tratamentul local 
include utilizarea sampoanelor antifungice pe bază de seleniu, zinc 
pirition şi ketoconazol. 

Foliculita disecantă 

Este o afecțiune mai frecvent întâlnită la rasa neagră. Se 
caracterizează prin pustule grupate perifolicular, abcese, noduli şi 
sinusuri, elemente care generează o alopecie cicatricială. Scalpul este 
umed şi inflamat; dacă se exercita o presiune pe noduli se elimină un 
exudat purulent prin sinusuri atât local cât şi la distanţă. Se asociază 
frecvent cu acneea conglobata sau adenita supurativă. Tratamentul se 
face cu antibiotice, steroizi sistemici şi isotretionin. 

Alopecia 

Datorita particularitatii formei spiralate a firului de par, acesta 
este dificil de spalat, pieptanat si coafat, motiv pentru care nu este 
spalat suficient de des, fiind astfel favorizata aparitia dermatitei 
seboreice; se utilizează frecvent substanțe chimice agresive şi 
dispozitve de coafat la temperaturi înalte, motiv pentru care părul 
devine subțire şi se rupe; se folosesc produse cosmetice uleioase care 
generează inflamație foliculară şi pustule care conduc la cicatrici, 
alopecia de tracţiune fiind frecventă. 

Cheloidul 

Este mai frecvente la rasa neagră, indiferent de sex. Pacientul 
tipic este un tânăr care dezvoltă pe locul unui traumatism sau 
intervenţie chirurgicală un țesut fibris in exces. În patogenie este 
implicată stimularea in exces a fibroblastellor de către TGF-B, care 
produc mai mult colagen decât normal. Acestea apar după arsuri, 
muşcături, piercinguri, intervenţii chirurgicale, acnee, vaccinuri, tatuaje 
sau chiar spontan. 

Leziunile sunt de obicei pruriginoase şi se localizează la nivelul 
umerilor, toracelui, braţelor şi lobului urechii. Spre deosebire de 
cicatricile hipertrofice se dezvolta la câteva săptămâni, luni sau ani de 
la traumatism, depăşesc limitele leziunii iniţiale şi se extind mai mult 
transversal în pielea sănătoasă decât vertical. 

Tratamentul de electie este injectarea de corticosteroizi 
intralezional, care produc subtierea țesutului fibros şi ameliorarea 
simptomatologiei. Se mai pot utiliza injectiile intralezionale cu 
interferon-a2b, excizia chirurgicală (au loc recurente dacă nu se 
asociază cu corticosteroizi intralezional şi radioterapie), pansamentele 
ocluzive continue sau crioterapia cu azot lichid (este contraindicată la 

indivizii cu piele de culoare inchisa datorita riscului depigmentarilor 
reziduale). 

Tumori maligne 

Tumorile maligne cutanate sunt mai rar intalnite la rasa neagra 
datorită protecţiei naturale împotriva radiaţiilor UV conferită de 
melanină. 

Carcinomul bazocelular este rar întâlnit, are aspect pigmentat şi 
se asociază cu următorii factori de risc: albinism, ulceratii şi cicatrici, 
nevi sebacei, radioterapie sau imunosupresie. 

Melanoamele au tendinţa de a se dezvolta în zonele neexpuse 
la soare, cum sunt plantele, palmele, caviatea bucală, patul unghial 
sau matricea unghială. Incidenta melanomului plantei la rasa neagră 
este asemănătoare cu cea întâlnită la restul populaţiei, dar acesta 
reprezintă 50% din totalitatea melanoamelor la negri, comparativ cu 
5% la albi. Majoritatea melanoamelor la negri au forma acral- 
lentiginoasa. Deşi tumorile sunt de obicei mici la momentul 
diagnosticului, acestea sunt mai agresive decât la albi. Liniile 
pigmentate longitudinale localizate la nivelul unghiilor sunt comune la 
rasă neagră, pe când la albi acestea ridică suspiciunea de melanom. 
Cu toate acestea, melanomul unghial nu este neobişnuit la persoanele 
cu fenotip V şi VI, fiind de multe ori considerat paronichie, hematom 
subunghial sau ignorat. 

Următoarele elemente pledează pentru melanom: semnul 
Hutchinson  (pigmentarea repliului  unghial proximal asociată 
melanomului subunghial), lățimea melanonichiei longitudinale la 
origine de peste 3 mm, pigmentare variabila, cresterea rapida in 
dimensiuni si prezenta unei singure linii. Cu toate acestea, daca exista 
dubii, se recomanda biospsie de la nivelul patului sau matricei 
unghiale. 

Erythema discromicus perstans 

Este o afecţiune cronică progresivă, de etiologie necunoscută, 
întâlnită mai frecvent la asiatici şi hispanici, care se manifestă prin 
macule de culoare gri, asimptomatice și care acoperă o proporţie 
ridicată de tegument. Examenul  histopatologic evidențiază 
incontinenta pigmentara, cu melanina aglomerată la nivelul histiocitelor 
dermice. Trebuie diferențiat de hiperpigmentarile postinflamatorii, 
reacţiile fixe  postmedicamentoase, fotodermatoze, reacțiile la 
intepaturi de insecte si urticaria pigmentara. Nu exista nici un 
tratament eficient; bronzarea poate masca leziunile prin pigmentarea 
pielii adiacente. 

Alte aspecte rasiale 

Eritemul este dificil de vizualizat la rasa neagră, având un 
aspect purpuriu datorită pigmentului iar eczemele au tendința de a 
afecta foliculii piloşi, imitând o foliculită. Copiii de culoare pot dezvolta 

acropustuloză infantilă, caracterizată prin macule eritematoase 
pruriginoase care se transformă în vezicule sau pustule, localizate la 
nivelul mâinilor şi picioarelor. Dermatita atopică poate fi severă şi 
rezistenaă la tratament la asiatici. 

Melasma poate fi severă la persoanele pigmentate, cel putin 
jumătate dintre feimeile hispanice dezvoltând afecțiunea în timpul 
sarcinii. Petele mongoliene apar la majoritatea copiilor cu pigmentare 
rasială. Pitiriazis rozat este mai pruriginos la negri şi conduce la 
apariţia unor macule hiperpigmentate postinflamatorii, motiv pentru 
care pot fi indicaţi steroizii sistemici. Tratamentul verucilor este dificil la 
rasa neagră datorită leucodermei postcrioterapie şi riscului crescut de 
formare a cheloidului. Lichen nitidus este mai frecvent la rasa neagră 
şi se manifestă prin papule multiple, uniforme, de culoarea 
tegumentului, localizate la nivelul regiunii genitale, abdomen, suprafețe 
flexoare şi extremități. 

Limfomul cutanat cu celule T este de două ori mai frecvent la 
rasa neagră decât la caucazieni, motiv pentru care orice macula 
pruriginoasă hipopigmentata care persistă necesita examen 
histopatologic. Sarcoidoza este de 18 ori mai frecvenţă la negri decât 
la albi şi cuprinde manifestări multiple: eritem nodos, papule extinse, 
noduli de culoare roşie sau violet la nivelul toracelui, lupus pernio, 
cicatrici, angiolupoid şi leziuni care imita psoriazisul sau sarcoidoza. 

_ 22. PARTICULARITATI DERMATOLOGICE IN FUNCTIE DE 
VARSTA 


Shakespeare a descris in operele sale cele sapte varste ale 
omului în funcţie de modificările organului cutanat, de la pielea 
strălucitoare a tinereţii pana la pielea uscată, palidă şi părul 
depigmentat al batranetii. in acest capitol sunt descrise afecțiunile 
comune diferitelor grupe de vârstă, inclusiv ale fătului şi femeii 
însărcinate. 


Pielea fetală 

Iniţial, pielea este formată dintr-un singur strat de celule din 
săptămânile 4-6 de viaţă intrauterină din 2 straturi, iar din săptămânile 
8-11 din 3 straturi. Foliculii piloşi şi unghiile încep să se formeze în 
săptămâna 9, glandele sebacee în săptămâna 14, iar pielea se 
pigmentează începând cu lunile 4-6 de viata intrauterină. Terminatiile 
nervoase libere se dezvoltă din săptămâna 7 dar conexiunile cu 
sistemul nervos central nu sunt complete decât în săptămânile 23-25. 

Riscul afecţiunilor genetice cutanate necesită diagnostic 
prenatal şi sfat genetic cât mai devreme posibil. În acest sens, în trecut 
se efectua biopsia cutanată fetala sub control ecografic, pentru 
diagnosticul unor afecţiuni precum epidermoliză buloasă, ihtioza 
severă sau albinism. Aceasta nu poate fi efectuată înainte de 
săptămâna 15 de sarcină şi a fost înlocuită treptat de analiza ADN-ului 
fetal extras prin amniocenteză (în săptămânile 12-15) sau bipsie de 
corion (în săptămânile 10-12). Diagnosticul preimplant este o metodă 
de viitor care urmăreşte selectarea embrionilor sănătoşi. 


Pielea nou-născutului şi sugarului 

La naştere, pielea este acoperită de o substanata grăsoasă alb- 
cenusie (vernix caseosa), care se îndepărtează în câteva zile, deşi unii 
autori considera că scoamele scalpului din prima săptămână de viata 
sunt cauzate de persistenta acesteia. Pielea este marmorata (cutis 
marmorata), iar cianoza periferică sau eritemul generalizat sunt 
frecvente în primele zile de viata. Aspectul de „piele de arlechin” poate 
fi observat la unii nou-născuţi şi se caracterizează prin paloarea 
jumatatii de corp pe care sunt aşezaţi, care este bine demarcata de 
cealaltă jumătate colorată. 

Prematurii pot fi acoperiţi de lanugo, un păr fin suplu şi 
nepigmentat, care dispare în primele săptămâni de viaţă. 

Milia (mici chisturi epidermice de culoare albă), sunt prezente la 
jumătate dintre nou-născuţi. Papulele galbene, mici, observate pe fata 
multor copii sunt glande sebacee hipertrofiate sub influența 

androgenilor materni care au trecut prin placenta la fat. Acneea 
neonatala poate aparea ca urmare a aceluiasi mecanism hormonal. 

Alte modificari observate la naştere sunt elemente care 
completeaza tabloul clinic al unor afectiuni genetice cum ar fi: 
eritrodermia ihtioziforma non-buloasa sau ihtioza lamera, incontinentia 
pigmenti în stadiul veziculos, epidermoliza buloasa jonctionala, 
scleroza tuberoasa. 

Leziunile cutanate frecvent intalnite la aceasta grupa de varsta 
sunt: nevii congenitali melanocitari, petele mongoliene şi 
hemangiamele. Hemangiamele cavernoase apar la cateva saptamani 
dupa naştere şi au tendinţa spre regresie spontană în câţiva ani. 

Stratul cornos este matur la naştere, funcţia de bariera fiind 
astfel normală. Cu toate acestea, nou-nascutii tolerează prost 
substanțele iritante şi reacţiile iritative la urina sunt frecvente, deşi 
dermatita severă de scutec este tot mai rară o dată cu introducerea 
scutecelor de unică folosință. Dermatită alergică de contact este, spre 
deosebire de dermatita atopică, rară în copilărie. 

Suprafața cutanată este crescută în raport cu greutatea, astfel 
că riscul efectelor secundare ale medicamentelor aplicate topic 
(corticosteroizi sau antiscabicide) este crescut. 

Alte elemente care pot fi observate pe pielea nou-născutului şi 
sugarului pot fi secundare abuzului fizic: contuzii, escoriatii, arsuri sau 
alte semne de traumatism. Acestea trebuie excluse de leziunile din 
epidermoliza buloasa sau din coagulopatii. 


Pielea copilului 

Infectiile şi infestatiile cutanate precum impetigo, verucile, 
moluscum contagiosum, pediculoza sau scabia, sunt des intalnite la 
copii datorita frecventarii colectivitatilor. O afectiune comuna copilului 
este dermatita atopica, afectiune pentru care sunt prescrise deseori 
corticosteroizi, medicamente ce impun o monitorizare stricta datorita 
efectelor secundare de intarziere a cresterii. 

Anumite simptome pentru care copii se adreseaza medicului pot 
fi cauzate de abuzul sexual; acestea variaza de la durerile si 
inflamatiile vulvare sau perianale la bolile cu transmitere sexuala 
(gonoree, herpes simplex sau HIV). Sunt suspecte cazurile in care 
prezentarea la medic este intarziata, explicatiile sunt incompatibele cu 
semnele obiective sau copilul relateaza un abuz. Cu toate acestea, 
unele afectiuni (psoriazis, lichen scleroatrofic, boala Crohn) pot simula 
un abuz sexual, iar stabilirea certa a diagnosticului de abuz, datorita 
consecintelor grave ale acestuia, necesita o abordare multidisciplinara 
intre pediatru, medic de familie, dermatolog si asistent social. 

Pielea adolescentului 

In adolescenta au loc anumite schimbari la nivelul pielii, in 
principal apariţia pilozitatii pubiene, axilare şi faciale şi creşterea 
activităţii glandelor sebacee. 

Afecţiunile dermatologice au un impact psihic de proporții, 
datorită importanţei aspectului fizic la această grupa de vârstă; din 
acest motiv, afecţiuni frecvent întâlnite, cum sunt acneea, dermatita 
seboreică sau hipersudoratia reprezintă cauze comune de stress 
psihic. Totodată, infestatiile cu paraziți (scabie) sau dermatita de 
contact la bijuterii (nichel) devin frecvente. 


Pielea adultului tânăr 

Aspectul fizic se menţine important, iar alopecia, hirsutismul şi 
acnea sunt motive uzuale de consult dermatologic. Femeile se 
confrunta cu modificări ale pielii şi părului în relaţie cu ciclul menstrual, 
de la leziuni de acnee la modificări ale texturii cutanate (grasă/uscată) 
în faza premenstruala. 

Premenstrual, se remarca exacerbarea unor afecţiuni precum 
psoriazis, rozacee, dermatită atopică, afte bucale recurente sau herpes 
simplex. Dermatita autoimună progesteronică este o denumire folosită 
pentru a descrie câteva reacții particulare care survin frecvent în 
perioada premenstruala: eczema, urticaria, eritemul polimorf, dermatita 
herpetiformă. 

Sarcina. Femeia însărcinată se confrunta cu numeroase 
afecțiuni: leziuni pigmentare (melasma), papiloame, modificări 
vasculare (eritem palmar, vene varicoase), vergeturi, scăderea 
imunitatii celulare (infecţii), prurit de cauză neprecizată. Afectiunile 
preexistente reacţionează neprevizibil pe parcursul sarcinii; eczemele, 
psoriazisul şi acneea de obicei se ameliorează. 

Afectiunile cutanate specifice sarcinii sunt: 

- eruptia polimorfa de sarcină, caracterizată prin papule urticariene 
pruriginoase, plăci sau vezicule, localizate pe abdomen, la nivelul 
vergeturilor, care debutează în trimestrul 3 de sarcină şi dispar la scurt 
timp după naştere; 

- prurigo de sarcină, manifestat prin papule pruriginoase şi leziuni de 
grataj care apar după săptămâna 25 de sarcină; 

- pemfigoid gestationis, o afecţiune rară, autoimuna, caracterizată prin 
papule urticariene, placi şi bule, localizate predominant periombilical, 
cu debut posibil în orice moment al sarcinii (inclusiv în perioada 
postpartum) şi risc de naştere prematură; diagnosticul este confirmat 
de prezenţa unei benzi lineare de complemnt C3 în materialul bioptic 
cutanat. 

Pielea adultului 

Cele mai frecvente si suparatoare simptome specifice crizei 
varstei mijlocii sunt flush-urile de menopauza, caracterizate prin 
senzaţia intensă de căldură şi eritem la nivelul feței, gâtului şi toracelui, 
cu durata de 3-5 minute, însoţite sau nu de palpitatii, cefalee şi greturi. 
Keratoderma climactericum este o afecțiune întâlnită cel mai frecvent 
la femeile aflate la menopauza. Alopecia androgenică devine foarte 
frecventă la bărbaţi înainte de 50 ani, dar poate afecta şi femeile mai 
mult decât s-a crezut anterior. Incidenta eczemei atopice este foarte 
scăzută dar creşte frecvenţa tipurilor discoid şi asteatotic. 


Pielea vârstnicului 

Din punct de vedere estetic, pielea vârstnicului este atrofiată, 
ridată, uscată, cu leziuni de fotoimbatranire (elastoză, pigmentatii 
neregulate, cutis romboidalis nuchae), lentigine senile / solare, părul 
devine friabil şi depigmentat iar creşterea unghiilor este încetinită. 

Pe lângă acestea, varstnicul se confrunta frecvent cu o serie de 
afecțiuni cutanate, precum: xeroza și eczeme asteatotice, prurit senil, 
keratoză  seboreică, leziuni precanceroase  (keratoză  actinică), 
neoplasme cutanate, hirsutism, pemfigoid, zona zoster cu nevralgie 
post herpetica, reticuloid actinic, ulcere cronice de gamba sau infestatii 
parazitare (scabie). 

23. DERMATOLOGIA SI BIOTERORISMUL 


Bioterorismul sau razboiul biologic poate fi definit ca utilizarea 
intentionata a unor microorganisme sau toxine ale acestora cu scopul 
de a provoca boala sau chiar decesul la oameni, plante sau animale. 
Aceste microorganisme sunt folosite pentru contaminarea aerului, 
surselor de apă sau a depozitelor de hrană, cu scopul de a infecta şi 
ucide o populaţie inamică. Bioterorismul nu este doar o ameninţare a 
timpurilor moderne; încă de pe vremea războaielor cu turcii, romanii 
contaminau depozitele de apă ale duşmanilor. În anul 1346, tătarii 
catapultau corpuri infectate cu ciumă bubonică în timpul asediului 
asupra oraşului Kaffa. În secolul XVIII, oficialii britanici trimiteau paturi 
infectate cu variolă băştinaşilor americani în speranţa de a le micşora 
efectivul. 

Agenţii infectiosi cu un major potential bioterorist sunt: 

- Bacillus anthracis (antrax); 

- Yersinia pestis (ciuma); 

- Virusul variolei (variola major); 

- Clostridium botulinum (toxina botulinica); 

- Francisella tularensis (tularemia); 

- Virusurile febrelor hemoragice (Arenaviridae,  Filoviridae, 

Bunyaviridae si Flaviviridae). 

Se cunosc cel putin 17 natiuni care detin arme biologice in 
diferite etape de dezvoltare, dintre care Rusia, Iranul şi Irakul au 
programele cele mai sofisticate. 


Antraxul 


Istoric. Prima descriere a antraxului a fost făcută în anul 1491 
I.H. de către Moise în timpul exodului israeliților din Egipt. În anul 1849, 
bacteria a fost observată pentru prima dată la microscop, Robert Koch 
obținând ulterior în anul 1876 o mostră a acesteia, iar în anul 1881 
Louis Pasteur a descoperit primul vaccin din culturi vii inactivate termic 
împotriva acestei boli. În anul 2001 a fost folosit ca agent biologic pe 
teritoriul SUA. Popular se mai numeşte „buba neagră”, dalac sau 
cărbune. 

Etilogie. Bacillus anthracis este microorganismul care provoacă 
antraxul. Este un bacil Gram pozitiv, aerob, imobil, capsulat şi care, în 
anumite condiţii, produce spori foarte rezistenți. Factorii virulenti din 
acest bacil sunt capsula de natura polipeptidica şi toxina bacilului care 
este formată din 3 componente diferite termolabile (factorul letal, 
factorul edematogen şi antigenul protector). Antigenul protector este 
capabil să se ataşeze la nivelul membranei celulelor ţintă, favorizând 
pătrunderea în celulă a celorlalţi doi factori. Factorul edematiant 

favorizeaza aparitia edemului la locul infectiei si inhiba leucocitele 
polimorfonucleare, iar factorul letal, odată pătruns în celulă, determina 
moartea acesteia. 

Pe culturi, bacilul are aspect diferit. Pentru sporulare este 
nevoie de oxigen, însă acesta nu este necesar pentru germinarea 
sporilor. Pe medii sânge-agar, B. anthracis formează colonii, de obicei 
nehemolitice sau slab hemolitice, de culoare alb-gri, rugoase; totuşi, 
dacă mediul conţine bicarbonat şi incubarea are loc în prezența CO2 
în exces, coloniile sunt netede şi mucoide. Capsula poate fi evidenţiată 
prin colorarea cu albastru de metilen policrom McFadyean’s şi 
cerneală de India. 


Surse de infecţie. Sporii din sol, fânuri de pe soluri contaminate, 
făinuri de oase contaminate, excretii, sânge, apa contaminată cu spori 
din apele reziduale. 

Patogeneză. Bacilii pot pătrunde în organism prin mai multe 
căi: ingestie, inhalare, transcutanată sau transmucoasă. În urma 
pătrunderii sporilor prin piele, mucoasa gastro-intestinală sau 
pulmonară, aceştia sunt fagocitati de către macrofage şi transportaţi pe 
cale limfatică la nivelul ganglionilor limfatici unde pot rămâne până la 
60 de zile şi pot determina limfadenopatii. În interiorul macrofagelor, 
sporii sunt transformați în bacili. Capsula polipeptidica a bacililor 
împiedica fagocitarea lor, aceştia ajung în sânge şi provooaca o 
septicemie, iar toxinele eliberate sunt direct răspunzătoare de apariţia 
manifestărilor clinice. Moartea poate surveni prin meningită, şoc toxico- 
septic sau edem pulmonar. 

Histopatologia descrie edem masiv în dermul superficial, 
depozite masive de fibrină şi necroze, tromboză vasculară cu necroză 
fibrinoidă, infiltrat mixt superficial şi în profunzime (neutrofile 
abundente, limfocite şi histiocite). 

Manifestări clinice în antrax 

Cele trei semne clinice ale antraxului cutanat sunt edemul, 
hemoragia şi leziunile nedureroase. Semnul patognomonic de antrax 
prin inhalare este mediastinita hemoragică. Există, de asemenea, o 
tendinţă de implicare a meningelui care poate determina meningita 
hemoragică. 95% dintre cazuri sunt reprezentate de formele cutanate. 
Alte forme, mai rar întâlnite, sunt reprezentate de: antraxul inhalator, 
antraxul gastro-intestinal şi oro-faringian şi meningita. 

Antraxul cutanat afectează tegumentele expuse: fată, gât şi 
mâini. 80-90% din cazuri se vindeca spontan în câteva săptămâni, fără 
complicaţii, însă 10-20% pot evolua cu complicaţii şi moarte. Perioada 
de incubație este între 2-7 zile. Este cea mai uşoară formă a bolii şi 
apare atunci când microorganismul pătrunde prin piele. Apar maculo- 
papule nedureroase, iar după 24-48 ore apar vezicule sau bule al căror 

continutul este un lichid clar, serosanguinolent sau tulbure care mai 
apoi se sparg ducand la aparitia ulceratiilor cu cruste hemoragice si 
vezicule satelit. Crusta este aderenta si are o culoare maro-neagra 
însoţită de edem, eritem şi creşterea temperaturii locale. Starea 
generală este influențată, apare adenopatie regională şi febră. În lipsa 
tratamentului, mortalitatea este între 5 şi 20% prin septicemie. 

Diagnosticul diferenţial include următoarele afecţiuni: sindromul 
antifosfolipidic, aspergiloza, necroza cutanata indus de heparină, 
leischmanioza,  mucormicoza, febra  muşcăturii de şobolan, 
rickettsioza, adenita stafilococică sau streptococica, tularemia si 
morva. 

Tratament 

Leziunile suspecte. După o perioadă de incubație de 
aproximativ 7 zile (1-12 zile), antraxul cutanat debutează ca o papulă, 
de obicei, pe o zonă expusă, cum ar fi capul, gâtul, sau mâinile. Aceste 
leziuni pot semăna cu o muşcătură de insecte şi pot fi însoţite de prurit. 
Ulterior, apare vezicula cu centrul hemoragic, deprimat, necrotic şi 
edem local. Apoi apare ulceratia, limfadenopatia, febră, fatigabilitate. În 
aceste cazuri se anunța Departamentul local de Sănătate Publică 
pentru a le aduce informații cu privire la pacientul suspectat de antrax 
şi pentru a obţine instrucțiuni suplimentare înainte de a efectua teste 
diagnostice. Se anunţa laboratorul local în ceea ce priveşte 
suspiciunea de antrax şi se informează că probele vor fi trimise în cel 
mai scurt timp. 

Se efectuează în condiţii sterile o biopsie de tip punch, iar 
fragmentele tisulare sunt fixate in formol în vederea studiului 
histopatologic, IMH şi PCR. Un al doilea specimen obţinut prin punch 
biopsie se foloseşte pentru culturi bacteriene, fungice, mycobacterii 
atipice. 

Tratamentul medicamentos include terapia cu antibiotice. 
Perioada de tratament este de 60 de zile pentru că sporii pot 
supraviețui în ganglionii limfatici mediastinali timp de 58 de zile. 
Tratamentul recomandat pentru pacienţii cu leziuni fără complicaţii se 
face cu Ciprofloxacina, Doxiciclină sau Amoxicilină. Tratamentul 
leziunilor însoţite de complicaţii (edem sau manifestări sistemice) se 
face cu Ciprofloxacină sau Doxicilină, plus încă un alt antibiotic 
(Rifampicină, Vancomicina, Imipenem, Claritromicină, Clindamicină, 
Cloramfenicol, Ampicilină, Penicilină). Formele însoţite de edem sever 
beneficiază de corticoterapie. 

Într-un scenariu de atac cu arme biologice, antraxul ar fi cel mai 
probabil răspândit sub formă de aerosoli, deoarece sporii stabili pot 
provoca moartea rapidă într-un procent ridicat la subiecţii expuşi. În 
lunile aprilie şi mai din anul 1979, cel puţin 68 de persoane au murit din 
cauza unei epidemii de antrax inhalator din Sverdlovsk-Rusia (acum 

Ekaterinburg). Initial, KGB-ul a declarat ca a fost vorba de o epidemie 
de antrax gastro-intestinal prin carne contaminata, dar in cele din urma 
guvernul rus a recunoscut in 1992 ca sporii au fost eliberati accidental 
de un laborator de cercetare in arme biologice. Toate victimele au avut 
mediastinita hemoragica. Dozele mari raspandite intr-un cadru urban 
ar putea fi o arma ieftina si eficienta de terorism. 

Vaccinarea impotriva antraxului se face cu Vaccin Antrax 
adsorbit (AVA). Cele mai noi descoperiri se referă la vaccinul rPA102 
(VaxGen). Studiile finalizate de faza | la om sugerează condiţii de 
siguranţă şi mai puţine efecte secundare decât AVA. 


Ciuma sau pesta 

Istoric. Ciuma sau” Moartea Neagră” a fost una din cele mai 
violente pandemii din istoria lumii şi poate fi considerată cea mai 
distrugătoare molimă care a afectat vreodată omenirea. Istoria 
pandemiilor de ciumă este greu de reconstituit, însă din trecutul 
îndepărtat ne au rămas câteva descrieri ale simptomelor. A izbucnit, 
probabil, în Asia, răspândindu-se în Europa după anul 1347, unde a 
creat mare panică. Durerile îngrozitoare, transpiratia şi frisoanele erau 
principalele simptome ale bolii. În câţiva ani, între o treime şi o 
jumătate din populaţia Europei a murit. Egiptul antic, Extremul Orient, 
Grecia clasică, Roma imperială şi Bizanțul au fost măturate de valuri 
de pandemii. Informaţii despre molime apar în Biblie, iar istoricul grec 
Tucidide aminteşte de o pandemie din anul 430 î.Hr. care loveşte 
cetăţile. Imperiul Roman este lovit de „Ciumă Antonina “, în 165 d.Hr, 
iar Imperiul Bizantin, de două epidemii devastatoare, în anii 541 542, 
în vremea lui lustinian | şi o alta, în 588. "Moartea Neagră" s-a retras, 
dar numai pentru o vreme. În 1361, în 1369, apoi cu regularitate, a 
reapărut până la sfârşitul secolului XV. Mai târziu a reapărut din ce în 
ce mai rar; în Anglia, ultima epidemie a fost în 1665, când au murit 
aproximativ 100 000 de oameni. 

Etiologie. Pesta nu a dispărut nici până astăzi. La sfârşitul 
secolului XIX, a reapărut în Asia şi doar în India a făcut 6 000 000 de 
victime. Boala este transmisă de la şobolani la om. Infecția se 
transmite frecvent prin intepaturile puricilor, dar şi prin contactul direct 
cu produsele biologice contaminate de origine animală sau pe cale 
aeriană, prin intermediul aerosolilor infectanti. Bacteria a fost izolată şi 
descrisă de Kitasato şi Yersin. Yersinia pestis este un cocobacil gram 
negativ, ce aparține familiei Enterobacteriaceae. Patogenul este imobil, 
oxidazo-negativ şi ureazo-negativ, cu aspect bipolar caracteristic. 
Yersinia pestis are o creştere lentă pe mediile de cultură artificiale care 
au în compoziţie agar-sange de oaie. Are o creştere lentă la 37*C, dar 
temperatura optimă este 28°C şi poate necesită 48 de ore. După 24 de 

ore de la insamantare, coloniile vor avea un aspect punctiform, culoare 
alb-gri şi o suprafață neregulată. În mod uzual, bacteria nu este 
încapsulata. Patogenul este capabil de a produce o anvelopă 
bacteriană, atunci când temperatura mediului de cultivare depăşeşte 
30°C. Această anvelopă celulară conține o proteină de suprafaţă, 
denumită fracțiunea 1 (F1), care joacă un rol foarte important în 
imunogenicitate. 

Epidemiologie. Rezervorul de infecție este reprezentat de 
animalele sălbatice (rozătoare, câini, pisici, iepuri) şi este transmis de 
un purice denumit Xenopsilla cheopsis. În urma muşcăturii puricelui, 
omul va face forma bubonica - cea mai puţin gravă. Yersinia se poate 
transmite interuman prin intermediul unui purice uman sau se poate 
transmite de la om la om pe cale aerogenă de la bolnavii în stadii 
avansate de boală, cu septicemice şi bronho-pneumonie hematogena, 
care elimină bacilii prin tuse sau vomica. De asemenea, leziunile 
ganglionare prezente in formă bubonica determina o secreție 
purulenta, prin intermediul căreia se poate transmite yersinia. Y. pestis 
este transmisă prin cicluri enzootice care implică rozătoarele sălbatice 
relativ rezistente şi puricii lor şi induce un risc mic pentru om, iar 
cazurile sunt în mod tipic rare şi sporadice. Transmisia epizootică, care 
implică rozătoarele susceptibile şi purici vectori eficienţi (ambii sunt 
gazde în care microorganismul se multiplică) determina o depopulare 
locală sau chiar mai largă a rozătoarelor susceptibile şi impune asupra 
oamenilor o ameninţare mai serioasă decât transmisia enzootica. 

Patogeneza. Bacilul Yersinia pestis este capabil de a invada 
celulele organismului gazda. Mecanismele bolii nu au fost încă pe 
deplin elucidate. Se pare că genele cromozomiale şi cele plasmidice 
joacă un rol foarte important în expresia factorilor de virulență. După 
ce bacilul traversează tegumentul intact sau lezat, prin intermediul 
vaselor limfatice ale pielii, ajunge la nivelul ganglionilor limfatici 
regionali. În anumite situaţii, patogenul poate fi inoculat direct în 
torentul sanguin. Leucocitele polimorfonucleare recunosc acest bacil, îl 
fagocitează, însă nu-l pot distruge, iar supraviețuirea intracelulară a 
patogenilor contribuie la răspândirea infecţiei în întreg organismul. 
Boala poate afecta orice organ. Dacă nu este tratată adecvat, infecția 
va evolua cu distructii tisulare masive şi extinse. 

Manifestări clinice în ciuma 

Pesta se poate manifesta sub trei forme clinice distincte: 
bubonica, pulmonara şi septicemica. 

Pesta bubonică se instalează brusc, imitând simptomele unei 
gripe, cu astenie, febră, frisoane, dureri musculare şi articulare şi 
adenopatii regionale care pot fuziona, formând o masă unică, 
edematoasă şi pastoasa, cu aspect noroios. Ganglionii edematiati sunt 
denumiți buboane. Buboanele aflate într-un stadiu avansat de evoluţie 

contin un numar foarte mare de patogeni care provoaca distructia 
țesutului ganglionar ducând la necroză şi hemoragie. Rar au fost 
raportate leziuni ca ectima gangrenosum sau carbunculi. Manifestările 
cutanate care apar la un bolnav infectat cu Yersinia pestis sunt 
cianoză, petesii, purpură, echimoze, necroze acrale, buboane, pustule 
faringiene, ectima gangrenosum si carbunculi. 

Pesta pulmonară se transmite de la un individ bolnav sau de la 
un animal infectat. Este rapida si fatala si este transmisa de veverita 
Rock în urma inhalării particulelor eliberate prin tuse sau sputa 
sanguinolentă. Aspectul radiologic cel mai specific este infiltratul 
interstitial bilateral. Alveolele sunt pline cu exudat, încărcate cu un 
număr foarte mare de patogeni. Iniţial este afectat un singur lobul, 
evoluând apoi către afectare multilobara. 

Pesta septicemică este cea mai gravă forma şi provoacă moarte 
în aproape 100% din cazuri. Cordul poate fi afectat şi apare miocardita 
şi dilatatia cardiacă. Ficatul poate prezenta multiple focare de necroza. 
Coagularea intravasculară diseminata (CID) duce la apariţia 
echimozelor diseminate pe întreaga suprafaţă cutanată. 

Tratament 

La toți pacienţii se recoltează probe biologice şi se fac culturi 
din: sputa, aspirat traheal, sânge, aspirat din bubon şi lichid 
cefalorahidian, însă rezultatele sunt întârziate. Testele cele mai 
sensibile sunt reprezentate de metodele ELISA şi imunoblot care se 
bazează pe detectarea antigenului F1 cu anticorpul anti F1 Mab. Cu 
ajutorul PCR, în aproximativ 5 ore şi în prezenţa unui personal calificat 
se poate determina gena activatorului plasminogenului pentru Y. 
pestis. Testul rapid dipstick de diagnostic pentru antigenul F1 a fost 
testat recent în Madagascar şi s-au obținut rezultate în doar câteva 
minute. 

Pacienţii suspecți trebuie izolați în primele 48 de ore: izolarea 
respirației şi precautii la prezența secretiilor. Terapie de susținere 
presupune administrare I.V. de substanţe cristaloide şi monitorizare 
hemodinamică. În formă bubonică, pneumonică şi meningiană este 
necesară terapia cu antibiotice:  gentamicină,  streptomicină, 
cloramfenicol. 

Mai multe tari, inclusiv Statele Unite şi Rusia au experimentat 
dezvoltarea vaccinurilor vii atenuate împotriva ciumei. Morbiditatea 
semnificativă asociata vaccinării şi scăderea imunitatii precum si 
eficacitatea îndoielnică au dus la cercetări mai avansate pentru 
dezvoltarea acestor produse. Vaccinurile sunt preparate din subunități 
acelulare care conţin una sau mai multe componente microbiene înalt 
purificate, proteine şi/sau carbohidrați. Vaccinurile nu protejează 
împotriva ciumei pneumonice. 

Variola 


Istoric. Variola se crede că a apărut în urmă cu peste 3.000 de 
ani în India şi Egipt şi este cunoscută ca fiind una dintre cele mai 
devastatoare boli ale omenirii. Timp de secole repetate numeroase 
epidemii au afectat diverse continente, schimbând astfel cursul istoriei. 
Este responsabilă de 3 milioane de morți de-a lungul secolelor. Cea 
mai de temut pandemie de variolă a lovit omenirea în secolul al XV- 
lea, cuprinzând toate continentele şi făcând milioane de victime. 
Variola a ucis numeroase personalități istorice: Regina Maria a Il-a a 
Angliei, împăratul losif | al Austriei, regele Luis | al Spaniei, ţarul Petru 
al II-lea al Rusiei, regina Ulrika Elenora de Suedia şi regele Ludovic al 
XV-lea al Franţei. 

În anul 1967, Organizaţia Mondială a Sănătăţii a desfăşurat o 
campanie intensă de vaccinare şi informare a opiniei publice cu privire 
la această boală. În 1977, variola a fost total eradicată; de atunci nu s- 
a mai semnalat nici un caz. Variola este singura afecțiune contagioasă 
ai cărei germeni au fost total eliminaţi din mediul natural. 

Etiologie. Variola este produse de virusul variolei care aparţine 
familiei Poxviridae, subfamilia Chordopoxvirinae şi genul Orthopoxvirus 
din care mai fac parte şi viruşii Vaccina, Monkeypox şi Cowpox. Alţi 
viruşi care aparţin genului Orthopoxvirus sunt Buffalopox, Camelpox, 
Mousepox, Rabbitpox şi Raccoonpox. Infecția cu orice virus din genul 
Orthopox oferă protecţie fata de alte specii din acest gen. 

Epidemiologie. Variola se răspândeşte încet, mai uşor în timpul 
lunilor reci şi uscate de iarnă, dar poate fi transmisă în orice climat şi în 
orice parte a lumii. Singura protecţie împotriva bolii sunt vaccinarea şi 
izolarea pacientului. Vaccinarea înainte de expunerea sau în termen 
de 2-3 zile după expunere oferă protecţie aproape completă împotriva 
bolii. Vaccinarea târzie, la 4-5 zile după expunere, poate proteja totuşi 
împotriva morții. Secretiile contagioase sunt: saliva, urina, secreția 
conjunctivală şi sângele, dar se poate transmite şi prin contact direct 
sau haine contaminate. Factorii care au contribuit la eradicarea ei au 
fost: încetinirea răspândirii, vaccinuri eficiente, imunitatea pe tot 
parcursul vieţii şi cooperare internaţională. 

Patogeneza. Poarta de intrare o reprezintă mucoasele sau 
pielea; macrofagele transportă virusul în ganglionii limfatici şi după 3 
zile apare viremia primară, apoi invadează organele reticuloendoteliale 
şi după 10-14 zile apare şi se instalează viremia secundară. 
Limfocitele infectate ajung în derm şi epiderm, apoi are loc replicarea 
virusului în keratinocite şi se produce exantemul şi enantemul clasic al 
variolei. Viremia declanşează inflamație sistemică şi sepsis, care poate 
conduce la insuficiență multiorganică. Mai multe erupții cutanate 

determina un prognostic grav. Severitatea bolii depinde de gradul 
virulentei si de statusul imun al gazdei. 

Manifestări clinice 

Există două forme clinice ale variolei: variola majoră şi variola 
minoră. Variola minoră este forma cea mai puţin severă, iar variola 
majoră este formă mai gravă, cu o rată a mortalităţii de aproximativ 
30%. Există totodată două forme rare ale acestei maladii: o formă 
hemoragica (erupție însoţită de sângerarea mucoaselor şi a pielii) şi o 
formă maligna, caracterizată prin leziuni plate care nu formează 
pustule. 

Perioada de incubație de 10-14 zile este non-infectioasa. 
Prodromul durează 2-3 zile cu febră mare, cefalee, prostratie, mialgii 
lombare, delir şi se termină cu apariţia enantemului. În prima 
săptămână după enantem urmează perioada cea mai infecțioasă. 
Erupția începe la nivelul mucoasei orale urmată de exantem 
caracteristic care începe pe fata şi cap şi apoi se extinde la nivelul 
antebratelor, mâinilor, palmelor şi în cele din urmă la picioare şi tălpi 
gambe si plante. Trunchiul nu este la fel de implicat ca fata şi 
extremităţile. Erupția începe cu mici macule discrete de culoare roz 
care devin mai apoi papule şi au dispoziţie centrifugă. După două sau 
mai multe zile, interiorul leziunilor devine tulbure şi evoluează spre 
pustule. În zilele următoare se formează cruste, apoi crusta cade la 3-4 
săptămâni de la prima apariţie a simptomelor, determinand cicatrici 
adânci, permanente. 

Prognosticul variolei este dat de densitatea leziunilor astfel: 
leziunile discrete cu zone de piele normale au condus la o mortalitate 
de <10%; leziunile semiconfluente pe fata dar şi în alte parti - 
mortalitate 25-50%; leziunile confluente - mortalitate 50-75%. 
Progresia leziunilor este caracteristica: ziua 1 — maculo-papule; ziua 2 
— vezicule tensionate adânci; zilele 4-7 — pustule rotunde, tensionate, 
adânci; ziua 9 — cruste; zilele 14-28 — cruste răspândite; pe termen 
lung — cicatrici adânci. 

Diagnosticul diferenţial al febrei şi eruptiilor cutanate pustuloase 
se face cu: alte poxvirusuri, erupțiile pustuloase postmedicamentoase, 
eritemul polimorf, alte virusuri (varicelă, herpes zoster diseminat, 
herpes simplex diseminat, boala mână-picior-gură), dermatita de 
contact, psoriazisul pustulos, scabia sau intepaturile de insecte. 

Tab.23.1. Diagnostic diferential intre variola si varicela: 

Prodrom sever: Prodrom moderat 

2-4 zile 0-2 zile 

Febra, frisoane Doar rar: 

Cefalee, lombalgii Febra 

Dureri abdominale, varsaturi Lombalgii 

Dureri musculare Dureri musculare 

Paloare Cefalee 

Enantem prezent Nu exista enantem 

Distributia leziunilor: Distributia leziunilor: 

Centrifuga la nivelul fetei si Centripeta: trunchi, fata si scalp 

extremitatilor distale Rar palme/plante 

Leziuni pe palme si plante 

Evolutia: lenta Evolutie: rapida 

Macule — papule — pustule Macule — papule — vezicule — 
pustule — cruste 

Fiecare stadiu 1-2 zile < 24 ore 

Tzanck — negativ Tzanck — pozitiv 

Configuratia leziunilor: Configuratia leziunilor: 

4-6 mm 2-4 mm 

Rotunde Ovale 

Adanci, bine fixate Superficiale 

Bine delimitate Ca o picatura de roua 


Vârful erupției: Vârful erupției: 
7-10 zile 3-5 zile 
Descuamare: Descuamare: 
14-21 zile 6-14 zile 

Criterii majore de diagnostic: prodromul febril; leziuni specifice: 
aderente adânci, rotunde, bine delimitate, vezicule sau pustule, 
singure sau confluente, cu localizare în orice parte a corpului, pe fata 
sau mâini, leziunile trec prin aceleaşi stadii. 

Criterii minore: distribuţia centrifugă a leziunilor, cu cea mai 
mare concentrare la nivelul extremităților distale; primele leziuni apar la 
nivelul mucoasei orale, palatine, la nivelul feţei şi membrelor 


superioare; stare generală mult influenţată; evoluţie lentă; leziuni la 
nivelul palmelor şi plantelor. 

Complicatiile pot fi reprezentate de: sepsis/toxemie prin 
complexe imune circulante (frecventa cauza de deces), encefalita, 
orbire şi infecţii bacteriene secundare. 

Tratament 

În cazul în care se bănuieşte o infecţie cu virusul variolei, se 
consultă urgent un medic specialist pentru activarea măsurilor de 
diagnosticare; se efectuează teste de laborator pentru detectarea 
antigenului prin imunofluorescenta directa şi frotiu Tzanck. Se 
raportează imediat Direcţiei de Sănătate Publică. 

Pacientului i se acordă următoarele îngrijiri: tratament de 
susținere, cu monitorizarea echilibrului hidro-electrolitic, creşterea 
consumului de lichide şi asigurarea ventilatiei în cazul în care intra în 
şoc. Ventilatie mecanica?? Antibioticele nu sunt necesare şi se 
folosesc mai puţin. Pacientul se izolează şi se vaccinează. În cazul în 
care un individ intră în contact cu virusul se face profilaxie 
postexpunere. Dacă vaccinul este administrat în termen de 3-4 zile de 
la expunere, incidenţa bolii se reduce de 2-3 ori, iar mortalitatea este 
redusă la jumătate. Se mai pot administra antivirale (Cidofivir, 
Ribavirin) 

Contraindicatiile vaccinării: 

- dermatita atopică şi boala Darier; 

- dermatita exfoliativă acută sau cronică; 

- imunodeficienta/imunosupresie; 

- tratamente care produc imunosupresie; 

- sarcina; 

- medicamente care cauzează xeroză severă: retinoizi orali, 5-FU 
topic; 

- folosirea locală de agenți topici care ar putea perturba apărarea 
cutanată: (steroizi, tacrolimus/pimecrolimus); 

- riscuri necunoscute: amânarea vaccinării timp 72 de ore după 
oprirea acestor medicamente. 


Tularemia 


Tularemia este o infecție bacteriană, care, ca şi antraxul, 
reprezintă un agent atractiv în crearea armelor biologice. Poate afecta 
oameni de toate vârstele. Potențialul tularemiei ca armă biologică este 
susținut de existența particularitatilor biologice ale agentului etiologic 
Francisella tularensis. Preocupările privind infecția cu Francisella 
tularensis au continuat si după epidemiile din 1940 din Europa, URSS 
si Statele Unite. Deosebirea dintre tularemie si antrax trebuie făcută 
mai ales din punct de vedere al leziunilor cutanate ulcerative dar si al 
simptomelor pulmonare severe. 

Istoric. Cu toate ca tularemia este cunoscuta mai mult ca o 
boala care decimeaza iepurii, iar gradul sau de mortalitate la oameni 
este putin peste 5%, bacteria care declanşează acestă boală este una 
dintre cele mai infecțioase de pe Terra. În timpul asediului 
Stalingradului, petrecut în cel de al Il-lea Război Mondial, atât ruşii cat 
şi partea germană s-au acuzat reciproc de folosirea tularemiei drept 
armă biologică, circa 100 000 de soldaţi din ambele tabere decedând 
din cauza acesteia. Tularemia a fost testată pe civili chinezi mai înainte 
de izbucnirea celui de-al doilea război mondial. În anii 1950 şi 1960, 
Statele Unite ale Americii au dezvoltat, prin programul de folosire al 
armelor biologice, potenţialul de utilizare a bacteriei Francisella 
tularensis ca un agent biologic. În 1959, existența a două subspecii de 
F.tularensis au fost descoperite de oamenii de ştiinţă ruşi. În 1966- 
1967 cel mai mare focar înregistrat de tularemie a fost în Suedia. Mai 
mult de 2700 de cazuri de infecţie cu Francisella tularensis tip B au 
fost raportate în timpul epidemiei. 

Epidemiologie. Bacteria a fost izolată şi raportată pentru prima 
oară de către George McCoy în 1912. Francisella tularensis este un 
bacil gram-negativ, imobil, care nu sporulează. Este o bacterie strict 
aerobă, capabilă să invadeze celulele gazdei umane. F. tularensis 
poate persista în solul umed, în apă şi în materiile organice aflate în 
descompunere timp de mai multe săptămâni. Insectele hematofage 
reprezintă vectorii care contribuie la răspândirea bacteriei. Rezervorul 
infecţiei este reprezentat în mod obişnuit de animalele sălbatice: 
iepurii, veveritele, păsările, castorii, şobolanii, dar şi oile, câinii şi 
pisicile domestice pot transmite boala. Există două serotipuri principale 
ale bacteriei F. tularensis: serotipul A, care produce o formă mult mai 
severă de boală, însoţită de o rata crescută a mortalităţii şi serotipul B, 
care produce o formă de boală mai uşoară, adesea cu manifestări 
subclinice. 

Capusele reprezintă vectori importanţi de transmitere a infecţiei, 
bacteria fiind eliminată prin materiile fecale ale acestor paraziți. 
Căpuşele parazitează tegumentul si transmit infecția in timp ce se 
hrănesc cu sângele gazdei. Fecalele contaminate care intra în contact 
cu soluţia de continuitate provocată de capuse favorizează apariţia 
infecţiei. Foarte rar boala se poate transmite de la individul bolnav la 
cel sănătos. Boala apare mai ales în anotimpul cald, atunci când 
insectele sunt în plină activitate, dar şi în sezonul rece, prin intermediul 
animalelor sălbatice vânate pentru consumul casnic. Bacteria este 
extrem de virulenta, iar manipularea în laborator a preparatelor 
contaminate necesita măsuri drastice de protecţie. 

Patogeneza. Bacteria pătrunde în organism prin intermediul 
pielii sau mucoaselor, mai rar inhalator sau prin ingerare. Pentru a 
provoca boli gastro-intestinale sunt necesare cel puţin 108 organisme, 

in timp ce un numar de doar 50 de organisme pot provoca infectii 
cutanate sau pulmonare. F. tularensis se multiplica local si provoaca 
aparitia unor papule rosii, pruriginoase care cresc rapid ducand la 
formarea unui ulcer cu o bază de culoare neagră. Apoi se extinde la 
nivelul ganglionilor limfatici şi cauzează bacteriemie. Pneumonia apare 
secundar bacteriemiei sau prin inhalare. Plămânii dezvoltă focare de 
necroză alveolară şi infiltrare neutrofilică. Radiografia toracică arată 
infiltrate bilaterale şi neuniforme. 

Manifestări clinice 

Tularemia provoacă variate sindroame clinice, care afectează 
disproporționat pacientul adult sau copilul. 

Forma ulceroglandulara este cea mai comună forma de 
tularemie, aproximativ 75-85% din cazuri. Zona este eritematoasă, 
indurata, ulcerata. Ganglionii limfatici regionali pot fi fluctuenti, iar 
supuratia poate să apară până la 3 săptămâni după tratament. 
Diagnosticul diferenţial al tularemiei, forma ulceroglandulara, se face 
cu: sporotricoza, mononucleoza, limfangita, ciuma şi infecţii cu 
Pasteurella. 

Forma glandulară este cea de-a doua formă comună de 
tularemie. La copii boala apare în urma inoculării patogenului printr-o 
intepatura de insectă în zona gâtului, insotindu-se de adenopatie 
cervicală. La adulţi inocularea se face în mod uzual printr-o intepatura 
de căpuşa sau insectă în zona membrelor inferioare, cu implicarea 
ganglionilor limfatici inghinali. 

Forma gastro-intestinală apare în urma ingestiei de carne 
insuficient preparata termic sau a apei contaminate dar şi prin 
inoculare directă de pe mâini. 

Forma oculoglandulară. În rare situații, poarta de intrare a 
bacilului este cea conjunctivala, în urma contactului cu mâinile 
contaminate. Pacientul prezintă semne de conjunctivita: roseata, 
durere gi  ulceraţii punctiforme.  Ganglionii limfatici regionali 
(preauriculari, submandibulari şi cervicali) sunt mariti de volum si 
dureroşi. 

Forma tifoidală este o formă destul de rară de tularemie. 
Pacienţii prezintă febră ridicată, fără leziuni cutanate vizibile sau 
adenopatie regională. Diagnosticul clinic este foarte dificil, atunci când 
datele anamnestice nu sunt sugestive pentru tularemie. Mortalitatea 
bolii variază între 35%. 

Forma pulmonară de tularemie o dezvoltă 10-15% dintre 
pacienţii cu formă ulceroglandulară şi aproximativ jumătate din cei cu 
forma tifoidala. Pacienţii prezintă tuse neproductiva cu dispnee si 
junghi toracic. Ambii pulmoni sunt afectaţi, pe radiografia toracică 
simplă observându-se infiltrate lobare nesistematizate şi leziuni 
cavitare. Pacientul poate prezenta şi pleurezie. Mortalitatea este de 

30-60% in aceasta forma. Diagnosticul diferential include febra Q, 
infectii cu micoplasme, psitacoza, histoplasmoza si coccidiomicoza. 

Manifestari cutanate. La 5-20% din bolnavi apar eruptii cutanate 
cu caracter eritematos, papulos sau petesial. Eruptiile apar la 3-15 zile 
de boala si au o durata de 8-12 zile, dupa care se produce o 
descuamare lamelară sau lamelar - furfuracee. La locul muscaturii 
poate aparea o ulceratie cu margini elevate care poate persista mai 
multe luni şi o reacţie a ganglionilor limfatici locali. Mâinile şi degetele 
sunt cea mai frecventă localizare a leziunilor la pacienţii infectați de la 
animale, în timp ce capul, gâtul, trunchiul şi membrele inferioare sunt 
cele mai frecvente zone afectate la pacienţii care au contactat boala de 
la artropode. Papulele pot progresa la vezicule şi pustule care cresc şi 
pot deveni necrotice. Aproximativ 85% dintre pacienţi dezvoltă 
limfadenopatii care uneori sunt fluctuente. În acest caz, ciuma 
bubonică intră în diagnosticul diferenţial al acestor leziuni. 

Suspiciunea unui diagnostic de tularemie se pune la pacienţii cu 
pneumonie atipica, pleurita, adenopatii hilare. Se efectuează 
examinarea directa a _ secretiilor, exudatelor sau biopsiilor. Se 
efectueaza exudate faringiene, examenul sputei, al aspiratului gastric 
si analize de sange (mai rar). 

Tratamentul este similar celui din ciuma. 


Febrele hemoragice virale 


Febrele hemoragice virale sunt un grup heterogen de infectii 
potential letale provocate de 4 familii diferite de ARN virusuri: 
Arenaviridae, Filoviridae, Bunyaviridae şi Flaviviridae. Toate tipurile se 
caracterizează prin febră şi tulburări de coagulare şi toate pot debuta 
cu febră, şoc şi deces în cazuri extreme. Unii dintre agenţii etiologici 
pot cauza boli relativ uşoare, cum ar fi nefropatia epidemică 
scandinava, în timp ce altele, cum ar fi virusul Ebola African, poate 
provoca boală severă, amenințătoare de viata. 

Epidemiologie. Febrele hemoragice virale (VHF) sunt, în 
general, transmise de artropode (de obicei, țânțari), prin aerosoli sau 
prin contact cu animalul infectat sau cu pacienții infectați şi secrețiile 
acestora. Patru tipuri de VHF au un risc ridicat de răspândire 
nosocomială: febra Lassa, febra hemoragică Congo-Crimeea (FHCC), 
febra Ebola şi boala Marburg. Pacienţii cu boală în stadiu terminal 
prezintă adesea vărsături, diaree, şoc, hemoragie, crescând astfel 
riscul de transmitere. Rezervoarele sunt reprezentate, în principal, de 
rozătoare. Arenavirusurile şi  Hantavirusurile se găsesc in 
excrementele rozătoarelor, virusul Ebola se transmite de la maimuțe. 
Infectiile pot fi prevenite prin reducerea contactului cu vectorii, izolarea 

pacientului, dezinfectie si raportarea pacientilor infectati. VHF nu se 
transmit de la persoana la persoană. 

Manifestări clinice: 

VHF se caracterizează prin stare generală influenţată, mialgii, 
prostratie şi tulburări ale permeabilitatii vasculare. Primele semne sunt 
înroşirea feței, a conjunctivelor, edem periorbital, peteşii, hipotensiune 
arterială şi testul garoului pozitiv. Trebuie făcută diferenţierea de bolile 
febrile endemice (malaria, febra enterica, febră tifoidă, rickettsioza şi 
alte infecţii virale precum şi cauze non-infectioase cum ar fi vasculită, 
purpură trombotică trombocitopenică, sindromul hemolitic uremic şi 
accident vascular cerebral. Sunt adesea prezente afectări neurologice, 
hematopoietice şi pulmonare, iar sângerările difuze pot fi rezultatul 
unor leziuni vasculare, disfunctie hepatică şi/sau coagulare 
intravasculară diseminată (CID). Bolile cauzate de Filovirus prezintă 
frecvent exantem. Eruptiile morbiliforme sunt mai putin frecvente la 
pacienţii cu febra hemoragică cu sindrom renal (HFRS) şi Febră 
Dengue. Pacienţii cu febră Lassa dezvoltă mai des edem facial. 


Febra Lassa 

Virusul febrei Lassa este un virus ARN, membru al 
Arenaviridae. Infecția apare la rozătoarele din apropierea locuinţelor 
umane. Contactul direct cu urina rozătoarelor prin aerosoli este modul 
cel mai frecvent de a contacta boala. S-a dovedit că febra Lassa a fost 
transmisă şi de la o persoană la alta. 

Boala este endemică în majoritatea Africii de Vest şi sudul 
Nigeriei. Un focar nigerian a provocat în anul 1989 22 decese la 34 
pacienți infectați (65%). Din nefericire, majoritatea pacienţilor au 
contractat boala din cauza folosirii repetate a seringilor de la o 
persoană la alta. Aproximativ 400.000 de oameni contractează febra 
Lassa în fiecare an şi aproximativ 5-10% necesita spitalizare. Din 
păcate, 25% dintre pacienţii spitalizati mor şi aproximativ 80% dintre 
femeile gravide pierd sarcina. Triada diagnosticului în febra Lassa 
este: faringită, dureri retrosternale (infiltrat pleural, pericardic) si 
proteinurie. 


Febra Ebola si Boala Marburg 

Sunt cauzate de virusuri din familia Filoviridae, microorganisme 
cu structura filamentoasa subtire si forma de virgula. Rezervorul 
rămâne un mister. Posibil cimpanzei şi maimuțe, dar unele teorii susțin 
că liliecii ar fi, de fapt, rezervorul. Se suspecteaza că rezervorul se află 
undeva în pădurile ecuatoriale din sudul Sudanului, nordul Zairului, 
Uganda şi Kenya. Aceste virusuri provoca forme hemoragice de boala 
extrem de letale. Transmiterea este nosocomială, prin contact intim, 
dar şi prin aerosoli. 

În ambele boli, inflamatia şi necroza pot afecta mai multe 
organe, în special ganglionii limfatici şi ficatul. 

Virusul Marburg se replică uşor în celulele endoteliale. 
Macrofagele infectate eliberează mediatori citotoxici care pot cauza 
disfunctie endoteliala. Virusul Marburg poseda o anvelopă cu structură 
glicoproteică şi cu proprietăţi imunosupresoare care are rol în 
interferența cu răspunsurile imune ale gazdei. Cu toate acestea, cauza 
exactă a afectării capilare care duce la hemoragie şi moarte, nu este 
cunoscută. Macroscopic, hemoragia generalizată este observată în 
majoritatea organelor. Au fost observate coagulare intravasculară şi 
trombi de fibrină. 

Febra Ebola a apărut pentru prima dată în 1976, simultan în 
Zair şi Sudan. Ambele focare s-au perpetuat prin reutilizarea acelor 
contaminate şi contact cu fluidele corporale ale pacienţilor bolnavi 
internaţi în spitale. Şase focare separate s-au produs cu virusul Ebola: 
Ebola-Zair/Ebola-Sudan (Zair şi Sudan, 1976), Ebola-Zair (Sudan, 
1979), Reston, Virginia, Statele Unite ale Americii (Ebola-Reston, 
1989), Italia (Ebola-Reston, 1992), Ebola Coasta de Fildeş (Cote 
d'Ivoire, 1994) si Ebola-Zair (Zair, 1995). Aceste focare au produs 595 
de decese (70% mortalitate). Ebola-Zair este tulpina cea mai virulentă 
care provoacă 78-89% mortalitate. O nouă tulpină a virusului Ebola 
(Ebola-Cote d'lvoire) a fost descoperit la maimuțe în Africa. 

Boala Marburg a fost descoperită în 1967 în Germania şi 
lugoslavia, când fermierii au contractat boala prin contactul direct cu 
sângele, organele sau materialele de laborator de la un lot de maimuțe 
verzi africane (Cercopithecus aethiops) aduse din Uganda. Alte focare 
au avut loc la Johannesburg (1975) şi Nairobi (1980 şi 1987). Cele 
patru focare au inclus 43 de cazuri, dintre care 10 decese (23%). 
Boala Marburg prezintă debut brusc cu prostratie marcată, febră mare, 
vărsături frecvente, cefalee marcată. La 1-2 zile după scădera febrei 
apare diareea apoasă. Cei mai multi pacienţi prezintă o colorare roşu 
închis a palatului moale care se răspândeşte până la palatul dur, 
erupții papuloase, eritematoase pe fese, trunchi, braţe. După 24 de 
ore, erupția este bine delimitată sub formă de macule şi papule. În 
cazurile severe apare un eritem închis la culoare, livid, pe fata, trunchi 
şi extremităţi. După 16 zile, pielea de la nivelul palmelor, plantelor si 
regiunea posterioară a gambelor se descuamează. 

Filovirusurile ar putea fi excelenți agenţi biologici, deoarece 
sunt extrem de contagioşi şi cu potenţial letal. Ruşii au experimentat 
filovirusurile ca agenţi biologici, dar au oprit cercetările pe la mijlocul 
anilor 1990, din cauze financiare, în urma destrămării Uniunii 
Sovietice. În prezent, Filovirusurile sunt prea periculoase pentru 
creearea de vaccinuri. Nu exista niciun tratament împotriva acestui 

virus, iar corticosteroizii, Ribavirina sau Interferonul nu si-au dovedit 
eficacitatea. Pacientii infectati trebuie sa fie izolati. 


Febra Dengue 

Este o afectiune endemica in multe parti din Asia, America de 
Sud gi Centrala. Este transmisa de tantari, specia Aedes. Boala 
debuteaza cu febra inalta, cefalee, mialgii, artralgii si eruptii cutanate 
variabile. O reinfectie cu un alt serotip din cele 4 existente poate duce 
la febra hemoragica. Eruptia din febra Dengue nu este specifica, dar 
respecta palmele şi plantele. Profilaxia prin vaccinare este limitată în 
acest moment pentru toate serotipurile. 

Terapia febrei hemoragice este una de susținere, pacienții 
necesitând spitalizare. 
Se evita călătoriile cu avionul, injectiille I.V. şi cateterele, 
medicamentele imunosupresoare (inclusiv steroizi); unii recomandă 
evitarea ribavirinei. Ribavirina a fost folosită în febra Lassa, Hanta, 
febra hemoragică Crimeea-Congo şi febra Rift Valley, dar pare a fi mai 
putin eficace împotriva flavivirusurilor şi filovirusurilor. Cele mai mari 
eforturi în prezent sunt pentru dezvoltarea unui vaccin sigur şi eficace 
împotriva Ebola. 

